
PREFAŢĂ 


„ Există o parte în fiecare fiinţă care îşi doreşte să se dezvolte. 
Mormolocul vrea să se transforme în broască, crisalida să devină 
fluture, ființa umană incompletă îşi doreşte să se transforme într-o 
ființă completă. Aceasta este spiritualitatea. ” 

ELLEN BASS 


Suntem mânaţi de o neobosită căutare interioară. Simţim că 
ne lipseşte ceva, fără să ne dăm seama ce anume ne lipseşte. 
Credem că ştim ce avem nevoie sau ceea ce ne dorim - o relaţie 
mai bună, o slujbă mai bună, să arătăm mai bine sau să ne luăm o 
maşină nouă. Sperăm că dacă, în sfârşit, vom avea relaţia perfectă 
sau serviciul la care am visat, neliniştea noastră va dispărea şi 
vom fi satisfăcuţi şi împliniţi. Dar experienţa ne învaţă că maşina 
noastră cea nouă ne va face să ne simţim bine numai pentru o 
scurtă perioadă de timp. Şi că noua noastră relaţie, oricât ar fi ea 
de minunată, nu ne împlineşte aşa cum ne-am imaginat. Deci... Ce 
căutăm noi cu adevăraţi 

Dacă ne vom gândi o clipă, vom înţelege că sufletul nostru 
tânjeşte să afle cine este şi de ce se află el aici. Societatea modernă 
însă nu ne încurajează să găsim răspunsuri la aceste întrebări. Am 
fost învăţaţi să gândim că viaţa ni se poate îmbunătăţi fundamental 
numai dacă norocul ne va ajuta. Dar mai devreme sau mai târziu 
vom realiza că lucrurile exterioare fiinţei noastre, indiferent ce 
valoare ar avea, nu pot să ne împlinească sufleteşte. Deci... Unde 
putem găsi răspunsul? 

Multe dintre cărțile care se găsesc pe piaţă vorbesc într-un 
mod impresionant despre dezvoltarea personală, despre ce fel de 
persoană ne-ar plăcea să fim. Afirmă la rândul lor importanţa 
compasiunii, a stării de comuniune care trebuie să existe între noi, 
importanţa comunicării şi a creativităţii. Sună foarte bine. Dar pe 
cât de frumoase şi apetisante sunt aceste calităţi, pe atât de greu 

ne este să le menţinem şi să le manifestăm ori de câte ori avem 
nevoie, în viața noastră de zi cu zi! Sufletele noastre tânjesc să se 
înalte sus, sus de tot, dar ne lovim dureros de stâncile fricii, ale 
ignoranței şi ale mecanismelor noastre de apărare. Prea des bunele 
noastre intenţii şi speranţe devin surse de noi dezamăgiri. Uităm 
de noi, ne întoarcem din nou la distracţiile banale, încercând să 


uităm totul. 


„Se pare că mai înainte ca să ne propunem o călătorie 

pentru a descoperi realitatea ultimă sau a-l găsi pe Dumnezeu, 

înainte chiar dea acționa sau de a avea o relaţie cu cineva... este 

important ca în primul rând să începem să ne înțelegem pe noi 
înşine. ” 

KRISHNA MURTI 


„ Orice vârstă sau educaţie ai avea şi indiferent ce ai realizat 
până acum, cca mai mare parte din potenţialul tău este încă 
nefolosit. ” 

GEORGE LEONARD 


Greşesc oare cea mai mare parte din cărțile de popularizare 
a psihologiei? Sunt oamenii incapabili să trăiască o viaţă care să-i 
împlinească cu adevărat? Marii înţelepţi şi maeştri spirituali au 
afirmat întotdeauna că avem potenţialul extraordinar de a deveni 
cu toţii nişte fiinţe divine. Atunci de ce credem că este aşa de greu 
să recunoaştem şi să trăim din plin această stare? 
Considerăm că majoritatea acestor cărți de popularizare sunt 
în cea mai mare parte incomplete. De exemplu, chiar pentru o 
problemă de bază, cum ar fi slăbitul. Sunt multe motive pentru care 
o persoană are probleme cu greutatea - o sensibilitate la dulciuri, 
consumă prea multe grăsimi, foame nervoasă datorită anxietăţii 
sau diverse probleme emoţionale. Fără să identificăm problema 
centrală care provoacă acest dezechilibru nu vom găsi o soluţie 
viabilă, în ciuda tuturor eforturilor noastre. 
Cărţile autorilor autodidacţi sunt bazate pe metode şi soluţii 
care au fost bune pentru ei, care s-au potrivit profilului lor psihologic. 

Dacă, din întâmplare, cititorul are o personalitate asemănătoare, 
metodele descrise în carte ar putea să fie eficiente. Dar dacă această 
asemănare nu există, în loc să fie ajutat, cititorul poate fi împins 
într-o confuzie şi mai mare. 

Orice sistem care îşi doreşte să propună o dezvoltare eficientă 
trebuie să ţină cont de faptul că oamenii sunt foarte diferiţi şi că 
ei aparţin diferitelor tipuri de personalitate. De-a lungul timpului, 
multe căi spirituale şi curente psihologice au încercat să expună 
această înţelegere şi să o sistematizeze: astrologia, numerologia, 
cele patru tipuri clasice de temperament (flegmatic, coleric, sangvin, 
melancolic), clasificarea lui Jung legată de tipurile de personalitate 
(extrovertit şi introvertit cu subtipurile senzitiv, intuitiv, emoţional, 
mental) şi multe altele. Mai mult, studii recente ale dezvoltării 
copilului au arătat că diferenţele fundamentale de temperament au 
o bază biologică. 

Această diversitate explică faptul că deseori, ceea ce este 
bun pentru cineva, poate fi chiar dezastruos pentru altă persoană. 
Să le spui anumitor tipuri psihologice să se focalizeze mai mult 
asupra propriilor sentimente este ca şi cum ai turna apă peste un 
om care este gata să se înece (ca şi cum ai turna gaz pe foc). Sau 
să le spui altora că trebuie să se afirme mai mult este la fel de 
nepotrivit ca şi cum ai pune la regim o persoană anorexică. în 
tentativa noastră de a ne înţelege pe noi înşine, de a ne îmbunătăţi 
relaţiile sau de a ne dezvolta spiritual, vom vedea că factorul 
cel mai important care influenţează deciziile noastre este tipul de 
personalitate căruia îi aparţinem şi nu sexul, educaţia primită sau 
diferenţele dintre generaţii. 

Este foarte important să ştii ce tip de personalitate eşti. 
Aceasta are o aplicabilitate foarte mare în relaţii, afaceri, educaţie 
şi mai ales în munca de transformare şi dezvoltare personală. In 
timp ce neliniştea noastră metafizică are un caracter universal, 
felul în care această nelinişte interioară se manifestă depinde de 
„filtrul” prin care percepem viaţa. Principalul filtru prin care ne 
percepem pe noi înşine şi lumea din jurul nostru, ne exprimăm, 
ne apărăm, facem faţă trecutului şi anticipăm viitorul, învăţăm, 

ne bucurăm sau iubim este chiar tipul de personalitate căruia îi 
aparţinem. 


„ Vorbind dintr-un punct de vedere spiritual, pentru cel care 
are ochi să vadă, tot ce-şi doreşte, aspiră sau arc nevoie este 


prezent întotdeauna, aici şi acum. 
SURYA DAS 


Cum ar fi dacă ar exista o modalitate care să ne ajute să 
înţelegem mai multe despre noi şi despre ceilalți? O cale care să ne 
permită să observăm aceste filtre prin care percepem realitatea şi să 
le dăm atenţia cuvenită? Cum ar fi dacă acest sistem ne-ar arăta care 
sunt problemele noastre şi care sunt punctele noastre tari? Care să 
nu depindă de guru sau de data noastră de naştere, dar să ne descrie 
exact modul nostru de a acţiona şi să exprime voinţa noastră sinceră 
de a ne cunoaşte? Cum ar fi dacă acest sistem ne-ar arăta nu numai 
care sunt problemele noastre, dar şi felul în care le putem depăşi? Şi 
care să ne îndrume în final spre profunzimile sufletului nostru? 

Acest sistem există. Se numeşte Eneagrama. 


Fiinţe de lumină 


Una dintre cele mai importante experienţe din viaţa mea, mi s-a 
petrecut în urmă cu câţiva ani, în timp ce mă aflam într-o retragere 
spirituală de o săptămână la New York. Câţiva dintre noi locuiau 
într-un hotel turn, vechi de un secol, care aparţinea maestrului nostru. 
Chiar dacă interiorul şi fundaţia clădirii aveau nevoie să fie mai tot 
timpul renovate, era un loc perfect pentru noi, pentru „a ne pedepsi” 
cu ceva muncă manuală, precum şi o ocazie să ne conştientizăm 
rezistenţele şi reacţiile în timp ce munceam. Căldura verii era foarte 
intensă, duşurile erau doar câteva, cozile la băile comune erau lungi 
iar timpul de odihnă aproape că nu exista. Aşa precum ne dădeam 
seama, toate aceste condiţii au fost create special de maestrul nostru 
pentru a ne manifesta pe deplin personalitatea şi ca să ne putem 
obiectiva foarte clar în acest laborator viu. 

într-o dupăamiază, am avut rara ocazie să putem trage un pui 
de somn de trei sferturi de oră, între muncile menajere. Eu fusesem 
desemnat să răzuiesc vopseaua de pe faţada vechiului hotel, aşa 
că în foarte scurt timp am fost acoperit din cap până-n picioare de 
fulgi fini de vopsea. Până la sfârşitul muncii, eram aşa de obosit 
şi transpirat că nu îmi mai păsa cât de soios mă simţeam. Aveam 
neapărată nevoie să trag un pui de somn, aşa că imediat ce am 
terminat treaba, am fost primul care a ajuns sus, în pat. Ceilalţi cu 
care împărţeam dormitorul au ajuns şi ei în scurt timp, aşa că în 


cinci minute eram cu toţii gata pentru somn. 


„Spiritul este o forță invizibilă, care şi-a făcut vizibilă prezenţa 
în întreaga noastră viaţă. ” 
M AYA ANGELOU 


Chiar atunci, colegul nostru Alan a început să trântească şi să 
izbească totul în drumul său spre cameră. Fusese pus să aibă grijă 
de copiii membrilor grupului şi era evident pentru noi, după felul 
cum arunca lucrurile în jurul său, că era nervos că nu putuse să 
scape mai repede, ca să poată să dormi şi el. A făcut în schimb atâta 
zgomot, încât nimeni nu a reuşit să se mai odihnească. 

La scurt timp după ce Alan a intrat trântind uşa, mi s-a petrecut 
ceva extraordinar: am văzut reacția mea negativă faţă de el ca pe un 
tren intrând în gară, dar nu m-am urcat în tren. într-un moment de 
claritate, l-am văzut pe Alan cu toată mânia şi frustrarea lui, i-am 
văzut comportamentul aşa cum era, tară să-l trec prin minte, mi-am 
văzut şi mânia mea acumulându-se, gata să se reverse asupra lui, şi 
nu am reacţionat la niciunul din aceste lucruri. 

Observându-i reacţiile de mânie şi auto-justificare, în loc să 
acţionez mânat de ele, un văl mi s-a luat deodată de pe ochi, şi 
m-am deschis. Ceva ce până atunci îmi bloca percepţia s-a dizolvat 
într-o clipă, iar lumea a devenit complet vie. Alan era dintr-o dată 
simpatic, ceilalți aveau reacţia perfectă, indiferent care era aceasta. 
Când am întors capul şi m-am uitat pe fereastră, am văzut că totul 
în jurul meu strălucea surprinzător. Lumina soarelui prin copaci, 

dansul frunzelor în vânt, vibrația uşoară a sticlei vechilor ferestre, 
toate erau prea frumoase ca să fie descrise în cuvinte. Totul era 
absolut frumos. 
încă eram plin de uimire, în această stare extatică atunci când 
m-am întâlnit cu restul grupului pentru meditaţia de după-amiază. 
Pe măsură ce meditaţia se adâncea, am deschis ochii şi am privit 
de jur împrejur în cameră, intrând în ceea ce pot numi o viziune 
interioară, ale cărei ecouri m-au însoţit ani de zile. 
I-am văzut pe toţi cei din cameră ca fiind „fiinţe de lumină”. 
Am văzut clar cum toţi erau făcuţi din lumină, cum noi toţi suntem 
forme de lumină, doar că avem o crustă pe deasupra. Crusta are 
culoarea neagră, e de consistenţa smoalei şi blochează lumina 
interioară care este şinele nostru real, interior. Unele pete de smoală 
sunt foarte groase; alte zone sunt însă mai subţiri şi mai transparente. 
Cei care au lucrat mai mult cu ei înşişi au mai puţină smoală şi 
radiază mai multă lumină interioară. Din cauza trecutului nostru 
personal, unii suntem acoperiţi de mai multă smoală şi e nevoie de 
multă muncă pentru a scăpa de ea. 
După o oră, viziunea s-a diminuat şi în cele din urmă a dispărut. 
La sfârşitul meditaţiei aveam mult de lucru şi m-am grăbit să preiau 
una din cele mai temute sarcini, spălatul vaselor în bucătăria plină 
de aburi. Deoarece efectele stării mele de extaz erau încă vii, acea 
corvoadă a devenit un moment de fericire. 
Vă împărtăşesc această stare nu din cauza importanţei pe care 
o are pentru mine personal, ci pentru că mi-a arătat clar că lucrurile 
despre care vorbim în această carte sunt reale. Dacă ne observăm 
cu sinceritate şi tară prejudecăţi, văzând la lucru mecanismele 
perso-nalităţii noastre, ne putem trezi, şi atunci vieţile noastre pot 
fi o curgere miraculoasă de frumuseţe şi bucurie. 


CUM SĂ FOLOSIM ACEASTĂ CARTE 


Eneagrama ne poate ajuta doar dacă suntem sinceri cu noi 


înşine. Astfel, elementele acestui sistem, precum şi această carte, 

pot fi folosite ca un ghid pentru autocunoaştere. Am gândit această 
carte astfel încât să cuprindă multe elemente practice, cum sunt: 


e atitudinile vindecătoare şi darurile potrivite pentru fiecare tip, 
procese specifice de transformare 

e cum să „observi şi să renunţi” la obiceiuri şi reacţii care îţi 
fac probleme 

e cum să foloseşti motivațiile fiecărui tip 

e strategii terapeutice pentru fiecare tip 

e „salturi spirituale”, idei-forţă şi mesaje mobilizatoare pentru 
fiecare tip 

e cum să cultivi starea de conştienţă în viaţa de zi cu zi 

e şedinţe de lucru cu tine şi exerciţii pentru fiecare tip 

e cum să foloseşti sistemul Eneagramei pentru evoluția spirituală 
continuă 


Pentru că este util să practicaţi exerciţiile din carte, ar fi bine 
să ţineţi şi un jurnal în care să vă notaţi ideile şi inspiraţiile pe care 
le aveţi în timp ce citiți despre tipul vostru de personalitate, ca 
şi despre celelalte opt tipuri. Cititorii noştri au observat că aceste 
informaţii trezesc tot felul de amintiri, probleme şi idei creatoare. 

Ca prim exerciţiu pentru Jurnalul transformării voastre 
interioare, vă sugerăm să scrieţi o scurtă biografie, dar nu o 
autobiografie. Scrieţi despre voi la persoana a treia, cu „el” sau 
„ea” şi nu cu „eu”. Spuneţi-vă povestea vieţii, începând cu primele 
amintiri (sau şi mai devreme dacă ştiţi istoria familiei) şi până în 
prezent, ca şi cum aţi povesti despre altcineva. Puteţi, de asemenea, 
să dedicați câte o pagină din Jurnal unui deceniu de viaţă, lăsând 
loc pentru a adăuga pe parcurs gânduri sau observaţii relevante, pe 
măsură ce vi le amintiţi. Nu vă preocupaţi de stil sau corectitudine. 
Cel mai important lucru este să vă vedeţi viaţa ca un întreg, ca şi 
cum ar fi povestită de altcineva. 

Care au fost momentele importante ale vieţii voastre, fie 
ele traume sau triumfuri, acele momente, bune sau rele, în care 


ați ştiut că viaţa vi se schimbă? Care au fost cei mai importanţi 

oameni din viaţa dumneavoastră, cei care au fost martorii creşterii 
şi frământărilor voastre, cei care v-au rănit, cei care v-au fost 
mentori şi prieteni înţelegători? Daţi detalii. 

întoarceţi-vă la biografia pe care aţi scris-o. Oricând doriți 
puteţi să adăugaţi lucruri noi, pe măsură ce avansați cu lectura cărţii. 
Povestea va deveni mai bogată şi mai plină de sens pe măsură ce vă 
veţi înţelege mai profund pe voi înşivă. 

PARTEA | 


CALĂTORIA INTERIOARĂ 


CAPITOLUL 1 


IDENTIFICĂ-ŢI TIPUL DE PERSONALITATE 


Eneagrama este O figură 9 
geometrică ce înfăţişează cele 9 tipuri 
de bază ale personalităţii, precum şi 
relațiile complexe care se stabilesc 
între ele. Este o achiziţie a psihologiei 
moderne care îşi are rădăcinile în 
înţelepciunea diverselor tradiţii antice. 


Cuvântul Eneagrama vine din ennea - 5 4 
care în limba greacă înseamnă „nouă” 

şi „formă” - grammos. Deci Eneagrama Eneagrama 
este o figură geometrică cu 9 puncte. 

Eneagrama modernă, care descrie tipurile de personalitate, 
este o sinteză a mai multor tradiţii şi căi spirituale. Este expresia 
înţelepciunii universale şi a filozofiei străvechi acumulate de-a 
lungul a mii de ani de tradiţiile creştină, budistă, musulmană - 
în special sufită - şi iudaică (Kabbala). Inima acestui sistem este 
înţelegerea profundă a faptului că fiinţele umane sunt prezenţe 
spirituale încarnate în lumea fizică şi întruchipează aceeaşi esenţă 
a vieţii şi a spiritului divin ca şi Creatorul. Dincolo de diferenţele 
de suprafaţă, în spatele vălului iluziei, lumina Divinităţii stră- 
luceşte în orice ființă. Forţele întunericului încearcă să ascundă 
această lumină. Prin intermediul miturilor şi doctrinelor, tradiţiile 
spirituale ne arată felul în care umanitatea şi-a pierdut legătura cu 
Divinul. 


„ Toate marile tradiţii care ne vorbesc metaforic despre graţie, 
eliberare, despre a te naşte din nou, despre trezirea din iluzie, 
îmi spun de fapt că este posibil să îmi transcend condiţionările 
trecutului ca să realizez ceva nou. ” 

SAM KEEN 

ÎNŢELEPCIUNEA ENEAGRAMEI 


Unul din marile atuuri ale Eneagramei este faptul că ea se află 
dincolo de toate aceste diferenţe de doctrină. Ea ajută oamenii din 
orice religie să-şi redescopere unitatea fundamentală, aceea de a fi 
în primul rând nişte fiinţe spirituale. Eneagrama poate fi extraordinar 
de valoroasă în lumea noastră, arătând femeilor şi bărbaţilor, albilor 
şi negrilor, catolicilor şi protestanților, arabilor şi evreilor, hetero şi 
homosexualilor, săracilor şi bogaţilor, că dacă vor căuta dincolo de 
diferenţele de suprafaţă care în aparenţă îi separă, vor găsi un nivel 
mai profund, în care omenirea poate fi în comuniune. Cu ajutorul 
Eneagramei vom descoperi că cei aparţinând tipului Şase sunt la 
fel cu toţi cei care aparţin aceluiaşi tip şi cu toţii împărtăşesc 
aceleaşi valori. Negrii din tipul unu sunt mai mult decât şi-ar fi 
putut vreodată imagina asemenea albilor din tipul unu. Apare astfel 
un nou nivel de compasiune şi unitate menit să şteargă vechea 
ignoranță şi teamă care ne stăpâneşte. 

Eneagrama nu este nicidecum o religie şi nici nu vrea să 
modifice orientarea religioasă a vreunei persoane. Nu pretinde 
să fie o cale spirituală completă. Cu toate acestea Eneagrama 
se preocupă de ceea ce reprezintă sufletul oricărei căi spirituale: 
cunoaşterea de sine! 


„Nuplânge, nu înmărmuri indignat. înţelege. ” 
SPINOZA 


„Ce putem oare câştiga dacă vom ajunge pe Lună atâta 
vreme cât nu suntem încă în stare să traversăm abisul care ne 
separă de noi înşine? ” 

THOMAS MERTON 


Fără să ne cunoaştem pe noi înşine nu vom putea merge 
prea departe în călătoria noastră spirituală şi nici nu vom fi în 
stare să menţinem progresele pe care le-am făcut. Egoul tinde 
să evite transformările psihice profunde şi există pericolul să ne 
păcălim crezând că am devenit transcendenţi înainte de vreme. 
Egoul îşi imaginează întotdeauna că este „mai evoluat” decât este 

în realitate. Câţi novici din primul an nu sunt convinşi că sunt gata 
să devină sfinţi? Şi câţi tineri care practicau de puţin timp meditaţia 
nu au fost siguri că au atins, în timp record, iluminarea? 

Adevărata cunoaştere de sine este un paznic nepreţuit, care 
ne fereşte să ne amăgim singuri. Eneagrama ne duce acolo unde 
vrem să ajungem, ajutându-ne să facem progrese foarte mari, 
deoarece nc ia de acolo de unde suntem cu adevărat. Ea ne arată 
atât înălțimile spirituale la care suntem în stare să ajungem, cât şi 
adâncurile întunecate şi închistate ale fiinţei noastre. 

Dacă vrem să trăim ca nişte fiinţe spirituale în această lume 
fizică, materială, atunci trebuie să explorăm mai întîi părţile întunecate 
ale fiinţei noastre. 

Conştientizarea (conştiinţa, atenţia),practicareaautoobservaţiei 
(derivată din cunoaşterea de sine) şi înțelegerea experiențelor 
spirituale avute, (o interpretare curată, furnizată de un context mai 
larg, cum ar fi o comunitate sau un sistem spiritual) sunt cele trei 
elemente de bază implicate în transformarea spirituală. Fiinţa divină 
asigură prezenţa primului element, al conştiinţei, fu asiguri prezenţa 
celui de-al doilea şi Eneagrama pe al celui de-al treilea element. 
Când aceste trei elemente sunt prezente în acelaşi timp, transformarea 


spirituală nu va întârzia să apară. 


INTRODUCERE ÎN CELE 9 TIPURI ALE ENEAGRAMEI 


„Dacă oamenii s-ar cunoaşte pe ei înşişi. Dumnezeu i-ar 


ierta şi i-ar vindeca. ” 
PASCAL 


Lucrul cu Eneagrama începe din momentul în care ai reuşit 
să identifici ce tip de personalitate eşti şi să înţelegi care sunt 
problemele tale de bază. 
Deşi avem atitudini caracteristice tuturor celor 9 tipologii, 
numai un singur tip de personalitate ne caracterizează cu adevărat. 
La pagina 24 vei găsi un chestionar, Testul Riso-Hudson GUEST, 
care te va ajuta să afli ce tip de personalitate eşti. La începutul fiecărui 

capitol vei găsi de asemenea, alt chestionar, Riso-Hudson TAS - care 
te va ajuta să verifici tot ce ai aflat despre tine până în acest moment. 
Folosind ambele tipuri de teste, descrierea tipologiilor, precum şi 
exerciţiile date în capitolele care prezintă cele nouă tipuri, vei reuşi 
cu siguranţă să descoperi ce tipologie eşti. 

Citeşte cu atenţie denumirile următoarelor tipuri şi scurta lor 
descriere. Vezi care dintre ele ţi se potriveşte mai bine. Ține minte 
că descrierile de mai jos sunt numai câteva puncte de reper, ele nu 
reprezintă întregul spectru al unui tip de personalitate. 


Tipul 1: Reformatorul. Perfecţionistul. Tipul principial, idealist. 
Sunt morali şi conştiincioşi, cu un deosebit simţ pentru ceea ce 
este corect. Sunt cavaleri ai dreptăţii, luptând întotdeauna să facă 
lucrurile cât mai bine dar fiindu-le întotdeauna teamă să nu greşească. 
Bine organizaţi, ordonaţi, pretenţioşi, încearcă să menţină standarde 
foarte înalte, dar din această cauză pot ajunge să fie prea critici 
şi perfecţionişti. Problemele lor de bază sunt reprimarea mâniei şi 
nerăbdarea. La cel mai sănătos nivel, cei din tipul Unu ajung să fie 
înţelepţi, realişti, cu discernământ, nobili, foarte morali. 

Tipul 2: Altruistul. Tipul grijuliu, care are grijă de ceilalţi. Cei 
din tipul 2 sunt empatici, sinceri şi foarte afectuoşi. Sunt prietenoşi, 
generoşi, gata să se sacrifice pentru cei din jur, dar pot fi şi sentimentali, 
linguşitori, căutând să facă pe placul celorlalți. Tind să fie aproape 
de ceilalți şi fac deseori servicii pentru că au nevoie ca lumea să 
aibă nevoie de ei. Problema lor este faptul că nu au grijă de ei 
înşişi şi nu sunt conştienţi de propriile lor nevoi. La cel mai sănătos 
nivel, cei din tipul 2 sunt altruişti, lipsiţi de egoism şi au o dragoste 
necondiționată pentru ei înşişi şi pentru cei din jur. 

Tipul 3: Cel care reuşeşte. Tipul adaptabil, orientat spre 
obţinerea succesului. Cei din tipul 3 sunt bine bazaţi, plini de 
încredere, atractivi, fermecători. Ambiţioşi, competenţi şi energici, 
pot fi foarte conştienţi de poziţia lor socială şi foarte motivaţi pentm 
a se realiza. Sunt foarte preocupaţi de imaginea lor şi de ceea ce 
gândeşte lumea despre ei. Problema lor de bază este că sunt foarte 


competitivi şi ajung să fie robii muncii lor. La cel mai sănătos nivel, 

Pacifistul 
9 
Cel căruia îi plac provocările 8 I Reformatorul 
Entuziastul 7 2 Altruistul 
Loialul 6 3 Cel care reuşeşte 
Cercetătorul 5 4 Individualistul 


Eneagrama cu tipurile de personalitate Riso-Hudson 


cei din tipul 3 se acceptă pe deplin, sunt autentici, devenind modele 
de urmat pentru cei din jur. 

Tipul 4: Individualistul. Romantic, introvertit. Cei din tipul 4 
sunt conştienţi de sine, sensibili, rezervaţi şi tăcuţi. Sunt individualişti, 
introvertiți, sinceri cu sentimentele lor. Pot fi schimbători, timizi, 
prea centraţi pe persoana lor. Sunt reţinuţi în relaţiile cu ceilalți 
datorită faptului că se simt vulnerabili şi imperfecţi, dar dispreţuiesc 
şi fug în acelaşi timp de modul banal de viaţă al celorlalţi. Au 
probleme datorită faptului că sunt prea îngăduitori cu ei înşişi 
şi se autocompătimesc. La cel mai sănătos nivel, cei din tipul 4 
sunt foarte inspirați şi creativi, în stare să fie mereu alții şi să-şi 
transforme propriile experienţe de viaţă. 

Tipul 5: Cercetătorul. Tipul cerebral, intens. Cei din tipul 5 
sunt înţelegători, curioşi şi ageri. Sunt capabili să se focalizeze şi 
să se concentreze foarte uşor, să dezvolte abilităţi şi idei complexe. 
Independenţi şi inovatori, ei sunt foarte preocupaţi de gândurile lor 
şi de construcţiile lor mentale. Se detaşează uşor. Au probleme cu 
singurătatea, excentricitatea şi nihilismul. La cel mai sănătos nivel, 
cei din tipul 5 sunt vizionari, pionierii a ceea ce va urma, au idei 
înaintea timpului lor şi sunt în stare să impună o viziune complet 
nouă despre lume. 

Tipul 6: Loialul. Tipul responsabil, orientat spre siguranţa 
personală. Cei din tipul 6 sunt vrednici de încredere, muncesc din 
greu şi sunt foarte responsabili. Pot fi şi evazivi, bătând tot timpul 
în retragere, puternic anxioşi, trăind tot timpul în stres. Sunt deseori 

ironici şi indecişi, dar pot fi şi rebeli, sfidători, reacţionând violent. 
Au probleme cu suspiciunea şi neîncrederea, atât în ei cât şi faţă 
de ceilalţi. La cel mai sănătos nivel au deplină încredere în ei şi în 
ceilalţi, sunt curajoşi, sprijinindu-i pe cei slabi. 

Tipul 7: Entuziastul. Generalistul. Tipul mereu ocupat, productiv. 
Cei din tipul 7 sunt inconstanţi, multilaterali, optimişti şi spontani. 
Jucăuşi, spirituali, practici, pot fi indisciplinaţi, împrăștiați. Caută în 
permanenţă experienţe noi şi excitante, dar devin zăpăciţi şi epuizați 
datorită acestei alergături nesfârşite. Au probleme cu impulsivitatea 
şi superficialitatea. La cel mai sănătos nivel, tipul 7 îşi canalizează 
talentele spre țeluri valoroase, devenind fericit, împlinit, şi plin de 
recunoştinţă. 

Tipul: Cel căruia îi plac provocările. Tipul puternic, dominator. 
Cei din tipul 8 sunt fiinţe pozitive, puternice, au încredere deplină în 
ei. Protectori, ingenioşi, hotărîţi, pot fi foarte mândri şi dominatori. 
Simt că trebuie să controleze totul, devenind agresivi şi încercând 
să intimideze. Au probleme cu apropierea reală de ceilalți. La 
cel mai sănătos nivel, cei din tipul 8 sunt proprii lor stăpâni, îşi 
folosesc puterea să îmbunătăţească vieţile celorlalţi, sunt mărinimoşi, 
curajoşi, putând deveni mari personalităţi istorice. 

Tipul 9: Pacifistul. Tipul calm, tară griji, mulţumit de sine. Cei 
din tipul 9 sunt primitori, stabili, de încredere. Sunt buni la suflet, 
calmi şi îi sprijină pe cei din jur, dar sunt prea dispuşi să facă pe 
placul celorlalţi numai ca să evite scandalul. Ei doresc ca viaţa să 
se desfăşoare tară conflicte, tinzând să se complacă în orice situaţie 
şi să minimalizeze orice tulburare care apare. Au probleme datorită 
faptului că sunt prea pasivi şi încăpăţânaţi. La cel mai sănătos nivel, 
cei din tipul 9 sunt neînfricaţi, în stare să cuprindă totul; sunt în stare 


să împace oamenii şi să vindece conflictele. 


CHESTIONARELE 


Primul chestionar, pe care îl găsiţi la pag. 26-27-28 este testul 
Riso-Hudson GUEST, testul rapid pentru a identificarea tipului 
căruia îi aparţineţi. Acest test, care nu îţi ia mai mult de cinci minute, 
te va ajuta cu o precizie de aproximativ 70% să vezi cărui tip aparţii, 

iar in cel mai rău caz te va ajuta să identifici cele mai probabile două 
sau trei variante valabile pentru tine. 

Al doilea set de întrebări este testul Riso-Hudson TAS ( Type 
Attitude Sorter). La începutul fiecărui capitol ce prezintă fiecare tip 
de personalitate este un set de 15 propoziţii care sunt caracteristice 
tipurilor respective. 

Dacă eşti interesat să îţi faci un test mai complet, computerizat, 
vizitează website-ul nostru, www.EnneagramlInstitute.com. Acest test, 
intitulat RHETI (Riso-Hudson Enneagram Type indicator, Version 
2.5), te pune să alegi dintre 144 de afirmaţii perechi şi are o 
acuratețe de 80%. în afara faptului că îţi indică principalul tău tip de 
personalitate, realizează şi un profil complex, arătîndu-ţi principalele 
puncte tari ale fiecărui tip din cele nouă tipuri, aşa cum se reflectă în 
propria ta personalitate. Acest test îţi ia cam patruzecişicinci minute. 

Dacă nu eşti încă iniţiat în Eneagramă, fa-ţi mai întîi testul 
GUEST şi apoi urmăreşte testul TAS ca să vezi în ce măsură se 
potrivesc rezultatele. De exemplu, GUEST poate arăta că eşti tipul6. 
Poţi să mergi imediat la a 15-a afirmaţie a testului TAS pentru acest 
tip (capitolul 12) să vezi daca şi la acest test vei înregistra un scor la 
fel de mare. In acest caz, eşti probabil pe direcţia cea bună. 

Iţi recomandăm să fii foarte atent şi să continui să citeşti cu 
atenţie întregul capitol al respectivului tip - tipul 6 în exemplul 
nostru - până când vei simţi că toate piesele se potrivesc la locul 
lor. Dacă descrierea şi exerciţiile propuse au un impact puternic 
asupra ta, atunci aparţii aproape sigur acestui tip de personalitate. 

Este posibil să greşiţi în a vă identifica tipul psihologic, la 
fel cum este uşor să fiți diagnosticat greşit chiar de un expert al 
Eneagramei. De aceea, nu vă grăbiţi să vă etichetaţi în vreun fel. Citiţi 
cu atenţie această carte şi, mai ales, trăiţi păstrând în minte aceste 
informaţii şi discutaţi despre ele cu cei ce vă cunosc destul de bine. 
Amintiţi-vă că descoperirea de sine este un proces îndelungat şi că 
acest proces nu se va sfârşi în momentul în care veţi descoperi ce 
tip de personalitate sunteţi. Acesta va fi doar începutul de fapt. 

Când vei descoperi cu adevărat cărui tip aparţii vei ştii cu 
siguranţă asta. Valuri de uşurare şi stânjeneală, de înflăcărare şi 

tristeţe se vor năpusti asupra ta. Iţi vor deveni deodată clare lucruri 
pe care le-ai ştiut întotdeauna despre tine şi vor ieşi la iveală 
şabloanele după care ţi-ai trăit până acum viaţa. Când aceasta se 
va petrece, poţi să Iii sigur că ai identificat cu adevărat ce tip de 
personalitate eşti. 


RISO-HUDSON GLJEST 


- testul rapid al Eneagramei ce identifică cărui tip aparţii 


Instrucţiuni: 


Pentru a obţine rezultate corecte la acest test, este important 
să urmaţi următoarele intmeţiuni: 


e Selectaţi un singur paragraf din cadrul următoarelor două 
grupuri de afirmaţii. Alegeţi-l pe acela care vă reflectă cel mai 
bine atitudinea şi comportamentul, aşa cum vă manifestaţi cel 
mai des în viata de zi cu zi. 

e Nu trebuie să fiți de acord în totalitate cu fiecare cuvânt din 
paragraf! Puteţi să fiţi de acord numai cu 80 sau 90% din el 
şi să îl alegeţi dintre celelalte două din grup. Trebuie să fiți 
de acord cu tonul general şi cu ideea generală a paragrafului 
selectat. Nu respingeţi un paragraf numai datorită unui singur 
cuvânt nepotrivit sau a unei fraze. Priviţi tabloul în întregime. 

e Nu analizaţi şi reanalizaţi alegerea pe care aţi facut-o. Alegeţi 
paragraful pe care îl simțiţi că este potrivit, chiar dacă nu 
sunteţi 100% de acord cu el. Sensul general şi sentimentul pe 
care vi-l lasă întregul paragraf este mai important decât fiecare 
element luat separat. Lăsaţi-vă intuiţia să aleagă. 

e Dacă nu vă puteţi decide ce paragraf vi se potriveşte cel 
mai bine, puteţi face două alegeri, dar numai pentru un singur 
grup. De exemplu, C în grupul I şi X şi Y în grupul II. 

e Notaţi litera corespunzătoare paragrafului selectat în căsuţa 


alăturată. 

Grupul | 


A. Am tendinţa să fiu destul de independent şi îmi place 
să mă afirm. Am simţit că este mai bine să iau viaţa în piept. 
Mi-am stabilit scopurile, îmi place să mă implic şi să fac ca 
lucrurile să-mi iasă. Nu-mi place să stau deoparte. Vreau să 
realizez lucruri mari şi să am impact asupra celor din jur. Nu 
caut neapărat să mă confrunt cu alţii, dar nu las oamenii în 
niciun caz să mă dea la o parte. Cea mai mare parte din timp 
ştiu ce vreau şi fac totul pentru asta. Am tendinţa sa muncesc din 
greu şi să nu las lucrurile să-mi scape din mână. 


B. Am tendinţa să fiu tăcut şi îmi place să fiu singur. 
Nu obişnuiesc să atrag atenţia asupra mea şi este în general 
neobişnuit pentru mine să mă afirm. Nu mă simt bine să preiau 
conducerea sau să fiu aşa competitiv ca ceilalţi. Mulţi pot spune 
despre mine că sunt un visător, o mare parte din trăirile mele se 
petrec în imaginaţia mea. Mă simt mai bine dacă nu este nevoie 
să fiu activ tot timpul. 


C. Am tendinţa să fiu extrem de responsabil şi devotat. Mă 
simt groaznic dacă nu-mi ţin promisiunile şi dacă nu fac ceea ce 
se aşteaptă de la mine. Vreau ca oamenii să ştie că 
sunt aici pentru ei şi că voi face tot ceea ce cred eu 
că este mai bine. Am făcut deseori sacrificii mari 
pentru ceilalţi, chiar dacă ei nu ştiu asta. De multe 
ori nu am grijă de mine. In primul rând fac ceea ce 
trebuie făcut şi mă relaxez (sau fac ceea ce vreau 
eu cu adevărat) doar dacă mai rămâne timp. 


Grupul | 
Grupul II 


X. Sunt o persoană care de obicei are o imagine pozitivă 
despre viaţă şi simte că lucrurile se vor sfârşi cu bine. Pot 
să găsesc cu uşurinţă ceva care să mă facă să fiu entuziast şi 

găsesc întotdeauna ceva de făcut. îmi place să fiu împreună 
cu alţii şi să îi ajut să fie fericiţi. Mă bucur să-mi împărtăşesc 
starea mea bună cu cei din jur. Nu mă simt întotdeauna grozav, 
dar încerc să nu arăt asta nimănui! De multe ori mi-am amânat 
problemele pentru prea mult timp. 


Y. Sunt o persoană care are sentimente puternice, cei mai 
mulți oameni pot spune când nu-mi convine ceva. Pot fi precaut 
cu ceilalţi, dar sunt mult mai sensibil decât las să se vadă. Vreau 
să ştiu pe cine mă pot baza şi să-mi definesc clar relaţiile cu 
ceilalţi. Când sunt supărat aş vrea ca cei din jur să-mi răspundă 
şi să fie alături de mine. Ştiu care sunt regulile şi nu-mi place ca 
oamenii să-mi spună ce să fac. Vreau să hotărăsc eu însumi. 


Z. Tind să fiu logic şi să mă stăpânesc bine - nu mă 
simt în largul meu să am de-a face cu sentimente şi emoții. 
Sunt eficient - chiar perfecţionist - şi prefer să lucrez de unul 
singur. Când sunt probleme sau conflicte personale, încerc 
să nu mă implic emoţional în acea situaţie. Unii 
spun că sunt prea rece şi detaşat, dar nu vreau 
ca emoţiile mele să mă distragă de la ce este cu 
adevărat important pentru mine. De obicei nu-mi 
manifest reacţiile când ceilaţi insistă. 

Pentru a interpreta rezultatele obținute, 
mergeţi la tabelul de la pag.32 Grupul II 


ŢINEŢI MINTE: 


„ Când urăşti pe cineva, urăşti de fapt o parte din tine însuți. 


Ceea ce nu face parte din noi nu poate să ne afecteze. 
HERMANN HESSE 


* Chiar dacă recunoaştem în cadrul personalităţii noastre un 
amestec de mai multe tipuri, doar unul singur este tipul nostru 
psihologic de bază la care ne întoarcem mereu şi mereu. Tipul 

nostru de bază rămâne acelaşi tot timpul vieţii. Chiar dacă ne 
schimbăm şi ne dezvoltăm noi calităţi, nu ne vom schimba tipul 
personalităţii de bază în altul. 

e Descrierea tipurilor este universală şi se adresează în aceeaşi 
măsură atât bărbaţilor cât şi femeilor. Bineînţeles, bărbaţii şi 
femeile vor avea atitudinea, trăsăturile de caracter şi tendinţele 
puţin diferite, dar problemele de bază ale tipului vor rămâne 
aceleaşi. 

e Nu toate caracteristicile din descrierea tipului tău de bază 
vor fi valabile fot timpul, deoarece fluctuăm constant de la 
nivelul sănătos la nivelul mediu sau nesănătos ce caracterizează 
fiecare tip de personalitate, aşa cum vom vedea în capitolul 6, 
când vom discuta despre nivelele de dezvoltare. Vom vedea, 
de asemenea, că dacă ne maturizăm sau suntem foarte stresaţi 
aceasta va influenţa semnificativ modul în care ne exprimăm în 
cadrul tipului. 

e Deşi am dat nume semnificative fiecărui tip, ca de ex: 
Perfecţionistul, Altruistul etc, în practică vom prefera să folosim 
numerele Eneagramei. Numerele sunt valori neutre - ele nu 
produc prejudecăţi şi sunt mai uşor de folosit. Mai mult, să fii un 
tip care corespunde unui număr mai mare nu este mai bine decât 
să fii un tip care să corespundă unui număr inferior. De exemplu 
nu este cu nimic mai grozav să fii un Nouă decât un Unu. 

e Niciunul din tipurile de personalitate nu este mai bun sau mai 
rău ca celălalt, toate tipurile au atuurile lor şi obligaţiile lor, 
puncte forte şi puncte slabe. Unele tipuri sunt mai răspândite 
într-o anumită cultură sau societate decât altele. Pe măsură ce 
vei învăţa mai mult despre toate aceste tipuri vei vedea că 
fiecare este unic, că poate avea atât capacităţi deosebite cât şi 
diverse limitări. 

e Nu contează ce tip eşti, în tine se află într-o anumită măsură 
toate cele 9 tipuri. Ca să le explorezi şi să le vezi pe toate cum 
funcţionează este ca şi cum ai vedea întregul spectru al naturii 
umane. Această trezire îți va da o extraordinară înţelegere şi 


compasiune pentru cei din jur, pentru că vei recunoaşte multe 

din obiceiurile şi reacțiilor lor în tine însuţi. Este mult mai greu 
să condamni agresivitatea tipului 8 sau necesitățile mascate ale 
tipului 2 dacă eşti conştient de agresivitatea şi nevoile tale. 
Dacă vei căuta toate cele 9 tipuri în tine însuţi vei vedea cât de 
interdependente sunt, asemeni simbolului Eneagramei care le 
reprezintă. 


IDENTIFICÂND TIPUL ALTORA 


„ Cei care îi cunosc pe ceilalți se numesc învăţaţi. Cei care se 


cunosc pe ei înşişi se numesc înţelepţi. 
LAO TZU 


Este mai greu să folosim Eneagrama ca să identificăm ce tip 
de personalitate este altcineva decât ca să aflăm ce tip suntem 
noi. Datorită prejudecăţilor pe care le-am dobândit în timpul vieţii, 
este posibil să avem o anumită aversiune faţă de un anumit tip. 

Amintiţi-vă că în primul rând Eneagrama este folosită pentru 
a ne descoperi şi înţelege mai bine. 

Mai mult, aflând ce tip suntem, vom avea numeroase înţelegeri 
şi intuiţii despre noi sau despre respectiva persoană, mult mai mult 
decât simplul fapt că ştim ce rasă sau ce naţionalitate este. Dar 
nu vom afla nimic despre trecutul său personal, despre inteligenţa, 
talentul, cinstea, caracterul sau integritatea sa. Pe de altă parte, 
cunoaşterea tipologiei ne dezvăluie felul în care percepem lumea, 
alegerile pe care le facem, valorile la care ţinem, ce ne motivează, 
cum reacţionăm la cei din jur, cum răspundem la stres şi multe alte 
lucruri importante. Pe măsură ce devenim mai familiari cu modelele 
de comportament arătate de acest sistem, cu atât mai uşor vom putea 
să apreciem un stil de viaţă diferit de al nostru. 


SCOPUL PROFUND AL ENEAGRAMEI 


în momentul în care vom identifica pe Eneagramă cărui tip 
aparţinem, vom trăi ceva extraordinar. Pentru prima dată în viaţă 

vom vedea foarte clar tiparele şi motivațiile după care am trăit 
şi ne-am comportat până acum. Cu siguranţă că „ştiind ce tip 
suntem”, va deveni rapid o parte a imaginii noastre de sine şi ne va 
stimula în sensul dezvoltării personalităţii noastre. 

Există studenţi care, studiind Eneagrama, au ajuns foarte 
ataşaţi de tipul lor de personalitate - „, Bineînţeles că am devenit 
paranoic, doar sunt un Şase!” sau „Ştii cum sunt Şapte ăştia! 


|”? 


Trebuie doar să........... Justificarea unor atitudini discutabile sau 
adoptarea unei identități rigide sunt întrebuinţări abuzive, greşite 
ale Eneagramei. 

Datorită faptului că ne ajută să ne vedem aşa cum suntem, 
prinşi ca într-o stare de transă şi să vedem cât de înstrăinaţi 
suntem de natura noastră esenţială, Eneagrama ne invită să privim 
în misteriosul adânc al adevăratei noastre identități. Aceasta 
reprezintă începutul unui proces de căutare care ne poate conduce 
la aflarea unui adevăr mai profund despre noi înşine şi despre 
locul nostru în această lume. In cazul în care folosim Eneagrama 
doar pentru a ajunge la o imagine de sine mai bună, procesul 
redobândirii naturii noastre adevărate se va opri. Cunoaşterea 
propriului tip ne va oferi informaţii foarte importante. Simplul fapt 
că acum ştim ce tip de personalitate suntem nu reprezintă în niciun 
caz ţinta finală a călătoriei noastre. Aceste informaţii extraordinar 
de importante sunt punctul de plecare pentru o călătorie mult mai 
fascinantă. 

Scopul acestei munci este oprirea reacţiilor automate, 
inconştiente, ale personalităţii noastre, datorită faptului că vom 
deveni conştienţi de ele. Numai prin înţelegerea profundă şi clară 
a mecanismului prin care personalitatea noastră acţionează putem 
deveni conştienţi. Acesta este scopul pentru care am scris această 
lucrare. Cât vedem mai clar reacţiile automate, mecanice, ale 
personalităţii noastre, cu atât o să ne identificăm mai puţin cu ele, 
căpătând o mai mare libertate interioară. Despre asta este vorba în 


Eneagramă. 

REZULATATELE INTERPRETĂRII TESTULUI GUEST-p 18 


Punând împreună cele două litere pe care le-aţi selectat când 
v-a fost prezentat testul GUEST, se formează un cod alcătuit din 2 
litere. De exemplu, aţi ales paragraful C din Grupul 1 şi paragraful 
Y din Grupul II. S-a format codul CY. 

Pentru a afla cărui tip al personalităţii de bază corespunde, 
verificaţi indicaţiile testului GUEST din tabelul următor: 


Simbol |Tipul | Numele tipului şi caracteristici de bază 
AX 7 |Generalistul: Spontan, împlinit, impulsiv 
AY 8 [Cel căruia îi plac provocările: încrezător în sine, hotărât, dominator 
AZ 3 Cel can? reuşeşte: Adaptabil, ambițios, conştient de imaginea sa 
BX 9  |Pacifistul: Receptiv, convingător, automulţumit 
BY 4  |Imdividualistul: Intuitiv, estet, egocentric 
BZ 5  |Cercetătorul: Perceptiv, inventiv, detaşat 
CX 2  |Altruistul: Generos, grijuliu, posesiv 
CY 6 |Loialul: Atrăgător, responsabil, defensiv 
CZ 1  |Reformatorul: Raţional, principial, controlat. 


32 


CAPITOLUL 2 


ORIGINI VECHI, ÎNȚELESURI MODERNE 


„ învaţă şi fii ceea ce eşti 
PINDAR 


Eneagrama modernă a tipurilor de personalitate nu îşi are 
originile într-o singură sursă. Este un hibrid, un amalgam modern 
al mai multor tradiţii ale străvechii înţelepciuni combinate cu 
psihologia modernă. Mulţi autori au făcut speculaţii asupra originii 
ei, iar entuziaştii Eneagramei au creat o adevărată poveste a istoriei 
şi dezvoltării ei. Din păcate, mare parte din informaţia vehiculată 
este incorectă. Mulţi autori timpurii atribuiau eronat întregul sistem 
maeştrilor Sufiţi. 

Pentru a înţelege istoria Eneagramei este necesar să distingem 
între simbolul Eneagramei şi cele nouă tipuri de personalitate. 
Simbolul Eneagramei datează din antichitate, având o vechime de 
2500 de ani sau chiar mai mult. La fel, rădăcinile ideilor care au dus 
la dezvoltarea psihologiei celor nouă tipuri de personalitate datează 
din secolul al IV-lea e.n. sau sunt chiar mai vechi de atât. însă doar 
în ultimele decenii aceste două surse de înţelepciune s-au unit, dând 
naştere Eneagramei aşa cum o ştim astăzi. 

Originile exacte ale simbolului Eneagramei se pierd în istorie. 
Nu ştim de unde provine exact, la fel cum nu ştim exact cine a 
descoperit roata sau scrisul. Se spune că ar fi apărut în Babilon în 
jurul anului 2500 î.e.n., dar sunt foarte puţine dovezi în această 
direcţie. Multe din ideile abstracte legate de Eneagramă, precum 
şi geometria şi derivaţiile sale matematice, sugerează că îşi are 
rădăcinile în gândirea clasică greacă. Teoriile care stau la baza 
diagramei se regăsesc în ideile lui Pitagora, Platon şi ale unor 
filozofi neoplatonici. în orice caz, aparţine tradiţiei Occidentale din 
care au derivat iudaismul, creştinismul şi islamismul, precum şi 
filozofia gnostică şi ermetică, care au influenţat toate cele trei mari 
religii menţionate. 

„Luaţi înţelegerea estului şi cunoaşterea Vestului - şi apoi 
căutaţi”. 
GURDJIEFF 


Nu este nicio îndoială că cel care a introdus simbolul 
Eneagramei în lumea modernă a fost George Ivanovich Gurdjieff. 
Gurdjieff s-a născut în anul 1875 şi era de origine greco-armeană. 
încă din adolescență a fost profund interesat de cunoaşterea 
ezoterică şi era convins că anticii stăpâneau o întreagă ştiinţă 
a transformării psihicului uman, ştiinţă care s-ar fi pierdut de-a 
lungul secolelor. Gurdjieff şi-a petrecut tinerețea urmărind să pună 
cap la cap învățăturile tradiționale pe care le studia. împreună cu 
un grup de prieteni care îi împărtăşeau pasiunea pentru această 
ştiinţă a transformării umane, a format gruparea numită Căutătorii 
Adevărului (C.A.). Ei au decis să călătorească în întreaga lume 
şi să exploreze câte o tradiție sau sistem de gândire independent 
după care să sc întâlnească pentru a-şi împărtăşi ceea ce au învățat. 
Au călătorit în Egipt, Afganistan, Grecia, Persia, India şi Tibet, 
petrecând mult timp în mănăstiri şi sanctuare îndepărtate, învățând 
tot ce se putea învăţa din diversele tradiţii ale înţelepciunii antice. 

Undeva în călătoriile sale, în Afganistan sau Turcia, Gurdjieff a 
întâlnit simbolul Eneagramei. El a dezvoltat o sinteză proprie bazată 
pe ceea ce descoperiseră atât el, cât şi ceilalţi membri ai grupului. 
Şi-a încheiat lungile sale cercetări înainte de Primul Război Mondial 
şi a început să ţină conferinţe despre Eneagramă în St. Petersburg şi 


Moscova, atrăgând imediat o audienţă entuziastă. 


„„ Adu-ţi aminte de tine mereu şi oriunde ” 
GURDJIEFF 


Sistemul pe care l-a predat inițial Gurdjieff era un studiu vast 
şi complex al psihologiei, spiritualității şi cosmologiei care avea 
drept scop să-i ajute pe studenți să-şi înțeleagă locul în univers şi 
scopul lor în această viață. Gurdjieff îi mai învăța că Eneagrama 


era simbolul central al filozofiei sale. El spunea că o persoană 

nu a înţeles ceva cu adevărat până când nu a înţeles acel lucru 
în termenii Eneagramei, adică până când nu poate plasa în mod 
corect elementele acelui proces în punctele corespondente ale 
Eneagramei, văzând astfel părţile interdependente sau care se 
susţin unele pe altele. Astfel, Eneagrama predată de Gurdjieff a 
fost la început un model al proceselor naturale şi nu o tipologie 
psihologică. 

Gurdjieff a intuit faptul că simbolul Eneagramei are trei 
părţi care reprezintă cele trei legi Divine care guvernează întreaga 
existenţă. Primul element este cercul, o mandală universală, 
folosită în toate culturile lumii. Cercul se referă la unitate, la 
întreg, la unicitate şi simbolizează ideea că Dumnezeu este Unul, 
trăsătură distinctivă a principalelor religii Occidentale: iudaismul, 
creştinismul şi islamismul. 

In interiorul cercului găsim următorul simbol, triunghiul. 
Tradițional, în creştinism, acesta se referă la trinitatea Tatălui, a 
Fiului şi a Sfântului Duh. Kabala, învăţătura ezoterică a iudaismului, 
spune că Dumnezeu se manifestă iniţial în univers ca trei emanaţii 
sau „sfere”, Sefirotele (Kether, Binah şi Hokmah), care formează 
simbolul principal al Kabalei, Arborele Vieţii. Putem vedea reflecţii 
ale ideii trinităţii şi în alte religii: budiştii vorbesc despre Buddha, 
Dharma şi Sangha, hinduşii despre Vishnu, Brahma şi Shiva, iar 
taoiştii despre Cer, Pământ şi Om. 

Este evident faptul că toate religiile majore ale lumii ne învaţă 
că universul este o manifestare nu a dualității, aşa cum spune 
logica occidentală, ci a trinităţii. Modul nostru obişnuit de a privi 
realitatea se bazează pe perechi de opuşi, cum sunt binele şi răul, 
alb şi negru, masculin şi feminin, introvertit şi extravertit şi aşa 
mai departe. Tradițiile străvechi văd nu doar bărbatul şi femeia, ci 
bărbatul, femeia şi copilul. Lucrurile nu sunt doar albe şi negre, ci 
albe, negre şi gri. 

Gurdjieff a numit acest fenomen , Legea lui trei” şi a intuit că 
tot ceea ce există este rezultatul interacțiunii într-o situaţie dată, a 
acestor trei forţe, oricare ar fi ele. Descoperirile fizicii modeme par 
să susțină Legea lui trei. La nivel subatomic, atomii sunt alcătuiți 

din protoni, electroni şi neutroni, iar fizica a descoperit de curând 
că în loc de patru forţe fundamentale, cum se credea că există în 
natură până de curând, sunt de fapt numai trei-forţa tare, forţa 
slabă şi electromagnetismul. 

A treia parte a acestui simbol complex este hexada (figura 
trasată de numerele 1,4,2,8,5 şi 7). Această figură simbolizează 
ceea ce Gurdjieff numea „Legea lui şapte”, care are legătură cu 
evoluţia în timp a unui proces dinamic. Ea afirmă că nimic nu este 
static; totul se mişcă şi se transformă. Chiar şi pietrele şi stelele 
se transformă! Totul se schimbă, se reciclează şi evoluează sau 
involuează într-un mod previzibil în funcție de natura şi de forţele 
care acţionează în acest proces. Zilele săptămânii, tabelul periodic 
al elementelor şi octava muzicală occidentală se bazează pe Legea 
lui şapte. 


Cele 3 părţi ale simbolului Eneagramei 


Alăturând aceste trei elemente (cercul, triunghiul şi hexada), 
obținem Eneagrama. Este un simbol care ne arată întregul reflectat 
în oricare parte a lui (cercul), felul cum identitatea sa este rezultatul 
interacțiunii a trei forţe (triunghiul), şi cum acesta evoluează sau se 
schimbă în timp (hexada). 


Lenea. 9 


Dorinţa. 8 I Mânia. 
Lăcomia. 7 2 Orgoliul. 
Teama. 6 5 Minciuna. 
Avariţia. 5 4 Invidia. 


Oscar Icha/o - Eneagrama pasiunilor - (a păcatelor capitale) 

Gurdjieff a predat Eneagrama printr-o serie de dansuri sacre, 
explicând faptul că ea trebuie văzută ca un simbol viu, dinamic, în 
mişcare, şi că nu este ceva static. Totuşi, nu se pomeneşte nicăieri 
în scrierile publicate de Gurdjieff şi elevii săi de Eneagrama 
tipurilor de personalitate. Originile acestei Eneagrame sunt mai 
recente şi au două surse principale. 

Prima dintre ele este Oscar Ichazo. Ca şi Gurdjieff, încă din 
tinereţe Ichazo a fost fascinat de descoperirea cunoaşterii pierdute, 
în copilărie îşi folosea inteligenţa neobişnuită pentru a absorbi pe 
nerăsuflate informaţiile din vasta bibliotecă de filozofie şi texte 
metafizice a unchiului său. Pe când Ichazo era foarte tânăr, a călătorit 
din Bolivia natală în Argentina, în Buenos Aires şi mai târziu în alte 
părţi ale lumii, în căutarea vechii înţelepciuni pierdute. După ce a 
ajuns în Orientul Mijlociu, s-a întors în America de Sud şi a început 
să distileze ceea ce învățase. 

Ichazo a cercetat şi sintetizat multe elemente ale Eneagramei 
până când, în 1950, a descoperit legătura dintre acest simbol şi tipurile 
de personalitate. Cele nouă tipuri psihologice pe care el le-a corelat 
cu simbolul Eneagramei provin din vechea tradiţie a amintirii celor 
nouă atribute Divine aşa cum sunt ele reflectate în natura umană. 
Această idee provine de la neoplatonicieni, sau poate este şi mai 
veche de atât, apărând în Eneidele lui Plotin din secolul al III-lea 
e.n. Ea şi-a găsit locul în tradiţia creştină, cele nouă atribute Divine 
fiind distorsionate şi exprimate prin opuşii lor: au devenit astfel 
Cele Şapte Păcate de Moarte. („Păcate Capitale” sau „Patimi”)* 
Lor li s-au mai adăugat încă două, frica şi înşelăciunea. 

Atât Eneagrama cât şi Cele Şapte Păcate Capitale au în 
comun ideea că, deşi avem în noi toate aceste păcate, unul dintre 
ele se manifestă în mod special. El este rădăcina dezechilibrului 
nostru şi a modului în care suntem prinşi în capcana egoului. 
Ichazo a urmărit de-a lungul istoriei primele idei despre cele 
nouă atribute Divine începând cu Grecia, continuînd cu Sfinţii 


părinţi din deşert (secolul al IV-lea, cei care au fost primii care au 


* pe care le vom numi în continuare „compulsiuni” n. red. 

dezvoltat conceptul Celor Şapte Păcate Capitale) şi de acolo mai 
departe, în literatura medievală, în Povestirile de la Canterbwy ale 
lui Chaucer şi în Purgatoriul lui Dante. 

Ichazo a explorat şi vechea tradiţie iudaică a Kabalei. Această 
învăţătură mistică a fost dezvoltată de comunităţile evreieşti din 
Franţa şi Spania secolelor 12-14 e.n. şi îşi are originile în vechile 
tradiţii mistice evreieşti şi în filosofiile gnostică şi neoplatonică. 
Simbolul central al filosofici Kabalistice este Arborele Vieţii (Etz 
Hazim) care, ca şi Eneagrama, conţine ideile de unitate, trinitate şi 
un proces de dezvoltare ce implică şapte părți. 


CELE NOUĂ COMPULSIUNI 


Ideea Păcatelor Capitale, sau Pasiuni, este cel mai bine 
înţeleasă dacă ne gândim la cuvântul „păcat” nu ca la ceva 
care înseamnă ceva rău sau demoniac ci ca la tendinţa de a a-ţi 
pierde scopul. Păcatele reprezintă cele nouă moduri în care ne 
îndepărtăm de „centrul” fiinţei noastre şi felul în care începe să 
ni se distorsioneze gândirea, sentimentele şi acţiunile. 


1 MANIA Această compulsiune poate fi descrisă mai 
exact prin „resentiment”. Mânia în sine nu este o problemă, dar 
în tipul Unu ea este reprimată, ducând la o frustrare continuă 
şi la o nemulţumire faţă de sine înşiuşi şi faţă de lume. 

2 ORGOLIUL Orgoliul se referă la neputinţa sau refuzul 
de a accepta propria suferinţă. Tipul Doi îşi neagă multe din 
nevoile proprii în timp ce încearcă să îi „ajute” pe alții. Această 
compulsiune poate fi descrisă şi ca glorie deşartă - mândria 
legată de propria virtute. 

3 MINCIUNA Minciuna înseamnă să ne mințim pe noi 
înşine şi să credem că nu suntem decât egoul. Când credem asta, 
noi ne orientăm eforturile către dezvoltarea egoului în loc de 
dezvoltarea adevăratei noastre naturi. Putem numi această pulsiune 


şi vanitate, încercarea noastră de a ne face egoul să se simtă 


important tară să ne îndreptăm către sursa noastră spirituală. 

4 INVIDIA Invidia se bazează pe sentimentul că ne 
lipseşte ceva fundamental. Invidia îi conduce pe cei din tipul 
Patru la impresia că alţii au calităţi care lor le lipsesc. Tipul 
Patru tânjeşte după ceva absent, însă deseori nu remarcă 
numeroasele binecuvântări pe care le are în viaţa lui. 

5 AVARIȚŢIA Tipul Cinci simte că îi lipseşte resursele 
interioare şi că o prea mare interacţiune cu ceilalți îl poate 
duce la o slăbire catastrofală. Această compulsiune îi face să se 
abţină de la contactul cu lumea. Astfel el îşi păstrează resursele 
ŞI îşi minimizează nevoile. 

6 TEAMA Aceasta poate fi descrisă mai exact prin 
anxietate, pentru că anxietatea ne face să ne temem de lucruri 
care de fapt nu se petrec acum. Tipul Şase e mereu în gardă şi 
îşi face griji pentru posibile evenimente viitoare. 

7 LĂCOMIA Lăcomia se referă la dorinţa insaţiabilă 
de „a se umple” cu experienţe. Tipul Şapte urmăreşte să 
depăşească sentimentele de gol interior printr-o varietate de 
idei şi activităţi pozitive şi stimulatoare, dar simte că nu e de 
ajuns niciodată. 

S DORINȚA Dorinţa nu se referă la dorinţa sexuală; 
tipul Opt este „dornic” în sensul în care este mereu condus de 
o nevoie constantă de intensitate, control şi autoexpansiune. 0 
mai putem numi şi trufie. Dorinţa îi face pe cei din tipul Opt să 
forţeze totul în viaţa lor, pentru a-şi afirma voinţa. 

9 LENEA Lenea nu înseamnă doar lipsa activităţii; cei 
din tipul Nouă pot fi destul de activi şi realizaţi social. Se 
referă mai degrabă la dorinţa de a nu fi afectaţi de viaţă. Evită 


să se angajeze în viaţă cu întreaga vitalitate. 


într-o sclipire de geniu, la mijlocul anilor 1950, Ichazo a 
reuşit să îşi aşeze tot materialul în ordinea corectă pe Eneagramă. 
Atunci diferitele curente de gândire s-au unit şi au format modelul 
de bază al Eneagramei aşa cum o ştim şi astăzi. 

în 1970 un mare psihiatru, Claudio Naranjo, care lucra la 


un program de gestalt-terapie la Institutul Esalen din Big Sur, 

California, a mers împreună cu alți reprezentanţi ai mişcării de 
dezvoltare a potenţialului uman în Chile, la Şcoala Arica, să 
studieze cu lIchazo. Acesta conducea un program intensiv de 
patruzeci de zile pe care îl concepuse pentru a-şi conduce elevii 
la realizarea de sine. Unul din primele cursuri pe care le preda 
era Eneagrama, cu cele nouă tipuri de personalitate sau, cum le-a 
numit el, cu cele nouă „fixaţii ale Egoului”. 

Eneagrama a captivat imediat pe toţi cei din grup, în 
special pe Naranjo, care s-a întors în California şi a început 
să o predea corelată şi cu alte sisteme psihologice pe care le 
studiase. Naranjo vroia să coreleze tipologiile Eneagramei cu 
tipurile clasice de personalitate descrise în psihiatrie şi i-a trimis 
lui Ichazo scurte descrieri ale acestora. A demonstrat validitatea 
sistemului adunând grupuri de oameni care se regăseau într-un 
anume tip, sau ale căror caracteristici psihiatrice erau cunoscute 
şi i-a intervievat pentru a pune în evidență asemănările cu 
tipurile clasice existente şi pentru a obţine mai multe informaţii 
despre fiecare tip în parte. De exemplu, el îi reunea pe toţi cei 
din grupul său care aveau personalităţi obsesiv-compulsive şi 
observa felul cum răspunsurile lor se încadrau în tipul Unu de 
personalitate, şi aşa mai departe. 

Metoda lui Naranjo de a folosi subiecţi pentru a înţelege 
tipologiile nu ţine de tradiţia orală, de aceea Eneagrama persona- 
ltăţii nu provine dintr-o cunoaştere transmisă pe cale orală. 
Folosirea subiecţilor a început cu Naranjo în anii 1970, şi este unul 
din modurile de a învăţa şi aprofunda Eneagrama. 

Naranjo a început să predea o versiune timpurie a sistemului 
unor grupuri mici din Berkeley, California extinzându-se apoi 
continuu. Eneagrama a fost răspândită de către entuziaşti în zona 
Golfului San Francisco, ca şi în mănăstirile lezuite de pe teritoriul 
Americii de Nord, unde unul dintre autorii prezentei lucrări, Don, 
pe atunci seminarist iezuit, a studiat materialul din acea vreme. 
Pornind de la opera fundamentală a lui Ichazo şi Naranjo, au 
existat mai mulți autori, inclusiv subsemnaţii, care au dezvoltat 
Eneagrama şi au descoperit alte noi fațete ale ei. 

|SHEKHINAH) 


Arborele vieții (ETZ HAYIIY1) 


La început, munca noastră a implicat dezvoltarea bazei psihologice 
a tipologiilor, completând descrierea originală foarte schematică şi 
arătând legătura dintre Eneagramă şi celelalte sisteme psihologice şi 
spirituale. Convingerea lui Don a fost aceea că, până când descrierea 
tipurilor nu va fi complet pusă la punct, Eneagrama ar fi de prea 
puţin folos, putând deveni o sursă de dezinformare şi o metodă 
ineficientă pentru dezvoltarea personală. 

O reuşită majoră a fost în anul 1977, când Don a descoperit 
Nivelele de dezvoltare. Nivelele au revelat gradări ale creşterii 
şi deteriorării tipului de personalitate, etape pe care oamenii 
le parcurg în mod obişnuit de-a lungul vieţii. Ele au arătat ce 
caracteristici şi ce motivații corespund fiecărui tip, şi de ce. 
La un nivel mai profund, ele au indicat gradele identificării 
noastre cu propria personalitate şi lipsa de libertate pe care acest 
lucru o provoacă. S-a pus accentul pe motivațiile psihologice ale 
diferitelor tipuri, ca fiind distincte de descrierile „impresioniste” 

de la începuturi. Don a dezvoltat aceste idei, precum şi corelaţiile 
dintre tipurile psihologice în lucrările „Tipuri de personalitate” 
(1987) şi „înţelegerea Eneagramei” (1990). 

Russ i s-a alăturat lui Don în 1991, la început pentru a-l ajuta 
la elaborarea unui chestionar pentru stabilirea tipologiei, care a 
devenit în cele din urmă indicatorul Riso-Hudson al tipului de pe 
Eneagramă (RHET1), iar mai târziu a lucrat la revizuirea lucrării 
„Tipuri de personalitate” (1996). Russ a adus cu el înţelegerea şi 
experimentarea tradiţiilor şi practicilor ce au stat la baza teoriei 
Eneagramei. El a continuat să dezvolte ideile iniţiate de Don, revelând 
multe din structurile mai profunde ale tipurilor de personalitate, 
ca şi numeroase implicaţii ale sistemului în dezvoltarea personală, 
începând cu 1991, amândoi am ţinut workshop-uri (ateliere) şi 
seminare în toată lumea, şi multe din ideile din această carte 
provin din experienţa pe care am avut-o cu elevii noştri. Am avut 
privilegiul să lucrăm cu oameni de pe toate continentele, aparţinând 
tuturor religiilor importante. Nu încetăm nicio clipă să fim uimiţi de 


universalitatea şi de aspectul extraordinar de practic al Eneagramei. 


POVESTEA UNUI FIERAR: O PILDĂ SUFITĂ 


A fost odată un fierar care fusese acuzat pe nedrept şi care 
era acum închis într-o închisoare adâncă şi întunecoasă. După o 
perioadă de timp, soţia sa, care îl iubea foarte mult, a mers la 
rege şi l-a rugat să o lase să îi ducă măcar un covoraş pe care 
să-şi poată face cele cinci rugăciuni zilnice. Regele a considerat 
îndreptățită cererea sa şi a lăsat-o pe femeie să îi ducă soţului 
ei covoraşul. Prizonierul a fost şi el foarte bucuros pentru darul 
primit şi în fiecare zi, plin de recunoştinţă, îşi tacea rugăciunile 
pe covoraş. După câţiva ani, bărbatul a evadat din închisoare. 

Când oamenii l-au întrebat cum a reuşit, el le-a povestit 
că au fost ani de zile în care se prosternase şi îl rugase pe 
Dumnezeu să-l scape din închisoare. Şi la un moment dat a 
început să vadă ceea ce era atât de evident şi carc se aflase 
tot timpul sub nasul lui. A văzut că soţia sa ţesuse în covoraş 

modelul încuietorii care îl ţinea închis. Avea acum toate 
informaţiile să poată evada şi a început să se împrietenească 
cu paznicii. l-a convins că şi ei ar avea o viaţă mai bună dacă 
s-ar uni şi ar pleca cu toţii din închisoare. Aceştia au fost de 
acord cu cl, pentru că îşi dăduseră şi ei seama că, deşi erau 
gardieni, erau la rândul lor închişi în închisoare. Şi ei doreau 
să scape, dar nu ştiau cum. 

Aşa că fierarul şi gărzile sale au făcut următorul plan: 
paznicii urmau să îi aducă bucăţi de metal, iar el să meşterească 
diverse lucruri pe care ei să le vândă în târg. Astfel vor aduna 
tot ceea ce era necesar evadării, şi din cea mai puternică bucată 
de metal el va meşteri o cheie. 

într-o noapte, când totul fusese pregătit, fierarul şi paznicii 
săi au reuşit să descuic poarta închisorii. Au ieşit în sfârşit afară, 
în răcoarea nopţii, unde îi aştepta iubitoarea sa soţie. A lăsat în 
celulă covoraşul de rugăciune, pentru ca orice prizonier care 
va fi suficient de deştept să vadă modelul încuietorii şi să poată 
evada. Astfel, fierarul şi-a regăsit soţia. Foştii săi gardieni i-au 
devenit prieteni, şi toţi au trăit într-o deplină armonie. Iubirea 
şi îndemânarea au câştigat. 


Această învăţătură tradiţională Sufită a lui ldries Shah 
simbolizează studiul Eneagramei: încuietoarea este persona- 
litatea noastră, covoraşul de rugăciune este Eneagrama, iar 
cheia este munca pe care o avem de făcut cu noi înşine. 
Observaţii că, deşi soţia este cea care îi aduce covoraşul, 
fierarul trebuie să creeze ceva folositor pentru gărzile sale ca 
să poată face rost de unelte. El nu poate scăpa singur şi nici pe 
degeaba. Mai mult, tot timpul cât el s-a rugat pentru eliberarea 
sa, mijloacele îi erau la propriu „sub nasul lui”, deşi el nu 
vedea modelul şi nici nu înţelegea semnificaţia lui. într-o zi el 
s-a trezit, a văzut modelul şi astfel a reuşit să devină liber. 

Morala poveştii este clară: fiecare dintre noi se află în 
închisoare. Trebuie doar să ne trezim şi să „citim” modelul 


încuietorii pentru ca să putem deveni liberi. 

„Spiritul este Şinele nostru adevărat şi nu forma noastră 


fizică ce poate fi atinsă cu degetul”. 
CICERO 


Adevărul fundamental pe care ni-l transmite Eneagrama este 
că noi suntem mult mai mult decât propria noastră personalitate. 
Personalităţile noastre nu sunt decât nişte mici părţi familiare şi 
condiționate din gama mult mai largă de potenţialităţi pe care 
le avem. Dincolo de limitările personalităţii, suntem fiinţe mult 
mai vaste şi posedăm ceva extraordinar, ce vom numi Esenţă. 
Chiar dacă suntem orbi faţă de adevărata noastră natură şi am 
uitat acest adevăr fundamental, putem spune că fiecare fiinţă este 
o scânteie individuală din Dumnezeu. Nu ştim să experimentăm 
natura noastră divină şi nici nu îi recunoaştem nici pe ceilalți ca 
manifestări ale divinului. în schimb, devenim deseori duri, chiar 
cinici, tratându-i pe cei din jur ca pe nişte obiecte de care trebuie 
să ne apărăm sau ca simple surse ale satisfacției noastre. 

Cei mai mulţi dintre noi au totuşi o idee despre ce este 
personalitatea, dar ideea de Esenţă ne este străină. Când vorbim 
despre Esenţă, ne referim la sensul propriu al acestui cuvânt - la 
ceea ce suntem noi de fapt, la Şinele nostru Esenţial (spirit ar fi alt 
cuvânt potrivit). 

Este important să distingem Esenţa, sau spiritul de suflet. 
Substanţa fundamentală a Fiinţei este Esenţa sau Spiritul, dar acesta 
îmbracă o formă dinamică, schimbătoare, pe care o numim „suflet”. 
Personalitatea noastră este un aspect particular al sufletului. Sufletul 
nostru e „făcut” din Esenţă sau Spirit. Dacă Spiritul ar fi apa, 
sufletul ar fi un râu sau un lac, iar personalitatea ar fi valurile de pe 
suprafaţa lui sau bucăţile de gheaţă din râu. 

Nu suntem conştienţi în general de Esenţa noastră şi de 
multiplele sale aspecte, deoarece conştiinţa noastră este dominată 

de personalitate. Pe măsură ce devenim tot mai conştienţi de 
personalitatea noastră, ea devine din ce în ce mai transparentă şi 
putem să experimentăm direct Esenţa noastră. Ne vom manifesta 
în lume la fel ca înainte, dar vom percepe mai intens legătura 
noastră cu divinitatea. Devenim conştienţi că suntem o parte a 
Prezenţei divine ce este peste tot în jurul nostru şi în noi şi care se 
manifestă în mod constant şi miraculos. 


Dezvoltarea spirituală este o călătorie lungă şi ardentă, 

o aventură prin ţinuturi străine, pline de surprize, de bucurie, 
frumuseţe, greutăţi şi chiar pericole ”. 

ROBERTO ASSAGIOLI 


Eneagrama ne ajută să ne dăm seama ce anume ne împiedică 
să ne amintim acest adevăr profund. Ne arată natura noastră 
spirituală şi cine suntem cu adevărat, oferindu-ne imaginea clară 
a măştilor noastre psihologice şi spirituale. Eneagrama ne arată 
direcţia în care să acţionăm, însă ea nu ne poate spune cine suntem, 
ci numai cum am limitat ceea ce suntem cu adevărat. Amintiți-vă 
că Eneagrama nu este soluţia în sine, ea ne arată doar limitările 
pe care ni le-am asumat şi cum să evadăm din ele. 


PSIHOLOGIA SACRĂ 


Una dintre lecţiile cele mai profunde pe care Eneagrama ni le 
oferă este aceea că dezvoltarea personală şi realizarea spirituală 
nu sunt procese diferite. In lipsa spiritualităţii, psihologia nu ne 
poate ajuta (elibera) sau conduce spre cele mai intime adevăruri 
despre noi înşine. In schimb, fără psihologie, spiritualitatea poate 
duce la grandomanie sau deziluzie, fiind o tentativă de a scăpa de 
realitate. Eneagrama nu este nici psihologie seacă şi nici misticism 
bombastic. Este un instrument pentru transformarea noastră, care 
foloseşte claritatea şi înţelegerea psihologică precum o poartă de 
intrare către spiritualitatea universală. Eneagrama este o punte 
între psihologie şi spiritualitate. 

Esenţa acestei psihologii sacre este faptul că tipul perso- 
nalității noastre de bază ne dezvăluie mecanismele psihologice 
prin care noi uităm de noi înşine, uităm de adevărata noastră 
natură. Esenţa noastră Divină. în funcţie de personalitatea noastră 
şi de temperamentul nostru înnăscut, în copilărie iau naştere diferite 
mecanisme de apărare şi compensare. Pentru a face față mediului 
înconjurător care putea fi perceput ca agresiv, ne-am dezvoltat în 
copilărie, fără voia noastră, anumite strategii şi obiceiuri menite 
să ne protejeze. Fiecare dintre noi a devenit astfel expert într-un 
anumit mecanism de apărare care, folosit în mod repetat, devine 
sursa, baza problemelor noastre de personalitate. 

Pe măsură ce aceste mecanisme de apărare se consolidează, 
determină în noi pierderea contactului cu Esenţa noastră profundă. 
Ne identificăm cu personalitatea noastră în loc să nc identificăm cu 
Fiinţa noastră profundă. Felul în care ne percepem pe noi înşine 
depinde din ce în ce mai mult de imaginile interioare, amintirile 
şi obiceiurile învăţate în loc să fie expresia spontană a adevăratei 
noastre naturi interioare. Această pierdere a contactului cu Esenţa 
noastră profundă nc provoacă o stare de anxietate puternică şi 
ia forma uneia dintre cele nouă păcate capitale sau compulsiuni, 
cum le vom denumi de acum înainte. Odată instalate, aceste 
emoţii negative, inconştiente şi invizibile ajung să fie motorul 
personalităţii noastre 

înţelegerea tipului nostru de personalitate şi a dinamicii sale 
ne oferă o cale foarte sigură de acces la subconştientul nostru, 
ne dă posibilitea de a ne înţelege rănile şi recompensele pe care 
le aşteptăm şi ne arată ce putem face pentru a ne vindeca şi 
transforma spiritual. 


„Omul îşi doreşte să fie fericit, chiar şi atunci când trăieşte 
în aşa fel încât îşi face fericirea imposibilă. 
SF AUCiUSTIN 


Eneagrama ne arată unde şi cum lucrează propria personalitate 
împotriva noastră. Pune în evidenţă ceea ce ne ajută, dar şi cât 

de zadarnice şi inutile sunt multe dintre vechile noastre reacţii 
şi obiceiuri. Când ajungem să ne identificăm cu personalitatea 
noastră ne mulțumim cu mult mai puţin decât suntem de fapt în 
realitate. Este ca şi cum, deşi avem o casă extraordinară în care să 
trăim, cu multe etaje şi cu mobilă scumpă, ne limităm singuri să 
trăim într-o cămăruţă mică şi întunecoasă de la subsol. Şi ceea ce 
este mai surprinzător este faptul că cei mai mulţi dintre noi au uitat 
că restul casei chiar există şi că sunt proprietarii ei ! 


„procesul  nevrotic... este o problemă a sinelui. Este 
procesul de abandonare a adevăratului sine in favoarea unuia 
idealizat; o încercare de a actualiza acest pseudo-sine în loc de a 


dezvolta potențialitățile noastre umane latente. ” 
KAREN HORNEY 


Aşa cum au arătat maeştrii spirituali de-a lungul timpului, 
suntem adormiți față de noi înşine şi faţă de vieţile noastre. Cea 
mai mare parte a zilei umblăm preocupați de idei, anxietăți, griji, 
construind imagini mentale. Rareori suntem prezenți şi deschişi 
faţă de experiența imediată. Pe măsură ce începem să lucrăm 
cu noi înşine, începem să înțelegem că practic dormim cu ochii 
deschişi cea mai mare parte din viaţă şi că atenţia ne este furată sau 
„magnetizată” de preocupările şi trăsăturile personalităţii noastre. 
Această nouă viziune asupra lucrurilor este şocantă şi de cele mai 
multe ori o percepem ca pe o insultă la adresa modului în care ne 
vedem pe noi înşine - independenţi, conştienţi şi având control 
asupra propriei vieţi! 

In acelaşi timp, trebuie să înţelegem că personalitatea noastră 
nu este „rea”. Ea este o parte importantă a dezvoltării noastre şi 
este necesară pentru rafinarea naturii noastre Esenţiale. Problema 
este că ne agăţăm prea mult de ea şi nu ştim cum să trecem la 
faza următoare. Nu este vorba de vreun defect „de fabricaţie” de-al 
nostru, ci e mai degrabă vorba de stoparea dezvoltării, deoarece 
în perioada formării noastre nimeni, sau aproape nimeni, nu şi-a 


dat seama că se poate mai mult de atât. E posibil ca părinţii 

şi profesorii noştri să fi avut intuiţia adevăratei lor naturi, dar, 
ca şi noi, de cele mai multe ori nu au recunoscut-o şi nu şi-au 
exprimat-o. 

De aceea, una dintre cele mai revoluționare idei pe care 
Eneagrama ne-o oferă este că noi nu suntem personalitatea 
noastră. înţelegem acest lucru când ne transformăm felul în 
care ne percepem. Când începem să înţelegem că nu suntem 
personalitatea noastră, începem de asemenea să ne dăm seama că 
suntem fiinţe spirituale care au o personalitate şi care se manifestă 
prin acea personalitate. Atunci când nu ne mai identificăm cu 
personalitatea şi încetăm să îi mai luăm apărarea se petrece 
un miracol: natura noastră Esenţială iese spontan la lumină, 
transformându-ne. 


„ Cea mai mare fericire este să descoperi sursa nefericirii. ” 
DOSTOIEVSKI 


PERSONALITATEA NU PLEACĂ NICĂIERI 


Scopul Eneagramei nu este să ne ajute să scăpăm de personalitatea 
noastră. Chiar dacă am reuşi, nu ne-ar putea fi de prea mare folos. 
Spunem asta ca să-i liniştim pe cei care se tem că dacă ne-am 
abandona personalitatea ne vom pierde propria identitate şi vom 
deveni mai puţin capabili şi eficienţi. 

De fapt este exact invers. Când intrăm în contact cu Esenţa 
noastră nu ne pierdem personalitatea. Ea devine mai transparentă 
şi mai flexibilă, ceea ce ne ajută să ne trăim viaţa, în loc ca viaţa 
să ne trăiască pe noi. Momentele când lucrurile curg sau când 
atingem maximul performanţei apar atunci când suntem cât mai 
conştienţi şi prezenţi - ambele fiind de fapt calităţi ale Esenţei - 
în timp ce manifestarea personalităţii noastre ne face deseori să 
scăpăm din vedere lucruri importante, să greşim sau să ne facem 
tot felul de probleme. De exemplu, dacă ne vom face prea multe 
griji înainte de a pleca într-o călătorie, este foarte probabil că nu 
ne vom lua tot ce ne trebuie şi mai mult ca sigur vom uita lucruri 

importante acasă. învățând să fim relaxaţi şi prezenţi în situaţiile 
tensionante de zi cu zi, viaţa ne va fi mult mai uşoară. 

Pe măsură ce ne identificăm tot mai puţin cu propria persona- 
litate, ea devine o parte tot mai mică a întregului care suntem. Ea 
există încă, dar inteligenţa, sensibilitatea şi Prezenţa din spatele 
acestora sunt mult mai active. Reuşim să ne folosim personalitatea 
ca un vehicul, fără să mai fie ea şoferul care ne conduce. Pe măsură 
ce începem să ne identificăm cu Esenţa noastră, vedem că nu ne 
pierdem identitatea, ci dimpotrivă, ne-o regăsim. 

O singură experienţă a trezirii, sau chiar câteva, nu ne pot opri 
să ne identificăm cu personalitatea noastră. Cu fiecare clipă în care 
suntem conştienţi de Esenţa noastră ne transformăm, dar e nevoie 
de multe asemenea experienţe înainte să trăim şi să funcţionăm 
permanent într-o astfel de stare de conştiinţă expansionată. Pe 
măsură ce aceste experienţe se acumulează, fiinţa noastră se deschide 
şi va îngloba tot mai mult din natura noastră Esenţială. Se creează 
capacitatea de a avea experienţe din ce în mai profunde şi să ne 
expansionăm tot mai mult pentru a deveni vehicule ale Divinului. 
Lumina noastră interioară devine mai puternică şi străluceşte în 
lume cu mai multă căldură. 


„De câte ori un om se trezeşte, el se trezeşte din falsa idee că 
a fost mereu treaz, stăpân al gândurilor, sentimentelor şi acţiunilor 


sale. ” 
HENRI TRACOL 


„ Înseşi lucrurile pe care dorim să le evităm, să le neslijăm şi 
de care fugim se dovedesc a fi „materia primă" din care provine 
orice creştere reală. ” 

ANDREW HARVEY 


FRICA DE BAZĂ ŞI DORINȚA DE BAZĂ 


Mecanismul personalităţii este pus în mişcare de ceea ce 
numim FRICA DE BAZĂ a fiecărui tip. Această frică se naşte în 

copilăria timpurie datorită pierderii contactului cu natura noastră 
Esenţială. Această pierdere are numeroase motive. 

Ca nou-născuţi, intrăm în lume cu nişte nevoi naturale înnăscute, 
care trebuie satisfăcute pentru ca noi să ne putem transforma în fiinţe 
umane mature. Chiar şi în cazurile cele mai fericite, părinţii nu pot 
împlini la modul perfect aceste necesităţi de dezvoltare. Oricât de 
bine intenţionaţi ar fi, le este greu uneori să facă față nevoilor 
noastre, mai ales acelora care nu au fost împlinite nici în cazul lor. 
Ca bebeluşi, natura noastră este să exprimăm o gamă largă de stări 
şi emoţii. Dacă aceste emoţii sunt blocate la părinţii noştri, ei se 
vor simţi nervoşi şi deranjaţi când acestea se vor manifesta la noi 
şi lucrul ăsta ne va face să devenim şi noi nişte copii anxioşi şi 
nefericiţi la rândul nostru. 

Dacă, de exemplu, un copil îşi exprimă bucuria şi încântarea 
de a trăi, dar mama lui este deprimată, e puţin probabil ca mama 
să reacționeze bine în prezenţa acestei bucurii. Ca rezultat, copilul 
învaţă să îşi reprime bucuria ca să nu o supere pe mamă. Un 
alt copil cu un temperament diferit poate să plângă sau să facă 
încercări cât mai zgomotoase pentru a obţine un răspuns din partea 
mamei, dar este posibil ca, indiferent cum se manifestă, bebeluşul 
să nu primească niciun răspuns. Este important să ne dăm seama 
că aceste reacţii nu s-au datorat faptului că părinţii noştri nu au 
fost nişte părinţi buni, ci faptului că ei nu pot oglindi decât acele 
calităţi care nu sunt blocate în ei înşişi. Această gamă limitată şi de 
multe ori dizarmonioasă de comportamente şi atitudini se imprimă 
în sufletul receptiv al copilului ca un fundal psihic al vieţii sale 
viitoare şi al relaţiilor sale. 

Ca rezultat al nevoilor neîmplinite din copilărie şi al blocajelor 
ce provin din acele timpuri, începem să simţim încă de timpuriu că 
ne lipsesc anumite elemente importante. Sigur că acest sentiment dă 
naştere unei anxietăţi profunde. Temperamentul nostru înnăscut va 
determina felul cum vom răspunde acestei anxietăţi. Indiferent de 
tipul de personalitate pe care îl vom dezvolta mai târziu, ajungem în 
cele din urmă la concluzia că ceva e în neregulă cu noi. Chiar dacă 
nu reuşim să o exprimăm în cuvinte, simţim povara acestei puternice 
anxietăţi inconştiente care este frica noastră de bază. 

Fiecare tip are frica sa caracteristică, însă aceste Frici de Bază 
sunt universale. (Dintr-o perspectivă mai subtilă, fiecare Frică de Bază 
este o reacţie în faţa fricii universale de moarte şi de dispariţie, Frica 
personalităţii noastre în faţa nimicului). Vom recunoaşte Fricile de 
Bază ale celor nouă tipuri de personalitate în noi înşine, însă frica 
tipului nostru de personalitate ne motivează comportamentul mult 
mai mult decât celelalte opt. 


„ Toţi oamenii ar trebui să se străduiască să înţeleagă înainte 
de a muri care sunt lucrurile de care fug şi de ce. ” 


JAMES THURBER 


MESAJE INCONŞTIENTE DIN COPILĂRIE 


Cu toţii am primit în perioada copilăriei numeroase 
mesaje inconştiente atât de la părinţii noştri cât şi de la celelalte 
persoane importante - fraţi, bunici, cei care au avut grijă de noi 
etc. Aceste mesaje au avut un efect profund asupra dezvoltării 
identităţii noastre şi asupra gradului în care ni se permitea să 
fim noi înşine. Cu excepţia cazurilor în care părinţii noştri 
au fost nişte fiinţe umane evoluate şi conştiente, strălucirea 
expansivă a sufletului nostru a fost obligată să se diminueze. 

Deşi mulţi dintre noi am primit mai multe din următoarele 
mesaje, unul dintre ele tinde să fie propriu fiecărui tip. Care din 
aceste mesaje vă afectează în mod special? 


Tipul unu: „Nu e bine să greşeşti.” 
Tipul doi: „Nu e bine să ai nevoi proprii.” 
Tipul trei: „Nu e bine să ai propriile sentimente şi propria identitate”. 
Tipul patru: „Nu e bine să fii prea în formă sau prea fericit.” 
Tipul cinci: „Nu e bine să te simţi în largul tău în lume.” 
Tipul şase: „Nu e bine să ai încredere în tine.” 
Tipul şapte: „Nu e bine să te bazezi pe cineva.” 
Tipul opt: „Nu e bine să fii vulnerabil sau să ai încredere în 
cineva.” 


Tipul nouă: „Nu e bine să te evidenţiezi.” 

FRICA DE BAZĂ ALE CELOR NOUĂ TIPURI 


„că eşti rău, corupt sau dezechilibrat 

„că nu meriţi să fii iubit 

„că nu eşti valoros (a avea valoare personală) 
„că eşti tară identitate sau însemnătate personală 
„că eşti nefolositor, incapabil sau incompetent 
„că nu vei avea susţinere sau ghidare 

„că vei suferi lipsuri sau durere 

„că vei fi rănit sau controlat de alţii 


OOoOaA NU bBb VW NR a 


„că vei pierde legătura cu ceilalţi, că vei fi separat 


„ Noi nu reuşim să schimbăm lucrurile după dorinţele noastre 


şi astfel, treptat, dorinţele noastre se schimbă ” 
PROUST 


Pentru a compensa Frica de Bază, apare o Dorinţă de Bază. 

Dorinţa de bază este modul prin care ne apărăm împotriva 
Fricii de Bază pentru a putea continua să funcţionăm. Dorinţa de 
Bază este ceea ce credem că ne va ajuta să ne fie bine. E ca şi 
cum ne-am spune: „Dacă aş avea X (iubire, siguranţă, pace ş.a.m.d.) 
totul ar fi minunat.” Putem să numim dorinţa de bază şi programul 
egoului, pentru că ne arată care e motorul egoului nostru. 

Dorinţele de Bază reprezintă nevoi umane fundamentale 
îndreptăţite, chiar dacă fiecare tip se agaţă şi îşi idealizează dorinţa 
sa de bază atât de mult încât alte nevoi umane încep să fie neglijate. 
E important să înţelegem totuşi că nu e nimic în neregulă cu dorinţa 
noastră de bază. Problema este că încercăm să ne-o împlinim într-un 
mod greşit, care ne poate duce pe căi autodistructive în cele din urmă. 

De exemplu, Dorinţa de Bază a tipului Şase este să fie în 
siguranţă. Aşa cum vom vedea, Şase poate căuta această securitate 
până când reuşeşte să distrugă totul în viaţa sa, inclusiv, paradoxal, 
propria lui securitate. La fel, fiecare tip e capabil să devină 
auto-distmctiv prin urmărirea prost orientată şi excesivă a propriei 

Dorinţe de Bază. Fugim după aceleaşi lucruri, folosind aceleaşi 
strategii, chiar dacă ele nu nc aduc rezultatele pe care le vrem. 
Dorinţa noastră de Bază ne Blochează de asemenea în mod stupid 
natura noastră Esenţială, pentru că personalitatea noastră nu va slăbi 
controlul până când va crede că dorinţa de bază nu a fost satisfăcută. 
De exemplu, tipul Şase nu-şi va pennite să se relaxeze până când nu 
simte că lumea sa e complet sigură. La fel, tipul Unu nu va vrea să se 
relaxeze şi să devină mai prezent până când în lumea sa totul nu e 
perfect. Desigur, aceste lucruri nu se vor petrece niciodată. 
înţelegerea Fricilor şi Dorinţelor de Bază ne oferă o înţelegere 
profundă asupra vechii învățături universale care spune că natura 
umană este condusă de frici şi dorinţe. Putem spune astfel că 
întreaga structură a personalităţii noastre este compusă din fuga de 
frica noastră de bază şi din goana după dorinţa noastră de bază. Modul 
de manifestare a personalităţii noastre este dat de această dinamică şi 


devine fundalul conştiinţei de sine. 


DORINŢELE DE BAZĂ ŞI DEGENERĂRILE LOR 


1. Dorinţa de a fi integru (se deteriorează în perfecţionism 
critic) 

2. Dorinţa de a fi iubit (se deteriorează în nevoia de a fi 
indispensabil) 

3. Dorinţa de a fi apreciat (se deteriorează în goana după 
succes) 

4. Dorinţa de a fi noi înşine (se deteriorează în autoindulgenţă) 

5. Dorinţa de a fi competent (se deteriorează în specializare 
inutilă) 

6. Dorinţa de a fi în siguranţă (se deteriorează într-un 
ataşament faţă de propriile convingeri) 

7. Dorinţa de a fi fericit (se deteriorează într-o tendintă 
continuă de evadare) 

8. Dorinţa de a se proteja (se deteriorează în luptă continuă) 

9. Dorinţa de a trăi în pace (se deteriorează în neglijenţă 
încăpăţânată) 


54 


PERSONALITATE ŞI ESENŢĂ 


ESENȚA A FOST SUFOCATĂ DE PERSONALITATE 


Psihologia sugerează că o mare paite din capacitatea noastră de 
a funcţiona ca adulţi echilibraţi şi maturi este determinată de modul în 
care ne-au fost împlinite în copilărie nevoile specifice de dezvoltare. 
Acele nevoi care nu au fost împlinite corespunzător apar ca „goluri” 
ce interferează cu capacitatea noastră de a experimenta din plin 
Esenţa fiinţei noastre. Tradiţia spirituală sugerează că personalitatea 
noastră s-a format pentru a compensa golurile din dezvoltarea noastră. 
Personalitatea noastră este ca un bandaj de gips care protejează o 
mână sau un picior rupt. Cu cât rănile iniţiale sunt mai mari, cu atât 
bandajul trebuie să fie mai extins. Desigur, bandajul e necesar pentru 
ca membrul să se poată vindeca şi să redevină funcţional. Dar dacă 
nu vom scoate bandajul niciodată, el va limita foarte mult folosirea 
acelui membru şi îl va împiedica să crească şi să se dezvolte normal. 
Unii oameni şi-au dezvoltat o personalitate asemănătoare cu un 
bandaj gipsat al întregului corp. Niciunul dintre noi nu a ieşit din 
copilărie fără să aibă anumite necesităţi interioare sau să nu se 
închidă pentru a se proteja de alte răni. 

Văzută ca un bandaj temporar, personalitatea este extrem de 
utilă şi foarte necesară, pentru că ea s-a dezvoltat în special în 
jurul zonelor din sufletul nostru care au fost lezate cel mai tare. A 
devenit puternică acolo unde noi suntem cel mai slabi. Psihologic 
vorbind, ea nu numai că ne-a ajutat să supravieţuim, dar ne poate 
îndruma şi în direcţia în care este cea mai mare nevoie să ne 
îndreptăm munca de transformare. 

Deoarece cea mai mare parte a personalităţii noastre nu este 
decât o colecţie de reacţii condiţionate, frici şi credinţe subconştiente 
şi pentru că ea nu reprezintă Şinele nostru, identificarea cu ea ne 
duce la o profundă uitare de sine. Experienţa identităţii noastre s-a 
schimbat dinspre adevărata noastră natură către carapacea pe care a 
trebuit să ne-o creăm pentru a ne apăra. Atâta timp cât vom crede 
că „eu sunt personalitatea” vom rămâne identificaţi cu ea. Unul 
dintre motivele principale pentru care ne opunem schimbării este 
că întoarcerea la Esenţă implică întotdeauna să simţim durerea 
acestei uitări de sine. Atunci când suntem gata să spunem: „Vreau 

să fiu eu însumi, vreau să trăiesc în adevăr”, procesul de recuperare 
a început deja. 

Din aceste motive, ne vom confrunta cu adevăruri despre noi 
înşine pe care nu le-am cunoscut până acum sau vom experimenta 
răni vechi, frici sau supărări. De aceea e important să ne cultivăm 
compasiunea faţă de noi înşine; e important să ne iubim suficient 
de mult încât să ştim că merităm efortul de a ne cunoaşte așa 
cum suntem noi cu adevărat. Trebuie să ne iubim suficient de mult 
încât să înţelegem că, chiar dacă vom fi anxioşi sau deprimaţi, nu ne 
vom mai abandona din nou. Atunci când suntem gata să ne lăsăm 
vindecaţi şi să vedem adevărul despre cum am fost şi cum suntem 
acum, adevărata noastră natură va ieşi la suprafaţă. Rezultatul e sigur: 


trebuie doar să vrem asta. 


Esenţa nu poate fi pierdută sau rănită 


Indiferent de trecutul nostru, trebuie să înţelegem că Esența 
noastră nu poate fi vătămată sau distrusă nici de cele mai traumatice 
experienţe din copilărie. Esenţa noastră rămâne pură şi neatinsă, 
chiar dacă e închisă şi umbrită de structurile personalităţii noastre. 
Dacă provenim dintr-o familie foarte disfuncţională, această structură 
va fi foarte rigidă şi restrictivă. Dacă venim dintr-o familie mai 
funcțională, structura personalităţii va fi mai uşoară şi mai flexibilă. 

Aceia care vin din familii foarte dizannonioase pot fi îmbărbătaţi 
de ideea că Şinele nostru Esenţial este complet intact şi caută mereu 
modalităţi de a se manifesta. La început poate că va trebui să investim 
mult timp şi efort în umplerea golurilor din dezvoltarea noastră, dar 
miezul fiinţei noastre este mereu acolo pentru a ne susţine. O spunem 
din nou, indif erent cât de dureroase au fost experiențele noastre din 
copilărie, Esenţa noastră nu poate fi rănită. Ea de-abia aşteaptă ocazia 
să se reveleze. La modul foarte serios, noi de-abia aşteptăm ocazia să 
devenim noi înşine. Spiritul nostru tânjeşte să fie liber, să se exprime, 
să fie din nou viu, să se manifeste în lume în modul în care i-a fost 
menit să o facă. 

Şi totuşi, în mod ironic, noi opunem întotdeauna rezistenţă față 


de ceea ce este mai adevărat în noi. Atunci când avem încredere în 

acest proces de transformare şi ne dedicăm lui, natura noastră reală 
iese la suprafaţă. 

Vom găsi atunci adevărata integritate, iubire, autenticitate, 
creativitate, înţelegere, ghidare, fericire, putere şi seninătate - toate 
calităţile pe care i le cerem în van personalităţii noastre. 

CULTIVÂND TREZIREA 


Cum putem intra în contact cu natura noastră adevărată, cu 
scânteia divină care sălăşluieşte în fiecare dintre noi? Cum putem 
îndepărta crusta care ne protejează, cum putem scăpa de toate 
identificările pe care am ajuns sa le considerăm ca fiind noi înşine? 
Cum să învăţăm să ne abandonăm Esenţei noastre divine, pentru 
ca ea să ne poata susţine şi ghida? Cum putem realiza aceasta, nu 
doar în timpul workshopurilor sau a retragerilor liniştite la munte, 
ci şi în timpul vieţii noastre obişnuite, de zi cu zi? Cum putem 
face saltul de la simpla recunoaştere mentală a ceea ce este bun şi 
adevărat la a trăi pe deplin adevărul clipă de clipă ? Cum putem da 
viaţă practicii noastre? 

Eneagrama ne ajută să scăpăm de mecanismele limitatoare ale 
personalităţii ca să putem experimenta mai profund cine şi ce suntem 
noi cu adevărat. Aceasta nu se va va petrece imediat. Este nevoie 
de o înţelegere foarte clară şi profundă a tipurilor de personalitate, 
deoarece simpla informaţie intelectuală nu este de ajuns ca să ne 
facă liberi. Nu putem să ne dorim, să credem sau să ne imaginăm, 
tehnic vorbind, modul în care va avea loc transformarea noastră. 
Fără participarea noastră nimic nu poate avea loc. Deci ce rol vom 


juca în propria noastră transformare? 


SURPRINZÂNDU-NE ASUPRA FAPTULUI 


Tradițiile sacre din întreaga lume acordă o importanţă 
deosebită faptului de a fi martorii transformării noastre. Ni se cere 
să fim vigilenţi, să ne autoobservăm, să fim cât mai atenţi la noi 
înşine şi la activităţile noastre. Dacă dorim să beneficiem cât mai 
mult de această hartă a sufletului care este Eneagrama, trebuie 
să ne dezvoltăm arta de a fi conştienţi, învățând să fim în orice 
moment cât mai prezenţi şi conştienţi, tară a judeca şi tară a ne 
scuza. Trebuie să învăţăm să ne surprindem chiar în momentul 

acțiunii, când ne comportăm aşa cum ne dă ghes personalitatea 
noastră şi să realizăm cât de mecanic şi lipsit de libertate ne 
manifestăm în fiecare moment. Când suntem în măsură să observăm 
ce facem acum, în momentul prezent, când experimentăm pe 
deplin starea noastră prezentă, actuală, tară să judecăm, modelele 
vechi de comportament vor începe să dispară. Conştientizarea are 
o importanţă vitală în efortul nostru de a ne transforma, deoarece 
clişeele personalităţii noastre pot fi depăşite aproape în totalitate 
dacă le observăm chiar în secunda în care ele apar. Ne poate fi 
de folos şi să analizăm modul în care ne-am comportat altă dată, 
dar nu va avea un efect aşa de puternic cum îl are faptul că ne 
observăm ACUM, aşa cum suntem în acest moment. Merită să 
căutăm să înţelegem de ce am avut o ceartă cumplită cu soţia şi 
cu copiii sau de ce am fost aşa de nervoşi cu asociatul nostru. 
Dar dacă, în timp ce ne certăm sau suntem nervoşi, devenim 
brusc conştienţi, „prinzându-ne asupra faptului”, vom trăi ceva 
extraordinar. 

în acest moment de conştientizare, putem realiza că noi 
nu vrem cu adevărat să avem comportamentul acela îndoielnic 
pe care îl manifestam cu tărie cu doar câteva clipe mai înainte. 
Putem intui şi un adevăr mai profund cum că, de exemplu, 
acel lucru foarte important pe care eram aşa de nerăbdători 
să-l facem, era doar o tentativă de a ne justifica sau, şi mai 
rău, o tentativă mascată pentru a ne răzbuna. Sau că acele 
„remarci inteligente” care ne amuzau erau doar tentative de a 
evita tristeţea sau singurătatea. Dacă vom fi în stare să facem 
faţă acestor amintiri, câmpul nostru de conştiinţă va continua sa 
se lărgească. Este posibil ca la început să ne simţim stânjeniţi 
sau ruşinaţi. E posibil chiar să simţim că vrem să fugim, şi 
să terminăm odată cu aceste senzaţii neplăcute. Dar dacă vom 
rezista în faţa acestor stări mai puţin confortabile, vom simţi 
apărând înăuntru nostru Ceva, extraordinar de adevărat şi de 
sensibil şi minunat de conştient de sine şi de ceea ce este în jurul 
nostru. Acest „Ceva” este puternic, răbdător, înţelept, compasiv 
şi foarte valoros. Acest „ceva” este ceea ce suntem noi de fapt. 

Este acel Eu de dincolo de nume, de personalitate. Este chiar 


natura noastră adevarată. 


TREZIREA 


Faptul că devenim conștienți nu numai că ne va schimba 
viaţa. De multe ori chiar ne salvează viaţa. Cu câţiva ani în urmă 
un pod important de pe o autostradă suspendată s-a prăbuşit în 
timpul unei nopţi ploioase. O bucată din mijlocul podului a căzut 
în râu, punând în pericol maşinile care circulau greu, în ploaia care 
curgea neîncetat şi în confuzia provocată de furtună. Un singur om 
a observat la timp ce se petrecuse şi a reuşit să-şi oprească maşina 
la câţiva metri de marginea prăpastiei, scăpând ca prin minune 
înainte să plonjeze spre moartea sigură care-l aştepta 15 metri mai 
Jos. El şi-a riscat viaţa alergând înaintea maşinilor care veneau şia 
încercat cu disperare să-i atenţioneze şi pe ceilalţi şoferi asupra 
pericolului. O maşină cu cinci tineri s-a apropiat. Ei au văzut 
încercările disperate ale bărbatului care încerca să-i oprească, dar 
au crezut că are nevoie de ajutor pentru maşina lui. Râzând, i-au 
făcut un gest obscen, şi au călcat acceleraţia până la podea. Câteva 
secunde mai târziu, s-au prăbuşit de pe pod şi au murit, înghiţiţi cu 
toţii de apa râului volburos. 

Din perspectiva noastră, am putea spune că personalitatea lor 
i-a omorât. Dispreţul, duşmănia, bravada, faptul că nu au ascultat, 
lipsa compasiunii, oricare din aceste defecte ar putea fi cauza 
faptului că tânărul nu a oprit. Unele obiceiuri, anumite trăsături 
de caracter şi-au spus cuvântul într-un moment critic şi au avut un 
rezultat tragic. 

Ni se taie răsuflarea când realizăm cât de mult ne încredinţăm 
viaţa acestor mecanisme ale personalității noastre şi la ce pericol 
ne expunem când o facem! De multe ori este ca şi cum un copil 
de 3 ani ia deciziile cruciale ale vieţii noastre. Odată ce înţelegem 
natura mecanismelor personalităţii noastre, avem şansa de a alege: 
să ne identificăm sau nu cu ele. Dar dacă nu suntem conştienţi 
de aceste mecanisme, nu avem nicio sanşă. Pe măsură ce ne 

identificăm trăsăturile caracteristice care fac din noi un tip Doi, 
sau Cinci sau Opt, apare şi oportunitatea de a nu ne mai comporta 
întocmai ca înainte. 

Gurddjieff şi alţi maeştri spirituali au afirmat că starea noastră 
normală de conştiinţă este un fel de „somn”. Poate că sună ciudat, 
dar comparându-ne cu nivelul de conştienţă, de prezenţă, pe care 
l-am putea atinge, nivelul obişnuit de conştiinţă este la fel de 
departe de experimentarea directă a realităţii precum este somnul 
față de starea de veghe conştientă. Atunci când dormim, visele 
noastre ni se par foarte reale. Dar când ne trezim şi realizăm că am 
visat doar, relaţia noastră cu realitatea se schimbă. Sentimentele 
noastre despre Cine suntem şi Ce suntem apar într-o altă lumină. 

Trezirea din transa personalităţii este de multe ori cam la fel. Ne 
întrebăm singuri, Despre ce a fost vorba? Unde am fost Eu cu o 
clipă mai înainte? Suntem surprinşi de cât de pierduţi eram, deşi, 
în starea de conştiinţă de dinainte nu ne-am simţit deloc aşa. Dacă 
cineva ne-ar fi întrebat dacă suntem pe deplin conştienţi şi prezenţi 
am fi spus, Da, sigur că da... dar din această nouă perspectivă 
vedem că de fapt nu eram. Putem realiza că ne-am petrecut toată 
viaţa „dormind”, de fapt. 


„ Biblia spune că Aclam a căzut întrun somn foarte adânc şi 
nu este nicăieri vreo referinţă că s-ar fi trezit până acum. ” 
CURSUL DESPRE MIRACOLE / INTRODUCERE ÎN MIRACOLE 


PRIVIND CONȘTIENT 


Priveşte un moment prin camera în care te afli chiar acum. 
Există ceva ce nu observasci mai înainte? Sunt acolo aspecte, 
lucruri, pc care nu le-ai văzut niciodată până acum? Priveşte cu 
adevărat. Nu te baza pe faptul că ştii tot ceea ce se află acolo. în 
timp ce priveşti, poţi să-ţi simţi trupul? Poţi observa ce poziţie ai 
în timp ce priveşti astfel? în timp ce îţi propui asta, observi ceva 
diferit între modul tău obişnuit de a simţi, de a fi, şi felul în care 
te percepi de obicei? 


62 


CULTIVÂND TREZIREA 


Ce înseamnă să fii conştient? 


Spunem că a fi conştient este o chestie grozavă şi vedem 
că e un lucru important în multele şi diferitele căi de abordare 
a psihologiei şi a diferitelor căi spirituale. Este foarte dificil 
să definim acest termen. Ar fi mai simplu să definim faptul de 
fi conştient prin ceea ce nu este decât prin ceea ce este. De 
exemplu, putem spune că a fi conştient înseamnă să nu gândeşti, 
să nu simţi, să nu te mişti. Nu înseamnă să fii intuitiv şi nici să-ţi 
dai liber instinctelor, deşi ar putea conţine fiecare dintre aceste 
lucruri. 

Chiar şi cea mai activă, focalizată gândire nu este acelaşi 
lucru cu a fi conştient. De exemplu, putem să ne gândim intens 
la ce vom scrie în acest capitol şi putem în acelaşi timp să fim 
conştienţi de procesul gândirii noastre. Sau, în timp ce ne plimbăm, 
putem observa că ne gândim la următoarea întâlnire de afaceri, 
sau că repetăm în mintea noastră o conversaţie pe care am avut-o 
cu alcineva. De obicei, conştiinţa noastră de sine este aşa de 
„prinsă” şi se identifică cu discursul nostru interior, încât nu mai 
conştientizăm că suntem separați de el. Dacă am fi mai conştienţi, 
am putea face un pas înapoi şi să ne observăm. 

Tot astfel, putem deveni mai conştienţi de sentimentele 
noastre. Ne putem surprinde când începem să fim iritaţi, plicitisiţi 
sau părăsiţi. Când gradul de conştienţă scade, ne identificăm cu 
sentimentele noastre. Spunem - sunt frustrat, sunt deprimat! şi nu 
sesizăm cât de trecătoare sunt acestea. Credem cu toată tăria că 
noi suntem aşa! Atunci când suntem sub influenţa sentimentelor, 
ele ne copleşesc, acaparându-ne întreaga noastră realitate, dar după 
ce furtuna a trecut, realizăm cât de pasagere au fost acestea. Când 
suntem conştienţi simţim foarte clar cum apar sentimentele, ce 
efect au asupra noastră şi cum acestea dispar. 

Putem fi conştienţi de ceea ce facem, de senzațiile trupului 
nostru, atât când acţionează cât şi atunci când se odihneşte. Poate 
fi şi bine şi rău, dar trupul nostru a învăţat să facă multe lucruri pe 
„pilot automat.” De exemplu, putem conduce maşina şi să avem o 

conversaţie in acelaşi timp. Ne gândim la ceea ce avem de gând să 
spunem în timp ce suntem puţin îngrijoraţi de cum vom ajunge la 
destinaţie şi simultan, corpul nostru execută manevrele complicate 
pentru a conduce maşina. Toate au loc automat, tară să fim prea 
conştienţi de asta. 

Fiecare moment ne oferă posibilitatea de a fi din ce în ce mai 


conştienţi, lucru care ne oferă beneficii extraodinare: 


e Relaxându-ne, permitem conştiinţei să se expansioneze, devenind 


mult mai puţini prinşi de ceea ce ne magnetizase atenţia. Dacă 
suntem temători sau anxioşi, sau pierduţi în reverii şi fantasme 
vom deveni mai obiectivi şi mai realişti în proiectele noastre. 
Ca urmare, vom suferi mai puţin. 

e Conştiinţa noastră expansionată ne face capabili să aducem 
la lumină mai multe resurse şi să facem faţă cu succes 
dificultăților. In loc să reacţionăm obişnuit, în concordanţă 
cu mecanismele personalităţii noastre, vom găsi soluţii noi, 
neaşteptate. 

e O conştiinţă expansionată ne deschide calea spre o adevărată 
comunicare cu ceilalți şi cu lumea ce ne înconjoară. Devenim 
plini de plăcere şi de încântare în fiecare moment. Chiar când 
vom avea experienţe neplăcute ele vor fi foarte diferite atunci 
când le trăim în mod conştient. 


„Fiecaregând, fiecare acțiune devine un lucru sacru în lumina 


conştiinţei. 
THICH NHATHANH 


Folosim de multe ori cuvântul „a vedea” ca în expresia: „Este 
important să vedem care sunt mecanismele personalităţii noastre”. 
Este important să ne fie clar ce înţelegem prin acest cuvânt. Mai 
mult, este vital pentru noi să înțelegem ce produce în noi faptul că 


E) 


„vedem ”. Suntem cu toţi specialişti în a ne comenta şi a ne evalua 
experienţele. în aceste cazuri, o parte a personalităţii noastre critică 


sau comentează ce a făcut cealaltă parte şi este ca şi cum ar spune: 

„Nu-mi place partea asta a mea” , sau „ce comentariu grozav am 
făcut” şi aşa mai departe. Acest comentariu interior nu face decât 
să ne crească şi să ne secătuiască Egoul şi să ne amplifice lupta 
care se dă în noi. Nu acesta este felul de a vedea pe care dorim să 
îl cultivăm în noi. 

4 vedea" nu este o pură înţelegere intelectuală. Sigur că 
intelectul nostru joacă şi el un rol, şi nu vrem să sugerăm faptul 
că în procesul transformării noastre nu este nevoie să ne folosim 
mintea. Dar partea din noi care „vede” este omniprezentă. O 
denumim uneori observatorul interior sau martorul. Reprezintă 
conştientizarea noastră deplină, perfect trează, aici şi acum, este 
capacitatea noastră de a experimenta nivele foarte diferite. 


ÎNVĂȚÂND SĂ OBSERVĂM ŞI SĂ RENUNŢĂM 


„Nu trebuie să ne ameliorăm, trebuie doar să renunțăm la 


ceea ce ne blochează sufletul. ” 
JACK KORNFIELD 


Una dintre cele mai importante abilităţi pe care trebuie să 
o dobândim în această călătorie interioară este abilitatea de a 
„observa şi a renunţa” la obişnuinţe şi la mecanismele personalităţii 
noastre care ne-au păcălit până acum. 

Aceasta înseamnă să învăţăm să ne observăm, văzând ce se naşte 
în noi în fiecare moment, să observăm ce nc distrage ca să nu fim mereu 
prezenţi aici şi acum. Orice am afla, oricât de plăcut sau neplăcut ar fi, 
nu trebuie să acţionăm, ci doar să observăm. Nu trebuie să încercăm 
să schimbăm ceva, nici să ne criticăm pentru ceea ce aflăm. Pe 
măsură ce suntem tot mai prezenţi, personalitatea noastră începe să 
se relaxeze şi Esenţa noastră începe să se manifeste tot mai mult. 

Spre deosebire de ceea ce crede egoul nostru, nu este datoria 
noastră să ne transformăm sau să ne „reparăm”. Unul din cele mai 
mari obstacole în transformarea noastră este ideea că ne putem 
repara singuri. Aceasta ridică unele întrebări. Ce parte din noi chiar 
crede că are nevoie să fie reparată şi care parte are autoritatea să 

o repare? Cine este judecătorul, juriul sau apărătorul? Care sunt 
instrumentele prin care reabilităm sau pedepsim şi care parte din 
noi le va conduce pe celelalte? 

Suntem programaţi încă din copilărie să credem că trebuie 
să fim mai buni, să ne zbatem din greu să „micşorăm” părțile din 
noi cu care ceilalți nu sunt de acord. întreaga noastră cultură şi 
educaţie ne reamintesc constant că dacă vrem să avem mai mult 
succes, siguranţă, să fim mai doriţi sau mai spirituali, nu trebuie 
decât să ne schimbăm într-un fel sau altul. Am învăţat că pentru a 
corespunde anumitor reţete pe care mintea noastră le-a primit de-a 
lungul timpului trebuie să fim diferiţi de cum suntem acum. De 
fapt, noi trebuie doar să descoperim şi să acceptăm cine suntem! Da, 
aveţi dreptate, această idee e în contradicţie cu aproape tot ce-am 
învăţat până acum! 

Dacă ne facem singuri rău, cum ar fi să consumăm droguri 
sau alcool, sau suntem implicaţi în relaţii distructive sau activităţi 
criminale, atunci este necesară stoparea acestui comportament 
înainte de a face transformări importante. Ceea ce ne face apți 
pentru schimbare nu e nici vorbăria deşartă şi nici pedepsele, ci 
doar cultivrea unei stări de conştienţă tăcută, pentru a observa ce 
ne împinge să ne facem rău nouă înşine. Când devenim conştienţi 
atât de obiceiurile noastre proaste cât şi de părțile din noi de care 
am vrea să scăpăm, ceva cu totul nou apare în viaţa noastră. 

Pe măsură ce învăţăm să fim din ce în ce mai prezenţi şi 
deschişi momentului prezent, miracolele vor începe să apară. Unul 
din cele mai mari miracole va fi faptul că putem scăpa în câteva 
minute de un obicei care ne-a chinuit ani de zile. Când reuşim să 
fim prezenţi cu totul, vechile obiceiuri dispar şi noi nu mai suntem 
aceiaşi. Experienţa vindecării celor mai vechi şi mai adânci răni 
numai prin faptul că am devenit conştienţi este un miracol pe care 
putem conta cu toţii. Dacă urmăm această hartă a sufletului, în 
profunzimea inimii noastre, ura se va transforma în compasiune, 
respingerea în acceptare şi frica se va transforma în uimire. 

Amintiţi-vă întotdeauna că este dreptul nostru prin naştere 


şi starea noastră normală să fim înţelepţi şi nobili, iubitori şi 

generoşi, să avem stimă atât pentru noi cât şi pentru cei din jurul 


nostru, să fim creativi şi să ne înnoim mereu, să ne implicăm în 


lume cu venerație şi profunzime, să avem curaj şi încredere în noi, 


să fim bucuroşi şi împliniți, puternici şi eficienţi, să ne bucurămi 


de pacea minţii şi să trăim cât mai prezenţi misterul nedezvăluit al 


vieții. 


„Prin simțurile noastre apare lumea. Prin reacţiile noastre 


creăm deziluziile. Fără reacții, lumea devine liberă." 


BUDDHA 


STARTUL SALTULUI SPIRITUAL 


Nu contează ce tip sunteţi, sunt lucruri specifice pe care le 


puteţi face pentru a face un salt în creşterea voastră personală 


şi spirituală. Acestea sunt probleme specifice fiecărui tip, dar 


oricine se poate confrunta din când în când cu ele. Deci, dacă 


vreţi să progresaţi în munca voastră de transformare interioară, 


conştientizaţi cât mai deplin posibil următoarele obiceiuri: 


critici, faci aprecieri, condamni pe ceilalţi şi pe tine însuți - tip 1 
te consideri mai prejos ca ceilalți - tip 2 

încerci să fii altcineva decât eşti - tip 3 

faci comparații negative - tip 4 

îți supraevaluezi experienţa - tip 5 

devii dependent de sprijinul cuiva din exteriorul tău - tip 6 
anticipezi ce o să faci în viitor - tip 7 

încerci să forţezi sau să-ţi controlezi viaţa - tip 8 

te opui ca urmare a experienţelor tale - tip 9 


IDENTIFICAREA ȘI OBSERVATORUL INTERIOR 


„Identificarea... este o formă de a evada din tine însuţi.” 
KRISHNAMURTI 

Pe măsură ce exersăm să ne autoobservăm şi să devenim 
tot mai prezenţi, vom observa şi dezvoltarea unor aspecte noi, 
asemănătoare stării de conştienţă: o capacitate profundă de a ti un 
martor obiectiv al experienţelor noastre. Aşa cum am văzut, această 
calitate a conştienţei se numeşte observatorul interior. Observatorul 
interior ne pennite să observăm simultan ce se petrece înlăuntrul şi 
în afara noastră, tară să judecăm sau să comentăm. 

Observatorul interior ne este foarte necesar în procesul 
transformării interioare datorită mecanismului psihologic pe care 
Gurdjieff îl numeşte „identificare”, şi care este unul dintre modurile 
primare în care personalitatea noastră îşi crează şi susţine propria 
realitate. 

Personalitatea se poate identifica cu aproape orice - cu idei, 
cu corpul nostru, cu durerea, cu un apus de soare, cu un copil, 
cu un cântec. în orice moment în care nu suntem pe deplin 
conştienţi de momentul prezent ne identificăm cu lucrurile cărora 
le acordăm atenţia noastră. De exemplu, dacă suntem agitaţi , 
focalizându-ne atenţia asupra unei întâlniri importante, este ca 
şi cum am experimenta acea întâlnire (chiar adacă este la nivel 
imaginar) în loc de a experimenta ceea ce se petrece chiar în acel 
moment. Sau, dacă suntem identificați cu o reacţie emoţională, 
cum ar fi de pildă faptul că ne simţim atraşi de o anumită persoană, 
este ca şi cum noi am deveni acea atracţie. Sau, dacă ne simţim 
mustrați de vocea critică din mintea noastră nu putem percepe 
diferenţa dintre noi şi acea voce şi să ne separăm de ea. 

Dacă vom reuşi să facem să ne tacă mintea chiar şi pentru scurt 
timp, vom vedea cum starea noastră fluctuează de la un moment 
la altul. în primul moment ne găndim la slujba noastră, în următorul 
moment observăm pe cineva care traversează strada şi ne aduce 
aminte de o iubită pe care am avut-o în urmă cu câţiva ani. Ne aducem 
concomitent aminte de un șlagăr din timpul şcolii şi ne trezim stropiţi 
brusc de o maşină care trece cu viteză prin balta din faţa noastră. 
Suntem instantaneu plini de furie la adresa idiotului care conduce 
maşina şi nu ne putem gândi la nimic altceva. La un moment dat vom 


realiza că vrem să intrăm într-o cofetărie ca să ne simțim mai bine. Şi 

tot aşa. mereu şi mereu. Singurul lueru stabil este tendinţa personalităţii 
noastre de a se identifica cu fiecare dintre stările noastre. 

Conştiinţa noastră se dilată şi se contractă ca un balon şi 
identificarea o face să devină tot mai mică. Poate că am observat că 
atunci când ne identificăm cu ceva anume, conştientizarea a ceea 
ce este în jurul nostru se diminuează foarte mult. Suntem mai puţin 
atenţi la ceilalţi oameni, la ceea ce este în jurul nostru şi la ceea 
ce se petrece cu adevărat în noi. Cu cât suntem mai identificaţi cu 
ceva din afara noastră, cu atât conştiinţa noastră se contractă şi noi 


suntem mai desprinşi de realitate. 


CONTINUITATEA CONŞTIINŢEI 


Pentru acest exercițiu vom avea nevoie de un ceas şi, 
dacă este posibil de un casetofon. Găsiţi-vă un loc confortabil 
şi observați încăperea în care vă aflaţi. Pentru 5 minute fiți 
foarte atenţi numind în minte lucrurile care vă atrag atenţia. De 
exemplu, puteți spune: „văd felul în care lumina cade pe perete. 
Văd că mă mir de ce mă uit la perete. Observ că umărul drept 
îmi este tensionat. Observ că sunt nervos,” şi aşa mai departe. 

Poate că doriţi să vă înregistraţi observaţiile, sau poate că 
preferaţi să realizaţi acest exerciţiu cu un partener. Observaţi 
vre-un clişeu în felul în care vă îndreptaţi atenția asupra 
lucrurilor? Vă focalizaţi mai mult asupra gândurilor? Sau 
asupra mediului înconjurător? Pe senzaţii? Pe ceea ce simţiţi 
sau pe reacţiile voastre emoţionale ? 


Cu timpul, identificarea cu un set clar dc calităţi - putere, 
empatie, linişte, spontaneitate, ca să numim doar câteva - devine 
stabilă şi se definitivează coştiinţa de sine caracteristică tipologiei 
noastre. Sentimentele şi stările care cuprind această conştiinţă 
de sine sunt cele care credem că ne sunt necesare pentru a ne 
îndeplini Dorinţa de bază. Cu cât ne identificăm mai mult cu 
această conştiinţă de sine, cu atât suntem mai prinşi de ea şi 
vom uita de celelalte posibilităţi şi feluri de a fi care ne stau la 

dispoziţie. începem să credem că acest model exterior suntem 
noi. Ne concentrăm numai pe acele calități din întreaga gamă 
a potenţialităţilor noastre ca şi cum am spune: „Aceste calităţi 
sunt Eu, dar acestea nu. Eu sunt în felul ăsta, şi nu sunt în felul 
celălalt.” Apare astfel imaginea de sine, ne autolimităm, devenind 
personalităţi previzibile, lipsite de imaginaţie. 

De exemplu, Frica de Bază a tipului nouă este de a nu fi 
rănit sau controlat de alţii, de a nu putea să-şi controleze viaţa, iar 
Dorinţa lor de Bază este să se protejeze şi să se apere singuri. Să 
te aperi singur şi să te bazezi doar pe tine însuţi sunt nevoi umane 
universale, şi chiar dacă nu aparţinem tipului Opt trebuie să avem 
singuri grijă de noi atât din punct de vedere fizic cât şi emoţional. 
Tinerii Opt, însă, încep să se focalizeze asupra calităților din ci 
care îi vor ajuta să se protejeze singuri. îşi vor descoperi puterea, 
voinţa, perseverenţa, încrederea în sine şi dorinţa de a se impune şi 
vor începe să-şi folosească toate aceste calităţi pentru a-şi dezvolta 
şi a-şi întări identitatea propriului ego. 


NUCLEUL CU CARE SE IDENTIFICĂ DIVERSELE 
TIPURI DE PERSONALITA TE 


Tipul 1. Se identifică foarte profund cu: 
Superegoul, cu capacitatea de a evalua, compara şi discerne 
experienţe sau lucruri. Nu recunosc faptul că tensiunile lor au 
la bază mânia. 

îşi susțin imaginea de sine ca ftind: rezonabili, sensibili, obiectivi, 
moderați, morali, prudenţi, „buni”, raţionali. 


Tipid 2. Se identifică foarte profund cu: 
Sentimentele pe care le au pentru ceilalţi şi despre ceilalţi şi 
felul în care ei le răspund. Nu-şi recunosc propriile nevoi şi 
sentimente. 

îşi susțin imaginea de sine ca fiind: iubitori, grijulii, altruişti, 
amabili, generoşi, implicaţi, buni, compasivi. 

Tipul 3. Se identifică foarte profund cu: 
Imaginea de sine dezvoltată ca răspuns la ceea ce percep ei că 
ar admira ceilalţi. Nu-şi recunosc lipsa sentimentelor şi faptul 
că se resping. 

îşi susțin imaginea de sine ca fiind: minunaţi, doriţi, atractivi, 
remarcabili, adaptaţi, eficienţi, au un „potenţial nelimitat”. 


Tipul 4. Se identifică foarte profund cu: 
Sentimentul că sunt deosebiți, că sunt originali şi că au emoţii 
puternice. Nu-şi recunosc calităţile cu adevărat pozitive şi 
faptul că sunt ca ceilalţi. 

îşi susțin imaginea de sine ca fiind: sensibili, tăcuţi, diferiţi, conştienţi 
de sine, foarte oneşti cu ei, unici, blânzi, compasivi, intuitivi. 


Tipul 5. Se identifică foarte profund cu: 
Faptul că sunt detaşaţi, că observă lumea din exterior şi că 
nu fac parte din ea. Nu-şi acceptă condiţia fizică, situaţia, 
sentimentele şi nevoile. 
îşi susțin imaginea de sine ca fiind: receptivi, obiectivi, pătrunzători, 
curioşi, adaptaţi, intuitivi, deştepţi, neobişnuiţi, independenţi. 


Tipul 6. Se identifică foarte profund cu: 
Cu nevoia de a reacţiona şi a răspunde fricii că vor fi lipsiţi 
de susţinere şi sprijin. Nu-şi recunosc susţinerea şi ghidarea 
interioară. 

îşi susțin imaginea de sine ca fiind: de încredere, pe care te poţi 


bizui, loiali, plăcuţi, atenţi, precauţi, riguroşi. 


Tipul 7. Se identifică foarte profund cu: 
Plăcerea ce provine din anticiparea experienţelor pozitive 
viitoare. Nu-şi acceptă anxietăţile şi durerile. 

îşi susțin imaginea de sine ca fiind: entuziaşti, pozitivi, spontani, 


energizanţi, veseli, cheltuitori, generoşi. 

Tipul 8. Se identifică foarte profund cu: 
Senzaţiile intense care provin din provocarea celorlaţi sau din 
provocările mediului. Nu-şi recunosc slăbiciunea şi nevoia de 
a fi îngrijiţi. 

îşi susțin imaginea de sine ca fiind: puternici, activi, tenace, robuşti, 
independenţi, plini de resurse, hotărâți, direcţi. 


Tipul 9. Se identifică foarte profund cu: 
Nevoia de stabilitate interioară care provine din renunţarea 
la sentimentele şi impulsurile intense. Nu-şi recunosc forţa şi 
aptitudinile. 

îşi susțin imaginea de sine ca fiind: liniștiți, prietenoși, relaxaţi, 
stabili, amabili, statornici, indolenţi, naturali. 


FRICA DE A FI PE DEPLIN PREZENT 


„Dacă nu acum, atunci când? ” 
TALMUDUL 


Inevitabil, când ne deschidem pentru o perioadă mai lungă de 
timp începem să fim anxioşi, intuind că ceva neplăcut poate apărea 
de oriunde. Aceasta se petrece deoarece dăm la o parte învelişul 
securizant al personalităţii. Totuşi, putem să ne bucurăm dacă în timpul 
transformării interioare experimentăm anumite nivele de anxietate, 
pentru că acesta este un semn bun. Atunci când ne îndreptăm atenţia 
asupra vechilor noastre mecanisme de apărare, începem să trăim 
chiar sentimentele prin care ne-am apărat toată viaţa. 

Aceasta explică cum de putem avea experienţe spirituale 
extraordinare ca apoi să ne prăbuşim rapid în stări negative, de 
teamă, sau de revoltă. Procesul creşterii interioare atrage după sine 
un ciclu neintrerupt - renunțarea la vechile blocaje, deschiderea 
la nivelele şi mai profunde ale fiinţei noastre. Deşi ne-am dori ca 
dezvoltarea spirituală să fie un proces liniar şi să poată fi realizat 

simplu, prin câteva schimbări, realitatea este că acest proces se 
repetă de multe ori pe diferite „fronturi” până când întregul nostru 
psihic este reorganizat. 

Dezvoltarea spirituală ne cere să avem blândeţe şi răbdare cu 
noi. Frustrările, diversele aşteptări, faptul că ne programăm apariția 
progreselor spirituale, că ne discredităm singuri când aşteptările nu ne 
sunt împlinite, sunt reacţii obişnuite, însă ele nu ne ajută. Ne-a luat ani 
de zile ca să ne construim aceste mecanisme de apărare ale egoului, 
aşa că nu putem scăpa de ele peste noapte. Sufletul nostru are propria 
lui înţelepciune, şi nu ne va permite să intuim sau să conştientizăm 


ceva despre noi înşine, până când nu vom fi cu adevărat pregătiţi. 


„Dacă fiecare atingere vă irită, cum va putea oglinda voastră 
să fie lustruită? ” 
RUMI 


Atunci când începem această muncă interioară, apare destul 
de frecvent teama că a fi prezent înseamnă să stai şi să-ţi „contempli 
buricul” sau să fixezi un perete. Avem ideea că, dacă devenim mai 
prezenţi, nu vom mai putea face faţă problemelor importante din 
viaţa noastră, vom fi „aerieni”, ne-practici şi ineficienţi. De fapt, 
este adevărat opusul: suntem mai vii, iar judecăţile şi intuiţiile 
noastre sunt mai clare. 

La fel, mulţi dintre noi cred că dacă devenim mai prezenţi, 
ne vom pierde maturitatea sau calităţile profesionale atât de greu 
câştigate. Din nou, acest lucru este exact inversul a ceea ce se petrece 
de fapt. Când suntem prezenţi, putem face lucrurile mai bine şi 
mai sistematic decât înainte; căpătăm de asemenea cu mai mare 
uşurinţă calităţi şi priceperi noi, pentru că puterea de concentrare 
ni se îmbunătăţeşte. Atunci când suntem atenţi, inteligenţa noastră 
acţionează în moduri care ne surprind, apelând exact la informaţia 
sau calitatea necesară pentru a rezolva problema respectivă. 


„ în analiza finală, rămân numai aspectele noastre care exprimă 
ceva esenţial, şi dacă nu avem aşa ceva, ne-am irosit viaţa. ” 
JUNG 

La un nivel şi mai profund, ne e frică să fim cu adevărat prezenţi, 
pentru că ne îngrozeşte ideea că vom retrăi toate rănile copilăriei. Dacă 
îndrăznim să ne arătăm adevărata noastră natură, poate eă nu va fi 
remarcată sau plăcută. Poate va fi respinsă sau umilită; ne poate face 
să ne simţim vulnerabili sau îi poate face pe alţii să se teamă de noi 
sau să ne trădeze. Ne temem că ceilalți ne vor abandona. Ne temem că 
delicateţea sufletului nostru va fi ignorată sau rănită din nou. 

Şi totuşi, doar atunci când suntem mai adevăraţi putem 
experimenta un spaţiu imens, o pace imensă şi o tăcere plină de viaţă. 
Atunci descoperim că suntem extraordinar de vii şi de conectaţi 
la lumea înconjurătoare. Nu avem niciun motiv să nu trăim astfel, 
în afară de motivele pe care ni le oferă personalitatea noastră - 


motive părtinitoare şi interesate în mod sigur. 


CONŞTIENTIZAREA DUCE LA PREZENŢĂ 


„Dacă ai aprinde lumina conştientei şi te-ai observa pe tine 
şi tot ce e în jurul tău de-a lungul zilei, dacă te-ai vedea reflectat 
în oglinda conştientei aşa cum îţi priveşti chipul în oglindă, adică 
exact aşa cum e, clar şi precis, fără cea mai mică distorsiune sau 
adăugire, dacă ai observa această reflexie fără să o judeci sau 
să o condamni, ai trăi tot Jelui de schimbări miraculoase ce s-ar 
petrece în tine. Doar că nu vei controla acele schimbări, nici nu vei 
putea să le planifici dinainte sau să hotărăşti când şi cum vor avea 
loc. Numai această conştiență care nu judecă ne poate vindeca, 
transforma şi ne poate face să creştem. Dar va face asta în felul ei 
şi în ritmul ei propriu. ” 

ANTHONY DE MELLO 


Dacă perseverăm în acest proces, fiind atenţi la ceea ce este 
real, la ce se întâmplă chiar acum, vom începe să experimentăm 
o Prezenţă subtilă ce se infiltrează în spaţiul nostru interior şi 
în mediul înconjurător. E diafană, delicată şi plăcută şi poate 
manifesta multe calități diferite. Astfel, ancorându-ne conştienţă de 


experienţa concretă a momentului prezent, începem să ne umplem 

de această Prezenţă. Putem avea intuiţia că această Prezenţă 
suntem noi la modul fundamental. 

Ceea ce e remarcabil e faptul că Prezenţa ne revelează 
blocajele care ne împiedică să fim mai prezenţi. Cu cât devenim 
mai prezenţi, cu atât suntem mai conştienţi de părţile din noi înşine 
care nu sunt relaxate, în care nu suntem prezenţi cu totul. Cu cât 
suntem mai capabili să ne relaxăm, cu atât devenim mai conştienţi 
de mişcările subtile ale Prezenţei care ne umple şi ne înconjoară. 
Poate ti folositor să păstrăm accastă senzaţie, tară să o etichetăm 
sau să ne gândim prea mult la ea. Cu timpul, ceea ce era vag 
şi subtil va deveni mai clar şi mai distinct, pe măsură ce ni se 
revelează noi şi noi straturi ale Fiinţei. 

Prezenţa distruge mereu fantasmele şi identificările noastre, şi 
totuşi, din cauza structurilor personalităţii, ne e greu să fim mereu 
prezenţi. Cu cât suntem mai adânciţi în transa egoului, cu atât 
mai puternice vor fi mecanismele personalităţii noastre, ca nişte 
electromagneţi ce emit o energie puternică şi disperată. Insă dacă ne 
punem în rezonanţă cu natura vibrantă a Prezenţei şi vedem enorma 
investiţie de energie vitală pe care o facem în „proiectele” personalităţii 
noastre, putem găsi o calc de ieşire. în acelaşi timp, nu putem numai 
să ne hotărâm să fim prezenţi pentru a şi reuşi acest lucru; şi totuşi, 
tară intenţia de a fi prezent, starea de Prezenţă este imposibilă. Cum 
poate deci, o persoană care este în transă, să iasă din ea? 

O asemenea sarcină eroică e aproape imposibilă dacă nu 
avem instrumentele şi sprijinul necesar. In capitolele ce urmează 
vom vedea cum ne poate ajuta în acest proces de trezire un sistem 
de gândire profund aşa cum este Eneagrama şi, cel mai important, 
practica zilnică de cultivare a conştienţei şi a Prezenţei. Vom 
sugera în plus şi anumite instrumente de lucru care pot avea rolul 
de „ceas de alarmă” care să ne trezească din transa în care suntem. 
Cu cât vom asculta şi vom urma mai mult aceste „semnale de 
alarmă”, cu atât vom fi mai prezenţi (şi ne va fi mai uşor să ne 
trezim). Este nevoie de multă practică. 

Nu vă amăgiţi - este o muncă de o viaţă. Cu cât avem mai 
multe momente de trezire, ele se însumează, amplificând procesul 

trezirii. Ceva rămâne în noi - un sâmbure, sămânţa unei perle - care 

nu pleacă nicăieri nici atunci când revenim la starea normală. 
Există trei caracteristici pe care le putem căuta şi care ne 

ajută să ştim când suntem treji şi nu suntem în strarea de transă: 


1. Experimentăm total Prezenţa, aici şi acum. Ştim că existăm; ne 
simţim consistenţa, „fiinţa”, şi ca efect suntem fixaţi în momentul 
prezent. Mai mult, aceasta se petrece nu pentru că ne privim din 
vreun punct de vedere exterior, ci pentru că suntem „în interiorul” 
experienţei noastre, conectaţi total la senzațiile vieţii din corpurile 
noastre, din creştetul capului până în vârful picioarelor. Nu există 
niciun sentiment de rezistenţă faţă de realitatea momentului. 

2. Acceptăm complet impresiile mediului nostru interior şi exterior 
fără a judeca şi fără reacţii emoţionale. Suntem capabili să 
observăm numeroasele emoţii şi gânduri ce trec prin câmpul 
conştiinţei noastre fără a ne ataşa de ele. Interacţionăm cu 
viaţa din perspectiva liniştii interioare, şi nu prin intermediul 
anxietăţii şi agitaţiei interioare. Atenţia noastră se focalizează pe 
ceea ce se petrece acum, fără să visăm la trecut sau să anticipăm 
ce va fi, sau să fantazăm despre orice altceva. 

3. Participăm total la momentul prezent, permiţându-ne să fim atinşi 
de impresiile mediului înconjurător şi să gustăm pe deplin bogăţia 
şi subtilitatea vieţii. Suntem foarte sinceri, fără artificii sau măşti. 
Ne trăim identitatea în fiecare moment ca pe ceva în întregime nou 
şi proaspăt. Căutăm mereu o reţetă, o regulă sau o rugăciune care 
să schimbe ceva în noi. însă pentru Prezenţă nu există substituent. 
Fără Prezenţă, niciuna din rugăciunile, meditaţiile, învăţăturile sau 
tehnicile din lume nu ne pot transforma. De aceea putem să ne 
petrecem mulţi ani practicând propria religie Iară să punem în practică 
în mod real credinţele pe care le avem. Putem avea experienţe 
extraordinare şi momente de eliberare din lanţurile personalităţii 
noastre, însă mai devreme sau mai târziu (şi de obicei mult mai târziu 
decât am vrea) ne reîntoarcem la vechile obiceiuri. Facem acest luciu 
din cauză că nu înţelegem importanţa vitală a Prezenţei: ea nu este şi 
nu poate fi o parte din planul personalităţii noastre. 

„„ Spiritul e mereu prezent, la fel ca soarele care străluceşte 
m 


deasupra norilor. 
DAN MII.LMAN 


Vestea bună este că Prezența este deja aici, chiar dacă starea 
noastră de conştiență a devenit extrem de limitată din cauza 
preocupărilor noastre pentru grijile meschine ale personalității. Pe 
măsură ce începem să prețuim conştiență, să o cultivăm şi să ne 
implicăm în practici care o amplifică, calitățile mai profunde ale 
naturii noastre esenţiale se vor manifesta din ce în ce mai clar. 


O INVITA ȚIE CĂTRE ABUNDENȚĂ 


Eneagrama ne reaminteşte diferitele calităţi care definesc 
o fiinţă umană completă. Următoarele invitaţii se bazează pe 
calităţile celor nouă tipologii; indiferent ce tipologie suntem, 
putem răspunde tuturor acestor invitaţii. 


Invitaţia 1 
Să trăieşti pentru un scop mai înalt. 
Aminteşte-ţi că este adevărata ta natură să fii înţelept şi 
să ai discernământ. 


Invitaţia 2 
Să ai grijă de tine şi de ceilalți. 
Aminteşte-ţi că adevărata ta natură este să fii bun cu tine 


şi să ai bunăvoință şi compasiune pentru ceilalți. 


Invitaţia 3 
Să te dezvolţi şi să fii un exemplu pentru ceilalți. 
Aminteşte-ţi că adevărata ta natură este să te bucuri de 


existenţa ta, să îi respecţi şi să-i apreciezi şi pe ceilalţi. 


Invitaţia 
4 Să te desprinzi de trecut şi să renaşti prin experienţele tale. 
Aminteşte-ţi că adevărata ta natură este să fii iertător şi să 


foloseşti totul în viaţă pentru dezvoltarea şi regenerarea ta. 

Invitaţia 5 
Să te observipe tine şi pe ceilalți, fără judecăţi sau aşteptaţi. 
Aminteşte-ţi că adevărata ta natură este să te implici în 
realitate, contemplând bogăţiile infinite ale lumii. 


Invitaţia 6 
Să ai încredere în tine şi în bunătatea vieții. 
Aminteşte-ţi că adevărata ta natură este să fii curajos şi 


pregătit să faci faţă vieţii în orice condiţii. 


Invitaţia 7 
Să-ţi sărbătoreşti cu bucurie viaţa şi să împărtăşeşti 
fericirea ta cu cei din jur. 
Aminteşte-ţi că adevărata ta natură este să fii fericit şi să 
contribui la îmbogățirea experienţei celorlalţi. 


Invitaţia 8 
Să iei atitudine şi să susţii lucrurile în care crezi. 
Aminteşte-ţi că adevărata ta natură este să fii puternic şi 
să influenţezi lumea într-un mod benefic. 


Invitaţia 9 
„ Să aduci pacea şi vindecarea în lume. 
Aminteşte-ţi că adevărata ta natură este să fii pentru cei 
din jur un izvor nesecat de seninătate, toleranţă şi bunătate. 

Dacă fiinţele umane ar fi capabile să rămână centrate în 
unitatea Esenţei lor nu am mai avea nevoie să studiem Eneagrama. 
Din păcate, nu avem cum să ne centrăm dacă nu lucrăm cu noi 
înşine. Marile tradiţii spirituale cred că natura umană se împarte 
în uman şi divin. Trebuie să admitem că, pentru început, lipsa 
noastră de unitate ne este mai familiară decât unitatea noastră 
esenţială. 

In mod uimitor, simbolul Eneagramei reflectă ambele aspecte 
ale naturii umane prin unitatea sa (reprezentată prin cerc) şi prin 
modul cum acest cerc este divizat (triunghiul şi hexagrama). 
Fiecare parte a Eneagramei ne revelează adevăruri psihologice şi 
spirituale despre cine suntem, adâncindu-ne înţelegerea situaţiei şi 
dându-ne în acelaşi timp soluţii pentru rezolvarea ei. 

In acest capitol vom examina modul în care unitatea originară 
a psihicului uman a fost divizată. Vom studia triadele, care sunt 
grupuri alcătuite din câte trei tipologii. Cele nouă tipuri nu sunt 
izolate, ci sunt intercorelate în moduri extrem de complexe şi 
au semnificaţii profunde, dincolo de tipurile psihologice luate 
separat. 


Triadele sunt importante în munca noastră de transformare 
pentru că ele ne arată unde este dezechilibrul nostru major. Ele 
reprezintă cele trei mari grupe de probleme şi cele trei tipuri de 
mecanisme de apărare ale egoului, revelându-ne modul în care 
conştiinţa ni se contractă şi apar limitările. 


Prima grupare a tipurilor se face în funcţie de cele trei 
componente de bază ale psihicului uman: instincte, emoţii şi 
gânduri. Eneagrama spune că aceste trei funcţii sunt în legătură cu 
anumiţi „centri” subtili din corpul uman, iar fixaţiile personalităţii 


sunt asociate în principal cu unul din aceşti centri. 

Triada instinctuală 


Triada cerebrală 3 Triada emoţională 


Tipurile Opt, Nouă şi Unu formează Triada instinctuală; 
tipurile Doi, Trei şi Patru formează Triada emoţională şi tipurile 
Cinci, Şase şi Şapte, Triada cerebrală. 

Merită să notăm că şi medicina modernă împarte creierul în 
trei părţi de bază: baza creierului sau creierul instinctual; sistemul 
limbic sau creierul emoţional; şi cortexul cerebral sau partea 
conştientă, „gânditoare” a creierului. Unii specialişti în Eneagramă 
vorbesc despre cei trei centri ca abdomen, inimă şi cap, sau 
respectiv centrii acţiunii, simţirii şi gândirii. 

Indiferent de tipul său, personalitatea noastră conţine toate 
aceste trei elemente - instincte, emoţii şi gândire sau intelect. Toate 
trei interacționează constant şi nu putem acţiona asupra uneia tară 
să le afectăm şi pe celelalte. Pentru cei mai mulţi dintre noi, prinşi 
în lumea limitată a personalităţii noastre, este greu să distingem 
diferit aceste părţi ale fiinţei noastre, deoarece nimic din educaţia 
noastră modernă nu ne-a învăţat asta. 

Fiecare din aceste triade reprezintă o gamă de funcţii 
sau calități esențiale ce sunt acum blocate sau distorsionate. 
Personalitatea noastră încearcă de fapt să umple aceste goluri unde 
Esenţa ne-a fost blocată. Triada căreia îi aparţinem indică locul unde 
constrângerile şi umpluturile artificiale ale personalității noastre 
operează cel mai puternic. De exemplu, dacă suntem tipul Opt, 
avem calitatea esenţială a Puterii blocată; de aceea, personalitatea 


noastră a început să imite adevărata putere, facându-ne să acţionăm 

cu duritate şi uneori să ne afirmăm într-un mod neadecvat. Falsa 
putere a personalităţii noastre a ieşit în faţă, ascunzând blocajul 
adevăratei puteri din interiorul nostru. Până când nu înţelegem 
aceasta, nu putem recunoaşte sau recupera calitatea noastră adevărată 
şi esenţială. 

La fel, fiecare tip de personalitate înlocuieşte calităţi esențiale 
ale fiinţei cu imitații ale acestora, cu care ajungem să ne identificăm 
şi pe care le ridicăm la rang de adevăruri. 

Paradoxal, dacă tipul cuiva se încadrează în triada emoţională, 
aceasta nu înseamnă că el simte mai mult decât alţii. La fel, dacă 
altcineva este în triada cerebrală, aceasta nu înseamnă că este mai 
inteligent decât alţii. Funcţia respectivă din fiecare triadă (instincte, 
emoţii sau intelect) este funcţia în jurul căreia egoul s-a structurat 
cel mai puternic, şi de aceea este componenta psihicului cea mai 


puțin capabilă să funcţioneze liber. 


CARACTERISTICILE MAJORE ALE CELOR TREI TRIADE 


Triada instictuală 

Tipurile Opt, Nouă şi Unu sunt preocupate să facă faţă 
realității (îşi limitează şinele din cauza tensiunilor fizice). 
Aceste tipuri au probleme cu agresivitatea şi reprimarea. Sub 
scutul egoului se ascunde multă mânie. 


Triada emoţională 

Tipurile Doi, Trei şi Patru sunt preocupate de imaginea 
de sine (accesoriu al personalităţii asumate). Cred că poveştile 
despre ei înşişi şi calităţile pe care şi le-au asumat reprezintă 
identitatea lor. Sub scutul egoului se ascunde multă rușine. 


Triada cerebrală 

Tipurile Cinci, Şase şi Şapte sunt dominate de anxietate, 
de teama că vor fi lipsiţi de susţinere şi ghidare. Ei adoptă un 
comportament care cred că le va mări simţul securităţii. Sub 


scutul egoului se ascunde multă frică. 

TRIADA INSTINCTUALĂ 


e PREOCUPAŢI DE: Rezistență şi control asupra mediului 
e AU PROBLEME CU: Agresiunea şi reprimarea 

e CAUTĂ: autonomie 

e EMOŢIA ASCUNSĂ: MÂNIA 


Tipurile Opt, Nouă şi Unu s-au format în jurul distorsiunării 
instinctelor, care sunt rădăcinile forţei noastre vitale. Triada 
instinctuală e preocupată de inteligenţa trupului, funcțiile de bază 
ale corpului şi supraviețuirea. 

Corpul joacă un rol crucial în toate formele de lucru spiritual 
autentic, prin faptul că aducerea conştiinţei înapoi în corp stă 
la baza stării de a fi pe deplin prezent. Motivul este destul de 
evident: în timp ce mintea sau emoţiile noastre pot călători în 
trecut sau în viitor, corpul nostru nu poate exista decât aici şi 
acum, în momentul prezent. Este unul din motivele fundamentale 
pentru care practic toate căile spirituale pornesc de la corp şi de la 
centrarea asupra lui. 

Mai mult, instinctele corpului sunt cele mai puternice energii 
cu care trebuie să lucrăm. Orice transformare reală trebuie să le 
înglobeze, şi orice cale care le ignoră va crea în mod aproape sigur 
probleme. Corpul are o inteligenţă şi o sensibilitate uimitoare, şi 
de asemenea are propriul limbaj şi propriul mod de a cunoaşte. In 
societăţile indigene, precum triburile aborigene din Australia, oamenii 
au păstrat o relaţie mai deschisă cu inteligenţa trupului lor. Au fost 
descoperite cazuri în care aborigenii simțeau în corpul lor că o rudă 
s-a rănit la câţiva kilometri distanţă. Această ştiinţă a corpului le-a 
permis să meargă direct la persoana rănită şi să o ajute. 


„ Orice interes spiritual este susținut de viaţa animală ” 
GEORGE SANTA YANA 


Cei mai mulţi dintre noi, cei care trăim în societăţile modeme, 
ne-am înstrăinat de această înţelepciune a corpurilor noastre. 

Termenul psihologic ar fi disociere. într-o zi stresantă, probabil 
că nu ne vom simţi corpul decât dacă ne apare vreo durere. De 
exemplu, de obicei nu observăm că avem picioare decât dacă ne 
strâng pantofii. Deşi spatele nostru este foarte sensibil, nu suntem 
conştienţi de el decât dacă cineva ne face masaj, ne arde soarele 
sau ne lovim - şi uneori nici atunci. 


A FI PREZENT ÎN CORP 


în acest moment, când citeşti aceste rânduri, îţi poţi simţi 
corpul? Cât de mult din el? Unde este poziţionat corpul tău 
acum? Cât de profund îl experimentezi? Ce anume te ajută să 
îl experimentezi mai profund? 


Când ne aflăm cu adevărat în Centrul nostru Instinctual şi 
suntem prezenţi în corpul nostru, trăim un sentiment profund de 
împlinire, stabilitate şi independenţă. Atunci când pierdem legătura 
cu Esenţa noastră, personalitatea încearcă să suplinească toate 
acestea dându-ne un fals sentiment de autonomie. 

Pentru a ne da accst sentiment, personalitatea creează ceea 
ce psihologia numeşte limitele egoului. Cu ajutorul lor noi putem 
spune „acesta sunt cu şi acela nu sunt eu. Lucrul acela exterior 
nu sunt eu dar această senzaţie (sau gând, sau emoție) sunt eu.” 
De obicei credem că aceste limite corespund cu pielea noastră, cu 
dimensiunile corpului fizic, însă nu e întotdeauna aşa. 

De multe ori nu avem deloc senzaţii care să provină dintr-o 
anumită parte a corpului. Adevărul este că ducem cu noi o percepţie 
de sine care are prea puţin de-a face cu corpul nostru, cum este 
el poziţionat sau ce face. Setul de tensiuni interioare care creează 
de fapt la nivel inconştient această conştiinţă de sine formează 
fundamentul personalităţii, primul ei strat. 

Chiar dacă toate tipologiile au aceste limite ale egoului, 
tipurile Opt, Nouă şi Unu le folosesc cu un motiv clar: ei încearcă 
să-şi folosească voința pentru a influența lumea înconjurătoare, 
fără a fi influenţaţi de ea. Ei încearcă să influenţeze mediul, să-l 

refacă, să-l controleze, să-l ţină în loc, tară ca mediul să le afecteze 
percepţia de sine. Altfel spus, toate aceste trei tipuri opun rezistență 
în fața realităţii în diferite moduri. Ei încearcă să-şi creeze un 
sentiment de împlinire şi autonomie construindu-şi un „zid” între 
ceea ce ei consideră sine şi non-sine, aceste ziduri variind de la o 
tipologie la alta şi de la persoană la persoană. 

Limitele egoului nostru pot fi împărțite în două categorii. 
Primul tip de limite sunt cele orientate către exterior. Corespund 
de obicei corpului nostru fizic, dar suprapunerea nu este perfectă. 
Când ne tăiem unghiile sau părul sau ne scoatem o măsea, nu 
le mai privim ca fiind părţi ale corpului nostru. Și invers, putem 
considera lucruri sau chiar unii oameni ca părți din noi: casa, soţia 
sau copiii, deşi bineînţeles că nu este cazul. 

Al doilea tip de limite este orientat spre interior. De exemplu, 
spunem că „am avut un vis”, dar nu ne gândim că noi suntem acel 
vis. Unele din gândurile şi emoţiile noastre vor fi şi ele văzute 
ca separate de propria identitate, în timp ce cu altele ne vom 
identifica complet. Desigur, ne vom identifica fiecare cu alte emoţii 
şi gânduri. O persoană poate simţi mânia ca făcând parte din ea, 
în timp ce alta o poate vedea ca pe ceva cu totul străin. în toate 
cazurile e bine să ne amintim că aceste împărțiri sunt arbitrare şi 
sunt rezultatul obiceiurilor minţii noastre. 

La tipul Opt limita egoului e orientată preponderent spre 
exterior, împotriva mediului. Atenţia este şi ea orientată în exterior. 
Rezultatul este o stare de expansiune şi revărsare a vitalităţii tipului 
Opt în lume. Ei fac eforturi constante ca nimic să nu ajungă prea 
aproape de ei şi să îi rănească. Atitudinea lor faţă de viaţă e ca şi 
cum ar spune „Nimeni nu e mai tare decât mine. Nimeni nu va 
reuşi să mă prindă cu garda jos şi să mă rănească. Voi păstra tot 
timpul garda sus.” Cu cât cineva din tipul Opt a fost mai rănit în 
copilărie, cu atât mai dense vor fi limitele egoului lui, şi cu atât mai 
greu le va fi celorlalţi să treacă de ele. 

Cei din tipul Unu au şi ei o barieră împotriva lumii exterioare, 
dar sunt mult mai preocupaţi în păstrarea barierei interne. Toți 
avem lucruri care nu ne plac la noi sau în care nu avem încredere, 

şi atunci urmărim să ne apărăm de ele pentru că ne fac să devenim 
anxioşi. Tipul Unu cheltuie imens de multă energie încercând să-şi 
rețină unele impulsuri subconştiente, să le oprească să ajungă în 
conştient. E ca şi cum ar spune: „Nu doresc acel sentiment! Nu 


1” 


vreau să am acea reacție sau acel impuls!” ei dau naştere astfel la o 
tensiune fizică foarte mare pentru a-şi păstra limitele interioare şi 


a-şi ascunde aspectele naturii lor interioare. 


„Când descrii sau explici sau doar iţi simți „,şinele”, ceea 
ce faci de fapt, fie că ştii sau nu, e să trasezi o linie sau o graniță 
mentală de-a lungul domeniului experienţei tale, şi tot ce e în 
interiorul acelei linii numeşti „eu însumi” în timp ceea ce dincolo 
de ea, simţim că nu face parte din noi. Identitatea noastră de sine, 
cu alte cuvinte, depinde în întregime de faptul dacă trasăm sau nu 


acea linie... ” 
KEN WILBER 


DIRECȚII ALE LIMITELOR EGOULUI IN 
TRIADA INSTICTUALĂ 


TIPUL OPT: ENERGIA ORIENTATĂ 
SPRE EXTERIOR, ÎMPOTRIVA MEDIULUI 

TIPUL UNU: ENERGIA ORIENTATĂ SPRE INTERIOR 
ÎMPOTRIVA PROPRIILOR IMPULSURI 


ta 


Tipul 9 


TIPUL NOUĂ: ENERGIA ORIENTATĂ SPRE 
„AMENINȚĂRI” ATÂT EXTERIOARE CÂT ŞI INTERIOARE 


Tipul Nouă, tipul central al acestei triade, cel poziţionat pe 
triunghiul echilateral, urmăreşte să-şi păstreze limitele egoului în 
ambele zone, internă şi externă. In spaţiul lor interior, ei nu doresc 
ca anumite stări şi emoţii să le strice echilibrul. De aceea, asemeni 
tipologiei Unu, ridică ziduri în jurul anumitor părţi din ei înşişi, 
reprimându-şi dorinţele instinctive şi emoţiile puternice. în acelaşi 
timp, pentru a nu fi răniţi, tipul Nouă menţine o puternică limită a 
egoului faţă de lumea înconjurătoare, la fel ca şi cei din tipul Opt. 
De multe ori recurg la comportamente pasiv-agresive şi ignoră 
orice le-ar putea strica pacea interioară. Nu e de mirare că cei 
din tipul Nouă se plâng de multe ori că sunt obosiţi, pentru că 
e nevoie de o imensă cantitate de energie să te opui realităţii pe 
ambele „fronturi”. Dacă ei îşi folosesc vitalitatea pentru a păstra 
aceste limite, ea nu mai e disponibilă pentru a trăi şi pentru a fi mai 


prezenţi în lume. 

Fiecare din aceste trei tipuri are probleme cu agresivitatea. 
(Chiar dacă toate tipurile sunt agresive în felul lor, la tipurile 
instinctuale energia agresivităţii este o componentă cheie a struc- 
turilor egoului.) Câteodată agresivitatea este îndreptată direct către 
sine, alteori către ceilalţi. In decursul muncii psihologice sau 
spirituale cu sine, această energie iese de multe ori la suprafaţă ca 
un puternic sentiment de mânie. Mânia este reacţia instinctivă la 
nevoia de a reprima, de a ne închide şi a ne îngrădi vitalitatea. Tipul 
Opt are tendinţa să acționeze fiind condus de mânie, tipul Nouă să 
o nege şi tipul Unu să o reprime. 

Putem înţelege mai clar rolul mâniei prin perspectiva experienţei 
unui copil. Fiecare din noi, conştient sau nu, simte că nu a avut în 
copilărie libertatea de care ar fi avut nevoie ca să se dezvolte pe deplin. 
Atunci când începem să explorăm aceste lucruri, vom descoperi că 
sub spoiala noastră de adulţi noi suprimăm sau chiar reprimăm o 
mânie intensă rezultată din această insultă adusă integrităţii noastre 
esenţiale. (Ca aspect pozitiv, mânia e şi un mod de a le spune celorlalţi 
„Staţi departe de mine ca să am spaţiu! Vreau şi am nevoie să fiu întreg 
şi independent.”) Problema este că, dacă ducem cu noi problemele 
din copilărie, vom continua să ne simţim ca şi cum avem nevoie să 
ne protejăm „spaţiul personal”, chiar dacă nimic nu îl ameninţă în 
mod real. Odată ce aceste probleme au fost rezolvate, energia care 
stă la baza mâniei noastre, ca şi energia necesară pentru a o reprima, 
sunt eliberate şi redirecţionate spre alte scopuri, superioare, inclusiv 
propria transformare. 


TRIADA EMOȚIONALĂ 


e PREOCUPAŢI DE: iubirea falsului sine şi a imaginii de sine 
e AU PROBLEME CU: identitatea şi ostilitatea 

e CAUTĂ: atenţie 

e EMOȚIE ASCUNSĂ: ruşinea 


Am văzut în triada instinctuală cât de rar suntem prezenți 
cu adevărat în corpul nostru, în plinătatea vitalităţii noastre. 

Rareori avem curajul să fim cu totul prezenţi în sufletul nostru, 
şi atunci când suntem, este de multe ori copleşitor. De aceea 
înlocuim această putere de a simţi eu adevărat cu tot felul de 
reacţii. Aceasta este dilema de bază a triadei emoţionale: tipurile 
Doi, Trei şi Patru. 

La nivelul cel mai profund, forța inimii noastre este sursa 
identității noastre. Când inima ni se deschide ştim cine suntem, 
tară să ne mai intereseze ceea ce gândesc oamenii despre noi sau 
despre trecutul nostru. Fiecare dintre noi are o calitate aparte, o 
savoare anume, ceva unic care este „eu” într-un mod foarte intim. 
Numai cu ajutorul sufletului putem recunoaşte şi aprecia adevărata 
noastră natură. 

Când suntem în contact cu sufletul, ne simţim iubiţi şi 
apreciaţi. Aşa cum ne învaţă marile tradiţii spirituale, noi suntem 
iubirea. Participarea noastră la natura divină a lumii înseamnă nu 
doar că suntem iubiţi de Dumnezeu, ci şi că iubirea este prezentă 
în noi - noi suntem albia prin care această iubire se manifestă în 
lume. Atunci când inimile noastre sunt închise şi blocate, nu numai 
că pierdem legătura cu adevărata noastră identitate, dar nu ne mai 
simţim iubiţi şi apreciaţi. Această pierdere este greu de suportat, 
aşa că personalitatea începe să creeze o identitate înlocuitoare şi 
să găsească alte lucruri care să ne dea simţul valorii, căutând de 
obicei atenţia şi aprecierea exterioară a celorlalți. 


CENTRUL EMOȚIONAL 


Chiar acum în timp ce citeşti aceste rânduri, întoarce-ţi 
atenţia către zona inimii. Respiră de câteva ori profund şi 
simte aceste respiraţii în piept. Ce senzaţii ai în această zonă? 
Relaxează-te, inspiră adânc şi observă ce simţi în zona inimii. Se 
simte ascuţit? Moale? Amorţit? Dureros? Care e senzaţia exactă 
pe care o ai? Dacă această senzaţie ar avea culoare sau formă sau 
gust, care ar fi acestea? Ce efect are acest exerciţiu asupra felului 
cum te percepi pe tine? 

Astfel, cele trei tipologii ale triadei emoţionale sunt preocupate 
în primul rând de dezvoltarea imaginii de sine. Aceste persoane 
compensează lipsa unei legături mai profunde cu sufletul lor prin 
construirea unei false identități şi prin identificarea cu aceasta. 
Ele îşi prezintă apoi această imagine celorlalți (ca şi lor înşile), 
în speranţa că ea va atrage iubire, atenţie, aprobare şi un simţ al 


propriei valori. 


„ Tot ceea ce trebuie să facem este să renunțăm la obiceiul 
nostru de a privi ca real ceea ce este ireal. Toate practicile 
religioase sunt menite doar să ne ajute să facem acest lucru. 
Când încetăm să mai privim irealul ca real, atunci rămâne doar 


realitatea, şi noi vom fi acea realitate. ” 
RAMANA MAHARSHI 


In termeni psihologici, tipurile Doi, Trei şi Patru sunt cele 
mai preocupate de „rănile lor narcisiste”, adică de faptul că nu 
au fost apreciaţi pentru ceea ce erau în copilărie. Nimeni nu iese 
din copilărie tară un anumit grad de afectare narcisistă. De aceea, 
adulți fiind, ne este foarte greu să fim autentici unii cu alţii. Există 
mereu teama că, după ce am spus şi am făcut tot ce trebuia, o 
să ne simţim goi şi neimportanţi. Indiferent de tipul nostru de 
personalitate, nu ne vedem cu adevărat unii pe alţii şi nu permitem 
să fim văzuţi aşa cum suntem. Ne substituim cu o imagine, ca şi 
cum am spune lumii: „Asta sunt eu, nu-i aşa? Vă place cine sunt, 
nu-i aşa?” Oamenii pot aprecia această imagine, însă atâta timp 
cât ne identificăm cu personalitatea noastră, ceva mai profund va 
rămâne mereu ignorat. 

Tipurile din triada emoţională vin cu trei soluții diferite la 
această dilemă: se străduiesc să îi mulţumească pe ceilalți astfel 
încât aceştia să îi placă (tipul Doi); realizează cu succes lucruri 
şi devin remarcabili într-un anumit domeniu astfel încât oamenii 
să îi admire şi să îi aprecieze (tipul Trei), sau creează o poveste 
elaborată despre ei înşişi şi acordă o importanţă imensă tuturor 


caracteristicilor personale (tipul Patru). 

Două teme majore ale acestei triade implică probleme de 
identitate („Cine sunt eu?”) şi probleme de ostilitate („Te urăsc 
pentru că nu mă iubeşti aşa cum vreau!”) Datorită faptului că 
aceste tipuri ştiu în mod inconştient că identitatea lor nu exprimă 
cine sunt ei cu adevărat, ele răspund cu ostilitate atunci când 
această personalitate-identitate nu le este confirmată. Ostilitatea 
serveşte atât la contracararea celor care le pun la îndoială sau nu 
le apreciază identitatea, cât şi la apărarea împotriva sentimentelor 
profunde de ruşine şi umilinţă. 

Tipul Doi îşi caută valoarea în felul cum îl privesc ceilalţi. 
Vor să fie doriţi şi încearcă să obţină reacţii favorabile dăruindu-le 
oamenilor energia şi atenţia lor. Ei aşteaptă 111 răspuns pozitiv la 
această aplecare a lor către prietenie, ajutor şi bunătate, pentru 
a-şi dezvolta respectul de sine. Emoţiile lor sunt orientate către 
exterior, către ceilalţi, dar le este greu să îşi dea seama ce le spun 
propriile emoţii. Se simt deseori neapreciaţi, deşi se străduiesc să 
ascundă sentimentele ostile generate de această stare. 

Tipul Patru e la cealaltă extremă: energia şi atenţia lor sunt 
orientate către interior pentru a susţine o imagine de sine bazată pe 
emoţii, fantezii şi poveşti din trecut. Personalitatea lor se centrează 
pe ideea de a fi „diferiţi”, unici, şi de aceea deseori se simt înstrăinaţi. 
Au tendinţa să-şi creeze şi să-şi păstreze anumite stări mai degrabă 
decât să permită emoţiilor reale să se manifeste. Cei mai puţin 
echilibraţi se văd deseori victime şi prizonieri ai trecutului lor. Din 
cauza tragediilor şi abuzurilor la care au fost supuşi, cred că nu au 
nieio speranţă ca lucrurile să se schimbe. Acesta e în acelaşi timp 
şi modul lor de a cerşi atenţie şi milă din partea celorlalţi, pentru a 
obține astfel un anumit grad de recunoaştere. 

Tipul Trei, tipul central al acestei triade, îşi direcţionează 
energia şi atenţia atât spre interior cât şi spre exterior. La fel ca 
Doi, au nevoie de aprecierea celorlalți, de un feedback pozitiv. 
Caută să-şi demonstreze propria valoare prin diverse realizări; îşi 
formează o imagine despre cum este o persoană valoroasă, şi apoi 
încearcă să devină aşa. Insă tipul Trei se mai angajează şi într-o 


mulţime de „sarcini interne”, urmărind, ca şi tipul Patru, să creeze 

şi să menţină o imagine de sine credibilă. Ei sunt mereu în pericol 
să creadă mai mult „propriul comunicat de presă” decât adevărul. 
In ciuda diferitelor imagini prezentate de aceste tipuri, în esenţă 


ei se simt tară valoare, şi multe din acţiunile personalităţii lor sunt 


FOCALIZAREA PE IMAGINEA DE SINE 
ÎN TRIADA EMOȚIONALA 


TIPUL DOI: IMAGINEA DE SINE ESTE PREZENTATĂ 
ÎN EXTERIOR CELORLAȚI 


TIPUL PATRU: IMAGINEA DE SINE ESTE PREZENTATĂ 
ÎN INTERIOR, LOR ÎNŞILE 


TIPUL TREI: IMAGINEA DE SINE ESTE PREZENTATĂ ATÂT LOR 
ÎNŞILE CÂT ŞI CELORLALȚI 

doar încercări de a ascunde acest sentiment faţă de ei înşişi şi 
față de ceilalți. Tipul Doi încearcă să obţină sentimentul valorii 
spunând: „Ştiu că sunt valoros, pentru că ceilalți mă iubesc şi mă 
apreciază.” Cei din tipul Doi sunt salvatori. Cei din tipul Patru 
îşi spun „Ştiu că sunt valoros pentru că sunt unic şi nu semăn 
cu nimeni. Sunt special pentru că cineva a făcut efortul să mă 
salveze. Cineva face efortul să acorde atenţie problemelor mele, 
deci trebuie să le am.” Tipul Trei sunt eroi care nu au nevoie să 
fie salvaţi, ei spun „Ştiu că sunt valoros pentru că mi-am făcut un 
plan bun, nu e nimic în neregulă cu mine. Sunt valoros datorită 
realizărilor mele”. In ciuda metodelor individuale de consolidare a 
respectului de sine, tuturor celor trei tipuri le lipseşte iubirea reală 
de sine. 

Dacă tipurile triadei instinctuale încearcă să controleze senti- 
mentele de mânie, triada emoţională are de-a face cu sentimente 
de ruşine. Atunci când calităţile noastre autentice, Esenţiale, nu 
primesc un răspuns adecvat în copilăria timpurie, ajungem la 
concluzia că e ceva în neregulă cu noi. Sentimentul care rezultă 
este rușinea. încercând să se simtă valoroşi prin intermediul 
imaginii de sine, aceste tipuri speră să scape de sentimentul ruşinii. 
Tipul Doi devine super bun, încercând să fie în serviciul celorlalţi 
astfel încât să nu mai simtă ruşinea. Tipul Trei devine perfect în 
performanţele sale şi remarcabil în realizările sale astfel încât să 
poată face faţă ruşinii. Tipul Patru evită sentimentele profunde 
de ruşine dramatizându-şi pierderile şi punându-se în postura de 
victime. 


TRIADA CEREBRALĂ 


e PREOCUPAŢI DE: Strategii şi credinţe 

e AU PROBLEME CU: insecuritatea şi anxietatea 
e CAUTĂ: securitatea 

e EMOȚIE ASCUNSĂ: TEAMA 


Dacă triada instinctuală are legătură cu păstrarea percepției 


de sine iar triada emoţională cu păstrarea identităţii, triada 

cerebrală are legătură cu găsirea unei stări de ghidare şi susținere 
interioară. Emoţiile dominante la tipurile Cinci, Şase şi Şapte 
sunt anxietatea şi insecuritatea. Altfel spus, triada instinctuală 
e preocupată să opună rezistenţă aspectelor prezentului. Triada 
emoţională e orientată spre trecut pentru că imaginea de sine e 
construită din amintiri şi interpretări ale trecutului. Triada cerebrală 
e preocupată mai mult de viitor, ca şi cum s-ar întreba „Ce o să 
se întâmple cu mine? Cum o să supraviețuiesc? Cum pot să mă 
pregătesc pentru a împiedica lucrurile rele să mi se întâmple? Cum 
să avansez în viaţă? Cum mă descurc?” 

Triada cerebrală a pierdut legătura cu acel aspect al adevăratei 
noastre naturi care în unele tradiţii spirituale e numită tăcerea 
minţii. O minte calmă, liniştită este sursa ghidării interioare care 
ne dă capacitatea de a percepe realitatea exact aşa cum este. Ne 
permite să fim receptivi la o cunoaştere interioară care ne poate 
ghida acţiunile. La fel cum rareori suntem prezenţi în corpul nostru 
sau în suflet, rareori avem acces şi la această stare a minţii. La 
cei mai mulţi din noi mintea e ca o moară stricată, şi de aceea 
oamenii petrec ani de zile în mănăstiri sau ashramuri încercând să-şi 
liniştească mintea. Mintea pe care o foloseşte personalitatea nu este 
liniştită şi nici nu are această cunoaştere directă, ci încearcă să vină 
cu tot felul de strategii sau formule care consideră ea că ne vor 
ajuta să funcţionăm. 


CENTRUL GÂNDIRII 


Chiar acum, relaxaţi-vă şi intraţi în contact mai profund 
cu senzațiile şi impresiile pe care le aveţi. Simţiţi ce înseamnă 
de fapt să fii viu în corpul tău în acest moment prezent. Nu 
vizualizaţi - lăsaţi-vă libertatea de a experimenta cea ce este. 
Pe măsură ce deveniți mai calmi şi mai interiorizaţi, puteţi 
începe să observați că mintea devine mai puţin „zgomotoasă”. 
Continuaţi acest proces timp de câteva minute. Rămâneţi în 
contact cu impresiile şi senzațiile imediate şi vedeţi cc efect are 

acest lucru asupra gândirii voastre. Pe măsură ce mintea devine 
mai tăcută, percepțiile vă sunt mai clare sau mai înceţoşate? 
Mintea pare mai clară sau mai înceată? 


„ Trebuie să fim gata să renunțăm la viața pe care ne-am 

planificat-o, pentru a avea viaţa care ne aşteaptă. 


Tipurile Cinci, Şase şi Şapte nu îşi pot linişti mintea. Aceasta 
este o problemă, pentru că o minte liniştită ne face să ne simțim în 
siguranță, într-un mod profund. Cunoaşterea şi ghidarea interioară 
apar într-o minte liniştită şi ne dau încredere în interacțiunea 
cu lumea. Atunci când aceste calități sunt blocate, apare teama. 
Reacțiile acestor trei tipuri în fața fricii sunt diferite. 

Tipul Cinci răspunde la frică retrăgându-se din viață şi 
reducându-şi nevoile personale. Ei cred că sunt prea firavi şi 
neputincioşi pentru a supraviețui în lume. Singurul loc sigur e în 
mintea lor, aşa că stochează tot ceea ce cred ei că ar putea să-i 
ajute să supraviețuiască până când vor fi gata să se confrunte cu 
lumea. Tipul Cinci simte şi că nu are suficient de multe date care să 
facă față nevoilor practice ale vieții. Aşa că se retrage până când va 
învăța ceva sau va avea îndemânarea care să îi permită să se simtă 
de ajuns de sigur încât să iasă din ascunzătoare. 

Tipul Şapte, prin contrast, ia viaţa în piept şi pare să nu se teamă 
de nimic. Poate pare straniu că Şapte este într-o triadă afectată de frică, 
de vreme ce ei sunt aşa de aventuroşi. în ciuda aparenţelor totuşi, cei 
din tipul Şapte sunt plini de teamă, dar nu de lumea exterioară: ei se 
tem de lumea lor interioară, de a nu fi prinşi în capcana durerii, tristeţii, 
şi în special să fie „prinşi” de sentimentele de anxietate. Se refugiază 
astfel în activitate sau în anticiparea activităţii. Tipul Şapte urmăreşte 
în mod subconştient să îşi ţină mintea ocupată astfel încât anxietatea 
şi rănile din profunzime să nu iasă la suprafaţă. 

Tipul Şase, tipul central al acestei triade (tipul poziţionat 
pe triunghiul echilateral), îşi direcţionează atenţia şi energia atât 
către exterior cât şi către interior. Şase simte anxietate înăuntrul 

său şi de aceea se lansează în acţiuni exterioare şi în anticiparea 
viitorului, asemenea lui Şapte. Până la urmă i se face frică să 
nu facă greşeli şi să fie pedepsit sau să fie copleşit de solicitări. 
Atunci, asemeni tipului Cinci, se refugiază în interior. Acolo se 
sperie din nou de propriile sentimente şi ciclul reacţiilor continuă, 
anxietatea făcând ca atenţia lor să sară de colo-colo, ca o minge 
de ping-pong. 

Tipologiile triadei intelectuale tind să aibă probleme legate de 
ceea ce în psihologie se numeşte „faza de separare” a dezvoltării 
egoului. Aceasta este etapa din jurul vârstei de doi-patru ani, 
când copiii încep să se întrebe: „Cum aş putea să mă îndepărtez 
de siguranţa şi grija mamei? Ce este lipsit de pericol şi ce este 
periculos?” în mod normal, imaginea tatălui devine suport şi ghid, 
el este persoana care ajută copilul să îşi dezvolte aptitudinile şi 
independenţa. 

Tipologiile acestei triade reprezintă trei căi prin care copiii 
încearcă să rezolve faza de separare şi să treacă peste dependenţă. 
Astfel, Şasele caută pe cineva ca imaginea tatălui, cineva puternic, 
demn de încredere şi autoritar. Astfel tipul Şase compensează 
pierderea ghidării interioare prin căutarea ghidării cuiva din 
exteriorul lor. Ei caută susţinere pentru a deveni independenţi, 
deşi, în mod ironic, tind să devină dependenţi de fiecare persoană 
sau sistem pe care îl folosesc pentru a găsi independenţa. 

Cei din Tipul Cinci sunt convinşi că susţinerea nu există sau 
nu se pot baza pe ea, şi astfel încearcă să compenseze pierderea 
ghidării interioare găsind pentru orice situaţie explicaţii mentale 
proprii. Deoarece ei „merg singuri”, sunt convinşi că trebuie 
să-şi diminueze nevoile şi ataşamentele față de oricine, dacă 
vor să se desprindă şi să devină independenţi. Cei din tipul 
Şapte încearcă să devină independenţi căutând un înlocuitor 
pentru grija mamei. Ei caută şi experimentează tot ce consideră 
că o să le aducă împlinire şi siguranţă. în acelaşi timp, răspund 
la lipsa ghidării experimentând orice fel de situaţii - ca şi cum 


în secret. 

PERSONALITATE ŞI ESENŢĂ: CALITĂȚI 


CONTRASTANTE 
Personalitate Esenţă 
(Adormit) (Treaz) 


CENTRUL INTELECTUAL-CEREBRAL 


Pălăvrăgeală mentală 
Descifrare 

Strategii, îndoială 
Anxietate şi frică 
Anticipare 

(Orientare spre viitor) 


Minte liniştită 
Ghidare lăuntrică 
Cunoaştere, claritate 
Susţinere şi stabilitate 
Deschis spre 
momentul prezent 
(Aici şi acum) 


CENTRUL EMOȚIONAL 


Imaginea de sine 

Poveşti 

Sensibilitate 

Menţinerea stărilor 

Se adaptează 

pentru a-i influenţa pe ceilalţi 
{Orientare spre trecut) 


Autenticitate 
Sinceritate 
Compasiune 

Iertare şi revărsare 
Orientat spre interior 
(Aici şi acum) 


CENTRUL INSTINCTUAL 


Limitat 

Tensiunat, amorțit 
Defensiv 

Disociat 

Iritare 


(Rezistent la prezent) 

Conectat la viață 
Relaxat, deschis, sensibil 
Forţă interioară 

Realist 

Acceptare 

(Aici şi acum) 

Asertivii 


Cei retrași 


Grupurile Horneviene 

Grupurile Horneviene indică stilul social al fiecărui tip şi, 
de asemenea, modul în care fiecare tip încearcă să îşi împlinească 
nevoile primare (aşa cum o arată Centrul Triadei). Conştientizând 
căile prin care în mod inconştient ne urmărim dorinţele vom putea 
să ne desprindem de aceste identificări puternice şi să ne trezim. 
Pe lângă cele trei triade, există o altă grupare importantă de trei 
grupuri, fiecare conţinând alte trei şi anume Grupurile Horneviene. 
Le-am denumit aşa în cinstea lui Karen Homey, psihiatra care a 
dezvoltat munca lui Freud identifieînd cele trei căi fundamentale 
prin care oamenii încearcă să îşi rezolve conflictele interioare. 
Am putea spune că Grupurile Horneviene indică „stilul social” al 
fiecărui tip: există un stil asertiv, un tip retras şi unul compliant 
(pentru superego acesta este docil, supus). Toate cele nouă tipuri se 
încadrează în aceste tipologii majore. 

Asertivii (la Homey „cei ce se îndreaptă împotriva celorlalţi”) 
includ tipurile Trei, Șapte şi Opt. Tipologiile asertive sunt egocentrice 
şi îşi amplifică egoul. Răspund la stres sau dificultăţi prin întărirea, 
consolidarea egoului. In loc să se calmeze sau să se retragă şi să caute 
să fie protejaţi, în faţa dificultăților asertivii îşi expansionează egoul. 
Toate cele trei tipologii au probleme în a-şi accepta sentimentele. 

Fiecare din Grupurile Horneviene are o coştiință de sine 
proprie în relaţiile cu ceilalți. Este important să recunoaştem şi să 
înţelegem irealitatea acestei „conştiinţe de sine”, pentru a vedea 
dincolo de unele caracteristici principale ale egoului nostru. Un 
exemplu simplu va clarifica acest lucru: intrând într-o încăpere 
plină cu oameni, automat te vei simţi într-un anume fel. Dacă faci 

parte din grupul asertivilor, răspunsul tău inconştient ar fi: „Eu sunt 
centrul. Eu sunt cel care este important aici. Acum că sunt aici, 
ceva important o să se întâmple.” Asertivii simt automat că toate 
întâmplările importante sunt legate de ei. 

Şapte şi Opt simt asta în mod natural. Şapte intră într-o încăpere 
şi gândeşte la nivel subconştient, „Sunt aici! Acum lucrurile vor fi 
mult mai animate!” Opt gândeşte la nivel subconştient: „OK, sunt 
aici. Descurcaţi-vă cu mine.” Aceste tipuri „preiau” spaţiul şi se 
aşteaptă ca ceilalți să reacționeze la ei. Trei, totuşi, nu se simte în 
centrul atenţiei în mod uşor sau natural, deoarece, după cum am 
văzut, sunt dependenţi pe ascuns de atenţia celorlalţi pentru a se simți 
valoroşi. Foarte probabil, Trei o să găsească moduri foarte subtile 
de a primi aprecieri pozitive de la alţii ca să se simtă în centrul 
atenţiei, ca şi cum ar spune: „Uită-te ce am realizat. Priveşte-mă şi 
confirmă-mi valoarea.” 

Complianţii (la Homey „cei care vin către ceilalți”) includ 
tipologiile Unu, Doi şi Şase. Aceste trei tipologii au o nevoie 
comună de a le fi de folos oamenilor. Ei sunt avocaţii, cruciații, 
funcţionarii publici şi cei care se dedică muncii lor. Toţi aceştia 
reacționează la dificultăţi şi stres consultându-se cu super-egoul lor 
ca să afle care este cel mai potrivit lucru de făcut, întrebându-se: 
„Cum pot să împlinesc aşteptările celorlalţi? Cum pot fi o persoană 
responsabilă?” 

Este important să înţelegem că tipologiile compliante nu 
sunt neapărat supuse altor persoane; totuşi, sunt foarte supuse 
solicitărilor super-egoului lor. Aceste trei tipologii se străduiesc să 
se supună regulilor, principiilor şi directivelor interioare pe care 
le-au învăţat în copilărie. Ca rezultat, ei înşişi devin adesea imagini 
autoritare, în special Unu şi Şase (şi Doi pot fi imagini autoritare, 
deşi cel mai des încearcă să fie „părinte bun” sau consilier de 
încredere pentru alţii). 

Atunci când o persoană a cărei tipologie este în grupul 
complianților intră într-o încăpere, simte automat că este „mai 
bun” decât alţii, cu toate că expresia acestui lucru este de obicei 
foarte subtilă. Cei din tipul Unu pot intra în cameră şi să gândească 

la nivel subconştient: „Aici este atât de neîngrijit şi dezorganizat. 
Dacă aş răspunde eu, nu ar fi aşa o harababură.” 

Doi intră în cameră şi gândeşte subconştient: „Săracii oameni! 
Aş fi vrut să am timp ca să le acord atenţie la toţi. Par supăraţi 
- au nevoie de ajutorul meu! Apropiindu-se de alţii din poziţia 
„persoanei iubitoare”, care îşi oferă grija şi serviciile altora, Doi se 
pune automat în rolul superior de a fi „mai bun decât” alţii. 

Şase au sentimente de inferioritate mai puternice decât Unu 
sau Doi, dar ei obţin o stare de „mai bun decât X” prin afilieri 
şi identificări sociale. („Sunt un democrat şi democraţii sunt mai 
buni decât republicanii!” „Trăiesc în New York, care este un oraş 
mai bun decât Los Angeles!” ,„ Nu există o echipă mai bună decât 
echipa mea !” 

Cei retrași (la Homey „cei care se îndepărtează de ceilalți”), 
includ tipologiile Patru, Cinci şi Nouă. Aceştia nu au o diferențiere 
foarte mare între şinele lor conştient şi sentimente, gânduri 
şi impulsuri inconştiente. Subconştientul lor totdeauna iese la 
suprafaţă prin reverii şi fantezii. 

Toate cele trei tipuri răspund la stres prin îndepărtarea față 
de lume, către un „spaţiu lăuntric” în imaginaţia lor. Nouă se 
retrag într-un sanctuar lăuntric protejat şi fară griji, Patru se retrag 
într-un sine romantic şi idealizat, iar Cinci se retrag „într-o jucărie 


del) 


lăuntrică” complexă şi cerebrală. In limbaj comun, toţi pot „pleca 
din realitate” şi se retrag în imaginaţie foarte uşor. Aceste tipologii 
au probleme în a rămâne în lumea fizică şi de a ieşi din imaginaţie 
ca să poată acţiona. 

Când intră într-o încăpere ei gândesc automat: „Eu nu sunt parte 
din ce se întâmplă aici. Nu sunt ca aceşti oameni. Nu mă potrivesc 
aici.” Patru şi Cinci se simt foarte clar separați de alţii. îşi întăresc 
simţul sinelui prin a sta deoparte şi a părea diferiţi. într-o încăpere 
plină de oameni, Patru în mod tipic ar sta deoparte fiind distant şi 
s-ar comporta într-o formă „misterioasă”. Pe de altă parte, dacă nu 
au starea potrivită, s-ar putea ca pur şi simplu să plece, mai ales 
pentru că simţul obligaţiei lor sociale este redus („Este prea mult 
pentru mine. Pur şi simplu nu sunt pregătit pentru asta acum...”) 

Pe Cinci s-ar putea să nu-i deranjeze să fie acolo, dar ar fi 
la fel de fericiţi şi acasă, citind o carte sau urmărindu-şi propriile 
interese. Dacă ar rămâne, Cinci probabil ar sta pe margine şi s-ar uita 
la ceilalți. Ar fi o posibilitate mai mare să socializeze dacă ar avea un 
context oportun, cum ar fi să filmeze evenimentele cu o cameră. 

Nouă ar putea să se bucure de întâlnire şi chiar să participe, 
dar ar rămâne detaşaţi. Ar da din cap şi ar zâmbi, în timp ce 
s-ar gândi la o excursie de pescuit, sau ar ţine companie cuiva, 
permiţând celeilalte persoane să asigure ea interacţiunea socială. 
Nouă va rămâne tăcând blând sau amuzându-se cu indiferenţă. 

Mai devreme în acest capitol, am văzut că triadele ne arată 
cc şi-a dorit cel mai mult fiecare dintre noi în copilărie. Tipologiile 
din Triada Instinctuală au vrut cel mai mult autonomie: ei au căutat 
independenţa, abilitatea de a-şi impune propria voinţă şi de a-şi 
direcționa propria viaţă. Tipologiile din Triada Emoţională au vrut 
cel mai mult atenție: să fie observați şi aprobaţi de părinţi. în final, 
cei din Triada Cerebrală au vrut siguranță: să ştie că mediul lor 
este sigur şi stabil. 

Grupurile  Horneviene ne spun Strategia pe care fiecare 
tipologie o aplică pentru a-şi împlini nevoile. Tipologiile asertive 
(Trei, Şapte şi Opt) insistă sau cer să primească ceea ce vor. 
Abordarea lor este activă şi directă în urmărirea a ceea ce cred 
că au nevoie. Tipologiile compliante (Unu, Doi şi Şase), toate 
încearcă să câştige ceva prin împăcarea super-egoului lor, pentru a 
obține ce vor. O să facă tot posibilul ca să fie „copii buni” pentru 
a-şi împlini nevoile. Tipologiile retrase (Patru, Cinci şi Nouă) se 
retrag pentru a primi ce vor. Se desprind de ceilalţi pentru a se 
descurca cu nevoile lor. 

Parcurgând Eneagrama, putem aşeza aceste grupuri într-un 
mod care să caracterizeze succint stilul şi motivaţia esenţială a 
fiecărei tipologii. începând cu tipologiile din Triada Instinctuală 
putem vedea că Opt cer autonomie, Nouă se retrag pentru a 
obţine autonomie (ca să aibă spaţiul propriu) şi Unu încearcă să-şi 
câştige autonomia (simțind că dacă este perfect, alţii nu o să inter- 


fereze cu ei). 

GRUPURILE HORNEVIENE CU SCOPURILE 
MOTIVAȚIONALE ALE TRIADELOR 


8, 9, & 1 vor AUTONOMIE 
Se retrage 


Cere 


Câştigă 
8 l 


Cere 7 2 Câştigă 


Câştigă 6 


Se retrage 5 4 Se retrage 
5, 6, şi 7 vor SIGURANȚĂ 2, 3, şi 4 voi ATENȚIE 


Mutându-ne în Triada Emoţională, vedem că Doi, fiind o 
tipologie compliantă, încearcă să câştige atenţia (servind şi îngrijind 
pe ceilalți). Trei, fiind o tipologie asertivă, cere atenţia, (făcând orice 
care câştigă recunoaştere şi atenţie), şi Patru, o tipologie retrasă, se 
retrage pentru a obţine atenţie (în speranţa că cineva o să vină şi o 
să îi descopere). 

In Triada cerebrală, Cinci se retrag pentru siguranţă („O să 
fiu în siguranță dacă stau departe de ceilalţi”), Şase încearcă să 
câştige siguranţa („O să fiu în siguranţă dacă fac ce se aşteaptă de 
la mine”) şi Şapte cere siguranţa („O să fac orice ca să obţin ce am 
nevoie ca să mă simt în siguranţă”) 

Grupurile Armonice sunt utile în munca de transformare, 
deoarece ne arată modul în care fiecare persoană se descurcă 
atunci când nu primeşte ceea ce vrea (după cum indică Triada 
în care se află). Astfel, ne revelează modul fundamental în 
care personalitatea noastră se apără împotriva pierderii şi 
dezamăgirii. 

Am descoperit de asemenea al treilea mod semnificativ de a 
grupa cele nouă tipuri, pe care l-am numit Grupurile Armonice. 
Pentru fiecare tip primar (cele localizate pe triunghiul echilateral, 
Trei, Şase şi Nouă), există două tipuri secundare, care par să-i 


semene în multe aspecte - şi oamenii se identifică greşit sistematic. 

din cauza similarităţilor între aceste tipuri. De exemplu, Nouă de 
multe ori se identifică greşit ca Doi sau Şapte; Trei se identifică 
greşit ca Unu sau Cinci şi Şase sunt aproape vestiți în a se identifica 
greşit ca fiind Patru sau Opt. 

Cu toate că nu sunt linii care le conectează în simbolul 
Eneagramei, sunt teme şi probleme comune care unesc aceste tipuri. 
Grupurile Armonice ne spun ce atitudine adoptă tipul respectiv, 
dacă nu reuşeşte să-şi împlinească nevoia dominantă. Altfel spus, 
Grupurile Armonice ne spun cum putem să ne descurcăm cu 
conflictele şi dificultăţile: cum răspundem atunci când nu primim 
ce vrem. 

Grupul optimist este compus din tipurile Nouă, Doi şi Şapte. 
Toate trei răspund la conflict şi dificultăți prin adoptarea, pe cât 
posibil, a unei „atitudini pozitive”, reîncadrând dezamăgirile într-un 
mod pozitiv. Ei vor să sublinieze aspectele înălţătoare ale vieţii şi să 
privească partea luminoasă a lucrurilor. Aceste tipuri ridică moralul 
celorlaţi, le place să ajute şi să se simtă bine, deoarece şi ei vor să se 
simtă bine în continuare („Nu am nieio problemă”). 

Aceste tipologii au dificultăţi în a se confrunta cu partea 
întunecată din ei; nu vor să vadă nimic dureros sau negativ în ei. 
în funcţie de fiecare tip, au probleme de a-şi armoniza propriile 
nevoi cu nevoile celorlalţi. Doi se focalizează în primul rând pe 
nevoile altora, Şapte se focalizează în primul rând pe nevoile 
proprii, iar Nouă încearcă să se focalizeze pe amândouă, foarte des 
cu rezultatul de a nu le împlini pe niciuna. 

Grupul competent este format din tipurile Trei, Unu şi Cinci. 
Aceste persoane au învăţat să se descurce cu dificultățile dându-și 
la o parte sentimentele personale şi străduindu-de să fie obiectivi, 
eficienţi şi competenţi. îşi ignoră sentimentele şi nevoile subiective; 
încearcă să rezolve problemele într-un mod logic şi se aşteaptă şi 
de la alţii să facă la fel. 

Aceste trei tipuri au probleme legate de munca în limitele unei 
structuri sau ale unui sistem. („Cum funcţionez eu într-un sistem? 
Pot să folosesc acest lucru în avantajul meu? O să mă împiedice să 
fac ce îmi doresc?”). Atitudinea acestui tip faţă de sisteme a evoluat 

5 4 
MODELUL ARMONIC 9-2-7 
GRUPUL OPTIMIST 


din relaţiile cu familia lui. Nu îşi dau seama cât de mult vor să se 
abandoneze valorilor unui sistem sau cât de mult vor să se abţină 
de la asta. Tipul Unu acţionează în cadrul regulilor, urmându-le atât 
de bine încât nimeni nu ar putea să pună la îndoială integritatea lor. 
Prin contrast, Cinci tinde să acţioneze în afara acestor reguli. Trei 
vrea să le facă pe amândouă deodată, să aibă beneficiul regulilor şi 
structurilor, dar nu şi restricţiile acestora. 

Grupul reactiv este compus din tipurile Şase, Patru şi Opt. Aceste 
tipuri reacţionează emoţional la conflicte şi probleme şi au dificultăți 
în a şti în ce măsură pot să aibă încredere în oameni: „Vreau să ştii ce 
simt eu în legătură cu asta.” Când apare o problemă, aceste tipuri caută 
un răspuns emoţional de la ceilalţi care să reflecte preocuparea lor. în 
conflicte, tipurile reactive vor ca şi cealaltă persoană să aibă aceeaşi 
stare emoţională. „Asta chiar mă deranjează! Ar trebui să te deranjeze 


|” 


şi pe tine!” Tipurile din acest grup au sentimente puternice de plăcere 
sau respingere. Dacă există o problemă, sigur o să audă de ea şi alții. 
In conflicte, în primul rând este necesar să se descurce cu propriile 
sentimente şi când reuşesc asta, lucrurile tind să se schimbe destul de 
rapid şi permanent. Dacă nu sunt în stare să îşi elibereze sentimentele, 
aceste tipuri tind să devină foarte ofensate şi răzbunătoare. 

Tipurile din Grupul Reactiv pot avea dificultăţi să găsească 
un echilibru între nevoia de independenţă şi autodeterminare şi 
nevoia lor de a fi ocrotiţi şi susținuți de cei din jur. Ei simt simultan 
atât încredere cât şi suspiciune faţă de ceilorlalţi: ei vor să accepte 
susţinerea şi afecțiunea ceilalţi, dar dacă fac aceasta au senzaţia că 

pierd controlul atât asupra lor cât şi asupra mediului. Le este teamă 
să nu fie trădaţi şi au nevoie de un feedback de la cei din jur pentru 
a ştii cum stă situaţia. Ei fie caută sfaturi sau îndrumare („atitudine 
părintească”) fie le sfidează (se revoltă). Subconştient, Patru vor să 
fie ocrotiţi, pe când Opt vor să Joace rolul părintelui şi al celui care 
oferă. Şase vor să acopere ambele aspecte, câteodată să fie părinţi, 


alteori să fie îngrijit de cineva. 


PRINCIPALE ASPECTE ALE GRUPULUI OPTIMIST 


Accentuează 
Imagine de sine pozitivă: „Sunt o persoană iubitoare şi grijulie” 
Se focalizează pe intenţiile lor pozitive. 


Evită să vadă 
Propriile nevoi, dezamăgirea, furia. 


Probleme cu nevoile 
Prea mult accent pe nevoile altora; neglijarea propriilor nevoi. 


© 


Accentuează 
Experienţe pozitive, bucurie, activitate, senzații tari, distracție. 


Evită să vadă 
Durerea şi goliciunea lor; rolul lor în crearea suferinței pentru 
ei şi pentru ceilalți. 


Probleme cu nevoile 
Prea mult accent pe propriile nevoi. Devin uşor copleșiți de 
nevoile celorlalți. 


® 


Accentuează 
Calitățile pozitive din ceilalți şi ale mediului. îşi idealizează 
lumea. 

Evita să vadă 
Problemele cu persoanele dragi sau mediul lor, precum şi propria 


lipsă de dezvoltare. 


Probleme cu nevoile 
Se simt copleşiţi de propriile nevoi şi nevoile altora. Nu vor 


să aibă de-a face cu niciunul. 


PRINCIPALELE ASPECTE 
ALE GRUPULUI COMPETENT 


Pune accentul pe: 
Să fie corect, organizat şi sensibil. Se focalizează pe standarde 
înalte, îmbunătăţindu-se şi cunoscând regulile. 


Face faţă sentimentelor 
Prin reprimare şi negare. Sentimentele sunt redirecţionate 
în activitate, prin a face lucrurile perfect. Sentimentele sunt 
menținute în corp sub formă de rigiditate fizică. 


Relaţia cu sistemele 
29 


Vor să lucreze în cadrul sistemul. încearcă să fie „copii cuminţi 
şi îi irită cei care nu ţin cont de reguli. 


® 


Pun accentul pe: 
Să fie eficienți, capabili şi să exceleze. Se focalizează pe 
scopuri, fiind pragmatici ştiind cum să se prezinte 


Face faţă sentimentelor 
Prin reprimare şi fiind atent la sarcini, rămânând activ. Realizările 
amână sentimentele dureroase. Contează pe alții să le dea indicii 
despre sentimentele lui. 


Relaţia cu sistemele 
Trei vrea să lucreze în cadrul sistemului. Dar de asemenea îi 


place să fie şi în afara lui - ocolind regulile şi găsind scurtături. 

Pune accentul pe: 
Să fie expert şi să aibe informaţii profunde. Se focalizează pe 
proces, faptele obiective, îşi menţine claritatea şi detaşarea. 


Face faţă sentimentelor 
Prin despicarea şi abstractizarea sentimentelor, rămâne preo- 
cupat şi cerebral, ca şi cum sentimentele lui s-ar întâmpla 
altora. 


Relaţia cu sistemele 
Respinge sistemul şi vrea să lucreze pe cont propriu, în afara lui. 
Are puţină răbdare cu regulile şi procedurile. 


9 


MODELUL | ARMONIC 1-3-5 
GRUPUL COMPETENT 


PRINCIPALELE ASPECTE 
ALE GRUPULUI REACTIV 


© 


Caută: 
Un salvator, cineva care să-i înțeleagă şi să le susțină viața şi 
visele. 
Vor să fie văzuți. 

Se tem de: 
Abandon - că nimănui nu o să-i pese de ei; că nu o să aibă 


destul suport pentru a se regăsi şi a deveni ei înşişi. 


Se descurcă cu alții prin: 
îi ţin pe ceilalți interesaţi prin limitarea accesului, jucând 
„greu de dobândit” şi agăţându-se de cei care ii susţin. 


© 


Caută: 
Independenţă şi susținere. Vor pe cineva pe care să se bazeze, 


dar au nevoie şi de a fi „cel mai tare”. 


Se tem de: 
A fi abandonat şi tară susținere, dar şi de a deveni prea 
dependent de alţii. 


Se descurcă cu alţii prin: 
Luîndu-şi angajamentul şi fiind de nădejde, încercând să-şi 
menţină independenţa; se implică dar sunt defensivi în acelaşi 
timp. 


© 
Caută: 


Independenţă şi încredere în sine. Vor să aibă nevoie de ceilalți 
cât mai puțin posibil, să îşi aparțină lor înşile. 


Se tem de: 
A fi controlați sau dominați de alții. Astfel le este frică dc 
intimitate şi de a deveni vulnerabili să acorde prea multă 
încredere sau să le pese prea mult de ceilalți. 


Se descurcă cu alții prin: 
Tinăndu-şi garda sus, nelăsându-i pe ceilalți să se apropie, întă- 
rindu-se împotriva suferinței, îşi neagă nevoia de alte persoane. 

GRUPURILE ARMONICE DINTR-O PRII 7RE 


Grupul optimist: Neagă că ar avea o problemă 


Nouă: „Ce problemă? Nu cred că există o problemă.” 
Doi: „Tu ai o problemă. Eu sunt aici ca să fe ajut” 


Şapte: „S-ar putea să fie o problemă, dar eu sunt bine.” 


MODELUL ARMONIC 4-6-8 
GRUPUL REACTIV 


a m v 
Grupul competnet: îşi neagă sentimentele şi rezolvă 
problema logic: 


Trei: „Există o soluție eficientă pentru asta - trebuie doar să 
ne apucăm de treabă.” 

Unu: „Sunt sigur că putem rezolva asta ca adulți sensibili şi 
maturi.” 

Cinci: „Sunt câteva lucruri ascunse aici: lasă-mă să mă gândesc 
la asta.” 


Grupul reactiv: Reacționează puternic şi au nevoie 
de răspuns de la ceilalți 


Şase: „Mă simt foarte presat, am nevoie să mai eliberez din 
aburi!” 

Patru: „Mă simt foarte rănit şi am nevoie să mă exprim.” 

Opt: „Sunt supărat pe chestia asta, o să mai auzi despre asta!” 

DINAMICA ŞI VARIAŢIUNI 


Eneagrama nu este ceva vag. Ea ne poate ajuta să ne focalizăm 
şi să ne personalizăm înţelegerea prin intermediul unor distincţii 
mai rafinate decât tipurile de bază.Fiecare tip are două aripi şi trei 
variante instinctuale. Aceste două „lentile” ne ajută să ne focalizăm 
asupra trăsăturilor personalităţii noastre cu o mai mare precizie 
şi specificitate. Eneagrama este unică şi prin faptul că ne arată 
modalitățile de a ne dezvolta, de a evolua. Ne trasează în mod 
precis traseele creşterii şi evoluţiei noastre, dar şi pe cele care ne 
duc la involuţie. Cu ajutorul nivelelor de dezvoltare şi al direcțiilor 
de integrare şi dezintegrare, putem înţelege dinamica personalităţii 
noastre şi felul cum ne schimbăm în timp. 

Aripile ne ajută să individualizăm cele nouă tipuri generale 
ale  Eneagramei. Fiecare aripă este un Subtip al tipologiei 
generale. Cunoaşterea aripii ne permite să reducem numărul 
problemelor cu care ne confruntăm pe calea spirituală. 

Pentru că cele nouă tipuri sunt dispuse pe un cerc, indiferent 
care va fi tipul tău de bază, vei mai avea dc fiecare parte câte o 
tipologie. Una din ele va fi aripa ta. Aripa modifică tipologia de bază 


Nouă cu Aripa Opt Nouă cu Aripa Unu 


(o 


8 


ARIPILE TIPULUI NOUA 

şi se combină cu ea, amplificându-i unele din tendinţe. De exemplu, 
dacă tipul tău de bază este Nouă, poţi avea aripa Opt sau Unu. Nu 
suntem tipologii pure, iar în unele cazuri putem găsi chiar un Nouă 
cu ambele aripi. Cei mai mulţi dintre noi au totuşi doar o aripă 
dominantă. 

Aripa dominantă dă naştere unui subtip unic, uşor de recunoscut 
în viaţa de zi cu zi. De exemplu, când ne uităm la cei din tipul Şapte, 
ne dăm seama că există Şapte cu aripa Opt şi Şapte cu aripa Şase. 
Fiecare din aceste două subtipuri are o nuanţă foarte diferită. Toate 
combinările de tipuri cu aripi dau naştere la optsprezece subtipuri, 
două pentru fiecare tip de bază. Ele vor fi descrise în capitolul 
tipologiei respective. 

Ne-ar putea ajuta să înţelegem diferenţele specifice dacă ne 
imaginăm circumferința Eneagramei ca pe o roată a culorilor care 
trece prin toate culorile posibile. Tipurile de bază sunt ca nişte familii 


CELE 18 SUBTIPURI DE ARIPI RISO-HUDSON 


9a8: Arbitrul; 9al: Visătorul 
9 


8a7: Independentul; a 
8a9: Ursul; 


7a8: Realistul; 


7a6: Animatorul; 


i la9: Idealistul; 
la2: Avocatul; 


2al: Servitorul; 


2a3: Gazda/Amfitrionul; 


6a7: Amicul; A 3 3a2: Seducătorul; 


rai ) T pie 
Gas: Apărătorul; 3a4: Profesionistul; 


Sa6: Cel care rezolvă probleme; 5 4 4a3: Aristocratul; 
5a4: Iconoclastul; 4a5: Boemul; 


de nuanţe asemănătoare. Despre cineva care aparţine tipului Şase 
putem spune de exemplu că e din „familia albastră”. Deşi nu ştim 
precis ce nuanţă de albastru i se aplică (albastru deschis, bleumarin, 
indigo ş.a.m.d.), ştim cu siguranţă diferenţa dintre albastru şi roşu să 


zicem, sau dintre albastru şi portocaliu. 

5 4 


Diagramă: aria familiei „doi” 


Acest mod de a privi tipologiile ne arată existenţa unui tot al 
expresiei umane, aşa cum există un tot al culorilor. Nu există limite 
reale între tipurile de personalitate, la fel cum nu există limite între 
culorile din curcubeu. Diferenţele individuale sunt la fel de unice 
ca şi diferitele nuanţe şi intensităţi ale culorilor. Cele nouă puncte 
ale Eneagramei sunt „numele de familie” pe care le folosim ca 
să vorbim despre diferenţele de personalitate, despre trăsăturile 
principale, tară să ne pierdem în detalii. 


VARIANTELE INSTINCTUALE 


Variantele  instinctuale arată care anume din cele trei 
instincte fundamentale a fost cel mai distorsionat în copilărie, 
ducând la preocupări şi comportamente caracteristice la toate 
subtipurile unei tipologii. 

Pe lângă cele două aripi ale fiecărui tip, există şi trei variante 
instinctuale pentru fiecare tip în parte, care indică diferitele zone 
ale vieţii de care va fi mai preocupat un anumit tip. Varianta 
instinctuală a unei persoane reprezintă sectorul în care vor apărea 
cel mai des problemele specifice tipologiei sale. 

La fel cum în noi acţionează toate cele nouă tipuri ale 
Eneagramei, sunt prezente simultan şi cele trei variante instinctuale, 
însă una dintre ele va predomina. Cele trei instincte sunt asemănătoare 
straturilor unei prăjituri, instinctul predominant e deasupra, altul 

în mijloc şi instinctul cel mai puţin puternic dedesubt. Acest lucru 
poate fi observat chiar dacă nu ştim tipologia unei persoane; 
instinctele sunt clar definite şi uşor de observat şi sunt o variabilă 
care funcţionează independent de tipologie. De aceea ele nu sunt de 
fapt nişte subtipuri, ca aripile. 

Variantele instinctuale se bazează pe trei instincte primare 
ce influenţează comportamentul uman: instinctul de conservare, 
instinctul social şi instinctul sexual. Astfel, fiecare tipologie de 
pe Eneagramă are trei variaţii bazate pe aceste posibile instincte 
dominante. De exemplu, cineva din tipul Şase poate fi un Şase 
autoconservativ, un Şase social sau un Şase sexual, şi fiecare din 
aceşti indivizi va avea un alt set de preocupări predominante. 

O persoană poate fi deci descrisă ca o combinaţie între tipul de 
bază, o aripă şi o variantă instinctuală dominantă - de exemplu un 
Unu autoconservativ cu aripa Doi, sau un Opt sexual cu aripa Nouă. 
De vreme ce variantele instinctuale şi aripile nu sunt în legătură 
directă, e mai uşor de obicei să ne uităm la o tipologie fie prin 
„lentila” aripii, fie prin cea a variantei instinctuale dominante. Totuşi, 
combinarea acestor două modele de referinţă diferite dă naştere la 
şase variaţii pentru fiecare tipologie, în total cincizecişipatru de 
variaţii majore în întreaga Eneagramă. 

Aceste dimensiuni ale personalității pot fi nişte detalii 
prea fine pentru unii, însă sunt foarte importante în munca de 
transformare personală. Variantele instinctuale sunt de asemenea 
demne de atenţie pentru că joacă un rol important în cadrul 
relațiilor pe care le avem. Oamenii aparţinând aceleiaşi variante 
au aceleaşi valori şi se înţeleg bine, în timp ce cuplurile din 
variante diferite vor avea mai multe conflicte pentru că valorile lor 
fundamentale sunt diferite. 


VARIANTA DE AUTOCONSERVARE 


Cei mai mulți oameni pot identifica această variantă cu 
uşurinţă. Tipurile de autoconservare sunt preocupate să obțină şi 


să păstreze siguranţa şi confortul fizic, manifestate deseori ca grija 

pentru mâncare, bani, locuinţă şi sănătatea corpului fizic. Aceste 
probleme sunt prioritățile lor şi, urmărind să le împlinească pe 
acestea, pot avea de suferit alte zone ale vieţii lor. 

De exemplu, putem identifica această variantă instinctuală în 
noi sau în alţii fiind atenţi la ce anume observă persoana respectivă 
atunci când intră într-o cameră. Tipurile de autoconservare au 
tendinţa să se focalizeze pe confortul oferit de mediu. Ei se vor uita 
dacă mediul le dă senzaţia de bine. Observă imediat şi reacţionează 
la lumina săracă, scaunele incomode sau o temperatură neplăcută 
a încăperii, şi încearcă mereu să îmbunătăţească aceste lucruri. Ei 
se pot întreba când e următoarea pauză de cafea sau de masă, îşi 
vor face griji că nu ajunge mâncarea sau dacă va fi aşa cum le 
place lor, sau dacă se va potrivi cu dieta lor. Atunci când acest 
instinct funcţionează armonios, aceste persoane pot fi cu picioarele 
pe pământ şi cu spirit practic. Ei îşi folosesc energiile pentru a 
se îngriji de necesităţile de bază ale vieţii - crearea unui mediu 
sigur, cumpărăturile, întreţinerea casei şi a locului de muncă, plătitul 
facturilor şi acumularea de deprinderi care să le permită să menţină 
curgerea ordonată şi neîntreruptă a vieţii. 

Când acest tip de personalitate devine nesănătos, instinctul 
va fi distorsionat, făcând ca acele persoane să fie neîngrijite, cu 
posibile probleme legate de mâncare şi de somn. Ei pot aduna 
prea multe lucruri, pot exagera cu cumpărăturile, cu mâncatul, sau 
din contră se pot supune la „austerităţi” forţate de tot felul. Cei 
mai dizarmonioşi din această categorie sunt extrem de neglijenţi 
cu corpul lor sau devin obsedaţi de sănătate sau mâncare, sau de 
amândouă. Simţul lor practic şi financiar este afectat, ducând la 
probleme cu banii şi cu organizarea afacerilor. Dacă instinctul de 
autoconservare este copleşit de problemele de personalitate, acei 
indivizi se vor implica deliberat în activităţi autodistructive, în care 
acest instinct se întoarce împotriva lor înşile. 

Atunci când celelalte două instincte domină şi cel de 
autoconservare este cel mai slab dezvoltat, grija pentru lucrurile 
de bază ale vieţii nu vine de la sine. Aceste persoane nu îşi vor 
aduce întotdeauna aminte că trebuie să mănânce şi să doarmă 

sănătos. Factorii de mediu vor fi prea puţin importanţi pentru ei 
şi nu vor avea tendinţa să acumuleze bunuri sau bani. Timpul şi 
managementul resurselor vor fi de obicei neglijate, de multe ori 
cu efecte negative serioase asupra carierei lor, vieţii sociale şi 
bunăstării lor materiale. 


VARIANTA SOCIALĂ 


Cei mai mulţi dintre noi suntem conştienţi de componenta 
socială a vieților noastre, însă avem tendinţa să o privim ca pe 
dorinţa noastră de a socializa, de a merge la petreceri, întâlniri, de 
a face parte din grupuri etc. Totuşi, instinctul social este ceva mult 
mai profund. Este dorinţa puternică a fiecărei fiinţe umane să fie 
acceptată, plăcută şi să se simtă în siguranţă cu ceilalţi. 

De unul singur suntem destul de vulnerabili şi slabi, putând 
cădea cu uşurinţă pradă unui mediu ostil. Ne lipsesc ghearele, colții şi 
blana altor animale, şi dacă nu ne grupăm şi nu cooperăm cu ceilalţi, 

e destul de probabil ca specia noastră sau noi înşine ca indivizi să nu 
supravieţuim. Capacitatea de a ne plia după ceilalţi şi dorinţa de a ne 
integra sunt instincte umane fundamental legate de supravieţuire. 

Oamenii cu instinctul social dominant sunt preocupaţi să fie 
acceptaţi şi necesari în acelaşi timp. Ei vor să păstreze simţul valorii 
pe care îl dobândesc prin participarea la activităţi împreună cu alţii, 
fie că este vorba de familie, grup, comunitate, naţiune sau umanitate. 
Tipurilor sociale le place să se implice şi să interacţioneze cu ceilalţi 
în scopuri comune. 

Când intră într-o cameră, tipurile sociale vor fi imediat conştiente 
de împărțirea puterii şi de „politica" subtilă dintre diferitele persoane 
sau grupuri prezente. Ei sunt focalizaţi în mod subconștient asupra 
reacției celorlalţi faţă de ei, şi în special dacă sunt sau nu acceptaţi. Ei 
sunt sensibili la noţiunea de „loc” într-o structură socială ierarhică, atât 
în ce îi priveşte pe ei cât şi pe ceilalţi. Acest lucru se poate manifesta 
în multe feluri, cum ar fi căutarea atenţiei, faimei, succesului, 
recunoaşterii, onoarei, posturilor de conducere, aprecierii, ca şi a 
siguranţei de a fi parte din ceva mai mare. Dintre toate variantele 

instinctuale, tipurile sociale vor să ştie ce se petrece în lumea lor; ei 
trebuie să fie în legătură cu ceilalţi ca să se simtă în siguranţă, vii 

şi energizaţi. Aceasta poate varia de la interesul pentru politică sau 
diplomaţia internaţională până la bârfele cu vecinii. Putem spune că 
instinctul social e un fel de inteligenţă contextuală: el ne dă capacitatea 
să vedem eforturile noastre şi efectele lor într-un context mai larg. 

In general, tipurilor sociale le place să interacţioneze cu oamenii, 
deşi, în mod ironic, au tendinţa să evite intimitatea. Ca şi la 
celelalte instincte, dacă persoana devine dezechilibrată, instinctul 
se manifestă ca opusul său. Tipurile sociale nesănătoase pot deveni 
extrem de antisociale, detestând oamenii şi societatea, şi cu abilităţi 
sociale foarte slab dezvoltate. Ei se tem de ceilalţi, nu au încredere 
în ei şi nu se înţeleg bine cu nimeni, însă în acelaşi timp nu se 
pot dispensa de legăturile lor sociale. Pe scurt, tipurile sociale 
se focalizează pe interacţiunea cu alți oameni în moduri care 
să le întărească sentimentul valorii personale, al împlinirii şi al 
securităţii în relaţie cu ceilalţi. 

Atunci când celelalte două instincte domină iar instinctul social 
e cel mai slab dezvoltat, îndeplinirea sarcinilor şi îndatoririlor sociale 
e dificilă. Astfel de persoane au probleme în a vedea sensul legăturilor 
sociale, neglijând de multe ori impactul pe care îl au opiniile celorlalţi. 
Simţul implicării în comunitate, indiferent la ce scară, poate fi minim 
la ei. Deseori au puţine legături cu oamenii, simt că nu au nevoie de 
ceilalţi şi că ceilalţi nu au nevoie de ei. De aceea, ei pot fi de multe ori 
neînţeleşi chiar de către prieteni şi familie. 


VARIANTA SEXUALĂ 


Mulţi oameni vor să se identifice iniţial cu această variantă, 
poate pentru că asta ar însemna că sunt sexy sau pentru că le 
place sexul. Bineînţeles, a fi sexy e ceva foarte subiectiv, şi găsim 
oameni „sexy” în toate cele trei variante instinctuale. 

Dacă dorim să aparţinem unei variante sau alteia, e bine să 
ne amintim că personalitatea tinde să intervină şi să distorsioneze 


instinctul dominant. De aceea, cei aflaţi sub influenţa variantei 

sexuale e posibil să aibă probleme în relaţiile lor intime. Ca şi la 
celelalte variante, trebuie să vedem dintr-o perspectivă mai largă 
felul cum acţionează instinctele. 

La tipurile sexuale există o căutare continuă pentru apropiere 
şi o atracţie către experienţe intense - nu doar experienţe sexuale, 
ci orice situaţii ce promit o încărcătură asemănătoare. Tipurile 
sexuale caută în orice lucru contactul intens. Ei pot găsi această 
intensitate în săriturile cu schiurile, într-o conversaţie intensă sau 
într-un film interesant. Ei sunt „dependenţi de intimitate”. Ca 
aspect pozitiv, tipurile sexuale au o abordare foarte deschisă asupra 
vieţii; ca aspect negativ, le e greu să se focalizeze pe adevăratele 
lor nevoi şi priorităţi. 

Atunci când intră într-o cameră, tipurile sexuale se focalizează 
rapid să vadă care sunt cei mai interesanţi oameni din cameră. Ei 
au tendinţa să acţioneze după cum le dictează atracțiile pe care le 
simt. (Prin contrast, tipurile sociale observă cine vorbeşte cu gazda, 
cine are putere, prestigiu, sau cine ar putea să îi ajute. Tipurile 
de autoconservare vor observa temperatura din cameră, unde sunt 
răcoritoarele şi care ar fi un loc comfortabil unde să se aşeze.) 
Tipurile sexuale gravitează spre oamenii de care se simt magnetizaţi, 
indiferent de potenţialul acelei persoane de a-i ajuta sau de statutul 
ei social. E ca şi cum s-ar întreba „Unde e acţiunea în camera asta? 
A cui energie e mai intensă?” 

Tipurile sexuale pot avea dificultăţi în realizarea propriilor 
proiecte sau cu grija pentru propria persoană, din cauză ca la nivel 
subconştient ei caută mereu în exterior persoana sau situaţia care îi 
va completa. Ei sunt ca un dop în căutarea unei găuri şi pot deveni 
obsedaţi de o altă persoană dacă simt că e cea potrivită pentru ei. 
Pot neglija obligaţii importante sau chiar necesităţile lor de bază 
dacă sunt absorbiți de cineva sau ceva care îi captivează. 

Când sunt dezechilibraţi, cei din tipurile sexuale pot manifesta 
o stare de împrăştiere şi o profundă lipsă de concentrare. Ei pot trăi 
în promiscuitate sexuală sau pot fi fixaţi într-o atitudine temătoare şi 
disfuncţională faţă de sex şi intimitate. Atunci când această atitudine 


devine orientarea lor, vor evita cu intensitate tot ce e legat de sex. 

Când celelalte două instincte predomină şi instinctul sexual e 
cel mai slab dezvoltat, problemele legate de intimitate şi stimulare 
(mentală sau emoţională) nu le sunt la îndemână. Aceste persoane 
ştiu ce le place, însă de multe ori le e greu să se entuziasmeze sau să 
se emoţioneze. Astfel de persoane pot avea dificultăţi în a fi intimi 
cu cineva, până la a evita acest lucru. Au de asemenea tendinţa să 
cadă în rutină, simțindu-se neliniştiţi dacă sunt prea multe lucruri 
nefamiliare în viaţa lor. Se pot simţi integrați social însă, în mod 
straniu, departe de soţ-soţie, prieteni sau membrii familiei. 


NIVELELE DE DEZVOLTARE 


Nivelele de dezvoltare oferă o modalitate de a observa şi 
măsura «radul nostru de identificare cu structurile personalităţii 
noastre. Mai mult, ele fac posibile distincţii clare între tipologii şi 
adaugă o dimensiune „verticală” unui sistem exclusiv „orizontal”, 
în interiorul fiecărei tipologii. 

E evident că unii oameni sunt echilibraţi, deschişi, stabili şi 
capabili să facă faţă cu bine stresului, în timp ce alţii sunt mai tulburaţi, 
nervoşi, rigizi emoţional şi nu pot face faţă cu bine stresului. Cu toţii 
am experimentat de-a lungul vieţii o mare varietate de stări, de la cele 
înălţătoare la cele întunecate, nevrotice. 

Cele nouă tipuri de personalitate sunt, ele singure, un set de 
categorii „orizontale”, oricât de subtile ar fi ele. Insă dacă vrem ca 
sistemul să oglindească cât mai bine natura umană şi să reflecte 
stările fluctuante ale tipologiei noastre, e nevoie de o modalitate 
de a reprezenta mişcările şi dezvoltarea „pe verticală” în interiorul 
fiecărei tipologii. Nivelele de dezvoltare şi direcţiile de integrare şi 
dezintegrare răspund acestei necesităţi. 

Ken Wilbcr, un pionier al dezvoltării modelelor conştiinţei 
umane, a arătat că orice sistem psihologic complet trebuie să reflecte 
atât dimensiunea orizontală cât şi pe cea verticală. Dimensiunea 
orizontală descrie doar caracteristicile tipului de personalitate; însă 
pentru ca un sistem să fie complet, trebuie luat în considerare şi 
elementul vertical, şi asta e ceea ce fac nivelele de dezvoltare. 

Oricât de evident ar părea acum acest lucru, el nu a fost 
concretizat înainte ca Don Riso să înceapă să dezvolte dimensiunea 
verticală a tipologiilor Eneagramei (tăcând distincţia între nivelele 
sănătoase, superioare sau armonioase, medii şi inferioare, patologice 
sau dizarmonioase ale unui tip). Atunci când el a pus în evidenţă 
nivelele mai subtile ale celor nouă tipuri, Eneagrama a devenit 
un model bidimensional complet dezvoltat, mult mai capabil să 
reprezinte complexitatea naturii umane. Aceste două dimensiuni pot 
fi reprezentate ca un tort cu nouă straturi. 

Nivelele de dezvoltare au multe implicaţii profunde, practice şi 
terapeutice, aşa cum vom vedea în cuprinsul acestei cărţi. Ele sunt un 
model care explică mai clar mişcările din interiorul fiecărui tip, cum 
ar fi creşterea şi deteriorarea personalităţii, sau evoluţia şi involuţia 
noastră. Ele ajută la anticiparea comportamentelor specifice şi sunt o 
măsură a sănătăţii mentale şi emoţionale a unei persoane. 

Nivelele fiecărui tip sunt distincte şi totuşi interconectate; ele 
ne oferă o modalitate de a vedea unde se situează o persoană relativ 
la nivelele armonios-sănătoase, medii şi bolnav-dizarmonioase ale 
fiecărui tip, şi de asemenea direcţia în care se îndreaptă. Sunt 
importante pentru terapie şi pentru dezvoltare personală şi ca 
un indicator al celor mai importante probleme la care trebuie să 
facă față o anumită persoană pentru a se transforma. Ne ajută 
de asemenea să înţelegem ce trăsături şi motivații se potrivesc 
fiecărui tip şi astfel să înţelegem cauzele unor încadrări greşite 
şi ale unor confuzii care pot apărea. De exemplu, tipul Opt e 
deseori caracterizat ca „agresiv” şi tipul Doi ca „seducător”, însă 
toate tipurile pot fi agresive şi seducătoare în felul lor caracteristic. 
Nivelele de dezvoltare ne ajută să vedem cum şi când este un Opt 
agresiv şi, cel mai important, de ce. La nivelul cel mai profund, 
nivelele ne oferă măsura gradului de identificare a unei persoane 
cu personalitatea sa, mai exact cât de închisă sau cât de deschisă şi 
liberă este acea persoană. 

Este aproape imposibil să vorbim despre tipuri la modul 
general, fără a lua în consideraţie nivelele de dezvoltare, pentru că, 


pe măsură ce fiecare tip involuează, multe din caracteristicile sale 

se transformă în opusul lor. Dc exemplu, cei din tipul Opt armonios 
sunt cei mai generoşi şi constructivi dintre toate tipurile. Ei creează 
circumstanţele în care alţii pot să înflorească şi să fie puternici. însă 
pentru tipul Opt dizarmonios e valabil opusul: plini de mânie şi de 
sentimentul că lumea e împotriva lor, ei sunt extrem de distructivi 
şi ranchiunoşi. Tipurile Opt armonioase şi dizarmonioase vor părea 
într-atât de diferite unul de celălalt precum două tipuri diferite. Mai 
mult, nicio trăsătură nu va fi caracteristică doar unei singure 
tipologii. De aceea este lipsit de înţelepciune să încadrăm pe cineva 
doar pe baza câtorva trăsături pe care le manifestă, de vreme ce 
comportamentele asociate fiecărei tipologii se schimbă în funcţie 
de nivelul de dezvoltare. 


nivelul armonios 


nivelul mediu 


n ivelul dizarm on ios 


Dimensiunile orizontale şi verticale ale eneagramei 


în timp ce tipologia noastră de bază este în principal dobândită 
din naştere, ca rezultat al eredității şi al factorilor prenatali, genetici, 
mediul din copilăria timpurie este factorul principal ce determină 
nivelul de dezvoltare pe care ne vom situa. Stând de vorbă cu 
numeroşi oameni în cadrul seminariilor şi al cercetărilor noastre ni 
s-a confirmat faptul că influenţa părinţilor împreună cu alţi factori 
de mediu în conexiune cu acesta (sănătatea, educaţia, nutriția şi 
alte resurse ce au fost sau nu disponibile), toate au un impact 
extraordinar de mare asupra nivelului de dezvoltare pe care sc va 
situa apoi copilul. 

Fiecare nivel reprezintă încă un strat în plus de frică şi de 


mecanisme de apărare. Este important să ne amintim totuşi că toate 

aceste frici şi mecanisme de apărare se dezvoltă în copilărie şi se 
manifestă în viaţa de adult prin obiceiuri mecanice, inconștiente şi 
prin sisteme de credinţe neexaminate în profunzime. Putem vedea 
cum gradul de dizarmonie cu care ne-am confruntat în prima parte 
a vieţii a determinat astfel numărul de platoşe de apărare pe care 
a trebuit să ni le creăm. Cu cât mediul din copilărie a fost mai 
disfuncţional, cu atât mai multă teamă a indus în noi şi cu atât 
mai rigide şi limitate sunt căile prin care încercăm să nc rezolvăm 
aceste probleme. 

Existenţa mai multor nivele de dezvoltare ne încurajează să 
privim aceste tipologii nu ca un simplu proces da/nu, ci ca pe o 
creştere continuă. Ele ne oferă avertizări timpurii atunci când ne 
rătăcim în urzeala unor comportamente deviante, înainte să fie prea 
târziu şi să se instaleze obiceiurile proaste. în capitolele dedicate 
fiecărei tipologii în parte, vom oferi „Semnale de alarmă”, „Roluri 
sociale”, „Steguleţe roşii” şi alte instrumente care ne vor ajuta 
să devenim mai conştienţi de progresul sau regresul în cadrul 
nivelelor tipului nostru. Pe măsură ce ajungem să le cunoaştem 
şi să le recunoaştem acţionând în noi şi în ceilalți, ele vor 
deveni instrumente ale trezirii aproape la fel de importante ca şi 
Eneagrama în sine. 


STRUCTURA NIVELELOR 


Fiecare tip are trei subdiviziuni principale: sănătoasâ-armonioasă, 
medie şi nesănătoasă-dizarmonioasă, fiecare împărțită la rândul ei 
în trei nivele. Zona armonioasă (nivelele 1-3) reprezintă aspectele 
superioare ale tipologiei. Zona medie (nivelele 4-6) reprezintă 
comportamentul normal, mediu al tipologiei respective. Zona 
dizarmonioasă (nivelele 7-9) reprezintă manifestările profund 
disfuncţionale, patologice ale tipologiei. 

Putem înţelege nivelele şi ca pe o măsură a gradului nostru 
de libertate şi de conştienţă. în zona sănătoasă, armonioasă, suntem 
din ce în ce mai liberi de constrângerile structurilor personalităţii 


noastre ca şi de obiceiurile şi mecanismele egoului nostru. Suntem 

liberi să trăim clipa, să alegem şi să acţionăm cu înţelepciune, forţă 
şi compasiune spontană, alături de alte calităţi pozitive. 

Pe măsură ce coborâm ca nivel, libertatea noastră e din ce 
în ce mai constrânsă. Devenim atât de identificaţi cu mecanismele 
personalităţii noastre încât ele ajung să ne conducă în întregime, 
ceea ce creează şi mai multă suferință pentru noi şi pentru alții. 
Pierdem din ce în ce mai mult contactul cu realitatea, cu capacitatea 
noastră de a face evaluări echilibrate ale situaţiei noastre şi cu 
capacitatea noastră de a controla avalanşa compulsiunilor egoului 
nostru. lar dacă involuăm până în zona dizarmonioasă, nu mai 
avem aproape deloc puterea de a alege. Singura libertate pe care 
o mai avem pe nivelele inferioare este poate aceea de a alege să 
continuăm cu comportamentele distructive sau să cerem ajutor - să 


spunem da sau nu vieţii. 


Zona de acţiune 


In timp ce tipologia noastră de bază nu se schimbă niciodată, 
nivelul la care ne situăm se schimbă mai mereu. Ne putem deplasa 
în sus sau în jos câteva nivele într-o singură zi, într-o gamă de 
comportamente uzuale pentru noi. 

Ne trezim într-o stare armonioasă şi echilibrată, însă ne certăm 
rău cu un coleg şi cădem două sau trei nivele. Chiar dacă starea 
noastră se poate schimba radical într-o perioadă scurtă de timp, tipul 
nostru de personalitate nu e diferit - manifestăm doar comportamente 
diferite la nivele diferite ale tipului nostru. 

Să privim cele nouă nivele ca pe o scândură de lemn verticală 
cu nouă găuri, câte o gaură pentru fiecare nivel. Avem un cui 
de lemn într-una din cele nouă găuri. Această poziţie a cuiului 
reprezintă „centrul de gravitație” al personalităţii noastre. In acelaşi 
timp, avem o bandă de cauciuc agăţată de cuiul de lemn, care se 
întinde în sus când suntem relaxaţi şi centraţi, sau în jos când ne 
stresăm. Ca şi cauciucul care e elastic, avem mereu tendinţa să ne 
reîntoarcem la nivelul cuiului nostru, acolo unde e centrul nostru 
de gravitație. Ce trebuie să înţelegem este că o transformare reală 

nu e reprezentată de mişcarea benzii de cauciuc, ci de mişcarea 
cuiului. Atunci când centrul nostru de gravitație se schimbă, apare 
o transformare profundă a stării noastre de conştiinţă. 

Starea noastră de moment sau dispoziţia noastră se schimbă 
mereu, în timp ce centrul nostru de gravitație se schimbă mult 
mai greu, de obicei ca rezultat al unor crize existenţiale majore 
sau al unei munci de transformare pe termen lung. Atunci când 
centrul nostru de gravitație se mută mai sus chiar şi cu un singur 
nivel, de multe ori privim înapoi la starea noastră anterioară şi nu 
ne vine să credem cum am putut trăi în felul acela. Putem vedea 
comportamentele şi atitudinile noastre de pe nivelul inferior aşa 
cum erau ele, ca nişte constrângeri şi compensării pe care nu le 
puteam vedea atunci când eram identificaţi cu ele. 

Ilustraţia poate arăta şi mai bine aceste idei. Persoana A are 
o gamă ce se întinde de la nivelul 2 la nivelul 5, iar persoana 
B de la nivelul 5 la nivelul 8. Deşi aparţin aceluiaşi tip, aceste 
două persoane vor fi foarte diferite ca motivații, atitudini şi 
comportamente, ca şi în ce priveşte stabilitatea emoţională şi 
calitatea relaţiilor lor. Săgeţile arată la ce nivel au aceste persoane 
centrul de gravitație (media fluctuaţiilor lor). După cum se vede, 


nivelul | 


nivelul 2 
nivelul 3 
K Persoana A 
nivelul 4 


Yvelul 5 


| nivelul 6 
Persoana B 4- Ă 
nivelul 7 
nivelul 8 


nivelul 9 
Gama şi centrul de gravitație 


centrul persoanei A este la nivelul 3, iar al persoanei B la nivelul 6, 


ceea ce explică marile diferenţe în exprimarea personalităţii lor. 

Dacă vrem ca efortul nostru interior să fie eficient, e important 
să recunoaştem un adevăr de multe ori incomod: indiferent la 
ce nivel funcţionăm sau unde este centrul nostru de gravitație, 
avem tendinţa să ne privim motivațiile ca provenind de pe nivelele 
superioare ale gamei noastre. Mecanismele de apărare ale egoului 
nostru nc fac să ne vedem mereu ca pe o imagine idealizată a 
noastră, chiar dacă suntem pe un nivel mediu sau chiar patologic. 
De exemplu, comportamentul nostru poate fi de pe nivelul 6 sau 7, 
însă noi vom avea tendinţa să ne vedem ca fiind pe un nivel mult 
mai sănătos (în general pe nivelul 2). De aceea, poate că primul pas 
real pe care putem să îl facem în această călătorie interioară este să 
ne identificăm corect nu numai tipul, ci şi gama de nivele pe care 
le traversăm în mod normal, şi unde se situează centrul nostru de 
gravitație. Eneagrama nu nc va ajuta dacă ne iluzionăm să credem că 
suntem mai armonioşi decât suntem de fapt. 


Dispoziţie versus nivel 


Merită să notăm de asemenea că ascensiunea pe nivele e 
diferită faţă de o schimbare a dispoziţiei noastre. A fi într-o 
dispoziţie mai bună nu e neapărat un indicator că am fi pe un nivel 
de dezvoltare superior. Nivelul nostru e dat de libertatea interioară 
şi de gradul de conştienţă, nu de dispoziţie. La fel, când suntem pe 
un nivel superior, nu înseamnă neapărat că vom fi tot timpul într-o 
dispoziţie bună. Şi invers, dacă suntem pe un nivel inferior nu 
înseamnă că vom fi tot timpul într-o stare proastă. O persoană poate 
fi bine înţepenită pe nivelul 6, complet identificată cu personalitatea 
sa şi foarte nervoasă, însă dacă tocmai a dat lovitura cu o afacere 
poate să se simtă extraordinar. Această reacţie nu e acelaşi lucru 
cu a avea libertate interioară sau o reală bucurie. Dacă ceva nu 
merge bine, acea persoană devine foarte nervoasă şi negativă din 
nou, fiind din nou la bunul plac al fluctuaţiilor exterioare. 

Pe de altă parte, a fi senin, vital şi cu priză la lumea reală, prin 
contrast cu iluzionarea, chiar şi în mijlocul dificultăţilor, este un semn 
de creştere spirituală. Atunci când suntem centraţi şi cu picioarele pe 

pământ, conectaţi cu fiinţa noastră esenţială, cu Şinele nostru, simţim 
o bucurie tăcută, care e clar diferită de o simplă bună-dispoziţie. 
Astfel, la nivelul lor cel mai profund, nivelele de dezvoltare sunt o 
măsură a gradului nostru de conectare cu adevărata noastră natură. 

Vom examina acum unele trăsături de bază ale nivelului mediu, 
sănătos şi nesănătos al nivelelor de dezvoltare, împreună cu relevanţa 
lor în munca de transformare. Urmăm această ordine pentru că toate 
capitolele dedicate tipologiilor sunt structurate astfel, şi pentru că cei 
mai mulţi oameni care încep această muncă cu sine se vor regăsi în 
gama medie. 


NIVELUL MEDIU 


în această gamă, oamenii sunt pe deplin funcționali şi acţionează 

în moduri pe care ceilalţi oameni le consideră normale, însă sunt din 
ce în ce mai identificaţi cu structurile egoului. Ca rezultat, ei sunt 
conştienţi doar de o gamă relativ redusă din totalul potenţialităților 
lor umane, şi se manifestă în consecinţă. într-adevăr, pe măsură 
ce oamenii coboară pe spirala descendentă a nivelelor medii, 
fiecare tipologie va manifesta grade sporite de egocentrism, de 
vreme ce menţinerea structurilor egoului devine scopul principal 
al personalităţii. Mai mult, viaţa şi relaţiile prezintă multe situaţii 
care zgâlțâie imaginea de sine, aşa că manipularea (proprie şi a 
altora) va fi la ordinea zilei şi conflictele interpersonale vor fi 
inevitabile. 


Semnalul de alarmă 


Semnalul de alarmă serveşte ca indicator că ne îndepărtăm de 
nivelul armonios al tipului nostru către nivelul mai rigid, mediu. 
Este un indiciu că devenim din ce în ce mai identificați cu egoul 
nostru şi că problemele şi conflictele nu vor întârzia să apară. De 
exemplu, mesajul de avertizare pentru tipul Nouă este tendinţa de a 
evita conflictele, fiind de acord cu toată lumea. Pe măsură ce Nouă 
devine mai identificat cu structurile egoului său, vor ti de acord 


să facă lucruri pe care de fapt nu vor să le facă, reprimându-şi 

necesităţile şi dorinţele proprii până la declanşarea inevitabilă a 
conflictelor. 


MESAJELE DE ALARMĂ 


1 Sentimentul că ai obligaţia personală să rezolvi totul 

2 Credinţa că trebuie să ieşi în întâmpinarea celorlalţi pentru a-i cuceri 

3 începi să „tragi” pentru statut şi atenţie din partea celorlalți 

4 Te agăţi de sentimente şi le amplifici în imaginaţia ta 

5 Te retragi din realitate într-o lume mentală, a conceptelor 

6 Devii dependent de ceva exterior care să te ghideze 

7 Simţi că poţi găsi ceva mai bun în altă parte 

8 Simţi că ai eşti cel care trebuie să se zbată pentru ca lucrurile să se mişte 
9 Te pui la dispoziţia celorlaţi, exteriorizându-te 


Vom discuta Semnalele de Alarmă ale celor nouă tipuri în cadrul 
capitolelor care explică fiecare tip în parte. Observarea lor în noi înşine 


este unul din cele mai puternice moduri de folosire a Eneagramei. 


Rolul social 


Odată ce am ajuns pe nivelul mediu simţim din ce în ce 
mai mult că trebuie să fim într-un anume fel şi vrem ca oamenii 
să reacționeze ca şi cum noi am fi în acel fel. Suntem mult mai 
dependenţi de mecanismele particulare de adaptare ale tipologiei 
noastre şi mult mai fixaţi asupra satisfacerii dorințelor noastre de 
bază prin acele mecanisme. Deşi suntem încă funcționali şi putem 
fi o companie plăcută, apare o anumită repetitivitate. în teoria 
sistemelor familiale, acesta este momentul în care copilul începe 
să joace un anumit rol, cum ar fi Eroul familiei, Copilul pierdut sau 
Țapul ispăşitor. Vom vorbi despre rolul social al fiecărei tipologii 
în parte în capitolele individuale. Dacă ne putem observa cu 
obiectivitate în timp ce ne asumăm rolul nostru social, vom avea 
la dispoziţie un mod extrem de puternic şi de practic de a face din 
viaţa noastră scena transformării personale. 

CUM MANIPULEAZĂ FIECARE TIPOLOGIE PE CELELALTE 


1 Corectându-i pe eeilaţi, insistând ca ei să îi împărtăşească 
standardele 

2 Aflând nevoile şi dorinţele celorlalţi şi creând astfel dependențe 

3 Feimecându-i pe ceilalţi şi adoptând orice imagine care „funcţionează” 

4 Fiind temperamentali şi obligându-i pe ceilalţi „să se poarte 
cu mănuşi” 

5 Fiind mereu preocupaţi şi detaşându-se emoţional de ceilalţi 

6 Plângându-se şi testând astfel fidelitatea celorlalţi faţă de ei 

7 îi zăpăceşte pe ceilalţi şi insistă ca aceştia să se ridice la 
aşteptările lor 

8 Dominându-i pe ceilalţi şi cerându-le să facă ce spun ei 

9 Cedând şi în acelaşi timp rezistându-le celorlaţi în mod 
pasiv-agresiv 


„ Cel care nu poate schimba însăşi materia gândurilor sale 


nu va putea niciodată să schimbe realitatea. " 
ANWAR SADAT 


Rolul social şi relaţiile 


Atunci când ne identificăm ierversibil cu rolurile noastre sociale, 
încercăm să facem astfel încât mediul, şi în pricipal ceilalţi oameni, 
să facă jocul egoului nostru, ceea ce de obicei conduce la conflicte. 
Când se întâmplă aceasta, ar trebui să ne dăm seama că devenim 
din ce în ce mai identificaţi cu programul personalităţii noastre. 
Le cerem celorlalţi să interacţioneze cu noi doar în moduri care să 
ne susțină imaginea de sine. Conflictele apar deoarece fiecare tip se 
foloseşte de ceilalţi pentru a obţine ce are nevoie, astfel ca egoul său să 
fie satisfăcut. Oamenii identificaţi cu rolurile lor sociale pot rămâne 
blocaţi într-un „dans” frustrant unii cu alţii, recompensându-se şi 
respingându-se reciproc atât cât să îi ţină în şah pe ceilalţi. în relaţii 
de acest gen, nevroza unei persoane se compensează cu nevroza 
celuilalt, creând un echilibru static care poate fi greu de stricat. 

E posibil de asemenea să încercăm să îi manipulăm pe alţii 
în diferite feluri pentru a ne satisface dorinţele noastre de bază, 
folosind strategii nepotrivite ce se întorc împotriva noastră pe 
termen lung. Multe din relaţiile noatre eşuate sau cu probleme 
stau mărturie cam cât de frustrante pot fi aceste strategii. Odată ce 
ne-am blocat într-un mecanism de apărare a imaginii de sine şi îi 
manipulăm pe alţii pentru susţinerea acestei imagini, devine foarte 
greu sau chiar imposibil să mai avem relaţii adevărate. 


Regula de plumb 


Dacă această manipulare nu reuşeşte să facă faţă nevoilor noastre, 

e posibil să intensificăm această campanie. In loc să oprim aceste 
comportamente care ne fac rău, avem tendinţa în mod inconştient 

să le facem şi mai agresive. In acest stadiu, nu mai încercăm nici 
măcar să îi facem pe ceilalţi să se plieze pe cerinţele egoului nostru, 

ci ne impunem cu forţa aceste cerinţe asupra celorlalţi. Amplificarea 
egoului a ajuns la maxim şi, fie că admitem sau nu, acţionăm conduşi 
de anxietăţi şi de urmărirea agresivă a dorințelor noastre de bază. 


REGULA DE PLUMB A TIPOLOGIILOR 


l Din teama că ar putea fi răi, corupți sau incompleţi într-un anume 
fel, Unu scot în evidenţă răul, corupţia şi lipsurile celorlalţi 
2 Din teama că nu sunt doriţi şi iubiţi, Doi îi fac pe ceilalţi să 
se simtă nedemni de dragostea, generozitatea şi atenţia lor 
3 Din teama că sunt neimportanţi şi fără valoare, Trei îi fac pe 
ceilalţi să se simtă Iară valoare, tratându-i cu aroganță sau cu dispreţ 
4 Din teama că nu au o identitate sau o importanţă personală 
oarecare, Patru îi tratează pe ceilalţi cu dispreţ, ca şi cum ar 
fi nişte „nimeni” fără valoare sau importanţă 
5 Din teama că sunt neajutoraţi, incapabili şi incompetenţi, Cinci îi 
face pe ceilalţi să se simtă neajutoraţi, incompetenţi, proşti şi incapabili 
6 Din teama că le lipseşte sprijinul sau ghidarea, Şase subminează 
sistemele de susţinere ale celorlalţi, încercând să îi izoleze 


într-un fel sau altul 

7 Din teama că sunt prizonierii suferinţei şi privaţiunilor de 
orice fel, Şapte provoacă altora suferinţă şi îi fac în diverse 
moduri să se simtă frustraţi 

8 Din teama că vor fi răniţi sau controlaţi de ceilalţi, Opt îi 
fac pe aceştia să se teamă că vor fi răniţi şi controlaţi prin 
ameninţări agresive şi intimidante 

9 Din teama că vor pierde legătura cu ceilalți, Nouă îi fac pe 
ceilalţi să simtă că au pierdut legătura cu ei 


Am descoperit o trăsătură a tipologiilor care se manifestă în 
zona inferioară a gamei medii. Am numit această trăsătură Regula 
de plumb, prin contrast cu faimoasa Regulă de Aur. Dacă Regula 
de Aur ne spune „Fă-le altora ceea ce ţi-ar plăcea ca ei să îţi facă 
ție”, Regula de plumb îndeamnă ,, Fă-le altora ceea ce te temi cel 
mai mult că o să-ţi facă ei ţie ”. 

Regula de plumb arată că, pentru a-şi întări propriul ego, 
fiecare tipologie are modul ei specific dc a-i submina în mod agresiv 
pe ceilalți. Credinţa falsă este că „Dacă îl fac pe altul să se simtă 
prost, mă voi simţi eu mai bine”. Astfel, fiecare tipologie începe să-şi 
răsfrângă propria frică de bază asupra altora. De exemplu, tipul Opt 
se teme să nu fie controlat de alţii şi atunci începe să îi amenințe 
pe aceştia că le vor face rău şi îi vor controla. („Fă cum zic eu, că 
altfel o să te fac să regreţi. Dacă mă supăr, ştii ce se va întâmpla!”) Ei 
devin intimidatori, beligeranţi şi foarte agresivi. Dacă frica de bază 
a tipului Patru este că nu au importanţă personală, ei îi vor trata pe 
ceilalţi cu indiferenţă şi dispreţ, ca şi cum aceştia ar fi neimportanţi. 
Ei îi pot trata pe ospătari sau pe portari cu grosolănie, sau pot rupe 
legătura cu prietenii ca şi cum nu ar exista şi sentimentele lor nu ar 
avea nicio importanţă. 


Steagul roşu 


înainte ca fiecare tipologie să treacă spre gama inferioară se 
confruntă cu ceea ce numim Steagul roşu al fricii. Dacă Semnalul de 


alarmă era o invitaţie la trezire înainte ca persoana să coboare spre 

nivelele medii, către fixaţii şi o „adormire” crescândă, Steagul roşu 


reprezintă o alannă mult mai serioasă, ce semnalizează o criză iminentă. 


FRICILE SEMNALIZATE DE STEAGUL ROȘU 


1 Că idealurile lor sunt de fapt greşite şi neproductive 

2 Că îi îndepărtează pe prieteni şi pe cei dragi 

3 Că nu le iese nimic şi că ceea ce pretind e gol şi fraudulent 

4 Că îşi ruinează viaţa şi îşi irosesc oportunităţile 

5 Că nu îşi vor găsi niciodată locul în lume sau între oameni 

6 Că propriile acţiuni le sabotează securitatea 

7 Că activităţile lor le aduc durere şi nefericire 

8 Că ceilalţi se întorc împotriva lor şi că vor riposta 

9 Că vor fi obligaţi de către realitate să se confrunte cu proble- 
mele lor 


Steagul roşu este o frică realistă şi care trebuie să fie ascultată 
dacă persoana vrea să se opună forţelor distructive care ameninţă 
să o târască tot mai jos. Dacă persoana este trezită la realitate 
prin şocul acestei frici simbolizate de acest Steag roşu, ea poate 
stopa comportamentele şi atitudinile care au adus-o în această 
situaţie. Dacă este incapabilă sau nu vrea să dea atenţie acestui 
Steag roşu, ea poate persevera în atitudinile şi comportamentele 
autodistructive, cu rezultatul aproape sigur că va cădea în stări din 


ce în ce mai distructive. 


NIVELUL INFERIOR - NESĂNĂTOS 


Oamenii pot cădea din numeroase motive la nivelul nesănătos, 
însă din fericire, nu e la fel de uşor să rămâi blocat acolo. Putem 
recurge temporar la comportamente dizarmonioase sau nesănătoase, 
însă este rar ca centrul nostru de gravitație să se mute în acea zonă. 
Şi aceasta pentru că zona de demarcaţie dintre zona medie şi cea 
dizannonioasă pare să acţioneze ca un fel de frână în calea căderii. 

De aceea, multe persoane pot rămâne în zona medie ani de zile, 
tară să devină total dizarmonioşi. Noi am numit această linie de 
demarcaţie între nivele punctul critic. 

Din cauză că e nevoie de un „şoc” sau un impuls energetic 
adiţional pentru a cobori pe nivelele dizarmonioase, cei mai mulţi 
oameni nu ajung acolo decât dacă se produce unul din următoarele 
lucruri: primul ar fi o criză existenţială majoră, precum pierderea 
locului de muncă sau a partenerului prin divorţ sau deces, sau 
o catastrofa majoră, financiară sau medicală. Dacă ne lipsesc 
instrumentele psihologice cu care să facem față unor asemenea 
crize, putem cădea brusc în zona patologică fără să mai putem ieşi. 
Din fericire, în aceste circumstanţe mulţi oameni îşi dau seama că 
„se duc la fund” şi că au nevoie de consiliere sau de un program de 
recuperare. 


„ Priviţi în adâncimile sufletului vostru şi atunci veţi înţelege 
de ce v-a fost menită această boală şi poate că de acum înainte veţi 
putea evita să vă mai îmbolnăviţi. ” 

FREUD 


Al doilea lucru care îl face pe oameni să treacă pe nivelul 
inferior sunt clişeele nesănătoase dobândite încă din copilărie. 
Oamenii regresează spre comportamente mai vechi şi mai 
primitive atunci când condiţiile devin dificile pentru ei. Cei care 
au fost extrem de abuzaţi şi răniți (emoţional, mental, sexual sau 
fizic) în copilărie au fost nevoiţi să îşi construiască mecanisme 
de apărare uriaşe pentru a se proteja. în aceste condiţii, ci nu au 
putut învăţa niciodată mecanismele sănătoase prin care să facă 
față situaţiilor şi sunt foarte susceptibili să cadă la loc în tiparele 
distructive. 

Atunci când devenim dizarmonioşi, pierdem legătura cu 
adevărata noastră natură şi chiar cu realitatea. Devenim prizonierii 
unui labirint al reacţiilor şi iluziilor, tară capacitate de control, şi 
nu putem vedea soluţiile la fricile şi conflictele noastre tot mai 


puternice, şi nici la problemele concrete ce pot apărea. Nu putem 

decât să reacţionăm din ce în ce mai intens şi să cerem celor 
din jur să ne rezolve problemele. Devenim atât de identificaţi 
cu mecanismele limitate ale personalităţii noastre încât nu putem 
vedea alte soluţii; sau chiar dacă le vedem, ne dăm seama că nu 
le putem aplica decât cu un ajutor extraordinar de mare. Desigur 
că noi nu ne dorim să devenim dizarmonioşi, însă cădem în aceste 
stări din cauza ignoranței şi pentru că circumstanţele timpurii ale 
vieţii noastre nu ne-au arătat moduri mai sănătoase de a face față 
problemelor. 

în final, nivelul inferior reprezintă o profundă abandonare de 
sine, care ne-a fost impusă de circumstanţele exterioare. Nu putem 
reface istoria copilăriei noastre sau preveni catastrofele, însă putem 
să ne dezvoltăm resursele interioare astfel încât problemele să nu 
ne distrugă. Putem de asemenea să scurtăm perioada de revenire 
după astfel de probleme. Munca noastră de transformare poate 
produce în cele din urmă o mare pace, acceptare, neagresivitate, 
compasiune şi o viziune expansionată a vieţii noastre. 


NIVELUL SUPERIOR (SĂNĂTOS) 


în această zonă, deşi identitatea egoului e la locul ei, e uşor 
subțiată, ca să spunem aşa, şi se exprimă în mod armonios. Fiecare 
tip are un mod sănătos de a exprima calităţile personale cu care s-a 
identificat cel mai puternic. Un individ ce se află la nivel armonios 
va fi văzut de cei mai mulţi oameni din jur ca fiind foarte echilibrat, 
matur şi eficient. Totuşi, chiar şi la nivelele 2 şi 3, persoana va fi 
condusă în oarecare măsură de ego, compensându-şi astfel frica de 
bază şi dorinţa de bază. 

De exemplu, ca răspuns la frica lor de bază de a nu fi răniți 
sau controlaţi de alții, cei din tipul Opt se definesc pe ei înşişi ca 
fiind puternici, capabili, orientaţi spre acţiune şi pozitivi. Ei simt 
nevoia să demonstreze aceste calităţi atât pentru ei înşişi cât şi 
pentru cei din jur, astfel că răspund provocărilor şi se implică în 
activităţi ce necesită putere şi voinţă. Ei devin conducători ce inspiră 


şi protejează, creând condiţiile în care ceilalţi pot să înflorească. 

Tipul Doi se defineşte pc sine ca iubitor, atent şi altruist, 
însă cei armonioşi din tipul Doi întăresc această imagine realizând 
acte concrete de iubire şi generozitate. Ei devin prieteni buni şi 
binefăcători care îşi împart darurile şi resursele cu ceilalți, pentru 
că acest comportament le întăreşte imaginea de sine. 

Dacă ar fi mai mulți oameni care să fie stabiliţi pe nivelul 
sănătos, lumea ar fi un loc mult mai frumos. Deşi cei mai mulţi dintre 
noi au văzut cum e să funcţionezi în această zonă la un moment dat, 
mediul, cultura şi poate familia noastră nu încurajează acest fel de 
deschidere, aşa că puţini dintre noi sunt capabili să păstreze acest 
grad de libertate mai mult timp. Deseori apare frica, ce ne face să 


alunecăm pe nivelul mediu. 


» 


„ Trebuie să devenim cineva inainte să devenim nimeni. 
JACK ENGLER 


Pentru a rămâne armonioşi, trebuie să ne dorim asta, să ne 
dorim să fim prezenţi şi conştienţi. Aceasta înseamnă să folosim 
instrumentele şi tehnicile pe care le avem la dispoziţie pentru a ne 
mări starea de conştienţă. Pe măsură ce starea noastră de trezire 
interioară creşte, putem să devenim conştienţi de un alt „punct 
critic” aflat între nivelul sănătos şi cel mediu (între nivelele 3 şi 
4), punct ce poate fi activat de Semnalul de alarmă despre care am 
vorbit deja. La fel cum între nivelul nesănătos şi cel mediu este o 
schimbare profundă, la fel este şi între nivelul mediu şi cel sănătos. 
Putem trece prin acest „punct critic” în orice direcţie, căzând de 
pe nivelul mediu sau nesănătos prin crize sau circumstanţe de 
viaţă neprielnice, sau putem aseensiona rezolvând în mod conştient 


problemele ce apar. 


NIVELUL ELIBERĂRII 


Atunci când ne-am rezolvat problemele (nivel cu nivel sau 
uneori chiar sărind peste etape) şi suntem pe deplin stabiliţi în zona 
armonioasă, egoul nostru a atins un grad considerabil de echilibru 


134 


DINAMICĂ ŞI VARIAŢI UNI 


şi transparenţă şi suntem gata să facem ultimul pas spre trăirea 
naturii noastre esenţiale. Simplu spus, eliberarea apare in măsura 
în care nu ne mai identificăm cu egoul. Aspecte ale sale pot încă să 
existe, însă ele nu mai sunt centrul identităţii noastre. Totuşi, egoul 
trebuie să atingă echilibrul său natural înainte ca o eliberare reală 
şi durabilă să poată fi atinsă. In acest stadiu, persoana a renunţat la 
imaginea de sine, a depăşit fricile sale de bază şi şi-a expansionat 
conştiinţa astfel încât să îşi rafineze dorinţa de bază. Pentru toate aceste 
procese e nevoie de echilibru, înţelepciune, curaj, tărie de caracter şi 
suficientă integritate psihologică pentru a lăce faţă anxietăţii ce apare 
în cursul disoluţiei egoului. 

Când atingem nivelul eliberării, suntem surprinşi să descoperim 
că avem exact acele calităţi pe care le căutam. Devenim conştienţi că 
ele erau tot timpul prezente în noi, doar că le căutam cum nu trebuia. 
La fel ca Dorothy în finalul poveştii Vrăjitorul din Oz, descoperim că 
eram mai aproape de atingerea scopului decât ne imaginam. Tot ce 
avem nevoie pentru transformarea noastră, tot ce ne trebuie pentru a 
fi fiinţe umane complete, totul se află în natura noastră esenţială şi a 
fost mereu astfel. La nivelul 1 ne împlinim cu adevărat dorinţa noastră 
de bază. Odată ce am înţeles acest lucru, întrebarea noastră cea mai 
arzătoare devine cum putem păstra această stare cât mai deschisă 
şi mai vibrantă în noi, sau mai degrabă cum să o facem să devină 
permanentă. Cum putem continua să ne deschidem faţă de graţie? 


DIRECȚIILE DE INTEGRARE ŞI DEZINTEGRARE 


Direcţiile de Integrare şi Dezintegrare ne ajută să recunoaştem 
dacă progresăm Sau regresăm în dezvoltarea noastră. Dezintegrarea 
ne arată cum acţionăm Sub influenţa stresului, care ne Sunt 
motivațiile şi comportamentele  subconştiente şi, paradoxal, ce 
calităţi ne sunt cele ntai necesare pentru a evolua. 


Dacă priviţi Eneagrama, veţi observa că fiecare număr de pe cerc 
are două linii ce pornesc de la el. De exemplu, Opt este legat de Doi şi 
de Cinci. Nouă are o linie spre Trei şi una spre Şase, şi aşa mai departe. 


135 


ÎNŢELEPCIUNEA ENEAGRAMEI 


Una din linii reprezintă Direcţia de Integrare, sau linia dez- 
voltării naturale a fiecărui tip către reîntregire, în timp ce cealaltă 
linie reprezintă Direcţia de Dezintegrare a tipologiei respective, care 
arată cum ne manifestăm atunci când împingem comportamentele 
tipologiei noastre până la limită. Mişcările spre ambele direcţii sunt 
procese ce apar natural, iar Eneagrama prevede cum va fi fiecare 
tip atunci când devine mai armonios (mai puţin constrâns şi fixat) 
sau din contră, atunci când devine mai identificat, tensionat, şi în 
cele din urmă dizarmonios. (Mişcările pe Direcţiile de Integrare 
şi Dezintegrare, chiar dacă au legătură cu ele, sunt distincte de 
mişcarea în sus şi în jos pe Nivele. Vom avea mai multe de spus 
despre aceasta mai târziu.) 

Nu putem spune la modul absolut că o direcţie e în întregime 
„bună” şi alta e în întregime „rea”. Natura umană a dezvoltat 
mecanisme de adaptare în ambele direcţii, iar Eneagrama e capabilă 
să descifreze schimbările ce apar în aceste mecanisme subtile 
mai bine ca oricare alt sistem. înţelegerea acestor mişcări şi 
recunoaşterea lor în viaţa noastră de zi cu zi ne poate ajuta extrem 
de mult în accelerarea dezvoltării noastre. 

Săgeţile de pe imaginea de mai jos indică Direcţiile de dezintegrare 
ale fiecărui tip. De exemplu tipul Opt este Direcţia de dezintegrare a 
tipului Doi. 

Săgeţile pentru Direcţiile de integrare vor avea sensul invers 
acestora astfel încât Direcţia de integrare a tipului Opt este spre 
Doi, şi aşa mai departe. 


5 4 


Diagrama direcţiile de dezintegrare 

Dacă tipurile sunt bine definite, Eneagrama poate prevedea 
comportamentele viitoare. Ea ne spune cum va deveni fiecare tip dacă 
va continua să involueze spre modele comportamentale din ce în ce 
mai stricte de identificare cu egoul, de apărare şi de autodistrugere. 

Ea ne poate arăta de asemenea şi ce calităţi anume se vor manifesta 
când o persoană devine din ce în ce mai puţin identificată cu modelele, 


structurile şi mecanismele de apărare ale tipului ei. 


DIRECȚIA DE DEZINTEGRARE 


Direcţiile de dezintegrare se manifestă de obicei când suntem 
într-o perioadă de stres sau de nesiguranţă crescândă. 

Atunci când am împins strategia tipologiei noastre cât de 
departe am putut (tară să alunecăm definitiv pe un nivel inferior), şi 
asta nu ne-a îmbunătăţit situaţia sau nu ne-a adus ce am dorit, vom 
începe în mod inconştient să ne comportăm ca tipul de pe Direcţia 
noastră dc dezintegrare. In termeni psihologici, acest lucru este numit 
exteriorizare, pentru că aceste atitudini şi comportamente tind să fie 
inconştiente şi compulsive, chiar dacă nu sunt neapărat distructive. 

Vom acţiona întotdeauna mai mult sau mai puţin la acelaşi 
nivel la care funcţionăm şi în cadrul tipologiei noastre de bază. Asta 
explică toate răsturnările contradictorii de comportament ale celor 
din jur. Mai mult, astfel se explică şi de ce nu „sărim” brusc de 
pe Nivelul mediu de dezvoltare al personalităţii noastre pe Nivelul 
patologic al Direcţiei de dezintegrare, şi de ce nu este nevoie să fim 
la un Nivel nesănătos pentru a merge spre Direcţia de Dezintegrare. 

Tipul Doi, de exemplu, crede că trebuie să fie mereu drăguţ şi 
iubitor şi să aibă grijă de nevoile celorlalți mai degrabă decât de cele 
proprii. Insă de fapt ei vor ca cineva să aibă grijă şi de nevoile lor, şi 
speră că, dacă împrăştie suficientă iubire peste ceilalți, cineva le va 
întoarce generozitatea. Dacă dăruiesc aşa la infinit şi nimeni nu pare 
să le răspundă sau nu li se răspunde în felul pe care ei îl recunosc 
drept iubire, ei vor deveni din ce în ce mai supăraţi şi mai agresivi în 
a cere împlinirea nevoilor proprii. Aşa se manifestă deplasarea lui Doi 
către Opt: încep să acţioneze agresiv şi impulsiv, sub influenţa mâniei 

reprimate. în loc să continue să îşi reprime nevoile şi să aibă grijă de 
alţii, devin direcţi şi vorbesc pe şleau. Cu cât îşi neagă mai mult mânia 
şi necesităţile, cu atât tipul Doi devine mai exploziv şi mai distructiv. 


Tipul de ba/ă Direcţia de dezintegrare 


Nivelul 1 X—P X 
Sănătos Nivelul 2 X —P X Sănătos 
Nivelul 3X—P X 


Nivelul 4X—P X 
Mediu Nivelul 5 X —P X Mediu 
Nivelul 6 X —> X 


Nivelul 7 X —»> X 
Nesănătos Nivelul 8 X —P X Nesănătos 
Nivelul 9 X—P X 


Du ectia de dezintegrare 


DIRECŢIA DE DEZINTEGRARE (ȘI REVERSUL) 


1 Unu cei metodici devin schimbători şi iraţionali când merg 
spre Patru. 

2 Doi cei umili devin agresivi şi dominanţi când merg spre Opt. 

3 Trei cei hotărâți devin apatici şi Iară motivaţie când merg 
spre Nouă. 

4 Patru cei distanţi devin superimplicaţi şi se agaţă atunci 
când merg spre Doi. 

5 Cinci cei detaşaţi devin hiperactivi şi împrăştiaţi când merg 
spre Şapte. 

6 Şase cei devotați devin competitivi şi aroganţi când merg 
spre Trei. 

7 Şapte cei împrăştiaţi devin perfecţionişti şi critici când merg 
spre Unu. 

8 Opt cei încrezători devin ascunşi şi temători când merg spre Cinci. 

9 Nouă cei care se complac devin anxioşi şi îngrijoraţi când 
merg spre Şase. 

Următoarele principii operează la toate tipologiile: ceea ce 
un Guumii tip reprimă va fi exteriorizat in condiții de tensiune in 
moduri specifice Direcţiei de dezintegrare. Tabelul vă dă o idee 
despre acest proces, iar capitolele despre fiecare tip în parte îl vor 
descrie mai în detaliu. 

E important să înţelegem că, dintr-o anumită perspectivă, mişcarea 
pe Direcţia de dezintegrare este doar un alt mecanism de supravieţuire. 
Natura ne-a echipat cu mai multe „mecanisme de siguranţă” astfel încât 
psihicul nostru să nu devină uşor patologic. Direcţia de dezintegrare 
este astfel un mod de a elibera o parte din tensiune. Exteriorizarea ne 
oferă o alinare temporară şi încetineşte o coborâre ce ar putea fi mai 
devastatoare pe nivelele inferioare ale propriei tipologii, însă bineînţeles 
că asta nu ne rezolvă problema. După acest gen de exteriorizare, 
am consumat o importantă cantitate de energie, dar ne confruntăm 
în continuare cu aceleaşi probleme. Exteriorizarea ne ajută doar să 
amânăm confruntarea şi rezolvarea definitivă a acelei probleme. Atunci 
când personalitatea noastră e supusă timp îndelungat stresului, e posibil 
să vrem să fugim de stres, şi putem părea că aparţinem tipului de pe 
Direcţia de dezintegrare. De aceea, oamenii care au avut probleme 
emoţionale sau crize majore în viaţa lor se vor regăsi deseori, în mod 
eronat, în tipologia de pe Direcţia lor de dezintegrare, mai degrabă 
decât în tipologia proprie. 


EXTERIORIZAREA 


Care este diferenţa între a simţi o emoție şi a o exterioriza? 
Dacă suntem supăraţi, putem exterioriza asta printr-o izbucnire 
de furie sau putem rezista tentaţiei şi să stăm liniştiţi, observând 
senzațiile pe care mânia ni le provoacă în corp. Atunci când 
facem aceasta, avem ocazia să ne vedem sentimentele la un 
nivel mai profund. Aceasta nu înseamnă că le reprimăm. Din 
contră, înseamnă că abia atunci le simţim, în loc să le lăsăm să 
ne conducă spre un comportament compulsiv. 

O temă pentru munca de transformare interioară: data 
viitoare când vă surprindeţi acţionând pe direcţia de dezintegrare, 

încercaţi să vă opriţi, chiar dacă deja aţi început. Opriţi-vă 
în mijlocul propoziției, dacă e necesar, şi simţiţi-vă corpul. 
Verificaţi cum e să nu exteriorizezi acea emoție negativă, şi 
unde se simte această nouă energie în corpul vostru. Vedeţi 
ce se întâmplă cu energia dacă o experimentați conştient, în 
loc să acţionaţi la cheremul ei. Cât de mult timp puteţi face 
asta? „Povestiţi-vă” vouă înşivă despre această experienţă. Ce 
se întâmplă când continuaţi să o exteriorizaţi? Observaţi-vă fără 
să vă judecaţi, fie pentru succesul în acest exerciţiu fie pentru 
eşecul în a-l menţine. 


De exemplu, tipul Unu se poate lua pe sine drept tipul Patru 
când e supus unui mare stres pentru perioade lungi de timp, pentru 
că va manifesta constant caracteristicile medii şi nesănătoase ale 
tipului Patru. La fel, tipul Nouă supus unui stres intens va apărea 
mai degrabă ca un Şase mediu. Acest proces se accelerează pe 
măsură ce coborâm spre nivelele inferioare. 

Am mai observat şi că oamenii care au suferit de sindromul 
de stres post-traumatic, sau care au tulburări de personalitate, au 
tendinţa să se deplaseze pe direcţia de dezintegrare mai des şi mai 
uşor. Personalităţile lor au o instabilitate mai mare şi sunt mai puţin 
stabilite în tipul de bază, ceea ce le face să alunece cu uşurinţă 
înspre direcţia de dezintegrare. 


DIRECȚIA DE INTEGRARE 


Direcţia de dezintegrare este inconştientă şi compulsivă; 
este modul egoului de a compensa automat dezechilibrele noastre 
emoţionale. Evoluţia spre Direcţia de integrare este însă o altă 
problemă, pentru că a merge spre Direcţia de integrare necesită 
o alegere conştientă. Atunci când suntem pe calea integrării, ne 
spunem: „Vreau să fiu cât mai prezent în viaţa mea. Vreau să 
renunţ la vechile probleme şi obiceiuri. Vreau să accept adevărul 
despre orice voi afla despre mine. Indiferent ce simt şi ce aflu, 
vreau să fiu liber şi cu adevărat viu.” 

5 4 


Direcţia de integrare 


Astfel, Direcţia de integrare începe să fie simțită cam de la 
nivelul 3 în sus. 

Când vrem să renunţăm la bagajul personalităţii noastre, vom 
experimenta o creştere, o dezvoltare într-o anumită direcție; o 
vindecare a problemelor noastre cele mai profunde simbolizate 
de tipologia aflată pe direcţia de integrare. Calitățile ce ne sunt 
necesare pentru această creştere ne devin mai accesibile, şi cu cât 
le folosim mai mult, cu atât ele ne accelerează procesul de eliberare 
din şabloanele limitate ale personalităţii. De exemplu, când cineva 
din tipul Opt începe să renunţe la chestiunile legate de autoprotecţie, 
platoşe şi ţinut garda sus, va începe automat să îşi conştientizeze 
vulnerabilitatea şi rănile. El va începe să înţeleagă de ce are nevoie de 
platoşă. Cu cât se eliberează mai mult de aceste ziduri de apărare, cu 
atât mai mult va înţelege ce bine e să îţi pese de oameni, aşa cum fac 
cei annonioşi din tipul Doi. Opt va şti că e pe calea cea bună atunci 
când va începe să observe că îi place cu adevărat să relaţioneze cu 
oamenii şi să facă lucruri bune pentru ei. 

Pe măsură ce învăţăm să fim mai prezenţi, calităţile pozitive 
ale tipologiei de pe Direcţia noastră de integrare vor începe să 
apară în mod natural. Când se întâmplă aceasta, limitările nivelului 
mediu al propriei tipologii ies la iveală în mod dureros. Aceasta 
ne face şi mai hotărâți în practica noastră şi în a recunoaşte 
momentele când alunecăm în automatismele tipologiei noastre. 
Putem spune astfel, că Direcţia de integrare reprezintă antidotul 
fixismelor tipologiei noastre. 

Punctul de securitate 


Există an um itecircumstanţe clare în care putem afi şa comportamente 


de pe nivelele medii ale tipologiei de pe Direcţia noastră de integrare. 
Ca o regulă generală, avem tendinţa să manifestăm calităţile medii 
ale Direcţiei de integrare atunci când suntem siguri pe poziţia 
noastră într-o anume situaţie. Când ne simţim în siguranţă în relaţia 
cu o persoană, putem avea comportamente care ar ti prea riscante 
cu cineva care nu ne cunoaşte aşa de bine. Din acest motiv numim 
acest fenomen punctul de securitate. 

De exemplu, tipul Unu mediu se va purta uneori ca tipul Şapte 
mediu, însă nu la fel de des cum are tendinţa să manifeste caracteristicile 
medii şi dizarmonioase ale tipului Patru. Unu se va purta ca un Şapte 
mediu doar dacă simte că e în siguranţă să facă asta. La fel, tipul 
Cinci se va purta deseori ca tipul Şapte mediu, lăsându-şi mintea să 
vagabondeze şi devenind împrăştiat. în condiţii de siguranţă, Cinci se 
poate comporta ca un Opt mediu, impunându-şi cu forţa părerile şi 
voinţa, dacă e foarte sigur de relaţia cu cealaltă persoană. 


DIRECȚIILE DE INTEGRARE 


1 Tipul Unu cel critic şi mânios devine mai spontan şi mai 
vesel, precum Un Şapte armonios. 

2 Tipul Doi cel mândru şi care se amăgeşte singur devine mai 
conştient emoţional şi mai atent cu sine, precum un Patai 
armonios. 

3 Tipul Trei cel vanitos devine mai cooperant şi mai dedicat 
celorlalți, precum un Şase armonios. 

4 Tipul Patru cel invidios şi rebel devine mai obiectiv şi mai 
principial, precum un Unu armonios. 

5 Tipul Cinci cel avar şi detaşat devine mai încrezător şi mai 
decis, precum un Opt armonios. 

6 Tipul Şase cel temător şi pesimist devine mai relaxat şi mai 
optimist, precum un Nouă armonios. 

7 Tipul Şapte cel lacom şi împrăştiat devine mai focalizat şi 


mai profund, precum un Cinci armonios. 

8 Tipul Opt cel lasciv şi dominator devine mai deschis spre 
ceilalţi şi mai sufletist, precum un Doi armonios. 
9 Tipul Nouă cel leneş şi care se neglijează pe sine devine mai 


energic şi centrat pe propria dezvoltare, precum un Trei armonios. 


Punctul de securitate nu este deci acelaşi lucru cu mişcarea 
pe Direcţia de integrare; este doar o altă portiţă de eliminare 
a tensiunii, ca şi Direcţia de dezintegrare. Este un alt mod de 
exteriorizare, dar unul ce necesită condiţii speciale. Persoanele ce 
funcţionează în zona medie până la dizarmo-nioasă a tipului lor 
de bază pot fi conştiente că au nevoie de calităţile date de Direcţia 
de integrare, însă atunci când reacţionează compulsiv şi automat 
nu sunt capabile să integreze cu adevărat aspectele armonioase 
ale acelei tipologii. Mişcarea spre punctul de securitate nu este 
cu adevărat un proces de integrare, de evoluţie, ci o parte a 
personalităţii este înlocuită sau suplimentată de o alta. Nu e acelaşi 
lucru cu a deveni mai liber şi mai conştient. Mişcarea spre punctul 
de securitate se situează prin definiție, pentru fiecare tipologie, în 
cadrul nivelelor medii. 


„Starea de conştientă este vindecătoare” 
SURYA DAS 


Adevăratul sens al integrării 


Deşi mişcarea pe Direcţia de integrare necesită alegere conştientă, 
ea nu se realizează prin imitarea atitudinilor şi comportamentelor 
tipologiei din acea direcţie, şi mai ales a caracteristicilor de pe 
nivelele medii. De exemplu, dacă eşti tipul Opt, nu înseamnă că 
ar trebui să începi „să acţionezi ca tipul Doi”, tăcând prăjiturele şi 
deschizând uşile pentru oameni. Imitarea comportamentelor de pe 
Direcţia ta de integrare poate de fapt să îți întărească personalitatea, 
de vreme ce adevărata transformare implică renunţarea la şabloanele 
şi la carapacea egoului, şi nu la adăugarea unora noi. Acest mod de 


comportament este sortit eşecului. 

Trebuie să ne amintim mereu că personalitatea nu poate 
rezolva problemele personalităţii, şi până când Esenţa noastră nu 
va fi simțită pe deplin şi ne va ghida toate activităţile, personalitatea 
nu poate face decât să renunţe la vechile ei trucuri. Procesul 
integrării nu se referă la ce „ar trebui” să facem; este un proces 
de renunțare conştientă la aspectele din tipologia noastră care ne 
blochează. Atunci când renunţăm să ne mai agăţăm de platoşe, 
atitudini şi frici, putem experimenta o echilibrare şi expansionare 
organică, la fel de naturală ca înflorirea unei flori. Un copac nu 
trebuie să facă nimic ca să ajungă de la mugure la floare şi apoi 
la fruct: este un proces natural, organic, iar sufletul nostru vrea să 
înflorească în acelaşi fel. Eneagrama descrie acest proces organic 
pentru fiecare tipologie. Tipologia de pe Direcţia de integrare ne 
dă indicii despre când se va petrece acest lucru şi ne ajută să 
înţelegem şi să activăm acest proces mai uşor. 

Mişcarea spre direcţia de integrare îmbogăţeşte calitatea tuturor 
activităţilor noastre, pentru că tipologia de pe Direcţia de integrare 
ne ghidează spre ceea ce ne împlineşte cu adevărat şi ne ajută să ne 
dăm seama de întregul potenţial al tipologiei noastre de bază. De 
exemplu, o persoană din tipul Patru care vrea să se exprime prin 
muzică va fi mai disciplinată şi va practica mai constant, la fel ca un 
Unu armonios, iar asta o va ajuta să îşi trezească şi să îşi manifeste 
potenţialul. „A merge către Unu” este pentru Patru calea de a fi cel 
mai eficient posibil. 


„Există doar două feluri de a ne trăi viaţa. Unul este ca şi cum 


nimic nu ar fi miraculos. Celălalt este ca şi cum totul ar fi miraculos. 
ALBERT EINSTEIN 


Atunci când vedem, înţelegem şi experimentăm toate blocajele 
autodistructive ce ne-au acoperit calităţile noastre esenţiale, acestea 
vor cădea precum frunzele moarte ale unei plante ce creşte, şi 
plinătatea sufletului nostru va ieşi în mod natural la lumină. Sufletul 
nostru, cu toate darurile minunate pe care le manifestă când este 
sănătos, este deja acolo. Numai identificarea noastră cu platoşele 

personalităţii noastre şi ataşamentul față de mecanismele noastre de 
apărare - rezistenţe, imagine de sine, şi strategiile fricii de bază - ne 


împiedică să ne cerem acest drept din naştere. 

PARTEA a Il-a 


CELE NOUĂ TIPURI ALE PERSONALITĂŢII 


CAPITOLUL 7 


TIPOLOGIA UNU: PERFECŢIONISTUL* 


ÎNVĂŢĂTORUL 
ACTIVISTUL 
CRUCIATUL 
MORALISTUL 
PERFECȚIONISTUL 
REFORMATORUL 


ORGANIZATORUL 


„Gustul amar al experienței m-a învăţat lecţia supremă: 
să-mi conserv furia şi, la fel cum prin acumulare căldura este 
transmutată în energie, şi furia controlată poate fi transmutată 
într-o asemenea forţă care poate muta şi munţii din loc." 

MOHANDAS K. GANDHI 


„Mintea care nu este trezită are tendința de a se război cu 
felul de a fi al lucrurilor’ 
JACK KORNFIELD 


„Nu o să avem niciodată prieteni dacă ne aşteptăm ca aceştia 
să fie fără greşeală." 
THOMAS FULLER 


Avantajul adevărului este acela că, dacă o anumită opinie 
este adevărată, ea poate fi distrusă o dată, de două sau de mai 
multe ori, dar în decursul timpului se vor găsi întotdeauna alți 
oameni care să o aducă din nou la lumină 

JOHN STUART MILL 


k în textul original cuvântul folosit este „The Reformer", în traducerea directă Reformatorul. 


Deoarece diversele şcoli de eneagramă au denumiri diferite pentru aceeaşi tipologie, mi-am 
permis să găsesc şi în limba română o denumire care să exprime cât mai cuprinzător şi sintetic 
caracteristicile esențiale ale acestei tipologii, (n. tr.) 

TESTUL RISO-HUDSON 


DTA 
pentru 
Determinarea 
Tipologiei şi a 
Atitudini 


Acordaţi un punctaj între 1 şi 5 pentru fiecare dintre afirmaţiile 
următoare în funcţie de gradul său de veridicitate sau aplicabilitate în 
ceea ce vă priveşte, luând în considerare următoarea scară de valori: 


. Complet neadevărat 
. Rareori adevărat 

. Parţial adevărat 

. în general adevărat 


Wu BP UNa 


. Foarte adevărat 


_____ 1. Majoritatea oamenilor mă consideră a fi o persoană 
serioasă, care nu aruncă vorbele - şi dacă luăm în considerare 
modul meu de a fi, cred că este adevărat. 
_ 2, întotdeauna am încercat să fiu sincer şi obiectiv cu privire la mine 
însumi - şi sunt hotărât să îmi urmez conştiinţa orice s-ar întâmpla. 
____3. Poate că există o anumită parte mai sălbatică a mea, dar în 
general vorbind, aceasta pur şi simplu nu mă caracterizează 
per ansamblu. 
__ 4. Am senzaţia că trăiesc având un judecător în mintea mea: 
uneori judecătorul este înţelept şi dă dovadă de discernământ, 
alteori este pur şi simplu aspru şi neînduplecat. 
____ 5. Consider că am plătit un preţ imens pentru încercarea de a 
fi perfect. 
____ 6. La fel ca şi celorlalţi, îmi place foarte mult să râd - ar trebui 
să fac asta mai des! 
____7. Principiile şi idealurile mele dau sens şi valoare vieţii mele 
şi mă inspiră către realizări tot mai mari. 
= 8. Nu înţeleg de ce foarte mulţi oameni au standarde atât de 
uşor coruptibile. 


148 


TIPOLOGIA UNU: PERFECŢIONISTUL 


_9. Atât de multe lucruri depind de mine să le organizez, încât 
trebuie să fiu mai organizat şi mai metodic decât alţii. 
10. Simt că am fost menit pentru o misiune, poate e chiar o 
chemare către ceva măreț şi cred că este posibil să realizez 
ceva extraordinar în viaţă. 
11. Urăsc greşelile şi prin urmare tind să fiu extrem de 
meticulos pentru a mă asigura că lucrurile sunt tăcute aşa 
cum trebuie. 
12. O mare parte a vieţii mele am crezut că lucrurile sunt fie 
în totalitate bune, fie în totalitate rele - şi nimic mai mult. 
13. îmi este destul de dificil să mă mulțumesc cu lucrurile 
care sunt făcute doar suficient de bine. 
14. Foarte multe responsabilităţi au căzut pe umerii mei: 
dacă nu m-aş fi ridicat la înălțimea îndatoririlor mele, numai 
Dumnezeu ştie ce s-ar fi întâmplat. 
15. Sunt extrem de impresionat de noblețea şi generozitatea 
umană în condiţii critice. 


Vezi pagina 188 pentru grila de calcul a punctajului. 


TIPOLOGIA UNU: PERFECŢIONISTUL 


e Frica de bază: De a fi „rău”, plin de defecte, malefic, corupt 
e Dorinţa de bază: de a fi bun, plin de virtuţi, echilibrat - integru 
e Mesaj din partea super-egoului: „Eşti bine sau în regulă 

dacă faci ceea ce este corect.” 


„Eu am în viaţa asta o misiune. ” 


Tipul raţional, idealist: 
Principial, Cu un scop în viaţă, Controlat şi Perfecţionist 


Am denumit tipologia Unu Perfecţionistul, deoarece persoanele 
din tipologia Unu simt că au fost menite să aibă o anumită misiune, şi 
doresc să facă o lume mai bună utilizând gradul de influenţă de care 

dispun. Se străduiesc din răsputeri să doboare obstacolele de tot felul 
- în special obstacolele de ordin moral - astfel încât spiritul uman să 
poată să strălucească şi să transforme lumea. Ei luptă să atingă valori 
morale tot mai înalte, chiar cu preţul sacrificiului personal. 

Istoria umanităţii e plină de reprezentanţi ai tipologiei Unu 
care au renunţat la o viaţă confortabilă deoarece au simțit că au o 
chemare măreaţă. în al Doilea Război Mondial, Raoul Wallenberg 
care aparţinea clasei mijlocii, şi-a părăsit viaţa confortabilă pentru 
a se dedica protecţiei a mii de evrei alungaţi de invazia nazistă. în 
India, Gandhi a renunţat la soţia, familia şi viaţa sa prosperă de 
avocat pentru a deveni un propovăduitor ardent al independenţei 
statului indian şi al schimbărilor la nivel social prin intermediul 
non-violenţei. Ioana d'Arc şi-a părăsit satul natal din Franţa pentru 
a-l reîncorona pe moştenitorul tronului şi a-i alunga pe englezi din 
ţară. Idealismul acestor reprezentanţi ai tipologiei Unu a inspirat 
milioane de oameni. 

Persoanele din tipologia Unu sunt oameni de acţiune, practici 
- îşi doresc să fie de folos în cel mai bun sens al cuvântului. La 
un anumit nivel de conştiinţă, aceştia simt că „au o misiune” de 
îndeplinit în viaţă, chiar dacă aceasta ar fi doar să facă tot posibilul 
pentru a reduce din haosul pe care îl văd în jurul lor. 

Deşi persoanele din tipologia Unu îşi percep foarte clar 
scopul pe care îl au în viaţă, ele simt că trebuie să-şi justifice 
propriile acţiuni, atât față de ei înşişi cât şi față de ceilalţi. 
Aceasta îi determină să îşi petreacă foarte mult timp gândindu-se la 
consecinţele acţiunilor lor, precum şi la cum ar putea să procedeze 
pentru a nu acţiona împotriva convingerilor lor. Datorită acestui 
fapt, persoanele din tipologia Unu se conving adeseori că ele 
sunt o tipologie „raţională” care îşi utilizează mintea şi acţionează 
doar în virtutea logicii şi a adevărului obiectiv. Dar adevărul este 
relativ diferit: Reprezentanţii tipologiei Unu sunt de fapt militanţi 
în căutarea unei logici acceptabile care să justifice ceea ce ei 
simt că trebuie să facă. Ei sunt persoane instinctuale şi pasionale, 
care utilizează convingerile şi raţionamentul pentru a se controla şi 
pentru a se ghida pe ei înşişi în acţiune. 

în efortul de a fi fideli propriilor lor principii, cei din tipologia 
Unu se străduiesc să nu fie afectaţi de impulsurile lor instinctuale, 
opunându-le rezistenţă în mod conştient şi de asemenea urmărind să 
nu le exprime prea liber. Rezultatul este o tipologie a personalităţii 
care are probleme cu sentimentele de reprimare, rezistenţă şi 
agresivitate. Aceştia sunt de obicei văzuţi de ceilalţi ca fiind foarte 
controlaţi, chiar rigizi, deşi nu acesta este modul în care persoanele 
din tipologia Unu se percep pe ei înşişi. Lor li se pare că stau pe un 
cufăr în care sunt închise pasiuni şi dorinţe foarte puternice şi că ar 
face bine „să nu ridice capacul” pentru ca atât ei cât şi cei din jur 
să nu ajungă să regrete mai târziu. 

Cassandra un terapeut privat, îşi aminteşte de problemele pe 
care acest fapt i le-a cauzat în tinereţe. 

îmi amintesc faptul că în liceu mi se spunea că nu am deloc 
sentimente. Dar eu simţeam extrem de intens în interior şi pur şi 
simplu nu puteam să mă exprim la fel de puternic. Chiar şi acum, 
dacă am un conflict cu un prieten şi trebuie să discut o anumită 
problemă, repet înainte ce am de spus, pentru a putea exprima 
cu claritate ceea ce îmi doresc, ceea ce am nevoie şi ceea ce 
văd, şi în acelaşi timp pentru a nu fi prea dură şi pentru a nu o 
învinovăţi pe cealaltă persoană în furia mea, care este adesea destul 
de usturătoare. 

Persoanele din tipologia Unu cred că, fiind severe cu ele 
însele (devenind astfel „perfecte”), se vor justifica în ochii lor şi în 
ochii celorlalți. Dar în tentativa lor de a crea o marcă a perfecțiunii, 
ajung să fie creatorii propriului iad. în loc să fie de acord cu 
afirmaţia din cartea Genezei care spune că Dumnezeu a privit 
propria Sa creaţie şi aceasta „a fost plăcută înaintea ochilor Săi”, 
persoanele din tipologia Unu sunt de părere că „nu era perfectă - 
şi cu siguranţă că erau şi nişte greşeli acolo!” Acest tip de orientare 
îi face să le fie greu să aibă încredere în propria lor voce interioară 
- şi ca urmare, să aibă încredere în viaţă. Persoanele din tipologia 
Unu ajung să se bazeze foarte mult pe superegoul lor, o voce pe care 
au învăţat să o audă în copilărie, pentru a-i călăuzi către adevărul 
superior pe care-l caută cu atâta înverşunare. Atunci când persoanele 

din tipologia Unu sunt complet subjugate de personalitatea lor, nu 
mai există prea mare diferenţă între ei şi această voce severă şi 
neiertătoare. In cazul tipologiei Unu transformarea implică tocmai 
separarea de această voce şi perceperea cu adevărat a avantajelor şi 
a limitărilor acesteia. 


Observaţi că tiparul din copilărie descris aici nu determină 
efectiv tipologia personalităţii, ci mai degrabă descrie tendinţele 
pe care le observăm în etapa de început a copilăriei şi care au un 
impact major asupra relaţiilor adultului din această tipologie. 


MODELUL COMPORTAMENTAL ÎNVĂȚAT ÎN COPILĂRIE 


Când sunt copii, persoanele din tipologia Unu încearcă din 
greu să fie cuminţi şi spun adesea că atunci când erau mici simțeau 
nevoia să-şi justifice propria existenţă. A fi pur şi simplu un copil 
era pe undeva inacceptabil, iar mulţi adolescenţi au dezvoltat un 
anumit simţ al seriozităţii şi o responsabilitate matură la o vârstă 
timpurie. Aceştia înțelegeau că părinţii lor aşteaptă multe de la ei 
şi, la fel ca şi tipologia trei, jucau adesea rolul de erou al familiei, 
în tinereţe, persoanele din tipologia Unu răspundeau la aceste 
aşteptări cu foarte mare seriozitate. 

Jeanne, coordonatoare a grupului spiritual al femeilor din 
Guebec, îşi mai aminteşte presiunea la care era supusă pentru a 
păstra valorile de familie. 

îmi curgea frecvent sânge din nas, iar atunci tatăl meu îmi 
spunea că probabil nu mă rog destul. Nu reuşeam să-mi dau seama 
cât anume era „destul”, dar întotdeauna mă gândeam că mai mult 
trebuia să însemne mai bine... Tatăl meu se aştepta de la mine să 
mă rog pentru el şi pentru întreaga familie. Nu mai e necesar să 
spun că îmi făceam timp să merg la slujbă în fiecare zi. Aveam o 
misiune serioasă, şi anume să mă rog pentru întreaga mea familie 
şi toți depindeau de mine. 

Din diverse motive, persoanele din tipologia Unu simt pe 


undeva că sunt „deconectate” de persoana care întruchipează 

protectorul în viaţa lor (şi care de obicei, deşi nu întotdeauna, nu 
este tatăl lor biologic). Prin faptul că există o altă persoană adultă 
cu care copilul poate să se identifice şi spre care să se îndrepte, 
dobândeşte capacitatea de a se separa de mama sa, percepându-şi 
tot mai mult propria individualitate şi autonomie. Totuşi dacă 
imaginea protectorului nu îşi îndeplineşte corespunzător rolul, 
tinerii din tipologia Unu percep o anumită separare fundamentală. 
Ei realizează că tatăl lor real sau simbolic nu corespunde tempe- 
ramentului şi nevoilor lor. Aceasta nu înseamnă neapărat că întru- 
chiparea imaginii protectorului este rea sau abuzivă, ci pur şi 
simplu dintr-un motiv sau altul nu se stabileşte o anumită legătură 
firească între ei. 

Rezultatul este un sentiment de frustrare din partea copilului, 
precum şi senzaţia că trebuie să fie propriul său „tată”. 

In anumite cazuri, copiii din tipologia Unu răspund la condiţiile 
haotice din jurul lor devenind excesiv de responsabili, fiind „vocea 
rațiunii” din familia lor. In felul acesta, pot să-şi dobândească o 
anumită autonomie precum şi graniţele necesare acesteia - elemente 
cheie ale tipologiei lor. 

Justine este consultant economic, fiind forţată de o copilărie 
dureroasă să dezvolte o armă de apărare a egoului plină de vigilență 
şi severitate. 

De vreme ce în familia în care am crescut erau multe conflicte, 
am simțit că trebuia să le opresc sau să le rezolv într-un mod sau 
altul. Aceasta a contribuit probabil la natura mea foarte controlată. 
Granițele personale menite să-mi protejeze intimitatea opuneau 
prea puţină rezistență unei mame impunătoare şi agresive şi prin 
urmare, pentru a mă proteja, m-am identificat puternic cu tiparul 
său comportamental extrem de nesănătos. Am crescut fiind extrem de 
critică, judecăndu-i pe ceilalţi şi având opinii puternice rejeritor la 
orice. Mă purtam cu surorile mele mai mici la fel cum se purta şi ea 
cu noi, fiind extrem de despotică şi autoritară. 

De fapt, ceea ce spune copilul sunt următoarele: „îmi voi 
structura propriile instrucţiuni după care să mă ghidez în viaţă. Voi 


deveni propriul meu model părintesc, devenind astfel propriul 

meu ghid moral. Voi avea grijă să acţionez corect astfel încât 
nimeni altcineva să nu mă verifice. Mă voi pedepsi eu însumi astfel 
încât să nu mă pedepsească altcineva.” Persoanele din tipologia 
Unu încearcă să depăşească aşteptările celor din jur respectând 
regulile atât de riguros încât nimeni să nu-i surprindă greşind, 
astfel câştigându-şi independenţa. 

Leo, un consultant de afaceri plin de succes, îşi aminteşte de 
cerinţele dificile cu care trebuia să se confrunte în copilărie pentru 
a se adapta celor din jur. 

Când eram copil am învăţat repede că lucrurile puteau fi 
făcute doar într-un singur mod - aşa cum proceda tatăl meu. 
Modalitatea sa de a acţiona se schimba uneori - nu era constant. 
Dar indiferent de asta, aşa cum jăcea el era tot timpul modul 
„corect” de a acţiona... Prin urmare, drept reacţie la lipsa de 
constanță a tatălui meu, m-am angajat conştient în căutarea 
modului corect de a acţiona pe care să îl adopt şi eu. 

într-o anumită privinţă, persoanele din tipologia Unu simt că 
trebuie să depăşească aşteptările modelului lor protector. Ei simt că 
trebuie să dezvolte un set mai bun de reguli pentru ei înşişi: ei sunt cei 
care decid ce e bine şi ce e rău. Dar acţionând în felul acesta, copilul se 
simte vinovat pentru că judecă (şi implicit condamnă) propriul model 
protector. Pentru a scăpa de sentimentul de vinovăţie asociat acestei 
situaţii, persoanele tinere din tipologia Unu îşi construiesc o identitate 
care le permite să se perceapă pe ci înşişi ca fiind buni şi responsabili în 
timp ce ceilalți sunt văzuţi ca fiind leneşi, delăsători sau chiar mai puţin 
corecți şi „maturi” decât ei. Această justificare de sine devine piatra de 
temelie a identităţii celor din tipologia Unu, precum şi tiparul emoţional 
care va fi pus în scenă din nou şi din nou pe parcursul vieţii lor. 


SUBTIPOLOGIILE ASOCIATE ARIPILOR 


TIPOLOGIA UNU CU ARIPA NOUĂ: IDEALISTUL 


Exemple: Platon, Gandhi, Sandra Day O'Connor, George 
Harrison, Henry David Thoreau, Martha Stewart, Katharine 
Hepbum, Al Gore, George F. Will, Noam Chomski. 

Subtipul sănătos: Persoanele aparţinând acestei subtipologii 
an un discernământ deosebit, fiind plini de înţelepciune şi civilizaţi. 
Este posibil să fie învăţaţi foarte erudiţi, cu o atitudine filozofică 
imperturbabilă, focalizaţi asupra unor obiective pe termen lung 
- căutând să vadă imaginea de „ansamblu”. Pot fi introvertiţi şi 
ascunşi, căutând să fie departe de „lumea dezlănţuită”, adesea într-un 
cadru natural liniştit. Sunt rezervaţi cu emoţiile lor, fiind în acelaşi 
timp generoşi, amabili şi plini de consideraţie, iubitori ai naturii şi 
ai animalelor şi apreciind inocenţa oriunde o întâlnesc. îşi doresc să 
creeze o lume mai bună, dar într-un mod mai detaşat şi mai plin de 
delicateţe decât ceilalți reprezentanţi ai tipologiei Unu. 

Subtipul mediu: Sunt idealişti şi mai puţin susceptibili a se 
implica în politică şi în „acţiunile ne-ortodoxe” necesare pentru 
îndeplinirea reformelor în care cred. Reprezentanţii de nivel mediu 
ai acestei subtipologii preferă mai degrabă să-şi exprime idealurile 
decât să-i convingă personal pe ceilalţi de corectitudinea acestora. 
Furia caracteristică tipologiei Unu este mai dificil de detectat în 
cazul acestei subtipologii decât în cazul celeilalte, având tendinţa 
de a se exprima prin rigiditate, nerăbdare şi sarcasm. Reprezentanţii 
acestei subtipologii preferă să fie singuri. Caută situaţiile în care 
pot să muncească de unii singuri pentru a evita dezamăgirea şi 
dezordinea produsă de relaţiile interumane. Pot fi mai îndepărtați, 
parcă într-o altă lume şi mai impersonali decât cealaltă subtipologie, 
potenţial dispreţuitori, elitişti şi condescendenţi faţă de semenii lor. 


TIPOLOGIA UNU CU ARIPA DOI: AVOCATUL 


Exemple: Jerry Brown, Hillary Clinton, Celine Dion, John 
Bradshaw, Emma Thompson, Jane Fonda, Joan Baez, Vanessa 
Redgrave, Ralph Nader, John Paul II. 


Subtipul sănătos: Reprezentanţii acestei sub-tipologii adaugă 
căutării idealurilor lor şi a principiilor înalte multă empatie şi 
compasiune pentru ceilalți. Cu idealuri mai puţin pure decât 
cealaltă subtipologie, sunt cu adevărat interesaţi de crearea unei 
lumi mai bune, fiind de asemenea dornici să se implice în luptă 

pentru a genera astfel schimbările pe care le susţin. Sunt de 
asemenea mai deschişi, mai pasionali în interacţiunea cu ceilalţi 
oameni, bucurându-se de beneficiile şi cerinţele implicite implicării 
„politice”. Persoanele aparţinând acestei subtipologii sunt foarte 
convingătoare şi se dau peste cap pentru a-i face pe ceilalţi să le 
pese de cauzele şi convingerile adoptate de ei. 

Subtipul mediu: Extrem de activi şi plini de personalitate, 
reprezentanţii de nivel mediu ai acestei subtipologii pot fi destul de 
agresivi şi de convingători în căutarea idealurilor şi a reformelor 
pe care le urmăresc. Deşi se simt foarte bine singuri şi au nevoie 
de „repaus” pentru a-şi reîncărca bateriile şi a analiza lucrurile, se 
simt de asemenea extrem de energizaţi de interacţiunea cu ceilalţi, 
în special prin dezbaterea şi rafinarea propriilor idei. Aceasta îi 
face să se priceapă la politică în mod natural, la orice nivel ar 
aborda acest domeniu. Se focalizează plini de altruism asupra 
nevoilor celorlalți, atâta vreme cât simt că aduc o schimbare 
în viaţa lor. Atunci când se simt frustraţi pot deveni extrem de 
critici şi iritabili, exprimându-și nemulţumirile cu voce tare. De 
asemenea, sunt mai mândri şi mai implicaţi în acţiune decât 
cealaltă subtipologie, iar prin urmare posibilitatea de a ajunge să 
fie frustraţi de persoanele din jur şi de evenimentele care li se 
petrec este mai mare. 


VARIANTELE INSTINCTUALE 


INSTINCTUL DE CONSERVARE ÎN CADRUL 
TIPOLOGIEI UNU 


Autocontrol. La nivel mediu, instinctul de conservare se 
manifestă în cazul tipologiei Unu prin faptul că au tendinţa de 
a se îngrijora foarte tare în legătură cu bunăstarea lor materială, 
financiară, cât şi în ceea ce priveşte starea lor de sănătate, şi adesea 
se autopedepsesc pentru că nu muncesc suficient de mult (la fel 
ca şi reprezentanţii de nivel mediu ai tipologiei Şase). Instinctul 
de conservare îi face de asemenea să îşi dorească foarte mult 

recompense dar superegoul tipologiei Unu se poate dovedi a fi 
extrem de sever în ceea ce priveşte contracararea respectivelor 
impulsuri. Conflictul interior care rezultă de aici reprezintă o sursă 
continuă de stres, tensiuni la nivel fizic, precum şi o atitudine de 
tipul „totul sau nimic” în ceea ce priveşte plăcerile şi dorinţele 
lor. Este posibil să dea frâu liber propriilor dorinţe, fiind extrem 
de îngăduitori cu ei înşişi, sau pot să traverseze perioade de 
ascetism, pe parcursul cărora dorinţele lor sunt suprimate cât de 
mult posibil. 

Pe măsură ce se identifică tot mai mult cu ordinele venite 
din partea superegoului, aceştia încep să se teamă foarte mult că 
vor greşi, respectivele erori apărându-le similar unor catastrofe. 
Cred că orice acţiune greşită ar putea avea drept rezultat anularea 
bunăstării lor personale. Pot fi destul de mofturoşi şi de dificili 
cu mediul înconjurător. (Amintiţi-vă de Felix Unger în Un cuplu 
ciudat.) Apreciază foarte mult curăţenia, ordinea, igiena şi estetica, 
fiind adeseori preocupaţi de sănătate şi de dietă, adoptând cu 
religiozitate orice convingeri referitoare la vitamine, macrobiotică, 
remedii homeopatice şi aşa mai departe. Au tendinţa de a fi excesiv 
de protectori cu ceilalți cu privire la lucrurile care îi îngrijorează 
relativ la ei înşişi. Dacă le este teamă că se vor îmbolnăvi, îi vor 
certa pe ceilalți că nu au grijă de sănătatea lor. Dacă sunt îngrijoraţi 
că nu au bani, le vor predica celorlalţi să facă economii. La 
nivelele inferioare, asprimea manifestată de superegoul lor îi face 
să considere că nu merită niciun fel de alinare sau recompensă. 

La nivelul inferior, patologic, instinctul de conservare se 
manifestă prin faptul că încep să oscileze între perioadele în 
care-şi înfrânează poftele şi perioade de excese şi depravare. Devin 
obsedaţi de aplicarea principiilor referitoare la starea de sănătate, 
în special în ceea ce priveşte alimentaţia. Adesea încearcă să-şi 
justifice sau să-şi revoce propriile încălcări ale regulilor de dietă 
sau de conservare a stării de sănătate. Pot ajunge să consume 
dulciuri din belşug sau să bea excesiv, pentru ca apoi să adopte o 
dietă foarte severă. Milkshake-urile şi cartofii prăjiţi sunt urmate de 
pumni de vitamine. Instinctul de conservare se manifestă în cazul 

tipologiei Unu printr-o predispoziţie către dezechilibre alimentare 
şi practici extreme pentru a-şi atenua impulsurile instinctuale: 


ascetism, posturi excesive, practici bulimice şi aşa mai departe. 


INSTINCTUL SOCIAL ÎN CAZUL TIPOLOGIEI UNU 


Cruciatul. La nivel mediu, instinctul social se manifestă în 
cazul tipologiei Unu prin faptul că aceştia cred că ci reprezintă 
anumite valori obiective şi standarde sociale, precum şi că vorbesc 
în numele celorlalţi. Se pot simţi datori să îi înveţe pe ceilalţi, să 
le dea sfaturi şi să le ţină morală în special cu privire la chestiuni 
de natură socială, reguli şi proceduri. Sunt adesea interesaţi 
de politică, evenimente cotidiene şi jurnalistică, fiind adepţii 
dezvăluirilor care dau publicităţii „chestiunile murdare”, aducând 
la lumină abuzurile şi luptând verbal împotriva injustiţiilor. Pe de 
altă parte, vor munci plini de răbdare pentru a declanşa reformele pe 
care le consideră necesare, îmbunătăţirea şcolilor locale, convingerea 
concetăţenilor să se implice în acţiunile de protecţia mediului şi aşa 
mai departe. 

Personalitatea puternică la nivel social a reprezentanţilor 
tipologiei Unu derivă din opiniile puternice susţinute de aceştia din 
convingerile lor şi argumentarea propriei perspective. Apreciază 
aceste calităţi şi în ceilalţi, deşi atunci când sunt mai fixaţi asupra 
unui subiect se aşteaptă ca ceilalţi să fie întotdeauna de acord 
cu ei. Aceasta poate să ducă la rigiditate, atât în gândire cât şi 
în comportament. Părerile lor pot să-i îngrădească, devenind ca 
şi o armură care-i separă de lumea înconjurătoare. Şi de vreme 
ce persoanele din tipologia Unu îşi aplică regulile cu mai marc 
severitate lor însele, le este teamă să nu fie prinse vreodată că îşi 
contrazic propriile păreri şi opinii exprimate. 

Deşi instinctul social se manifestă în cazul tipologiei Unu prin 
faptul că aceştia insistă asupra ideii că părerile şi criticile lor nu 
trebuie să fie luate personal, cu toate acestea ei iau lucrurile personal, 
reacţionând adesea la politica publică ca şi cum ar fi afronturi sau 


victorii personale. 

La nivel inferior, instinctul social se manifestă în cazul 
tipologiei Unu prin standarde şi aşteptări nerealiste de la ei înşişi, 
de la ceilalţi şi de la societate în general. Pot ajunge să adopte 
opinii politice extremiste sau dogme religioase stricte (liberti- 
nismul reprezintă singura soluție pentru tarele sociale ale ţării; 
interdicţia activităţii sexuale într-un cuplu cu excepţia scopului de 
a concepe urmaşi). La nivelele inferioare, se pot angaja în argu- 
mentaţii emfatice şi tirade, simțindu-se permanent ultragiaţi de 
imperfecţiunea umană. 


INSTINCTUL SEXUAL ÎN CAZUL TIPOLOGIEI UNU 


Standarde împărtăşite. La nivel mediu, instinctul sexual se 
manifestă în cazul tipologiei Unu prin faptul că îşi doresc o relaţie 
tară niciun defect, cu un partener idealizat. Tânjesc după iubitul 
perfect, o sursă constantă de stabilitate în vieţile lor. în această 
privinţă, pot fi confundați cu tipologia Patru. Au aşteptări mari de 
la partener, de la familie şi de la prietenii lor apropiaţi dorindu-și 
să creadă că cealaltă persoană din cadrul relaţiei are şi ea aceleaşi 
standarde. („Amândoi împărtăşim aceleaşi idealuri, nu-i aşa?”) 
Instinctul sexual se manifestă în cazul tipologiei Unu prin faptul că 
aceştia se tem că celălalt nu se va ridica la înălţimea aşteptărilor, 
distrugând astfel armonia şi perfecțiunea relaţiei. Aceasta poate 
genera sentimentul că trebuie să-i împingă pe cei dragi să se 
ridice la înălţimea standardelor lor. Este posibil să le fie dificil să 
întâlnească o persoană care să se ridice la înălțimea standardelor 
lor, abordând o relaţie după cealaltă, dar simțindu-se întotdeauna 
dezamăgiţi. 

Instinctul sexual se manifestă în cazul tipologiei Unu prin 
faptul că aceştia apreciază foarte mult fidelitatea. („lubirea este 
pentru totdeauna.”) Deşi nu par că le cer celorlalți să-i ajute, 
adesea suferă de teama de a fi abandonaţi şi de un simţ cronic al 
singurătăţii, sentimente pe care le ascund foarte bine. Amestecul 
dintre aşteptările mari pe care le au şi teama de a fi abandonaţi pot 
rezulta într-o atitudine critică de a-şi controla partenerul. („Să nu 

mă dezamăgeşti niciodată. Să nu mă înşeli niciodată.”) La nivelele 
inferioare, se poate să aibă o nevoie constantă de a-l „verifica” pe 
celălalt, de a şti tot timpul unde se află acesta. Instinctul sexual 
se manifestă în cazul tipologiei Unu prin faptul că aceştia simt 
că şi-au câştigat relaţia ideală pe care o au precum şi plăcerile 
lor, simțindu-se ameninţaţi de posibila pierdere a unuia dintre 
puţinele domenii în care au dreptul la recompense. Criticismul şi 
controlul pot fi utilizate pentru a-l dezechilibra pe celălalt, pentru 
a-i submina încrederea în sine şi pentru a amâna astfel un posibil 
abandon. 

La nivelul inferior, varianta sexuală le conferă dorinţe şi 
pofte puternice şi aceasta este dificil de justificat pentru superegoul 
lor. Instinctul sexual se manifestă în cazul tipologiei Unu prin 
faptul că aceştia pot să experimenteze dorinţe puternice alternativ 
cu dorinţa de respingere a respectivei dorinţe. Aceasta poate duce 
atât la compulsiuni sexuale cât şi la reprimare în acelaşi domeniu. 
(„Nu vreau să fiu atrasă de el.”) în acelaşi timp, pot să creadă că 
celălalt este sursa obsesiilor lor şi doresc să-l controleze pentru a 
restabili echilibrul în relaţia lor. La nivel inferior, instinctul sexual 
se manifestă în cazul tipologiei Unu prin faptul că aceştia pot 
cădea pradă unor accese intense de gelozie. Suferă de o teamă atât 
de intensă încât îi pun tot timpul întrebări celuilalt şi îl îngrădesc, 
în cazurile extreme, ajung să se pedepsească pe ei înşişi sau pe 
ceilalţi, purificându-se astfel de propriile lor dorinţe. 


PROVOCĂRILE ÎNTÂLNITE DE TIPOLOGIA UNU 
ÎN PROCESUL DE CREȘTERE ŞI EVOLUȚIE 


Următoarele chestiuni reprezintă probleme pe care 
majoritatea reprezentanţilor tipologiei Unu le vor întâlni la un 
moment dat în viaţă. Prin observarea acestor tipare, prin faptul 
că ne surprindem pe noi înşine „asupra faptului” precum şi pur 
şi simplu realizând care sunt răspunsurile noastre obişnuite 
la viaţă, vom fi mult ajutaţi pentru a ne elibera de aspectele 
negative ale propriei noastre tipologii. 

NIVELELE DE DEZVOLTARE ALE TIPOLOGIEI UNU 


SANATOS 
Termeni cheie: 
Nivelul 1 Tolerant 
înțelept 
Reprezentanţii tipologiei Unu abandonează convingerea că ei 
sunt cei mai în măsură să judece lucrurile obiectivşisunt capabili 
săabordeze viata tară a reacţiona emoţional  laaceasta. In mod 
paradoxal, îşi îndeplinesc astfel şi dorinţa de bază - aceea de a 
da dovadă de integritate şi de a fi buni. Drept rezultat al acestei 
autoactualizări aceştia devin înţelepţi, nobili, plini de discernământ, 
toleranţi şi plini de speranţă. 


Nivelul 2 Evaluează lucrurile 
Rezonabil 
Reprezentanţii tipologiei Unu se focalizează asupra comenzilor 
venite din partea superegoului lor pentru a fi ghidaţi în viaţă şi 
pentru a se apăra de acele părţi ale fiinţei lor care nu sunt „în 
ordine”. Imaginea de sine: „Sunt sensibil, moderat şi obiectiv.” 


Nivelul 3 Principialist 
Responsabil 

Reprezentanţii tipologiei Unu îşi susțin imaginea de sine 
încercând să-şi trăiască viața în conformitate cu conştiinţa şi 
rațiunea proprie. Sunt extrem de etici şi autodisciplinaţi, posedând 
un puternic simţ al convingerilor lor şi al scopurilor care îi animă. 
Spunând adevărul şi justificându-se logic, aceştia îi învaţă pe ceilalți 
prin intermediul exemplului personal. îşi lasă la o parte dorinţele 
lor personale, în beneficiul unui bine superior. 


MEDIU 


Termeni cheie: 
Nivelul 4 Obligat 
Se străduieşte din greu 

Cei din tipologia Unu se tem că ceilalți sunt indiferenți față de 
principiile lor astfel încât îşi doresc să îi convingă de corectitudinea 
punctului lor de vedere. Devin tot mai serioşi şi porniţi, polemizând 
cu ceilalţi şi remediind probleme, în timp ce evaluează lumea din 
jurul lor şi indică cu precizie ce nu este în regulă. 


Nivelul 5 Autocontrolat 
Ordonat 

Cei din tipologia Unu se îngrijorează de faptul că ceilalți îi 
vor condamna dacă deviază de la propriile lor idealuri în vreun 
mod. Odată ce şi-au argumentat punctul de vedere, cei din tipologia 
Unu sunt acum obligaţi să trăiască la înălţimea acestuia tot timpul, 
astfel încât încearcă să se organizeze extrem de riguros atât pe 
ei, cât şi lumea înconjurătoare. Sunt punctuali şi metodici, dar de 
asemenea iritabili şi încordaţi. 


Nivelul 6 îi judecă pe ceilalți 
Critic 
Cei din tipologia Unu se tem că ceilalţi vor strica ordinea 
şi disciplina pe care ei au instaurat-o şi sunt supăraţi că ceilalți 
nu le iau idealurile la fel de în serios. Ei îi corectează pe 
ceilalți tot timpul, reproşându-le că nu se ridică la înălţimea 
standardelor lor. Sunt perfecţionişti, sarcastici şi au opinii bine 


definite. 
NESĂANĂTOS 
Termeni cheie: 
Nivelul 7 Prezumţios 


Inflexibil 
Cei din tipologia Unu se tem că idealurile lor ar putea fi 
greşite, ceea cc chiar este posibil să fie adevărat. Pentru a-şi salva 
imaginea de sine, aceştia încearcă să se justifice pe ei înşişi, precum 
şi critica lor tăcută. Sunt înguşti la minte şi nu permit niciun 
compromis sau negocieri de pe poziţia lor. Sunt acri, mizantropi şi 
consideră că numai ei au dreptate. 

Nivelul 8 Obsedat 
Contradictoriu 
Sunt atât de disperaţi să se apere pe ei înşişi de dorinţele 
iraționale şi impulsurile lor încât devin obsedaţi chiar de acele părţi 
ale fiinţei lor pe care îşi doresc să le controleze. încep să acţioneze 
în virtutea dorințelor lor reprimate în timp ce public continuă să le 
condamne. Nu se pot opri să nu facă asta. 


Nivelul 9 îi condamnă pe ceilalți 
Punitiv 

Faptul că realizează că au pierdut controlul asupra propriei 
persoane şi că acum fac exact acele lucruri pe care nu le pot tolera 
la alţii este prea mult pentru reprezentanţii dizarmonioşi ai tipologiei 
Unu. încearcă să se elibereze de cauzele aparente ale obsesiilor pe 
care le percep în fiinţa lor, în ceilalți sau în mediul înconjurător, ceea 
ce îi poate duce la automutilare, crimă sau suicid. 


SEMNALUL DE ALARMĂ PENTRU TIPOLOGIA UNU: 
SIMŢUL UNEI INTENSE OBLIGAȚII PERSONALE 


Persoanele din tipologia Unu pot să se transforme foarte mult 
în bine prin simpla recunoaştere şi conştientizare a semnalului de 
alarmă care le este caracteristic: un pronunţat şi constant simţ al 
unei obligații personale. Aceştia încep să creadă că este de datoria 
lor să îndrepte toate neajunsurile întâlnite în viaţă. („Dacă nu mă 
ocup eu, nimeni nu o să aibă grijă de asta.”) în plus, aceştia sunt 
convinşi că şi dacă ceilalţi ar dori să rezolve problemele, nu ar reuşi 
să acţioneze la fel de bine ca ei. Prin urmare, aceştia devin extrem 
de fixaţi asupra remedierii, organizării şi controlării mediului lor 
de viaţă. Devin de asemenea tensionaţi şi serioşi, focalizându-se în 
mod automat asupra deficienţelor lucrurilor. 

Atunci când încep să simtă că întreaga lume se sprijină pe 
umerii lor, acesta este un puternic indicator care ne spune că 
persoanele din tipologia Unu de nivel mediu alunecă în starea de 


transă care le este caracteristică. 

Cassandra, terapeuta despre care am vorbit anterior, ne 
revelează cât de dificil i-a fost să nu mai dea curs acestei tendinţe 
a fiinţei sale. 


Dacă aparţii tipologiei Unu te simţi cel mai adesea împovărat 

-  împovărat de nevoia de a proceda corect în orice situaţie, 
de a-ţi monitoriza gândurile şi sentimentele pentru a nu le da 
Curs sau, dacă le dai curs, pentru a le exprima adecvat şi în 
„măsura” potrivită. încă mă mai lupt cu resentimentele pe care 
le experimentez atunci când oamenii nu mă ascultă sau. şi mai 
rău, atunci când ajung la aceeaşi concluzie ca şi mine după ce 
au făcut nişte greşeli înfiorătoare care le-au dăunat atât lor cât şi 
altora. încă nu am reuşit să ajung la o stare de echilibru în acest 
domeniu. 


RESPONSABIUTA TE SINGURA TICĂ 


Reprezentanţii de nivel mediu ai tipologiei Unu se simt 
obligaţi nu numai „să procedeze corect”, dar de asemenea şi 
să compenseze neglijenţa şi prostia altora. Aţi observat acest 
tipar şi în cazul vostru? Ce situaţii anume sunt susceptibile a 
declanşa această situaţie? Atunci când se petrece aceasta, ce 
părere aveţi despre ceilalţi? Cum vă face aceasta să vă simţiţi 
față de ei? Şi faţă de voi înşivă? 


Rolul social: Educatorul 
„Stiu cum ar trebui procedat în această situaţie. " 


La nivel mediu, cei din tipologia Unu încep să se autodefinească 
ca având rolul social al Educatorului sau al Profesorului, persoana a 
cărei sarcină este aceea de a insufla înţelepciune ignorantului, de a-i 
ridica pe cei căzuţi la pământ, dc a le arăta celorlalți cum să facă ceva 
folositor şi productiv cu vieţile lor. Se simt obligaţi să le explice 
celorlalţi care este cea mai bună modalitate de a acţiona în tot felul 

de situaţii, chiar şi în situaţii simple cum ar fi spălatul vaselor sau 
împăturirea ziarului după ce l-au citat.* 

în mod inconştient, reprezentanţii de nivel mediu ai tipologiei 
Unu se percep pe ei înşişi ca fiind persoane adulte mature şi 
responsabile înconjurate de copii iraţionali şi neglijenţi, iar această 
atitudine le este comunicată adeseori celorlalţi pe căi subtile şi mai 
puţin subtile. Această atitudine de superioritate îi face de obicei pe 
ceilalţi să refuze ajutorul celor din tipologia Unu şi să le respingă 
părerile, chiar dacă e posibil ca aceştia să fie de acord cu ei în 
principiu. Acest refuz îi frustrează de obicei şi mai mult pe cei din 
tipologia Unu. 


Rolul învățătorului îi poate face de asemenea pe cei din tipologia 


Unu să devină nerăbdători faţă de răspunsurile celorlalţi. Persoanele 
din tipologia Unu pot recunoaşte faptul că ceilalți se străduiesc, dar 
întrebarea pe care ei şi-o pun este dacă aceste eforturi sunt suficiente. 


Aceştia sunt iritaţi de faptul că oamenii irosesc un timp preţios punând 


sub semnul întrebării modul lor de a acţiona. Persoanele din tipologia 


Unu simt că trebuie să muncească în plus pentru a compensa delăsarea 


şi lenea celorlalţi, astfel că adesea nu reuşesc să aibă grijă de ei în 


mod corespunzător. Totuşi iritarea şi nerăbdarea acestora face să le fie 


extrem de dificil persoanelor de nivel mediu din tipologia Unu să-şi 
comunice sugestiile celorlalţi într-un mod care să nu fie ameninţător. 
Din fericire, chiar această caracteristică este un indiciu care ne spune 
că o persoană din tipologia Unu are probleme. 
Cassandra a învăţat să-şi utilizeze frustrarea drept un indiciu 
care-i spune că a căzut în capcana propriei sale personalităţi. 
Iritabilitatea este un semn sigur eă am început să alunec pe 
o pantă descendentă. Am învăţat că atunci când devin iritabilă, de 
fapt am o anumită nevoie neimplinită. Poate să fie ceva extrem de 
simplu, ca de exemplu nevoia de a mânca, sau ceva mai complex, 
ca de exemplu nevoia de a aborda un conflict nerezolvat cu un 
prieten. învăţ să nu mă mai „,învinuiesc” pe mine însămi pentru 
* Şi cei din tipologia Cinci îşi „împărtăşesc învățătura” celorlalți, focalizându-se asupra 
expertizei lor. Cu toate acestea, cei din tipologia Unu sunt oameni de acţiune, în timp ce 


cei din tipologia Cinci sunt mai cerebrali, fiind în general mai puţin interesaţi de aplicaţiile 
practice ale ideilor lor. 

faptul că sunt iritabilă, ci să fac ceva şi să intervin înainte ca 
aceasta să se transforme în asprime sau depresie. 
Pe măsură ce devin tot mai dizarmonioşi, reprezentanţii 
tipologiei Unu sunt tot mai uşor enervaţi de standardele diferite 
- şi după părerea lor jalnice - ale celorlalți. („De ce nu sunt şi 
celelalte persoane din acest birou la fel de organizate ca şi mine?” 
„Este o chestiune extrem de simplă pentru copii să-şi menţină 
camerele în ordine.”) Ceea ce reprezentanţii de nivel mediu ai 
tipologiei Unu nu par să înţeleagă este faptul că deşi propriile 
lor obiceiuri şi metode pot să fie extrem de eficiente pentru ei 
înşişi, acestea se pot dovedi a nu fi adecvate pentru ceilalți oameni. 
Aceştia nu par să înţeleagă că ceilalți îşi doresc să dedice timp şi 
energie altor proiecte şi scopuri. (Nu tuturor le pasă dacă raftul cu 
condimente este aranjat în ordine alfabetică.) 


PĂRINȚII ALTOR ADULȚI 


O ramură a psihologiei denumită analiza tranzacțională 
a identificat patru modalităţi, în mare măsură inconștiente, de 
a comunica cu ceilalți. Putem comunica cu ceilalţi ca de la 
adult-la-adult, ca de la copil-la-adult, ca de la copil-la-copil sau 
ca de la adult-la copil. Persoanele din tipologia Unu creează 
adesea probleme în relaţiile lor prin faptul că aleg ultima 
dintre aceste modalităţi de comunicare: de la adult-la-copil. 
Psihologii au descoperit că această metodă reprezintă cea mai 
puţin eficientă metodă de comunicare cu ceilalţi. Observaţi când 
anume daţi curs acestui tipar în mod inconştient. Ce răspuns 
obţineţi din partea celorlalţi? Cum vă face aceasta să vă simţiţi? 
Care este răsplata pe care o obţineţi prin faptul că aţi comunicat 
cu ceilalţi în acest mod? 


Furie, Resentimente şi Frustrare 


Furia persoanelor din tipologia Unu este direcţionată atât către 
ei înşişi, pentru faptul că nu reuşesc să trăiască la înălţimea propriilor 

lor idealuri, precum şi asupra celorlalţi pentru ceea ce persoanele din 
tipologia Unu consideră ca fiind lene şi iresponsabilitate. Pe măsură 
ce persoanele din tipologia Unu devin tot mai dizarmonioase, acestea 
vor îndrepta o mai mare parte a furiei lor asupra celorlalţi, dat fiind 
făptui că se erijează în judecători unici a ceea ce este rău şi cc este 
bine. De asemenea devin tot mai iritaţi de ceilalţi deoarece aceştia 
par să exagereze tot mai mult. Ei simt că ceilalți nu îşi asumă la fel 
de multă responsabilitate - şi li se pare că doar se distrează. („De ce 
eu sunt cel care munceşte tot timpul, fiind extrem de responsabil, în 
timp ce toţi ceilalți îşi fac de cap?”) 

Furia în sine nu este un lucru rău. Este un lucru care apare în 
mod natural atunci când există un lucru care nu ne place sau pe care 
nu ni-l dorim în viaţa noastră. Furia este o formă de rezistenţă în 
fața unui atac adus integrităţii noastre personale, fie aceasta fizică, 
morală sau spirituală. Atunci când este experimentată la maxim 
(şi nu este teatrală, reprimată sau „reprimată”) furia reprezintă un 
fenomen instantaneu şi de scurtă durată. Atunci când îi permitem 
furiei noastre să se manifeste fără să-i opunem rezistenţă, aceasta 
se manifestă de obicei asemenea unui val care trece peste noi 
într-un interval de un minut. Atunci când îi opunem rezistenţă furiei 
sau ne agățăm de aceasta (din alte motive strategice ale ego-ului 
nostru) aceasta se perpetuează într-o formă de gândire obsesivă, 
constrângeri emoţionale şi tensiuni fizice. Chiar şi după ce aceste 
tipare de gândire s-au manifestat, furia rămâne stocată în corpul 
nostru, prin intermediul unor tensiuni musculare sau comportamente 
obişnuite, cum ar fi de exemplu ticurile, rosul unghiilor şi scrâşnetul 
dinţilor. Persoanele din tipologia Unu se pot transforma enorm 
dacă învaţă să-şi simtă furia fără a încerca să o suprime sau să 
o justifice. Aceştia pot ajunge să se vindece dacă vorbesc în mod 
deschis despre furia lor cu persoanele dragi din viaţa lor, aceasta 
reprezentând un pas înainte pentru a învăţa cum să-şi proceseze 
propriile resentimente. 

Totuşi în mod ironic, persoanele din tipologia Unu nu sunt 
întotdeauna conştiente de furia lor. Aceştia foarte rar experimentează 


furia drept o stare de furie, deoarece superegoul lor le interzice 

în general să fie „prea emoţionali”. A fi furios înseamnă să fii 
incontrolabil, adică să fii imperfect şi prin urmare persoanele din 
tipologia Unu ajung adesea să îşi nege propria furie strângând din 


|” 


dinţi - „Nu sunt furios! încerc doar să fac să fie bine 


„ Cu toţii sunt atât de leneşi şi de iresponsabili. ” 


Strădania de a atinge un ideal 


Reprezentanţii de nivel mediu ai tipologiei Unu se străduiesc 
să-şi atingă idealurile deoarece asta îi face să se simtă valoroşi şi 
le oferă o modalitate de a-şi suprima mesajele negative din partea 
superegoului lor. Dar cu cât îşi doresc mai mult acel ideal, cu 
atât devin mai frustraţi în faţa realităţii şi le este tot mai dificil să 
vadă partea bună a lucrurilor care se află chiar în faţa lor, chiar 
dacă este vorba de-o relaţie, de performanţele colegilor de muncă 
sau de comportamentul unui copil. Spectrul idealurilor lor începe 
de asemenea să le umbrească propriile performanţe, precum şi 
satisfacția rezultată în urma muncii lor. Totul, începând cu munca 
la birou, cu faptul că îşi ajută copiii la temele de la şcoală sau scriu 
o scrisoare, devine o povară tot mai mare deoarece trebuie să fie 
făcut cât mai perfect posibil. 

La fel ca toate celelalte tipologii, structura personalităţii celor 
din tipul Unu are la bază o contradicţie. Ei îşi doresc să găsească 
integritate şi o stare de întregire, şi totuşi, judecând mereu, superegoul 
lor îi divide într-o parte „bună” şi una „rea”. Ei pierd astfel acea 
integritate şi acea stare de întregire pe care o caută. în interiorul lor se 
poartă un război între diferitele părţi din ei, între ei şi ceilalţi, şi chiar 
între ei şi lume. 

Dacă cei din tipul Unu se apropie de atingerea propriilor 
standarde, ele sunt ridicate şi mai sus de superegoul lor care se 
dovedeşte a fi foarte activ. Prin definiţie, un ideal nu poate fi atins, 
şi de aceea tipul Unu trebuie să îşi redefinească mereu idealul şi 
să se străduiască tot mai mult. Căutarea continuă a perfecțiunii 
înseamnă că ei cer foarte mult de la ci înşişi, ceea ce duce inevitabil 
la o stare continuă de frustrare şi de tensiune. 

DEZAMĂGIREA 


Observaţi de câte ori pe zi sunteţi dezamăgiţi de cineva sau 
de voi înşivă. Notaţi în Jurnalul transformării interioare aceste 
stări timp de câteva zile. La ce standarde vă raportați pentru a 
evalua totul? Examinaţi natura acestor standarde şi efectele lor 
asupra voastră şi asupra oamenilor din viaţa voastră. 


A fi motivat şi a facc progrese 


„Există un mod înţelept de a rezolva orice. ” 


Seriozitatea şi simţul responsabilităţii ce apare la persoanele 
armonioase din tipul Unu poate deveni compulsiv dacă ei simt că 
trebuie să depună un efort continuu pentru a-şi justifica existenţa. 
Atunci când acest lucru se întâmplă, autodisciplina echilibrată şi 
armonioasă involuează în înverşunare, uneori chiar în dependenţă 
de muncă. Celor în cauză le devine din ce în ce mai greu să ia 
o pauză, pentru că simt că relaxarea şi joaca trebuie câştigate cu 
efort. Ei simt că nu au timp pentru frivolităţi; chiar şi vacanţele 
lor pot căpăta o aură de responsabilitate şi de „a nu pierde 
timpul” (mai puţin timp pentru plajă şi mai mult pentru muzee!). 
Sentimentul de vinovăţie îi împiedică să se relaxeze („O minte 
liniştită este locul de joacă al Diavolului”), iar cei din tipul Unu 
simt că pierd timpul dacă nu se perfecţionează cumva pe ei înşişi 
şi ceea ce îi înconjoară. 

Anne descrie anxietatea pe care starea ei de „motivare” i-o 
provoca. 

Nu mi-aş fi luat poate nicio vacanţă mai lungă dacă nu era 
soțul meu. Doar când mă rup de viaţa de zi cu zi îmi dau seama 
cât de mare nevoie aveam de schimbarea de decor şi de odihnă. 
Insă nici în vis nu aş pleca nicăieri fără cel puţin o carte serioasă 
şi instructivă. 

Datorită faptului că progresul este atât de important pentru 
cei din tipul Unu, la fel de importante vor fi şi eficienţa, lucrul după 

metodele stabilite, după sisteme verificate şi după orare. Ei creează 
şi rafinează continuu proceduri, căutând modul cel mai eficient de 
a face lucrurile în timpul cel mai scurt. Unu sunt la fel ca Şase 
în atitudinea lor faţă de protocoale, diagrame, formule sau reguli. 
Tipul Şase preferă să muncească în parametri deja stabiliți şi nu le 
plac surprizele sau întreruperile „sistemului”, aşa cum îl înţeleg ei. 
Pe de altă parte, tipul Unu se lasă ghidaţi dc propria judecată şi pot 
contesta indicaţiile stabilite pentru că simt că metoda lor ar fi mai 
eficientă. Le pasă mai puţin cine e de acord cu ei sau dacă au sau 


nu convențiile sociale de partea lor. 


STANDARDE DE NEATINS 


Atunci când urmăreşti cu înverşunare un ideal pe care ţi 
l-ai propus, opreşte-te şi întreabă-te ce e cu adevărat în joc acolo. 
Nivelul de frustrare pe care îl simţi este proporţional cu problema 
cu care te confrunţi? Este el îndreptăţit? Observă-ţi mai ales 
dialogul interior. Ce îţi spui? Pe cine încerci să mulțumeşti? 


A avea dreptate şi a demasca problemele 


Cei din tipul Unu au învăţat că, pentru a fi iubiţi, trebuie 
să fie buni, iar pentru a fi buni trebuie să aibă dreptate. Acest 
comportament se manifestă ca o continuă nevoie de a arăta greşelile 
sau un mod mai bun de a face lucrurile. Tipul Unu mediu simte că 
e de datoria sa să se contrazică cu alţii despre diverse lucruri, de la 
politică şi religie la moduri optime de a învăţa sau despre cele mai 
extreme exemple din muzică sau artă. 

în ciuda faptului că s-ar putea să spună chestii pertinente, e 
posibil ca ceilalţi să simtă că cei din tipul Unu îşi amplifică egoul 
prin aceste acţiuni, în mod inconştient, pentru a se justifica astfel 
într-un mod subtil. E ca şi cum şi-ar demonstra mereu meritele în 
faţa superegoului lor. („Vezi cum muncesc din greu? Vezi că am 
observat problema asta? Am fost mai eficient decât ceilalți, nu-i 
aşa?”) O altă problemă este că, deşi tipul Unu mediu poate să aibă 

dreptate în ceea ce spune, el începe să se exprime într-un mod 
agresiv, şi astfel ceilalți nu îi pot percepe mesajul. 


„Binele e bine şi răul e rău, fără excepţii. * 


A avea dreptate înseamnă un efort în plus pentru a dezvolta 
partea bună a superegoului şi de a ne identifica cu el, pentru a 
reduce astfel atacurile sale şi suferința pe care ne-o provoacă. 
Totuşi preţul acestei strategii este mare: ea creează alienare, 
tensiune şi o profundă lipsă de comuniune cu mediul, atât interior 
cât şi exterior. O viziune simplistă despre bine şi rău duce la un 
dualism care rareori ne oferă concluzii satisfăcătoare sau soluţii 
durabile pentru neînțelegerile care apar. 


LĂRGIREA ORIZONTULUI 


Ca exerciţiu, abordaţi într-o discuţie o poziţie care e 
opusă viziunii voastre obişnuite şi găsiţi o modalitate de ao 
susține convingător. De exemplu, dacă credeţi că programele 
de televiziune sunt dăunătoare, încercaţi să dezvoltati o 
argumentaţie pentru a susţine virtuțile televiziunii. După ce aţi 
făcut aceasta, puteţi încerca şi subiecte mai dificile, despre care 
aveţi principii mai puternice: moralitate, sexualitate, religie 
ş.a.m.d. Ca efect al acestui exerciţiu, veţi înţelege mai bine 
punctul de vedere al celorlalți, de aici rezultând mai multă 
compasiune şi toleranță. Poate fi greu la început, însă veți 
ajunge cu timpul să consideraţi exerciţiul ca foarte plăcut şi 
util, iar acest mic joc poate contribui mult la eliberarea voastră 
din tirania superegoului. 


Ordine, seriozitate şi punctualitate 


O parte din reprezentanţii tipului Unu sunt maniaci ai curăţeniei; 
alţii îşi organizează timpul în mod meticulos; iar alţii îşi monitorizează 
strict sănătatea şi dieta. Altora nu le pasă prea mult de curăţenie, 


171 


ÎNŢELEPCIUNEA ENEAGRAMEI 


însă sunt foarte atenţi la respectarea procedurilor la locul de muncă. 
Grija pentru ordinea exterioară pare să crească proporțional cu 
grija profundă pentru dezordinea interioară pe care cei din nivelul 
mediu al tipului Unu o simt în ei. 

Tipul Unu mediu e preocupat în special de neseriozitatea pe 
care o percepe atât la el cât şi la ceilalți, şi de aceea încearcă 
să manifeste seriozitate şi inteligenţă în comportarea lui. (Este 
ca şi cum copilul din tipul Unu, dorindu-și să fie un model de 
seriozitate, cere acelaşi lucru şi de la părinţi.) Acest lucru le 
întăreşte şi mai tare ataşamentul faţă de metodele şi procedurile 
care au avut rezultate în trecut, facându-i orbi la alte soluţii sau 
puncte de vedere posibile. 

Lui Justine îi sunt cunoscute aceste probleme: 

Simt că sunt atât de încordată şi de serioasă. Parcă nu mă 

pot bucura! Simt o nevoie foarte mare ca totul să fie corect şi la 
locul lui, fie că e vorba de un eveniment, o situaţie, o conversaţie 
sau de aranjarea unei camere, de o călătorie sau un workshop. 
II pot contrazice pe vorbitor sau pe trainer dacă eu consider că 
informaţia pe care o transmite este incompletă. îmi e greu să 
mă conduc după afirmaţia „„Relaxează-te şi lasă-L pe Dumnezeu 
să acționeze”. Totul trebuie să fie făcut corect, indiferent de 
importanță sau prioritate. îmi pierd astfel perspectiva asupra a 
ceea ce e cu adevărat important. 

Cei din tipul Unu simt că nu e timp într-o zi sau chiar în 
viaţa lor decât pentru acea problemă care îi preocupă. Şi că au 
nevoie de tot acel timp pentru „misiunile” lor. Desigur, la fel 
ca şi în alte domenii, ei pot avea idei cu adevărat utile despre 
managementul timpului, însă dacă devin dizarmonioşi, obsesiile 
lor despre punctualitate pot deveni o sursă constantă de stress şi 
tensiune. Tipul Unu se culpabilizează foarte uşor dacă întârzie 
chiar şi foarte puţin la servici sau la o întâlnire, în timp ce 
disponibilitatea lor de a sta peste program pentru a termina o sarcină 
li se pare ceva normal. 

Anne şi-a conştientizat punctualitatea ei cam rigidă în timpul 


cursului de terapie de grup: 

Mă doare capul ori de câte ori întârzii, chiar dacă mă întâlnesc 
cu cineva care nu ajunge niciodată la timp. La o terapie de grup în 
urmă cu câțiva ani, terapeutul care ţinea la punctualitatea celor din 
grup mi-a dat ca sarcină să ajung cu 10-15 minute mai târziu de 
fiecare dată. Ştia că n-am să pot face asta. Fiecare zi are programul 
ei în capul meu. Devin stresată dacă nu respect acel program, până 
când îmi dau brusc scama că multe din lucruri pot fi făcute şi mâine, 
sau poate, în cel mai rău caz, pot ruga pe altcineva să le facă. 
Mintea mi se umple de reproşuri atunci când gândesc, Eu trebuie să 
fac totul aici”, după care îmi dau seama că singura persoană care 


îmi cere acest lucru sunt chiar eu. 


ORGANIZAREA EXCESIVĂ 


Petreceţi 15 minute scriind în Jurnalul transformării 
interioare o listă cu domeniile vieţii voastre în care cereţi şi 
aşteptaţi ordine şi control, şi domeniile unde nu cereţi asta. Fiţi 
sinceri cu voi înşivă, pentru că e posibil ca în ambele grupe 
să fie mai multe domenii decât aţi avea tendinţa să credeţi. Vă 
aşteptaţi la ordine din partea oamenilor, lucrurilor, situaţiilor 
de acasă şi de la servici? Ce genuri de dezordine vă supără cel 
mai tare? Cum se manifestă această supărare? 

In finalul exerciţiului, faceţi o listă pe două coloane cu 
beneficii şi dezavantaje ale dorinţei de ordine şi organizare în 
domeniile pe care le-ai găsit deja. Ordinea şi previzibilitatea 
sunt mai importante pentru voi decât oamenii şi relaţiile? 
Decât unele tipuri de relaţii? E posibil ca, în mod inconştient şi 
neintenționat, să vă trataţi pe voi înşivă şi să îi trataţi pe ceilalţi 


într-un fel impersonal, ca pe nişte obiecte sau maşini? 


Autocontrol şi autoreţinere 
„ Trebuie să mă controlez ” 


Cei din tipul Unu cred că, pentru a-şi păstra seriozitatea şi a 
nu fi afectaţi de mediul înconjurător, trebuie să aibă un autocontrol 

strict. De aceea ei se luptă nu numai cu rezistența pe care o 
întâmpină din partea celorlalţi, ci şi cu rezistenţa pe care o găsesc 
în ei înşişi. Ei simt că există părți ale fiinţei lor care nu sunt 
interesate de proiectele lor de autoîmbunătăţire. Şi totuşi, dacă nu 
şi-ar duce viaţa după propriile standarde, ei ar cădea pradă unor 
puternice sentimente de vinovăţie. 

La nivel subconștient, tipul Unu mediu are diverse probleme 
cum ar fi vinovăția, ruşinea, anxietatea, legate de corpul lor şi de 
funcţiile corporale. Aceşti oameni au fost învăţaţi că ei şi nevoile lor 
sunt murdare, la fel ca şi corpul lor şi instinctele sale naturale, şi de 
aceea trebuie să le fie înşine cu ele. Ei trebuie să fie foarte curaţi, 
foarte grijulii şi scrupuloşi. La multe persoane din tipul Unu, aceasta 
se manifestă sub forma unei modestii exagerate sau a unei nervozităţi 
în situaţii ce au legătură cu mâncatul, necesităţi fiziologice. 

Ca reacţie la nevoia de autocontrol a superegoului lor, cei din 


bă 


tipul Unu încep să îşi creeze „ieşiri? secrete, sau ccea ce numim 
trape de scăpare. Ei îşi dezvoltă obiceiuri secrete, permiţându-şi 

să facă ceea ce le place în moduri pe care ei le simt a fi sigure şi cărora 
le pot găsi justificări. Aceste trape de scăpare reprezintă o răzvrătire 
parţială împotriva superegoului, un mod de a elibera din tensiune tară 
să dea totul peste cap. Astfel, managerul workaholic face excursii 
sccrete în weekend la Las Vegas; preotul, în căutarea unui umanism 
tară Dumnezeu, are o pasiune secretă pentru pornografie, iar 


activistul pentru drepturile omului îşi abuzează în secret prietena. 


IDENTIFICAREA TRAPELOR DE SCĂPARE 


Ai o trapă secretă de scăpare sau mai multe? Care sunt 
ele? De ce anume te ajută să fugi? Ce îţi spun ele despre 
prohibiţiile propriului superego? 


A fi critic şi a judeca 


„ O zi petrecută judecăndu-l pe altul este o zi dureroasă. O zi 


petrecută judecăndu-te pe tine este o zi dureroasă. ” 
BUDDHA 

Pe măsură ce devin mai stricţi cu ei înşişi şi mai neiertători 
față de greşelile lor, cei din zona medie a tipului Unu nu se pot 
abţine să nu treacă totuşi cu vederea unele din neajunsurile lor. 
Unele din „defectele” lor sunt prea dureroase ca să le recunoască, 
de aceea ele sunt reprimate rapid. Ei devin astfel preocupaţi de 
alte greşeli mai mici şi deseori îşi fac interior autocritica în aceste 
direcţii. Tot ce pot face e să sc străduiască şi mai mult să fie „buni”. 
E posibil să devină mai critici şi faţă de alte persoane. 

Dacă examinăm funcţia gândirii critice în cadrul personalităţii, 
vom vedea că are rolul de a întări sentimentul individualităţii, 
separându-ne de ceea ce criticăm sau judecăm. Această judecată este 
unul din cele mai puternice instrumente prin care fiinţele umane 
trasează limite şi se separă de contactul direct cu experienţa lor. 
Atunci când ne judecăm pe noi înşine, noi creăm o stare de război 
interior. La fel ca un război adevărat, critica ne costă foarte mult 
timp, energie şi efort. în loc să ne expansioneze sau să ne elibereze, 
judecăţile noastre critice ne epuizează şi ne limitează. 

Şinele esenţial foloseşte discernământul, vede diferenţele şi ia 
decizii despre cum să acţionăm; prin contrast, judecata provenind 
din ego are întotdeauna o încărcătură emoţională negativă. Funcţia 
sa principală nu e de a discerne, ci de a crea distanţă (sau limite). 
Trăsătura distinctivă a judecății critice (spre deosebire de cunoaşterea 
esenţială) este făptui că desparte. 

Judecata egoului mai conţine şi un alt element, cel de a fi 
„mai bun decât” ceea ce judecăm. Chiar şi când judecăm un aspect 
din noi înşine, o parte din noi spune despre cealaltă: „Ei bine, 


|” 


sunt mai bun(ă) decât asta!” O astfel de poziţie este paradoxală şi 
conflictuală pentru că, într-o fiinţă umană, cine judecă pe cine? 

Ted este un tâmplar care se mândreşte cu calitatea lucrărilor 
sale, însă e conştient de preţul acestor standarde ale sale. 

Știu că atunci când mă prinde lucrul, uneori sunt destul de 
sever cu ceilalți. Dar ce e cel mai rău este că, indiferent cât de 
dur sunt cu ceilalți, sunt întotdeauna de zece ori mai dur cu mine 
însumi. Când mă opresc şi ascult ceea îmi spun mie însumi, nu-mi 


vine să cred. Nu aş vorbi aşa nici cu cel mai mare duşman al meu! 

COMENTARIUL GRĂBIT 


Notaţi în Jurnalul transformării interioare toate judecăţile 
(bune sau rele) la care i-aţi supus pe alţii în ultimele trei ore. 
Dacă abia v-aţi trezit, notaţi tot ce aţi gândit despre alţii din 
momentul trezirii. Aţi emis judecăţi despre persoane despre 
care aţi auzit la radio sau la televizor, pe care le-aţi văzut în 
casa voastră, în bloc sau pe stradă, mergând la servici? 

Acum faceţi acelaşi lucru cu propria persoană. Cum v-aţi 
judecat în ultimele trei ore? Există o temă comună a acestor 
judecăţi? 


Criticul interior şi perfecţionismul 


„Perfecţionismul este un abuz asupra ta însuţi în cel mai 


mare grad. ” 
ANN WILSON SCHAEF 


Cei din tipul Unu mediu sunt foarte sensibili la critici. Asta 
nu ne surprinde prea mult, având în vedere trecutul lor de constantă 
autocritică. Orice feedback negativ în plus din partea celorlalţi 
poate fi extrem de ameninţător pentru ei. Se simt ca şi cum ar avea 
nevoie de toată puterea şi de toată concentrarea lor pentru a fi la 
înălțimea standardelor nemiloase ale propriului Critic Interior, şi 
de aceea au foarte puţine resurse pentru a putea face faţă chiar şi 
celei mai mici doze de criticism din partea celorlalți. 

Singurul mod prin care tipul Unu poate scăpa de autocritică 
este să fie perfect. Bineînţeles, acest lucru este practic imposibil, 
deşi tipul Unu mediu face mari eforturi în această direcţie pentru 
că simte că nimic altceva nu e acceptabil, atât pentru el însuşi şi 
standardele lui, cât şi pentru ceilalți (care altfel ar fi dezamăgiţi). 
De aceea el simte că nu-şi poate permite niciodată să ia o pauză, 
ca să zicem aşa, pentru că este vulnerabil la atacurile asprului 
judecător interior. Morton, un arhitect de succes, relatează despre 
această experienţă: 

Cu câţiva ani în urmă am câştigat un premiu de prestigiu în 
arhitectură, acordat de un juriu internaţional. însă problema era 
că era doar premiul 2. Nu vroiam atât de tare să câştig premiul 
l, dar m-am mustrat amarnic pentru greşelile din designul meu. 
M-am zvârcolit zile în şir, refăcând desenele în minte. Eram atât 
de critic şi de negativist şi atât de pornit pe mine însumi încât nu 
mă puteam bucura de faptul că luasem totuşi premiul 21 Deloc 
rău pentru cineva care abia terminase şcoala, însă probabil nu 
suficient pentru superegoul meu. 

Indiferent de cât de critic sau distructiv este Criticul lor interior 
sau de cât de mult le scade încrederea în sine, cei din tipul Unu 
mediu sunt convinşi ca aceasta este singura voce a raţiunii, steaua 
lor călăuzitoare care îi conduce. Le-ar fi de mare ajutor să îşi dea 
seama că de fapt vocea superegoului lor le distruge integritatea, le 
face rău lor şi relaţiilor lor. însă odată ce s-au identificat cu criticul 
lor interior, aceasta le dă un real (deşi fragil) sentiment de încredere 
în sine, pe care le-ar fi greu să îl combată sau să îl schimbe, cel puţin 
până când îşi dau seama cât de distructiv este. 


REACȚIA LA STRES: UNU MERGE CĂTRE PATRU 


în condiţii de stres crescut, cei din tipul Unu mediu tânjesc 
să se elibereze de poverile şi obligaţiile lor, şi li se poate întâmpla 
să viseze cu ochii deschişi la relaţii ideale sau evadări în locuri 
exotice, la fel precum cei din tipul patru mediu. Ei se pot simţi 
romantici sau nostalgici, gândindu-se la oameni pe care i-au 
cunoscut. Fiind din tipul Unu totuşi, ei îşi inhibă în general tendinţa 
de a-i spune obiectului dorințelor lor ceea ce simt cu adevărat, 
cu atât mai puţin să şi acţioneze. Dacă totuşi riscă să îşi arate 
interesul faţă de „iubitul (iubita)? lor din vis, orice respingere 
sau ridiculizare poate rezulta în stări profunde de ruşine şi într-o 
hotărâre şi mai puternică să nu îşi mai manifeste aceste impulsuri. 
Tipul Unu se simte vinovat şi devine şi mai strict cu el însuşi. 

Deplasarea către tipul Patru poate fi văzută ca o indicație a 
alienării şi nemulțumirii crescânde a persoanelor din tipul Unu. Ei 

simt că nimeni nu îi înţelege şi nu observă cât de mult muncesc. 
Pot deveni dintr-o dată ţâfnoşi, melancolici şi retraşi. Disciplina şi 
controlul lor interior se dizolvă în sentimente puternice de invidie 
şi supărare. („Toţi au o viaţă mai bună decât a mea”) Ei se pot 
manifesta dramatic sau pot face o faţă tristă şi afectată, ceea nu 
le stă în caracter de obicei. Ieşirile emoţionale, toanele, ostilitatea 
şi retragerea din societate pot face parte din acest tablou. Dacă li 
se atrage atenţia asupra acestor manifestări, cei din tipul Unu vor 
deveni dureros de controlaţi şi timizi. 

Pe nivele inferioare, deplasarea către tipul Patru îi poate conduce 
la autoindulgenţă crescută şi la dorinţa de a fi o excepţie de la propriile 
reguli. La urma urmei, nimeni nu a muncit aşa de mult ca ei. Cine le-ar 
putea reproşa că beau câteva pahare sau că au o aventură pasională 
secretă? Aceste lucruri poate că nu sunt atât de dăunătoare în sine, însă 
din cauză că se împotrivesc dictaturii superegoului tipului Unu, ele 
devin sursa unei şi mai mari tensiuni şi anxietăţi. Mai mult, modul în 
care Unu alege să se distreze are tendinţa să nu fie cu adevărat benefic, 
aşa că nu prea va avea ca efect înlăturarea tensiunii şi frustrării sale. 
Pe măsură ce devin mai dizarmonioşi, superegoul lor devine atât de 
sever încât e posibil ca ei să caute în mod inconştient moduri tot mai 
distructive de a scăpa de el sau de a-l contracara. 


STEAGUL ROŞU: TIPUL UNU ÎN PERICOL 


Dacă cei din tipul Unu au suferit o criză majoră tară să 
primească ajutor sau să ştie cum să o rezolve, sau dacă au fost 
victimele unui abuz repetat în copilărie, ei pot trece linia roşie 
spre aspectele inferioare ale tipului lor. Acest lucru îi poate sili să 
recunoască faptul că viziunea, punctul lor de vedere şi metodele lor 
pot fi greşite sau cel puţin limitate, incomplete sau depăşite. Ei se 
pot teme de asemenea şi de faptul că, deoarece şi-au afirmat cu tărie 
standardele, cei din jur îi vor sancţiona tară milă pentru greşelile lor. 
Unele din aceste temeri pot fi bazate pe fapte reale. 

înţelegerea acestor lucruri poate fi un punct important în viaţa 


celor din tipul Unu. Dacă pot vedea adevărul ascuns în aceste 

temeri, e posibil să se îndrepte către armonie şi eliberare. Pe de altă 
parte, e posibil ca ci să devină şi mai stricţi cu ei înşişi şi inflexibili. 
(„Binele e bine şi răul e rău, nu există excepţii.” „Ceilalţi nu sunt 
de acord cu mine pentru că ei au probleme.”) Dacă persistă în 
această atitudine, e posibil să coboare pe nivelele inferioare. Dacă 
observați la dumneavoastră sau la cineva pe care îl cunoaşteţi 
următoarele semne de avertizare pe o durată mai lungă de câteva 
săptămâni, este foarte recomandat să meargă la consiliere, terapie 
sau o altă formă de ajutor. 


SEMNA LUL DE A LA RMĂ 


PATOLOGIEPOTENȚIALĂ:Tulburareobsesiv-compulsivă, 
tulburări de personalitate - depresie, tulburări de nutriţie, vinovăţie 
debilitantă şi comportamente autodistructive. 


e Abordarea de poziţii rigide, inflexibile 

e Extrem de critic şi de principial 

e Justificarea şi explicarea propriilor acţiuni 

e Sentimente intense de deziluzie şi depresie 

e  Ieşiri de mânie, intoleranţă şi condamnare 

e  Gândire obsesivă şi comportament compulsiv 
e Perioade de autopedepsire masochistă 


ELEMENTE PRACTICE CARE AJUTĂ PERSOANELE DIN 
TIPOLOGIA UNU SĂ SE TRANSFORME: 


e în primul rând, familiarizaţi-vă cu superegoul vostru - 
judecătorul vostru interior. învăţaţi să îl distingeţi de şinele 
vostru, să îi recunoaşteţi „vocea” şi efectele ei asupra voastră. 
Fiţi atenţi la modurile în care vă afectează starea de bine şi 
de comuniune cu mediul. începeţi să vă gândiţi la acea voce 
dominatoare ca la „ea”, nu ca la „eu”. Amintiţi-vă că doar sună 
ca vocea lui Dumnezeu. 

e Fiţi conştienţi de tendinţa voastră de a vă forţa dincolo de 
limitele proprii. Nu este nicio îndoială că proiectele la care 
lucraţi sunt importante, însă nu veţi putea fi la fel de eficienţi 
dacă lucraţi tară pauze şi tară să vă refaceţi. Aceste momente de 
„respiro” nu vă vor afecta munca; din contră, perspectiva mai 
proaspătă pe care o să v-o ofere poate aduce cu ea soluţii mai bune 
pentru sarcina respectivă. Lăsaţi-vă timp pentru joacă. Multe din 
inspiraţiile cele mai mari vor veni din acest sentiment ludic. 

e Aveţi tendinţa să credeţi că totul pică pe umerii voştri, iar asta 
poate fi extrem de stresant. Lăsaţi-i pe alţii să vă ajute, şi e bine 

să înţelegeţi că, deşi felul lor de a munci poate că nu e la fel 
de eficient ca al vostru, totuşi contribuţiile lor vă pot ajuta să vă 
lărgiţi perspectiva. Puteţi de asemenea să creaţi loc pentru mai 
multă seninătate în viaţa voastră accentuând ceea ce este pozitiv în 
acţiunile celorlalţi. Dacă sunteţi tipul Unu, e posibil ca persoanele 
din viaţa voastră să ştie că sunteţi capabil de critici constructive, şi 
chiar să vă ceară părerea sinceră. Nu vă fie frică să vă exprimaţi 
aprecierea faţă de ceilalți şi de eforturile lor. Nu vor avea o părere 
mai proastă despre voi din cauza asta, şi pentru că se ştie probabil 
că sunteţi corect şi sincer, un compliment venit din partea voastră 
va însemna mult pentru ei. 

e Durează mai mult câteodată să observați că aveţi nevoie de 
ceva, în special în domeniul emoţional. Insă când vă daţi seama 
de nevoile voastre, e foarte important să le faceţi cunoscute şi 
celorlalți. Nu vă veţi pierde integritatea dacă ceilalți vor vedea 
că sunteţi tulburat sau supărat. Dimpotrivă, a fi deschis şi sincer 
în legătură cu punctele vulnerabile este un element cheie în 
amplificarea acestei integrităţi. în acelaşi timp, fiţi conştienţi de 
tendinţa de a vorbi pentru alţii mai degrabă decât cu ei. Atunci 
când sunteţi frustraţi sau nervoşi, străduiţi-vă să-i priviţi în ochi 
pe cei cu care comunicaţi, astfel încât ei să nu devină pentru voi 
nişte abstracţiuni. 

e înţelegeţi că nu veţi putea scăpa de părţile din voi care nu vă plac. 
Puteţi eventual să le reprimaţi pentru un timp, dar asta doar amână 


şi amplifică problemele. Atâta vreme cât credeţi că trebuie să fiți 

într-un anumit fel, nu puteţi fi cine sunteţi cu adevărat chiar acum. 


Urmăriţi să fiți mai conştienţi de aceste părți din voi, să le înţelegeţi 


mai profund în loc să încercaţi să le schimbaţi. 

e Opriţi-vă proiectele de autoperfecţionare şi învăţaţi să fiţi voi 
înşivă. Aceasta este o provocare mai mare decât strădania de a 
vă conforma unei noţiuni abstracte despre cum ar trebui să fie 

o persoană bună. 

e învăţaţi să recunoaşteţi şi să vă sublimaţi mânia. Chiar dacă 
nu o manifestaţi sau pretindeţi că ea nu există, o cantitate mare 
de mânie este reținută în interior, şi de aceea orice tip de masaj 
terapeutic sau de lucru cu energiile poate fi extrem de benefic 
pentru voi. La fel, yoga sau exerciţii simple de stretching pot face 
minuni pentru bunăstarea voastră fizică şi emoţională. Puteţi de 
asemenea să vă propuneţi să deveniți conştienţi de felul în care 
abordaţi în mod inconştient anumite poziţii ale corpului, sau de 
felul cum folosiţi mai multă tensiune decât ar fi necesar pentru a 
realiza chiar sarcini simple. Totul, de la a scrie o scrisoare până 
la condusul maşinii etc., poate fi făcut cu relaxare şi atenţie, sau 
dimpotrivă, cu încordare şi rezistenţă. 


VALORIFICAREA PUNCTELOR FORTE 
ALE TIPOLOGIEI UNU 


Deşi eu toţii avem diverse probleme, indiferent de tipul 


nostru de personalitate, avem de asemenea şi multe puteri, deşi 


nu Suntem întotdeauna conştienţi de ele. Este important să ne 


amintim că aceste calităţi nu trebuie dobândite sau adăugate; ele 


există deja şi pot fi folosite oricând. 


DARUL TIPULUI UNU 


Deşi niciunei tipologii sănătoase nu îi place minciuna, cei 


din tipul Unu sunt motivaţi în mod special să fie sinceri în toate 


domeniile vieţii lor. Şi mai mult, a fi sincer în vorbire nu e suficient 


pentru ei. Pe cât posibil, ei vor ca vorbele şi faptele lor să fie 


serioase, să te poţi baza pe ele. Ei nu pot concepe să înşeli pe cineva 

sau să pretinzi că poţi să faci mai mult decât poţi de fapt. Ei spun 
ce gândesc şi fac ceea ce spun. Acest gen de integritate este, pentru 
ceilalţi, emoţionantă şi inspiratoare. Este o reamintire a idealurilor 
înalte care îi mişcă pe cei mai mulţi dintre oameni. 

Jeanne, directoarea pe care am cunoscut-o deja în acest 
capitol, descrie plăcerea pe care i-o produce păstrarea integrităţii. 

Ca directoare de şcoală, era de datoria mea să mă asigur că 
pe primul plan erau copiii. Nimic altceva nu putea fi mai important 
decât această datorie morală. Găseam mereu satisfacție când îmi 
puteam transcende propriile nevoi pentru binele şcolii. A fi cel mai 
bun nu înseamnă niciodată să te fofilezi sau să cauţi soluţia cea 
mai simplă. 

Cei sănătoşi din tipul Unu îşi întăresc sentimentul integrității 
creîndu-şi un set de principii clare după care se ghidează. La loc 
central este simţul egalităţii sau dorinţa ca oamenii să fie trataţi 
corect. Aceste principii sunt pentru tipul Unu etalonul după care 
ei îşi evaluează experienţele şi speră să aleagă direcţiile bune de 
acțiune. Dar standardele celor sănătoşi din tipul Unu sunt flexibile, 
iar ei sunt mereu deschişi să le îmbunătăţească. 

Aceste persoane nu sunt motivate de avantaje sau câştiguri 
personale. Ei pot lăsa la o parte confortul şi propriul program 
pentru un lucru care poate aduce ceva bun pe termen lung pentru 
toți cei implicaţi. De exemplu, dacă îşi dau seama de deteriorarea 
sistemului şcolar local, ei ar putea vota pentru mărirea taxelor 
destinate educaţiei. Nu e nevoie să subliniem că nu le place să 
plătească taxe, la fel ca nouă tuturor; însă sunt dispuşi să strângă 
cureaua daca asta înseamnă un beneficiu pe termen lung pentru 
comunitatea lor. Mai mult, cel mai probabil este că persoanele din 
tipul Unu şi-au făcut temele şi vor încerca să îi convingă şi pe alţii 
de probleme cu care se confruntă şcolile şi care trebuie rezolvate 
urgent. (De asemenea, cei sănătoşi din tipul Unu sunt mai flexibili şi 
de aceea ei îşi pot transmite punctul de vedere celorlalţi în moduri 
în care aceştia sunt capabili să îl perceapă). Fără viziunea şi puterea 
lor de sacrificiu, lumea ar fi mai săracă. într-adevăr, în cultura 
contemporană de consum, în care totul se desfaşoară mai rapid, în 

care profitul şi pierderea se măsoară în săptămâni sau chiar zile, 
darul tipului Unu este mai important decât oricând. 

Deşi cei sănătoşi din tipul Unu sunt profund interesaţi de 
anumite subiecte şi simt că au o abordare rațională a problemelor 
pe care le întâlnesc, totuşi principiile, metodele şi standardele 
lor etice sunt pentru propria ghidare. Fi nu încearcă neapărat să 
îmbunătăţească pe cineva, şi îi influenţează pe ceilalţi prin exemplul 
lor extraordinar, nu prin predici sau prozelitism. Chiar şi aşa, ceilalţi 
sunt dornici sau chiar nerăbdători să le audă punctul de vedere. 
Mai mult, din cauză că îşi acceptă în cca mai mare măsură propria 
umanitate şi sunt înţelegători cu şabloanele celorlalţi, ei pot fi 
foarte elocvenţi şi eficienţi în prezentarea adevărului şi înţelepciunii 
perspectivei lor. 

Persoanele sănătoase din tipul Unu sunt capabile să realizeze 
multe din obiective pentru că au o autodisciplină echilibrată. Ei 
muncesc mult şi îşi folosesc timpul eficient, dar ştiu şi când 
forțează şi e cazul să se odihnească sau să se joace. Ei înţeleg că o 
parte importantă a eficienţei lor provine din grija pe care şi-o poartă, 
prin faptul că se odihnesc şi nu muncesc până cad jos. Ei tind să 
fie selectivi chiar şi cu plăcerile lor, căutând vacanțe şi activităţi 
recreative care să fie plăcute dar să îi şi îmbogăţească. (Cei sănătoşi, 
spre deosebire de cei mediocri din tipul Unu, sunt capabili să se 
„copilărească” uneori.) Ei ar putea spune că autodisciplina lor este 
bazată pe noţiunea de „moderație în toate”. 

Cassandra a înţeles că este nevoie de echilibru mai mult decât 
de perfecţiune. 

Am găsit în sfârşit o activitate care îmi place cu adevărat: 
dansul. Acum dansez frecvent şi am descoperit că mă pot pierde cu 
totul în această activitate. Când dansez iese la suprafaţă o latură a 
mea jucăuşă, senzuală, care flirtează, şi asta îmi place la nebunie! 
Îmi permite să mă exprim mai complet şi într-un mod sănătos. Simt 
că dansul a contrabalansat seriozitatea mea exagerată de Unu. 

Pe scurt, cei din tipul Unu îşi doresc foarte mult să fie nişte 
oameni buni şi acţionează din dorinţa de a face ceva pentru problemele 
pe care le văd în jurul lor. Ei vor să le arate altora că nu trebuie să 


183 


ÎNŢELEPCIUNEA ENEAGRAMEI 


sc resemneze în faţa condiţiilor grele şi nedrepte din lume. La fel 
precum cei sănătoşi din tipul Opt, ei cred cu tărie că pot schimba 
ceva şi le e greu să renunţe în faţa provocărilor. Fie că e vorba de 
persoane fără adăpost, de corupție în profesia lor, de probleme ale 
sistemului educaţional, probleme de sănătate şi nutriţie sau lipsa 
unui comportament etic în mediul imediat înconjurător, cei din tipul 
Unu sunt convinşi că schimbarea e posibilă şi că ei vor să participe 
la acea soluţie. 

De aceea, tipul Unu superior este o sursă de înţelepciune şi 
discernământ într-o lume ambiguă. Ei au calitatea extraordinară 
de a şti cum să facă lucrul potrivit, în special în ce priveşte 
valorile morale. Datorită realismului şi obiectivităţii lor, ei pot 
pune pe planul doi propriile pasiuni şi preferinţe, inclusiv propriile 
experienţe trecute şi propria educaţie, pentru a vedea alegerea cea 
mai bună în situaţia dată. 


CALEA CĂTRE INTEGRARE: UNU MERGE CĂTRE ŞAPTE 


Tipul Unu se obiectivează şi rămâne sănătos permițând mani- 
festarea spontană a reacției lor instinctive în faţa vieții, la fel cum fac şi 
cei sănătoşi din tipul Şapte. Tipul Unu descoperă că îşi poate permite 
să fie influenţat de realitate tară să fie nevoie să i se împotrivească 
sau să se tensioneze. Acest lucru se aplică în special realităţii sale 
interioare: el învaţă gradat să se relaxeze, sa lase garda jos şi să se 
simtă mai confortabil indiferent de starea pe care o simte. 

La fel ca şi persoanele sănătoase din tipul Şapte, cei din tipul 
Unu care merg către integrare devin mai flexibili în opinii şi mai 
deschişi la o varietate mai largă de posibilităţi pentru ei înşişi. 
Devin mai curioşi, mai optimişti, mai dornici să înveţe, în special 
să înveţe despre puncte de vedere diferite de ale lor. Ei descoperă 
că această abordare a vieţii, în loc să le afecteze integritatea, aduce 
profunzime propriilor viziuni, şi îi face mai capabili să înţeleagă 
viziunile altora. 

în procesul integrării calităților tipului Şapte sănătos, tipul Unu 
se poate lovi de teama de a-şi pierde controlul. Superegoul lui va lansa 

un atac furibund, spunându-i că dacă se relaxează şi îşi permite să se 
simtă mai liber şi mai pozitiv sau chiar să se accepte aşa cum e, se va 
dezlănţui haosul. Acest atac sc manifestă deseori ca teama de propria 
mânie. Cei din tipul Unu sunt îngroziţi de posibilitatea de a-şi simţi 
mânia la întreaga ei putere şi cred că dacă ar face acest lucru, asta i-ar 
conduce la fapte teribile. Insă dacă sunt suficient de annonioşi ca să 
îşi conştientizeze impulsurile, este foarte puţin probabil că vor acţiona 
mânaţi de ele. Intr-adevăr, lipsa conştientizării şi acceptării de sine 
conduce la manifestări necontrolate. 

Bineînţeles, cei din tipul Unu nu se pot integra imitând calităţile 
tipului Şapte mediu. Nu are niciun sens să devină mai hiperactivi 
sau hedonişti. Ei au mai degrabă nevoie să recunoască reprimarea şi 
tristeţea inerente în structura personalității lor. Pe măsură ce devin 
mai conştienţi de regulile stricte ale superegoului lor şi învaţă să 
se detaşeze de aceste „voci” interioare, cei din tipul Unu încep să 
manifeste în mod natural calităţile specifice tipului Şapte sănătos: 
bucurie, entuziasm, curiozitate şi o minte deschisă. 


TRANSFORMAREA PERSONALITĂȚII ÎN ESENŢĂ 


„înțelepciunea nu se referă doar la o conduită morală, ci 
la centrul” ființei, locul de unde izvorăsc percepţia morală şi 


conduita morală. 
MARCUSBORG 


Pentru tipul Unu, provocarea este să facă pace în războiul lor 
interior, şi pot face aceasta doar acceptându-se aşa cum sunt, în 
întregime, fară să se judece. Orice parte a fiinţei umane există cu 
un scop (şi presupunem că este un scop Divin). Dacă oamenii au 
diverse plăceri, dorinţe sexuale, sentimente, impulsuri iraționale şi 
capacitatea de a percepe şi de a judeca (în mod corect sau greşit), 
nu prea arc rost să condamnăm toate aceste lucruri, pentru că 
ele reprezintă echipamentul fiinţei umane. Putem să ne plângem 
producătorului şi să încercăm să obţinem un alt model, sau putem 
învăţa să lucrăm cu ce avem. 

Ceea ce caută de fapt tipul Unu nu este judecata critică, ci 
discernământul. Discernământul înseamnă să observi că lucrurile 
au diferite calităţi. Judecata include şi o reacţie emoţională care 
interferează cu discernământul. E una să zici că mocheta are 
altă culoare decât peretele, şi e altceva dacă spui că una e mai 
bună sau mai importantă sau mai potrivită decât cealaltă. Cu alte 
cuvinte, martorul şi judecătorul nu sunt Unul şi acelaşi lucru. 
Discernământul ne cere să fim martori. 

Nu vorbim aici de etica situaţiilor sau de un relativism etic, 
ci despre capacitatea noastră de a vedea că pe măsură ce situaţiile 
şi faptele se schimbă, se schimbă şi ceea ce considerăm noi că 
ar trebui să ne aducă acele situaţii. înţelepciunea ne permite să 
vedem realitatea exact aşa cum este, şi nu cum ne-am dori să fie. 
înţelepciunea nu ignoră binele şi răul şi nici faptul că există alegeri 
mai bune sau mai rele pe care o persoană ar fi putut să le facă. Ea se 
uită mai degrabă la alegerile care au fost făcute, la situaţiile în care 
ne găsim acum şi caută care ar ti cel mai bun lucru pe care îl putem 
face. înţelepciunea vede întotdeauna ceea ce e într-adevăr necesar 
pentru varianta cea mai bună, chiar dacă se poate manifesta doar în 
prezent şi în absenţa valorilor, părerilor şi judecăților preconcepute. 
Chiar dacă ne-a creat un infern personal, înţelepciunea ne poate 
arăta cum să ieşim din el, dacă suntem dispuşi să încetăm cu 
judecăţile despre ce ar „trebui” să facem, sau cum ar „trebui” 
să reacţionăm. Doar atunci când nu suntem obsedaţi de a avea 
dreptate vom putea găsi adevărata dreptate, care este la urma urmei 
găsirea adevăratului nostru echilibru interior. 


„Paradoxul cel mai straniu este că atunci când mă accept 


» 


aşa cum Sunt, doar atunci mă pot schimba. 
CARL ROGERS 


Cuvântul cheie de care au nevoie cei din tipul Unu pentru a 
deveni sănătoşi este acceptarea. Aceasta nu înseamnă însă lipsă de 
reacţie; înseamnă că dacă îmi doresc cu adevărat să fiu în serviciul 


binelui, trebuie să lucrez cu ceea ce este. Pentru tipul Unu, a 

accepta realitatea e echivalent cu a se accepta pe sine, învățând 
să-şi permită şi să le permită oamenilor să fie aşa cum sunt. Ei 
permit tuturor să afle adevărul pe cont propriu, în felul lor şi în 
ritmul lor. Acceptarea nu ne scade capacitatea de a discerne sau de 
a alege acţiunile înțelepte, ci dimpotrivă, ea face să crească infinit 
această capacitate. 

Acceptarea ne deschide uşi, atât în interior cât şi în exterior. 
Oamenii reacţionează pozitiv instinctiv faţă de cei sănătoşi din 
tipul Unu pentru că aceştia îi fac să simtă că grijile lor sunt înţelese 
şi că sunt acceptaţi. Multe din întâlnirile grupurilor de suport se 
încheie cu ceea ce se numeşte Rugăciunea Seninătăţii. Cei din 
tipul Unu care sunt în căutarea evoluţiei interioare ar trebui să 
reflecteze la ea: 

Dă-mi Doamne seninătatea să accept 

Lucrurile pe care nu le pot schimba, 

Curajul să schimb lucrurile pe care le pot schimba, 
Și înțelepciunea să văd diferenţa dintre ele. 


DEZVĂLUIREA ESENŢEI 


In adâncul lor, cei din tipul Unu poartă amintirea calităţii 
esenţiale a perfecțiunii. Ei ştiu că, la un nivel profund, universul 
e structurat exact aşa cum trebuie. La fel ca în faimosul dicton al 
lui Julian din Norwich, „Lotul va fi bine. Oricum ar fi va fi bine”. 
Acest simţ al perfecțiunii este în legătură cu simţul plenitudinii şi 
al desăvârşirii caracteristice tipurilor Opt şi Nouă. Tipul Unu simte 
această unitate sub forma integrității. 

în această stare, toate părţile întregului se unesc perfect 
pentru a crea ceva mai mult decât suma părţilor. Simţim o pace 
şi o acceptare profundă a vieţii care ne face să ştim exact de ce 
e nevoie în fiecare situaţie şi în fiecare moment. Știm exact de 
câtă energie avem nevoie pentru a duce la bun sfârşit o sarcină, 
fie că este nevoie să spălăm geamul sau să împărtăşim o viziune. 
Ne mişcăm prin viaţă şi acţionăm aproape tară efort, realizând în 
acelaşi timp mult mai multe decât atunci când avem corpul blocat 

de tot felul de tensiuni. Ştim prin cunoaştere directă că facem parte 
dintr-o desfăşurare perfectă a unei realităţi care este dincolo de 
puterea de conştientizare a egoului nostru. A fi conştient face să 
se nască o inteligenţă plină de înţelepciune şi discernământ care 
iluminează totul în jurul nostru. Atunci când cei din tipul Unu 
sunt capabili ca prin acceptarea de sine şi deschiderea minţii, să se 
relaxeze suficient de mult şi să accepte că această stare este şi va 
fi mereu la dispoziţia lor, ei devin astfel adevărate instrumente ale 
voinţei Divine, aşa cum şi-au dorit dintotdeauna. 


Adunați rezultatele de la cele cincisprezece afirmaţii de la 
tipul Unu. Rezultatul va fi între 15 şi 75. Următoarele categorii 
vă pot ajuta să vă descoperiți sau să vă confirmaţi tipul de 
personalitate. 


e 15 Probabil că nu sunteţi Unul din tipurile împăciuitoare 
(Unu, Doi sau Şase) 

e 15-30 Probabil că nu sunteţi tipul Unu. 

e 30-45 Cel mai probabil aveţi probleme cu tipul Unu sau Unul 
din părinţi este tipul Unu. 

e 45-60 Aveţi probabil o componentă aparţinând tipului Unu. 

e 60-75 Sunteţi probabil tipul Unu (însă puteţi totuşi fi un alt 
tip în cazul în care aveţi o părere îngustă 


Cei din tipul Unu se pot identifica în mod greşit ca 


aparținând tipurilor Cinci, Patru sau Şase. Tipurile Trei, Şase şi 
Șapte se pot identifica în mod greşit ca aparținând tipului Unu. 


1X8 


CAPITOLUL 8 


TIPOLOGIA A DOUA: ALTRUISTUL* 


ALTRUISTUL 

IUBITORUL 

GRIJULIUUL * 
SLUGARNICUL 

SUSȚINĂTORUL 


PRIETENUL DEOSEBIT 


„Iubirea reprezintă admirația şi prețuirea calităților extra- 
ordinare ale persoanei iubite, cu condiția să fim noi înşine obiectul 


asupra căruia se îndreaptă această acțiune.” 
SAMUEL TAYLOR COLERIDGE 


„Nu ne putem iubi pe noi înşine dacă nu îi iubim pe ceilalți 
şi nu îi putem iubi pe ceilalți decât dacă ne iubim pe noi înşine. 
Insă iubirea egoistă de sine îl face pe om incapabil de a-i iubi pe 
m 


ceilalți. 
THOMAS MERTON 


„Jubirea pe care o simțim față de o altă ființă umană: 
aceasta reprezintă probabil cea mai dificilă probă, încercarea 
ultimă, dovada supremă, realizarea pentru care ne-am pregătit 


prin intermediul tuturor încercărilor de dinaintea ei. 
RAINER MARIA RILKE 


„VA iubi ceva înseamnă a-ți dori ca acel ceva să trăiască.” 
CONFUCIUS 


* In textul original cuvântul folosit este „The Helper", Cel care ajută. Deoarece diversele 
şcoli de eneagramă au denumiri diferite pentru fiecare tipologie, mi-am permis să găsesc 
în limba română o denumire care să exprime cât mai cuprinzător şi sintetic caracteristicile 
acestei tipologii, (n. tr.) 

TESTUL RISO-HUDSON 


DTA 
pentru 
Determinarea 
Tipologiei şi a 
Atitudinii 


Acordaţi un punctaj între 1 şi 5 pentru fiecare dintre afirmaţiile 
următoare în funcţie de gradul său de veridicitate şi aplicabilitate în 
ceea ce vă priveşte, luând în considerare următoarea scară de valori: 


. Deloc adevărat 

. Rareori adevărat 
„Cât de cât adevărat 
. în general adevărat 


a PB UNa 


. Foarte adevărat 


____ 1. îmi pasă într-adevăr de ceilalți şi accasta mă face să iau parte 
integrantă la viaţa lor - cu speranțele, visele şi nevoile fiecăruia. 

__ 2. A fi prietenos este ceva natural pentru mine. îmi este foarte 
uşor să intervin în cadrul unei conversații şi mă adresez tuturor 
cu numele de botez. 

____3. Am descoperit că oamenii îmi răspund foarte călduros atunci 
când îi încurajez şi le acord atenție. 

____ 4, Simt nevoia de a duce cu mine acasă toţi câinii vagabonzi 
pe care îi văd pe stradă. 

____ 5. Mă simt bine la gândul că sunt o persoană atentă şi generoasă. 

____6. îmi este dificil să îmi asum meritul pentru multitudinea de 
servicii făcute celorlalţi, dar mă deranjează foarte mult atunci 
când aceştia nici nu par că le observă sau că le pasă. 

_____7. Este adevărat că fac adesea pentru ceilalţi mai mult decât ar trebui 
- ofer prea mult şi nu îmi acord suficientă atenţie mie însumi. 

_____8. îmi dau seama adeseori că practic încerc să îi câştig pe 
ceilalți de partea mea - mai ales dacă la început mi se părea 


că le sunt indiferent. 

____9. îmi place extrem de mult să îmi întreţin prietenii, fiind o gazdă 
amabilă atât pentru ei cât şi pentru „familia mea cuprinzătoare” 
care include mulţi membri. 

____ 10. Pot să mă dovedesc un prieten cald şi de ajutor la nevoie, 
dar în interior sunt mai dur decât cred ceilalți. 

____ 11. Pot să îmi exprim sentimentele pe care le am pentru 
ceilalți mult mai deschis decât majoritatea oamenilor. 

_____12. Fac eforturi foarte mari pentru a li la curent cu ceea cc li se 
petrece persoanelor la care ţin. 

____ 13. Mă consider pe mine însumi ca fiind un fel de „vindecător 
al inimilor rănite”. 

____14. Am avut frecvente probleme financiare şi de sănătate pentru 
că am pus nevoile şi interesele altora mai presus de ale mele. 

_____15. Ador să fac tot posibilul pentru a-i face pe oameni să se 
simtă bine veniţi şi apreciaţi. 


Vezi pagina 229 pentru interpretarea punctajului. 
TIPOLOGIA DOI: ALTRUISTUL 


Tipologia care are grijă de ceilalţi: 
generos, demonstrativ, urmărind să le facă pe plac 
celorlalţi, posesiv. 


e Frica de bază: dea nu fi iubit şi dorit doar pentru el însuşi. 

e Dorinţa de bază: să se simtă iubit 

e Mesajul superegoului: „Vei fi bine sau în regulă dacă eşti 
iubit de către ceilalţi şi dacă le eşti apropiat.” 


Am denumit tipologia doi Altruistul, deoarece persoanele aparţi- 
nând acestei tipologii sunt fie într-adevăr altruiste față de ceilalți 
oameni, ajutându-i, fie, în aspectele inferioare, sunt foarte implicaţi 
în a se percepe pe ei înşişi ca fiind altruişti şi de ajutor celorlalţi. 
Fiind generoşi şi renunțând la propriile lor nevoi pentru interesele 
celorlalți, cei din tipologia doi simt că modul lor de viaţă reprezintă 
cel mai împlinitor mod de a fi. Dragostea şi grija pe care o poartă - 

precum şi ajutorul dezinteresat pe care îl oferă - le aduce bucurie 
în suflet facându-i să simtă că nu acţionează în van. Persoanele din 
tipologia doi sunt interesate de ceea ce ele consideră a fi cel mai 
extraordinar lucru - iubirea, apropierea dintre oameni, dărnicia, 
familia şi prietenia. 

Louise este soţie de pastor şi în cele ce urmează ne va împărtăşi 
din bucuria pe care o resimte prin faptul că aparţine tipologiei Doi. 

Nici nu-mi pot imagina cum ar fi să aparţin unei alte tipologii 
şi nici nu-mi doresc aceasta. îmi place foarte mult să fiu implicată 
în vieţile oamenilor. îmi place să mă simt plină de compasiune, 
grijulie şi ocrotitoare. îmi place să gătesc şi să am grijă de 
treburile casei. îmi place să am încredere în faptul că ceilalți 
îmi pot spune orice despre ei înşişi iar eu voi reuşi să îi iubesc 
în continuare... Sunt foarte mândră de mine însămi şi mă iubesc 
pentru faptul că pot să îi iau pe oameni aşa cum sunt. Pot 
într-adevăr să fac aceasta şi chiar iubesc toți oamenii, animalele 
şi lucrurile. Şi sunt o bucătăreasă nemaipomenită! 

In aspectul lor sănătos şi echilibrat, cei din tipologia Doi sunt 
într-adevăr iubitori, altruişti, generoşi şi atenţi. Oamenii sunt foarte 
atraşi de ei, la fel ca albinele de un fagure cu miere. Tipul superior 
al tipologiei Doi răspândeşte asupra celorlalți lumina din inima 
sa. Altruiştii îi însufleţesc pe ceilalţi cu aprecierea şi atenţia pe care 
le-o acordă, ajutându-i să-şi descopere anumite calităţi de care nu 
fuseseră conştienţi mai înainte. Pe scurt, în aspectul lor superior, 
ei reprezintă o întruchipare a părintelui ideal pe care toţi ni l-am 
dorit: cineva care să ne vadă aşa cum suntem, care să ne înţeleagă 
cu o imensă compasiune, ajutându-ne şi încurajându-ne cu răbdare 
infinită, întotdeauna dornic să ne întindă o mână de ajutor - ştiind 
de asemenea cu exactitate cum anume şi când să ne lase liberi. In 
aspectul lor superior, cei din tipologia Doi ne fac să ne deschidem 
sufletul pentru că inimile lor sunt deja atât de deschise faţă de noi. 
Ei ne arată cum să fim mai complex şi profund umani. 

Louise continuă: 

Toate slujbele pe care le-am avut implicau să-i ajut pe 


ceilalți. Când am fost învăţătoare am urmărit Să-i simt foarte bine 

pe copii ajutăndu-i să facă primii paşi în viaţă. Am ocupat funcția 
de profesor de religie în cadrul multor parohii. M-am gândit că 
dacă oamenii ar afla mai multe despre viaţa spirituală ar fi mai 
fericiţi... Viața spirituală reprezintă cea mai importantă parte a 
vieții mele. Am făcut parte dintr-o comunitate religioasă timp de 
zece ani. Soțul meu a fost preot înainte, iar viaţa noastră împreună 


are drept bază comună spiritualitatea. 


„„îmipasă de ceilalți oameni şi ţin la ei. ” 


Cu toate acestea, dezvoltarea interioară a persoanelor din 
tipologia Doi poate fi limitată de aspectul lor de „umbră” - mândrie, 
autoamăgire, tendinţa implicării exagerate în viaţa celorlalţi precum 
şi tendinţa de a-i manipula pe ceilalţi pentru împlinirea propriilor 
nevoi emoţionale. Pentru a se transforma, este necesar să pătrundă 
în părțile întunecate ale fiinţei lor, iar acest lucru contrazice foarte 
mult substanţa structurii personalităţii lor, care preferă să se vadă 
pe ei înşişi numai în termenii care-i flatează cel mai mult. 

Probabil cel mai mare obstacol în cadrul muncii de trans- 
formare interioară cu care se confruntă tipurile Doi, Trei şi Patru 
este frica de a nu fi merituoşi. Aceste trei tipologii se tem că nu au 
nicio valoare prin ei înşişi şi prin urmare trebuie să fie sau să facă 
ceva extraordinar pentru a câştiga iubirea şi acceptarea celorlalți. La 
nivelul mediu-către-inferior, persoanele din tipologia doi prezintă 
imaginea falsă a unei generozităţi totale şi lipsite de egoism, 
pretinzând că nu îşi doresc niciun fel de recompensă pentru ei 
inşişi, când de fapt pot să aibă aşteptări imense şi nevoi emoţionale 
nerecunoscute foarte mari. 

La acest nivel, persoanele din tipologia Doi caută validarea 
propriei valori prin supunerea pe care o arată față de cererile 
superegoului de a se sacrifica pentru ceilalți. Ei cred că, dacă 
vor să fie iubiţi, trebuie să fie iubitori şi lipsiţi de egoism 
şi să-i pună întotdeauna pe ceilalți pe primul loc. Problema 
rezidă în faptul că, punându-i mereu pe ceilalți pe primul loc, 
cei din tipologia Doi se vor simţi în secret furioşi şi plini de 

resentimente - sentimente pe care se străduiesc din greu să 
le reprime sau să le nege. Cu toate acestea, sentimentele vor 
izbucni la un moment dat, provocând rupturi în relaţiile lor şi 
aducând astfel la lumină lipsa de autenticitate a multora dintre 
afirmaţiile indivizilor de nivel mediu-către-inferior referitor la 
ei înşişi şi la profunzimea iubirii lor. Dar la nivelul superior 
lucrurile stau complet altfel. Bunica mea din partea mamei (este 
vorba despre Don) era un Doi tipic. în timpul celui de-al Doilea 
Război Mondial a fost „mămica” a mai mult de jumătate din 
soldaţii din baza aeriană Keisler din Biloxi, Mississipi, gătind 
pentru băieţi şi cazându-i în propria casă în timpul permisiilor, 
oferind sfaturile sale pline de consolare oricui se simţea prea 
singur sau înspăimântat la gândul de a merge pe front. Deşi nici 
ea nici soţul ei nu erau prea bogaţi şi avea doi copii adolescenţi, 
femeia gătea în plus pentru ofiţerii de serviciu, cazându-i peste 
noapte şi având grijă tot timpul ca uniformele lor să aibă toţi 
nasturii şi să fie bine călcate. A trăit până la vârsta de optzeci de 
ani, amintindu-și anii aceia ca fiind cei mai fericiţi din viaţa sa 
şi care-i aduseseră cele mai multe împliniri - aceasta deoarece 
abilitățile sale superioare caracteristice tipologiei Doi erau atât 
de plenar şi de amplu implicate. 


Observaţi că tiparul din copilărie descris aici nu determină 
efectiv tipul de personalitate, ci mai degrabă descrie tendințele 
pe care le observăm în etapa de început a copilăriei şi care au un 
impact major asupra relaţiilor adultului din această tipologie. 


MODELUL COMPORTAMENTAL 
ÎNVĂȚAT ÎN COPILĂRIE 


în copilărie, cei din tipologia Doi ajung să creadă în trei 
lucruri. în primul rând, în faptul că trebuie să pună nevoile 
celorlalți oameni înaintea nevoilor personale; în al doilea rând 


că trebuie să ofere pentru a primi şi în al treilea rând că trebuie 

să câştige afecțiunea celorlalţi deoarece iubirea nu le poate fi 
oferită pe tavă. Simţeau că pentru a fi iubiţi trebuie să-şi reprime 
propriile nevoi oferind ajutor pentru nevoile celorlalți, oferind 
din abundență atenţie tuturor într-un efort de a fi iubiţi şi doriţi. 
In funcţie de gradul de disfuncţionalitate al mediului copilăriei 
lor, au învăţat de asemenea că recunoaşterea propriilor nevoi 
reprezintă o formă de egoism, fiind strict interzisă de superegoul 
lor. („Oamenii buni nu au nevoi personale. A-ţi acorda prea mult 
timp ţie însuţi este un act de egoism.”) Astfel, cei din tipologia 
Doi au învăţat să convieţuiască în cadrul sistemului familial 

- precum şi în cadrul tuturor relaţiilor ulterioare - adoptând 
rolul altruistului, al prietenului lipsit de egoism, al celui care-i 
mulţumeşte pe toţi ceilalţi, oferindu-le atenţie şi preţuindu-i 
foarte mult. 

Este posibil ca în tinereţe cei din tipologia Doi să-şi fi câştigat 
locul în cadrul familiei având grijă de rudele lor, realizând acţiuni 
casnice, sau având grijă de părinţii lor într-o mulţime de moduri. Ei 
sunt profund condiţionaţi să creadă că sacrificându-se ei înşişi, vor 
fi recompensaţi cu acel lucru numit iubire în cadrul sistemului lor 
familial. Lois, expert în educaţie şi administraţie, ne împărtăşeşte 
câteva elemente referitoare la sentimentul de împovărare trăit de 
copiii aparţinând tipologiei Doi. 


De când mă ştiu am simţit că era de datoria mea să am grijă 
de ceilalți membri ai familiei mele. Simţeam că trebuie să îmi ajut 
tatăl şi mama şi să le uşurez povara. Sunt cel de-al doilea copil 
în ordinea vârstei din cei şase copii. Am avut grijă de surorile 
mele gemene care sunt cu unsprezece ani mai mici decât mine. îmi 
amintesc multe ocazii când simţeam că depind cu toţii de mine. 
Mi-am petrecut cea mai marc parte a copilăriei gătind, jăcând 
curățenie şi spălând haine pentru a o ajuta pe mama mea care 
părea întotdeauna copleşită de povara vieţii. 


Totuşi această orientare creează o problemă majoră pentru 
cei din tipologia Doi. Pentru a se identifica total cu rolul de 

îngrijitor şi pentru a-şi menţine sentimentele pozitive pe eare 
respectivul rol le aduce, ei trebuie să-şi reprime profund propriile 
nevoi, suferinţe, precum şi lipsa de încredere în sine. Odată aceste 
sentimente reprimate, celor din tipologia Doi le este tot mai 
greu să-şi recunoască propriile nevoi şi suferinţe şi sunt automat 
atraşi către nevoile şi suferinţele celorlalţi. La un nivel psihologic 
profund, ei încearcă să remedieze în ceilalţi suferinţele pe care nu 
sunt capabili să le recunoască la ei înşişi. 

Maggie este un terapeut talentat, care şi-a dedicat întreaga 
viață pentru a-şi ajuta clienţii să-şi vindece rănile din copilărie, 
în cele ce urmează vorbeşte cu entuziasm despre abandonarea 
timpurie a propriei fiinţe. 

„In prima zi de şcoală în clasa întâi am văzut mulți copii 
care se jucau în locul special amenajat. Cu toții strigau şi 
țipau, împingăndu-se unii pe alţii şi alergând de colo-colo. Mă 
simțeam ca şi cum aş fi ajuns în iad, deoarece nu eram obişnuită 
să fiu în preajma copiilor, iar aceşti copii îmi apăreau extrem de 
„ lipsiți de control ”. Ce era de făcut? Am văzut o fetiță de partea 
cealaltă a curţii. Avea hainele în dezordine şi părul despletit. 
Papucii îi erau murdari. Avea nevoie de ajutor! Ce idee bună! 
I-am făcut o cordeluţă, am luat-o în braţe şi i-am spus să nu mai 
fie supărată, deoarece o să am grijă de ea. Pe loc am devenit 
dependente una de cealaltă. Mă simțeam încrezătoare şi utilă 
celorlalți. Au trecut mulți ani până mi-am dat seama că atunci 
eram extrem de speriată şi că cealaltă fetiță era doar o imagine 
a mea în oglindă. ” 

Datorită acestei dinamici interioare, tipul Doi învaţă să 
facă faţă propriilor sentimente negative focalizându-se asupra 
celorlalți şi încercând din greu să le facă pe plac şi să îi ajute. 
Cu toate acestea, cu cât mediul familial din care provin este 
mai disfuncţional, cu atât se vor aştepta mai mult să fie respinşi, 
încercând cu disperare să obţină un răspuns pozitiv. în ultimă 
instanță vor face aproape orice pentru a primi un indiciu cât de 


mic în semn că sunt iubiţi. 

SUBTIPOLOGII LE ÎN FUNCȚIE DE ARIPA 


TIPUL DOI CU ARIPA UNU: 
CEL CARE SERVEŞTE, SLUJITORUL 


Exemple: Maica Tereza, Eleanor Roosevelt, Desmond Tutu, 
Danny Thomas, Ann Landers, Barbara Bush, Lewis Carroll, Florence 
Nightingale, Albert Schweitzer. 


Subtipul sănătos: Persoanele, din această tipologie combină 
căldura cu seriozitatea scopului, străduindu-se din greu fie tot mai 
buni şi să ofere servicii dezinteresate. Combinația dintre moralitatea 
celor din tipologia Unu şi empatia manifestată de tipologia Doi 
dă naştere unei dorinţe acerbe de a uşura suferinţa umană. Aceşti 
oameni reprezintă adesea prototipul Bunului Samaritean, dornic să 
ducă la bun sfârşit sarcini ingrate şi lipsite de strălucire pe care 
ceilalţi le ocolesc în general. Aceştia sunt mai plini de seriozitate 
decât cealaltă subtipologie, având grijă de ceilalţi în mod vizibil 
şi fiind adesea remarcaţi în învăţământ, servicii publice, medicină 
alternativă, preoţie, având grijă de imigranții ilegali sau de persoanele 
suferind de tulburări fizice sau psihice. 

Subtipul mediu: Persoanele aparţinând acestei subtipologii se 
simt obligate să se lupte cu atitudinea şi sentimentele lor „egoiste”: 
ele se simt responsabile pentru bunăstarea celorlalţi, fiind de obicei 
îndatoritoare, corecte şi severe cu ele însele. Sunt persoane emotive, 
dar au tendinţa să-şi cenzureze exprimarea emoţională deoarece 
nu se simt în largul lor atrăgând atenţia asupra lor. Preferă să 
muncească în culise, dar cu toate acestea îşi doresc să fie importante 
şi să conteze în vieţile.celorlalţi. Persoanele din tipologia Doi cu 
aripa Unu trăiesc stări conflictuale între nevoile lor emoţionale şi 
principiile lor, fapt care-i face adeseori să se implice în sistemul 
educaţional moral sau religios. Pot să devină extrem de autocritici, 
neglijându-şi sănătatea, negându-şi nevoile personale şi având 


tendinţa de a face pe martirii. 

TIPOLOGIA DOI CU ARIPA TRLI: 
AMFITRIONUL/AMFITRIOANA/GAZDA 


Exemple: Luciano Pavarotti, Sammy Davis, Jr. Sally Jesse, 
Raphael Arsenio Hali, Anne Meara, Jack Paar, Anne Jackson, 
Delta Burke, Merv Griffin, John Denver. 


Subtipul Superior: Persoanele din această subtipologie sunt 
mai exteriorizate: ele caută iubirea prin intermediul legăturilor 
personale pe care le creează, precum şi prin faptul că îi fac pe 
ceilalți să se simtă bine. Stima de sine a unei persoane din tipologia 
Doi cu aripa trei este mai mult legată de calităţile personale decât 
de calitatea serviciilor făcute celorlalţi. Sunt sociabili şi vorbăreţi, 
fermecători şi adaptabili, cu o „personalitate” foarte vizibilă. Le 
place foarte mult să-şi ofere talentele şi resursele personale în 
beneficiul prietenilor şi familiei - gătind pentru ei, facându-i să 
se simtă bine, cântând sau ascultându-i - toate acestea fiind o 
modalitate de a-şi împărtăşi tezaurul personal. 

Subtipul mediu: Persoanele aparținând acestei subtipologii 
sunt prietenoase şi cu simţul umorului, deşi sunt totodată focalizate 
şi ambiţioase. De obicei nu se implică în mod deschis în a avea 
grijă de ceilalţi: cel mai adesea sunt de părere că propria prietenie 
precum şi calitatea atenţiei lor reprezintă un cadou suficient oferit 
celorlalți. Persoanele aparţinând acestei subcategorii pot fi destul 
de seducătoare, fiind de asemenea mult mai focalizate asupra 
relațiilor, uneori excesiv de prietenoase, exagerat de sentimentale 
şi de teatrale, deoarece rezultatul dorinţei de acceptare a celor din 
tipologia Trei se amestecă cu tendinţa puternică spre intimitate 
a celor din tipologia Doi. Mai puţin serioase şi mai orientate 
asupra unui scop anume decât persoanele din tipologia Doi cu 
aripa Unu, au tendinţa de a sc implica mai mult în procese 
laborioase de autoanaliză şi autocriticism. Persoanele aparţinând 
acestei categorii sunt fiinţe directe, ştiu ce îşi doresc, atrăgând 
atenţia asupra serviciilor pe care le oferă. Pot să îşi acorde prea 
multă importanţă de sine, fiind dominante şi uneori arogante. 

VARIANTELE INSTINCTUALE 


INSTINCTUL DL CONSERVARE 
ÎN CAZUL TIPOLOGIEI DOI 


Asumarea prerogativelor. La nivel mediu, Altruiştii la care 
predomină instinctul de conservare îşi reprimă propriile instincte 
de conservare, focalizându-şi atenţia asupra îndeplinirii nevoilor 
celorlalți. Ei reprezintă varianta instinctuală cea mai susceptibilă 
de a se epuiza pe sine pentru ceilalţi, deoarece îşi ignoră propriile 
nevoi, şi adesea nu reuşesc să se odihnească suficient sau să-şi 
acorde destul timp pentru ei înşişi. Este posibil ca adesea să 
gătească sau să le ţină companie celorlalţi, facându-i să se simtă 
bine, tară ca ei să mănânce sau să se bucure efectiv de evenimentul 
al cărui amfitrion sunt. în mod subconştient ei se vor aştepta ca 
ceilalţi să aibă grijă de nevoile lor şi rareori sunt capabili să ceară 
în mod direct ajutorul. Sunt astfel predispuşi în mod special la 
sentimentul de martirizare. Ei simt că ceilalţi le sunt „datori” 
pentru serviciile lor, ca şi cum ar spune, „Am dreptul să primesc 
orice lucru de care am nevoie, deoarece am făcut atât de mult 
pentru toţi ceilalți.” 

Pe măsură ce sentimentul lor de anxietate creşte, această 
subtipologie la care predomină instinctul de conservare trebuie să 
găsească mai multe modalităţi indirecte pentru a-şi împlini nevoile, 
în acelaşi timp, instinctele lor de conservare vor fi distorsionate 
de tendinţa de a-şi reprima propriile sentimente şi impulsuri. în 
plus, îşi acordă multă importanţă, fiind mândri de sacrificiile lor şi 
simțindu-se tot mai îndreptăţiţi să primească orice sunt ei de părere 
că va compensa suferinţa lor. Pretenţiile pentru privilegii speciale şi 
pentru recompensarea sacrificiilor lor coexistă cu alimentaţia în exces 
şi tratamentele medicamentoase menite să suprime sentimentele 
de agresivitate. Negarea propriilor probleme apare alternativ cu 
lamentările. Fie „Eu nu am nevoie de ajutor” fie „Nimeni nu observă 
propriile mele nevoi.” Ei se vor baza tot mai mult pe manipularea 
emoţională a celorlalţi - generarea sentimentului de vinovăţie - 


pentru împlinirea nevoilor personale. 

La nivelul nesănătos, altruiştii ajung să fie prinşi în capcana 
de propria bunăstăre fizică. Obsesia pentru mâncare, precum şi 
pentru tot felul de simptome şi sindromuri medicale, reprezintă un 
element obişnuit, alături de ipohondrie şi de diversele dereglări 
somatice. Suprimarea nevoilor emoţionale şi a sentimentelor de 
agresivitate poate da naştere unor grave probleme de sănătate. 


INSTINCTUL SOCIAL ÎN CAZUL TIPOLOGILI DOI 


Prietenul tuturor. La nivel mediu, instinctul social sc exprimă 
în cazul tipologiei Doi sub forma unei puternice dorinţe de a fi 
plăcut şi apreciat de toată lumea. Aceştia (la fel ca şi tipologia 
Şapte) au de obicei o agendă socială încărcată şi le place foarte 
mult să facă noi cunoştinţe, să lucreze în cadrul reţelelor comerciale 
şi să fie amfitrionii a tot soiul de întruniri. Cei din jur sunt uimiţi 
de faptul că aceştia par a fi extrem de familiari cu aproape toată 
lumea. Le place să fie focarul, punctul central al scenei lor sociale. 
La nivelul de manifestare a instinctului social, cei din tipologia Doi 
simt o puternică nevoie de a fi remarcaţi pentru ca oamenii să-şi 
amintească dc ei, fiind influenţaţi de frica de a fi lăsaţi pc dinafară 
sau trecuţi cu vederea. 

Pe măsură ce nevoia lor de iubire şi atenţie este tot mai mare, 
încep să caute validarea propriei fiinţe prin intermediul popularității 
sau intrând în contact cu alte persoane care sunt pline de succes 
sau care sunt extrem de apreciate în cadrul grupului din care fac 
parte. La nivel social, cei din tipologia Doi pot foarte bine să 
aibă şi ambiţii proprii, dar acestea sunt în cea mai mare măsură 
neconştientizate şi indirecte. Astfel ei vor manevra adesea lucrurile 
într-o asemenea măsură încât să devină susţinători indispensabili ai 
acelora pe care îi consideră ca având succes: „O mână spală pe alta: 
mă ajuţi, te ajut şi eu.” Dacă nu sunt siguri pe ei cu privire la gradul 
de apreciere socială, pot urmări cultivarea anumitor talente pentru 
a deveni astfel mai valoroşi şi pentru a avea mai mult de oferit (ca 


de exemplu, abilităţi mediumice). Ei încearcă să-i impresioneze pe 

ceilalți oferind sfaturi - de ordin spiritual, financiar sau medical 

- şi de asemenea lăudându-se cu relaţiile lor. Acest ultim fapt 
le va cauza adesea necazuri, deoarece dorinţa lor de a le spune 
celorlalți că sunt prieteni cu diverse persoane importante îi face 
adesea să fie indiscreţi şi să facă anumite confidenţe. La un nivel 
mediu-inferior, persoanele din tipologia Doi pot de asemenea 
să genereze frustrarea persoanelor semnificative din viaţa lor, 
deoarece au tendinţa de a se împrăştia într-o gamă largă de contacte 
sociale, tară a acorda atenţie efectivă niciunuia dintre acestea. 
Uneori pot chiar să se apropie de oricine le oferă cel mai mic semn 
de aprobare şi atenţie. 

La nivel inferior, instinctul social în cazul tipologiei Doi poate 
avea manifestări de superioritate, aceştia atrăgând constant atenţia 
asupra „faptelor lor bune” şi cerându-şi răsplata pentru ele: „Ce te-ai 
face tară mine?” In aceeaşi direcţie, pot deveni extrem de permisivi, 
acoperind faptele îndoielnice sau greşelile persoanelor pe care le 
apreciază, pentru ca aceştia să continue să-i ajute, rămânându-le de 
asemenea datori. 


INSTINCTUL SEXUAL ÎN CAZUL TIPOLOGIEI DOI 


Tânjind după intimitate. La nivel mediu, instinctul sexual 
se manifestă în cazul tipologiei Doi printr-o adevărată dependenţă 
de intimitate, la modul cel mai acut dintre toate tipologiile de 
pe Eneagramă. Simt că trebuie să se apropie de ceilalţi, atât din 
punct de vedere emoţional cât şi psihic. La nivel sexual, celor 
din tipologia Doi le place să cucerească persoanele care le par 
atrăgătoare, mai ales dacă acestea reprezintă o provocare sau dacă 
inițial păreau neinteresate de ei. Dacă la nivel social tipologia 
Doi dorea să fie prietenul tuturor, la nivel sexual îşi doreşte să fie 
cel mai bun prieten al unei singure persoane, focalizându-se doar 
asupra câtorva persoane şi plăcându-le să creadă că sunt confidentul 
lor cel mai apropiat. La nivel sexual, celor din tipologia Doi le 
place să-şi petreacă timpul în intimitate cu celălalt, împărtăşindu-şi 
secrete şi discutând despre „relaţie.” Le place să afle care sunt 

lucrurile importante în viaţa partenerului lor şi este posibil chiar 
să facă cercetări în domeniu pentru a deveni mai apropiaţi. 
(„Extraordinar - şi eu ascult muzica lui Sinatra încă de prin anii 
patruzeci!”) 

Cuvântul seducător a fost adesea asociat cu tipologia Doi 
în general, dar acesta s-ar aplica cel mai bine acestei subtipologii 
sexuale. Toate cele nouă tipologii pot li seducătoare în felul lor. 
Persoanele din tipologia Doi la care sc manifestă instinctul sexual 
sunt foarte seducătoare deoarece îi acordă celuilalt foarte multă 
atenţie. Se oferă să vorbească despre problemele celuilalt pentru 
a se apropia mai mult de acesta. Gesturile evidente cu conotaţie 
sexuală pot de asemenea să aibă un rol în acest proces, deşi nu sunt 
întotdeauna realizate la nivel conştient. 

In plan sexual, dacă li sc amplifică teama că nu mai sunt doriţi, 
vor începe să-l urmărească pe celălalt. Vor cădea pradă temerii că 
ceilalţi nu şi-ar petrece timp cu ei dacă ei nu ar face eforturi excesive 
pentru a-i cuceri. La nivel mediu inferior, persoanele din tipologia 
doi la care se manifestă instinctul sexual devin tot mai insistenţi, cu 
pretenţii excesive şi nu acceptă să fie refuzaţi. Chiar dacă celălalt 
le oferă afecțiunea sa, ei simt că totuşi nu sunt destul de apropiaţi. 
In timp ce Altruiştilor la care predomină instinctul social le place să 
creeze legături şi să lege noi cunoştinţe între oameni, subtipul la care 
predomină instinctul sexual nu va face cunoştinţă prietenilor lui unii 
cu alţii, temându-se ca aceştia să nu devină prea apropiaţi între ei, 
îndepărtându-l astfel pe el din relaţie. 

La nivel inferior, persoanele din tipologia Doi în cazul cărora 
se manifestă instinctul sexual devin extrem dc geloase, posesive 
şi amenințătoare, fiindu-le teamă să scape din ochi persoana dorită 
sau să nu reuşească să o contacteze la telefon. Este posibil să 
devină obsedaţi de celălalt, „verificându-l” la un mod bolnăvicios 
deja, incapabili să accepte să fie respinşi sau chiar să primească 
un răspuns nepotrivit din partea obiectului dorinţei lor. Este posibil 
să ajungă să hărţuiască persoana care reprezintă ţinta obsesiei lor 
romantice sau chiar să îi vâneze pe aceia care nu le pot refuza 
avansurile. 

NIVELELE DE DEZVOLTARE ALE TIPOLOGIEI A DOI 


SĂNĂTOS 


Termeni cheie: 
Nivelul I Atent la propriile lui nevoi 
Oferind iubire necondiționată 
Cei din tipologia Doi renunţă la convingerea că nu au voie să 
le pese de ci înşişi. Astfel ei îşi conştientizează propriile sentimente 
şi nevoi, fiind liberi să-i iubească pe ceilalţi fară să aştepte nimic în 
schimb. De asemenea îşi împlinesc dorinţa de bază, iar eliberaţi de 
aceasta, cei din tipologia Doi vor experimenta iubirea necondiționată 
pentru ei înşişi şi pentru ceilalţi. Sunt bucuroşi, plini de graţie şi umili. 


Nivelul 2 Empatic 
Grijuliu 
Cei din tipologia Doi se focalizează asupra sentimentelor 
celorlalţi plini de o preocupare afectuoasă în semn de apărare împotriva 
fricii lor primare. Imaginea de sine: „Sunt iubitor, atent şi altruist.” 


Nivelul 3 Ajutăndu-i pe ceilalți 
Darnic 
Cei din tipologia Doi îşi îmbunătăţesc imaginea de sine 
făcând fapte bune pentru ceilalţi. Sunt generoşi cupropriultimp şi 
propria energie, fiind plini de apreciere, încurajatori şi îndatoritori 
cu ceilalți. Sunt de asemenea expansivi emoţional, bucurându-se 


să împărtăşească din talentele lor şi celorlalţi. 


MEDIU 


Nivelul 4 Bine intenţionat 


Pe placul celorlalți 
Cei din tipologia Doi încep să se teamă că ceea ce au tăcut până 
atunci nu este suficient - ceilalţi nu prea vor să-i aibă în preajmă. îşi 
doresc să se apropie de ceilalţi şi să se asigure că ceilalţi îi plac. Cei din 
tipologia Doi încearcă să cultive prietenia celorlalţi oameni şi să-i câştige 
de partea lor urmărind să le facă pe plac, să-i flateze şi să-i susţină. 

Nivelul 5 Posesiv 
Inoportun 
Cei din tipologia Doi se tem că oamenii pe care îi iubesc vor 
iubi pe altcineva mai mult decât pe ei şi astfel nu vor mai avea 
nevoie de ei. în încercarea lor de a avea pretenţii asupra oamenilor 
ei pun nevoile celorlalţi înaintea nevoilor personale. Mândri, dar 
având şi ei nevoile lor, nu vor să-i piardă din ochi pe ceilalți. 


Nivelul 6 Plin de sine 
Arogant 

Cei din tipologia Doi sunt furioşi că ceilalţi consideră că li se 
cuvine tot ceea ce ei le oferă, dar nu sunt capabili să-şi exprime liber 
suferinţa. în loc de aceasta, se plâng de problemele lor de sănătate, 
atrag atenţia asupra faptelor lor bune şi le amintesc celorlalți cât 
de mult le datorează. Sentimentele reprimate încep să cauzeze 
probleme la nivel fizic. 


NESAĂNĂTOS 
Nivelul 7 Justificăndu-şipropriile acţiuni 
Manipulator 

Cei din tipologia Doi sc tem că îi îndepărtează pe ceilalți 
oameni şi aceasta poate fi adevărat. Pentru a-şi recupera imaginea 
de sine, aceştia îşi raţionalizează propriul comportament, văzându-i 
pe ceilalți drept „ingraţi şi egoişti”. încearcă să provoace mila 
celorlalți drept un substitut pentru iubire şi îi fac pe ceilalţi să fie 


în continuare dependenţi de ei pentru a-i împiedica să-i părăsească. 


Nivelul 8 îndreptăţit 
Coercitiv 
Despotic 
Cei din tipologia Doi sunt atât de disperaţi după iubire încât 
încep să o caute în mod obsesiv. Simt că au dreptul să facă orice vor 
ei, deoarece au suferit atât de mult şi datorită nevoii lor de afecţiune 


pot ajunge să acţioneze impulsiv şi inadecvat. 

Nivelul 9 Sentiment de victimă 
Oneros 
Realizarea faptului că sc poate să fi fost „egoişti” sau să-i 
fi rănit pe ceilalți este prea mult pentru cei din tipologia Doi la 
nivel inferior. Aceştia sunt acum căzuţi la pământ, atât fizic cât şi 
emoţional, jucând rolul de victime şi martiri. Ceilalţi sunt atunci 
obligaţi să intervină şi să aibă grijă de ei. 


PROVOCĂRI CE DETERMINĂ EVOLUȚIA TIPULUI DOI 


Cei mai mulţi din tipologia Doi se vor confrunta cu 
următoarele situații în decursul vieţii. Să observăm tendinţele 
pe care le avem, să ne „surprindem asupra faptului” şi să 
conştientizăm doar răspunsurile automate pe care le dăm ne 
va ajuta foarte niult să ne eliberăm de aspectele negative ale 
tipologiei noastre. 


SEMNALUL DE TREZIRE PENTRU TIPOLOGIA DOI: 
SĂ FACĂ PE PLACUL CELORLAŢI 


Pot să fac astf el ca să mă placă toată lumea 


Aşa cum am văzut, cei din tipul Doi au tendinţa de a fi 
foarte generoşi, dar devin uşor nesiguri de dragostea celor din jur. 
Fiindu-le teamă că nu este suficient ee-au făcut bun pentru alţii, îşi 
doresc să fie pe placul lor, şi vor căuta să facă şi să spună tot felul 
de lucruri care le-ar face plăcere acestora. Este foarte dificil pentru 
persoanele din tipologia a Doua să reziste să se ţină de-o parte şi 
să-i lase şi pe ceilalți să aibă propriile sentimente sau experienţe. 
Ei tind să grăbească lucrurile, ca şi cum l-ar înghiţi pe celălalt. 

„A face pe placul celorlați” poate lua mai multe forme, de 
la o prietenie forţată şi a fi plini de o solicitudine exagerată faţă de 
binele celorlaţi, până la a fi prea generoşi şi a lăuda fără ruşine pc 
alţii. Mai mult decât atât, Altruiştii se vor simţi obligaţi să aibă fără 
discriminare tot felul de relaţii, putând deveni „, cel mai bun prieten” al 

poştaşului, sau să adopte practic toţi copiii din cartier, şi asta pentru 
că încrederea în ei înşişi depinde de cât de apropiaţi se simt de cei din 
jur. Au tendinţa de a-şi umple golul din propriul suflet cu emoţiile şi 
sentimentele celorlalți. Ca majoritatea proiectelor egoului, şi accastă 
strategie va fi sortită eşecului. 

Mai profund. Altruiştii se tem că ceilalţi nu vor mai fi aşa de 
apropiaţi de ei dacă vor înceta să fie generoşi şi să le ofere sprijinul. 
Chiar dacă oamenii vor aprecia acţiunile lor pline de bunătate precum 
şi ajutorul şi suţinerea lor, sufletul lor rămâne neatins. Aprecierile celor 
din jur nu vor putea să vindece sentimentele intense subconştiente 
că sunt inutili sau lipsiţi de valoare. Este posibil ca la un moment 
dat prietenii să surprindă motivul ascuns al generozităţii Altruiştilor 
obişnuiţi, lucru ce-ar putea duce la apariţia unei distanţări sufleteşti şi 
în final la respingerea manifestărilor specifice tipologiei Doi. 

Rich, un scriitor căsătorit în vârtă de 40 ani îşi reaminteşte un 
eveniment din copilărie care ilustreză suferinţa care se ascunde în 
spatele unui astfel de comportament. 

Aveam patru sau cinci când am dorit să mă împritenesc cu o 
fetiță care locuia la câteva casc de mine. Aveam o mică locomotivă care 
şuiera şi care era dealtfel una din jucăriile mele preferate. M-am gândit 
să i-o Jac ei cadou pentru a-i câştiga simpatia. Intr-o după-amiază am 
luat jucăria cu mine şi ani plecat spre casa ei. Am văzut-o jucându-se 
pe verandă. Când am intenţionat să-i dăruiesc locomotiva, am realizat, 
fără să cunosc atunci cuvântul pentru această emoție, că era de fapt 
ca şi cum aş fi mituit-o. încă îmi mai amintesc lupta care se dădea 
în sufletul meu între această senzaţie şi dorința intensă de a-i dărui 

jucăria astfel încât să mă placă şi să accepte să fie prietena mea. 


CUM SĂ-I CUCEREŞTI PE CEILALŢI 


In jurnalul transformării interioare consacră o pagină în care 
să scrii modalităţile personale prin care urmăreşti să-i mulţumeşti 
pe ceilalți. Ai tendinţa să-i flatezi pentru a-i face să te placă? 
Obişnuieşti să dai bani sau să faci anumite favoruri? Cum 
subliniezi ce ai tăcut pentru ceilalți, chiar dacă o faci într-un mod 

foarte subtil? Te-ai surprins vreodată negând sau justificându-ţi 
nevoia de a-i mulţumi pe cei din jur? Este acesta un lucru de care 
eşti mândru sau ţi-e ruşine? Cum ai reacţiona dacă ceilaţi te-ar 
trage la răspundere pentru asta? Cum te simţi când te gândeşti la 
toate acestea? Cum te-ai simţi dacă s-ar schimba roata, şi ceilalți 


ar urmări să te flateze sau ar face eforturi să te mulţumească? 


Rolul Social: Prietenul special 


„Nu este minunat că suntem atât de apropiaţi?" 


Tipul Doi mediu se defineşte pe sine ca fiind Prietenul special 
sau Confidentul. Se aşteaptă ca cei din jur să-l considere cel mai bun 
prieten şi să fie căutat pentru a li se cere sfatul şi a li se împărtăşi cele 
mai intime secrete. Faptul că au un loc special în viaţa familiei şi a 
prietenilor şi că ştiu lucruri privilegiate despre aceştia - mici lucruri, 
ştiute doar de ei - este o dovadă a faptului cât sunt de apropiaţi. 
Tipul Doi consacră mult timp pentru a-şi face noi prieteni şi pentru a 
întreţine relaţiile cu cei vechi. Ei doresc să fie informaţi despre tot ce 
se mai întâmplă şi să fie consultaţi în luarea deciziilor importante. 

Altruiştii doresc ca cei din afara cercului lor de prieteni să 
ştie cât de intimi sunt cu aceştia, şi obişnuiesc adesea să-i bârfească 
pentru a-şi arăta starea de intimitate, lăsând să scape chiar informaţii 
foarte personale. Bârfa poate arăta şi cât de preocupaţi sunt Altruiştii 
de soarta celor din jur. „Jack şi Mary au din nou probleme în 
căsnicie. lar săracul Jack are probleme şi la muncă.” 

Tipologia Doi depune multă energie căutând să aibă şi mai 
mult de oferit celorlaţi. Pot avea diverse preocupări spirituale. 
Citirea tarotului, masajul, vindecarea bioenergetică, sfaturile despre 
nutriție, gătitul, informaţiile despre cum se cresc copiii sau lucrul 
manual au scopul de a-i servi pe ceilaţi şi de a-i face să se simtă 
bine, pentru ca implicit ceilalți să-i simpatizeze şi să-i placă pc ei. 
Altruiştii cred că dacă ar avea anumite daruri sau puteri spirituale, 
ca de exemplu să citească aura sau să ofere împărtăşania, ceilalți ar 
avea întotdeauna nevoie de ei şi i-ar dori mereu. 

OARE CHIAR LE PLACE DE MINE? 


Observaţi cc anume faceţi voi înşivă pentru a vă dezvolta 
legăturile cu ceilalţi oameni. Le faceţi servicii în plus? Vorbiţi 
foarte mult despre relaţia dintre voi? Aveţi nevoie de foarte 
multe asigurări din partea celorlalți? Dacă vă surprindeţi pe 
voi înşivă simțind nevoia de a vă apropia de cineva, opriţi-vă şi 
inspirați adânc de trei ori. Observaţi-vă poziţia. Apoi continuaţi 
să vorbiţi cu cealaltă persoană. 


„Cel care cunoaşte numele sau tăria propriilor sale virtuți, 


» 


nu mai are astfel niciuna. 
JOHN DONNE 


Mândrie, flatare şi autosatisfacţie 


Când egoul tinde să fie el însuşi sursa iubirii sau să devină un 
element valoros în vieţile celorlalţi rezultă mândria, pasiunea sau 
„păcatul capital” al persoanelor din tipologia Doi. („Ce te-ai face 
tu fără mine?”) Adevărata iubire şi valorile autentice sunt o parte 
a naturii noastre esenţiale, care apar în mod spontan atunci când 
suntem în legătură cu sufletul nostru. Când ne îndepărtăm de acest 
aspect al naturii noastre, ne simţim goi pe dinăuntru şi inutili, 
iar mândria reprezintă atunci stratagema egoului pentru a acoperi 
aceste sentimente dureroase. 

Mândria se exprimă adesea sub forma flatării. Duşi de valul 
mândriei, cei din tipologia Doi se simt obligaţi să le facă complimente 
celorlalţi, din perspectiva dorinţei inconştiente că respectiva atenţie le 
va fi recompensată. Aceştia speră că ceilalţi vor vedea cât de generoşi 
şi de iubitori sunt şi le vor recunoaşte aceste calităţi într-un mod similar. 
Cu cât sunt mai puţin siguri pe ei, cu atât mai mult cei din tipologia 
Doi vor tinde să-i flateze pe ceilalţi în speranţa că li se va mulţumi 
iar ceilalți îi vor aprecia mai mult flatându-i şi ei, la rândul lor. 

Pentru toate tipologiile, mândria reprezintă expresia faptului că 


nu dorim să ne recunoaştem propria suferinţă şi să cerem ajutorul. 

Mândria este dată de faptul că nu vrem să acceptăm gravitatea 
propriei noastre suferinţe, a goliciunii din noi înşine şi a nevoilor pe 
care le avem. Ca rezultat al mândriei, cei din tipologia Doi au grijă 
de suferinţele tuturor celorlalţi, neglijându-şi cu toate acestea propria 
suferinţă. („Eu nu am nevoie de nimic. Mă simt bine! Sunt aici să am 
grijă de tine”). Mândria se „trădează” prin instinctul de apărare care 
apare atunci când cineva îndrăzneşte să sugereze că şi persoanele din 
tipologia Doi au nevoile şi suferinţele lor. 

La fel ca şi celelalte tipologii ale triadei emoţionale, imaginea 
de sine iubitoare a celor din tipologia Doi acoperă de fapt un 
sentiment profund de ruşine, durere şi ostilitate. Atâta timp cât 
aceste emoţii nu sunt conştientizate, cei din tipologia Doi nu îşi pot 
exprima toate sentimentele. Astfel, mândria îi împiedică să trăiască 
iubirea şi să simtă afecțiunea şi grija celor din jur, îndepărtându-i 
de vindecarea reală a rănilor lor, care sunt mascate de acţiunile lor 
aparent lipsite de egoism. 


In căutarea dovezilor de afecţiune 


Cu cât cei din tipul Doi simt că merită mai puţin să fie 
iubiţi, cu atât se focalizează mai mult să caute acele semne, acele 
elemente palpabile care să le arate că sunt iubiţi. Aceste semne 
pot diferi foarte mult de la un membru al tipului Doi la altul şi 
pot fi orice, o îmbrăţişare, un ton deosebit al vocii, să primească 
mulţumiri imediate pentru un favor realizat cuiva, să primească un 
telefon sau chiar un răspuns de natură sexuală. 

Numim aceste răspunsuri specifice, „dovezi de afecțiune”. 
Dacă cealaltă persoană nu îi spune cuvinte sigure ca „Te iubesc” 
cu un ton special al vocii şi uitându-se cu siguranţă în ochii lor, 
majoritatea celor din tipologia Doi nu simt că sunt iubiți. Dacă 
cealaltă persoană alege să îşi exprime dragostea într-un mod diferit 
decât percep Altruiştii dovezile de afecţiune, nu contează, ei nu se 
simt iubiţi. De fapt, tipologia a doua judecă inconştient răspunsurile 
celorlaţi şi doar căteva acţiuni trec de filtrul superegoului lor. (Jeff 
m-a salutat şi m-a întrebat ce mai fac, dar dacă într-adevăr i-ar fi 

păsat de mine m-ar fi oprit şi m-ar fi inv itat la o cafea). Cu cât sunt 
mai nesiguri pe ei, cu atât le este mai dificil să accepte chiar semnele 
clare de afecțiune ca fiind o dovadă a faptului că sunt iubiţi. 

Pentru a-şi împlini nevoia de a primi de la ceilalți dovezi de 
afecţiune, majoritatea celor din tipul Doi fac tot timpul aluzii la ce i-ar 
putea face pe ei să se simtă iubiţi. (Ziua ta este pe 16 ianuarie, nu-i 
aşa ? Şi a mea o să fie în curând). Dacă pentru ei dragostea înseamnă să 
primească flori, o persoană din tipologia a doua va trimite cuiva flori 
dc ziua ei - sperând că respectiva persoană îşi va aminti şi ea la rândul 
ei când va fi ziua ei şi că îi va întoarce la rândul său atenţia. Din păcate, 
elementul de „a da pentru a primi” a apărut deja. 

In funcție de cât de închistaţi suntem în nevoia noastră de 
a primi aceste semne de afecţiune putem pierde o mare parte din 
dragostea care ne este oferită. Şi din moment ce aceste semne 
specifice prin care tipologia a doua „percepe” afecțiunea celorlaţi 
sunt formate prin prisma a ceea cc au trăit ei în copilărie ca fiind 
dragoste, ceea ce va fi considerat mai târziu ca fiind „dragoste” poate 
fi extrem de pervertit datorită variatelor forme de abuzuri la care ei 
au fost supuşi. Mai mult, cu cât se simt mai respinşi ca urmare a 
problemelor din copilărie, cu atât mai dificil le va fi să sc convingă 
că cineva îi iubeşte cu adevărat. Chiar şi răspunsurile sincere, pline 
de iubire pot fi văzute ca fiind inadecvate sau negative. 


CUM SĂ RECUNOAȘTEM IUBIREA 


In jurnalul dedicat transformării personale, meditaţi 
asupra întrebării „De unde ştiu că sunt iubit?” Ce anume 
consideraţi a fi iubire în viaţa voastră? Care sunt semnele care 
vă indică faptul că o anumită persoană (anumite persoane) vă 
oferă iubire? De unde ştiţi sau de unde ași şti că sunteţi iubit? 


Intimitate şi anularea graniţelor 


Persoanele din tipologia Doi de nivel mediu ştiu foarte bine cât 
de uşor pot fi cuceriţi oamenii când li se oferă din belşug complimente 

sau sunt lăudaţi, sau atunci când se simt flataţi şi apreciaţi. Ei ştiu cât 
de importantă este puterea atenţiei şi cât de avizi sunt oamenii să o 
primească. Dorinţa lor de a oferi atenţie şi de a-şi exprima interesul 
pentru celelalte persoane poate duce rapid la un grad de intimitate 
neaşteptat şi neobişnuit pentru majoritatea oamenilor. Adesea fără 
niciun avertisment, ceilalți se trezesc implicaţi „într-o relaţie” cu 
cei din tipologia Doi, dându-şi seama că se aşteaptă un răspuns din 
partea lor. Dacă persoana din tipologia Doi este echilibrată, celălalt 
este liber să răspundă în orice fel doreşte, dar dacă cei din tipologia 
Doi devin dependenţi, ei se vor aştepta de la ceilalţi să le răspundă 
într-un mod caracteristic. 

La nivel mediu, persoanele din tipologia Doi îşi doresc să 
simtă apropierea fizică a celor cu care doresc creeze o stare de 
intimitate. li îmbrățișează şi îi sărută pe ceilalți fără să fie conştienţi 
de aceasta, ţinându-i de după umăr sau strângându-le mâna în semn 
de apreciere. Adesea se află în pericolul de a deveni prea familiari 
în modul în care îşi utilizează limbajul corpului, în comportament 
şi vorbire, un lucru care poate fi interpretat greşit cu uşurinţă la 
birou sau în alte circumstanţe sociale. 

Cu cât persoanele din tipologia Doi sunt mai hotărâte să 
stabilească o anumită relaţie, cu atât le va fi mai dificil să îşi dea 
seama de graniţele care nu trebuie depăşite. Pot ajunge să pună 
întrebări extrem de personale referitor la situaţia financiară, starea 
de sănătate sau viaţa sexuală a cuiva. Uneori pot chiar să ofere 
sfaturi şi opinii care nu le-au fost solicitate. („Să ştii că tu şi Maria 
nu vă potriviţi.”) Dacă ceilalţi au nevoi sau probleme deosebite, 
cei din tipologia Doi se vor comporta ca şi cum şi ei ar avea, 
implicându-se adesea în mod inoportun, fără să fie nevoie de 
asta. („O să vin pe la tine sâmbătă să te duc la piaţă iar apoi ne 
întoarcem, facem curat la tine şi apoi mergem la un film.”) Dacă 
ceilalţi se retrag, simțind că le-a fost invadată intimitatea, cei din 
tipologia Doi vor reacţiona în general oferindu-şi serviciile cu şi 
mai multă solicitudine. 

Intruzivi, pot adesea să facă aluzii cu conotaţie sexuală. In 
funcţie de predominanţa instinctului social sau sexual, îşi vor afişa 

foarte clar şi totodată brutal nevoile sexuale şi emoţionale, indiferent 
dacă cealaltă persoană îşi doreşte sau nu acest tip de interacţiune. 
Un aspect mai inocent al acestei tendinţe, dar care generează totuşi 
anumite probleme, este tendinţa lor de „a se ţine” după ceilalţi, 
urmărindu-i peste tot, chiar şi la baie sau atunci când se îmbracă. 
(„De ce îţi închizi uşa?”) Bineînţeles, acest mod de comportament 
are de obicei efectul neaşteptat de a-i îndepărta efectiv pe ceilalți. 


„Nu accept iticiun refuz. ” 


ÎMPLINIREA NEVOILOR 
- DESCOPERIREA UNUI ECHILIBRU 


Amintiţi-vă să întrebaţi persoanele la care ţineţi ce anume 
au nevoie de la voi şi de ce nu au nevoie. Ascultaţi-i plini 
de solicitudine şi acceptaţi-le graniţele. De asemenea, observați 
circumstanţele în care nu mai reuşiţi să faceţi nimic pentru voi 
înşivă pentru că aţi făcut un supra-efort pentru a-i ajuta pe ceilalţi. 
Alcătuiţi o listă de lucruri pe care trebuie să le faceţi pentru voi 
înşivă şi apoi respectaţi-o! Păstraţi lista într-un loc la vedere. 


Neajutorare deghizată 


Cei din tipologia Doi au învăţat că nu-şi pot exprima nevoile 
şi dorinţele în mod direct - şi prin urmare trebuie să facă aceasta 
în mod indirect, sperând că ceilalţi vor înţelege aluziile lor şi îi 
vor răsplăti în diverse moduri. La fel ca şi tipologia Unu, cei din 
tipologia Doi au un superego puternic care intervine atunci când 
aceştia analizează ce anume trebuie să facă pentru a fi iubiţi, care 
sunt „dovezile de iubire” din partea celorlalţi, gradul sacrificiului de 
sine de care dau ei dovadă şi aşa mai departe. A-ţi recunoaşte nevoile 
şi a urmări să ţi le împlineşti în mod direct (aşa cum procedează 


tipologiile asertive) li se pare un act egoist celor din tipologia Doi. 


„Hai Să te iau în braţe. ” 

Maria este un educator care timp de mulţi ani a urmărit să-şi 
rezolve propriile probleme asociate tipologiei Doi. 

A trebuit să exersez mult pentru a fi mai directă cu oamenii şi 
să mă exprim mai clar, această atitudine reprezentând cel mai bun 
remediu pentru mine. Adevărata problemă în această privință apare 
atunci când trebuie să stabilesc anumite limite, când trebuie să refuz 
pe cineva sau când trebuie să cer o favoare dificilă unei persoane pe 
care o respect foarte mult şi ţin la relaţia cu ea. Am nevoie de mult 
curaj pentru a refuza pe cineva sau pentru a cere o favoare fără a oferi 
nicio justificare şi mă simt terorizată în aşteptarea unui răspuns. 

Majoritatea persoanelor din tipologia Doi se tem că dacă au 
şi ei problemele şi nevoile lor, ceilalţi se vor îndepărta de ei. Şi 
într-adevăr, persoanele din tipologia Doi se pot efectiv convinge pe 
ei înşişi că nu au nicio nevoie personală şi că există doar pentru a 
le fi de ajutor celorlalți. 

In ciuda faptului că Louise este soţie de pastor şi deja foarte 
mulţi oameni apelează la ea, în continuare are „nevoie să se simtă 
necesară” celorlalţi. 

Unul dintre lucrurile pe care am ajuns să le conştientizez este 
faptul că mă trezesc dimineaţa şi mă gândesc la persoanele din viaţa 
mea, trecând în revistă de ce vor avea nevoie din partea mea astăzi. 
Făceam aceasta şi cu copiii mei până când au mers la facultate. Le 
spuneam întotdeauna unde sunt „în caz că au nevoie de mine. ” 


„Dă-mi voie să fac eu asta în locul tău. ” 


Odată ce acest tip de comportament devine ceva obişnuit, 
atitudinea altruistă a celor din tipologia Doi începe să dobândească 
caracter de compulsiune: aceştia nu pot să nu-i ajute pe ceilalți. 
Devine astfel o obligaţie din partea lor să intervină şi să-i salveze 
pe ceilalți. Astfel ceilalţi sunt puşi în poziţia „copilului neputincios” 
în timp ce persoanele din tipologia Doi dobândesc o aură de părinte 
puternic şi capabil. Fiind salvaţi la modul acesta, ceilalți oameni sunt 
privaţi de ocazia de a-şi rezolva propriile probleme amplificându-şi 
astfel sentimentul de demnitate personală şi stima de sine. De ambele 

părți pot apărea şi se pot amplifica resentimente neconştientizate 
şi nerezolvate. Persoana ajutată se va simţi nemulțumită pentru că 
este tratată ca un copil, în timp ce persoana din tipologia Doi va 
avea resentimente datorită faptului că a investit atât de multă energie 
în celălalt tară a ti recompensată în vreun fel. Foarte adesea, dacă 
cei din tipologia Doi au reuşit să ajute persoana respectivă, aceasta, 
odată vindecată, îşi va lua zborul către un loc mai bun, iar cei din 
tipologia Doi vor rămâne în urmă, cu inima zdrobită din nou. 

La nivelul inferior, nesănătos, cei din tipologia Doi încearcă 
să-şi împlinească nevoile ascunse, punându-i pe oameni în poziţii 
compromiţătoare sau jenante. De exemplu, cei din tipologia Doi au 
adeseori probleme cu banii (şi toate celelalte forme de plată) şi vor 
împrumuta 1.000 de dolari de la un prieten sau membru al familiei, 
în timp este posibil să achite 800 de dolari din datorie menţionând 
că vor aduce şi restul ulterior. Timpul trece şi nu mai aduc niciun 
ban. Cealaltă persoană este pusă în situaţia fie de a le reaminti 
celor din tipologia Doi de datorie, fie de a lăsa lucrurile aşa cum 
sunt. Atitudinea arogantă a persoanelor aparţinând tipologiei Doi 
o pune pe cealaltă persoană în poziţia de a se simţi zgârcită sau 
meschină pentru faptul că aduce în discuţie chestiunea respectivă. 
Dar nediscutarea problemei aruncă o umbră asupra relaţiei, sau 
îi poate chiar pune capăt. Jocul are o miză foarte mare, dar cei 
din tipologia Doi sunt dispuşi să-şi asume acest risc din două 
motive. în primul rând, dacă cealaltă persoană nu protestează, se 
vor simţi răsplătiți într-un anume mod; în al doilea rând, dacă 
cealaltă persoană nu protestează, ei se vor autoconvinge că celălalt 
are nevoie de ei atât de mult încât nu îndrăzneşte să spună nimic. 
Astfel se simt în continuare doriţi. 


RECUNOAȘTEREA NEVOILOR 


Ori de câte ori simţiţi nevoia de a face ceva pentru o altă 
persoană, încetaţi orice activitate, staţi în linişte şi ascultați ce 
vă spune inima referitor la ce anume aveți voi nevoie în acest 
moment. 

Salvatorul carc caută oamenii cu probleme 


Partea bună a lucrurilor este că legăturile lor emoţionale şi 
empatice cu cei din jur îi fac să-şi dorească cu adevărat să ajute 
o persoană aflată la nevoie, iar energia cu care sunt înzestrați şi 
generozitatea de care dau dovadă le permit să obţină rezultate 
palpabile. Din păcate, aceste acţiuni de salvare îi împiedică să aibă 
relaţii într-un alt mod mai satisfăcător cu ei. 

Asumarea poziţiei de salvator îi face pe cei din tipologia Doi 
să-şi focalizeze atenţia şi eforturile asupra oamenilor care au mare 
nevoie de ajutor, de multe ori chiar asupra cazurilor disperate. 
Aprecierea pe care şi-o doresc prin ajutarea plină de succes a 
persoanelor cu probleme promite să fie o sursă de recunoştinţă şi 
stimă de sine. Mai mult, cu cât beneficiarul are probleme mai mari, 
cu atât cei din tipologia Doi vor părea mai altruişti, cel puţin din 
perspectiva propriului superego. 

Această situaţie are şi anumite riscuri. In cazuri extreme, 
persoanele din tipologia Doi pot ajunge în situația de a îngriji o 
persoană care este efectiv în comă. De vreme ce nu pot obţine un 
răspuns adecvat din partea persoanei bolnave, este posibil să-şi 
orienteze atenţia asupra familiei bolnavului, având grijă şi de 
nevoile acesteia şi, prin urmare, extinzându-şi implicarea şi mai 
mult. Este posibil să lucreze cu copii foarte mici, cu persoane în 
vârstă, cu orfani, dependenţi de droguri, alcoolici sau pacienţi în 
stadii terminale, carc au cu toţii nevoie de ajutor, dar care nu pot să 
le ofere atenţie şi iubire reciprocă. 

Abordarea persoanelor cu handicap şi cu probleme foarte mari 
reprezintă o acţiune predestinată eşecului, dacă scopul ei este acela 
de a primi un răspuns emoţional matur din partea respectivelor 
persoane. Din nefericire, acesta este chiar obiectivul secret urmărit 
de persoanele tipologiei Doi cu nevoi emoţionale atât de mari. In 
nevoia lor de a simţi că este nevoie de ei, aceştia sunt darnici cu 
persoane care nu le pot răsplăti pentru darul lor. După cum spune şi 
zicala populară, cei din tipologia Doi caută apă în deşert, fară să-şi 
dea scama că „De unde nu e, nici Dumnezeu nu cere!”. 

STABILIREA UNOR GRANIȚE SĂNĂTOASE 


Atunci când vă implicaţi într-o relaţie cu cineva, explicaţi-i 
celeilalte persoane ce anume vă doriţi sau vă aşteptaţi de la ea 
sau de la el. Fiţi atenţi să vă daţi seama când vă implicaţi într-o 
relație cu anumiţi oameni care simţiţi că au nevoie de voi într-un 
anumit mod. învăţaţi să nu vă mai îndrăgostiţi de persoane din 
lumea interlopă. („E foarte drăguţ şi sincer faţă de mine pentru 
că mi-a spus că e dependent de droguri şi că o bătea pe fosta 
lui prietenă. Dar simt că îl iubesc suficient...”) E foarte bine 
să-i ajutăm pe ceilalți, dar numai dacă facem aceasta fără să 
aşteptăm nimic în schimb din partea lor. 


„Ce te-ai face tu fără mine?" 


Posesivitate şi control 


La nivel mediu, cu cât cei din tipologia Doi investesc mai mult 
timp şi energie în ceilalți, cu atât mai mult consideră că trebuie să 
obţină un profit de pe urma acestei investiţii - şi îşi doresc să facă 
ceva pentru a o proteja. Ceilalţi percep această atitudine ca fiind 
posesivitate, iar dacă respectivele chestiuni nu sunt recunoscute, 
poate apărea şi o anumită formă de gelozie. 

Dacă o persoană aparţinând tipologiei Doi devine posesivă, 
acesta este un semn sigur că începe să se teamă că ceilalți şi-au 
pierdut interesul pentru ea sau că sunt pe punctul de a o părăsi, 
posibil pentru o relaţie cu altcineva. Această stare de anxietate îi 
poate împinge pe cei din tipologia Doi să facă anumite gesturi care 
le pot sabota practic relaţia, deşi pe termen scurt aceste tactici par 
să ofere o soluţie pentru salvarea ei şi pentru a le demonstra starea 
de devoțiune. Posesivitatea lor se exprimă prin faptul că aceştia se 
îngrijorează cu privire la celălalt şi acţionează în virtutea a tot soiul 
de motive nerecunoscute ulterior. 

Există de asemenea şi o problemă legată de dorinţa de a-i 


controla pe ceilalţi. în loc de a aduce la lumină calităţile ascunse 

ale celeilalte persoane, reprezentanţii nivelui mediu ai tipologiei 
Doi încearcă să o modeleze pe aceasta, tacându-o astfel să devină 
persoana care le va împlini propriile nevoi emoţionale. Cei din 
tipologia Doi riscă să devină prea iertători, tolerând sau chiar 
încurajând la celălalt anumite comportamente care pe termen lung 
se vor dovedi distrugătoare, dar care îl vor asigura de faptul că 
cealaltă persoană nu îi va abandona. 

Pentru a compensa sentimentul lipsei de apreciere, reprezentanţii 
tipologiei Doi de nivel inferior - mediu pot să adopte o atitudine 
superioară sau condescendentă cu ceilalți, plângându-se şi spunându-le 
cât de mult au tăcut sau cât de mulți bani au cheltuit pentru aceştia. 

Vor să se simtă indispensabili, convinşi că oamenii nu ar 
putea trăi tară ei. Ei nu înţeleg de cc ceilalţi nu le înapoiază iubirea, 
imediat şi din toată inima. De obicei simt că cci din jur ajung să 
considere că li se cuvine ajutorul lor - şi se simt daţi la o parte. 


SA-I A CORDĂM SPA ȚIU RELA ŢI EI 
PENTRU A DEVENI MAI PROFUNDĂ 


în jurnalul vostru privitor la transformarea interioară 
analizaţi modul în care aţi fost posesivi cu familia şi prietenii 
voştri. De ce v-a fost dificil să-i lăsaţi liberi? în ce mod aţi 
încercat să-i controlaţi? Aţi dat dovadă de gelozie în relaţiile 
voastre? Când aţi început să fiţi conştienţi de acest sentiment 
şi cum aţi reacţionat în copilărie, în situaţiile respective? A 
existat o persoană care, atunci când eraţi copii, a încercat să vă 
manipuleze prin intermediul geloziei sau al posesivităţii? Cum 
vă simţiţi când cineva se manifestă posesiv în relaţia cu voi? 


Starea de sănătate şi „suferinţă" 


Dacă persoanele din tipologia Doi continuă să se suprasolicite 
pentru ceilalți ajung să se epuizeze atât fizic şi emoţional cât şi 
financiar. Starea lor de sănătate are în mod inevitabil de suferit 
deoarece „îşi reprimă sentimentele” (prin somatizare) fapt care 

generează tulburări digestive, obezitate, boli psihosomatice sau abuz 
de substanţe halucinogene. 

Suferinţa lor reală (la fel ca şi cea pe care şi-o exagerează în 
propria lor minte) le permite să se simtă ca nişte martiri, împovăraţi 
de sacrificiile pe care le fac pentru ceilalți, deşi de multe ori 
supraevaluează eforturile pe care le fac. Cei din tipul Doi sănătos 
nu vorbesc foarte mult despre propriile lor probleme; în schimb la 
nivelul mediu inferior care tinde spre patologic, cei din tipologia Doi 
nu vorbesc despre nimic altceva decât despre acestea. Operaţiile pe 
care le-au suferit în trecut, cicatricile, experienţele traumatizante 
şi problemele de sănătate de tot felul sunt expuse în faţa celorlalți 
într-o tentativă de a primi dovezi de afecţiune şi iubire. Ipohondria 
poate şi ea să intervină în acest tablou, cei din tipologia Doi 
plusând astfel pentru şi mai multă recunoştinţă şi simpatie. Aceştia 
pot ajunge să sufere de alergii, probleme intestinale sau artrită, 
precum şi de alte boli cauzate de stres. 

Pentru reprezentanţii nivelului mediu - inferior ai tipologiei 
Doi, problemele de sănătate reprezintă „dovada” faptului că efectiv 
„s-au epuizat pc ci înşişi ajutându-i pe ceilalți” aşa după cum 
au afirmat întotdeauna. In plus, fiind bolnavi, li se oferă o scuză 
pentru a-şi lua o vacanţă dc la responsabilităţile pe carc le au şi de 
la cerinţele superegoului lor. 

Harold, profesor de canto, recunoaşte acest tipar în el însuşi. 

Sunt plin de resentimente, destabilizat emoţional şi teatral. Efectiv 
nu pot face nimic. Când sunt supărat plâng. Nu pot vorbi fără să-mi 
tremure buzele. Simt că eu fac totul pentru ceilalți, iar ei nu fac 
nimic pentru mine. Nu pot să las lucrurile aşa cum sunt. Mă gândesc 
încontinuu la tot felul de lucruri. Dc asemenea mi-am asumat prea multe 
obligaţii şi când nu pot să le rezolv mă îmbolnăvesc. Acesta este modul 
meu de a reacționa atunci când am nevoie de o pauză sau de o vacanţă. 


AVEŢI GRIJĂ ŞI DE VOI 


învăţaţi să vă ascultați corpul - în special în ceea ce 


priveşte odihna. încercaţi să observați când anume mâncaţi din 

motive emoţionale şi nu pentru că vă este foame. Purtaţi-vă cu 
voi înşivă cu aceeaşi grijă cu care v-aţi purta cu o persoană pe 
care o iubiţi. 


REACȚIA LA STRES: DOI SE ÎNDREAPTĂ CĂTRE OPT 


Atunci când gradul de anxietate şi de stres le depăşeşte 
posibilităţile de apărare, persoanele din tipologia Doi merg către 
tipologia Opt, devenind mai brutali şi impunându-se în forţă. în 
mod normal persoanele din tipologia Doi prezintă imaginea unei 
bunătăţi altruiste dar atunci când merg către Opt ei se revelează a 
fi în profunzime extrem de duri - ceilalţi ajung să descopere că sub 
mănuşa de catifea se află un pumn de oţel. Atitudinea lor vagă de 
obicei, se transformă într-o abordare mai directă, iar reprezentanţii 
de nivel mediu ai tipologiei Doi le reproşează pe faţă oamenilor 
faptul că nu le oferă nimic în schimb - plângându-se că nu li s-au 
oferit dovezile de afecţiune la care s-ar fi aşteptat sau suficientă 
apreciere. Pot fi surprinzător de agresivi şi certăreţi, insistând 
destul de mult asupra faptului că ceilalți au greşit față de ei. 
Nu mai este nevoie să precizăm faptul că aceste doleanţe îi vor 
surprinde foarte mult pe ceilalți. în acelaşi timp, la fel ca şi 
reprezentanţii nivelului mediu ai tipologiei Opt, atunci când sunt 
stresaţi, cei din tipologia Doi încep să se preocupe de nevoile lor 
de bază, muncind mai mult şi fără odihnă. Vor ca eforturile lor să 
fie apreciate, şi la fel ca şi cei din tipologia Opt, le pun în vedere 
oamenilor cine face regulile jocului. („Sper că-ţi dai seama cât 
de important sunt eu în viaţa ta.”). Când sunt extrem de stresaţi, 
cei din tipologia Doi devin dominatori, urmărind să-i controleze 
pe ceilalţi în mod deschis. Astfel, ajung să-i amenințe pe ceilalți 
încercând să submineze încrederea oamenilor care au nevoie de ei. 
Deplasarea către Opt poate fi văzută ca un rezultat al sentimentelor 
de furie şi trădare cu care Altruiştii sunt incapabili să se confrunte 


în condiţii normale. 

STEAGUL ROȘU: TIPUL DOI ÎN PERICOL 


Dacă persoanele din tipologia Doi trec printr-o criză serioasă 
şi nu au fost ajutaţi să treacă peste ea sau nu au avut resursele 
necesare să îi facă faţă, sau dacă au suferit abuzuri repetate în 
copilărie, pot depăşi „punctul critic” şi să manifeste aspectele 
inferioare ale tipologiei lor. Vor recunoaşte înspăimântați că eforturile 
lor de a-i apropia, practic îi îndepărtează pe ceilalți oameni. Şi aşa 
este, o parte a acestor anxietăţi pot fi adevărate. 

Dacă persoanele din tipologia Doi ar putea să vadă cât de 
adevărate sunt aceste temeri, vor începe să îşi schimbe modul de 
viaţă, devenind echilibraţi şi eliberându-se de condiţionări. Sau se 
pot amăgi în continuare, devenind şi mai manipulatori, încercând 
cu disperare să se convingă că ci nu au făcut nimic greşit sau egoist. 
Pot încerca să se agaţe cu orice preţ de ceilalți, justificându-şi 
acţiunile prin afirmația că o fac pentru binele celorlalţi. („Fac 
aceasta pentru binele tău.” „înţeleg că vrei să pleci şi să îţi faci 
o carieră, dar cu mine ce se va întâmpla?”) Dacă vor persista 
în această atitudine este posibil să dezvolte aspectul patologic al 
tipologiei caracteristic nivelelor inferioare. Dacă voi înşivă sau 
o persoană pe care o cunoaşteţi prezintă următoarele semnale de 
alarmă pentru o perioadă de timp mai lungă - peste două sau trei 
săptămâni - este recomandabil să se apeleze la consiliere, terapie 
sau altă formă de asistenţă. 


SEMNALE DE ALARMĂ 


PATOLOGIE POTENȚIALĂ: tulburare de personalitate histri- 
onică, ipohondrie, somatizare, tulburări alimentare, rigiditate, 
comportament sexual dominator, „hărţuire” 


e Tendinţe extremiste către autoamăgire 
e Acţiuni în virtutea unui sentiment amăgitor de îndreptăţire 
e Manipularea şi dominarea celorlalţi în anumite circumstanţe 

Iubiri obsesive faţă de persoane necorespunzătoare din punct 
de vedere al vârstei sau al statutului social 
Semne de agresivitate reprimată manifestată în mod neadecvat 


Simptome fizice ale unor probleme emoţionale (somatizare) 


ELEMENTE PRACTICE CARE AJUTĂ PERSOANELE 
DIN TIPOLOGIA DOI SĂ SE TRANSFORME 


e Nu vă preocupaţi de ce cred ceilalți despre voi şi conştientizaţi 
momentele când încercaţi să-i cuceriţi pe toţi cei din jurul 
vostru. După cum probabil ştiţi deja, veţi sfârşi întotdeauna 
nemulţumind o persoană sau alta. Nu este posibil ca să le placă 
tuturor de voi sau ca toata lumea să fie prietenul dumneavoastră. 
Este mai important să faceți tot posibilul pentru o anumită 
persoană şi să vă mulţumiţi cu atât. 

e învăţaţi să recunoaşteţi afecțiunea manifestată de ceilalţi, 
chiar dacă aceasta nu este exprimată în termeni care să vă fie 
familiari. Este posibil ca ceilalți să nu-şi exprime sentimentele 
în modul în care doriţi voi, dar totuşi ceilalți să vă iubească 
şi să-şi exprime dragostea în alt fel. Majoritatea persoanelor 
nu dau dovadă de o asemenea efuziune sentimentală ca şi 
Altruiştii, nefiind în mod natural înclinate către a acorda atenție 
celorlalți. Dacă veţi ajunge să recunoaşteţi ceea ce vă oferă 
ceilalţi vă veţi relaxa mai uşor ştiind că sunteți iubiţi, şi nu veţi 
mai fi frustraţi în relaţiile cu ceilalți. 

e Este foarte important să stabiliţi anumite graniţe. Aceste 
graniţe vă vor permite să-i înţelegeţi pe ceilalţi fără a fi totodată 
prinşi în problemele lor. In această direcţie învăţaţi să „rămâneţi 
în pielea voastră” atunci când ceilalţi au probleme sau au 
nevoie de ceva de la voi. Aceasta nu înseamnă că trebuie să 
vă reţineţi afecțiunea şi să nu-i mai ajutaţi, ci înseamnă că 
trebuie să fiţi în legătură cu voi înşivă în momentele în care este 
foarte probabil să vă abandonaţi propriile interese în căutarea 
aprobării celorlalţi. (Tehnicile de meditaţie descrise în capitolul 
17 vă vor fi extrem de folositoare în această privinţă.) Dacă 

vă veţi respecta propriile graniţe, ştiind să spuneţi „nu” atunci 
când trebuie este mult mai puţin probabil să încălcaţi graniţele 
celorlalți. Aceasta va face ca relaţiile voastre să devină tot mai 
fericite din toate punctele de vedere. 

e Vă va fi extrem de folositor să ajungeţi să deveniți conştienţi de 
momentele când îi flataţi pe ceilalți sau când încercaţi să intrați 
în grațiile lor. Observaţi-vă, veţi utiliza instinctiv un anumit ton al 
vocii şi vă va fi extrem de folositor să învăţaţi să-l recunoaşteţi şi 
să vă controlaţi această tendinţă atunci când apare. Sentimentele 
sincere faţă de ceilalți este calitatea voastră care poate fi subminată 
de lipsa de sinceritate sau de măguliri excesive. 

e Mândria de care daţi dovadă reprezintă compensarea fricii 
de a fi lipsit de valoare, temându-vă că nimeni nu vă vrea. 
Transformaţi-vă mândria observând mai întâi multitudinea de 
feluri în care ea se manifestă la nivel subtil. Nu este neapărat 
necesar să manifestaţi „gânduri de mândrie” sau să aveţi o 
expresie facială plină de aroganță pentru a vă da seama că ați 
căzut în păcatul mândriei; o stare de falsă umilinţă reprezintă o 
expresie la fel de evidentă a mândriei ca şi fanfaronada plină de 
laudă privitor la faptele bune pe care le-aţi făcut. Numai o stare 
de umilinţă adevărată, precum şi conştiinţa faptului că sunteţi 
iubiţi - şi că în şinele vostru esenţial sunteţi o expresie a iubirii 

- va face mândria să dispară. 

e Persoanele din tipologia Doi au tendinţa de a oferi prea mult şi 
apoi de a regreta aceasta. Daţi dovadă de o sinceritate brutală faţă 
de voi înşivă referitor la motivele voastre atunci când faceţi ceva 
pentru altcineva. învăţaţi să vă îndoiţi de propriul raţionament, 
învăţaţi să vă ascultați corpul şi inima: atunci când simţiţi durere 
atât la nivel fizic cât şi sufletesc veţi şti că există o anumită 
suferinţă în voi, dar oferindu-le celorlalţi mai mult în speranţa că 
ei vă vor aprecia, nu veţi reuşi practic să vindecaţi acea suferinţă. 
Pe de altă parte nici dacă vă închideți în voi înşivă tăind orice 
legătură cu ceilalți nu veţi reuşi să rezolvaţi problema respectivă. 
Numai o stare de sinceritate brutală privitor la intenţiile şi la 
nevoile voastre vă va ajuta. 

VALORIFICAREA PUNCTELOR FORTE 
ALE TIPOLOGIEI DOI 


în limita propriilor posibilităţi, Altruiştii superiori îi ajută cu 
succes pe ceilalți. Stau treji noaptea să aibă grijă de copii sau dc 
rude, străbat oraşul pentru a le duce de mâncare celor nevoiaşi 
şi au grijă ca ei să beneficieze de pe urma tratamentului medical. 
Când ceilalţi oameni au nevoie de ajutor, reprezentanţii tipului Doi 
superior vor fi la datorie, abordând cu trup şi suflet orice efort. 

Darul pe care îl oferă prin faptele lor bune şi sincere vorbeşte 
mai elocvent în favoarea lor decât orice ar putea ei să spună. Astfel 
persoanele din tipologia Doi au extraordinara abilitate nu numai de a 
le păsa de ceilalţi dar şi de a face efectiv ceva folositor pentru aceştia. 

Tipul Doi sănătos dă dovadă de o stare plină dc veselie şi 
spontaneitate, care poate fi asemănată cu acea joie de vivre a 
reprezentanţilor din tipologia Şapte. Râd cu uşurinţă şi din toată 
inima şi nu se iau pe ei înşişi prea mult în serios, bucurându-se 
împreună cu persoanele la care ţin, pur şi simplu de ce le oferă 
viaţa. Sunt înzestrați cu un entuziasm plin de inocenţă copilărească, 
bucurându-se să descopere tot soiul de lucruri noi despre viaţă, 
despre ceilalţi şi despre ei înşişi. 


„Mă bucur că pot să-mi împărtăşesc propriile calităţi celorlalţi. ” 


Abilitatea de a experimenta această libertate are foarte mare 
legătură cu abilitatea persoanelor din tipologia Doi de a respecta graniţele 
stabilite spunând „nu” atunci când este necesar şi fiind extrem de 
conştiente de motivațiile lor reale în orice moment dat, Reprezentanţii 
annonioşi ai tipologiei Doi sunt capabili să distingă propriile nevoi 
de nevoile celorlalţi menţinând un echilibru armonios între ele. 

Louise ne spune următoarele: 

Mă simt cel mai bine atunci când sunt liniştită în interior. 
Simt de ce anume am nevoie şi mă exprim direct. Sunt conştientă 
de eul meu interior. Sunt calmă şi nu simt că trebuie să am grijă de 
altcineva. Este un sentiment extrem de eliberator. Pot să le permit 

celorlalți să fie aşa cum sunt şi nu urmăresc să-i controlez sau 
să îi manipulez. Astfel pot să-i ajut pe ceilalți şi să le ofer orice 
fără resentimente. Accste graniţe îi ajută pe cei din tipologia Doi 
să acţioneze şi pentru binele lor - având o direcţie de dezvoltare 
a propriei lor vieţi. Astfel aceştia nu vor fi deviaţi de ajutorul pe 
care-l oferă sau de interferenţele cu ceilalți; de asemenea ci nu 
vor fi tentaţi să se preocupe excesiv de viaţa unei persoane iubite 
pentru că au şi ei o viaţă a lor. A fi pe cont propriu conştientizându-şi 
propriile necesităţi reprezintă o realizare majoră pentru persoanele 
din tipologia Doi. 

Aceste graniţe sănătoase, precum şi echilibrul emoţional, le 
permit persoanelor din tipologia Doi să depindă mai puţin de răspunsul 
celor din jur. Reprezentanţii armonioşi ai tipologiei Doi dau o conotaţie 
pozitivă şi iubitoare multor tipuri diferite de comportament. 

Dacă o persoană din tipologia Doi îi spune bună dimineaţa 
cuiva iar respectiva persoană îi răspunde şi ea cu bună dimineaţa 
dar nu o îmbrăţişează şi nu face vreun alt gest de apreciere, repre- 
zentantul tipului Doi nu va fi în mod automat dezamăgit. Chiar 
şi răspunsurile negative nu vor reuşi decât foarte rar să îi dea 
peste cap. Dacă persoana respectivă le răspunde spunând „Am o 
dimineaţă foarte proastă. Lasă-mă în pace”. Altruistul superior nu 
i-o va lua în nume de rău, reuşind să se retragă tară să insiste pentru 
a obţine un răspuns pozitiv. Pe scurt, reprezentanţii armonioşi, 
superiori ai tipologiei Doi dau dovadă de suficientă stimă de sine 
şi grijă față de propria persoană pentru a nu considera reacţiile 
celorlalți drept un reper al propriei valori. 

Tipul Doi sănătos cultivă de asemenea independenţa celorlalţi 
promovând încrederea în sine, puterea personală şi dezvoltarea 
de noi calități pentru ca oamenii să se poată transforma pe cont 
propriu. Ei îşi doresc cu adevărat ca ceilalţi să înflorească şi nu îşi 
doresc ca cineva să fie dependent de ei, fie aceasta din punct de 
vedere fizic sau psihologic. îi încurajează pe ceilalţi cu sinceritate, 
fiind extrem de pozitivi la adresa talentelor şi a abilităţilor celorlalţi 
- o calitate care le este de foarte mare ajutor celor care s-ar putea 


să nu-şi vadă într-o lumină prea bună propria persoană. 

DIRECȚIA DE INTEGRARE: DOI MERGE SPRE PATRU 


Persoanele din tipologia Doi îşi menţin echilibrul învățând 
să-şi recunoască şi să-şi accepte toate sentimentele tară a le cenzura, 
la fel ca şi reprezentanţii armonioşi ai tipologiei Patru. Deoarece 
persoanele din tipologia Doi se focalizează în mod natural asupra 
sentimentelor celorlalţi, această empatie se poate transforma într-o 
sensibilitate amplificată, la fel ca o antenă racordată la nevoile, 
suferinţele şi stările celorlalţi. Este ca şi cum „corpul emoţional” al 
persoanei din tipologia Doi se extinde asupra celorlalţi, recepţionând 
orice modificare subtilă a stării acestora. Atunci când persoanele 
din tipologia Doi integrează calitățile tipului patru sănătos, această 
sensibilitate se extinde de asemenea şi asupra propriilor sentimente 
şi stări interioare. 

Aceasta nu înseamnă că trebuie să acţioneze în virtutea 
propriilor sentimente. Ei pot descoperi că sunt extrem de furioşi 
sau frustraţi faţă de o persoană iubită. în această situaţie trebuie să 
îşi conştientizeze propria furie tără să se manifeste exploziv faţă 
de persoana respectivă sau să o părăsească printr-un gest impulsiv. 
Aflându-se pe direcţia de integrare, persoanele din tipologia Doi 
se familiarizează gradat şi ajung să se simtă confortabil cu întreaga 
panoplie de sentimente aflată la dispoziţia lor - inclusiv nevoile 
lor secrete sau cele mai adânci resentimente. Aceasta le conferă 
abilitatea de a şti când şi în ce mod să se protejeze, dar şi cunoaşterea 
de sine necesară pentru a-şi exprima nevoile şi temerile pe măsură ce 
acestea apar. La fel ca şi persoanele din tipologia Doi care răspund 
instantaneu la suferinţele celorlalți, cei care se află pe direcţia de 
integrare vor răspunde instinctiv la suferinţele proprii. 

Explorarea modalităţilor de autoexprimare - muzică, artă, 
dans - sau pur şi simplu un jurnal personal le poate fi extrem 
de folositor persoanelor din tipologia Doi. De fiecare dată când 
o persoană din tipologia Doi încearcă să se cunoască pe sine 
mai bine prin intermediul artei sau al terapiei sau pur şi simplu 
cerând ajutorul celorlalţi, superegoul său o va ataca afirmând că 
este „egoistă”. („De ce îţi petreci atât de mult timp pentru nevoile 

tale?”) Persoanele din tipologia Doi pot face foarte multe pentru 
a contracara aceste voci învățând să se oprească, să-şi liniştească 
mintea şi să facă distincţie între vocea superegoului şi cea care 
vine din partea unei autentice ghidări interioare. Persoanele din 
tipologia Doi nu vor câştiga prea mult încercând să imite calităţile 
nivelului mediu al tipologiei Patru. Dacă vor deveni mai labili 
emoţional şi mai centraţi asupra lor înşile nu vor reuşi decât foarte 
puţin să amplifice adevărata cunoaştere de sine de care ei au 
nevoie. Tendinţa tipologiei Patru de a crea fantasme romantice 
şi de a avea aşteptări crescute de la ceilalți va înrăutăţi tendinţa 
persoanelor din tipologia Doi de a simţi nevoia de a se apropia de 
ceilalți oameni. In schimb, pe măsură ce persoanele din tipologia 
Doi ajung să încalce restricţiile superegoului referitor la „egoism” 
învățând să aibă într-adevăr grijă de ele, cunoaşterea de sine, 
revelarea propriei fiinţe şi creativitatea tipului Patru superior vor 
apărea în mod natural. 


TRANSFORMAREA PERSONALITĂȚII ÎN ESENŢĂ 


Iubirea adevărată nu este chiar atât de rară, dar personalitatea 
noastră nu ştie aceasta. Ne contorsionăm în fel şi chip fie încercând 
să „primim” iubire, fie să „aducem iubirea în viaţa noastră”. Ne 
forțăm să zâmbim atunci când suntem trişti, să fim generoşi atunci 
când suntem goi în interior şi să avem grijă de ceilalți atunci când noi 
înşine avem nevoie să fim îngrijiţi, ca şi cum renunțând la noi înşine 
încă o dată vom putea obţine ce ne dorim. Dar cine ne-ar putea iubi 
atât de mult încât să merite toate aceste eforturi? 

Va fi o mare realizare pentru Altruişti să descopere că sufletul 
lor nu îşi va găsi pacea, oricâte sacrificii vor face pentru ceilalți. 
Această înţelegere le va aduce vindecarea de care au nevoie. Singura 
sursă care le poate oferi împlinirea este propria lor natură esenţială. 
Singura persoană care ne poate iubi profund şi constant orice s-ar 
întâmpla suntem noi înşine. Propria noastră esenţă reprezintă sursa 
iubirii pe care o căutăm, deoarece aceasta este expresia iubirii divine 
şi prin urmare nu poate fi condiţionată, restricţionată sau diminuată. 

Atunci când învaţă să aibă grijă de ei înşişi şi de propriile 
lor nevoi persoanele, ei dobândesc un asemenea echilibru încât 
relațiile împlinitoare şi pline de iubire nu numai că devin posibile, 
ci vor apărea cu siguranţă. Ei vor fi liberi să iubească şi să ofere 
totul din plin. Persoanele din tipologia a Doua devin profund 
lipsite de egoism şi altruiste, fiind fericite să facă fapte bune, să-i 
vadă pe cei din jurul lor cum înfloresc şi cum binele se răspândeşte 
peste tot în lume. Descoperind că numai faptul de a fi prezent în 
viaţa celorlalți reprezintă un privilegiu, ei experimentează o stare 
autentică de umilinţă şi nu mai simt nevoia de a atrage atenţia 
asupra lor sau asupra faptelor lor bune. 

La un nivel mai profund persoanele din tipologia Doi se 
transformă enorm atunci când îşi dau seama că iubirea nu reprezintă 
un obiect de uz curent care poate fi câştigat, cerut, plătit sau acordat 
de către altcineva - sau care poate fi oferit unei alte persoane, 
deoarece în forma sa cea mai elevată şi mai adevărată iubirea nu 
reprezintă o funcţie a egoului. Iubirea nu este un jeton de poker 
sau un sac de bunătăţi pe care să-l putem da celorlalţi sau să-l 
ținem pentru noi. Dacă „iubirea” pe carc o căutăm are aceste 
caracteristici, atunci ea nu este o iubire adevărată. 

Atunci când două persoane sunt cu adevărat prezente una în 
viaţa celeilalte, iubirea apare în mod natural. Nu contează dacă 
aceştia au fost prieteni de-o viaţă sau tocmai s-au întâlnit. De 
asemenea, iubirea nu reprezintă în principal un sentiment - deşi 
prezenţa sa generează anumite sentimente. [Iubirea este ceva ce nu 
poate fi câştigat sau pierdut, deoarece este întotdeauna la îndemână 
- dar numai în măsura în care suntem prezenţi şi prin urmare 
receptivi faţă de ea. 

Nu ne putem dori să ne iubim pe noi înşine sau să-i iubim pe 
ceilalţi. In mod paradoxal, tot ce putem face este să recunoaştem 
prezenţa iubirii în noi înşine şi în ceilalți. După cum am văzut, 
esenţa noastră primordială reprezintă o revărsare a iubirii - singura 
problemă este că aceasta este blocată de obiceiurile şi de convingerile 
false ale propriei noastre personalităţi. Stă în puterea noastră să 
devenim conştienţi de aceste blocaje astfel încât natura noastră care 

în esență reprezintă iubire să se poată face simțită încă o dată, 
vindecând vieţile noastre. Iubirea pe care o experimentăm în aceste 
condiţii este reală, profundă şi tăcută. Nu atrage atenţia asupra 
ei înseşi. Nu are pretenţii şi nici nu ţine socoteală. Este durabilă 
deoarece nu depinde de condiţiile schimbătoare ale personalităţii 
noastre. Este plină de bucurie deoarece nimic nu o poate dezamăgi 
sau frustra. Iubirea adevărată în acţiune este de neoprit. 


DEZVĂLUIREA ESENŢEI 


La un nivel foarte profund, persoanele din tipologia Doi 
îşi amintesc de calitatea esenţială a iubirii necondiționate şi 
de omniprezenţa acesteia. Atunci când îşi amintesc natura lor 
esenţială şi starea divină pe care aceasta o oglindeşte, reprezentanţii 
armonioşi ai tipologiei Doi devin conştienţi de prezenţa iubirii 
peste tot în jurul lor astfel încât ci înţeleg că practic, nu există 
nimic pe care ei ar trebui să-l primească de la cei din jur - şi 
de asemenea, că ceilalți nu le pot oferi nimic. Persoanele din 
tipologia Doi ne ajută pe toţi să vedem că iubirea nu aparţine nimănui 
şi cu siguranţă nu aparţine personalităţii noastre. Putem spune că 
menirea noastră în viaţă nu este de a „face bine” sau de a „oferi” 
cuiva iubire, ci de a fi deschişi la acţiunea iubirii. 

Această iubire esenţială este experimentată ca o dulceaţă ce 
se topeşte şi o stare de fuziune - persoanele din tipologia Doi simt 
că zboară diafan, contopindu-se cu tot ce-i înconjoară. în plus, ei 
nu au nevoie de o altă persoană împreună cu care să experimenteze 
această iubire, iar atunci când experimentează această iubire în 
prezenţa unei alte persoane nu îşi pierd simţul propriei identități. 
Această iubire este echilibrată, pură şi hrănitoare - permițându-i 
sufletului să se relaxeze la un nivel extrem de profund. 

Recunoaşterea adevăratei naturi a iubirii aduce cu sine un 
extraordinar sentiment de libertate. Atunci când iubirea nu mai 
reprezintă un bun de uz comun, fiind înţeleasă ca o parte a 
adevăratei noastre naturi, ca un lucru pe care nu-l putem pierde, 
ne vom simţi extrem de uşuraţi. Goana noastră disperată după 


atenţie se încheie atunci când ne dăm seama că la nivelul sufletului 

nu numai că avem parte de iubire şi de apreciere, ci noi suntem 


iubirea, fiind valoroşi prin noi înşine. 


Adunați punctajul obţinut la cele 15 afirmaţii corespun- 
zătoare tipologiei Doi. Rezultatul obținut va fi între 15 şi 75 
de puncte. Caracterizările care urmează vă pot ajuta să vă 
descoperiţi sau să confirmaţi tipul personalităţii. 


e 15 probabil nu sunteţi o tipologie maleabilă (nu faceţi 
parte din tipologiile Unu, Doi sau Şase). 


15-30 probabil nu aparţineţi tipologiei Doi. 


30-45 este foarte probabil să aveţi anumite aspecte care 
țin de tipologia Doi sau este posibil ca unul dintre 
părinţii voştri să fi fost din tipologia Doi. 


45-60 este foarte probabil că aveţi o componentă din 
tipologia Doi. 
e 60-75 este foarte probabil că aparţineţi tipologiei Doi (dar 
cu toate acestea este posibil să fiţi şi o altă tipologie dacă, 
vă focalizaţi prea stringent asupra tipologiei Doi). 


Persoanele din tipologia Doi se pot identifica de cele mai 
multe ori în mod greşit ca aparținând tipologiilor Patru, Şapte 
şi Unu. Este foarte probabil ca tipologiile Nouă, Şase şi Şapte 
să se identifice în mod greşit ca fiind tipologia Doi. 

TIPOLOGIA A TREIA: COMPETITIVUL* 


CEL CARE-I MOTIVEAZĂ 

PE CEILALȚI 

COMUNICATIVUL 

EXEMPLUL 

VÂNĂTORUL DE STATUT * 


„CEL MAI BUN” 


„ Cel mai dificil lucru legat de succes e că trebuie să-l menții. ” 
IRVING BERLIN 


„ Cei mai mulți oameni uită să se bucure în timp ce aleargă 
după un statut social, amânând momentul pentru când îşi vor fi 


atins scopul, când e prea târziu să mai fie fericiți. 
SAMUEL PEPYS 


„ Toate ambițiile sunt corecte, în afară de cele care se bazează 
pe suferința sau credulitatea omenirii. ” 
JOSEPH CONRAD 


„ Un sclav nu are decât un singur stăpân; un om ambițios se 
supune tuturor celor care l-ar putea ajuta să atingă o poziție mai 


» 


bună. 
LA BRUYERE 


„Fii mulțumit să pari ceea ce eşti de fapt. ” 
MARȚŢIAL 


* în textul original cuvântul folosit este „The Achiever”, în traducerea directă „Cel care 
îşi doreşte să reuşească”. Deoarece era important să reuşim să comprimăm într-un singur 
cuvînt această expresie, mi s-a părut potrivită traducerea în limba română prin cuvântul 
Competitivul, noţiune care consider că exprimă destul de fidel caracteristicile esenţiale ale 


acestei tipologii, (n. tr.) 

TESTUL RISO-HUDSON 


DTA 
pentru 
Determinarea 
Tipologiei şi a 
Atitudinii 
Notaţi fiecare dintre afirmaţiile următoare conform următoarei 
scări valorice: 


. Deloc adevărat 

. Rareori adevărat 
„Cât de cât adevărat 
. în general adevărat 


na A UNa 


. Foarte adevărat 


____ 1. Mă percep ca fiind o persoană mai mult decât competentă; 
chiar mă deranjează când nu sunt eficient. 

____ 2. Când lucrurile îmi merg bine, se poate spune că „strălucesc” 
de fericire pentru că sunt cine sunt şi am viaţa pe care o am. 

____3, încerc să mă prezint celorlalţi în lumina cea mai prielnică 
- dar nu aşa fac toţi? 

____4. Tind să fiu străin de sentimentele mele - le percep puternic 
o vreme, iar apoi trec mai departe. 

____ 5. Mi se pare important să simt că am succes, chiar dacă nu 
sunt încă la nivelul la care aş vrea să fiu. 

____ 6. De bine, de rău, ştiu cum să-mi ascund nesiguranța - oamenii 
n-ar putea niciodată să ghicească ce simt cu adevărat! 

____7. Vreau să-i impresionez pe cei din jur, aşa că de obicei sunt 
politicos, manierat şi prietenos. 

____8. Ştiu cât de bine se descurcă prietenii şi colegii mei şi tind 
să mă compar cu el. 

_____ 9. Deseori încerc să fiu cel mai bun la ceea ce fac - dacă nu 
pot să fiu excepţional la un lucru, de obicei renunţ. 

_____10. Uneori a trebuit să fac lucrurile mai superficial pentru 


a-mi atinge scopul. 

11. Când sunt nesigur pe mine, pot să fiu distant şi rece. 

12. Mă deranjează foarte tare când ceilalți nu văd cât de bine 

am lucrat. 

13. Mă adaptez mai bine decât majoritatea: dacă lucrurile nu 

merg cum trebuie, ştiu cum să-mi schimb comportamentul 

pentru a obţine rezultatele dorite. 

14. întotdeauna am un ţel şi ştiu cum să mă motivez pentru a-l atinge. 
15. Sunt într-o măsură dependent de muncă - mă simt dezorientat 
dacă nu fac nimic. 


Vezi pagina 268 pentru interpretarea punctajului. 


TIPOLOGIA A TREIA: COMPETITIVUL 


e Fica de bază: A fi lipsit de valoare, cu excepţia realizărilor sale 

e Dorinţa de bază: A se simți valoros, acceptat şi dorit 

e Mesajul superegoului: Eşti bun sau destul de bun dacă ai 
succes şi ceilalți te consideră bun 


Tipologia pragmatică, orientată spre succes: 
Adaptabil, Vrea să Exceleze, Hotărât să Reuşească, 
Conştient de Propria Imagine 


Am numit tipologia a treia Competitivul pentru că, atunci când 
se află în nivelele sănătoase, cei din această tipologie îşi doresc 
să „fie pe locul I” în multe sectoare ale vieţii. Ei sunt „stelele” 
naturii umane, şi sunt deseori admiraţi pentru bunăvoința de care 
dau dovadă şi pentru realizările pe care le-au atins. îşi dau seama 
cât de bine se simt când cresc interior şi contribuie prin abilităţile 
lor la bunul mers al lumii. De asemenea, le place să-i motiveze pe 
ceilalți pentru a da rezultate mai bune decât cele de care erau capabili 
înainte. Ei sunt încarnarea a ceea ce e mai bun dintr-o cultură, iar 
ceilalţi îşi pot vedea speranţele şi visele oglindite în ei. 

Competitivii sunt deseori persoane plăcute şi de succes din 
cauză că, dintre toate tipologiile, ei au cea mai multă încredere în 

propriile foiţe şi în capacitatea de a-şi dezvolta talentul şi capacităţile. 
Pentru că dau dovadă de calităţi foarte preţuite de societate, devin 
adevărate modele pentru ceilalţi. Cei din nivelele sănătoase ştiu că 
merită să facă efortul de a fi cât mai buni cu putinţă, iar reuşita lor 
în această direcţie îi inspiră şi pe cei din jur să investească în propria 
lor dezvoltare personală. 

Competitivii vor să se asigure că viaţa lor e încununată de 
succes, dar depinde de familia, cultura şi sfera lor socială cum vor 
privi acest lucru. în unele familii, succesul înseamnă a avea o grămadă 
de bani, o casă mare, o maşină scumpă şi nouă şi alte simboluri ale 
statutului social. Alţii pun preţ pe idei, iar pentru ei succesul înseamnă 
a se distinge în sferele academice sau ştiinţifice. în alte cercuri, poate 
însemna a deveni un actor faimos, sau fotomodel, sau scriitor, sau în 
general o persoană publică, poate un politician. O familie religioasă 
îşi poate încuraja copilul să devină preot sau rabin, pentru că aceste 
profesii au statut în comunitatea lor. Indiferent de cum ar fi definit 
succesul, Competitivii vor încerca să devină cineva demn de reţinut în 
familia şi comunitatea lor. Ei nu-şi vor permite să fie un „nimeni”. 

Pentru a reuşi în această direcţie, ei învaţă să se orienteze spre 
diferite țeluri şi să se comporte în aşa fel încât să fie lăudaţi şi 
înconjurați de atenţie. în copilărie, au învăţat să recunoască activităţile 
preţuite de părinţi şi colegi, aşa că şi-au angrenat forţele pentru a excela 
în ele. Au învăţat de asemenea cum să-şi cultive şi să-şi dezvolte 
părţile bune, care să-i impresioneze sau să-i atragă pe ceilalţi. 

Eve este o femeie de afaceri care se descurcă excelent. 

Mama a fost cea care m-a învăţat cum să pun stăpânire pe 
scenă. Aveam cam trei ani când am cântat primul solo în fața 
enoriaşilor din biserică. M-au lăudat foarte tare şi am continuat să 
apar pe scenă şi în liceu, fie cântând, fie participând la dezbateri. 
Chiar şi astăzi, mă cuprinde un sentiment mistic când ajung în fața 
spectatorilor. Deseori sunt chemată să vorbesc în public, iar unii 
dintre colegii mei de profesie spun că nu suportă să fie după mine 


în program, pentru că le e foarte greu să mai impresioneze! 


„Dacă muncesc din greu, ştiu că o să reuşesc. ” 

Oricine are nevoie de atenţie, încurajare şi afirmare de sine 
pentru a trăi armonios, iar tipologia a Treia este cea care exemplifică 
cel mai bine această nevoie umană universală. Ei nu doresc 
succesul nici pentru ceea ce pot obţine prin el (precum tipul Şapte), 
nici pentru puterea şi independenţa pe care acesta le oferă (precum 
tipul Opt). II doresc pentru că se tem că în lipsa lui vor dispărea 
într-o prăpastie de goliciune interioară şi lipsă de valoare: fără 
atenţia şi sentimentul de mulţumire pe care le aduce, Competitivii 
se tem că sunt lipsiţi de valoare, nişte „nimeni”. 

Problema este că, grăbindu-se să obţină ceva care să le 
crească valoarea, pot deveni atât de străini de ei înşişi încât să nu 
mai ştie ce vor cu adevărat sau care sunt sentimentele sau interesele 
lor reale. încă din copilărie, când învaţă să urmeze ţelurile pe care 
ceilalţi le răsplătesc, îşi pierd gradat legătura cu propria persoană. 
Pas cu pas, propria lor fiinţă, „inima” lor e lăsată în urmă până când 
nu o mai recunosc. 

Astfel, în mod interesant, deşi sunt tipologia de bază a Triadei 
emoţionale, Competitivii nu sunt cunoscuţi drept persoane care 
„simt”; mai degrabă, sunt oameni de acţiune, axaţi pe realizările lor. 
E ca şi cum ar vrea să-şi pună sentimentele într-o cutie pentru a se 
ocupa mai bine de treburile lor. Ei au ajuns să creadă că emoţiile stau 
în calea performanţei lor, aşa că le înlocuiesc cu gândire şi acţiune. 

Jarvis, un profesionist realizat din domeniul afacerilor, vede 
că acest fel de a acţiona s-a dezvoltat în el de la o vârstă fragedă. 

Nu eram conştient de asta atunci, dar când eram copil nu mi 
se permitea să am sentimente. Nu se potriveau deloc în conceptul 
tatălui meu vitreg despre ce era necesar pentru a avea succes, aşa 
că am început Să-mi neg sentimentele. în schimb, mi-am îndreptat 
atenția către învăţat şi să am note mari la şcoală. 

Competitivii spun că atunci când realizează cât de bine şi-au 
adaptat întreaga viaţă pentru a se potrivi aşteptărilor celorlalţi, se 
întreabă: „Dar, eu ce vreau?” Deseori, nu ştiu cum să răspundă; nu 
e o întrebare care a mai apărut vreodată înainte. Astfel, dilema lor 
fundamentală este că nu li s-a permis să fie cine sunt cu adevărat 
şi să-şi manifeste propriile calități autentice. La o vârstă fragedă, 


235 


ÎNŢELEPCIUNEA ENEAGRAMEI 


au perceput mesajul că nu li se permite să aibă sentimente şi să fie 
ei înşişi: trebuiau, deci, să fie altcineva pentru a fi acceptaţi. Până 
într-un anumit punct, toate tipologiile au perceput acelaşi mesaj, dar 
din cauza situaţiei lor particulare, Competitivii nu numai că l-au 
perceput, ci au început să şi trăiască după el. Atenţia pe care o 
primeau pentru a fi într-un anume fel era pentru ei ca aerul şi aveau 
nevoie de ea pentru a respira. Din păcate, au plătit un preţ prea mare 
pentru aceasta. 

Mărie, o terapeută pricepută, descrie contradicţia - şi presiunea 
- acestei situaţii. 

O mare parte din viața mea, atunci când mă implicam în 
orice fel de activitate, eram căutată de oameni pentru a le oferi 
ajutorul. Până la urmă, a fost o sabie cu dublu tăiș, deoarece deşi 
voiam să fiu observată şi aprobată, simțeam nevoia să fiu perfectă 
pentru ei - şi mi-era foarte greu. 


MODELUL COMPORTAMENTAL ÎNVĂȚAT ÎN COPILĂRIE 


Modelul copilăriei care este descris aici nu determină 
tipul personalităţii. în Schimb, descrie tendinţele observabile în 
copilăria timpurie, care au un impact puternic asupra relaţiilor 
adulte ale persoanei. 


în copilărie, cei din tipologia Trei nu erau preţuiţi doar pentru 
propriul lor fel dc a fi - cum nici majoritatea dintre noi n-am fost. 
în schimb, erau lăudaţi pentru că erau buni şi ştiau să facă anumite 
lucruri extrem de bine. Astfel, au învăţat să obţină aprobarea 
celorlalți prin realizări şi performanţă, dar aceasta nu i-a satisfăcut 
niciodată. Nu erau aprobaţi ei, ci acţiunile lor: ceea ce făcuseră sau 
încercaseră să devină. 

Mărie continuă: 

In copilărie, simțeam întotdeauna că eram favorita mamei. 
Petreceam ore întregi împreună şi mă convingea că puteam face 
orice, dacă voiam cu adevărat. Acest lucru a fost totodată o 


binecuvântare şi un blestem. îmi amintesc că mă autoconvingeam 

că nu voiam să fac ceva pentru că în adâncul sufletului meu ştiam 
că era prea dificil pentru mine. Şi simțeam că dacă mă apucam 
de ceva, trebuia să mă descurc bine şi să reuşesc. Odată, în liceu, 
m-am prefăcut că sunt bolnavă şi am chiulit de la un concurs de 
discursuri. Mi-era teamă că nu sunt destul de bună şi nu ştiam cum 
altcumva să scap. încă mă mai simt vinovată din cauza asta. 

Competitivii au o legătură foarte puternică cu persoana din 
familia lor care i-a îngrijit. De obicei e vorba de mamă, dar e posibil 
să fi fost şi altcineva. Copilul din tipologia a Treia spera ca această 
persoană să le spună, dc fapt, „Eşti minunat! îmi face plăcere să fiu 
cu tine! Eşti binevenit în lume!” Pentru că îşi doresc să fie aprobaţi în 
continuare de ea, ei învaţă subconştient să se adapteze pentru a face 
şi a fi ceea ce trebuie pentru a o mulţumi. 

Deseori, aşteptările acelei persoane nu sunt exprimate direct, 
dar Competitivii le pot percepe, interioriza şi îndeplini chiar tară 
să realizeze că fac acest lucru. De exemplu, dacă mama lor este 
o profesoară care şi dorit foarte mult să devină actriţă, ei vor fi 
probabil atraşi de teatru - nu neapărat pentru că le place, ci pentru 
că simt că trebuie să se îndrepte în acea direcţie. Ca tineri adulţi, s-ar 
putea să nu ştie de ce îşi aleg o anumită carieră, ci doar să înţeleagă 
faptul că familia lor (mai ales mama) este mândră de ei din cauza 
acelei decizii. 

Astfel, Competitivii învaţă de copii să joace rolul Eroului 
Familiei. Ei înţeleg mesajul subtil „nu e în regulă să nu fii în 
regulă”. Motivul este că la un nivel psihologic profund, dacă 
încerci să vindeci rănile şi să speli ruşinea familiei, nu poţi să fii 
rănit sau umilit tu însuţi. E necesar cel puţin să pari că faci tot ce 
trebuie să faci. 

Albert este un terapeut extraordinar, care ştie cum să-şi 
controleze nevoia de atenţie. El reflectează însă la anii tinereţii, în 
care simţea constant nevoia de a se umfla în pene. 

Tata a fost în India în timpul celui de-al Doilea Război Mondial, 
aşa că primele patrusprezece luni de viaţă mi le-am petrecut cu 
mama, în casa bunicilor, unchiului şi mătuşii. Eram primul şi singurul 


copil şi nepot! Toată lumea era atentă la mine, mă iubea şi mă 


237 


ÎNŢELEPCIUNEA ENEAGRAMEI 


sprijinea, în special când aveam vreo realizare sau demonstram că 
ştiu un lucru sau altul. La optsprezece luni, deja aveam un vocabular 
incredibil şi la trei ani, ştiam numele tuturor statelor din SUA şi 
capitalelor lot: E uimitor că nimeni nu mi-a făcut vânt pe scări din 
cauza felului de a vorbi şi a recitalurilor geografice! 

Competitivii care cresc în medii foarte disfuncţionale se 
confruntă cu foarte multă furie şi ostilitate, pentru că aproape 
nimic din ceea ce fac nu este destul pentru a mulţumi persoana 
care-i îngrijeşte. Pot să se frământe foarte mult, încercând să 
câştige aprobarea şi acceptarea celorlalţi, dar de obicei nu reuşesc 
să ajungă nicăieri. în cele din urmă, se rup (disociază) de ei înşişi 
- ascunzându-şi dorinţele şi viaţa interioară - şi fac lucruri din cc 
în ce mai spectaculoase pentru a căpăta atenţie. Rezultatul final 
poate fi o viaţă de singurătate şi frustrare, chiar dacă au atins, într-o 
formă sau alta, succesul material. 


SUB TIPOLOGIILE ÎN FUNCȚIE DE ARIPĂ 


TIPUL TREI CU ARIPA DOI: FERMECĂTORUL 


Exemple: BillClinton,ElvisPresley,JohnTravolta,Christopher 
Reeve, Shania Twain, Paul McCartney, Sharon Stone, Dick Clark, 
Jane Pauley, Kathie Lee Gifford, Tony Robbins. 


Subtipul sănătos: Competitivii din acest subtip sunt mai 
emotivi şi spontani decât cei care aparţin celuilalt subtip. Seamănă 
cu tipul Şapte din punctul de vedere al îndrăznelii şi al felului 
de a fi plin de viaţă. Pot să fie prietenoşi, săritori şi generoşi 
ca tipologia Doi, dar menținându-și postura, respectul de sine şi 
dorinţa de a avea realizări personale importante ale Competitivilor. 
Vor să fie iubiți şi simt nevoia de a se apropia de oameni, dar 
uneori înlocuiesc viaţa publică şi recunoaşterea societății cu o viaţă 
personală mai satisfăcătoare şi cu stabilitatea domestică. 

Subtipul mediu: Persoanele din acest subtip încearcă să-şi 
suprime toate trăsăturile care ar putea să-i împiedice în încercarea 

de a se face plăcuţi celorlalţi. Ei simt că valoarea lor provine din 
abilitatea de a-i atrage sau chiar de a-i uimi pe cei din jur. Pe scurt, vor 
să fie admiraţi. Ştiu cum să „învârtă lucrurile” pentru a impresiona, 

iar acest lucru devine deseori o preocupare. Comportamentul lor 
poate fi însă mieros şi artificial, ccea ce dăunează încercării de 

a deveni populari şi credibili. Persoanele din acest subtip se iau 
deseori la întrecere cu ceilalţi, deşi în general o fac pe ascuns. Pot 

să se folosească de imagini multiple pentru a-şi satisface relaţiile 
sociale şi a se descurca în situaţiile intime. 


TIPUL TREI CU ARIPA-PATRU: PROFESIONISTUL 


Exemple: Barbara Streisand, Oprah Winfrey, Tom Cruise, 
Ben Kingsley, Madonna, Sting, Richard Gere, Michael Jordan, 
Whitney Houston, F. Scott Fitzgerald, Werner Erhard. 


Subtipul sănătos: Persoanele din acest subtip simt că stima 
lor de sine provine mai degrabă din succesul în carieră şi proiecte 
decât din calităţi personale. Vor ca munca lor să fie excepţională şi 
admirată de ceilalţi, deseori implicându-se foarte puternic în carieră. 
Le place orice profesie sau meserie pe care şi-o aleg şi sunt gata 
să facă mari sacrificii pentru a-şi menţine integritatea profesională. 
Chiar dacă sunt diplomaţi şi încântători, deseori sunt mai degrabă 
serioşi şi axaţi pe muncă, putând deci semăna cu Perfecţioniştii. 

Subtipul mediu: Persoanele din acest subtip sunt foarte 
ambiţioase, dar lipsite de încredere în sine, ceea ce le sileşte să facă 
față unor presiuni uriaşe. Eforturile lor de a atinge perfecțiunea 
sunt similare celor ale Perfecţioniştilor, cu diferenţa că ei doresc să 
fie aşa pentru a nu fi declaraţi inferiori, respinşi şi umiliţi. Ei simt 
că-şi pun la contribuţie întreaga valoare când se implică într-un 
proiect. Deseori apar ca fiind fiinţe competente şi echilibrate, dar 
pot să fie foarte retraşi din punct de vedere social (contrastând cu 
expresiile mai îndrăzneţe şi amabile ale celuilalt subtip). Pot de 
asemenea să fie pretenţioşi şi aroganţi, dar şi sfioşi şi împăcaţi cu 


ei înşişi, apărând ca paradoxali şi, câteodată, contradictorii. 

VARIANTELE INSTINCTUALE 


INSTINCTUL DE CONSERVARE ÎN CADRUL 
TIPOLOGIEI A TREIA 


Dependent de muncă. în general, Competitivii cu un instinct 
de conservare puternic simt că trebuie să lucreze încontinuu pentru 
a avea siguranţă şi stabilitate (la fel ca tipologia a Şasea) şi vor 
să-şi clădească o bază materială puternică (la fel ca tipologia a 
Opta). însă, spre deosebire de Devotaţi, se simt la adăpost din 
cauza banilor, bunurilor şi casei proprii, nu din cauza loialității faţă 
de o companie, ideologie sau persoană. Ei luptă pentru eficienţă, 
organizându-şi vieţile cât mai bine posibil, încercând să crească 
la maxim energia pe care o investesc pentru a-şi atinge scopurile, 
încearcă să îi impresioneze pe ceilalți nu prin sex appeal sau 
statut social, ci prin stabilitate şi bunăstare materială. Sunt de 
asemenea axați pe detalii (la fel ca tipologia Unu), ţinând sub 
supraveghere toate aspectele serviciului sau afacerii lor. Chiar 
dacă sunt dornici să-şi asume responsabilităţi, să facă sacrificii 
şi să lucreze peste program, sunt motivaţi de posibilitatea de a 
avansa. Caută recompense tangibile pentru o muncă bine făcută: 
promovări, creşteri de salariu şi rapoarte de muncă favorabile. 

Aceşti Competitivi pot să se focalizeze prea intens asupra 
carierei. Tind să alunge alte aspecte ale vieţii pe planurile secundare, 
aşa că e posibil să-şi neglijeze sănătatea şi relaţiile din cauza unui 
program de muncă exagerat. Le este greu să se relaxeze şi pot să-şi 
petreacă până şi vacanţele gândindu-se la proiecte sau „facându-şi 
temele”. Pe nivelele de dezvoltare medii-joase, lipsa activităţii îi 
face să devină din ce în cc mai anxioşi şi pot avea dificultăţi în 
a-şi menţine relaţiile intime. Convinşi că baza materială a siguranţei 
lor poate fi pierdută oricând, ei cred că trebuie să înoate încontinuu 
pentru a nu se scufunda. Li se pare că dacă se opresc din munca 
lor extrem de stresantă şi intensă este ca şi cum ar invita dezastrul 
în casă. Timpul în care nu lucrează poate să-i facă să se simtă 


neputincioşi sau bolnavi. („Ce nu e în regulă cu mine? De ce nu sunt 


240 


TIPOLOGIA IN TREIA: COMPETITIVUL 


mai productiv?”) Din acest motiv, bolile reale, fie că sunt fizice sau 
emoţionale, li se pot părea foarte amenințătoare pentru că le reduc 
eficienţa şi productivitatea. Câteva zile libere pot să distrugă totul. 
In cadrul nivelelor nesănătoase, Competitivii cu un instinct de 
conservare puternic fac eforturi imense pentru a rămâne eficienţi, 
sacrificându-şi relaţiile şi sănătatea pentru siguranţa muncii şi 
banilor. E foarte posibil să ajungă la căderi nervoase şi epuizare. 
Când nu mai pot funcţiona bine, încearcă cu disperare să acopere 


orice probleme fizice sau emoţionale reale. („Sunt bine.”) 


INSTINCTUL SOCIAL ÎN CADRUL TIPOLOGIEI A TREIA 


Vânătorul de statut. în general, Competitivii cu un instinct 
social puternic au nevoie de recunoaştere şi asigurări că progresează, 
că se ridică în lume. Bineînţeles, acest lucru poate fi foarte diferit 
în funcţie de cultură, dar toţi au nevoie de semne că sunt preţuiţi de 
cei din jur. (Un astfel de Competitiv aflat într-o mănăstire budistă 
din Tailanda ar vrea să ştie că meditează bine - că e un călugăr 
model!) Distincţiile, slujbele impresionante, notele mari şi premiile 
au pentru ei un rol important, pentru că se identifică puternic cu 
rolurile lor sociale. („Sunt ceea ce fac.”) Vor să aibă „pedigree”-ul 
bun, recomandările cele mai valoroase. Acest instinct se poate 
manifesta şi prin cultivarea jargonului şi îmbrăcăminţii specifice 
profesiei lor, precum şi prin afişarea mărcilor impresionante, a 
creaţiilor de la case de modă vestite şi a maşinilor scumpe. Dar şi 
aici, ceea ce i se va părea un indicator important de valoare socială 
va depinde de cultură şi de persoană în sine. 

Pe măsură ce devin mai anxioşi, cei din acest subtip simt 
nevoia din ce în ce mai puternică de a-şi demonstra valoarea. 
Pot ajunge foarte implicaţi în ambițiile lor sociale: caută asociaţi, 
oferă cărţi de vizită, îşi fac cunoştiinţe. De asemenea, îşi pot dori 
să fie faimoşi pentru a compensa răni narcisiste din copilărie. 
(„Dacă un milion de oameni îmi cumpără albumele, înseamnă că 
sunt grozav!”) Narcisismul îi poate conduce de asemenea înspre 
o nevoie complusivă de a se compara cu ceilalţi şi de a se lua la 

întrecere cu ei - a ţine pasul cu toţi cei din jur pentru a nu părea 
demodaţi. Pe măsură ce devin din ce în ce mai nesiguri pe ei, pot 
să-şi exagereze capacităţile şi să devină lăudăroşi şi mândri. Acest 
lucru este deosebit de adevărat dacă nu au reuşit să atingă succesul 
pe care şi-l doreau. 

In cadrul nivelelor nesănătoase, devin ahtiaţi după atenţie şi 
îşi pot pierde onestitatea încercând să se facă recunoscuţi. E posibil 
să-şi falsifice realizările şi să mintă cu privire la mediul din care 
provin atât pentru a primi de lucru, cât şi pentru a impresiona. 
Deseori ilustrează Principiul Peter- intră în situaţii pentru care nu 
sunt pregătiţi. Suferinţa emoţională îi face să fie foarte ineficienţi, 
dar, pe cât posibil, vor folosi farmecul sau renumele pentru a nu le 
permite celorlalţi să le vadă condiţia reală. 


INSTINCTUL SEXUAL ÎN CADRUL TIPOLOGIEI A OPTA 


Potul cel mare. în general, Competitivii cu un instinct sexual 
puternic sunt caracterizați de o dorinţă puternică de a fi doriţi. Nu 
e vorba doar de domeniul sexual, ci de o pornire generală de a 
fi puşi la mare preţ. Ei lucrează pentru a-şi dezvolta o imagine 
atrăgătoare, încercând să devină un sex-simbol ale culturii din care 
fac parte. Deseori, le face plăcere să îi ajute şi pe ceilalți să-şi 
scoată în evidenţă calităţile. Ei vor să fie genul de persoane cu care 
iubitul sau iubita să vrea să se dea mare în faţa prietenilor. Fie 
că sunt bărbaţi sau femei, tind să cultive acele calităţi persoanle 
care i-ar face pe ceilalți să fie interesaţi de ei. Doresc să fie 
uimitori. Pot să fie şi seducători, dar, spre deosebire de Altruişti, 
care seduc îndeplinind toate dorinţele celorlalți, ei atrag atenţia 
înspre propriile lor calităţi excepţionale. în unele cazuri, aceasta îi 
poate face să devină stele de cinema, idoli sau modele de modă. 
în filmele americane contemporane sunt reprezentaţi de cei care 
petrec mult timp la sala de sport, aranjându-se sau încercând să-şi 
găsească imaginea ideală. 

Deseori, cei din acest subtip ştiu cum să-şi atragă partenerii, 


dar ar putea să nu ştie cum să susţină o relaţie. Le este mereu teamă 

că nu reuşesc să sc ridice la imaginea pe carc o proiectează. Ca 
tipologie sexuală, vor să simtă că se află în intimitate cu cineva, 
dar ca şi Competitivi, se tem de legături emoţionale profunde. S-ar 
putea să încerce să obţină intimitatea prin legătură sexuală, dar la 
nivelele inferioare, temerile de a nu fi destul de buni îi vor face 
să îi respingă chiar şi pe aceia la care ţin mult. In unele cazuri, 
vor folosi cuceririle sexuale pentru a-şi disipa temerile de a fi 
neatrăgători. Cei din nivelele mai joase tind să fie şi exhibiţionişti 
- doresc să se expună fie pentru a-i seduce pe ceilalţi, fie pentru a 
se reasigura că sunt atrăgători sau valoroşi. 

Pe nivelele nesănătoase. Competitivii cu un instinct sexual 
puternic pot să cadă în capcana promiscuităţii. La suprafaţă sunt 
extrem de vulnerabili, dar tind să-i atace pe cei care le contestă 
valoarea în orice fel. Desconsiderările reale sau imaginare la adresa 
narcisismului lor îi pot duce la răzbunare, furie sexuală şi gelozie, 
manifestări mult exagerate faţă de problema respectivă. 


PROVOCĂRI CE DETERMINĂ 
EVOLUȚIA TIPULUI TREI 


Cei mai mulţi din tipologia a Treia se vor întâlni cu 
următoarele situaţii în decursul vieţii. A observa tendinţele pe 
care le avem, a ne „surprinde asupra faptului” şi a observa 
doar răspunsurile automate pe care le dăm în viaţă ne vor ajuta 
foarte mult să ne eliberăm de aspectele negative ale tipologiei 
noastre. 


SEMNALUL DE TREZIRE PENTRU TIPOLOGIA A TREIA: 
VALOAREA MEA DEPINDE DE SUCCESUL PE CARE ÎL AM 


Mulţi dintre noi nc gândim din când în când, „Dacă aş reuşi 
să fac asta - dacă aş avea recomandările astea, dacă m-aş fi măritat 
cu acea persoană sau dacă aş fi mers la Medicină - atunci aş şti că 
valorez ceva şi m-aş simţi bine.” Pentru Competitivi, aceasta a ajuns 
forţa de bază a vieţii lor. Ei încep să pună semn de egalitate între 

propria lor valoare personală şi nivelul de succes pe care îl au, iar 
acesta este Semnalul lor de trezire. 

„A descoperi adevărata stare de bine începe cu aprecierea 
experiențelor simple. Nu e vorba de cât de bine te simţi când 
câştigi un milion de dolari, reuşeşti în sfârşit să termini facultatea 
sau îți cumperi o casă, ci de simplul bine de a trăi. ” 

CHOGYAM TRUNGPA 


Succesul poate însemna foarte multe lucruri - în termeni 
financiari, poate însemna a face milioane de dolari anual sau a 
economisi destul pentru o nouă maşină de spălat. Cei de pe nivelul 
mediu al tipologiei Trei sunt foarte preocupaţi să atingă acest 
succes şi sunt hotărâți să se distingă prin realizări profesionale 
şi prin simboluri ale statutului. Acestea pot să fie orice, de la o 
locuinţă într-o zonă bună la o diplomă de la o universitate mare, 
la un trofeu de atletism, la un ceas sau o maşină scumpă, la a avea 
copii frumoşi, care reuşesc în viaţă - orice îi face să simtă că sunt 
persoane excepţionale. 

Jarvis, pe care l-am cunoscut mai devreme, descrie felul în 
care atenţia sa se focalizează asupra realizărilor - şi preţul pe care 
îl plăteşte pentru acest lucru. 

Sunt axat pe succes şi să evit eşecul indiferent de situaţie - 
muncă, situaţii sociale, hobby-uri, distracţie, relaxare, alergat, citit, 
ascultat muzică... Preocuparea mea în această direcţie înseamnă că 
trebuie să lucrez în mod conştient până şi când mă joc... 


NIVELELE DE DEZVOLTARE ALE TIPOLOGIEI A TREIA 


SANATOS 
Nivelul 1 Termenicheie: 
îndreptat spre interior 
Autentic 
Renunţă la credinţa că valoarea lor depinde de felul în care îi 
privesc ceilalţi, ceea ce-i eliberează pentru a-şi descoperi adevărata 
identitate şi propriile dorinţe ale sufletului. încep să se accepte aşa 
cum sunt şi devin autentici şi binevoitori. 

Nivelul 2 Adaptabil 
Admirabil 
Ştiu ce c considerat valoros de cei din jur şiseadaptează la 
aşteptările lor. Imaginea de sine: „Sunt sclipitor,capabil şibine 
adaptat (potenţial nelimitat).” 


Nivelul 3 Îndreptat înspre realizări 
In continuă autodezvoltare 
îşi întăresc imaginea de sine dezolvtându-se interior şi 
perfecţionându-şi talentele. Sunt competenţi, încrezători şi persistenţi, 
devenind exemplari în orice fac. Comunică eficient şi sunt deseori 
modele pentru ceilalţi, pe care îi inspiră. 


MEDIU 


Termeni cheie: 
Nivelul 4 Ot ientat către succes 
încearcă să capteze atenţia 
încep să se teamă că vor fi umbriţi de realizările celorlalți - 
că eforturile lor nu le vor aduce atenţia pe care o merită. Astfel, 
trebuie să se distingă făcând cât mai multe lucruri în plus. Se 
ambiţionează mereu pentru a realiza din ce în ce mai mult. 


Nivelul 5 Conştient de propria imagine 
Axat pe propriile interese 
Se tem că vor pierde părerea bună a celorlalţi, aşa că vor să-i 
impresioneze. Se străduiesc să cultive ceea ce ei consideră că ar 
fi cea mai atrăgătoare imagine. Ambiţioşi, dar lipsiţi de încredere 
în propriile forţe, vor să fie admiraţi şi doriţi. în mod tipic, au 
probleme de intimitate. 


Nivelul 6 Se autopromovează 
Pompos 
Se tem că ceilalți nu-i vor remarca decât dacă au foarte mult 
succes sau sunt uimitori; astfel, încearcă să se convingă pe sine şi pe 


ceilalți de realitatea grandioasă a imaginii pe care o proiectează. Se 

laudă singuri, sunt competitivi şi aroganţi, ca o metodă de apărare 


împotriva nevoilor secrete. 


NESÄNÁTOS 


Termeni cheie: 
Nivelul 7 Lipsit de scrupule 
Amăgitor 
Se tem că dau greş şi că imaginea pe care o proiectează este 
goală şi frauduloasă, ceea ce poate fi adevărat. Pentru a se salva, 
încep să-i înşele pe ceilalţi şi chiar şi pe ei înşişi, zicând oricc simt 
că i-ar impresiona pe cei din jur sau i-ar putea ajuta să scape dintr-o 
situaţie. în interior, se simt lipsiţi de viaţă şi trişti. 


Nivelul 8 înşelător 
Oportunist 
Au devenit atât de disperaţi după atenţie încât vor inventa orice 
poveste sau schemă pentru a-şi acoperi căderea. Nu vor ca altcineva 
să ştie cât de tulburaţi au ajuns şi sunt dispuşi să facă foarte mult 
pentru a-şi ţine ascunse boala emoţională şi „faptele rele”. 


Nivelul 9 Maniac 
Lipsit de milă 
Simt că nu e nimic de făcut pentru a câştiga atenţia celor 
de care au nevoie şi îşi pot pierde controlul furiei şi ostilităţii lor 
reprimate. încearcă să se răzbune pe tartorii lor reali sau imaginari 
şi să doboare pe oricine simt că i-a respins. 


împrumutând o expresie a programelor de recuperare, cei din 
tipul Trei sunt mereu în pericol „să facă”, în loc „să fie”. Motivul 
comportamentului lor compulsiv este nevoia de a reprima orice 
fărâmă de ruşine pe carc ar putea-o simţi. Ideea de a „pierde” în 
orice fel şi la orice scară este un declanşator potenţial al acestor 
sentimente intolerabile de inutilitate. Dc aceea, cu cât simt mai 
multă ruşine, cu atât cei din tipul Trei vor fi mai hotărâți să atingă 


scopuri despre care cred că îi vor face apreciaţi şi plini de succes. 

ALE CUI SCOPURI? AL CUI SUCCES? 


Ce înseamnă succesul pentru tine? Ce a însemnat el pentru 
părinţii tăi? Ce înseamnă el pentru colegii tăi? Există vreo 
legătură? 


Rolul social: „Cel mai bun" 


„ Pot să fac asta mai bine decât oricine altcineva 


Din cauză că simt că valoarea lor depinde de faptul de a fi 
destul de strălucitori pentru a fi remarcaţi, cei din tipul Trei încep să 
creadă că trebuie să strălucească întotdeauna, că trebuie să fie mereu 
excepţionali. De aceea ei încep să joace rolul social al Celui mai Bun 
(sau Băiatul sau Fata de Aur), ajungând ca relaţiile lor cu ceilalţi să fie 
confortabile pentru ei numai jucând acest rol. Asumarea rolului de Cel 
mai Bun compensează pentru ei nesiguranța ascunsă legată de propria 
valoare. Cei din tipul Trei mediu nu numai că îşi vor apăra această 
imagine, dar la fel ca alte tipuri, vor încerca să o consolideze şi să îi 
facă şi pe alții să o susţină în diverse moduri. Bineînţeles, a fi cei mai 
buni nu le oferă celor din tipul Trei luxul de a fi vreodată mediocri, sau 
de a-şi recunoaşte eşecurile de orice fel. 

Tawney este o femeie inteligentă şi talentată, care are o 
căsătorie fericită şi copii. Ea a învăţat să îşi accepte multe din 
calităţile sale reale, dar îşi aduce încă aminte cum era când era 
condusă de Rolul său Social: 

Nu prea îmi aduc aminte de vreo perioadă din viaţa mea în 


bi 


care să nu fi simţi nevoia de a fi „cea mai bună ”. Adică să fiu cea 
mai frumoasă, să am cele mai bune haine, să trăiesc în cea mai 
mare casă, şi lista poate continua. Problema de care mă loveam în 


29 


fiecare zi în care urmăream să fiu „cea mai bună ”, este că această 
noțiune se schimba în funcție de persoana cu care interacționam. 
Nu contează cine era. Vroiam să fiu văzută în cea mai bună lumină 
posibilă, care era de fapt interpretarea mea a ceea ce şi-ar fi dorit ei 
cel mai mult să vadă, şi tot procesul acesta era epuizant pentru mine. 


Căutam mereu în exterior confirmarea faptului că eram , bine”. 

Rolul Social de a fi Cel mai Bun se leagă şi de rolul de Erou 
al Familiei pe care tipul Trei îl adoptă. Ei sunt hotărâți să găsească 
respectul de sine fiind la înălțimea aşteptărilor şi cerinţelor altora, 
chiar dacă acele cerinţe nu sunt exprimate în mod explicit. însă pe 
termen lung, acesta este un joc sortit eşecului, pentru că cerinţele 
se pot schimba într-o clipă: standardele succesului şi frumuseţii se 
pot demoda, iar un accident de orice fel poate schimba complet 
tabela de marcaj. Din acest punct de vedere, un atac de cord sau 
un accident vascular pot schimba o persoană „de succes” într-una 


pi t 


„perdantă” peste noapte. 


CÂND ÎȚI A CORZI O PA UZĂ? 


Găseşte şi notează-ţi cinci domenii din viaţa ta în care nu 
te simţi presat să fii cel mai bun. Găseşte şi notează-ţi cinci 
domenii din viaţa ta în care simţi că trebuie să fii cel mai bun. 
Citeşte cele două liste şi observă cum te fac ele să te simţi. Ce 
diferenţe de stare poţi observa? Tensiune sau relaxare? Te simţi 
calm sau neliniștit? Gândeşte-te la încă cinci domenii în care 


ai putea învăţa să te relaxezi şi să fii tu însuţi. 


Minciună, mândrie şi confirmare 
„Am tot ce îmi trebuie. ” 


Compulsiunea tipului Trei este înşelătoria (inducerea în 
eroare, amăgirea). Un aspect al minciunii tipului Trei este tendinţa 
de a se prezenta într-un mod care nu reflectă adevăratul lor sine. 
Un aspect şi mai important este autoamăgirea: pentru a-şi menţine 
performanţa exterioară, cei din tipul Trei trebuie să se convingă că 
sunt conform cu imaginea idealizată pe care o înfăţişează lumii. în 
acelaşi timp, pentru ca autoamăgirea să funcţioneze în continuare 
ei trebuie să îşi reprime sentimentele că nu sunt corespunzători. 
Se tem că dacă ar renunţa la această imagine, ceilalţi le-ar vedea 


lipsurile şi i-ar respinge, confinnându-le astfel lipsa de valoare. 

Astfel, înşelătoria îi face pe cei din tipul Trei să caute la 
ceilalţi confirmarea excelenţei lor, şi de aceea ei au constant nevoie 
de discursuri interioare de îmbărbătare. într-un fel, se mint pe 
ci înşişi pentru a-şi păstra respectul de sine şi pentru a-şi păstra 
motivaţia unor realizări mai bune („Eşti grozav! Un geniu! Nimeni 
nu a scris vreodată un raport mai bun!”) 

Un mod util de a privi minciuna este să o privim ca fiind 
rezultatul „lenei” manifestată în transformarea individuală. Cei 
din tipul Trei mediu îşi pun energia în perfecţionarea egoului şi 
imaginii de sine, mai degrabă decât în descoperirea adevăratului 
lor sine, pentru că ei cred că egoul este adevăratul lor sine. Este 
mult mai greu să dezvolţi calităţile autentice ale Esenţei atunci 
când eşti mereu încurajat şi recompensat să te adaptezi şi să devii 
ceea ce se vor alți să devii. 


Performanţa şi decuplarea de sentimente 


Din cauză că persoanele din tipul Trei vor să iasă în evidenţă, 
ele acordă multă atenţie „performanţei” în toate sensurile acestui 
cuvânt - profesional, fizic, academic, social. Se prezintă drept 
persoane care le au pe toate, cu o măiestrie lipsită de efort. Pro- 
blema c că pe măsură ce devin tot mai identificaţi cu imaginea 
lor, cei din tipul Trei mediu trebuie să îşi reprime orice sentimente 
personale pentru că ele interferează cu calitatea performanţelor lor. 
De vreme ce sunt recompensaţi pentru felul în care funcţionează, 
sentimentele, şi în special cele dureroase, trebuie să fie ţinute la 
distanţă. 

Tawney îşi aminteşte unul din momentele cele mai importante 
de la începutul vieţii, momentul când şi-a dat seama că trebuie să se 
reprime pe sine şi să îşi mulţumească mama pentru a supravieţui. 

Cea mai importantă experiență pe care mi-o amintesc din 
copilărie a fost o ceartă între fratele meu mai mare, care avea zece ani 
pe atunci, şi mama. Mi-o amintesc pe ea furioasă, țipând şi anmcănd 
toate lucrurile lui grămadă în mijlocul camerei. Nu ştiu dacă l-a 
lovit. Nu are importanţă. Am fost îngrozită şi m-am hotărât atunci 

din cauza acelei frici să fac sau să fiu orice vrea ea să fac sau să fiu. 
Am trăit următorii treizeci de ani ca rezultat al acelui moment. 


„Sentimentele sunt ca obstacolele pe şosea 
- nu fac decât să mă încetinească. ” 


Rezultatul tipic este că cei din tipul Trei devin „maşini de 
îndeplinit”. Insă pentru că activităţile nu sunt făcute din suflet, 
performanţa lor este din ce în ce mai lipsită de bucurie şi mai 
puţin autentică. Deşi în general fac lucrurile bine, ei nu găsesc 
prea multă satisfacţie personală în munca lor. Insă munca nu poate 
fi abandonată, pentru că e principalul mijloc prin care cei din 
tipul trei pot câştiga atenţie şi se pot simţi valoroşi. Poate apărea 
o dependenţă crescândă de muncă, care să devoreze şi puţina 
libertate emoţională şi bucurie care le mai rămăsese. 

Singura dorinţă pe care cei mai puţin sănătoşi din tipul Trei o 
pot regăsi în ei este să devină o „vedetă” într-un fel oarecare. Din 
cauză că vânează o recunoaştere publică deosebită, e posibil ca ei 
să-şi submineze talentele lor autentice, sărind de la o oportunitate 
la alta. Nevoia narcisistă care stă la baza activităţilor lor îi frapează 
deseori pe ceilalți apărând ca jenantă şi tristă (sau îndoielnică şi 
respingătoare, depinde cu câtă ardoare îşi fac singuri reclamă). In 
orice caz, faptul că sunt străini de ei înşişi şi de sentimentele lor se 


întoarce împotriva lor. 


TREZEŞTE-ŢI INIMA 


Pune-ţi mâna pe piept, deasupra inimii, şi respiră de câteva 
ori profund. Lasă-ţi atenţia să simtă această parte a corpului. 
Las-o să intre în acest spaţiu. Ce simţi? Adu-ţi aminte, nu există 
un răspuns care trebuie dat, nu trebuie să simţi ceva anume. 
Orice simţi sau nu simţi este experienţa ta. Focalizează-te pe 
senzațiile din „spaţiul” inimii şi observă cum se modifică ele în 


timp. Reia acest exerciţiu cel puţin o dată pe zi. 


250 


TIPOLOGIA A TREIA: COMPETITIVUL 


Competiţia şi îndârjirea 


Cei din tipul Trei mediu încep să intre în competiţii subtile de 
tot felul: cine are cel mai mult succes la servici, cine are soţia cea 
mai arătoasă sau copiii cei mai deştepţi, cine e cel mai bun la sport, 
la şah sau la calculatoare şi aşa mai departe. Modalitatea principală 
de întărire a respectului lor de sine este să câştige comparaţiile 
sau competiţiile în care sunt implicaţi. Din nefericire pentru ei, 
fuga după superioritate poate deveni extrem de obositoare şi poate 
submina înseşi lucrurile pe care ei vor să le realizeze. 

Cei din tipul Trei încep să intre în competiţii nu pentru că vor 
asta cu adevărat, ci pentru că se tem să nu fie puşi în umbră de 
altcineva. Se tem că vor rămâne în urmă şi că ceilalţi vor avea parte 
de mai multă atenţie şi vor fi mai căutaţi decât ei. Apoi se forţează să 
facă şi mai mult, cu o mare risipă de timp şi energie. („Am muncit 
din greu pentru recitalul meu de pian, dar Mary Lou cântă aşa de 
bine piesa aia de Chopin. Mai bine îmi aleg o piesă mai grea.”) 

Cei din tipul Trei mediu nu numai că intră în competiţie cu 
colegii lor, dar au tendinţa să introducă spiritul de competiţie în 
relații unde acesta nu ar avea ce să caute şi unde poate fi foarte 
distructiv, gen părinţii în competiţie cu copiii sau competiţia între 
soţi. în mod ironic totuşi, în ciuda acestui spirit competitiv, ei caută 
aprecicre şi recunoaşterea meritelor la aceleaşi persoane pe care 
încearcă să le pună în umbră. 

Lynn, un trainer de succes şi consultant de afaceri, înţelege 
foarte bine acest lucru: 

Dacă aţi citit povestirea pentru copii „Micul motor care a 
reuşit”, atunci ştiţi cum e să ai personalitatea mea gen dinam. Tot 
ceea ce mi-am propus să fac şi în ce am investit timp şi energie, 
am făcut de pe o poziție competitivă, îndârjită şi cu un scop clar. 
A face totul cât de perfect posibil a fost motorul existenţei mele 
încă de când am învățat să folosesc olița, la 11 luni. Combustibilul 
ce hrănea această hotărâre era frica dc eşec sau de a nu fi 
remarcabilă. A eşua înseamnă pentru mine moartea, să fiu înghițită 


de o gaură neagră. E ceva ce trebuie evitat cu orice preț. 

ÎNDÂRJIRE A 


în Jurnalul transformării interioare, explorează următoarele 
întrebări: în ce feluri te vezi pe tine ca fiind motivat de succes şi 
competitiv? De ce îţi urmăreşti scopurile pe care ţi le-ai propus? 
Te-ai implicat vreodată în proiecte care nu te interesau cu 
adevărat, doar din nevoia de a te afirma şi de a fi în competiţie? 
Ce crezi că s-ar întâmpla dacă „ai lua piciorul de pe acceleraţie” 
un pic? Cum faci faţă fricii şi anxietăţii care apare atunci când te 
compari cu altcineva? Ce simţi faţă de ceilalţi competitori? Cum 
ai făcut faţă sau ai mascat propriile eşecuri? 


Imagine şi autoprezentare 


„Fără să purtăm vreo mască de care să fim conştienţi, avem 
totuşi o faţă pentru fiecare prieten. ” 
OLIVFR WKNDELL HOLMES, SR. 


încă din copilăria timpurie, cei din tipul Trei au capacitatea de 
a se adapta astfel încât să le prezinte celorlalţi o imagine atrăgătoare. 
La nivel mediu, aceasta se poate manifesta sub forma unui entuziasm 
forțat sau o siguranţă profesională ce pare să transmită mesajul: 
„Am tot ce îmi trebuie”. Domenii precum publicitatea, marketingul, 
vânzările şi moda promovează frecvent acest gen de imagine, fiind 
domenii cu o densitate marc dc persoane din tipul Trei. Mulţi 
politicieni, antrenori, guru şi oameni de afaceri şi-au format o astfel 
de personalitate, folosindu-și în special talentul lor înnăscut de a 
„Citi” o anumită situaţie şi de a face instinctiv ceea ce trebuie. E 
genul de om care intră într-o cameră şi simte relaţiile subtile dintre 
oameni, ştiind instantaneu cum să acţioneze. 

Din cauză că aceste calităţi le sunt recompensate în mod 
repetat, ei devin atât de pragmatici în a sc adapta încât pierd legătura 
cu adevăratul lor sine. Simţul lor intim al sinelui rămâne astfel 
nedezvoltat şi îndepărtat, în aşa măsură încât cei de pc nivelele medii 
şi inferioare nu ştiu dincolo de imaginea lor exterioară cine sunt 

sau ce simt şi ce gândesc cu adevărat. în loc să exprime ceea ce 
gândesc şi simt cu adevărat, ei spun şi fac ceea ce simt că e bine 
sau acceptabil. 

Dacă imaginea lor are succes şi ceilalți o aplaudă, apare 
o stare cu totul nouă şi mult mai periculoasă. O imagine de 
succes exprimă performanţa celor din tipul Trei şi nu adevărata 
lor identitate. Cu cât imaginea are mai mult succes, cu atât e mai 
tentant pentru ei să se bazeze pe ea şi să o dezvolte, în loc să se 
dezvolte pe sine. Rezultatul este că sufletul lor este uitat, dat la 
o parte. Cine sunt ei cu adevărat devine din ce în ce mai multun 
teritoriu necunoscut, ceva asupra căruia nu vor să se focalizeze, 
pentru că, dacă privesc în interior, vor simţi o mare gaură neagră. 


A FILA ÎNĂLȚIMEA AŞTEPTĂRILOR 


Ce imagine proiectezi chiar acum spre ceilalți? Dar spre 
tine? Dar la birou? Dar faţă de prieteni? Faţă de părinţi? Faţă 
de copii? Faţă de animalul tău de companie? Sunt identice sau 
diferite? Cum te vezi pe tine, comparat cu cum crezi că te văd 
ceilalți? în ce moduri specifice crezi că imaginea ta de sine 
este diferită de imaginea pe care o proiectezi față de ceilalţi? 
Cum îți dai seama de diferenţe? Această diferenţă ţi-a cauzat 


conflicte cu alte persoane sau probleme de vreun fel? 
împachetarea Sinelui ca pe un obiect 


„ Pot fi orice vreau. ” 


Atunci când cei din tipul Trei se simt nesiguri, ei se protejează 
având încă şi mai multă grijă de imaginea lor. Mare parte din 
comportarea lor începe să amintească de un joc de relaţii publice. 
Ei încep să simtă că felul cum sunt percepuți e totul. în loc 
să îşi dedice energiile dezvoltării talentelor lor native, ei îşi 
alocă resursele întreţinerii imaginii lor aşa cum o percep alţii. în 
încercarea de a găsi o formulă câştigătoare, ei vor spune, vor face 

sau vor fi orice le cer obiectivele lor şi orice îi salvează de la o 
potenţială umilinţă, fie că abordează o falsă modestie însoţită de 
atitudini conciliante, fie opusul acestei atitudini. 

Sentimentul că trebuie să calci mereu ca pe ouă aduce cu 
el o tensiune constantă; e ca şi cum ar fi mereu la un interviu 
pentru angajare. Ceilalţi nu pot decât să îşi imagineze anxietatea şi 
nesiguranța pe care cei din tipul trei trebuie să şi le reprime pentru 
a fi în stare de funcţionare. Se tem mereu să nu spună sau să nu 
facă ceva greşit. Nu pot lăsa garda jos nici un moment, aşa că nu 
pot fi niciodată cu adevărat spontani sau adevăraţi, pentru că ar 
putea fi puşi la îndoială, ceilalţi ar putea râde de ei sau ar putea să 
îi perceapă într-o lumină mai puţin favorabilă. 

Problema e că cei din tipul Trei se tratează pe ei înşişi ca 
pe nişte obiecte. („Trebuie să mă „vând” celorlalţi.”) Aşa cum am 
văzut, în copilărie, tipul Trei era deseori doar o extensie a nevoilor 
narcisiste ale altcuiva. Ei au învăţat că nevoile şi sentimentele lor 
adevărate nu contează; că există doar ca obiecte care trebuie să fie 
admirate şi dorite. Durerea provocată de aceste lucruri e atât de 
mare încât cei din tipul Trei trebuie să rupă legătura cu sufletul lor 
ca să reziste. Insă doar sufletul e cel care ne ajută să discernem 
adevărul, aşa că atunci când ne desprindem de el, ne desprindem 
şi de legătura noastră cu adevărul. Acesta devine atunci un bun de 
schimb, în funcţie de necesităţile momentului. 

Această autoajustare şi detaşare continuă îi face pe cei din 
tipul Trei şi pe cei apropiaţi lor să sufere, aşa cum povesteşte 
Arthur, un preot foarte conştiincios. 

Eram atât de competitiv în munca mea încât mă credeam 
mai bun decât ceilalți şi eram văzut ca arogant şi distant. îmi 
reprimam emoțiile acasă şi fie îmi făceam probleme că soția 
mea ar putea să nu mă susțină, fie eram ca şi absent faţă de 
ea. îmi făceam exagerat de multe griji despre ce ar putea „ei” 
să gândească despre mine; acum câțiva ani am descoperit că 
dimineața mă îmbrăcam pentru lucru astfel încât să impresionez 
un grup nedefinit de colegi din centru, pe care nici măcar nu îi 
cunoşteam! 

ADAPTAREA 


Observă atunci când te adaptezi în funcţie de împrejurimi. 
De câte ori pe zi faci asta? Observă diferenţele între felul cum te 
arăţi prietenilor, colegilor, familiei şi aşa mai departe. Dă-ţi seama 
atunci când anumite intonaţii sau ritmuri se strecoară în modelele 
tale verbale. Atunci când observi aceste adaptări, ce efect au ele 
asupra stabilităţii tale? Dar asupra legăturii tale cu inima ta? Atunci 
când te adaptezi, te simţi mai valoros sau mai puţin valoros? 


Frica dc intimitate 


Atâta timp cât cei din tipul Trei încearcă să se convingă şi să 
îi convingă şi pe ceilalţi că au tot ce le trebuie, ei nu le pot permite 
altora să se apropie prea mult. Intimitatea ar permite altora să vadă că 
dc fapt nu au tot ce le trebuie, că nu sunt persoana care par. Cei din 
tipul Trei mediu sunt conştienţi că există o discrepanţă între ceea ce 
sunt şi ceea ce arată lumii, însă sunt îngroziţi de ideea de a-i lăsa pe 
alţii să vadă această prăpastie. Se tem ca altcineva să îşi dea seama 
cât de singuri, de goi şi de fără valoare sc simt ei de fapt, şi astfel să le 
mărească nesiguranța ascunsă pe care o poartă în ei. Cu cât ceilalţi sc 
apropie mai mult, cu atât mai mult simt că aceştia vor vedea dincolo 
de fațadă, prin crăpăturile dulapului, şi îi vor respinge. Decât să rişte 
să fie respinşi, vor încerca în mod tipic să se adune şi să realizeze şi 
mai multe astfel încât ceilalţi să fie mulţumiţi de ei (adică de imaginea 
lor), şi să nu pună la îndoială sau să amenințe relaţia dintre ei. 

Pentru a-i ţine pe oameni la o distanţă sigură, menţinându-le în 
acelaşi timp atenţia şi părerea bună despre ei, cei din tipul Trei mediu 
cultivă un fel de prietenie profesională sau de jovialitate care să ţină 
locul adevăratei intimităţi şi apropieri. Din exterior, căsătoria lor poate 
părea perfectă, şi totuşi soţului sau soţiei să le lipsească adevărata 
intimitate şi legătura emoţională. Cei din tipul Trei caută de obicei 
imaginea unei relaţii de succes în loc de realitatea ei, în special dacă 
intimitatea implică riscul de a fi vulnerabil sau pretenţios, sau de a fi 
respins pentru că nu împlineşte nevoile celeilalte persoane. 

LASÃ-I PE CEILALŢI SĂ TE VADĂ 


împărtăşeşte cuiva de încredere ceva despre tine care te 


face să te simţi vulnerabil. în timp ce faci asta focalizează-te 
pe sentimentul de vulnerabilitate. E neplăcut? Cum e? Cum te 
face să te simţi faţă de cealaltă persoană? Ce ţi-e frică să îi arăţi 
despre tine? 


Narcisismul şi lauda 


„Ce trebuie să fac ca să te impresionez?" 


Cu cât mediul din copilăria unui Trei a fost mai nesănătos, cu 
atât mai mult le este afectat simţul valorii, şi cu atât le va fi mai greu 
să găsească şi să păstreze sentimentele autentice ale propriei valori. 
Vor fi forţaţi să caute aceste sentimente prin acceptarea şi aprobarea 
celorlalţi, şi totuşi acceptarea şi aprobarea pe care le primesc nu îi 
face niciodată să se simtă valoroşi şi importanţi. Lacunele narcisiste 
se manifestă de obicei prin supracompensare, adică prin laudă. 

în funcţie de cât de narcisişti sunt, cei din tipul Trei mediu pot 
să-şi creeze aşteptări majore faţă de ei înşişi. A avea succes nu este 
de ajuns: ei au nevoie să fie celebri sau importanţi, să fie „vedete”, 
cunoscute şi apreciate pentru ceva anume. Bineînţeles, acest lucru 
îi supune frecvent dezamăgirilor şi umilirilor. 

Cei din tipul Trei pot fi seducători şi se pot implica într-o fugă 
după cuceriri sexuale care să le sporească respectul dc sine. Deseori 
se aranjează pentru a atrage atenţia, doar ca apoi să reacționeze cu 
ostilitate sau indiferență dacă cineva chiar îi admiră sau îi caută. 
(„Vreau să te uiţi la mine, dar nu vreau să te bag în seamă.”) îşi fac 
griji pentru reputaţia lor şi despre cum este ea afectată de oamenii 
din viaţa lor. Nu numai că trebuie să fie atrăgători şi plăcuţi, dar la 
fel trebuie să fie şi soţul (soţia) şi copiii lor, prietenii lor şi chiar şi 
animalele lor de companie - chiar dacă ideal ar fi ca toţi aceştia să 
nu fie mai atrăgători şi mai plăcuţi decât ei. 

Tawney îşi aminteşte: 

Perioadele din viața mea când mă simțeam cea mai izolată erau 


cele în care îmi dădeam cel mai tare silința să fiu ,, extraordinară 

îmi amintesc că eram foarte suplă, aveam unghii perfecte (false 
bineînțeles), machiaj perfect, eram îmbrăcată cu haine scumpe 
şi la modă, purtam diamante şi blănuri (adevărate bineînţeles), 
îmi mai amintesc că oamenii se uitau la mine cu admiraţie, iar 
eu nu simțeam nimic. Mi-am dat seama că atunci când sunt atât 
de separată de mine însămi nu prea am amintiri la care să mă 
raportez. Cred că ceea ce m-a ajutat să ies din acea stare a fost 
recunoaşterea faptului că nu rămâneam cu nimic din ea. Nu am 
aproape nicio amintire din ziua nunţii mele, de exemplu. Efortul 
de a-mi reconstrui trecutul m-a ajutat să refac legătura cu mine 


însămi. 


LA SĂ-I PE OAMENI SĂ TE DESCOPERE 


Atunci când eşti în societate împreună cu alţi oameni, 
focalizează-te în primul rând asupra vieţii şi realizărilor lor. 
Află ce este interesant la fiecare. Observă faptul că asta le dă 
ocazia să fie şi ei curioşi în ce te priveşte, fără să trebuiască 
să îi impresionezi întâi. Gândeşte-te că celorlalți e posibil să 
le placă de tine tară să trebuiască să îi impresionezi mai întâi. 
Cum te face să te simţi această posibilitate? 


REACȚIA EA STRES: TREI MERGE CĂTRE NOUĂ 


Sub influenţa unui stres crescând, mecanismul de adaptare al 
tipului Trei mediu poate să cedeze, tacându-i să manifeste unele 
din caracteristicile tipului Nouă mediu spre nesănătos. Cei din 
tipul Trei sunt foarte focalizaţi, hotărâți să realizeze ceea ce îşi 
propun şi identificaţi cu ceea ce fac, iar migrarea către tipul Nouă 
le oferă o pauză în fuga lor neîncetată după succes. 

Din cauză că sunt atât de dornici să-şi îndeplinească scopul 
şi să se afirme, cei din tipul Trei creează în mod inevitabil stresuri 
şi conflicte în relaţiile lor cu ceilalți. în astfel de momente e 
posibil ca ei să încetinească ritmul, devenind mai diplomaţi şi 
mai îngăduitori, precum cei din tipul Nouă mediu. Ei vor vrea în 

continuare să fie deosebiți de restul, însă nu cu atâta fervoare. îşi 
vor relaxa garda şi vor încerca să se adapteze anturajului. 

Aşa cum am văzut, fuga după succes îi poate conduce pc cei 
din tipul Trei în situaţii în care sunt nevoiţi să facă lucruri care nu îi 
interesează cu adevărat. Pot face faţă acestei situaţii pentru perioade 
limitate de timp, însă pe perioade mai lungi (sau o întreagă carieră 
sau relaţie care nu e bazată pe dorinţele reale ale celor din tipul Trei) 
îi va face să devină indiferenți şi disociaţi precum unele cazuri din 
tipul Nouă. în loc să fie eficienţi, ei îşi vor umple timpul cu muncă şi 
rutină, sperând să treacă prin situaţiile dificile fără a fi afectaţi de ele. 
Deşi cei din tipul Trei sunt de obicei rapizi şi eficienţi în rezolvarea 
sarcinilor şi în a răspunde cererilor celorlalţi, stresul îi face să devină 
ciudat de iresponsabili şi de inerţi. 

Eşecurile sau problemele majore apărute în cariera lor pot 
fi extrem de greu de suportat pentru cei din tipul Trei. în astfel 
de perioade, ei sunt dezamăgiţi de viaţă şi de ei înşişi. Golul lor 
interior iese la suprafaţă şi pot părea apatici şi consumaţi. în loc să 
îşi folosească ingeniozitatea pentru a schimba lucrurile în bine, ei 
au tendinţa să evite realitățile problemelor lor şi să îşi piardă timpul 
visând la cum le-ar plăcea să fie sau la viitorul lor mare succes. 


STEAGUL ROŞU: C OMPETITIVUL ÎN PERICOL 


Dacă cei din tipul Trei au suferit o criză majoră fară să 
primească ajutor sau să ştie cum să o rezolve, sau dacă au fost 
victimele unui abuz repetat în copilărie, ei pot trece linia roşie către 
aspectele inferioare ale tipului lor. 

O lovitură sau o criză existenţială care lezează grav încrederea 
în sine a celor din tipul Trei îi poate face să recunoască cu groază 
că viaţa lor a fost clădită pe o fundaţie slabă sau chiar falsă. Ei 
se tem că nu vor reuşi, că succesele lor sunt în van, sau că ceea 
ce pretind ei că sunt ca persoane nu e chiar adevărat. Unele din 
aceste temeri sunt bazate pe realitate. Dacă cei din tipul Trei pot 
vedea adevărul ce stă la baza temerilor lor, pot să îşi schimbe 
viaţa, îndreptându-se spre însănătoşire şi eliberare. Pe de altă parte. 

e posibil ca ei să încerce şi mai mult să îşi păstreze iluziile de 
superioritate şi să nege faptul că suferă sau că au vreo problemă. 
(„Nicio problemă! Sunt foarte bine.” „Voi face orice pentru 
a merge înainte.”) Dacă cei din tipul Trei persistă în această 
atitudine, ei pot ajunge pe nivelele de dezvoltare nesănătoase. 
Dacă observați la dumneavoastră sau la cineva pe care îl cunoaşteţi 
următoarele semne de avertizare pe o durată mai lungă de câteva 
săptămâni, este foarte recomandat să se meargă la consiliere, 
terapie sau o altă formă de ajutor. 


SEMNE DE A VER TIZA RE 


PATOLOGIE POTENŢIALĂ: tulburări narcisiste de 
personalitate, hipertensiune, depresie, mânie narcisistă şi 
manifestări răzbunătoare, mitomanie, comportament psihopat 


e Epuizare fizică şi consumpţie datorate muncii exagerate 

e Imagine de sine din ce în mai falsă, nesinceritate şi minciună 
e Lipsa sentimentelor, goliciune interioară 

e Mascarea gradului de suferinţă emoţională 

e Gelozie şi aşteptări exagerate legate de succes 

e Exploatare şi oportunism 

e Episoade severe de mânie şi ostilitate 


ELEMENTE PRACTICE CARE AJUTĂ PERSOANELE DIN 
TIPOLOGIA TREI SĂ SE TRANSFORME: 


e în primul rând, învăţaţi să vă daţi seama când „jucaţi 
un rol” pentru cineva - când deveniți imaginea voastră în 
loc să vorbiţi şi să acţionaţi în mod autentic. E posibil să 
observați că vă identificaţi cu această imagine chiar şi când nu 
e nimeni altcineva prin preajmă! Chiar dacă masca pe care v-aţi 
construit-o poate fi ok şi poate fi chiar util să o folosiţi din când 
în când, starea de conştienţă vă va da posibilitatea să alegeți 
când să o folosiţi. Fără conştienţă, nu sunteţi decât servitorul 


acestei imagini. 

e La fel precum tipurilor Opt şi Nouă, v-ar prinde bine să 
mai luaţi câte o pauză din când în când şi să vă lăsaţi timp pentru 
relaxare. Fiind tipul Trei, nu vă daţi prea repede seama când 
deveniți prea stresat, şi câteodată e nevoie de o problemă majoră 
de sănătate sau relaţională pentru a vă face să înţelegeţi că vă 
întinderi prea mult. Opriţi-vă periodic în timpul zilei, respiraţi 
profund şi desprindeţi-vă câteva momente de proiectele voastre 
pentru a vă interioriza. Sunteţi neliniștit? Supărat? Copleşit? 
Aceste pauze pot părea că vă încetinesc, dar pe termen lung vă 
vor ajuta să vă păstraţi bunăstarea emoţională şi fizică, şi astfel 

e foarte posibil să vă îndepliniţi sarcinile cu mai mare uşurinţă. 

e Căutaţi oameni în care să aveţi încredere şi cărora să le împărtăşiţi 
neliniştile şi vulnerabilităţile voastre. Cei din tipul Trei îşi găsesc 
de obicei uşor amici şi petrec destul de mult timp cu ei, darnue 
acelaşi lucru cu a găsi pe cineva căruia să îi povesteşti, simţindu-te 
în siguranţă, despre ce te face să te simţi vulnerabil, ce te răneşte sau 
te înspăimântă. Căutaţi oameni care să vă poată asculta, şi daţi-vă 
seama că nu trebuie să vorbiţi despre toate dintr-o dată. începeţi 
prin a împărtăşi lucruri mărunte despre ce simţiţi şi aceasta vă va 
ajuta să vă deschideţi, simţindu-vă în acelaşi timp în siguranţă. (Un 
psihoterapeut bun vă poate ajuta foarte mult în această direcţie.) 
De asemenea, în ciuda părerilor voastre, împărtăşirea unora din 
vulnerabilităţile voastre unor prieteni sănătoşi îi va face pe aceştia 
să vă aprecieze mai mult, şi nu îi va dezamăgi. 

e Creativitatea este foarte importantă pentru cei din tipul Trei, în 
special când o manifestă pentru ei înşişi şi nu pentru un public 

de orice fel. Pictura, ceramica, scrisul, cântatul sau desenul 

şi jurnalistica vă pot ajuta să fiţi mai aproape de propriile 
sentimente şi de adevărata voastră fiinţă. Vă puteţi chiar crea un 
spaţiu sacru acasă, dedicat în întregime creativităţii voastre şi 
căutării de sine. Problemele de serviciu sunt interzise aici! Este 
refugiul vostru faţă de ce cere de la voi viaţa, şi în special faţă 
de ce cereţi voi de la voi înşivă. 

e Sunteţi o tipologie care are în mod special nevoie de meditaţie, 


chiar dacă e puţin probabil să aveţi înclinaţie către aceasta. Să 

stai tară să faci nimic nu prea are sens pentru egoul vostru cel 
hotărât şi competitiv, însă are foarte mult sens pentru sufletul 
vostru. lar a medita nu înseamnă deloc a nu face nimic. De fapt, 
după problemele din copilărie, e poate cea mai mare provocare 
pe care o veţi înfrunta vreodată. E o realizare umană majoră să 
fii capabil să fii pur şi simplu, şi este în mod special o realizare 
pentru cei din tipul Trei. Dacă la început pare dificil, folosiţi-vă 
disciplina şi perseveraţi - tipul Trei face de obicei salturi bruşte 
majore. 

e Găsiţi domenii în viaţa voastră unde puteţi contribui făcând 
parte dintr-o echipă, dar nu ca şef de echipă! Faptul de a învăţa 
să conlucraţi cu alţii tară să trebuiască să fiţi în centrul atenţiei 
nu e uşor pentru cei din tipul Trei, însă le aduce o satisfacţie 
enormă şi neaşteptată. Puteţi încerca să lucraţi ca voluntar la un 
spital local, la o şcoală sau la un azil de bătrâni. Veţi fi surprinşi 
de ce se naşte în voi atunci când faceţi ceva pentru ceilalți, nu 
numai ca apropiere pe care un astfel de efort o creează, ci mai 
ales ca stări şi emoţii pe care vi le trezeşte. Puteţi găsi un imens 
sentiment de împlinire şi valoare personală, pe care nici nu l-aţi 
fi visat că ar fi posibil. 


VALORIFICAREA PUNCTELOR FORTE 
ALE TIPOLOGIEI TREI 


„ îmi place să fiu eu. ” 


Persoanele sănătoase din tipul Trei sunt binecuvântate cu 


un respect de sine autentic, opus narcisismului exagerat. Au o 


apreciere realistă şi profundă a propriei persoane şi a vieţii lor, 


care le dă încredere şi o apreciere corectă a posibilităţilor proprii. 


Am putea spune că au o iubire de sine echilibrată, care le permite 


să îi iubească şi pe alţii necondiţionat şi liber. Această iubire.de 


sine nu e uşor de clintit sau de ameninţat, pentru că se bazează 


pe afirmarea adevăratelor calităţi ale celor din tipul Trei, ca şi pe 


recunoaşterea limitelor. E aproape de la sine înţeles că şi ceilalți 

au enorm de câştigat din compania unei persoane având astfel de 
calităţi admirabile. 

Datorită respectului autentic de sine, cei din tipul Trei înţeleg 
valoarea investiţiilor făcute în ei înşişi şi în dezvoltarea lor per- 
sonală: ei sunt ambiţioşi, încrezători şi perseverenţi, au grijă de ei 
din punct de vedere fizic şi îşi iau drept scop să se cunoască mai 
bine şi să îşi organizeze mai bine viaţa. Ei urmăresc mereu să afle 
noi moduri de a-şi îmbunătăţi viaţa şi de a-i învăţa pe alții cum să 
se dezvolte. 

„Investiţia în sine” poate însemna concret a cheltui bani, energie 
şi timp pentru sine, tară a fi însă narcisist şi fără a exagera. Investiţiile 
în sine sănătoase sunt necesare pentru cineva care doreşte să 
realizeze ceva important în viaţă. E necesar să beneficiem de o 
educaţie bună, să ne stabilim propriile priorităţi şi să nu ne abatem 
de la ţelurile noastre. Cei din tipul Trei se dedică dezvoltării 
calităților pe care le au. 

In afară de investiţia în propriile talente, cei din tipul Trei 
superior îi ajută şi pe alţii să se manifeste la întregul lor potenţial; 
ei îşi folosesc capacitatea de a-i entuziasma şi motiva pe oameni 
să realizeze mai mult decât aceştia credeau că pot. Cei din tipul 
Trei care lucrează ca doctori, asistente, profesori sau terapeuţi 
pot avea un efect inspirator asupra elevilor sau clienţilor lor, prin 
puterea exemplului. Un fizioterapeut îl poate motiva pe un copil 
cu handicap fizic pe care alţii l-au abandonat şi îl poate face să 
meargă din nou, un profesor de muzică îşi poate inspira studenţii 
să se depăşească, un antrenor poate dărui echipei sale plăcerea de 
a şti că au dat ce a fost mai bun în ei. 

Cei din tipul Trei superior îşi folosesc talentele şi elocvenţa 
pentru a susţine cauze nobile. Din această cauză, ei devin deseori 
modele umane deosebite în domeniul în care sc implică. Multe 
corporaţii şi organizaţii angajează persoane armonioase din tipul 
Trei care să îi reprezinte. Ei sunt foarte buni la comunicare şi 
promovare şi ştiu să prezinte un lucru într-un mod atractiv şi 
inspirator. Pot fi foarte eficienţi în construirea normelor morale şi 
a spiritului unei comunităţi. 

Eve este o femeie drăguță şi graţioasă care lucrează ca trainer 
într-o corporație: 

Majoritatea timpului îmi place faptul că sunt tipul Trei pentru 
că realizez atât de multe. Recent am abordat în acelaşi spirit un 
nou job. Mi-am propus să îmi fac colegii să se simtă parte dintr-o 
echipă câştigătoare. Am putut de asemenea să obţin o mărire de 
salariu pentru cinci din subordonații mei. Acum îmi Sunt atât de 
loiali încât ar merge şi pe cărbuni aprinşi. Mă consideră cea mai 
bună, şi asta mă face să mă simt extraordinar! Îmi place să pot 
motiva oamenii să dea ce au mai bun în ei. 

Cei superiori din tipul Trei sunt centrați şi îngăduitori cu 
sine. Ei manifestă o sinceritate, simplitate şi autenticitate profund 
inspiratoare pentru ceilalți. Ei se văd pe sine într-un mod realist, 
acceptându-şi limitările şi apreciindu-şi talentele tară să se ia totuşi 
prea în serios. Sunt blânzi, emoţionant de adevăraţi şi afectuoşi - 
oameni cu adevărat admirabili care se bucură de admiraţia pe care 
o trezesc, dar nu au nevoie de ea. 

Depăşirea rănilor narcisiste suferite în prima parte a vieţii a 
facut-o pe Lynn să se simtă total diferit, atât faţă de ea însăşi cât şi 
faţă de ceilalţi. 

Sunt îmbibată de o prezență sau o strălucire interioară care 
radiază şi în afară. E magnetică, atrăgând oamenii către mine fără 
să trebuiască să fac sau să realizez nimic. O persoană m-a întrebat 
recent: „Întotdeauna străluceşti aşa?” Mă simt transcendentă şi 
în acelaşi timp foarte umană şi cu picioarele pe pământ. 


DIRECȚIA DE INTEGRARE: TREI MERGE SPRE ŞASE 


Cei din tipul Trei, la fel ca şi cei superiori din tipul Şase, se 
ancorează în prezent şi îşi păstrează sănătatea şi echilibrul învățând 
să sc dedice altor persoane şi unor scopuri care transcend interesul 
lor personal. Aceasta le mută atenţia de la nevoia de a hrăni o 
imagine de sine către dorinţa reală de a ajuta la dezvoltarea a ceva 
mai mare şi mai important decât propria persoană. Cei din tipul 
Trei care merg către integrare încep să găsească un sentiment real 

de respect de sine în moduri pe carc nu le-ar fi putut anticipa 
înainte. Mai departe, pe măsură ce interacționează şi colaborează 
cu ceilalţi, atât în carieră cât şi în relaţii, ei încep să descopere 
curajul şi sentimentul de ghidare interioară al celor din tipul Şase 
superior, care le permite să-şi reveleze mai multe din calităţile lor 
autentice. Comunicarea devine simplă, sinceră şi directă - nu mai 
au nevoie să-i impresioneze pe ceilalţi. 

Oricât de mult s-ar strădui, căutarea recunoaşterii celorlaţi prin 
urmărirea unor țeluri care nu provin din sufletul lor pare să nu le dea 
satisfacţie niciodată. Totuşi, spre surpriza lor, cei din tipul Trei găsesc 
o satisfacţie profundă şi sentimente de împlinire în acte dezinteresate 
şi în împărţirea responsabilităţilor, atunci când îşi ascultă impulsurile 
inimii. Vor fi profund emoţionaţi de ceea cc creează împreună cu 
ceilalți, văzând frumuseţea şi bunătatea a ceea ce au creat, indiferent 
de recunoaşterea pe care o primesc sau nu pentru acţiunile lor. In 
astfel de momente, cei din tipul Trei încep să experimenteze adevărata 
lor identitate şi valoare. 

Cei din tipul Trei mediu au tendinţa să se simtă precum nişte 
solişti - capabili să îi motiveze pe alţii şi să creeze spirit de echipă, însă 
trăind toate aceste lucruri individual. Povara faptului că au trebuit să 
fie Eroul familiei nu le-a permis să caute ajutor sau alinare în exterior, 
pentru că eroul nu are voie să ceară ajutor. Insă dacă merg pe direcţia 
de integrare către Şase, vor începe să recunoască şi să accepte ajutorul 
care le este oferit, şi vor avea curajul să îl ceară atunci când au 
nevoie dc el. Aceasta tinde să trezească în ei frica intensă de a nu-i 
dezamăgi pe ceilalți. („Dacă vor şti cum mă simt cu adevărat mă vor 
abandona”) Pe măsură ce învaţă să-şi construiască relaţii solide cu 
oamenii pe care i-au ales, bazate pc încredere şi respect reciproc, la 
fel ca cci din tipul Şase superior, încep să parcurgă călătoria cea mai 
importantă, de a-şi găsi propria ghidare interioară. 

Bineînţeles că imitarea celor din tipul Trei a trăsăturilor unui Şase 
mediu nu îi va ajuta prea multpe cei din Tipul Trei. Implicarea exagerată 
în proiecte şi încercarea de a-şi construi identitatea şi securitatea prin 
diverse afilieri (subordonări) nu va face decât să întărească preocuparea 


lor în direcţia imaginii de sine şi a performanţei. Dacă cei din tipul Trei 

vor renunţa la identificarea lor cu performanţa, în ei se vor trezi în mod 


natural rezistenţa, devotamentul şi curajul celor din tipul Şase superior. 
TRANSFORMAREA PERSONALITĂȚII ÎN ESENŢĂ 


Pentru a se elibera, cei din tipul Trei trebuie să renunţe la 
credinţa că propria valoare depinde de părerea celorlalţi. 

Doar atunci ei pot începe să devină mai centraţi şi mai autentici. 
Este o cale dificil de străbătut pentru cei din tipul Trei, dar e foarte 
directă. La început ei se lovesc de sentimentul de gol din inima lor, însă 
gradat, cu răbdare şi compasiune, vor fi capabili să se deschidă faţă 
de suferinţa şi ruşinea din spatele acestui gol. Pe măsură ce suferinţa 
este văzută, vindecată şi eliberată, şi chiar tară să-şi dea seama când 
şi cum a intervenit schimbarea, ei înţeleg treptat că sunt destul de 
diferiţi de cum credeau înainte. Eliberaţi de povara de a trăi conform 
aşteptărilor celorlalţi, cei din tipul Trei găsesc lumina şi libertatea 
extraordinară dăruite de împlinirea dorințelor propriei inimi. 

Cei din tipul Trei trebuie să înţeleagă foarte clar că masca lor 
trebuie aruncată, iar sentimentele de gol interior trebuie conştientizate 
pentru ca vindecarea să poată avea loc. Graţia salvatoare este, 
desigur, faptul că nu există un gol interior adevărat la nivelul sinelui 
esenţial. Atunci când masca e îndepărtată, aparenta goliciune va fi 
umplută din interior. E ca şi cum chiar acea mască ar fi exercitat o 
presiune care reprima adevăratul sine; odată masca aruncată, şinele 
real nu mai e împiedicat de nimic în a sc revela. Mai degrabă decât să 
descopere că sunt goi şi fară valoare, cei din tipul Trei vor înţelege 
atunci că sunt doar mai puţin dezvoltați în anumite domenii (iar 
numeroasele domenii în care sunt deja evoluaţi rămân.) E nevoie 
de curaj şi, la modul ideal, de susţinere din partea soţului (soţiei), a 
unui prieten bun, a unui terapeut sau preot pentru cineva din tipul 
Trei care porneşte în această călătorie a revelării de sine. 

Tawney ne povesteşte care poate fi diferenţa. 

Diferenţa este că acum fac alegeri bazate pe ceea ce am cu 
adevărat nevoie şi nu pe ce m-ar putea face mai „de dorit”. Nu 
mai am nevoie să „fiu cea mai bună "pentru altcineva în afară de 

mine. Pot să îmi exprim emoţiile liber, ţară să mă îngrijorez ce ar 
putea gândi ceilalți despre mine, şi îmi dau voie să arăt aşa cum îmi 
doresc fără să mă judec. Mă simt cumva mai moale, mai relaxată. 
Cea mai marc parte a vieţii mele am iradiat în jurul meu tipul meu 
de personalitate - am fost un Trei autentic. Astăzi, sunt doar eu. 

Atunci când cei din tipul Trei sunt dispuşi să rişte să piardă 
aprobarea celor din jur şi în schimb să-şi urmeze inima, ei pot deveni 
persoanele extraordinare care şi-au dorit întotdeauna să devină. 
Iubirea şi admiraţia care le sunt dăruite ajung adânc în sufletul lor, 
permiţând unei grădini noi şi frumoase să înflorească acolo. 

Mărie, o terapeută, a învăţat acest secret important: 

întreaga mea identitate era prinsă în a face şi, bineînțeles, 
a reuşi. Până când am învăţat să fiu pur şi Simplu, nu eram 
prea sinceră sau adevărată... Eram mereu rapidă, competentă şi 
capabilă. Sunt şi acum, dar acum nu mai e atât de important pentru 
mine să fiu cea mai bună. E mai important să fiu fidelă lucrurilor 
care sunt cu adevărat valoroase pentru mine. 

Odată ce centrul lor de gravitație s-a schimbat din exteriorul 
lor în interior, sentimentul că sunt ghidaţi de suflet e incomparabil 
cu orice au trăit până atunci. Când l-au experimentat o dată, e puţin 


probabil că vor vrea să îl mai schimbe cu altceva. 


DEZVĂLUIREA ESENŢEI 


Atunci când sunt capabili să refacă legătura cu inima lor, cei din 
tipul Trei superior manifestă darul esenţial al autenticității mai bine 
ca orice alt tip. Comportamentul lor devine sincer, tară să mai încerce 
să fie mai mult sau mai puţin decât sunt de fapt. Ei devin simpli şi 
disponibili, arătându-ne adevăratul lor sine cu sinceritate şi umilinţă. 

Autenticitatea nu înseamnă să fii sincer în mod brutal. Auten- 
ticitatea înseamnă să manifeşti ceea ce eşti în acel moment. Atunci 
când cei din tipul Trei sunt prezenţi, sunt simpli şi pot spune adevărul 
care le vine direct din inimă. La prima vedere, aceasta poate că nu 
pare o mare realizare, dar dacă ne gândim, ne dăm seama cât de rar 


ne arătăm celorlalţi în acest mod. 

Pe măsură ce cei din tipul Trei învaţă să îşi accepte şi să îşi 
manifeste autenticitatea, calităţile lor esenţiale încep să iasă la lumină. 
E greu să vorbim despre asta, nu din cauză că e ceva abstract ci 
din cauză că e ceva fundamental pentru existenţa noastră şi că avem 
tendinţa să fim orbi faţă de aceste aspecte. Poate că cel mai bun cuvânt 
este valoare - faptul că suntem valoroşi pentru că existăm. 

Această idee foarte prezentă în societatea noastră, care afirmă 
faptul că suntem valoroşi numai dacă avem un venit sigur, calităţi 
fizice remarcabile sau o pregătire profesională de excepţie este un 
mod superficial în care este percepută valoarea. E un substitut creat 
de personalitate, desprinsă de fundamentul Fiinţei, care este sursa 
adevăratei valori. 

Dacă ne vom opri să mai gândim aşa vom înţelege că noi 
suntem cei care dăm valoare lucrurilor. A fi actor poate că ne va da 
va mai multă încredere în noi. Dar pentru altcineva, aceeaşi carieră 
poate fi tară sens sau chiar ceva trivial. încrederea în sine a acestora 
poate că depinde numai de mărimea contului în bancă. Nu numai 
că ce considerăm valoros variază de la o persoană la alta, dar chiar 
felul cum percepem valoarea se schimbă în cursul vieţii. Evident, 
firul care uneşte toate acestea suntem noi. Noi proiectăm valoarea 
noastră Esenţială într-o slujbă sau o persoană, sau un lucru, sau o 
activitate şi apoi încercăm să ne simţim valoroşi având acele lucruri. 
Dar lucrurile ăstea nu sc termină niciodată. 

Când intrăm în legătură cu valoarea noastră Esenţială, ştim că 
este o parte intrinsecă a naturii noastre adevărate. Nu putem fi lipsiţi 
de valoare, putem doar să uităm că ea se află acolo. Nicio problemă, 
nici-o durere sau umilinţă nu pot diminua valoarea Esenţială a 
unei persoane. Pot numai cel mult să modifice persoana, dându-i 
posibilitatea unei înţelegeri, acceptări şi expansionări viitoare. 

Astfel, când cei din tipul Trei vor fi capabili să-şi perceapă 
în mod direct valoarea Esenţială se vor elibera de căutarea nepre- 
cupeţită a stimei de sine prin intermediul a ceea ceau realizat. 
Aceasta le va permite să aibă timpul şi spaţiul de a trăi cu o 
extraordinară măreție a spiritului o viaţă plină de iubire, de bogăţie 


şi minuni. 


267 


ÎNŢELEPCIUNEA ENEAGRAMEI 


Adună punctajele celor 15 propoziţii pentru Tipologia a 
Treia. Rezultatul tău va fi între 15 şi 75. Următorul îndrumar 
te va ajuta să îţi descoperi sau să-ţi confirmi tipologia. 


e 15 Nu eşti probabil un tip asertiv. Nu eşti un tip Trei, 
Şapte sau Opt. 

e 15-30 Nu eşti probabil tipul Trei 

e 30-45 Probabil că ai ceva probleme caracteristice tipului 
Trei sau un părinte aparţinând tipologiei Trei 


45-60 Probabil că ai o componentă tip Trei 


60-75 Faci probabil parte din tipologia a Treia (dar poți 
să faci parte totuşi din altă tipologie, dacă vezi că mai 
multe aspecte nu ţi se potrivesc) 


Foarte des, cei din tipologia a Treia pot să greşească 
identificându-se cu  tipologiile Cinci, Unu sau Opt. Cel mai 
des, cei din tipologiile Opt, Şapte, sau Nouă pot să greşească 
identificându-se cu tipologia a Treia. 

ARTISTUL 
ROMANTICUL 
MELANCOLICUL 
ESTETUL 

VICTIMA TRAGICĂ 


FIINŢA SPECIALĂ A 


„Arta, în întregime, este un soi de confesiune, mai mult sau 
mai puţin indirectă. Orice artist, pentru a supravieţui, se vede 


nevoit, până la urmă, să se debaraseze de propriile angoase. 
JAMES BALDWIN 


„ La urma urmei, poate că măreția artei se naşte din tensiunea 
permanentă dintre frumuseţe şi chin, dintre dragostea de oameni 
şi nebunia creaţiei, dintre solitudinea  insuportabilă şi epuizanta 
mulțime, dintre respingere şi consimţământ. ” 

ALBERTCAMUS 


„Fericirea e benefică pentru corp, dar suferința e cea care 


» 


dezvoltă puterile minţii. 
MARCEL PROUST 


„Mai bine te înfrupți din pocalul suferinței, decât să îţi 


umezeşti buzele cu plăceri superficiale. 
WILLIAM HAZLITT 


» 


„Doar un geniu se poate văicări în mod atractiv. 
F. SCOTT FITZGERALD 

TESTUL RISO-HUDSON 


DTA 
pentru 
Detenni narea 
Tipologiei şi a 
Atitudinii 


Acordaţi un punctaj între 1 şi 5 pentru fiecare dintre afirmaţiile 
următoare în funcţie de gradul său de veridicitate şi aplicabilitate în 
ceea ce vă priveşte, luând în considerare următoarea scară de valori: 


.. Deloc adevărat 

.. Rareori adevărat 

„„ Cât de cât adevărat 
.. In general adevărat 


a BP UN 


.. Foarte adevărat 


____1. Mulți mă percep ca fiind enigmatic, dificil şi contradictoriu 
- şi îmi place asta la mine. 

__ 2. Tind să țin în mine sentimente negative multă vreme, până 
să mă eliberez de ele. 

_____3, Deseori mă simt singur şi părăsit, chiar şi când sunt în 
compania persoanelor apropiate. 

____ 4. Dacă sunt criticat sau neînțeles, tind să mă retrag în mine 
şi să stau îmbufnat. 

____ 5. Mi-e greu să mă implic în proiecte, dacă nu deţin controlul 
creativ. 

____6. Tind să nu mă conformez regulilor şi aşteptărilor, pentru 
că vreau să-mi las amprenta pe orice întreprind. 

____7. După majoritatea standardelor, sunt relativ dramatic şi tempe- 
ramental. 

____8. Tind să petrec relativ mult timp imaginându-mi scene şi 
conversații care nu s-au întâmplat neapărat. 

____9. Tânjesc după cineva care să mă salveze şi să mă ducă departe 
de situaţia asta apăsătoare. 

10. Când dau de greu, tind să mă prăbuşesc şi să renunţ - poate 
renunţ prea uşor. 

1 1. Pot ierta aproape orice, înafară de prost-gust. 

12. în general, nu-mi prea place să lucrez prea îndeaproape 
cu alții. 

13. Regăsirea de sine şi loialitatea faţă de nevoile mele emoţionale 
au fost mereu motivații puternice pentru mine. 

14. Nu-mi place nici să preiau conducerea, nici să fiu condus. 

15. Sunt perfect conştient de vocea intuiţiei mele, fie că am 
sau nu curajul să acţionez după cum îmi dictează. 


Vezi pagina 305 pentru interpretarea punctajului. 


TIPOLOGIA TIP PATRU - INDIVIDUALISTUL 


e Frica de bază: că nu are identitate, lipsit de importanţă personală 

e Dorinţa dc bază: Regăsirea de sine şi a propriului sens, crearea 
unei identități din experienţa interioară 

e Mesajul superegoului: Totul e bine daca eşti loial sinelui 


Tipul sensibil, retras: 
expresiv, dramatic, egocentric şi temperamental. 


Numim acest tip „Individualistul” pentru că îşi menţine 
identitatea prin a se considera profund diferit de ceilalți. Tipul 
Patru se crede cu totul altfel decât restul oamenilor şi, prin urmare, 
consideră că nimeni nu-l poate înţelege sau iubi pe măsură. Consideră 
că este înzestrat cu talente şi daruri unice, dar şi dezavantaje şi 
defecte de neînțeles pentru ceilalţi. Mai mult decât oricare alt 
tip de personalitate, Patru este conştient de aceste diferenţe şi se 
concentrează pe propriile lipsuri şi defecte. 

Tipul Patru sănătoas e sincer cu sine: îşi cunoaşte şi acceptă 
toate sentimentele şi îşi poate privi în faţă motivațiile, contradicţiile 
şi conflictele emoţionale, tară a le nega sau masca. Nu le este prea 


agreabil ceea ce găsesc, dar nici nu încearcă să îşi raţionalizeze 

starea şi nici să ascundă aceste aspecte de ei înşişi sau de alţii. 
Nu se tem să se privească aşa cum sunt. Sunt dispuşi să dezvăluie 
despre ei lucruri profund personale şi chiar ruşinoase, pentru că 
sunt hotărâți să înţeleagă adevărul din experienţele lor, astfel încât 
să îşi descopere propria natură şi să fie împăcaţi în ceea ce priveşte 
istoria lor emoţională. Această capacitate le dă o rezistenţă tăcută 
în faţa greutăților vieţii. Faptul că sunt familiarizați cu latura 
lor întunecată face să le fie mai uşor să treacă prin experienţe 
dureroase, care probabil ar fi copleşitoare pentru alte tipuri de 
personalitate. 

Cu toate acestea, ei declară deseori că le lipseşte ceva, chiar 
dacă identifică cu greutate acel „ceva”. Voinţă? Confort în societate? 
încredere in sine? Linişte emoţională? - tot ceea ce văd că alţii au 
din plin. Văd lucrurile în perspectivă suficient timp, dar deseori se 
întâmplă să observe că nu sunt siguri pe unele aspecte ale imaginii 
proprii - personalitatea sau însăşi structura Eu-lui. Consideră că 
duc lipsă de o identitate clară şi stabilă, mai exact, de o identitate 
socială satisfăcătoare. 

Chiar dacă se consideră profund diferiţi de ceilalţi, nu vor să 
fie singuri. Se simt stânjeniţi şi, complexaţi şi, în adâncul lor, îşi 
doresc să interacţioneze cu persoane care le înţeleg sentimentele 
şi felul de a fi. „Romanticii” Eneagramei, tânjesc ca cineva să 
intre în viaţa lor şi să le aprecieze identitatea secretă, pe care şi-au 
crescut-o, hrănit-o şi ascuns-o de lume. Dacă, în timp, asemenea 
legătură rămâne de neatins, încep să îşi construiască o identitate 
bazată pe ideea cât de diferiţi sunt ei de restul lumii. Se consolează 
astfel, devenind individualişti consacraţi: vor să facă totul singuri, 
în felul lor, după regulile lor. Motto-ul lor este „Eu sunt Eu. Nimeni 
nu mă înţelege. Sunt diferit şi special”, când, de fapt, îşi doresc 
confortul social şi încrederea de care, aparent, se bucură ceilalţi. 

Personalităţile tip Patru au, în general, o percepţie negativă a 
lor şi o stimă de sine scăzută. încearcă să compenseze asta prin 
cultivarea unui alter-ego fantezist - o imagine de sine idealizată, 
bazată pe propria imaginaţie. Un tip Patru ne-a destăinuit că îşi 
petrecea mare parte din timpul liber ascultând muzică simfonică, 

în timp ce visa că era un mare pianist, în concert - â la Vladimir 
Horowitz. Din nefericire, antrenamentul lui efectiv la pian a rămas 
mult în urma celei a pianistului din fantasma lui şi, deseori, se 
simţea stânjenit când era rugat să interpreteze. Talentul lui, deşi 
semnificativ, a ajuns să fie pentru el o sursă de ruşine. 

De-a lungul vieţii, personalitățile tip Patru „încearcă” diverse 
identități, bazate pe stiluri, preferinţe şi calităţi pe care le găsesc 
atractive la ceilalți. Dar, în interior, continuă să fie nesiguri de 
adevărata lor identitate. Problema e că îşi bazează măştile pe 
propriile sentimente. Când se privesc în interior, văd un tipar 
caleidoscopic şi instabil dc reacţii emoţionale. Ei înţeleg un adevăr 
de netăgăduit despre natura umană - că este dinamică şi mereu 
în schimbare. Insă, deoarece caută în emoţiile lor o identitate 
stabilă şi de încredere, înceară să cultive doar anumite sentimente, 
respingându-le pe celelalte. Unele sentimente le percep ca „eu”, iar 
celelalte ca „non-eu”. Exprimând doar anumite stări, ei consideră că 
sunt sinceri cu ei înşişi. 

Una din cele mai grele provocări pe care le înfruntă este să 
se desprindă de sentimentele trecutului. Au tendinţa să-şi „lingă” 
rănile şi să se agaţe de resentimentele față de cei ce i-au rănit. Pot 
deveni atât de „ataşaţi” de dezamăgirile avute, încât nu mai pot 
recunoaşte comorile din viaţa lor. 

Leigh este o mama singură, muncitoare, care s-a luptat cu 
aceste sentimente dificile mulţi ani: 

"Mă prăbuşesc când sunt afară, în câmp deschis. Am avut 
un lung şir de relaţii dezastruoase. Am urât bunătatea surorii 
mele chiar bunătatea în general. Au trecut ani din viaţa mea 
fără să simt vreo bucurie, prefăcăndu-mă că zâmbesc, pentru că 
zâmbetele adevărate nu-mi veneau pe buze. îmi doream mereu tot 
ceea ce nu puteam avea. Aceste dorințe nu se pot implini niciodată, 
acum realizez asta, pentru că m-am ataşat de DORINȚA în sine şi 
nu de vreun scop finit propriu-zis. 

O poveste Sufită ne spune despre un câine bătrân care fusese 
chinuit foarte tare şi era înfometat aproape la limita inaniţiei. Intr-o 
zi, câinele a găsit un os, l-a luat cu el într-un loc sigur şi a început 

să-l ronțăie. Era atât de înfometat, încât a ros bucata aceea multă 
vreme şi s-a înfruptat din ea cât de mult a putut. După un timp, un 
bătrân binevoitor a văzut câinele şi bucăţica lui jalnică de os şi a 
început să-i pună, pe nevăzute, mâncare proaspătă, prin preajmă. 


ri 
1 


Dar câinele se ataşase atât de tare de „osul salvator” încât refuza să 
se desprindă de el şi curând a murit de foame. 

Cei din tipul Patru se află în acceaşi situație problematică. 
Atâta timp cât sunt ferm convinşi că e ceva în neregulă cu ei, 
nu îşi vor permite să se bucure de vreuna din multele lor calităţi. 
Să îşi conştientizeze virtuțile ar însemna să îşi piardă identitatea 
(statutul de victimă care suferă) şi să rămână tară o personalitate 
relativ consistentă, ceea ce reprezintă frica de bază a tipologiei Patru. 
Ei evoluează şi devin sănătoşi, conştientizând că mare parte din 
povestea lor nu (mai) este adevărată. Vechile sentimente încep să se 
ofilească din moment ce încetează să îşi mai repete vechea poveste 
- că nu este relevant cine sunt ei în acest moment. 


TIPARUL COMPORTAMENTAL ÎNVĂȚAT ÎN COPILĂRIE 


„Modelul copilăriei care este descris aici nu determină 
tipologia personalităţii. In schimb, descrie tendinţele observabile 
în copilăria timpurie, care au un impact puternic asupra relaţiilor 


adulte ale persoanei." 


Copiii din tipologia Patru se simt foarte diferiți de părinţii lor. 
Mulţi dintre ei preferă să îşi închipuie că au fost schimbaţi la spital 
din greşeală cu alt copil; că sunt orfani sau obicctul vreunei înlocuiri. 
Aceasta arată că ei au sentimentul că nu sunt văzuţi de către părinţi 
aşa cum sunt sau că nu s-a stabilit o legătură satisiacătoare între copil 
şi părinţi. în termeni psihologici, nu au avut parte de o oglindire 
(feed-back) satisfăcătoare, cel puţin nu a calităţilor şi talentelor care 
ar putea fi bazele viitoarei identități. în teoria sistemelor familiale, 
tipul Patru tinde a se identifica cu rolul „copilului rătăcit”. 

De aici ia naştere convingerea că ceva e în neregulă cu ei, ceea 


ce îi pregăteşte pentru călătoria de-o viaţă de a se regăsi pe sine. „Eu 

nu sunt ca părinţii mei şi nu mă regăsesc în felul lor de a fi - cine 
sunt eu?” Se creează o predispoziţie spre a vedea în special lipsurile 
personale - ce lipseşte din personalitatea, viaţa şi relaţiile lor. La 
început sc simt abandonaţi şi neînţeleşi de părinţii lor, iar mai apoi, 
de-a lungul vieții, şi de alte persoane semnificative. 

Hannah are o funcţie administrativă, într-o universitate. Este 
o soţie şi mamă îndrăgită, şi totuşi suferă, din când în când, de 
sentimentele tipice de alienare ale personalităţii Patru. 

„Am învăţat de timpuriu să nu mă bazez pe mama mea, să 
mă joc de una singură şi să-mi găsesc eu propriile mele soluţii. 
Tatăl meu, care de la început fusese nehotărât în privinţa copiilor, 

a început să călătorească mult când eu eram în clasele primare, 
astfel am ajuns să mă simt şi mai abandonată. “ 

Ca rezultat al acestui tipar comportamental, personalităţile de 

tip Patru reacționează intens faţă de persoanele care le declanşează 
nevoia de feed-back, de a fi văzuţi şi apreciaţi pentru ceea ce sunt. 
La un nivel mai profund, se poate spune că ei îşi caută mama şi 
tatăl pe care simt că nu i-au avut niciodată şi e posibil ca, în aceşti 
oameni cunoscuţi de curând, să vadă adevăraţi salvatori, care îi vor 
descătuşa din lanţurile suferinţei lor. 

Vor fi foarte repede dezamăgiţi şi furioşi dacă aceşti salvatori 
îi vor lăsa baltă şi nu le vor remarca suferinţele şi frământările lor 
interioare. întotdeauna celălalt este văzut ca o sursă a dragostei, 
bunătăţii şi frumuseţii - calităţi despre care tipul Patru crede că îi 
lipsesc - pregătind astfel scena atât pentru speranţele de a fi împlinit de 
celălalt, cât şi pentru groaznica lor frică de a fi abandonaţi. Persoanele 
care nu se încadrează în acest scenariu prezintă foarte puţin interes 
pentru cei din tipologia Patru, ca şi când cei care nu le provoacă reacţii 
emoţionale puternice ar fi, oarecum, mai puţin reali. 

Pentru că au dubii despre identitatea lor, se joacă de-a 
„v-aţi-ascunselea”. Se ascund de cei din jurul lor, sperând însă că 
absenţa le va fi observată. încearcă să se menţină destul de misterioşi 
şi fascinanţi, astfel încât să atragă pe cineva care să îi vadă şi 
să-i răscumpere prin dragostea lor. Dar aceste alternanţe de mister şi 
revelare pot fi exprimate cu intensități atât de şocante încât, deseori, nu 

fac altceva decât să-l îndepărteze pe salvatorul mult-aşteptat. Până când 
nu îşi vor conştientiza acest tipar comportamental şi nu vor realia că 
aşteptările lor vizavi de cei apropiaţi sunt exagerate, cei din tipul Patru 


riscă să-i îndepărteze pe toţi cei din jur cu cerinţele lor emoţionale. 


SUBTI POLOG IILE ÎN FUNCȚIE DE ARIPĂ 


TIPUL PATRU CU ARIPA TREI: ARISTOCRATUL 


Exemple: Jeremy Irons, Jackie Onassis, Tennessee Williams, 
Judy Garland, Vivien Leigh, Sarah McLachlan, The Artist (cunoscut 
sub numele de „Prince”), Martha Graham, „Blanche DuBois” 


Subtipul sănătos: Combină creativitatea cu ambiția, dorinţa 
de autodepăşire cu stabilirea de țeluri precise care, deseori, vizează 
avansarea personală. Sunt mai sociabili decât celelalte subtipuri 
şi caută să fie atât distinşi, cât şi încununaţi de succes. Simt 
nevoia să îşi impună personalitatea şi eforturile creative, astfel 
încât caută atât exprimarea potrivită, cât şi evitarea oricărei forme 
de prost-gust. Creează cu publicul în minte. 

Subtipul mediu: Sunt mai complexaţi şi conştienţi decât alte 
subtipuri în ceea ce priveşte valoarea proprie şi modul în care sunt 
percepuți. Doresc să le fie apreciată munca şi persoana lor şi, în mod 
tipic, depun mai mult efort în tot ceea ce priveşte imaginea lor. Sunt 
mai practici, dar totodată mai extravaganţi - iubesc rafinamentul, 
cultura, sunt sofisticaţi - se văd eleganţi, ca tăcând parte din înalta 
societate, crema societăţii şi sunt preocupaţi să fie acceptaţi social. 
Sunt competitivi şi chiar dispreţuitori faţă de alţii; exprimă mai 
direct şi deschis megalomania şi narcisismul. 


TIPUL PATRU CU ARIPA CINCI: BOEMUL 


Exemple: Bob Dylan, Anne Rice, Allen Ginsberg, Alanis 
Morrisette, Edgar Allan Poe, Johnny Depp, Sylvia Plath, James Dean, 
Ingmar Bergman. 

Subtipul sănătos: Tind să fie extrem de creativi, combinând 
emoţionalitatea şi introspecţiunea cu originalitatea şi conştientizarea. 
Mai puţin preocupaţi de acceptare şi statut decât subtipul Trei, se 
exprimă mult mai original şi individualist, creând mai mult pentru 
ei înşişi decât pentru public. Se bucură mai mult de procesul de 
creaţie şi descoperire, decât de expunerea şi prezentarea creaţiei 
lor. Sunt preponderent exploratori. Bine sau rău, sfidează în general 
convenţionalitatea şi autorităţile, încălcând regulile ori de câte ori c 
vorba de autoexprimare. 

Subtipul mediu: Sunt mai introvertiţi şi mai retraşi social 
decât subtipul sănătos, aceştia tinzând să locuiască aproape exclusiv 
în propria imaginaţie. Lumea reală prezintă mai puţin interes pentru 
ci decât peisajele pe care şi le creează singuri. Sunt atraşi de exotic, 
simbolic şi mister; stilul personal e deseori excentric şi ieşit din 
comun. Acest subtip preferă mediile sărăcăcioase, optând pentru 
un stil de viaţă minimalist. Ţin foarte mult la intimitate, deseori se 
consideră nişte rebeli respinşi. Au mari sclipiri de geniu, dar şi mari 
probleme de a face eforturi concrete, susţinute în lumea reală. 


VARIANTELE INSTINCTUALE 


INSTINCTUL DE AUTOCONSERVARE ÎN CADRUL 
TIPOLOGIEI PATRU 


Senzualul. La nivelul mediu, tinde să fie cel mai practic 
şi materialist dintre toate subtipurile. Iubesc fineţurile vieţii şi 
vor să se înconjoare de obiecte frumoase. Sunt foarte atraşi 
de senzitivitatea lumii materiale şi îşi creează un cuib plin de 
obiecte care prezintă atracţie estetică şi rezonanţă emoţională. 
Sunt profund mişcaţi de simbolismul şi modul de prezentare a 
cadourilor/darurilor şi găsesc o reală plăcere în a oferi cadouri 
altora, cum ar fi un trandafir perfect persoanei iubite. Sunt cei mai 
introvertiți dintre toate subtipurile, dar confortul şi rafinamentul 
estetic al mediului lor ambiant îi sprijină în momentele de izolare 
socială. Tind să fie foarte tipicari, chiar obsesivi, în ceea ce priveşte 

decorul fizic - caută texturi delicate, iluminare ajustabilă după 
starea de spirit, temperaturi confortabile. 

Până la urmă, dorinţa lor de intensitate emoţională începe 
să interfereze cu funcțiile de bază ale vieţii. Adoptă deseori o 
atitudine „fie ce-o fi”, care ia naştere din episoadele de supraexcitaţie 
emoţională. Pe de altă parte tind să fie foarte indulgenţi cu satisfacerea 
mofturilor în încercarea de a-şi rezolva căderile emoţionale. în orice 
caz, permit stărilor emoţionale să le dicteze comportamentul. Uneori 
se găsesc într-un stil de viaţă necchilibrat, riscându-şi siguranţa şi 
bunăstarea (cumpără obiecte scumpe când sunt în urmă cu chiria). 
Ca şi tipul Şapte pot deveni dive frustrate poftind lux şi delicatese. 
Deseori cad în capcana malnutriţiei, pierzând nopţile cu filme, 
muzică sau consumând alcool, excese alimentare, spunându-şi „ce 
mai contează?” Indulgenţa cu care îşi satisfac mofturile vrea să 
compenseze o viaţă netrăită. 

La nivelul inferior, nesănătos, sunt foarte susceptibili de 
alcoolism şi droguri. Sunt atraşi de situaţii care ameninţă stabilitatea 
vieţii lor, de pericole în general. Ca proverbialul fluture atras de 
flacără, se implică în aventuri ilicite sau în tot felul de relaţii 
distructive. Sunt foarte iresponsabili, manifestând o indiferenţă 
totală faţă de traiul lor sau faţă de necesitatea de a avea nişte 
mijloace de trai. Simţindu-se copleşiţi emoţional, nu se vor deranja 
să meargă la servici sau să-şi plătească facturile. Comportamentul 
autodistructiv pe termen lung prin abuzul de narcotice şi neglijarea 
personală sunt des întâlnite la acest subtip. 


INSTINCTUL SOCIAL AL TIPULUI PATRU 


Neadaptatul. La nivelul mediu, dintre cele trei variante 
instinctuale ale tipului Patru, subtipul social se percepe ca fiind cel 
mai diferit de alţii, complet unic. îşi percep această unicitate atât ca 
pe un dar pe care îl oferă altora cât şi ca pe o povară pe care trebuie 
să o poarte. Tind să fie foarte activi social; doresc să acţioneze cu 
alţii, să se integreze în lumea din jurul lor, dar uneori simt că nu 


ştiu cum să facă asta. Ca şi tipul Trei se compară constant cu alţii, 

găsindu-se mereu în dezavantaj. îşi doresc să fie printre cei frumoşi, 
strălucitori, în miezul elitei, dar simt că nu sunt demni de asta. 

Constanta senzaţie de ruşine, în diferite contexte sociale, îi 
determină până la urmă să creadă cu convingere că ei nu ştiu să fie 
oameni normali. Invidiază fericirea altora, considerându-i primitivi 
şi insensibili. Deseori, pentru a masca nesiguranța lor socială, adoptă 
o imagine fermecătoare şi exotică. Pentru a compensa, mulţi dintre 
ei sunt atraşi de grupuri cu stil de viaţă alternativ: „caut consolare 
printre ceilalți neadaptaţi”. Fanii Beatles din anii '50 şi subcultura 
rockului gotic din anii '80 şi '90 sunt exemple relevante. 

Unele persoane din acest subtip vor vâna cu agresivitate 
succesul pentru a compensa sentimentul supărător de neadaptare 
(„Acum nu mai râd ei de mine!”). Reacționează puternic la orice 
remarcă despre persoana lor, deseori rememorând conversațiile 
în căutarea oricărei aluzii ofensatorii. Ironic, îşi apără defectele 
pentru care în acelaşi timp se simt dezavantajaţi. („Bineînţeles că 
mă simt îndepărtat de egoismul şi lipsa mea de rafinament, dar aş 
vrea totuşi ca cineva să mă iubească aşa cum sunt!”) 

La nivelul nesănătos, frica de respingere îi poate determina să 
se retragă complet din interacţiunile cu ceilalţi. Sentimentul de ruşine 
şi frica de umilire pot fi atât de puternice încât să nu mai vrea să iasă 
în lume. în acelaşi timp nesiguranța lor îi împiedică să realizeze ceva 
într-un mod consecvent. Devin extrem de dependenţi de familie, 
prieteni sau alte persoane semnificative. Izolarea, împreună cu 
fanteziile pe care şi le creează, îi pot face să-şi irosească viaţa. 


INSTINCTUL SEXUAL AL TIPULUI PATRU 


Infatuarea. La nivelul mediu, la acest subtip se concentrează 
cea mai mare parte din romantismul, pasiunea şi tânjirea după 
un salvator, ce caracterizează tipul Patru. Pot fi drăgălaş de 
vulnerabili şi impresionabili, dar şi agresivi şi dinamici, mai ales în 
autoexprimare. Prezintă o latură asertivă şi aparent extrovertită. 
Spre deosebire de celelalte subtipuri, fanteziile lor romantice nu 
rămân prea mult timp doar simple fantezii. Deseori tulburate şi 

furtunoase, vieţiile lor emoţionale se conturează în jurul persoanei 

de care se simt atraşi. Sentimentele puternice de admiraţie şi 

dorinţa fizică pot coexista cu sentimentele de ură faţă de persoana 

iubită. Senzuali şi seducători, pot fi la fel de geloşi şi posesivi ca 

tipul Doi şi vor să fie singura persoană care contează pentru celălalt. 
Subtipul sexual are dubii foarte mari că este dorit, astfel încât caută 
să realizeze lucruri care să îi aducă acceptarea persoanei îndrăgite 

(să fie un star sau un mare artist) chiar dacă el dispreţuieşte aceste 

realizări. 

Sunt cei mai invidioşi din toate subtipurile. Relaţiile lor sunt 
problematice pentru că sunt atraşi de persoane carc au calităţile 
pe carc ei le admiră foarte mult sau şi le-ar dori, dar ajung să o 
invidieze şi să dispreţuiască persoana iubită tocmai pentru că are 
acele calități. Iubirea şi admiraţia de la început degenerează în 
respingere la cel mai mic defect. De asemenea, subtipul sexual este 
deseori atras de persoanele care, dintr-un motiv sau altul, nu sunt 
disponibile. îşi petrec mult timp dorindu-și persoana respectivă şi 
îi dispreţuiesc pe toţi cei care beneficiază de atenţia acesteia. 

La nivelul inferior, patologic al tipului Patru, invidia puternică 
față de alţii îi determină să-i saboteze pc aceştia pentru a sc răzbuna. 
Subtipul sexual cu probleme severe trăieşte, fără să-şi dea seama, 
după motto-ul: „suferinţa caută companie.” („Dacă mă doare pe 
mine, să te doară şi pe tine”). Creează competiţii şi rivalități şi se 
simt perfect îndreptăţiţi în a-şi distruge duşmanii şi a-i răni pe cei ce 
le-au tăcut rău (un exemplu ar fi invidia lui Solieri faţă de Mozart). 
Sunt predispuşi la modificarea rapidă a sentimentelor, chiar şi faţă 
de protectori şi de cei dragi. Haosul lor emoţional îi poate duce 
la acte impulsive de violenţă asupra lor înşile şi asupra celor care 
consideră ei că i-au frustrat. 


PROVOCĂRILE TIPULUI PAI RI ÎN PROCESUL 
DE DEZVOLTARE 


Majoritatea indivizilor de tip Patru se vor întâlni la un moment 
dat în viaţă cu următoarele probleme. Conştientizând aceste tipare 

de comportament, aceste reacţii subconştiente, vom contribuifoarte 
mult la desprinderea de aspectele negative ale tipului patru. 


SEMNALUL DE TREZIRE PENTRU TIPOLOGIA A PATRA: 
FOLOSIREA IMAGINAŢIEI 
PENTRU INTENSIFICAREA SENTIMENTELOR 


„Este teribil de amuzant prin câte schimbări sentimentale 


poți trece într-o singură zi. 
ANNE MORROW LINDBERGH 


Tipul Patru îşi bazează identitatea pe stările lor emoţionale 
(„Sunt ceea ce simt”). Dintre toate tipurile de personalitate, au cea 
mai pronunţată tendinţă de a-şi monitoriza sentimentele (de obicei 
sunt mult mai conştienţi de reacția lor emoţională la un eveniment 
decât de eveniment în sine). 

Cert este că sentimentele sunt mereu în schimbare. Asta 
reprezintă o problemă. Dacă identitatea lor este bazată pe sentimente 
şi sentimentele lor se modifică mereu atunci şi identitatea lor este 
într-o continuă schimbare. Felul în care aleg să soluţioneze această 
problemă este să hrănească anumite sentimente, care le convin, 
respingându-le pe celelalte, pe care le consideră false. 

în loc să îşi permită generarea spontană de sentimente, ca 
reacție la momentul prezent, ei aleg să-şi imagineze oameni, 
evenimente şi scenarii care provoacă emoţiile „corecte”, chiar dacă 
acestea sunt negative sau dureroase. Oricare ar fi sentimentul în 
cauză, tipul Patru îl intensifică pentru a-şi întări simţul de sine. De 
exemplu aleg să asculte piese muzicale care declanşează puternice 
asocieri emoţionale - cum ar fi amintirea unei foste iubiri - şi le 
ascultă încontinuu, pentru a menţine vechile sentimente sau măcar 
o stare de emoție intensă. 

Când încearcă să-şi creeze şi să-şi susţină toanele (manipulându-şi 
propriile sentimente) merg în direcţia greşită. Toate acestea vor duce 
la obiceiul autodistructiv de a trăi în propria imaginaţie mai degrabă, 
decât în realitate. 

NIVELELE DE DEZVOLTARE 
ALE TIPULUI PATRU 


SANATOS 
Termeni cheie: 
Nivelul 1 Iubeşte viaţa 
Intensifică viaţa. 

Renunţă la ideea că sunt „mai defecţi” decât alţii şi se eliberează 
de egocentrism. Dorinţa lor de bază (de a se găsi pe sine şi a-şi 
afla sensul) este împlinită, astfel încât problemele lor de identitate, 
precum şi stabilitatea acesteia, sunt soluționate. Se simt renăscuțţi, 
salvaţi, revelaţi/înfloriţi. 


Nivelul 2 Introspect 
Sensibil 
Se concentrează pe propriile sentimente şi preferinţe, pentru 
a-şi stabili şi defini propria identitate. Imaginea de sine: „sunt 
sensibil, diferit şi conştient de mine.” 


Nivelul 3 Autorevelaţie 
Creativ 
îşi întăresc imaginea de sine exprimându-și individualitatea prin 
activitate creativă. Sunt elocvenţi şi subtili, îşi exporează sentimentele 
şi impresiile şi găsesc modalităţile de a le împărtăşi celorlaţi. Creaţiile 
lor sunt deseori foarte personale, însă cu implicaţii universale. 


MEDIU 
Termeni cheie: 
Nivelul 4 Romantic 
Individualist 
Simt că natura schimbătoare a sentimentelor lor le periclitează 
creativitatea şi propria persoană şi aleg să îşi folosească imaginaţia 
pentru a-şi prelungi intensitatea stărilor lor de spirit. Folosesc 
fantezia şi stilul personal pentru a-şi întări individualitatea şi încep 
să viseze la acel cineva care îi va salva. 

Nivelul 5 Egocentric 
Temperamental 
Se tem că  ceilalținu îi vor aprecia pe ei, sau calităţile şi 
unicitatea lor, prin urmare aleg să se joace de-a şoarecele şipisica -îi 
testează pe ceilalţi, ca să vadă dacă aceştia sunt cu adevărat interesaţi 
de persoana lor. Detaşaţi, complexaţi şi melancolici, consideră că 
fragilitatea lor va atrage un salvator şi îi ţin pe alţii la distanţă. 


Nivelul 6 îngăduitor cu sine 
Decadent 
Se tem că cerinţele vieţii îi vor forţa să renunţe la visurile lor şi 
sunt îngroziţi de ideea că nu vor fi niciodată salvaţi. Simt că îşi ratează 
viaţa şi invidiază stabilitatea celorlalţi, fapt pentru care se „distrag” 
regulilor generale, devenind senzuali, pretenţioşi şi neproductivi. 


NESAÂNĂTOS 
Termeni cheie: 
Nivelul 7 Detestabil 
Distant 
Se tem că îşi irosesc viaţa, ceea ce e probabil adevărat. Pentru 
a-şi salva imaginea despre sine, resping orice şi pe oricine nu le 
susține această imagine sau aşteptările lor emoţionale. Furia lor 
reprimată se manifestă prin depresii, apatie şi oboseală constantă. 


Nivelul 8 Autorespingere 
Depresie clinică 
Obsedaţi să devină alter-egoul pe care şi l-au creat în imaginaţie, 
detestă orice latură reală a lor care nu corespunde imaginaţiei. Se 
urăsc pe ei şi pe ceilalţi, pentru că nu i-au salvat. E posibil să 
saboteze orice a mai rămas bun în viaţa lor. 


Nivelul 9 Disperare 
Negarea vieţii 
Conştientizarea faptului că şi-au irosit viața în vânare de 
fantezii inutile e mai mult decât pot suporta. Vor încercă să obţină 

salvare printr-un comportament autodistructiv sau pur şi simplu vor 
încerca să îşi pună capăt vieţii, pentru a se sustrage autopercepţiei lor 
negative. în unele cazuri, pot comite crime pasionale. 

Beverly era o stewardesă frumoasă în tinereţe; a cunoscut 
mulţi bărbaţi în călătoriile ei, dar a refuzat să se implice emoţional 
cu vreunul dintre ei. 

„Având în vedere că făceam curse peste Atlantic până la 
Paris, mi-ar fi fost uşor să interactionez cu mulți bărbaţi. După 
ce terminam de servit mesele pe avion, era destulă vreme pentru 
conversații şi flirtând, timpul trecea mai uşor. Dar eu preferam 
să stau singură în spatele avionului şi să mă gândesc la cineva 
de la bord sau la cineva pe care-l văzusem în aeroport, decât 
să povestesc cu cineva care probabil oricum m-ar fi dezamăgit. 
Puteam să mă îndrăgostesc, să fac dragoste, să mă mărit, să-mi 
imaginez casa şi copiii pe care i-am fi putut avea şi aşa mai 
departe - toate în timpul unui zbor. Aja nu trebuia să fac faţă unei 
posibile dezamăgiri, sau unui alt sfârşit de relaţie.” 


CONŞTIENTIZAREA „CÂNTECULUI DE SIRENĂ" AL FANTEZIEI 


Tipul patru se teme că dacă emoţiile lor nu sunt destul de 
intense, creativitatea sau chiar identitatea lor ar putea dispărea 
cu totul. Monitorizează-te în timpul zilei, să vezi dacă se 
întâmplă să-ţi foloseşti imaginaţia pentru a-ţi intensifica starea 
emoţională. Fii atent la fanteziile, reveriile şi dialogurile cu 
tine însuţi: Ce intensifică acestea? Ce scop caută să atingă? 
Eşti de părere că unele sentimente te reprezintă mai bine decât 
altele? Care este starea ta de fond în majoritatea timpului? Cum 
reacţionezi dacă ceva te scoate brusc din această stare? Observă 
orice tendinţă de a comenta propriile sentimente şi experienţe. 


(„Ce spune această experienţă despre mine?”). 


De fiecare dată când te trezeşti visând despre posibile legături 
romantice, interacțiuni sexuale, sau că devii alter-egoul tău idealizat, 
te adânceşti în transa tipului Patru. 

Rolul social: Specialul 


Persoanele din tipul Patru mediu insistă să fie unici, să-şi 
lase amprenta pe orice fac. Imaginea lor sc bazează din ce în 
ce mai mult pe ideea că sunt foarte diferiți de ceilalți. (Mesajul 
superegoului e din ce în ce mai tare auzit, pe măsură ce se adâncesc 
în slăbiciunile tipului Patru). Stările de spirit care îi cuprind sunt de 
obicei în contrast cu atmosfera din jur (Dacă ceilalți sunt fericiți, 
eu sunt trist. Dacă ceilalți sunt trişti, mie îmi vine să chicotesc). îşi 
consolidează identitatea aleasă menținându-și sentimentele diferite 
de ale celorlalţi. Astfel, rolul lor social este cel al „neintegratului 
misterios” şi nu se simt confortabil decât dacă interacționează sub 
această mască. 

Ironic, cu cât insistă mai mult să fie diferiţi, cu atât se 
izolează mai mult, privându-se de potențialele surse de satisfacție. 
Ei trebuie să înţeleagă că, ataşându-se de latura unică şi diferită e 
foarte probabil să omită sau să respingă multe dintre calitățile lor, 
pentru simplul motiv că acestea sc regăsesc şi în alţii, mai ales în 
familiile lor. 

Fără să vrea, îşi creează o identitate negativă: „Fu nu sunt 
aşa”, „Nu aş putea niciodată să lucrez la un birou”, „Nu aş putea 
niciodată să port poliester”, „Nu aş intra niciodată în magazinul 
ăla”. Ei nu înţeleg că „a fi tu însuţi” nu necesită efort din moment 
ce, oricum, nu poţi fi altcineva. Când renunţă la a depune astfel 
de eforturi vor deveni liberi să descopere frumuseţea a ceca cc au 
de oferit. 


„Nimeni nu mă înţelege. " 


Riva, o talentată artistă vizuală, leagă această problemă de 
propria copilărie: 

„ Când eram copil, lumea mea era destul de închisă, nu mă 
exteriorizam prea uşor şi nu căutam nimic în afara mea. Mă simţeam 
neadaptată şi respinsă - poate pentru felul cum arătam, vorbeam 
sau pentru cât eram de deşteaptă, pentru că eram evreică. Nu ştiu. 

O parte din mine vroia să fiu „normală” şi să mă distrez, dar 
eu începusem să mă mândresc cu a fi „specială”, mai sensibilă, 
mai matură şi perceptivă, capabilă să înţeleg lucrurile la un nivel 
mai profund. Mă simţeam ca un mic adult printre ceilalţi copii. 
Discrepanţa inferior-superior a apărut devreme în viaţa mea ” 

Dusă prea departe, dorinţa de a fi „ei înşişi” îi face să creadă 
că legile şi aşteptările vieţii de rând nu li se aplică, („fac ce vreau 
eu, când şi cum vreau eu”). Se simt grandioşi în interiorul lor, 
imaginându-şi că, datorită marelui lor talent nedescoperit, ar trebui 
să fie trataţi mai bine decât oamenii de rând. Se consideră scutiți de 
regulile societăţii, resping legile şi autoritatea şi dispreţuiesc orice 
constrângeri, mai ales în ce priveşte sentimentele lor. 

In consecinţă, privesc aspectele normale ale vieţii (ca de 
exemplu a se întreține sau rutina unei slujbe) ca impedimente în 
căutarea propriei identități. Vor să fie liberi să-şi urmeze starea 
de spirit şi imaginația oricând ar avea chef, deşi deseori ajung să 
aştepte luni (sau ani) de zile să le vină inspiraţia. Adevărul poate fi 
că îşi irosesc viaţa tară niciun rezultat. Riva continuă: 

„Simţul de sine este de a mă considera superioară şi 
neobişnuit de sensibilă, astfel încât nimeni nu ar trebui să se 
aştepte de la mine să fac ce fac oamenii de rând, mai ales dacă 
este ceva neplăcut din punct de vedere estetic. Insă are legătură 
şi cu faptul că părerea mea despre mine este tocmai opusă - 
eu mă consider inferioară şi „,defectă” într-un fel, lipsită total 
de abilităţile de zi cu zi pe care majoritatea oamenilor le iau 
de bune — cum ar fi o slujbă normală sau satisfaţia unei relaţii 
stabile 


AFI DIFERIT VS. A INTER A CŢIONA 


Pe cât este de adevărat că suntem cu toţii indivizi separați 
- valoroşi în felul nostru - este de asemenea foarte adevărat 
şi că împărtăşim foarte multe cu cei din jurul nostru. Avem, 
cu toţii, tendința să ne concentrăm automat pe diferenţele 


dintre noi şi ceilalți. Ce ne-ar costa să facem acelaşi lucru 

cu asemănările?  Ne-ar împiedica să  întreprindem activități 


benefice nouă? 


„Ce viaţă minunată am avut! Păcat că nu mi-am dat scama 
de asta mai devreme. ” 
COLLETTE 


Invidia şi comparatiile negative 


Ca şi toate celelalte „păcate capitale”, invidia se dezvoltă în 
urma pierderii legăturii cu Esenţa Sinelui. Insă, spre deosebire de 
celelalte tipuri, tipul Patru prezintă un oarecare grad de conştientizare 
a pierderii acestei legături. De asemenea, se consideră a fi singurii 
care suferă această pierdere. In copilărie, prietenii lor şi ceilalți 
membri ai familiei li se păreau a fi mai compleţi şi mai apreciaţi, 
pe când ei se simțeau complet ignoraţi. De aici rezultă singurătatea 
cronică, dorinţa aprinsă de a simţi că aparţin de ceva şi invidia 
puternică faţă de aceia carc nu sunt neadaptaţi. 

Cassandra, actriță cu o carieră distinsă, ne împărtăşeşte unele 
din sentimentele care i-au definit trăirile copilăriei: 

„ Aveam doi ani când s-a născut surioara mea şi ea a devenit 
centrul atenţiei tuturor. Mă simțeam lăsată pe dinafară şi priveam 
viața prin ochii unei neadaptate, copilul singuratic care priveşte 
afară prin geamul unei case plină de lumini şi râsete. La şcoală se 
rădea de mine şi eram izolată, aşa că am devenit silitoare, ceea ce, 
până la urmă, m-a făcut să mă simt şi mai diferită. Invidiam fetele 
cu păr blond şi ochi albaştri, uram părul meu castaniu şi ochii mei 
căprui. Tatăl meu era un om distant şi mereu îmi spunea: Habar 
nu ai ce vrei şi nu vei fi fericită până nu afli. ” 

Ca adulți, invidia îi determină să îi vadă pe toți ceilalți ca fiind 
stabili şi normali, în timp ce ei se consideră defecţi sau, în cel mai 
bun caz, „incompetenţi”. De fapt, nemulţumirea lor este că nu sunt 
la fel de bine deghizați ca alții, că oricine le poate vedea goliciunea 
şi vulnerabilitatea şi sunt ruşinaţi. Aparent, alţii se plac pc sine, au 
încredere în ei înşişi, ştiu cum să sc afişeze şi să lupte pentru ce vor 

în viaţă. Ceilalţi par să fie spontani, fericiţi, necomplexaţi şi voioşi - 
tot ceea ce tipul Patru consideră că le lipseşte. Rămân prinşi în starea 
aceasta, în timp ce, cu invidie, tânjesc după confortul social al altora. 

Leigh, pe care am cunoscut-o mai devreme, îşi aminteşte: 

„Mă simțeam atât de separată... vedeam toate celelalte fete 
cum se distrează şi relaţionează, iar eu nu aveam nici cea mai mică 
idee despre cum aş putea să particip la asta. Prin urmare, deseori 
mă simțeam izolată şi diferită - dată la o parte. Nu mă simțeam 
superioară, doar dureros de diferită, cu nicio posibilitate de a face 
parte din grup, distracţie, legături, prietenii - spune-i cum vrei. ” 

Deşi invidia îi copleşeşte câteodată, se simt de regulă ruşinaţi de 
ea şi încearcă să o ascundă, pe cât posibil. De obicei, îşi maschează 
invidia cu o atitudine rece şi distantă. Alternează între a vrea să 
îşi exteriorizeze problemele, pentru ca ceilalți să vadă cât de mult 
i-au dezamăgit, şi perioade în care se închid şi ţin totul adânc 
îngropat. („Nu le dau satisfacția asta!”) Mulţi soluţionează asta, 
exprimându-şi sentimentele întunecate prin creaţii artistice sau 
aluzii. Un tip Patru pe care îl cunoaştem obişnuia să îşi comunice 
sentimentele iubitei lui prin casete muzicale ce conţineau selecții 
cu mesaje ascunse. 

Datorită tendinței lor de a-şi imagina reacţiile altora în loc 
să verifice care sunt în realitate acestea, se împotmolesc deseori 
în comparații şi sentimente negative. Invidia îi predispune la a se 
dezamăgi singuri şi proiectează ulterior această dezamăgire asupra 
altora; anticipează că ceilalți ar avea păreri negative despre ei, chiar 
dacă aceştia îi îndrăgesc şi îi apreciază, de fapt. Ajung să petreacă 
multe ore prinşi în fantezii melancolice, învelindu-se în tristeţe, 
simțindu-se vulnerabili, răniți şi neînţeleşi - adesea pe nedrept. 


Fac ce vreau, când şi cum vreau. ” 
Intensificarea stărilor prin estetică şi senzualitate 


Cei din tipul Patru îşi prelungesc stările prin crearea unui 


mediu care să susțină sentimentele cu care se identifică. Sunt atraşi 

de estetică, exotic, se înconjoară de obiecte frumoase, muzică, 
lumini, texturi şi arome care le oglindesc individualitatea şi le 
intensifică stările. Atmosfera, stilul şi bunulgust capătă o importanţă 
semnificativă. Sunt foarte pretenţioşi în ceea ce priveşte mediul lor 
şi obiectele pe care le folosesc. Trebuie să aibă tipul perfect de 
stilou, doar o anumită nuanță de vopsea se potriveşte în dormitor, 
materialul draperiilor şi felul în care acestea atârnă sunt cruciale, 
altfel se vor simţi mereu incomod şi dezechilibrați. 

Nesupravegheată, dorinţa de a controla şi a prelungi din ce 
în ce mai mult stările de spirit poate duce la obiceiuri distructive, 
care devin greu de controlat sau de oprit. Dacă îşi pierd speranţa de 
a mai avea vreodată o relaţie stabilă şi semnificativă, pot să cadă 
în plasa plăcerilor surogat: promiscuitate sexuală, pornografie, 
consum de alcool, abuz de droguri sau pierderea nopţilor urmărind 
filme vechi la televizor. 

Nicholas e un scriitor care suferă de depresie de ani de zile: 

„An i tendința să fiu ba prea dur, ba prea indulgent cu mine 
însumi. Am fost prea delăsător şi, când dădeam de greu, cedam 
şi alegeam calea uşoară - dormeam prea mult sau exageram 
cu băutura, comportamente care foarte curând mă făceau să mă 
disprețuiesc şi să am sentimente de vinovăţie. Acum câţiva ani 
aveam de scris câteva capitole dintr-o carte dar, în loc să mă ocup 
de asta, nu mă puteam convinge singur să mă apropii de maşina 
de scris. Aşa că am băut şi m-am uitat la televizor şi am închiriat 
o grămadă de filme, până mi s-a făcut scârbă de mine. Apoi, când 

am ajuns aproape de ,, fundul prăpastiei ”, m-am mobilizat şi am 
început din nou să lucrez. Parcă aş avea nevoie să îmi creez singur 


câte-o criză, din când în când. ” 


DECORAŢIUNI INTERIOARE 


Rezervă puţin timp pentru a-ți observa mediul casnic, 
locul de muncă, garderoba. Care sunt „artificiile” tale? Ce 
foloseşti pentru „a crea atmosferă”? Cât de mult eşti ataşat de 


această atmosferă? Sunt anumite lucruri pe care le faci ca să 

„îţi vină cheful de muncă”? Ca să discuţi cu oamenii? Ca să te 
relaxezi? Ca să faci exerciţii fizice sau să meditezi? 


Retragerea într-un alter-ego fantezist 


Toate tipurile Triadei Sentimentale îşi creează o imagine pe 
care o consideră preferabilă realităţii. Pe când alter-egourile tipurilor 
Doi şi Trei sunt mai mult la suprafaţă, cel al tipului Patru este cel mai 
interiorizat şi l-am numit „alter-ego fantezist”. 

După cum am mai spus, cci din tipul Patru îşi petrec timpul 
visând la talentele lor şi capodoperele pe care le vor crea, în loc să 
îşi dezvolte calităţile reale. Bineînţeles, nu toate persoanele acestui 
tip îşi ţin alter-egoul ascuns - unii îl testează cu persoane apropiate, 
în care au încredere. Chiar şi aşa, nu dezvăluie tot, ci păstrează mare 
parte în interior. 

Deşi le conferă o imagine ocazională, în general, alter-egoul 
fantezist este foarte departe de talentele lor reale şi riscă să atragă 
respingere şi derâdere. Fantezia tinde să fie pe atât de grandioasă, 
pe cât e de adâncă gaura lor emoţională - ei se percep ca fiind 
creaturi magice, pe când alții îi văd ca fiind extrem de banali, 
sau chiar inferiori. Imaginea alternativă se bazează pe calități 
idealizate, care (pentru ei) ar fi aproape imposibil de cultivat, chiar 
şi cu multă muncă şi autodisciplină. Este, prin urmare, un personaj 
imposibil de creat în realitate şi este legat direct de respingerea 
propriilor calități şi abilități reale. 


„Am o identitate ascunsă, de care nu ştie nimeni nimic. ” 


Când ajung să se identifice cu Imaginea, vor respinge orice 
va interfera cu alegerile lor privind stilul lor de viaţă. Vor interpreta 
sugestiile altora ca intruziuni nedorite sau presiuni agresive. Când 
li se va cere participarea la activităţi practice se vor sustrage, vor 
amâna sau vor evita contactul social şi termenelelimită, pe cât de 
mult posibil. Reacționează cu dispreţ, furie şi „sentimente rănite” la 


orice remarcă sau provocare la explicaţii despre comportamentul 

lor. Vor multă atenţie şi susţinere, dar au dificultăți în a interioriza 
atenţia şi susținerea carc le sunt, realmente, disponibile. 

Riva ne spune: 

Intotdeauna mi-a fost greu să privesc în afara mea. îmi este 
greu să cer ceea ce am nevoie. Pe de o parte, mă aştept ca oamenii 
(cum mă aşteptam şi de la mama) să îmi citească gândurile. Pe de 
altă parte, nu mă aştept ca nevoile mele să fie satisfăcute sau să îi 
pese cuiva destul de mult încât să mă ajute de vreme ce nevoile mele 
nu au fost satisfăcute în copilărie. Aşa că am învăţat să mă folosesc de 
fragilitatea şi hipersensibilitatea mea pentru a-mi manipula părinţii 
în a face lucruri în locul meu, astfel încât eu să nu trebuiască să îmi 


asum responsabilitatea pentru mine şi greşelile mele." 


ÎMPLINIREA TALENTELOR REALE 


Ce calități visezi că ai? Dintre acestea, observă care sunt 
cele pe care ai putea, într-adevăr, să le dezvolți. De exemplu, 
e adevărat că muzica necesită un talent înnăscut, dar acesta 
nu înseamnă nimic, fără exerciţiu şi disciplină. De asemenea, 
să fii în formă necesită exercițiu fizic şi o dietă echilibrată. 
Unele calități nu pot fi cultivate, orice ai face - creşterea în 
înălțime, schimbarea locului de provenienţă etc. Ce te atrage 
către lucruri irealizabile? Simţi autorespingerea provocată de 
atracția şi dorinţele acestea? Recunoşti valoarea virtuţilor pe 


care într-adevăr le posezi? 


Hipersensibilitatea 


Reveriile continue, egocentrismul şi comparațiile negative îi 
îndepărtează de realitatea practică şi le amplifică emoţionalitatea 
şi instabilitatea sentimentală. Ca urmare, devin hipersensibili sau 
irascibili, astfel încât orice eveniment minor sau afirmaţie percepută 


greşit poate cauza o reacţie emoţională majoră. 


„Oamenii Sunt foarte cruzi şi insensibili cu mine. ” 

Cassandra, pe care am cunoscut-o mai devreme, dezvăluie 
tumultul interior pe care l-au creat, uneori, sentimentele ei: 

„Mă consider  irascibilă, cu temperament  nestatornic şi 
obişnuiam să cred că nu există nicio diferenţă între extaz şi 
disperare şi că aveam o problemă mentală. Sunt mereu la dispoziţia 
influențelor externe care îmi dictează starea de spirit şi depun 
foarte mari eforturi pentru a menţine un centru de echilibru şi 
pace... Simt că nu sunt în stare să mă distrez şi îmi doresc tare mult 
să pot face asta, la fel ca ceilalţi oameni.” 

Cu cât se adâncesc mai mult în sine, cu atât mai insistent caută 
înțelesuri ascunse în fiecare reacţie emoţională şi în afirmațiile 
celorlalți. Rememorează conversații din ziua precedentă sau din 
anul precedent, încercând să-şi dea seama ce vroia de fapt să spună 
celălalt. Pot interpreta replici inocente ca fiind insulte sfruntate. 
„Ai mai slăbit!” poate fi interpretat ca „Probabil credea despre 
mine că sunt groaznic de grasă.” Sau „Fratele tău este un tânăr 
atât de talentat!” poate însemna o mustrare a lipsei de talent şi 
inadecvarea pe care tipul Patru o vede la el, prin comparaţie. 

In acest context mental, sunt extrem dc necooperanți şi 
dispreţuitori - trăsături care nu au mari şanse de a atrage prieteni 
sau relații. Deoarece consideră aceste aspecte ca fiind potrivite 
imaginii de sine (sensibil şi diferit), nu conştientizează prea des că 
hipersensibilitatea lor este un lucru negativ sau problematic. 


TREZIREA LA REALITATE 


Verifică cu adevărat ce ţi se spune atunci când simți 
că cineva te judecă, respinge sau critică. Roagă-l pe celălalt 
să-şi clarifice afirmaţiile şi acceptă posibilitatea că spune exact 
ce simte. Evită să interpretezi şi să încerci să citeşti orice gest 
şi comentariu făcut de alții. E foarte probabil ca ei să nu te 
analizeze pe atât de detaliat pe cât crezi. Observă, de asemenea, 
gradul tău de interes față de alții şi natura comentariilor şi 
părerilor tale despre ei. Ai găsi asta acceptabil la ei? 

Egocentrismul şi Narcisismul 


Conştiinţa de sine, stângăcia socială şi metodele subtile de a 
atrage atenţia sunt semne de narcisism şi le întâlnim la toate trei 
tipurile Triadei Sentimentale. La tipurile Doi şi Trei, narcisismul 
sc manifestă direct, prin setea de afirmare şi atenţie; la tipul Patru, 
însă, este exprimat indirect, prin egocentrismul şi semnificația 
exagerată pe care o atribuie fiecărui sentiment. Această stare de 
spirit poate ducc la complexe adânci şi periculoase. 

Carol, devotată căutării spirituale, s-a luptat cu aceste sentimente 
timp de mulți ani: 

“Am avut în viaţă mult de suferit din cauza complexelor şi 
a faptului că m-am închis în mine faţă de oamenii pe care nu-i 
Ccunoşteam, sau cu care nu mă simțeam bine. Simţeam nevoia de a 
avea atenţia tuturor, chiar înainte de a mă relaxa şi a fi eu însămi. 
Acum mă lupt să depăşesc impedimentul acesta, dar nu e deloc 
uşor. Mi se mai întâmplă, câteodată, să mă separ inconştient de un 
grup, pentru ca apoi să mă simt exclusă. ” 

Devin atât de fixaţi pe sentimentele lor fragile, încât se simt 
îndreptăţiți să aibă sprijin emoţional pentru oricc nevoie ar avea. 
în acelaşi timp, sunt surprinzător de opaci la sentimentele celor din 
jur. Vorbesc întruna despre fiecare detaliu al vieţii lor interioare, 
dar sunt neinteresaţi de problemele altora; prezintă mari dificultăți 
în a lua parte la orice activitate ce nu are legătură directă cu 
propriile nevoi emoţionale. Propria suferință e o povară suficientă 
pentru ei. 

Un semn relevant că devin egocentrici e tendința mărită 
de a avea stări de spirit negative. îşi expun sentimentele rănite 
pentru a obține simpatie, se simt mereu dezavantajaţi de viaţă, 
de familie, dc toată lumea. Li se pare că nimeni nu le dă ceea 
ce li se cuvine, că nimeni nu bagă de seamă starea lor specială, 
nevoile lor, suferința lor. Nimeni nu le înțelege profunzimea, 
maturitatea şi sensibilitatea. Prin urmare, tind să se scufunde în 
autocompătimire, fapt care le intensifică teama de a nu reuşi să-şi 
refacă viaţa. 

Odată ce s-au prins în acest tipar de stări şi reacţii, încep să se 
ferească de restul lumii, pentru a evita posibile respingeri, umiliri, 
abandonări. în felul acesta, se desprind de realitate şi le este din ce 
în ce mai greu să comunice cu cei din jurul lor, să ceară păreri sau 
ajutor. Acei puţini oameni cu care mai păstrează o legătură cât de 
cât, nu sunt niciodată aceia cu care au probleme sau nemulțumiri. 


„Orice om consideră că nu a fost înțeles sau apreciat pe 
deplin. ” 
RALPH WALDO EMERSON 


DE CE SĂ TE ÎNCHIZI ÎN TINE? 


Observă când şi cum te retragi de la evenimente şi din 
compania altora, te autoexcluzi când nu este cazul, nu participi 
la evenimente sociale sau interpersonale, când nu te împiedică 
nimic să faci asta. 

Poţi distinge când e vorba de o alegere informată şi rațională, 
sau când este o alegere bazată pe reacţiile tale emoţionale, 
probabil rezultat al vreunei probleme nerezolvate, din copilărie? 

Reuşeşti să îţi observi destul de îndelungat o reacţie (tară 
să te laşi pradă ei) încât să îţi dai seama de unde provine? 


Investind în a „avea probleme" şi a fi temperamental 


Oricât de ciudat ar părea, persoanele din tipul Patru devin, 
inconştient, ataşate de situaţiile problematice, de starea de a avea 
probleme. La nivelul mediu-nesănătos pot fi extrem de reticenţi în 
a se desprinde de sentimentele lor dureroase şi de autocompătimire, 
chiar dacă acestea le provoacă o continuă suferinţă. 

Rădăcinile acestei probleme nu sunt greu de înţeles. în copilărie, 
au învăţat să obţină atenţie de la familia lor prin crearea de probleme 
emoţionale, având o fire temperamentală şi mohorâtă. Mulți au 
învăţat că părinții le arată dragoste doar dacă sunt dificili şi fac 
nazuri, testându-i astfel dacă ceilalți reacționează sau nu (dacă le 
pasă sau nu). Decât să facă o criză de isterie, preferă să se îmbufneze 


294 


TIPOLOGIA A PATRA: INDIVIDUALISTUL 


şi să nu mănânce nimic zile întregi, să refuze să meargă în vacanţă cu 
familia sau să se îmbrace numai în negru o săptămână întreagă. Dacă 
arată mohorâţi şi trişti, ceilalți îşi vor da seama că sunt nemulţumiţi 
de ceva, tară ca ei să trebuiască să spună un cuvânt despre asta. 
Probabil că nici măcar ei nu ştiu exact care le este problema, având 
în vedere că stările negative îi cuprind ca din senin. Se întâmplă, 
deseori, să se identifice atât de mult cu aceste stări de fond, încât simt 
că trebuie să le cultive, mai presus de orice altceva. Şi se aşteaptă ca 
şi ceilalți să îi îngrijească pe ei, înainte de a face orice altceva. 

William, talentat muzician şi webdesigner, ne povesteşte cum 
furtunoasele lui stări emoţionale i-au creat probleme în carieră şi 
în relaţii: 

„ Se întâmplă foarte rar să am un simţ al sinelui stabil. Petrec 
foarte mult timp încercând să mă echilibrez emoţional. Un astfel 
de dezechilibru poate fi o sursă majoră de suferinţă. Oricare mi-ar 
fi nevoia emoțională, dorința de interacţionare cu alții şi depresiile 
trebuie rezolvate în primul şi primul rând, nu pot fi lăsate pe mai 
târziu. îmi place să fiu tipul Patru, dar necesită mult efort. ” 

Această imagine a lor de „nevoiaşi emoţional” poate, de 
asemenea, să atragă atenția cuiva care vrea să le fie salvatorul 
multdorit, cineva care să se ocupe de tot ceea ce presupune latura 
practică a vieţii, pentru ca ei să se poată concentra pe căutările lor 
spirituale. Din nefericire, asta nu face altceva decât să îi priveze 
de simţul responsabilități şi de confruntarea cu situaţii care le-ar 
putea revela valorile şi identitatea reale. Şi acest tipar îşi are 
rădăcinile tot în copilărie. William continuă: 

„Imi amintesc că, în copilărie, mă întindeam pe pătură şi mă 
prefăceam că dorm, sperând că părinţii mei vor deschide uşa şi mă 
vor vedea. Fantezia mea era că, văzăndu-mă, m-ar fi considerat 
atât de adorabil, încât ar fi început să mă iîmbrăţişeze şi să mă 
inunde cu dragostea lor Am ştiut întotdeauna că sunt iubit de 
părinții mei, dar nu prea simțeam că ei conştientizează cele mai 


» 


adânci, vulnerabile aspecte ale mele. 


» Toată lumea mă dezamăgeşte. ” 

Persoanele din tipul Patru îi îndepărtează pe cei din jur cu 
furtunile lor emoţionale şi cu firea lor închisă; cu toate acestea se 
aşteaptă să obţină atenţie, dragoste şi apreciere tocmai prin astfel 
de comportamente. Intr-un fel sau altul, îşi creează propriul set de 
reguli şi se aşteaptă ca ceilalți să umble ca pc coji de ou în jurul lor. 
(„Mai bine nu aduci vorba dc asta. Nu vrem să o supărăm din nou pe 
Melissa.”) Insistenţa lor teatrală de a fi singuri este în sine o invitaţie 
de a fi băgaţi în seamă şi răsfaţaţi. Speră, în secret, că cineva îi va 
urma în labirintul singurătăţii lor. 


PREŢUL TEA TRALISMUL UI 


Mulţi se adâncesc într-un tipar de conflicte furtunoase 
urmate de împăcări. Observă tendinţa ta de a crea drame în 
relaţiile tale. Ce te frustrează? Ce comportament încerci să provoci 


celuilalt? Cât de aproape ai ajuns de a-i îndepărta pe cei dragi? 


REACȚIA LA STRES: PATRU MERGE SPRE DOI 


După cum am văzut, cei din tipologia Patru au tendinţa să se 
piardă în fantezii romantice şi să se ferească de oameni, atât pentru 
a cerşi atenţie, cât şi pentru a-şi proteja sentimentele. Trecerea la 
tipul Doi reprezintă eforturile unui Patru de a compensa problemele 
create. După o perioadă de închidere şi egocentrism, un Patru sc 
îndreaptă spre Doi şi încearcă, inconştient, să-şi rezolve problemele 
interpersonale printr-o sociabilitate forțată. Ca şi tipul Doi, încep 
să se îngrijoreze pentru relațiile lor şi caută modalităţi artificiale 
de a se apropia din nou de oamenii pe carc îi plac. Au nevoie de 
confirmări puternice că relaţiile lor sunt stabile. Astfel, îşi vor arăta 
frecvent afecțiunea pentru celălalt şi îi vor aminti constant cât de 
importantă e relaţia lor. 

In cazuri extreme, vor mima crize emoţionale, pentru a vedea 
dacă celorlalți le pasă sau nu. Acest comportament îi epuizează 
pe cei din jur, carc ajung să-şi piardă interesul şi să îi părăsească, 


provocând inevitabilele probleme de abandon. în acest caz poate 

avea loc din nou o trecere spre tipul Doi; vor încerca să îşi menţină 
relaţia agățându-se de gâtul celuilalt. De asemenea, vor considera 
că nu e sigur să îşi exprime nevoile şi vor începe să îşi ascundă 
problemele, concentrându-se pe ale altora, („sunt aici ca să te ajut 
pe tine.”) 

Vor ajunge să aibă din ce în cc mai mare nevoie de sprijin 
emoţional şi financiar pentru a-şi continua stilul de viaţă nerealist. 
Se tem că tară susținere, îşi vor pierde posibilitatea de a-şi 
realiza visele. Pentru a preveni asta, îşi vor exagera importanţa în 
viețile altora. Le vor aminti acestora mereu despre multitudinea de 
beneficii rezultate din asocierea lor, îşi vor asuma fericirile altora 
şi vor găsi feluri subtile de a întări dependenţa altora faţă de ei. Vor 
inventa nevoi şi vor deveni din ce în ce mai geloşi şi posesivi cu 
oamenii la care ţin. Ca şi tipul Doi, un Patru supus la stres va căuta 
în mod compulsiv apreciere pentru realizările lui, în acelaşi timp 
plângându-se că munca lui nu este valorificată îndeajuns. 


STEAGUL ROȘU: TIPOLOGIA PATRU ÎN PERICOL 


Dacă un Patru a trecut printr-o criză gravă, fără să fi avut 
sprijinul necesar, sau dacă a fost abuzat în copilărie, va depăşi 
punctul critic şi se va încadra pe nivelul nesănătos al tipului de 
personalitate. Va recunoaşte, cu teamă, că fanteziile şi autoindulgenţa 
emoţională îi distrug viaţa şi oportunităţile. 

Dacă poate să vadă adevărul acestor temeri e posibil să sc 
salveze, să devină sănătos şi liber. 

Pe de altă parte e posibil să se adâncească şi mai mult în 
propriile fantezii şi iluzii despre sine şi să respingă orice şi pe 
oricine nu e în concordanță cu cerințele lor emoţionale. („Toţi 
sunt atât de egoişti şi primitivi - nimeni nu mă înţelege.” „Știu 
că am nevoie să-mi găsesc o slujbă, dar acum nu mă simt în 
stare.”) Dacă vor persista în această atitudine, pot chiar să treacă 
spre nivelele nesănătoase, patologice ale tipologiei. Dacă tu sau 
cineva pe care-l cunoşti are pentru o perioadă mai lungă de câteva 
săptămâni următoarele simptome - e indicat să căutați pe cineva 


care să vă ofere consiliere, terapie sau oricc fel de susţinere. 

SEMNALE DE ALARMĂ 


Patologie posibilă: Depresie severă, sindromul personalităţii 
narcisiste, sindromul personalităţii evitante, crime pasionale - 
omucidere sau sinucidere. 


e Sentiment puternic de îndepărtare de sine şi de alții 

e Irascibilitate şi volatilitate emoţională extreme (nu din 
gama reacţiilor maniace) 

+ Dependenţa de una sau două persoane, relaţii instabile 

e Explozie de furie, ostilitate şi ură 

e Depresii cronice şi pierderea speranţei 

e Episoade de autosabotare, respingerea influențelor pozitive 

e Obsesii despre moarte, morbiditate şi ură de sine 


ELEMENTE PRACTICE CARE AJUTĂ PERSOANELE 
DIN TIPOLOGIA PATRU SĂ SE TRANSFORME: 


e Ține minte că „sentimentele nu sunt fapte”. Ele pot fi într- 
adevăr foarte puternice şi îți pot arăta frânturi din propriul 
caracter. Dar nu ne dau informații precise despre motivațiile 
sau sentimentele altora. Multe din reacțiile noastre emoţionale 
sunt puternic influențate de relaţiile din trecut, din copilărie, de 
orice tip ar fi fost ele. Fiţi atenţi la tendinţa de a „citi”ca aparent 
negative diversele intenţii sau comentarii ale celorlalți. 

e Instabilitatea emoţională şi toanele nu sunt acelaşi lucru cu 
sensibilitatea reală. Ba mai mult, sunt o indicație clară a faptului 
că inima ne este închisă. Calitățile sufletului sunt mai subtile şi nu 
reprezintă reacţii la acţiunile altora sau ale mediului înconjurător. 
Răspunsurile emoţionale ne împiedică deseori să fim afectaţi la 
un nivel mai profund de experienţele noastre. Ironic, ele ne arată 
frica de a explora sentimentele mai profunde şi reale pe care 
respectiva situaţie le declanşează în noi. 

e  Conştientizează aspectele alter-egoului fantezist care nu sunt 


în concordanţă cu realitatea. E minunat să ai țeluri creative. 

Amânarea pe motivul că „geniul” tău nu este destul de apreciat, 
pentru că îți lipsesc uneltele necesare sau pentru că e mai uşor 
să visezi cu ochii deschişi la talentele tale te poate înfrânge. 
De asemenea, învață să accepţi şi să apreciezi înzestrările tale 
reale, în loc să le respingi pentru alte abilități ce par mai 
dezirabile. Aceasta este invidie şi te va distruge. 

* Caută prieteni de încredere, care te vor oglindi sincer şi precis. 
Găseşte oameni care să îți vadă adevăratele calităţi şi talente şi 
care să te sprijine în dezvoltarea lor, care pot să-ți vorbească 
compasiv dar direct despre problemele tale. Persoanelor de 
tip Patru le prinde foarte bine să fie aduse cu picioarele pe 
pământ, mai ales când este vorba de sentimente şi de relaţiile 
lor romantice. 

* Fereşte-te de a-ţi folosi prietenii şi pe cei dragi pentru a te 
debarasa de greutăţile emoţionale. Persoanele care ţin la tine vor 
să îți fie alături cât de mult posibil, dar nu le cere să preia povara 
problemelor copilăriei tale. Nu uita că şi ei au problemele lor şi 
nu vor fi mereu dispuşi să facă faţă reacțiilor tale exagerate. 

*  Stabileşte-ţi obiceiuri pozitive şi constructive. Tipul Patru 
are tendința să aştepte să îi vină inspiraţia, dar şansele ca asta 
să se întâmple cresc dacă tabieturile şi spaţiul tău îți sprijină 
creativitatea şi sănătatea fizică şi emoţională şi, mai presus de 
toate, o implicare activă în lume. în cazul tău, puţină structură 


şi organizare pot face multe pentru eliberarea creativității tale. 


VALORIFICAREA PUNCTELOR FORTE 
ALE TIPOLOGIEI PATRU 


Tipul Patru este scafandrul de mare adâncime al psihicului 


uman: se scufundă în adâncimile sufletului şi revine la suprafaţă, 


să raporteze ce a descoperit. Sunt capabili să comunice adevăruri 


subtile despre condiția umană pe căi profunde, pline de frumuseţe 


şi care au impact asupra celor din jur. în mod fundamental, ne 


amintesc despre umanitatea noastră cea mai pură - personală, 


ascunsă şi prețioasă, dar şi complet universală. 

Datorită conexiunii lor puternice cu propriile stări interioare, 
sentimente şi impulsuri subconştiente, sunt de regulă foarte intuitivi, 
atitudine care le hrăneşte creativitatea şi regăsirea de sine. Deşi 
sunt bine înzestrați intelectual, tind să se bazeze pe ceea ce le 
spune intuiţia despre ei înşişi şi despre mediul lor. Deseori nu sunt 
conştienţi de revelaţiile lor şi găsesc structura conştientului ca fiind 
misterioasă şi surprinzătoare. 

Carol, care mai devreme ne povestea despre limitările 
autopercepţiei, nc arată acum darul intuiţie ei: 

„Mi se întâmplă să simt lucruri, fără să îmi dau seama. De 
exemplu, să simt un disconfort interior, în anumite situaţii, fără 
să ştiu care îi este cauza. De-a lungul anilor, am învăţat să iau 
în Serios această senzaţie... în cele mai bune cazuri, am o intuiție 
foarte ascuţită. Știu lucruri, fără să-mi dau seama cum le ştiu. Mă 
trezesc în miez de noapte, realizând, brusc, soluția unei dileme. în 
momentele respective, nu există niciun dubiu în mintea mea, chiar 
dacă, până la urmă, aş fi preferat ca răspunsul să fie altul. ” 

Pe de altă parte, un Patru sănătos nu sc ia prea în serios. Are 
un simț al umorului subtil, chiar uşor autoironie, cu care priveşte 
propriile ciudăţenii cu grație şi seninătate. Elocvenţa şi simţul 
umorului le sunt atuuri puternice, atât în interacțiunile cu alții, cât 
şi în autovindecare. 


» Trebuie să fiu eu însumi! ” 


Patru nu este singurul tip de personalitate care poate fi creativ, 
însă creativitatea tipului Patru e specială - îi reprezintă profund. 
Este fundamental autobiografică; este, de regulă, o explorare a 
istoriei personale şi a lumii sentimentale, a felurilor în care familia, 
relaţiile romantice şi diverse incidente ale trecutului şi-au lăsat 
amprenta asupra lor. Tocmai de aceea, majoritatea dramaturgilor, 
poeților şi romancierilor se încadrează în tipul Patru. 

Riva ne împărtăşeşte introspecţiile ei în ceea ce priveşte condiţia 
umană şi bucuria de a găsi metode de a le împărtăşi lumii întregi: 

„Pot să mă înalţ. Pot vedea privelişti întinse şi pot sintetiza 
diverse nivele, pentru ca apoi să comunic ceea ce am văzut, 

printr-un limbaj poetic care prinde publicul şi îl ajută să vadă şi el. 
Pot surprinde principii de bază, ascunse, adevăruri universale şi 
nuanţe subtile ale experienţelor, pe care le pot comunica puternic 
şi clar. Sunt ancorată în spiritual şi pot fi o sursă de înţelepciune şi 
vindecare pentru ceilalți. Pot exprima inefabilul. ” 

Cei din tipul Patru sănătos primese oglindirea mult-dorită, 
împăr-tăşindu-şi adâncurile sufletului. Astfel, descoperă cu uşurare 
că propria natură nu este, în fond, cu nimic diferită de a altora. 
Legătura lor cu viaţa interioară nu este o sursă de înstrăinare, ci o 
modalitate de a relaționa şi de a sc apropia de alţii. 


CALEA INTEGRĂRII - PATRU MERGE SPRE UNU 


Un Patru sănătos se implică în lumea reală prin activități 
semnificative.  Devotându-se unor principii şi activităţi, dincolo 
de propriile reacţii subiective, descoperă nu doar cine sunt ei cu 
adevărat, ci şi că ceea cc sunt ei e ok. Li intră mai uşor în contact cu 
realitatea instinctelor şi sunt mai puţin captaţi de scenariile încărcate 
emoţional care se desfăşoară în imaginaţia lor. 

Trecerea de la Patru spre Unu le permite să realizeze că 
autoexprimarea nu presupune să cedeze propriilor toane. Se pot 
autodisciplina voluntar şi depun eforturi consecvente de a participa 
cu ceva concret, remarcabil, la lumea din jur. Nu mai sunt excluşii 
distanţaţi care aşteaptă să fie remarcaţi, ci participă activ la viaţă, 
consolidându-şi individualitatea prin munca lor şi prin capacitatea 
de a relaţiona cu cei din Jur. 

Să nu confundăm asta cu trăsăturile perfecționiste şi critice 
ale tipului Unu. Superegoul tipului Patru e destul de sever, astfel 
încât impulsionându-se încontinuu cu dorința de autodepăşire pot 
ajunge la reprimări şi autoincriminări. Prin urmare, e foarte indicat 
să dezvolte o trăsătură sănătoasă a tipului Unu - discriminarea. 
Realitatea unei situaţii şi reacția emoţională la această situație sunt 
două lucruri diferite. 

Un Unu sănătos exemplifică, de asemenea, acceptarea realităţii, 
operând cu toate componentele reale ale unei situaţii mai degrabă 

decât să le reziste sau să le respingă. Un Patru integrat înţelege că 
acceptarea este cheia dezlegării de lanţurile trecutului şi a implicării 
creative în prezent. Acceptându-se aşa cum sunt, reuşesc să-şi 
ierte vechile greşeli şi dificultăți. Acceptându-i pe ceilalți, reuşesc 
să creeze relaţii stabile, satisfăcătoare. Nu mai simt nevoia să-i 
idealizeze pe cei din jur sau să le dărâme piedestalul, când aceştia nu 
se ridică la nivelul aşteptărilor lor nerealiste. Sunt în stare să îl vadă 
pe celălalt aşa cum este şi nu mai simt nevoia să se adăpostească 
sub identitatea alter-egoului imaginar. 

Fiind pe direcția de integrare, sunt capabili să îşi construiască 
o identitate stabilă şi reală şi dobândesc încredere în sine. învaţă 
să se bazeze pe lumea reală, în loc de propria imaginaţie sau pe 
emoţiile trecătoare. îşi recunosc calităţile care, până acum, le erau 
invizibile: putere, tărie de caracter, voinţă, claritate. Din moment 
pentru a-şi exprima creativitatea. Tipul Patru care este pe direcţia 
de integrare nu se mai lasă atras de introspecţii fără sfârşit sau de 
turbulenţele reacțiilor emoţionale - rămân ancoraţi în prezent şi 
conştientizează adevăruri profunde ale sufletului şi naturii umane. 
Identitatea multrâvnită li se arată tot mai clar, în fiecare clipă. 


TRANSFORMAREA PERSONALITĂȚII ÎN ESENŢĂ 


în procesul transformării, cei din tipologia Patru renunţă la 
o anumită percepție de sine - aceea că sunt dezavantajaţi şi că le 
lipseşte ceva ce toţi ceilalți au din belşug. îşi dau seama că nu e 
nimic în neregulă cu ei, că sunt la fel de buni ca oricine altcineva. 
Prin urmare, nu au nevoie ca cineva să îi salveze. Sunt perfect 
capabili să îşi creeze propria viaţă. Descoperă că şinele este mai 
prezent atunci când nu fac nimic pentru a-l crea sau susţine - cu alte 
cuvinte, realizează că „a fi tu însuţi” nu necesită niciun efort. 

Nu mai simt nevoia să se simtă diferiți, pentru că Universul a 
creat doar câte unul din fiecare şi fiecare face parte din tot, nimeni 
nu e Singur şi izolat. Viaţa nu mai este o povară greu de îndurat. 
Pentru prima dată sunt recunoscători pentru toate suferințele pe 


302 


TIPOLOGIA A PATRA: INDIVIDUALISTUL 


care le-au îndurat, pentru că în felul lor, acestea le-au permis să 
devină cci care sunt acum. „Cine sunt eu” rămâne un mister la fel de 
mare ca mai înainte, dar decât să se agaţe de vreo idee preconcepută, 
îşi permit să rămână deschişi momentului şi să simtă renaşterea şi 
înnoirea sinelui. 

King e un terapeut care, după ani de dezvoltare interioară, a 
ajuns să îşi conştientizeze bogăţia propriei naturi: 

„Sunt complet viu. Sunt bucuros, plin de energie şi sunt pe 
deplin conectat la pulsul vieţii. Sunt puternic! Exprim ceea ce 
simt, în loc să mă macin în tăcere şi singurătate. Sunt animat de 
dorința realizării a tot ceea ce ştiu că trebuie făcut, fără să caut 
motive pentru care eu nu ar trebui să produc ceva, ca toți ceilalți. 
Sunt creativ şi imaginativ, capabil să găsesc structuri ascunse, 
tipare şi semnificaţii în toate provocările vieţii. Sunt liber! ” 

Odată eliberați de frica lor de bază, devin ei înşişi opera 
de artă şi nu mai au nevoie să folosească arta ca surogat pentru 
frumuseţea care există deja în ei. Fiind conştienţi de Esenţa sinelui 
şi eliberați de capcana propriilor emoţii confuze, pot aprofunda 
legătura cu realitatea şi natura ei mereu schimbătoare, pot fi 
inspirați de ea şi-i pot simţi darurile şi bucuriile. 


„Este adevărat despre fiecare dintre noi că, oricare ne-ar fi 
profesia, Suntem cu toţii artişti, atâta timp cât suntem ancoraţi în 
prezent şi nu îl folosim pentru vreun alt scop decât pentru a trăi 
din plin viaţa. ” 

M.C. RICHARDS 


Diane, inginer, face o minunată descriere a acestei relaţionări: 

„Sunt necomplexată şi spontană. Fără să fiu distrasă de 
fluctuațiile stărilor mele interioare, sunt liberă să observ lumea şi 
oamenii din jurul meu. Este o experiență eliberatoare, aceea de a 
renunța la obiceiurile obsesive de a mă monitoriza, analiza şi inhiba. 
E ca şi cum timpul încetineşte şi întreaga lume face un salt înspre 
mine, arătăndu-mi toate bogăţiile şi subtilităţile ei. Totul în jurul 
meu arată altfel - mai tridimensional, mai detaliat, mai viu. Mă pot 

concentra atent şi fară efort asupra celorlalţi, pot rezona cu stările lor 


» 


de spirit, pot să le ascult poveştile, fără să mă pierd în ale mele. 


DEZVĂLUIREA ESENȚEI 


Tipul Patru ne arată adevărul fundamental cum că Șinele nu 
este ceva cu atribuţii prestabilite, ci este intr-un proces continuu 
de transformare şi renaştere. Manifestările propriei naturi se 
ivesc mereu altfel, transformându-se în ceva la fel de minunat şi 
neaşteptat, ca un caleidoscop magic. Munca spirituală a tipului 
Patru constă în a nu-şi închide Şinele caleidoscopic într-o poză, 
atârnată pe perete. Ei descoperă astfel că identitatea lor este un 
flux continuu de experienţe, mult mai frumos, bogat şi satisfăcător 
decât orice ar putea crea propria lor imaginaţie. 

Contactul personal cu acest flux ne deschide şi ne pregăteşte 
pentru legături mai profunde cu cei din jurul nostru şi pentru 
aspecte mai subtile ale realității spirituale. într-un fel, tipul Patru 
ne ajută să realizăm unitatea dintre şinele personal şi al celorlalți, 
aspecte universale ale adevăratei noastre naturi. 

Calitatea esenţială a tipului Patru este întruchiparea laturii 
personale a  Divinităţii. Ceea ce este etern în fiecare dintre 
noi, experimentează lumea prin intermediul experienţelor noastre 
personale. Un aspect fundamental al personalității noastre este 
impresionabilitatea capacitatea de a fi influenţaţi şi de a ne dezvolta 
datorită experienţelor noastre. Când suntem deschişi şi ancoraţi în 
prezent, sufletele noastre sunt atinse şi transformate de experienţele 
pe care le trăim. Ori de câte ori ne lăsăm impresionați, ne schimbăm 
profund. Dar nu este acesta țelul suprem al exprimării creative, acela 
de a atinge şi transforma sufletul uman? 

Când se abandonează adevăratei lor naturi, devin una cu neîncetata 
creativitate şi transformare, care sunt o parte din dinamica Esenţei. 
Tipul Patru reprezintă creația, fluxul constant al manifestărilor, 
universul schimbându-se în eternul ACUM. Cel mai important dar 
al tipului Patru este acela de a fi un simbol al creației şi de a aminti 


şi celorlalte tipuri că şi ele participă la creaţia Divină. 

însumează punctajul acordat celor 15 afirmaţii despre Tipul 
Patru. 


Rezultatul va fi între 15 - 75. 
Reperele alăturate te-ar putea ajuta să-ţi descoperi sau 
Să-ţi confirmi tipul de personalitate. 


15 Probabil nu te încadrezi într-un tip retras (Patru, Cinci 


sau Nouă). 


15-30 Probabil nu te încadrezi tipului Patru. 


30-45 Probabil ai tulburări/probleme ale tipului Patru, sau 

un părinte de tipul Patru. 
e 45-60 Cel mai probabil, ai vreun element al tipului Patru. 
e 60-75 Cel mai probabil aparţii tipului Patru (dar este totuşi 
posibil să aparţii altui tip de personalitate, dacă ai 
tendinţa să gândeşti prea limitativ despre tipul Patru). 


Personalităţile de tip Patru au o tendinţă puternică de a 
se identifica (greşit) cu tipul Doi, Unu sau Nouă. 
Tipurile Unu, Şase şi Cinci tind, la rândul lor, să se 


considere încadraţi în tipul Patru. 

GÂNDITORUL 
INOVATORUL 
OBSERVATORUL 
SPECIALISTUL 
RADICALUL 


EXPERTUL 


„ Primul pas către înţelepciune este renunţarea la etichetări. ” 
EUDORA WELTY 


„ Conceptele din lumea fizicii sunt creaţii libere ale minţii 
umane şi nu sunt, indiferent de cum ar părea, determinate doar de 


lumea exterioară. 
ALBERT EINSTEIN 


„ Pentru a fi stăpân pe orice ramură a ştiinţei trebuie să le 
cunoşti la perfecţiune pe cele care se învecinează cu ea; astfel, 


pentru a ştii un lucru trebuie să ştii totul. ” 
OLIVER WENDELL HOLMES 


„Din moment ce nu putem fi universali şi nu putem cunoaşte 


» 


tot ceea ce poate fi cunoscut, ar trebui să ştim câte puţin din toate. 
PASCAL 


* în textul original cuvântul folosit este „The Investigator”, în traducerea directă 
Anchetatorul. Diversele şcoli de eneagramă au denumiri diferite pentru fiecare tipologie, de 
aceea mi-am permis să găsesc o denumire care să exprime în limba română cât mai fidel 
caracteristicile acestei tipologii, (n. tr.) 

TESTUL RLSO-HUDSON 


DTA 
pentru 
Determinarea 
Tipologiei şi a 
Atitudinii 


Acordaţi un punctaj între 1 şi 5 pentru fiecare dintre afirmaţiile 
următoare în funcţie de gradul său de veridicitate şi aplicabilitate în 
ceea ce vă priveşte, luând în considerare următoarea scară de valori: 


.. Deloc adevărat 

.. Rareori adevărat 

.. Cât de cât adevărat 
„„ în general adevărat 


Wu PB UNa 


.. Foarte adevărat 


_____1. îmi place să studiez lucrurile în profunzime şi să insist asupra 
detaliilor până când înţeleg totul pe cât de complet posibil. 

____2. Sunt o persoană deosebit de exclusivistă, care nu lasă 
mulți oameni să-i pătrundă în lumea interioară. 

____3. Nu mă simt foarte mare sau puternic - mai degrabă mic şi 
invizibil: aş fi un spion bun! 

____ 4 Alţi oameni ar crede că sunt nebun dacă ar şti la ce mă 
gândesc în majoritatea timpului. 

____ 5. Doar având informaţii exacte poţi lua o decizie raţională 
- dar în altă ordine de idei, majoritatea oamenilor nu sunt 
raționali. 

_____ 6. Familia mea crede că sunt destul de ciudat sau excentric - 
mi-au spus de multe ori că ar trebui să mai ies în lume. 

____ 7. Pot să pălăvrăgesc cu cei din jurul meu dacă vreau; de cele 
mai multe ori prefer doar să privesc nebunia din jurul meu. 

_____ 8. Dacă vrei să-ţi rezolv o problemă, lasă-mă să mă gândesc 


de unul singur la ea şi o să-ţi găsesc răspunsul. 

9. Dacă te gândeşti puţin, îţi dai seama cât dc ciudat poate fi 
comportamentul „normal”. 

10. Tind să lucrez mult timp la detaliile şi fineţurile proiectelor 
mele. 

11. Majoritatea oamenilor sunt atât de ignoranţi încât e un 
miracol că lucrurile chiar funcţionează! 

12. Tind să ştiu multe lucruri în tot felul de domenii, iar în 
anumite zone mă consider expert. 

13. Sunt foarte curios şi îmi place să descopăr de ce lucrurile 
sunt aşa cum sunt - nici ceea ce pare evident nu e cu adevărat 
aşa dacă studiezi problema mai în adâncime. 

14. Mintea mea e atât de intensă şi activă încât simt deseori 
că-mi ia foc. 

15. Deseori pierd orice socoteală a timpului pentru că mă 
concentrez atât de intens la ceea ce fac. 


Vezi pagina 342-343 pentru interpretarea punctajului. 
TIPOLOGIA A CINCEA: OBSERVATORUL 


Frica de bază: A fi lipsit de ajutor, nefolositor, incapabil 
(copleşit de situaţie). 

Dorinţa de bază: A fi capabil şi competent. 

Mesajul superegoului: Eşti bun sau destul de bun dacă 
stăpâneşti un domeniu. 


» Ce se petrece aici? ” 


Tipologia intensă, cerebrală: 
Perceptiv, Inovator, Secretos şi Izolat 


Am numit tipologia a cincea Observatorul pentru că, mai 


mult decât oricare altă tipologie, aceasta vrea să afle de ce lucrurile 


sunt aşa cum sunt. Observatorii vor să înţeleagă cum funcţionează 


lumea, fie că e vorba de cosmos, de lumea microscopică, de 

regnul animal, vegetal sau mineral - sau de propria lor lume 
interioară. întotdeauna caută, pun întrebări, plonjează în adâncimea 
problemelor. Nu acceptă doctrinele şi opiniile pe care le aud, 
simțind o nevoie profundă de a testa ei înşişi majoritatea presu- 
punerilor. 

John, un artist grafic, descrie modul în care priveşte el lumea. 

A face parte din tipologia a Cincea înseamnă a simţi mereu 
nevoia de a învăța, de a primi informaţii despre lume. O zi fără 
cunoştiințe noi e ca o zi fără soare. Ca membru al acestei tipologii, 
vreau să înţeleg viaţa. îmi place să am o explicaţie teoretică despre 
ceea ce se petrece în jurul meu. A pricepe cum stau lucrurile mă 
face să mă simt stăpân pe situaţie. De multe ori trebuie să învăţ 
de la distanţă, ca un martor, nu ca un participant. Mi se pare că a 
înțelege viaţa e la fel de bine ca a o trăi. E dificil să învăţ că viața 
trebuie trăită, nu doar studiată. în spatele tendinței lor de a căuta 
cu orice preţ cunoaşterea se află o profundă nesiguranţă. 

Se tem că nu sunt capabili să facă faţă lumii. Simt că nu au 
abilitatea de a face lucrurile la fel de bine ca cei din jur. Dar în 
loc să se implice în activităţi care să le crească încrederea în sine, 
ei „fac pasul înapoi” în minte, unde se simt mai puternici. Fi cred 
că acolo vor reuşi să-şi dea seama ce au de făcut - şi că într-o bună 
zi se vor alătura din nou lumii. 

Cei din tipologia a Cincea îşi petrec o mare parte din timp 
observând şi contemplând - ascultă vântul, apa sau un instrument 
muzical care le place. îşi iau notițe despre muşuroiul din spatele 
grădinii. Când se scufundă în observaţii, încep să-şi interiorizeze 
cunoaşterea şi să capete încredere în sine. Pot să dea peste informaţii 
noi şi interesante sau să găsească combinaţii noi, creative (de 
exemplu, compun o melodie bazată pe înregistrări ale vântului 
şi apei). Atunci când primesc confirmarea a ceea ce au observat 
sau văd că alţii le înţeleg munca, o simt ca pe o recunoaştere a 
competenţei lor, ceea ce le satisface dorinţa de bază. („Să ştii despre 
ce vorbeşti.”) 

Observatorii pun deci la loc de cinste cunoaşterea, înţelegerea 


şi puterea de pătrundere, deoarece îşi construiesc identitatea pornind 

de la puterea lor de a veni eu idei noi şi de a fi „cineva” care 
are de zis ceva neobişnuit şi interesant. Din această cauză, nu sunt 
prea interesaţi să studieze ceea ce este deja tuturor familiar şi bine 
cunoscut; atenţia lor e mai degrabă atrasă de lucrurile neobişnuite, 
secrete, oculte, bizare, fantastice, frapante. A investiga un teritoriu 
nou - a cunoaşte un lucru pe care alții nu-l cunosc sau a crea ceva 
nemaiîntâlnit - le permite celor din tipologia a Cincea să aibă o 
nişă numai a lor, pe carc nimeni altcineva să n-o ocupe. Ei cred 
că a dezvolta acest loc este cea mai bună modalitate de a obţine 
independenţa şi siguranţa. 

Astfel, pentru a se simţi în siguranţă şi a se respecta, Observatorii 
trebuie să cunoască destul de bine ceva pentru a simţi că fac parte 
din lume şi se descurcă bine. Ei se gândesc: „Voi găsi un domeniu 
în care să fiu cu adevărat expert, iar apoi voi putea să fac față 
provocărilor vieţii. Dar nu trebuie ca alte lucruri să mă distragă sau 
să mă abată de la drum.” Ei se concentrează intens asupra zonei 
pe care vor să o stăpânească. Poate fi vorba de matematică, de 
muzică modernă sau clasică, de mecanică auto, de filme de groază, 
nuvele SF sau chiar de o lume creată în imaginaţia lor. Nu toţi 
cei din tipologia a Cincea au diplome de doctorat. Dar, în funcție 
de inteligența lor şi de resursele pe care le au la îndemână, se 
concentrează intens pentru a ajunge să ştie la perfecție domeniul 
care le-a captat interesul. 

Pentru Observatori nu e necesar ca domeniile pe care le 
explorează să fie privite cu respect de societate; de fapt, dacă 
cei din jur le aprobă ideile prea repede, ei se tem că sunt prea 
convenționali. Istoria este plină de personalităţi din tipologia a 
Cincea care au răsturnat modurile obişnuite de a înţelege sau a 
face lucrurile (Darwin, Einstein, Nietzsche). Mulţi alţii din această 
tipologie s-au pierdut însă în complexitatea propriei lor gândiri, 
devenind doar excentrici şi izolaţi social. 

Capacitatea lor de a se concentra intens poate să-i conducă 
spre descoperiri şi inovaţii remarcabile. Dar atunci când sunt 
mai rigizi, poate să îi determine să-şi pună singuri bețe în roate. 
Aceasta se petrece pentru că modul în care îşi focalizează atenţia 

îi distrage de la cele mai presante nevoi practice. Indiferent de 
sursa frământărilor - o relaţie, lipsa forţei fizice, neputinţa de a se 
angaja ş.a.m.d. - Observatorii evită să se confrunte cu ea. In schimb, 
caută ceva care să-i facă să se simtă mai competenţi. Ironia este că 
oricât de buni ar deveni în domeniul lor, aceasta nu le poate rezolva 
problemele de bază. De exemplu, dacă o femeie din tipologia a 
Cincea este biolog marin, ea poate să ştie tot ce poate fi ştiut despre 
un tip de scoici, dar dacă teama ei este că nu se descurcă la treburile 
casnice, grijile ei vor persista. 


„ Ce-ar fi să încercăm s-o rezolvăm altfel? > 


Confruntarea directă cu problema poate să li se pară chiar 
intimidantă celor din tipologia a Cincea. Lloyd este un om de 
ştiinţă care lucrează într-un mare laborator de cercetări medicale. 

încă de cănd eram copil, m-am ferit pe cât posibil de sporturi 
şi de activități fizice obositoare. N-am putut niciodată să mă caţăr 
pe frânghie la ora de educaţie fizică. Am renunţat la sporturi cât 
de repede am putut. Chiar şi acum mirosul unei săli de sport mă 
incomodează. în acelaşi timp, am avut o viaţă intelectuală foarte 
activă. Am învăţat să citesc la trei ani, iar la şcoală am fost printre 
cei mai buni elevi la materiile academice. 

Astfel, o mare parte din timpul lor este alocat pentru strângerea 
şi dezvoltarea ideilor şi aptitudinilor de care ei cred că au nevoie 
pentru a se simţi încrezători şi pregătiți. E ca şi cum ar încerca 
să rețină totul în memoria lor. Problema este că atunci când sunt 
prinşi în acest proces nu interacționează cu ceilalți şi nici nu se 
mai preocupă de celelalte aptitudini practice şi sociale. îşi petrec 
din ce în ce mai mult timp colecţionând şi preocupându-se de 
colecţiile lor şi din ce în ce mai puţin făcând ceva care să-i ajute cu 
adevărat. 

Provocarea celor din tipologia a Cincea este să înţeleagă făptui 
că se pot preocupa în acelaşi timp de oricc întrebări şi probleme le-ar 
capta imaginaţia, cât şi de tot ceca ce au nevoie pentru a avea o viaţă 
sănătoasă şi bună. 

MODELUL COMPORTAMENTAL ÎNVĂȚAT ÎN COPILĂRIE 


„ Modelul copilăriei care este descris aici nu determină 
tipologia personalităţii. In schimb, descrie tendinţele observabile 
în copilăria timpurie, care au un impact puternic asupra relaţiilor 
adulte ale persoanei. ” 


Observatorii ne mărturisee că în copilărie le-a lipsit sentimentul 
de siguranţă; se temeau că ar putea fi copleșiți de părinţi, aşa că au 
început să caute o modalitate care să-i facă să se simtă la adăpost 
şi încrezători în propriile forţe. La început s-au retras din familie 
în propriul lor spaţiu - mental, fizic şi emoţional. Apoi şi-au mutat 
atenţia de Ia nevoile personale şi emoţionale către ceva „obiectiv”. 

Tinerii din tipologia a Cincea petrec lungi perioade de timp 
de unii singuri. Când sunt copii, sunt tăcuţi, nu participă la jocurile 
celorlalți. în schimb sunt preocupați de instrumente muzicale, de 
cărți, se joacă pe calculator, colecţionează insecte sau plante sau 
experimentează cu seturi de chimie. Este ceva obişnuit să descoperi 
tineri Observatori deosebit de avansați în anumite domenii (cum ar 
fi în matematică), dar care nu doresc sub nicio formă să încerce alte 
activităţi de bază (cum ar fi mersul pe bicicletă sau pescuitul). Ceilalţi 
din familie, în special părinţii îngrijoraţi care vor ca tânărul să fie mai 
„normal”, vor încerca de obicei să-i forțeze să participe la activităţi 
sociale. Aceste eforturi sunt întâmpinate în mare parte de rezistenţă. 

Deşi genial, Michael era un copil izolat. în multe feluri, era 
penalizat pentru darurile sale intelectule, chiar şi de părinți. 

Pană pe la opt ani, aveam alergii şi infecții respiratorii care 
mă împiedicau deseori să ajung la şcoală. Aşa că am ajuns să citesc 
mult. Petreceam mai puţin timp cu ceilalți. Nu îmi coordonam prea 
bine mişcările şi oricum nu voiam să fac multe dintre lucrurile pe 
care le făceau ceilalți. Până la urmă, am ajuns cunoscut ca fiind 
tocilarul căruia îi curge nasul. 

Imaginaţia Observatorilor poate fi o sursă de creativitate şi de 
respect de sine, dar dacă trăiesc exclusiv în imaginaţie, vor dezvolta 
temerile pe care le au faţă de lume şi de ei înşişi. Copiii din tipologia 

a Cincea nu numai că văd lumea din jurul lor cu o claritate uimitoare, 
ci şi îşi creează în minte o lume imaginară - fapt care poate duce în 
timp la repercursiuni profunde, fie ele bune sau rele. 

Manşon, arhitect şi urbanist, îşi aminteşte evenimentele care 
l-au făcut să se retragă în minte. 

Eram cel mai tânăr dintr-o familie cu cinci copii. Tatăl nostru 
era orb, iar mama, deşi ne iubea, era prea ocupată lucrând din greu 
pentru noi ca să aibă timp de mine. Aveam o soră mai mare care 
era geloasă şi care îmi spunea că eram o greşeală, că nu mă voia 
nimeni, că nu mă iubea nimeni şi că ar trebui fie să mor, fie să 
dispar. Trăiam de parcă ceea ce mi-ar fi spus ea era adevărat şi 
aveam relaţii ambivalenţe cu părinţii şi fraţii. M-am retras pur şi 
simplu şi mi-am creat propria lume imaginară în care eu eram 
conducătorul. 

Cei din tipologia a Cincea nu aşteaptă nimic de la nimeni, 
decât să fie lăsaţi în pace să-şi urmeze propriile interese. Nu vor 
să fie împiedicaţi de dorințele sau nevoile altcuiva, în special de 
cele emoţionale. E ca şi cum ar spune „Nu voi cere mult de la tine 
dacă nici tu nu ceri de la mine.” Ei caută deci independenţa - sau 
mai exact non-intruziunea - ca o modalitate de a obţine siguranţa 
şi controlul asupra vieţii lor. 

Această non-intruziune le permite Observatorilor timpul pentru 
a-şi dezvolta cunoştinţele sau aptitudinile pe carc să le scoată la 
iveală atunci când se vor simţi pregătiți să intre în sfera socială. 
De exemplu, pot învăţa să cânte la pian pentru că le place şi le 
oferă timp să fie singuri; de asemenea, noua aptitudine le dezvoltă 
mulţumirea de sine şi le oferă o nişă în care să scape de influenţa 
familiei. Muzica este un posibil pod către ceilalţi, dar şi un fel de a 
dispărea; în loc să vorbească cu ceilalți, le pot cânta la pian. 

Cei din tipologia a Cincea se blochează psihologic în perioada 
de separație a copilăriei. Aceasta arc loc între doi ani şi trei ani 
jumătate, când copilul învaţă să se descurce separat de mama lui. 
Dintr-un motiv sau altul, tânărul Observator a simțit că singura 
metodă de a deveni independent este să nu mai dorească legătura 


emoţională şi afectivă cu mama sa. Astfel, la o vârstă fragedă, el 

învaţă să scape de sentimentele de dor şi de nevoia de a fi cu mama, 
retrăgându-se în minte. 

Lloyd speculează asupra motivelor care i-au cauzat sentimentele 
de detaşare. 

Nu-mi amintesc să fi simţit vreodată vreo legătura mai profundă 
cu mama. înainte să mă nasc eu trecuse prin două evenimente 
devastatoare pentru ea: prima oară se căsătorise cu un bărbat 
incapabil să-şi facă datoria conjugală. Ea a luat-o personal şi s-a 
învinovăţit pe ea însăşi. Credea că nu arăta destul de bine. Mai 
târziu a reieşit că el era homosexual şi se străduia să nege acest 
lucru. După ce s-a căsătorit cu tatăl meu (care era un om de 
încredere, neaventuros şi cu care se simțea în siguranță), au avut 
un fiu care a murit la trei zile după naştere. Eu m-am născut după 
doi ani şi două avorturi spontane. Cred că mama nu a fost capabilă 
să-mi ofere cu adevărat inima ei după toate acestea. 

Observatorii învaţă să se apere împotriva altor răni şi frustrări 
învățând să se detaşeze de ajutorul celorlalți şi chiar şi de dorinţa de 
a fi ajutaţi. Acest lucru devine semnificativ când ajung la maturitate. 
De asemenea, explică de ce nu doresc să se implice emoţional 
în relaţiile cu ceilalți. Pentru ei, a părăsi siguranța minţii lor şi a 
ajunge din nou în trup şi în sentimente înseamnă a trece din nou 
prin frustrarea primară şi prin temerile copilăriei. Asemenea stări 
copleşesc capacitatea unui Observator de a se focaliza - carc este 
baza încrederii lor în sine - şi deci ei le evită cu orice preţ. Chiar 
a dori prea tare un lucru obişnuit poate să le tulbure echilibrul 
interior. Astfel, ei trec prin viaţă evitând lucrurile pe care le doresc, 
reprimându-şi sentimentele, înlocuindu-lc prin diverse pasiuni şi 
prin creativitate. 


SUBTIPOLOGHLE ASOCIATE ARIPILOR 
TIPOLOGIA CINCI CU ARIPA PATRU: ICONOCLASTUL 


Exemple: David Lynch, Stephen King, Glenn Gould, Georgia 
O'Keeffe, Joyce Carol Oates, Sinead O'Connor, Merce Cunningham, 
Lily Tomlin, Tim Burton, Kurt Cobain, Vincent Van Gogh. 

Subtipul sănătos: în acest subtip, curiozitatea şi perceptivitatea 
se combină cu dorinţa dc a exprima o viziune unică, personală. Aceste 
persoane sunt mai emoţionale, mai introspective decât cele cu influenţe 
din tipologia a Şasea. Ele caută un loc încă neexplorat de ceilalți 
ceva care să fie cu adevărat al lor. Nu sunt preocupaţi de ştiinţă, ci 
devin creatori singuratici, care amestecă pasiunea cu detașarea. Sunt 
caprieioşi şi inventivi. Felul în care schimbă formele familiare poate 
duce la inovaţii spectaculoase. Sunt deseori atraşi de arte şi îşi folosesc 
imaginaţia mai mult decât partea analitică, sistematică a minţii. 

Subtipul mediu: Deşi se identifică în mare parte cu mintea lor, 
persoanele din acest subtip au sentimente intense, care le pot crea 
dificultăţi când vine vorba de a face eforturi susținute şi de a lucra 
cu ceilalți. Sunt mai independenți decât celălalt subtip şi nu acceptă 
să le fie impuse diferite structuri. Interesele lor tind mai degrabă 
către supranatural şi fantastic decât către rațional sau romantic: se 
pot pierde cu uşurinţă în imaginaţia lor. Au deseori probleme în a 
rămâne cu picioarele pe pământ şi pot să nu se descurce atunci când 
încearcă să obţină ceva. Pot să fie atraşi de subiectele întunecate, 
interzise sau către grotesc şi tulburător. 


TIPOLOGIA CINCI CU ARIPA ȘASE: 
CEL CARE REZOLVĂ PROBLEMELE 


Exemple: Stephen Hawking, Bill Gates, Doris Lessing, 
Bobby Fischer, Laurie Anderson, Brian Eno, Jane Goodall, Isaac 
Asimov, Amelia Earhart, Charles Darwin. 


Subtipul sănătos: Cei din acest subtip au abilitatea de a trage 
concluzii înțelepte şi de a face previziuni pe baza lor. Această 
capacitate le este dată de puterea de observare, de înţelegerea detaliilor 
şi de o bună organizare a minţii. Ei îşi caută o nişă a lor care să le ofere 
siguranţă şi care să se potrivească într-un context mai larg. Sunt atraşi 
deseori de problemele tehnice: inginerie, ştiinţă, reparaţii, filozofie, 
precum şi de a inventa lucruri noi. Pot să coopereze cu ceilalţi, 


să fie disciplinaţi şi persistenţi şi sunt mai interesaţi de problemele 

practice decât celălalt subtip. Pot să combine talentul pentru inovaţie 
cu afacerile, uneori ajungând la rezultate foarte profitabile. 

Subtipul mediu: Sunt poate cei mai intelectuali dintre toate 
subtipurile. îi interesează teoriile, tehnologia şi acumularea de 
informaţii şi detalii. Analizează şi cataloghează mediul înconjurător 
şi disecă toate părțile unei probleme pentru a descoperi cum 
funcționează. Sunt foarte reţinuţi în ceea ce le priveşte sentimentele, 
iar atenţia lor este îndreptată mai degrabă înspre obiecte decât 
înspre oameni, deşi se identifică puternic cu persoanele-cheie din 
viaţa lor. Nu sunt deosebit de introspectivi, ci preferă să observe 
şi să înţeleagă lumea din jurul lor. Pot să argumenteze mai intens 
decât celălalt subtip şi să fie mai defensivi în ceea ce le priveşte 
părerile. Tind să fie agresivi şi să li se opună activ celor care nu 
sunt de acord cu ei. 


VARIANTELE INSTINCTUALE 


INSTINCTUL DL CONSERVARE 
ÎN CADRUL TIPOLOGIEI A CINCEA 


Izolarea şi retragerea. în general, Observatorii la care predomină 
instinctul de conservare încearcă să-şi câştige independenţa şi 
separarea față de ceilalți reducându-şi nevoile. Sunt foarte conştienţi 
de energia pe care o cheltuiesc. Se gândesc cu grijă la activităţile 
pe care să şi le asume şi se întreabă dacă-au destule resurse interne 
pentru a le face față. Dacă consideră că nu au, vor renunța. Ei îşi 
salvează energia şi resursele şi pentru a evita să aibă nevoie de 
ceilalți, încercând să ia cât de puţin pot din mediul înconjurător. 
Astfel, pot să fie foarte retraşi şi să-şi protejeze cu grijă spaţiul de 
lucru şi casa. 

Observatorii cu un instinct de autoconservare puternic sunt 
adevărații singuratici ai Eneagramei, iubind singurătatea şi evitând 
contactul cu cei din jur. Se simt cu uşurinţă copleşiţi de ceilalţi, 
în special când sc află în grupuri. Deşi pot să fie prietenoşi sau 
vorbăreţi, nu se grăbesc să socializeze, deoarece se simt deseori 

storşi de energie după aceasta. Au nevoie de timp în propria lor 
casă pentru a-şi reîncărca bateriile. Le displace ca lumea să aibă 
aşteptări de la ei. Deseori vor găsi modalităţi de a-şi minimaliza 
nevoile pentru a putea trăi cu mai puţini bani, evitând astfel ca alţii să 
intervină în independenţa sau în viaţa lor privată. Sunt de asemenea 
varianta cea mai detaşată emoţional a Observatorilor. Chiar dacă pot 
fi calzi cu prietenii intimi, tind să fie în general destul de reci şi au 
probleme în a-şi exprima sentimentele faţă de ceilalți. 

în cazul în care tendinţa de autoconservare este una nesănătoasă, 
aceşti Observatori pot deveni excentrici izolaţi, făcând tot posibilul 
să evite contactul social. Ajung să gândească distorsionat, să aibă 
idei ciudate. Pot avea chiar tendinţe paranoice atunci când fac parte 
din subtipul cu aripa Şase. 


INSTINCTUL SOCIAL ÎN CADRUL TIPOLOGIEI A CINCEA 


Specialistul. în general, Observatorii la care predomină 
instinctul social, intră în legături cu ceilalţi şi îşi găsesc o nişă, un loc 
personal prin cunoştinţele şi aptitudinile lor. Le place să se considere 
Maeștrii ai înţelepciunii şi vor să devină indispensabili prin domeniul 
lor de activitate (singura persoană din birou care ştie să repare un 
calculator, de exemplu). Observatorii la care predomină instinctul 
social sunt cei mai intelectuali din tipologia lor. Sunt atraşi de 
ştiinţă, de teoretic, de toate formele prin care îşi pot demonstra 
măiestria. Joacă rolul social al şamanului, persoana înţeleaptă care 
trăieşte la marginea tribului şi aduce cunoştinţe secrete. Le place 
să vorbească despre subiecte grele sau teorii complexe, dar sunt în 
general neinteresaţi de vorbăria socială. Interacţionează cu ceilalți 
dezbătând idei, criticând societatea, analizând tendinţe. 

Observatorii sociali cu tendințe nesănătoase devin incapabili să 
interacționeze cu ceilalți prin alte moduri decât prin domeniul lor 
de activitate. Mânuiesc informaţia pe care au cules-o ca pe o marfa 
de schimb. Pot deveni ambiţioşi în sensul în care îşi doresc să facă 
parte din elita intelectuală sau artistică. Ar prefera să nu „îşi piardă 


vremea” cu cei care nu le înţeleg munca. 

La nivelul inferior, nesănătos, Observatorii sociali tind să 
exprime viziuni extreme şi provocatoare. Sunt deseori anarhiști şi 
antisociali, luând în derâdere lumea pe care n-o văd ca pe nimic 
mai mult decât o corabie de nebuni. Pot dezvolta teorii bizare 
despre societate sau realitate, dar, spre deosebire de Observatorii 
cu instinct de autoconservare puternic, sunt hotărâți să le propage 
în rândurile celor din jur. 


INSTINCTUL SEXUAL ÎN CADRUL TIPOLOGIEI A CINCEA 


„Aceasta este lumea mea.” Observatorii la care predomină 
instinctul sexual simt nevoia unor legături intense. Această dorință 
ajunge în conflict cu detaşarea şi tendinţa de a-i evita pe ceilalți, 
caracteristică acestei tipologii. Persoanelor care aparțin acestui subtip 
le place să le împărtăşească informaţii secrete celor cu care ajung în 
relaţii intime. („N-am mai spus nimănui asta.”) Ei trăiesc în tensiunea 
de a-i curta pe cei de care sunt atraşi şi lipsa de încredere în aptitudinile 
lor sociale. Astfel, tind să socializeze puternic cu ceilalţi, deşi deseori 
o fac cu multă teamă şi au tendinţa de a se retrage brusc. Sunt mai 
vorbăreţi şi mai amabili decât celelalte două variante instinctuale 
ale tipologiei, dar pot să îi lase pe ceilalți consternaţi atunci când 
dispar brusc pentru o vreme îndelungată. Pe de o parte, atunci când 
sc îndrăgostesc pot să devină foarte deschişi, semănând mai mult cu 
cei din tipologia a Noua. Pe de altă parte, când se simt neapreciaţi 
şi neînțeleşi pot deveni foarte repede distanţi. Ei alternează între 
legăturile puternice cu ceilalţi şi perioade lungi de izolare. 

Instinctul sexual şi intelectul lor se amestecă pentru a crea 
o imaginație intensă. Ei inventează realităţi alternative - „lumi” 
doar ale lor - pe care le prezintă celor care le pot deveni iubiţi sau 
iubite. Caută perechea ideală, care să le accepte ciudăţeniile şi cu 
care să rămână o viaţă întreagă. („Această intensitate te sperie?”) 
Sexualitatea intensă le dă imboldul pentru a risca să aibă un contact 
emoţional şi le oferă şi o alinare a activității mentale constante. 
Devine o modalitate bună pentru a reveni cu picioarele pe pământ. 
Dar în cazul unui Observator cu tendințe mai puţin sănătoase, 

amestecul de imaginaţie şi sexualitate poate deveni întunecat şi 
fetişist: pot să se piardă în vise şi fantezii îngrijorătoare. 

La nivel inferior, dorinţa de iubire şi sentimentele de respingere 
pot să-i ducă pe Observatorii cu un instinct sexual puternic către izolare 
şi tendinţe de autodistrugere. Sunt deseori atraşi, prin voyeurism, de 
stiluri de viaţă periculoase şi pot să fie captivaţi de părţile degradante 
ale societăţii. 


PROVOCĂRI CE DETERMINĂ EVOLUȚIA 
TIPULUI CINCI 


Cei mai mulți din tipologia a Cincea se vor întâlni cu urmă- 
toarele situaţii în decursul vieţii. Să observăm tendinţele pe care le 
avem, să ne „surprindem asupra faptului” şi să conştientizăm doar 
răspunsurile automate pe care le dăm în viaţă ne vor ajuta foarte 
mult să ne eliberăm de aspectele negative ale tipologiei noastre. 


NIVELELE DE DEZVOLTARE ALE TIPOLOGIEI A CINCEA 


SĂNĂTOS 


Termeni cheie: 
Nivelul 1 Participant 
Vizionar 
Renunţă la credinţa că sunt separați de mediul înconjurător- 
observatori exteriori - şi devin capabili să-şi trăiască cu încredere 
viaţa. In mod paradoxal, îşi îndeplinesc şi dorinţa de bază - sunt 
capabili, competenţi şi pregătiți pentru lume. Pot să aibă mintea 
clară, să devină cunoscători profunzi şi compasivi. 


Nivelul 2 Perceptiv 
Atent 
Se focalizează pe mediu, în aşa fel încât se simt încrezători 
şi capabili să sc descurce în el. îşi dezvoltă aptitudini pentru a-şi 
rezolva teama de bază. Imaginea de sine: „Sunt inteligent, curios şi 


independent.” 

Nivelul 3 Focalizai 
Face inovații 
îşi îmbunătăţesc viziunea despre propria persoană prin însuşirea 
unor aptitudini care să le ofere competenţă şi putere. Nu doresc să 
se ia la întrecere cu ceilalți, ci preferă să exploreze noi idei şi forme, 
ceea ce îi poate conduce către invenţii şi opere de artă originale. 


MEDIU 
Termeni cheie: 
Nivelul 4 Conceptualizează 
Se pregăteşte 
încep să se teamă că aptitudinile lor sunt insuficiente şi că au 
nevoie de mai multă pregătire înainte să-şi poată asigura locul în 
lume. Se simt nesiguri pe ei în multe domenii şi preferă să rămână în 
minte, unde se simt la adăpost. Studiază, exersează şi colecţionează 
mai multe informaţii, resurse şi aptitudini. 


Nivelul 5 Detaşat 
Preocupat 
îşi fac griji că nevoile altora îi vor distrage de la propriile 
proiecte, aşa că se retrag din faţa „intruziunilor” intensificându-şi 
activitatea mentală. îşi minimalizează nevoile, devin cerebrali şi 
secretoşi. Petrec mai mult timp singuri, speculând şi elaborând asupra 
realităţilor alternative. 


Nivelul 6 Extrem 
Provocator 
Se tem că ceilalți le vor ameninţa nişa, astfel încât tind să îi 
respingă. Le displace aparenţa de calm şi de încredere în sine a celorlalţi 
şi se bucură când le pot zdruncina credinţele. Propriile lor idei pot fi 
bizare şi îngrijorătoare şi îi dispreţuiesc pe cei care nu le pot înţelege. 


NESÂNĂTOS 
Termeni cheie: 
Nivelul 7 Nihilist 
Excentric 


321 


ÎNŢELEPCIUNEA ENEAGRAMEI 


Cred că sunt incapabili să-şi găsească locul în lume, iar acest 
lucru poate fi adevărat. Pentru a se simţi la adăpost, îşi taie toate 
legăturile cu lumea, retrăgându-se într-o lume izolată şi din ce în ce 
mai goală. îşi resping toate nevoile în afară de cele necesare pentru 
a supravieţui, dar sunt bântuiți de teamă. 


Nivelul 8 îngrozit 
Delirant 
Se simt atât de mici şi de lipsiți de ajutor încât aproape orice li 
se pare ameninţător. Au fantezii întunecate şi percepții stranii. Se opun 
oricărui ajutor, ferindu-se de oameni şi ajungând să aibă coşmaruri 
febrile şi insomnii. Nu-şi pot opri mintea mult prea încinsă. 


Nivelul 9 Caută uitarea 
Autodistructiv 
Simt că nu se mai pot apăra de durere şi de teroare. Vor să 
scape de realitate. în unele cazuri, ajung la psihoze sau schizofrenie. 
Pot, de asemenea, să încerce să se sinucidă. 


SEMNALUL DE TREZIRE PENTRU TIPOLOGIA A CINCEA: 
RETRAGEREA ÎN MINTE 


Când Observatorii se simt copleșiți de oameni sau de evenimente 
se detaşează instantaneu, din reflex, de la simţurile şi emoţiile lor şi se 
retrag în minte. De fapt, ei caută un loc sigur din carc să poată judeca 
situaţia mai la rece. 

în acel moment, ei nu mai sunt atenţi la expriența pe care o 
trăiesc, ci devin mai preocupaţi de comentariile mentale pe care le fac 
despre ea. Ei transformă experienţele în concepte şi observă apoi cum 
sc potrivesc în viziunea lor asupra realității. De exemplu, un psiholog 
din tipologia a Cincea poate avea o conversaţie plăcută cu o prietenă 
şi brusc să înceteze să o asculte şi să înceapă să reflecteze asupra 
emoţiilor şi gândurilor ei din perspectiva unei structuri psihologice. 
Un alt Observator poate să-şi petreacă vacanţa luându-şi notițe despre 
locul în care se află pentru un roman pe care-l scrie, în loc să se 


relaxeze şi să se bucure de excursie. 

RECONECTAREA LA LUME 


Priveşte în jurul camerei în care te afli şi notează-ţi în 
Jurnalul dezvoltării interioare toate lucrurile pe care nu le-ai 
observat până acum. Remarcă ce ai ratat sau ai trecut cu vederea. 
Câte obiecte, culori, nereguli sau aspecte noi ale camerei poţi 
găsi acum? Când suntem prezenţi, vedem totul. Dar atunci când 
„trăim” în mintea noastră, nu vedem aproape nimic. 

Oricând eşti într-un loc nou, poţi face acest exercițiu. In 
primul rând, însă, trebuie să devii prezent observându-te pe 
tine şi simţindu-ţi respiraţia. Apoi, priveşte lumea ca şi când 
n-ai mai fi văzut-o niciodată. Dacă eşti Observator, poţi folosi 
această metodă pentru a te reconecta la lume şi a-ţi activa 
„Semnalul de Trezire”; dacă nu eşti, îi vei înţelege mai bine. 


In timp, comentariile, ideile şi asocierile mentale ale Observa- 
torului încep să se adune în ceea ce numim „caleidoscopul interior” - 
un filtru prin care el vede lumea şi care poate să ajungă realitatea lui 
dominantă. E posibil ca principala lui ocupaţie să devină faptul de a 
găsi concepţii noi, a le reconstrui pe cele vechi şi a încerca să vadă 
cum diferitele părţi ale acestei structuri mentale se potrivesc împreună. 
Din moment ce persoanele din tipologia a Cincea au idei noi cam 
tot timpul, îşi găsesc aici o metodă puternică pentru a-şi spori 
stima de sine şi a se apăra. Dar dacă îşi mută întreaga atenţie către 
caleidoscopul interior, încep să abstractizeze şi să conceptualizeze 
lumea în loc să o experimenteze direct, ceea ce duce până la urmă 
la pierderea legăturii cu lucrurile de care au cu adevărat nevoie. 
Mai simplu spus, joaca cu ideile le oferă un sentiment temporar de 
încredere, dar nu o soluţie pentru probleme lor reale cu lumea. 


Rolul Social: Expertul 


Atunci când Observatorii se simt nesiguri pe ei, li se pare 
din ce în ce mai dificil să intre în relaţie cu ceilalți altfel decât 
prin rolul de Experţi. Din cauza fricii lor de bază (cea de a fi 

lipsiți de apărare, incapabili şi neputincioşi), vor să se simtă mai 
încrezători în ei înşişi şi să-şi sculpteze o nişă a lor, personală. Fac 
asta adunând cunoştinţe pe care vor să le aibă doar ci în cercul 
din care fac parte (cum ar fi aspecte mai speciale ale astrologiei, 
fineţuri în jocul de şah sau chiar cunoştiințe despre eneagramă). 
Pot, de asemenea, să-şi creeze o zonă de creativitate care să fie 
doar a lor. 

A cunoaşte foarte multe despre şah, de exemplu, nu e destul 
dacă ceilalți învaţă la fel de mult. Un Observator obişnuit trebuie 
fie să-i întreacă pe toți în înţelegerea acelui joc, fie să găsească 
altul: poate unul obscur, inventat de incaşi, sau un joc pe calculator 
foarte complicat. 

Chiar dacă îşi petrec mai mult timp în zona de activitate 
pe care şi-au ales-o, Observatorii sunt de asemenea conştienţi de 
numeroasele domenii ale vieţii pe care nu le stăpânesc. A fi un 
fizician strălucit sau un scriitor genial de romane SF nu poate 
compensa complet neputinţa de a găti, de a conduce sau de a avea 
o relație profundă. Activităţile fizice şi sporturile sunt de obicei 
o sursă de ruşine pentru cei din tipologia a Cincea, o amintire a 
unei arii în care nu au putut să se desăvârşească. Nici cu aspectele 
sociale sau relaţiile nu o duc prea bine. Poate că Observatorul a 
avut câteva întâlniri amoroase, dar dacă a fost rănit, s-ar putea să 
dureze câţiva ani până să-şi mai dea o şansă. Dacă se comportă 
prea mult aşa, lumea lui se va micşora la foarte puţine activități 
care să 1 se pară abordabile. 


CELE VA ÎNTĂRI CU ADEVĂRAT ÎNCREDEREA? 


Observă-ţi dependenţa față de anumite zone de interes. 
Cum te fac să te simţi aceste domenii? Cum te simţi discutând 
cu ceilalți despre alte subiecte? Există alte zone din viaţa ta pe 
care le neglijezi pentru că te fac să te simți ruşinat sau nervos? 
Te focalizezi pe nişa ta până la a refuza să dezvolți unele dintre 


aceste zone-problemă? 

Avariţia şi Sentimentul de Micime 


Păcatul capital al tipologiei Cinci este avariția, o distorsiune 
emoțională care rezultă din sentimentul că sunt mici şi incapabili 
să se apere de lume. Teama îi face să se micşoreze interior, iar 
avariţia îi face să-şi menajeze cât pot de tare resursele pe care le au 
la dispoziţie. Ei cred că acestea sunt limitate şi că nevoile celorlalți 
le pot epuiza rapid. 

De fapt, tipologia a Cincea este printre cele mai puţin 
materialiste şi se simte bine cu un confort material minim. Sunt 
avari cu timpul, energia şi resursele lor. Dar când vine vorba de 
cunoştinţe şi de metodele de a-şi îmbunătăţi aptitudinile sunt cu 
adevărat lacomi. Mai mult decât atât, pentru că simt că trebuie să-şi 
petreacă majoritatea timpului dezvoltându-şi ideile şi interesele, nu 
vor ca alții să le ocupe prea mult din timp sau din atenţie. Deoarece 
se simt incapabili şi neajutoraţi, cred că trebuie să strângă şi 
să păstreze toate acele lucruri care îi vor face abili şi puternici. 
Colecţionează reviste sau ziare, adună notițe şi cărți despre arealele 
care-i interesează, cumpără CD-uri până nu mai au loc de ele. 

Observatorii se simt deseori înghesuiți şi copleșiți de aşteptările 
celorlalți. Şi din moment ce este uşor să le încâlci limitele spaţiului 
personal, învaţă să se protejeze retrăgându-se emoţional din faţa 
oamenilor. 

Mark este un expert în calculatoare cu un simţ al umorului 
debordant şi o sinceritate înduioşătoare. E căsătorit de ani de zile, 
dar încă se luptă cu aceste probleme. 

Mama a avut doi fii înainte să mă nasc eu. Unul a venit pe 
lume cu probleme la faţă, iar celălalt a fost ucis accidental când era 
copil. Atunci când am apărut eu, părinţii mei au simțit că trebuia să 

fiu foarte protejat. Din păcate, nimic nu era al meu. Ei trebuiau să 
ştie tot timpul unde eram, ce făceam, în ce mă băgăm, ce aveam 
în cameră etc. Am învăţat repede să mă retrag în minte. Acolo am 
găsit singurătatea de care n-aveam parte în viaţa de zi cu zi. Nimeni 
nu putea intra în mintea mea decât dacă eu o permiteam - şi nu 


făceam asta niciodată. In adolescenţă, am început să mă manifest 

şi la exterior, devenind mai singuratic, secretos şi rece emoţional. 


Chiar şi acum sunt distant faţă de părinţii mei... şi nu numai de ei. 
Neputinţa de a Termina: Faza Pregătitoare 


Tipologia Cinci mediu se blochează în ceea ce numim faza 
pregătitoare. Ei adună din ce în ce mai multe informaţii sau exersează 
la nesfârşit, fără să simtă vreodată că sunt destul de pregătiți pentru a 
acționa. Analiza şi grija pentru detalii îi captivează atât de tare încât 
nu pot vedea pădurea de copaci. Niciodată nu sunt gata să iasă în 
lume cu ceea ce au făcut, ca nişte pictori care pictează încontinuu, 
dar nu-şi expun lucrările, sau ca studenţii carc urmează facultate 
după facultate şi nu vor să îşi dea licenţa în niciuna. 


>» Umplerea Itard diskului” 


Cei din tipologia a Cincea nu sunt neapărat conştienţi de 
temerile pe care le au. De cele mai multe ori simt că nu au terminat 
ceea ce aveau de făcut şi au nevoie de mai mult spațiu şi timp 
pentru a lucra la detalii. Din moment ce o parte atât de mare din 
respectul lor de sine ţine de proiectele lor, ei îşi fac griji că munca 
lor va fi respinsă sau anulată de ceilalți. Dar a rămâne mereu în 
această fază de pregătire îi poate face să rămână pe loc timp de luni 
sau ani. S-ar putea să se trezească într-o zi şi să descopere că nu au 
trăit o viaţă, ci doar s-au pregătit pentru una. 

Practic, Observatorii sunt paralizaţi de un mesaj al superegoului 
care spune „Eşti bun sau în regulă dacă devii o autoritate într-un 
domeniu.” Dar de câte cunoştiinţe au nevoie pentru aceasta? Cine 
sau ce le spune când au atins măiestria şi că pot să treacă la acţiune? 
Cum dovedesc că sunt pregătiţi? 

Morgan a văzut cât de mare poate fi preţul acestei amânări 
continue. 

Ani de-a rândul m-am străduit să devin compozitor şi, dacă 
mă gândesc acum, îmi dau seama că mulţi oameni credeau că 


Sunt chiar bun. Dar eu nu eram niciodată convins de asta. Tot 

timpul schimbam ceva la melodii. Bucata asta nu era destul de 
interesantă, sau era prea comună sau un vers suna cam nu ştiu 
cum. Mai rău, nu compuneam deloc, ci îmi petreceam timpul 
„jăcănd cercetare”, ascultând altă muzică pentru inspirație şi 
înțelegere. Chiar dacă eram în compania unor muzicieni care 
m-arfi putut ajuta cu adevărat să-mi prezint munca, întotdeauna 
ezitam foarte tare să le cânt sau să-i rog să interpreteze ei ceva 
din melodiile mele. încercam să mă jac să mă simt mai bine 
spunăndu-mi că deveneam din ce în ce mai bun şi că până la urmă 
urma Să ajung extraordinar. Mi-am pierdut aşa mulţi ani. 


„Am nevoie de mai mult timp. " 


FRUCTIFICAREA IDEILOR 


Ai eficienţa maximă atunci când încetezi să rafinezi 
conceptele şi treci cu adevărat la treabă. Oricând poţi, găseşte 
oameni cărora să le împărtăşeşti ideile tale. Te va ajuta foarte tare 
să te ţii în priză dacă ai în jurul tău un grup de prieteni creativi 
sau intelectuali care sunt interesați de muncă. De asemenea, 
chiar dacă nu prea îţi surâde ideea colaborării, prezenţa lor nu-ţi 
va pennite să rămâi mereu în faza pregătitoare. 


Detaşarea şi Retragerea 


Dintre toate tipologiile din Eneagramă, Observatorii sunt cei 
mai independenţi şi au atitudinea cea mai superioară. Se poate 
spune pe drept cuvânt despre ei că sunt singuratici şi neadaptaţi, 
ceea ce nu înseamnă că vor să fie tot timpul singuri sau că nu 
pot să fie o companie excelentă când sunt cu cineva. Atunci când 
găsesc o persoană căreia să-i respecte inteligenţa şi interesele, sunt 
invariabil vorbăreți şi sociali, pentru că le place să-şi împărtăşească 
viziunea şi descoperirile cu oricine apreciază ceea ce au de zis. 
Dorinţa lor de a face schimb de cunoştinţe nu este însă acelaşi 
lucru cu a da informaţii despre ei înşişi. 

Spre deosebire de cei din tipologia a Patra, care deşi se simt în 
afara socialului, doresc să fie acceptaţi, Observatorii nu sunt conştienţi 
că este o problemă pentru ei să nu aibă legături cu ceilalți. Sunt 
resemnaţi şi îşi focalizează atenția altundeva, simțind că izolarea 
lor socială este inevitabilă - aşa e viaţa. Filmul „Edward, omul 
foarfece” al lui Tim Burton descrie perfect trăirile interioare ale unei 
persoane din tipologia a Cincea. Nevoile lor emoţionale şi dorinţele 
sunt puternic reprimate. In spatele zidurilor de apărare, acestea le 
cauzează durere, bineînţeles, dar sunt capabili să se deconecteze de la 
sentimentele lor de singurătate pentru a funcționa. 

Richard, un om de afaceri, observă rădăcinile rezervei lui 
emoţionale. 

Cred că personalitatea mea a devenit atât de detaşată fie din 
cauza tatălui meu, pe care nu-l vedeam aproape deloc pentru că lucra 
în armată, fie din cauza mamei, care era mai interesată de viaţa 
socială decât de nevoile celui de-al patrulea copil al ei. Povestea 
de familie spune că eram un „accident”, iar mama îşi făcuse deja 
datoria părintească faţă de ceilalți trei fraţi ai mei. Aşa că am învăţat 
repede să mă descurc de unul singur şi să devin neobservat. 

Cei din tipologia a Cincea, la fel ca şi cei din a Noua, au probleme 
în a-şi menţine simţul sinelui şi în a-şi îndeplini necesităţile când 
sunt în relaţie cu ceilalți. Spre deosebire de cei din tipologia a Noua, 
însă, Observatorii învaţă să-şi regăsească prioritățile evitând ceilalți 
oameni. Pentru ei, a fi în compania altora înseamnă a-şi pierde claritatea 
mentală. E ca o corvoadă - chiar dacă se simt bine. Din aceste motive, 
Observatorii obişnuiţi ajung să vadă socializarea ca fiind obositoare. 
Simt că ceilalți ar dori de la ei reacții pe carc nu le pot oferi. 

Mark este foarte sincer când vine vorba de acest subiect. 

Uneori e pur şi simplu dificil să te descurci cu oamenii. Dacă au 
şi aşteptări de la tine, e tot timpul greu. Spre disperarea soţiei mele, 
n-am fost niciodată prea bun când a venit vorba de a discuta, acţiona, 
reacționa şi mă comporta decent (adică, respectând aşteptările 
mediului). E un efort să obțin acceptarea societăţii, aşa că mă întreb: 
„De ce să mai încerc? ” 


„Sunt în Siguranţă dacă ies acum?" 

Cei din tipologia a Cincea s-ar putea să aibă de fapt un rezervor 
gigantic de sentimente, dar îl îngroapă adânc sub pământ şi nu deschid 
robinetul. De fapt, ei evită multe relaţii pentru ca nu cumva să fie 
copleşiți de trăiri. Cei mai mulți Obvseiratori ii alungă pe aceia 
care vor să-i ajute. (Dacă sunt salvaţi, înseamnă că accentul cade pe 
neajutorarea şi incompetenţa lor, ceea ce le întăreşte frica de bază). 
Acest lucru este cu atât mai adevărat cu cât salvatorul dă vreun 
semn că ar avea un motiv ulterior sau că ar vrea să-i manipuleze: 
Observatorul se simte incapabil să se descurce cu propriile nevoi, 


darămite cu cele neexprimate ale altora. 


RADACINILE IZOLĂRII 


Scrie ce observi despre tendinţa ta de izolare în Jurnalul 
Creşterii Interioare. Ce tip de situaţii te fac să te detaşezi 
emoţional? Care e atitudinea pe care o ai atunci faţă de oameni? 
Faţă de viaţa socială? Faţă de tine? Poţi să-ţi aminteşti vreun 
incident din copilărie care să fi întărit tendinţa aceasta? Ai simţit 
că te copleşesc nevoile altora sau că cineva s-a băgat cu forţa 
în viaţa ta? Data viitoare când eşti într-un grup. observă dacă te 
detaşezi emoţional sau te simți izolat. De ce ar fi nevoie ca să fii 


în relaţie cu ceilalţi şi să nu-ţi pierzi din vedere ţelurile? 


Minimalizarea Nevoilor: A Deveni o „Minte Fără Trup" 


Tipologuile din Triada Gânditorilor încearcă că compenseze 
pierderea  ghidării interioare dezvoltându-şi felurite strategii. Cea 
a Observatorilor este de a trece prin viață fără să ceară mare 
lucru, sperând ca în schimb nici ceilalți să nu ceară mult de la ei. 
(Subconştient, simt deseori că nu au prea mult de oferit celorlalți) 
încearcă să îşi menţină independenţa minimalizăndn-şi nevoile. Ca 
şi confort, trăiesc simplu, chiar primitiv. Sunt ca nişte „minţi fără 


trup”, preocupaţi de teoriile şi viziunile proprii. 
„N-am nevoie de cine ştie ce, dar îmi trebuie spaţiu. ” 

Morgan, compozitorul, vorbeşte cu multă sinceritate despre 
minimalismul tipologiei sale. 

Am trăit în casă câteva luni înainte de a-mi lua un pat. înainte 
dormeam pe o saltea, sau chiar pe podea. N-am avut mobilă aproape 
deloc câţiva ani de zile, în afară de rafturile pe care le cumpărasem 
pentru a-mi ţine cărțile şi discurile. Cred că celorlalți le era milă de 
mine, aşa că îmi aduceau diferite obiecte de mobilier vechi, pe care 
le acceptam încântat. Nimic nu se potrivea, dar nu-mi păsa. De trăit, 
trăiam în propriul meu cap apartamentul era doar locul în care 
mâneam şi dormeam. 

Observatorii obişnuiţi pot deveni zăpăciți şi din ce în ce mai 
detaşaţi, nu numai de oameni, ci şi de propriul lor corp. Se agită 
uşor şi încep să îşi ignore propriile nevoi fizice şi emoţionale. 
Pot să lucreze la calculator toată noaptea mâncând batoane de 
ciocolată şi bând cafea; când pleacă, îşi dau seama că şi-au pierdut 
cheile sau ochelarii. Nu fac asta pentru că ar visa cu ochii deschişi, 
cum fac cei din tipologia a Noua, ci pentru că sunt din ce în ce mai 


neliniştiţi, iar mintea le este inundată de energie nervoasă. 


A STA CU PICIOARELE PE PĂMÂNT 


Observatorii trebuie să-şi reintre în corp. l-ar ajuta foarte 
tare să se apuce de arte marțiale, de sporturi, de alergare, 
de yoga sau poate doar să înceapă să se plimbe mai mult. 
Alege o activitate pe care poţi să o faci regulat. Scrie în 
Jurnalul Creşterii Interioare de câte ori o vei face în fiecare 
săptămână, semnează şi întoarce-te la ea. Lasă ceva spaţiu 
pentru a comenta pe marginea experienţei şi ce se petrece cu 
tine cu cât intri mai tare în corp. Cum te simţi când nu-ţi 
respecţi angajamentul? Ce se petrece cu tine când o faci? Cum 
îți afectează modul de a gândi? 


în acest stadiu, Observatorii sunt foarte secretoşi. Pot părea 
vorbăreţi şi prietenoşi cu prietenii sau cu cei iubiţi, dar îşi ascund 
cu abilitate părți întregi din viaţă. Prin compartimentarea relaţiilor, 

minimalizarea nevoilor şi ţinerea în secret a unor activităţi, ei speră 


să-şi menţină independenţa şi să-şi continue proiectele neperturbaţi. 
Pierderea în Speculaţii şi Realităţi Alternative 


După ce şi-au creat o lume interioară în care să se retragă din 
faţa nesiguranţei vieţii exterioare, Observatorii nivelului mediu tind 
să devină absorbiți de ea. Speculează pe diverse idei posibile, creând 
detalii pentru lumi complexe din fantezia lor, sau îşi dezvoltă teorii 
convingătoare şi inteligente. Asta sc petrece pentru că gândirea lor este 
îndreptată mai degrabă înspre a ţine problemele practice şi emoţionale 
la distanţă decât înspre încercarea de a explora sau crea cu adevărat. 


 Ce-arfi dacă... ? ” 


Dacă au fost răniţi şi le e foarte greu să se simtă puternici şi 
capabili, ei au nevoie să petreacă mai mult timp în fantezii despre 
putere şi control. Pot să graviteze către jocuri de societate sau pe 
calculator bazate pe teme de cucerire, lupte cu monştri, dominație 
mondială sau elemente tehno-erotice despre sadism şi putere. 

Jeff este un programator de calculatoare care cunoaşte bine 
acest domeniu. 

Obişnuiam săjoc tot felul dejocuri de societatefoarte complicate. 
Erau pe diverse teme, deşi majoritatea despre bătălii şi războaie. îmi 
lua zile întregi să prind regulile şi apoi nu prea găseam pe nimeni 
interesat de ele. Uneori mă jucam singur! lar când ieşea versiunea 
pe calculator - mamă! Nu mai depindeam de nimeni. îmi lua ore 
întregi să le joc, dar mă atrăgeau detaliile şi sentimentul că intr-adevăr 
câştigam o bătălie sau construiam un oraş sau orice altceva mai 
făceam. Mă desprindeam de ele având f antezii despre tmpele mele 
care mărşăluiau şi cucereau duşmanul. Am fost prins în ele până când 
mi-am dat seama cât timp îmi mâncau şi cât de bine mi-ar fi dacă aş 
folosi aceeaşi energie şi strategie în propria mea viaţă. 

Observatorii cu tendinţe nesănătoase pot să fie prinşi în „realități” 
bizare create de ei înşişi, ca într-un coşmar din care nu se mai pot trezi. 

ECHILIBRAREA INTERIORULUI CU EXTERIORUL 


A avea fantezii, a teoretiza şi a specula pot să fie metode 
plăcute de a-ţi petrece timpul, dar învaţă să-ţi dai seama cănd le 
foloseşti mai mult pentru a evita problemele mai grave din viaţa 
ta reală. Câte ore pe zi eşti prins în aceste acţiuni? Ce altceva ai 
putea face cu resursele tale dacă nu le-ai mai folosi aici? 


Temeri Neconştientizate şi Gânduri Terifiante 


Oricât de ciudat ar părea, persoanele din tipologia a Cincea se 
gândesc mult la lucrurile care îi sperie ccl mai tare. S-ar putea chiar 
să-şi găsească de lucru studiind sau creând opere de artă despre ceea 
ce îi îngrozeşte. Un Observator care se teme de boli poate deveni 
patolog; un altul care s-a temut de „monștrii din dulap” când era 
copil poate ajunge un scriitor sau regizor de SF sau groază. 

Rich, care scrie cărți psihologice, îşi aminteşte cum a scăpat 
de unele dintre cele mai timpurii temeri care l-au bântuit. 

înainte să fiu măcar la grădiniță, nişte copii m-au luat cu 
ei să ne uităm la un film despre vikingi care era foarte sângeros, 
cel puţin pentru un copil de vârsta mea. Am ajuns acasă tulburat. 
Eram îngrozit la vederea sângelui şi aveam multe coşmaruri despre 
asta. Dar după aceea, am vrut să văd toate filmele de groază 
care erau la cinematograf. Temele mele favorite erau monştrii, 
dinozaurii, extratereştrii şi mijloacele de distrugere în masă. Nu 
mă mai săturam de ele. 

Observatorii încearcă să-şi controleze frica  focalizându-şi 
gândurile pe lucrul de care sc tem, nu pe sentimentele pe care le au 
despre el. Nu pot să evite însă impactul emoţional al acestor idei - 
rezultatul fiind că îşi umplu mintea atât conştient cât şi inconştient 
cu imagini tulburătoare. In timp, sentimentele lor contradictorii ies 
la suprafaţă pentru a-i bântui în vise, fantezii şi tot felul de moduri 
neaşteptate, ceea ce poate fi foarte dificil pentru ei. 

Observatorii obişnuiţi cred că propria lor minte este singurul 
aspect al realității în care pot avea cu adevărat încredere. Dacă 


gândurile lor par să iasă de sub control sau să devină înfricoşătoare, 

ci renunță la şi mai multe activităţi care ar putea să-i facă să le 
amintească de ceea ce îi sperie. Dacă le plăcea astronomia, de 
exemplu, s-ar putea să înceapă să sc teamă să iasă afară în timpul 
nopții: cerul liber e atât de mare şi gol încât îi nelinişteşte. 

Jane, care lucrează în domeniul artelor, povesteşte o astfel de 
experienţă. 

Când aveam cam şapte ani, am devenit foarte interesată de 
corpul uman. îmi plăcea să citesc despre organele interne şi să mă 
uit la pozele lor in enciclopedia familiei. Citeam şi articole despre 
sănătate şi boli. Mi-amintesc că într-o vară studiam un articol 
despre cancerul pulmonar în Reader's Digest. Descria persoanele 
tratate pentru cancer cu tot felul de chirurgii radicale. Am rămas 
înmărmurită. Brusc, la şapte ani, am înţeles ce era moartea şi nu 
era aşa cum mi-o descriseseră părinţii mei. Nu mă puteam gândi 
la altceva. Eram deprimată şi nu mai puteam mânca. Toată lumea 
urma să moară. Stăteam trează nopțile gândindu-mă la moarte 
şi întrebăndu-mă dacă există un Dumnezeu. Recunosc, cu cât mă 
gândeam mai mult, cu atât eram mai sceptică. Mă duceam chiar 
şi Să mă uit la animale moarte. Asta a continuat câțiva ani buni. 
După aceea, cred că m-am obişnuit cu ideea. 


FASCINAŢIA ABISURILOR 


x 


Observă-ți atracția către „partea întunecată” a vieții. Chiar 
dacă această orientare te poate ajuta să înţelegi anumite aspecte 
ale existenței umane, fii atent cu tendința de a deveni obsedat 
de asemenea subiecte. Somnul tău are de suferit din cauza 
intereselor tale? Pe mulți Observatori îi ajută să-şi cerceteze 
traumele din copilărie. Evenimentele de acest gen pot deseori 
să ducă la un interes obsedant în subiecte îngrijorătoare. îți faci 


rău continuând să te scufunzi în aceste domenii? 


Argumentarea excesivă, Nihilismul şi Extermismul 


Fiecare tipologie are felul ei de a fi agresivă. Pentru că propriile 
lor idei sunt practic singura sursă de siguranță a Observatorilor, ei le 

propagă şi le apără eu pasiune - chiar dacă s-ar putea să nu creadă 
nici ei în ceea ce zic. 


„Nu pot să cred ce proşti sunt cu toţii. ” 


Cei din tipologia a Cincea cu tendințe medii-inferioare tind 
să-i contrazică pe toţi cei care interferează cu lumea lor interioară 
şi viziunea personală. Se simt ofensați de aparenta pace mentală 
a celorlalți şi le place să le zguduie din temelii credințele. S-ar 
putea să-i insulte, să-i provoace sau să şocheze pe cei din jur cu 
viziuni intenţionat extreme. Ei vor să-i sperie pe oameni pentru a 
fi lăsați în pace să-şi urmeze intresele şi pentru a se simţi superiori 
intelectual respingând „prostia” şi „orbirea” oamenilor. Nu mai 
sunt gânditori atenţi, ci sar la concluzii şi le impun celorlalți 
propriile lor interpretări extreme ale faptelor. Dacă ceilalți nu sunt 
de acord, Observatorii pot deveni răutăcioşi sau sarcastici. în timp, 
pot reuşi să alunge toate persoanele din viaţa lor. 

Dacă cei din tipologia a Cincea nu reuşesc să-şi găsească o nişă, 
pot să cadă repede într-o apatie cinică, pierzându-şi credinţa în ei 
înşişi şi în întreaga condiţie umană. Dintre toate tipologiile, ei sunt cei 
mai înclinați să simtă că nu valorează nimic, iar mulţi dintre ei devin 
profund sceptici când vine vorba de forţele binevoitoare din Univers. 


A-I ZGUDUI PE CEILALŢI 


Când începi să dezbaţi intens o temă cu cei din jur sau 
te încingi în discuţii, observă ce se petrece cu tine. Cât de 
important e să-ți impui punctul de vedere? Ce efect încerci să 
provoci în celălalt? Ce motive sau credinţe vrei să le atribui? De 
ce anume te temi? 


REACȚIA LA STRES: CINCILL TRECE ÎN ŞAPTE 


Observatorii încearcă să scape de stres focalizându-se pe 
foarte puține lucruri şi retrăgându-se în sanctuarul gândurilor 
lor. Când această metodă de a se descurca nu reuşeşte să le aline 
problemele, trec spre tipologia a Șaptea, aruncându-se impulsiv în 

diverse acțiuni pentru a lupta împotriva izolării. Devin neliniştiți şi 
agitaţi - mintea lor se grăbeşte şi simt nevoia de a se distrage de la 
temeri din ce în ce mai mari. Neliniştea pe care o simt când vine 
vorba de a-şi găsi o nişă a lor poate să-i facă să devină împrăștiați 
în acţiuni. Ca şi cci din zona medie a tipologiei a Șaptea, sar de la 
activitate la activitate, de la idee la idee şi nu par capabili să găsească 
ceva care să-i satisfacă. 

După ce refuză să aibă grijă de nevoile pe care le simt, 
în special de cele senzoriale şi de aceea de a fi ajutaţi, cei din 
tipologia a Cincea sc îndreaptă spre Şapte şi acţionează căutând tară 
discriminare stimularea şi experienţa. în general, aceste diversiuni 
n-au prea mare lucru de a face cu proiectele lor profesionale - pot 
să se arunce în filme, băutură, „testări” de droguri sau escapade 
sexuale. Pot să înceapă să frecventeze în secret baruri, cluburi de 
striptease sau locuri mai ciudate, mai neobişnuite, care i-ar surprinde 
foarte tare pe cei care cred că-i cunosc. 

Când trec prin stresuri extreme, Observatorii se apără devenind 
agresivi şi lipsiţi de sensibilitate în goana după interesul lor de 
moment - ca nişte Generalişti cu tendințe nesănătoase. S-ar putea 
de asemenea să-şi găsească o scăpare în abuzul de substanţe de 
diferite feluri. 


STEAGUL ROŞU: OBSERVATORUL LA ANANGHIE 


Dacă cei din tipologia a Cincea se simt foarte stresaţi pe o 
perioadă mai lungă de timp, dacă au suferit o criză serioasă fără să 
fie susținuți sau să se poată ajuta singuri, sau dacă au suferit abuzuri 
repetate în copilărie, s-ar putea să depăşească punctul critic mergând 
spre aspectele nesănătoase ale tipologiei lor. Aceasta îi poate face să 
realizeze, în mod neplăcut, că proiectele pe care le au şi viaţa pe care 
o duc îi împiedică de fapt să-şi găsească spaţiul de care au nevoie. 

Dacă Observatorii pot să recunoască cât de adevărate sunt 
temerile pe care le au, pot să-şi schimbe viaţa şi să meargă spre 
libertate. Sau dimpotrivă, pot să încerce să rupă toate legăturile cu 
ceilalți, întorcând spatele lumii. Se izolează atunci şi mai tare de 

„intruşi” pentru a-şi urma gândurile către o „concluzie logică” - de 


obicei una întunecată şi autodistructivă. („Să se ducă învârtindu-se 


toți! Nimeni n-o să mă mai rănească vreodată!”) Desigur, o astfel 


de 
ale 


retragere poate doar să distrugă ultimele fărâme de încredere 
Observatorului. Dacă persistă în această atitudine, pot chiar să 


treacă spre nivelele nesănătoase, patologice ale tipologiei. Dacă 


tu sau cineva pe care-l cunoşti are pentru o perioadă mai lungă 


de 
pe 


câteva săptămâni următoarele simptome - e indicat să căutaţi 
cineva care să vă ofere consiliere, terapie sau orice fel de 


susţinere. 


SEMNALE DE ALARMĂ 


PATOLOGIILE POSIBILE: schizoidă, schizotipală, tulburare 
de personalitate evitantă, căderi psihotice, disociere, depresie şi 


sinucidere 


Tendinţa crescândă de a se izola 

Neglijenţă fizică pe perioade lungi, cronică 

Insomnie severă, cronică, coşmaruri, dereglări ale somnului 
Excentricitate crescândă - pierderea interesului pentru 
aptitudinile sociale 

Percepţii distorsionate, halucinaţii 

Vorbeşte despre sinucidere 


ELEMENTE PRACTICE CARE AJUTĂ PERSOANELE 
DIN TIPOLOGIA CINCI SĂ SE TRANSFORME: 


e  Aminteşte-ţi că mintea ta este mai clară şi mai puternică 
atunci când e tăcută. Cultivă-ţi liniştea interioară şi nu o 
confunda cu dorința ta ca lumea din jurul tău să fie mai puţin 
zgomotoasă. Mai degrabă, învaţă să îți observi permanent 
comentariul interior la tot ceea ce ţi se întâmplă. Ce se petrece 
când pur şi simplu iei un „instantaneu” al momentului fară să 
faci legătura cu ceea ce crezi deja că ştii? Fii atent la simţuri, 
aceasta te poate ajuta foarte tare să îți linişteşti mintea. 

e Foloseşte-ţi corpul! Dintre toate tipologiile, tu simţi probabil 
cel mai tare că te-ai putea descurca tară trup şi îţi este uşor 
să petreci multe orc la calculator sau citind sau ascultând 
muzică. Chiar dacă nu e nimic în neregulă cu aceste activităţi, 
ai totuşi nevoie de mai multă activitate fizică pentru a fi 
echilibrat interior. încearcă să alergi, să dansezi, să faci yoga, 
arte marţiale, chiar şi să te plimbi. Când ţi se trezeşte corpul, 
mintea ţi se limpezeşte şi ai mai multe resurse interne. 

e Fă efortul să comunici cu ceilalți, în special când te simţi 
vulnerabil şi speriat. Ca Observator, ai fost condiţionat să nu te 
aştepţi la ajutor de la nimeni, sau să fii suspicios când acesta ți se 
oferă. Dar această credință probabil că nu e aplicabilă în situația 
ta actuală şi îți poţi folosi inteligenţa pentru a-ţi da scama cine va 
fi acolo pentru tine când treci prin diferite greutăţi. Vorbeşte. Fă-ţi 
cunoscute nevoile şi s-ar putea să fii surprins. Tendinţa ta de a te 
izola te duce de obicei doar mai adânc în propria ta capcană. 

e Gândeşte-te cu atenţie la zonele care-ţi diminuează încrederea 
în sine. A învăţa mai mult despre geografia lumii nu te va ajuta 
dacă te simţi slăbit fizic. Atunci ţi-ar prinde mai bine să faci 
exerciţii sau să alergi. A compune un alt cântec nu va face mare 
lucru pentru teama ta de a cunoaşte oameni noi. Bineînţeles că 
poţi să continui să lucrezi la proiectele care te interesează, dar 
te va ajuta foarte tare să explorezi mai direct anumite zone din 
viaţa ta la care ai renunţat. 

e  Riscă să simţi durerea. Cei mai mulţi Observatori îşi distrag 
atenția de la rănile primite, mai ales atunci când sunt respinşi. Ştii 
cum este când acele sentimente sunt mai aproape de suprafaţă. 
Nu le reprima. într-un loc potrivit, în care te simţi la adăpost, 
permite-ţi să-ți simţi inima şi sentimentele care sunt închise în ea. 
Ar putea fi mai eficient dacă ai avea un „martor”: un prieten, un 
terapeut sau oricine în care ai încredere. Roagă persoana să nu îţi 
ofere discursuri de îmbărbătare, ci doar să fie acolo cu tine când 
treci prin greutăţi. 

e Pe măsură ce devii mai echilibrat şi eşti într-o legătură mai 
puternică cu corpul tău, permite-ţi să fii impresionat de lumea din 

jurul tău - las-o să te pătrundă. Nu te vei pierde pe tine, ci vei 
câştiga întreaga lume. Vei căpăta atunci sentimentul de încredere 
şi de bine pe care îl căutai - şi vei înţelege multe lucruri în acest 
proces. Aminteşte-ţi doar să nu te rătăceşti din nou în gânduri, ci 
să te reîntorci pe pământ. Ține minte, aceasta e viața ta: nu eşti o 
abstracţiune, iar prezenţa ta aici contează. 


„Dacă iubeşti ceva destul de mult, acel ceva îţi va vorbi. ” 
GEORGE WASHINGTON CARVER 


VALORIFICAREA PUNCTELOR FORTE 
ALE TIPOLOGIEI CINCI 


Principalele daruri cu care vin Observatorii în lume sunt legate 
de capacitățile lor de percepție şi înțelegere, împreună cu capacitatea 
lor de a fi experți în anumite domenii. Puterea lor extraordinară de 
înțelegere le permite să privească din mai multe puncte de vedere 
în acelaşi timp, să vadă în acelaşi timp atât întreg ansamblul cât şi 
părțile sale componente. Ei pot să jongleze cu mai multe perspective 
tară să fie atașați de vreuna. Sunt capabili să-şi dea seama care mod 
de a aborda o problemă este cel mai util într-o situaţie. 

Cei din tipologia Cinci sunt extrem de perceptivi şi au un 

i simt a] observației foarte dezvoltat. Sunt sensibili la mediul din 

jurul lor şi percep schimbări subtile sau discrepanțe pe care ceilalţi 

probabil că le-ar trece cu vederea. Mulţi dintre ei par să aibă un 

simţ sau două dezvoltate peste nivelul obişnuit. Un Observator 

poate avea o acuratețe vizuală extraordinară legată de culori, iar un 
altul poate fi auditiv, recunoscând ritmuri şi tonuri cu uşurinţă. 

Observatorii nu-şi pierd curiozitatea copilăriei: ei continuă să 
pună întrebi ca „De ce e cerul albastru?” sau „De ce cad obiectele în 
jos şi nu în sus?” Nu iau nimic de-a gata - dacă vor să ştie ce e sub 
o piatră, sapă până pot să o scoată de acolo şi apoi privesc sub ea cu 
atenţie. Au de asemenea o capacitate extraordinară de a se concentra 
şi de a-şi focaliza atenţia. Sunt foarte răbdători în a explora ceea ce 
îi captivează. Toate acestea le dau abilitatea de a continua proiecte 
destul de mult timp, reuşind să scoată aur din ele. 

Din cauza curiozităţii şi a deschiderii mentale, Observatorii de 
pe nivelele sănătoase sunt foarte inovatori şi inventivi. Capacitatea lor 
de a explora şi a se juca cu idei poate produce lucrări şi descoperiri 
valoroase, practice şi originale - de la paradigme în ştiinţă sau 
medicină şi realizări uimitoare în artă, la găsirea unui nou mod de a 
pune cutiile vechi în garaj. Dacă nu sunt satisfăcuţi cu sunetul unui 
violoncel, pot să îl înregistreze şi să pună melodia invers, alterând 
tonul înregistrării. Observatorii care sunt orientaţi înspre ştiinţă fac 
descoperiri tocmai pentru că sunt interesaţi de excepţiile regulilor. 
Ei îşi focalizează atenţia în zonele în care regulile sunt încălcate 
sau acolo unde există inconsistențe minore care altora li se par 
neimportante. 

Celor din tipologia a Cincea le place să-şi împărtăşească 
descoperirile cu ceilalți şi de obicei îşi oferă observaţiile legate de 
contradicţiile vieții cu un simţ al umorului debordant. Sunt mereu 
amuzaţi - sau oripilați - de ciudăţeniile vieții şi comunică aceasta 
celorlalți schimbând imaginea uşor pentru a expune absurdităţi 
care înainte erau invizibile. Le place să se joace cu idei, ceea ce 
poate lua forma umorului negru şi a jocurilor de cuvinte. Au ceva 
ştrengăresc, de spiriduşi. Le face plăcere să provoace oamenii să se 
gândească mai profund la viaţă şi umorul este de obicei un mijloc 
excelent de a comunica idei care altfel ar fi prea dure. 


DIRECȚIA DE INTEGRARE: CINCI MERGE SPRE OPT 


Observatorii devin cu adevărat realizaţi şi rămân astfel învățând 
cum să-şi ia în primire şi să-şi folosească trupul şi energia instinctuală 
la fel ca cei din nivele sănătoase ale tipologiei a Opta. Lucrurile 
se petrec astfel pentru că baza încrederii (sentimentul de a fi plin, 
puternic şi capabil) provine din energia instinctuală a corpului, nu 
din structurile mentale. Astfel, cei din tipologia a Cincea care merg 
pe calea integrării cresc ieşind din minte şi venind în contact cu 
vitalitatea şi fizicul lor. 

Observatorii se tem să intre într-o legătură profundă cu trupul. 
Ei simt că sunt pe cale să-şi piardă singura apărare: sanctuarul 


minţii. Pentru ei, acesta este un adăpost sigur, de necucerit, pe care 

se pot baza. Corpul pare să fie slab şi vulnerabil. Mai mult decât 
atât, contactul mai profund cu trupul le permite sentimentelor lor de 
durere şi mâhnire - cauzate de izolarea de ceilalți - să iasă la iveală, 
însă doar aşa pot avea parte de susţinerea interioară de care e nevoie 
pentru a trece peste aceste sentimente mult reprimate. 

Pe măsură ce învaţă să îşi folosească energiile instinctuale, 
Observatorii încep să participe mai activ în lumea din care fac 
parte şi să îşi aplice cunoştinţele şi aptitudinile în problemele de 
care se lovesc. 

Decât să evadeze de responsabilitate retrăgându-se din faţa 
celorlalți, ci simt că pot să-şi asume provocări dificile şi iau deseori 
rolul de conducători. Ceilalţi simt intuitiv că ei caută soluții bune 
tară să îşi pună interesele la mijloc şi ajung să-i susțină în proiecte. 
Alăturându-se lumii reale, Observatorii nu-şi pierd abilităţile mentale 
sau măiestria pe care le-au acumulat în izolare; mai degrabă, ci 
folosesc aceste daruri strategic şi constructiv, ca nişte Conducători 
din nivelele sănătoase. 

în schimb, cei din tipologia a Cincea nu vor avea prea mult 
de câştigat dacă încearcă să imite calitățile tipului Opt mediu. Să 
se focalizeze pe autoprotecție, să-şi nege vulnerabilitatea şi să-şi 
perceapă relațiile ca pe nişte confruntări nu-i va putea ajuta să-şi 
depăşească detaşarea şi sentimentele de izolare socială. Dar dacă 
ei încep să experimenteze direct şi renunță să se mai identifice cu 
mintea, vor ajunge în mod natural să aibă parte de puterea, voinţa 
şi încrederca unui Conducător sănătos. 


TRANSFORMAREA PERSONALITĂȚII ÎN ESENŢĂ 


Când suntem cu adevărat relaxaţi, stăpâni pe trup şi prezenţi 
aici şi acum, începem să experimentăm cunoaşterea şi ghidarea 
interioară. Suntem conduşi exact către ceca ce trebuie să cunoaştem 
şi suntem ajutaţi să luăm decizii înțelepte. Când nu mai trăim 
starea de a fi prezenţi, din care apare această ghidare Esenţială, 
personalitatea noastră preia conducerea şi încearcă să-şi dea seama 


ce să facă. 

Alegerea greşită pe care o fac Observatorii este cea de a se 
identifica cu observaţiile asupra experienţei în loc să se identifice 
Chiar cu experienţa. Fi sunt genul de oameni care încearcă să 
înveţe să danseze uitându-se de pe margine la ceilalți. („Hai să 
vedem, a tăcut doi paşi la stânga, apoi un fel de învârtitură. Apoi 
el a făcut o chestie şi a dat-o pe spate...”) Până la urmă s-ar putea 
să înveţe dansul, dar până îşi dau ei seama ce şi cum, melodia s-a 
terminat demult. 

Normal, au aceeaşi problemă de-a lungul întregii lor vieţi: 
încearcă să-şi dea seama cum să trăiască fără să o facă cu adevărat. 
Dacă învaţă să fie prezenţi aici şi acum, Observatorii devin capabili 
să ştie exact ce trebuie să ştie, atunci când trebuie să o ştie. Răspunsul 
la o întrebare provine nu dintr-o vorbărie interioară, ci dintr-o minte 
clară, acordată cu realitatea. înţelepciunea le apare spontan, chemată 
de împrejurările individuale. Susținerea şi ghidarea interioară pot 
fi deci recâştigate dacă Observatorii renunță la o anumită imagine 
de sine - cea care spune că sunt separați de mediu - şi încep să sc 
implice în realitate. Atunci vor descoperi că nu trebuie să se teamă 
de realitate, pentru că fac parte din ea. 

Percepţiile Observatorilor au apoi o altă calitate. Ei reuşesc 
să-şi înţeleagă experienţele fără comentariul mental obişnuit. Sunt 
uimiți de strălucirea realității, au mintea clară şi simt încredere 
în lume. Einstein a zis odată, „Singura întrebare care merită pusă 
este, „Oare universul e prietenos?” Observatorii care au scăpat 
de tendinţele negative au primit răspunsul. Sunt fascinaţi de ceea 
ce văd în loc să fie înspăimântați şi devin cu adevărat vizionari, 
putând să aducă schimbări revoluţionare în domeniul în care 


activează. 


„In adâncul minţii noastre, ca să spunem aşa, se află uitată 

o vălvătaie, o explozie de uimire faţă de propria noastră existenţă. 

Scopul vieții artistice şi spirituale este să săpăm după această 
fascinaţie pierdută. ” 

G. K. CHESTERTON 


341 


ÎNŢELEPCIUNEA ENEAGRAMEI 


DEZVĂLUIREA ESENŢEI 


Ceea ce îi împinge pe Observatori către cunoaştere şi măiestrie 
este încercarea personalităţii de a recrea o calitate a Esenţei pe 
care am putea-o numi claritate sau cunoaştere interioară. Odată 
cu claritatea, apare calitatea Esenţială a non-ataşamentului, care 
nu este reprimare emoţională sau detaşare, ci lipsa identificării cu 
vreun punct de vedere. Observatorii înţeleg că orice atitudine sau 
idee este folositoare doar într-un număr foarte limitat de cazuri, 
poate doar în situaţia unică în care a apărut. Ghidarea interioară le 
permite să treacă de la un punct de vedere la altul fară să fie fixaţi 
pe vreunul din ele. 

Cei din nivelele superioare ale tipologiei a Cincea îşi amintesc 
de spaţiul şi de claritatea Minţii Divine, pe care budiştii o denumesc 
„Vidul strălucitor”, sau Sunyata, vastitatea tăcută, neperturbată, din 
care apare totul, inclusiv întreaga cunoaştere şi creativitate. Ei vor să 
se întoarcă la experienţa Vidului, pentru că acesta a fost odată casa lor, 
precum şi (din perspectiva budistă) originea întregii lumi. Acest dor 
după Vid trebuie înţeles bine însă, pentru că nu e vorba de goliciunea 
uitării, ci de „goliciunea” unui pahar de apă pură sau a unui cer perfect 
albastru: tot restul este posibil din cauza faptului că ele sunt goale, 
în acest stadiu, sunt eliberaţi de credinţa că sunt separați de lume şi 
experimentează de fapt legătura cu tot ceea ce este în jurul lor. 

Totuşi, goliciunea şi non-ataşamentul nu înseamnă că ei nu mai 
trăiesc sentimente. Din contră, ei pot să fie profund emoționaţi de un 
apus, de o boare de vânt sau de frumuseţea unei persoane. Sunt liberi 
să simtă şi să experimenteze totul, în acelaşi timp înțelegând că tot ce 
e în jurul lor e temporar - un dar efemer al unui univers de o bogăție 
infinită. Văzând mai profund adevărul condiţiei umane, ei simt o mare 
compasiune pentru suferinţa celorlalți şi doresc să împărtăşească nu 
numai comoara minţii lor, ci şi profunzimea inimii. 


Adună punctajele celor 15 propoziţii pentru tipologia a 
Cincea. Rezultatul tău va fi între 15 şi 75. Următorul îndrumar 


te va ajuta să îţi descoperi sau să-ţi confirmi tipologia. 

GARDIANUL 

ADEV ĂRATUL CREDINCIOS 
CEL CARE SE ÎNDOIEŞTE 
TRADIȚIONALISTUL 

CEL CARE REZOLVĂ 
PROBLEMELE 


REZISTENTUL 


„ Imaginaţia şi raţiunea noastră favorizează apariţia fricii; 
aceasta este precipitată nu de o amenințare absolută care atârnă 
deasupra noastră - cum ar fi emoţiile legate de un examen, de 
un discurs sau de o călătorie - ci mai degrabă de reprezentările 


simbolice şi deseori inconştiente. ” 
WILLARD GAYLIN 


„Niciun om nu crede vreodată în mod real în alt om. El poate 


crede în mod absolut într-o idee, dar nu într-un om. 
H.L. MENCKEN 


„ Un om care nu are încredere în sine nu poate avea vreodată 


» 


încredere cu adevărat în altcineva. 
CARDINAL DE RETZ 


„Paradoxal, doar în creştere, reformă şi schimbare putem 
găsi adevărata siguranţă. ” 
ANNE MORROW LINDBERGH 


345 


ÎNŢELEPCIUNEA ENEAGRAMEI 


TESTUL RISO-HUDSON 


DIA 
pentru 
Determinarea 
Tipologiei şi a 
Atitudini 
Notaţi fiecare dintre afirmaţiile următoare conform următoarei 
scări valorice: 


.. Deloc adevărat 

.. Rareori adevărat 

„„ Cât de cât adevărat 
.. In general adevărat 


a PB WR = 


.. Foarte adevărat 


____ ]. Sunt atras de cei cu autoritate, dar în acelaşi timp nu am 
încredere în ei. 
____2. Sunt o persoană foarte emotivă, deşi nu îmi dezvălui prea 
des trăirile - decât în faţa celor care îmi sunt apropiaţi, şi nici 
atunci întotdeauna. 
_____3. Dacă fac o greşeală, mi-e teamă că toată lumea va sări la mine. 
____ 4. Mă simt mai în siguranţă tăcând ceea ce se aşteaptă de la 
mine decât făcând ceva de unul singur. 
____ 5. S-ar putea să nu fiu întotdeauna de acord cu regulile - şi 
nu le urmez mereu - dar vreau să ştiu care sunt! 
____ 6. Mi-e greu să-mi schimb prima impresie pe care o am 
despre cineva. 
_____7. Sunt câţiva oameni pe care îi admir cu adevărat - aceia 
sunt într-un fel „eroii mei”. 
____ 8. Nu-mi place să iau decizii importante, dar în mod clar nu 
vreau să le ia alţii pentru mine! 
_____ 9. Unii oameni mă văd ca fiind agitat şi neliniştit - dar nu 
ştiu decât o parte din adevăr! 
_____10. Ştiu cât de tare o dau eu în bară, aşa că mi se pare normal 
să fiu suspicios faţă de ceilalți. 

11. Vreau să am încredere în oameni, dar deseori mă întreb 
ce motive ulterioare au în ceea ce fac. 

12. Lucrez cu adevărat intens: trudesc de zor până când se 
rezolvă ceea ce e de rezolvat. 

13. Ascult opiniile oamenilor în care am încredere înainte să 
iau o decizie majoră. 

14. E ciudat: pot să fiu sceptic, chiar cinic când vine vorba de tot 
felul de chestii şi pe urmă să fiu complet dus de nas în legătură cu 
altceva. 


15. Tind să fiu foarte anxios. 


Vezi pag. 382-383 pentru rezultate 

e Teama de bază: anu fi susţinut şi călăuzit, a fi incapabil să 
supravieţuiască de unul singur 

e Dorinţa de bază: A găsi susținere şi siguranță 

e Mesajul superegoului: „Eşti bun sau destul de bun dacă 
faci ceea ce se aşteaptă de la tine” 


Tipologia responsabilă, orientată către siguranţă: 
Angrenat, Anxios şi Bănuitor 


Am numit tipologia a şasea Devotatul deoarece, dintre toate 
tipologiile, aceasta este cea mai loială prietenilor şi credințelor sale. 
Devotaţii „se vor scufunda odată cu corabia” şi se vor agăța de 
relații de orice tip mai multă vreme decât majoritatea celorlalți. 
Ei sunt foarte credincioşi ideilor, sistemelor şi credințelor - chiar 
până la a pune sub semnul întrebării sau a înfrunta toate celelalte 
păreri sau autorităţile în domeniu. Nu toţi Devotaţii se supun status 
Guo-ului: credinţele lor pot fi rebele sau împotriva autorităţilor, chiar 
revoluţionare. în orice caz, vor lupta mai mult pentru credinţele lor 
decât pentru ei înşişi şi îşi vor apăra comunitatea sau familia mai 
tenace decât pe propriile lor persoane. 


347 


ÎNŢELEPCIUNEA ENEAGRAMEI 


Motivul pentru care sunt atât de loiali este că nu vor să fie 

abandonaţi şi lăsaţi tară susținere - aceasta este teama lor de bază. 
Astfel, problema centrală pentru tipologia a Şasea este o lipsă a 
încrederii în sine. Ei ajung să creadă că nu au resursele interne 
necesare pentru a se descurca singuri cu provocările şi capriciile 
vieții, aşa că se bazează din ce în ce mai tare pe structuri, aliați şi 
credinţe. Ei caută susținere şi călăuzire în exterior. Dacă nu există 
structuri care să le asigure lucrurile de care ei simt că au nevoie, 
vor ajuta la crearea şi susţinerea lor. 

Devotaţii sunt tipologia centrală din triada cerebrală, ceea 
ce înseamnă că au cele mai multe probleme în a-şi găsi ghidarea 
interioară. Deci, mi au încredere în propria lor minte. Aceasta nu 
înseamnă însă că nu gândesc. Dimpotrivă: o fac mult şi sunt roşi 
de o grămadă de griji. Tind de asemenea să se teamă de deciziile 
importante, chiar dacă în acelaşi timp se împotrivesc ideii ca alții 
să hotărască ce e mai bine pentru ei. Vor să evite să fie controlaţi, 
dar se codesc să-şi asume o responsabilitate care să-i pună pe frontul 
de luptă. (Zicala japoneză „Firul de iarbă care creşte prea înalt este 
tăiat,” are legătură cu această idee.) 

Cei din tipologia a Şasea sunt întotdeauna conştienţi de anxietăţi le 
lor şi încearcă să-şi construiască bastioane de „siguranţă socială” 
împotriva lor. Dacă simt că sunt destul de susținuți, vor păşi înainte 
cu o oarecare siguranță. Dar dacă se trezesc singuri, devin temători şi 
îşi pierd încrederea, retrezindu-şi teama de bază. („Sunt singur! Ce să 
fac acum?”) O întrebare pe care ei ar merita atunci să şi-o pună este: 
„Când ştiu că sunt destul de în siguranță?” Sau, ca să atingem miezul 
problemei, „Ce e siguranța?” Fără ghidarea interioară Esenţială şi 
sentimentul profund de susţinere pe care aceasta îl aduce, Devotaţii se 
zbat să găsească un loc stabil pe care să pună piciorul. 

Ei încearcă să construiască o reţea de încredere peste un fundal 
de nesiguranță şi teamă. Sunt de obicei cuprinşi de o anxietate tară 
nume şi încearcă apoi să creeze sau să găsească motive pentru ea. 
Pentru că doresc să simtă că există ceva solid şi clar în viaţa lor, tind să 
se ataşeze de explicaţii sau atitudini care par să explice situația în care 
se află. Pentru că le este greu să ajungă să „creadă” (să aibă încredere, 

să fie convinşi de ceva) şi pentru că acest lucru este totuşi extrem 
de important pentru echilibrul lor interior, odată cc au cu adevărat 
încredere în ceva, nu pun uşor la îndoială acel ceva şi nu vor nici ca 
ceilalți să facă asta. Acelaşi lucru este adevărat şi pentru cei din viaţa 
lor: odată ce au încredere în cineva, fac mari eforturi pentru a menţine 
legătura eu acea persoană, care poate fi pentru ei un mentor, un 
susținător sau pur şi simplu cel care-i ajută să-şi rezolve problemele 
emoţionale. („Dacă nu am încredere în mine, atunci trebuie să găsesc 
ceva în care să pot avea.”) 

Chiar dacă este inteligentă şi are succes, Connie se luptă încă 
cu lipsa de încredere în sine a tipologiei sale: 

Când am reuşit să-mi controlez teama, am scăpat de nevoia 
de a-mi ruga prietenii să mă ajute. De obicei simțeam nevoia 
de câteva sute de aprobări (glumesc!) din partea , autorităţilor 
Aproape fiecare decizie pe care o luam avea nevoie de consilierea 
prietenilor mei. Făceam asta în general între patru ochi: „, Ce zici, 
Mary'? Dacă fac asta, mi s-ar putea întâmpla cutare chestie. Te 
rog hotărăşte tu pentru mine!”... Recent, am scăzut numărul de 
autorități la doar unul sau doi prieteni apropiaţi şi, în unele ocazii, 
chiar am luat decizia de una singură! 

înainte să reuşească să ia legătura cu propria lor călăuză interioară, 
Devotaţii sunt ca o minge de ping-pong care este trimisă tot timpul 
înainte şi înapoi între influenţele care o lovesc cel mai puternic în acel 
moment. Din cauza acestei reactivități, dacă spunem ceva despre 
Devotaţi, opusul este deseori la fel de adevărat. Sunt atât puternici, 
cât şi slabi, temători şi curajoşi, încrezători şi lipsiţi de încredere, 
apărători şi atacatori, dulci şi amari, agresivi şi pasivi, defensivi şi 
ofensivi, gânditori şi oameni de acţiune, oameni de grup şi singuratici, 
credincioşi şi sceptici, tandri şi meschini, generoşi şi avari - şi aşa 
mai departe. Imaginea contradictorie, faptul că sunt un mănunchi de 
opoziții este de fapt „amprenta” caracteristică a tipologiei a Şasea. 

Cea mai mare problemă pentru Devotaţi e că încearcă să constru- 
iască „adăposturi” în jurul lor tară a-şi rezolva propria nesiguranţă 
emoţională. Când învaţă să-şi confrunte anxietăţile înţeleg că, deşi 
lumea este prin natura ei mereu schimbătoare şi alunecoasă, ei pot să 

fie senini şi curajoşi în orice situaţie. Pot să capete chiar şi darul de a fi 
mereu împăcaţi cu ei înşişi în ciuda nestatorniciei vieţii. 


MODELELE COMPORTAMENTALE ÎNVĂŢATE 
ÎN COPILĂRIE 


„Matricea copilăriei care este descrisă aici nu determină 
tipologia personalităţii. In schimb, descrie tendinţele obsen 'abile 
în copilăria timpurie, care au un impact puternic asupra relaţiilor 


» 


adulte ale persoanei. 


Teama de bază a Devotaţilor (cea de a fi lipsiţi de susținere sau 
călăuzire şi de a fi incapabili să supravieţuiască singuri) este o teamă 
foarte reală şi universală a oricărui copil. Un copil mic nu poate trăi 
tără Mami şi Tati, este complet dependent de ei. Amintirile clare 
ale acestei dependențe sunt reprimate la majoritatea persoanelor. Dar 
uneori sunt atât de intense încât ies la suprafaţă, ca în cazul lui Ralph, 
un consultant în vârstă de cincizeci de ani. 

Mi-amintesc că mă trezisem în leagăn şi mă ridicasem în 
picioare. îmi auzeam părinţii râzând şi vorbind cu vecinii în timp 
ce jucau cărți în camera de zi. Auzeam foşnitul cărţilor de joc 
împărțite. Mi-am strigat de câteva ori mama, chemând-o în dormi tonii 
întunecat. Eram din ce în ce mai speriat. Disperat, l-am strigat de 
câteva ori pe tata. Nimeni n-a venit să vadă ce voiam, aşa că în cele 
din urmă am adormit. Până la unsprezece ani, nu-i scăpăm pe părinţi 
din ochi atunci când eram mai departe de 20 km de casă. Mi-era 
teamă că să nu mă abandoneze. 

într-un anumit moment al creşterii lor, copiii fac un lucru 
remarcabil. în ciuda dependenţei lor enorme, ei încep să se despartă 
de mama lor, să-şi afirme independenţa şi autonomia. în psihologie, 
această etapă este numită perioada separării. 

Unul dintre componentele cele mai importante care-l ajută pe 
copil să găsească curajul de a se distanţa de mamă este prezenţa 
tatălui. (Acesta nu trebuie să fie neapărat cel biologic, deşi cel mai 
adesea este. Este vorba de persoana care oferă disciplină, structură şi 


350 


TIPOLOGIA IN ŞASEA: DEVOTATUL 


autoritate în familie.) Dacă acesta este prezent într-un fel puternic şi 
consistent, el îi oferă copilului ghidare şi susținere în încercarea sa de 
a-şi câştiga independenţa. El îl învaţă pe copil despre lume - ce e bine 
să facă şi ce nu - şi oglindeşte propria călăuzire interioară Esenţială 
a copilului. Desigur, pentru majoritatea dintre noi, acest proces nu a 
mers perfect, ceea ce a dus la nesiguranţele noastre ca adulţi. Dar deşi 
toată lumea experimentează aceste probleme într-o anumită măsură, 
Devotaţii sunt fixaţi în mod special pe ele. 

Apoi, dacă tânărul din tipologia a Şasea percepe susţinerea 
tatălui ca nefiind suficientă, se simte în pericol de a fi copleşit de 
mamă şi de tot ceea ce ea reprezintă pentru el. Aceasta creşte nevoia 
copilului de a-şi ţine garda sus şi duce la ambivalenţa şi anxietatea 
Devotatului faţă de încredere, susținere şi apropiere. Astfel, el are 
nevoie de aprobare şi de apropiere, dar în acelaşi timp simte nevoia 
de a se apăra de ele. Vrea să fie susţinut, dar nu copleşit. 

Joseph, un jurnalist care a trecut de patruzeci de ani, a explorat 
unele dintre aceste probleme prin terapie. 

Aveam o mamă care controla totul în jur. Era foarte puternică 
şi cumva uimitoare. Când se supăra, putea să-şi retragă iubirea într-o 
clipă şi deseori o jăcea chiar inexplicabil. Era o dragoste f oarte 
condiționată şi depindea mai presus de toate de o loialitate absolută 
faţă de valorile, credinţele şi părerile ei, oricât de greşite sau ciudate 
ar fi fost. Mereu am simţit că era rolul meu să mă confrunt cu mama 
- să lupt pentru propria mea supravieţuire. Problema e că modul în 
care am făcut-o a fost negativ: i-am rezistat şi am supravieţuit, dar 
nu m-am simțit vreodată sigur că am învins. Nu am reuşit niciodată 
după aceea atât să câştig aprobarea celorlalți (mai ales a mamei) cât 
şi să-mi menţin independenţa şi să-mi dezvolt simţ al sinelui. 

Pentru a rezolva această dilemă, Devotatul ar putea să încerce să 
dezvolte o alianţă cu tatăl. Dar aceasta duce de obicei la ambivalenţă 
- tatăl (sau autoritatea care îi ţine locul) pare să fie ori prea riguros 
şi dominant, ori prea neinteresat şi lipsit de dorinţa de a-l ajuta. Mulţi 
Devotaţi ajung într-un compromis tensionat: se supun în exterior, dar îşi 
păstrează sentimentul de independenţă prin rebeliune interioară şi prin 
cinism, la fel ca şi prin acţiuni pasiv-agresive mai mari sau mai mici. 

SUBTLPOLOGULE ÎN FUNCŢIE DE ARIPĂ 


DEVOTATUL CU ARIPA CINCI: APĂRĂTORUL 


Exemple: Robert Kennedy, Malcolm X, Tom Clancy, Bruce 
Springsteen, Michelle Pfeiffer, Diane ICeaton, Gloria Steinem, 
Candice Bergen, Mei Gibson, Janet Reno, Richard Nixon. 


Subtipul sănătos: Persoanele din acest subtip excelează de 
obicei în tot felul de domenii tehnice, ceea ce-i face să fie extrem de 
buni să rezolve probleme practice, în analiză, comentarii sociale, 
ca profesori şi conducători de opinii. Sunt atraşi de sistemele de 
cunoaştere cu reguli clare şi parametri bine definiți, cum ar fi 
matematica, dreptul şi ştiinţa. De obicei au o putere mai mare de 
concentrare decât celălalt subtip, deşi se pot axa pe mai puţine 
lucruri. li interesează de asemenea politica şi serviciul comunitar. 
Sunt de obicei oamenii de cuvânt sau campionii grupurilor sau 
indivizilor dezavantajaţi. 

Subtipul mediu: Sunt mai independenţi şi mai serioşi decât 
celălalt subtip şi e mai puţin probabil să meargă la ceilalți pentru 
îmbărbătare sau sfaturi. Sunt deseori singuratici. îşi capătă siguranța 
prin intermediul sistemului şi a credinţei, dar rămân totuşi sceptici. 
Persoanele din acest subtip tind să vadă lumea ca fiind periculoasă, 
ceea ce-i conduce către poziţiile de partizani sau reacționari. Dacă 
îşi dau seama că cei din jurul lor au secrete, devin suspicioşi. Se 
consideră deseori rebeli şi anti-autoritari şi sunt atraşi, paradoxal, de 
sisteme, alianțe şi credinţe care conţin elemente puternic autoritare. 
Cei din acest subtip reacționează puternic şi sunt agresivi, tinzând în 
general să dea vina pe presupuse ameninţări la siguranţa lor. 


DEVOTATUL CU ARIPA ȘAPTE: AMICUL 


Exemple: Prinţesa Diana, Tom Hanks, Meg Ryan, Julia Roberts, 
Jay Leno, Ellen DeGeneres, Gilda Radner, Katie Couric, Jack 


Lemmon, Rush Limbaugh, „George Constanza”. 

Subtipul sănătos: Persoanele din acest subtip sunt captivante 
şi amuzante, mai puţin serioase decât cele din celălalt subtip. 
Tind să evite subiectele „grele” şi îşi îndreaptă atenția doar către 
nevoia de siguranță (taxe, facturi, politică de birou şi altele de 
acest gen). Sunt serioşi când vine vorba de angajamentele asumate 
şi fac sacrificii pentru a asigura siguranța şi bunăstarea familiei 
şi prietenilor lor. Se bucură de compania celorlalți, glumind şi 
întărindu-şi relaţiile. Persoanele din acest subtip combină calitățile 
interpersonale cu energia, umorul şi cu dorința de a experimenta. 
Pot să fie autoironiei, transformându-şi temerile în ocazii pentru a 
glumi şi a se apropia de ceilalţi. 

Subtipul mediu: Aceşti oameni sunt dornici să placă şi să 
fie acceptaţi, dar ezită să vorbească despre ei înşişi şi despre 
problemele lor. Chiar dacă sunt sociabili, sunt de asemenea în 
mod vizibil nesiguri pe ei şi depind de ceilalți pentru îmbărbătări 
sau sfaturi înainte de a lua decizii importante. Tind să tărăgăneze 
treburile pe care le au de tăcut şi au probleme cu iniţierea pro- 
iectelor atunci când sunt pe cont propriu. Deseori, îşi calmează 
anxietățile prin distragere: fac sport, merg la cumpărături şi se 
întâlnesc cu prietenii. E posibil să mănânce sau să bea prea mult şi 
să abuzeze de diferite substante. Nu sunt deosebit de interesati de 
politică, dar pot să îşi exprime foarte gălăgios şi cu încăpățânare 
părerile. Pot să ajungă la depresie din cauza temerilor pe care le au 
în legătură cu nereuşitele personale sau cu relațiile importante. 


„VARIANTELE INSTINCTUALE” 


INSTINCTUL DE AUTOCONSERVARE ÎN CADRUL 
TIPOLOGIEI A ŞASEA 


Responsanbilitatea. în general, Devotaţii cu un instinct de 
autoconservare puternic încearcă să-şi alunge temerile legate de 
supravieţuire lucrând din greu pentru a-şi clădi siguranța prin 
responsabilitate mutuală. Ei oferă ajutor şi angajament aşteptând 
ca acestea să vină şi din partea celorlalți. Deşi caută relaţii stabile, 


353 


ÎNŢELEPCI UNEA ENEA GRAM El 


tind să-şi facă prieteni încet, cu dificultate: îi observă pe ceilalți în 
timp pentru a vedea dacă sunt de încredere şi cu adevărat „de partea 
lor”. Sunt mai axaţi pe viața familială decât celelalte variante şi sunt 
deoseori preocupaţi de menţinerea stabilităţii. Deseori se ocupă cu 
problemele de siguranță ale casei: facturi, taxe, asigurări şi toate 
lucrurile de acest gen. 

Devotaţii cu un instinct de autoconservare puternic nu-şi 
ascund cu uşurinţă anxietatea şi nevoia de a fi sprijiniți. De fapt, 
le pot folosi pentru a câştiga aliaţi şi susţinători - vulnerabilitatea 
îi poate determina pe ceilalți să-i ajute. Tind să se agite când 
vine vorba de lucruri minore, care îi pot face să se gândească la 
ce e mai rău. („Am întârziat cinci zile cu chiria? Sigur vom fi 


p> 


evacuaţi!”) Sunt de obicei frugali şi îşi fac multe griji în legătură 
cu problemele financiare. Este ceva obişnuit să intre în conflict cu 
ceilalți pentru resurse. 

în cazul în care tendinţa de autoconservare este una nesănătoasă, 
ei devin foarte dependenți, ataşaţi şi panicaţi. Rămân în situaţii care 
le fac rău - căsătorii ratate sau slujbe deosebit de stresante - pentru că 
sunt terifiaţi de ideea că ar putea rămâne tară susţinere. Se pot agăța 
de relaţii cu o teamă atât de puternică încât pot chiar să-i îndepărteze 
pe cei pe care încercau să şi-i apropie. Paranoia îi poate face să 
devină mai agresivi: exagerează pericolele şi lovesc în „duşmani” 
pentru a fi siguri că nimeni nu va putea să-i amenințe. Ironic, acest 


lucru ajunge să le distrugă deseori propriile lor sisteme de apărare. 


INSTINCTUL SOCIAL ÎN CADRUL TIPOLOGIEI A ŞASEA 


Susținerea celorlalţi. în general, Devotaţii sociali îşi rezolvă 
problemele de anxietate căutând ajutorul prietenilor şi aliaților. Ei 
proiectează sentimente binevoitoare şi încearcă să creeze legături 
cu ceilalți dezarmându-i cu umorul şi căldura lor. Deseori glumesc 
pe seama propriei persoane când le oferă susținere şi afecţiune 
celorlalți, iar uneori pot fi confundați cu cei din tipologia a Doua. 
Devotaţii de acest fel sunt cei mai preocupați de a fi acceptaţi 
de cei din jur. („Unde-s mulţi, puterea creşte.”) Sunt destul de 

idealişti, bucurându-se de sentimentul de a face parte din ceva 
măreț - o cauză, o corporație, o mişcare sau un grup - şi sunt 
dornici să facă sacrificii majore pentru siguranţa acelei asocieri. 

Pot uneori să semene cu cei din tipologia întâi prin stricteţea 
cu care respectă protocoalele şi procedurile. Ei încearcă să se 
încurajeze prin angajamente, obligaţii şi contracte, pe care le văd 
ca asigurări că nu vor fi traşi pe sfoară. Când sunt mai nesiguri pe 
ei, Devotaţii sociali caută „locuri de siguranță” în care indivizi cu 
acelaşi mod de a gândi să se ajute unii pe alţii. 

Deşi sunt capabili să facă mari eforturi pentru ceilalți din 
grupul lor, pot avea deseori probleme să lucreze pentru propriul lor 
succes sau pentru propria dezvoltare. Teama îi poate face să caute 
confirmări din partea celorlalți înainte de a acționa sau de a lua 
decizii şi îi determină să îşi imagineze posibilele reacţii din partea 
celorlalți. în acelaş timp, neputința lor de a se decide îi deranjează 
şi îi face să ezite în privința aliaţilor sau autorităţilor. Se tem să 
piardă susținerea lor, dar se irită când îşi dau seama de asta. Dacă 
sunt frustraţi, pot să înceapă să devină pasiv-agresivi cu autorităţile 
şi prietenii. Reacționează destul de rău la stres, simțindu-se presaţi, 
mult prea munciți şi subapreciaţi. în astfel de cazuri, pot deveni 
negativişti şi pesimişti. 

Devotaţii sociali cu tendințe mai puţin sănătoase pot să fie 
atraşi de credinţe, cauze şi grupuri fanatice. Pot să-şi dezvolte o 
mentalitate gen „noi împotriva lumii”, simțindu-se asediați de un 
mediu ostil (ca nişte Conducători de pe nivelele nesănătoase). Pot 
să îşi susțină cu orbire credinţele (chiar dacă ceilalți le pun sub 
semnul întrebării) şi să devină robii unei anumite autorități chiar 
dacă sunt foarte paranoici când vine vorba de alte autorităţi care nu 
se aliază propriului lor sistem de credinţe. 


INSTINCTUL SEXUAL ÎN CADRUL TIPOLOGIEI A ŞASEA 


Simbolurile Puterii şi Legăturii. în general, Devotaţii cu 
un instinct sexual puternic îşi dezvoltă forța fizică, puterea şi/sau 
frumuseţea corporală pentru a se simţi în siguranță. Cei din 

această variantă care sunt mai agresivi se bazează pe forţă şi pe 
demonstraţii de putere care pot să semene cu cele ale tipologiei 
a Opta („Nu te pune cu mine”). Cei care sunt însă mai temători, 
îşi folosesc sexualitatea şi cochetăria pentru a-i dezarma pe ccilalți 
şi a le obține sprijinul, într-un fel asemănător tipologiei a Patra, 
îşi ascund lipsa de siguranță prin înfruntarea autorităţii şi prin 
afirmaţii deschise, sau prin flirturi şi seducţie. 

Cei din această variantă instinctuală sunt foarte conştienţi de 
atributele lor fizice. De exemplu, ei pot petrece mult timp în sălile 
de gimnastică, dar nu pentru a avea grijă de sănătatea lor, ci pentru 
a-şi îmbunătăţi rezistența şi a arăta mai bine. Ei vor să atragă un 
partener puternic şi capabil, aşa că îl testează des, atât pentru a 
vedea dacă va rezista şi va rămâne cu ei, cât şi pentru a-şi da timp 
să-i cântărească personalitatea şi punctele forte. 

Devotaţii cu un instinct sexual puternic înfruntă autoritățile mai 
deschis decât orice altă variantă instinctuală, în special atunci când 
se tem. Sunt de asemenea cei mai neîncrezători în ceilalți şi în ei 
înşişi. Când sunt scoase la iveală propriile lor puncte nesigure sau când 
le sunt amenințate legăturile cu ceilalți, pot avea reacții emoţionale 
explozive. Când sunt anxioşi, pot să ia o poziţie împotriva propriilor 
susținători sau chiar şi a unor martori, în loc să o facă împotriva 
adevăratei surse de stres. Este tipic să încerce să-i saboteze pe ceilalți, 
sau să le distrugă reputaţia în vreun fel, în special prin bârfă. 

în registrul nesănătos, Devotaţii cu un instinct sexual puternic pot 
să fie depresivi şi haotici, în special dacă simt că reacțiile lor au fost 
subminate sau distruse de legăturile intime. Comportamentul impulsiv, 
autodistractiv alternează cu atacurile verbale iraționale. Pot să devină 
paranoici, deşi de obicei într-un fel evident focalizat şi obsesiv, pentru 
că este îndreptat împotriva unor anumiţi duşmani personali. 


PROVOCĂRI CE DETERMINĂ EVOLUȚIA TIPULUI ŞASE 


Cei mai mulţi din tipologia a Şasea se vor confrunta cu 
următoarele situaţii în decursul vieţii. Să observăm tendinţele pe 
care le avem, să ne „surprindem asupra faptului"şi să observăm 

doar răspunsurile automate pe care le dăm, ne vor ajuta mult să 
ne eliberăm de aspectele negative ale tipologiei noastre. 


NIVELELE DE DEZVOLTARE ALE TIPOLOGIEI A ŞASEA 


SANATOS 
Termeni cheie: 
Nivelul 1 Se bazează pe el însuşi 
Curajos 
Renunţă la credinţa că trebuie să se bazeze pe cineva sau pe ceva 
din afara lor pentru susţinere: îşi descoperă propria călăuză interioară, 
în mod paradoxal, îşi îndeplinesc şi dorința de bază - cea de a găsi 
ajutor şi siguranţă, în special în propria lor călăuză interioară. Devin 
cu adevărat siguri pe ei înşişi, cu picioarele pe pământ, senini şi viteji. 


Nivelul 2 Captivant 
De încredere 
Se focalizează pe mediu pentru a găsi susținere şi a evita 
pericolele. Sunt prietenoşi, de încredere şi captivanți, încercând 
să-şi construiască legături şi stabilitate. Imaginea de sine: „Sunt 
puternic, atent şi de nădejde.” 


Nivelul 3 Responsabil 
Cooperează 
îşi îmbunătăţesc viziunea despre propria persoană prin crearea 
şi susținerea de sisteme în care toate părțile implicate au beneficii 
egale. Formează alianţe cu ceilalți, în care-şi investesc capacitatea 
de a munci din greu, simţul pentru economie şi atenţia la detalii. 
Sunt bine disciplinaţi şi practici, deseori văd posibilele probleme 
înainte ca acestea să apară. 


MEDIU 
Termeni cheie: 
Nivelul 4 îşi face datoria 
Loial 


357 


ÎNŢELEPCIUNEA ENEAGRAMEI 


încep să se teamă că îşi vor pierde independenţa, dar cred 
de asemenea că au nevoie de mai multă susținere. Se dăruiesc 
acelor persoane şi organizaţii pe care ei le consideră capabile să îi 
ajute, dar nu se simt prea bine făcând aceasta. îşi caută asigurări şi 
ghidare în proceduri, reguli, autorităţi şi filozofi. 


Nivelul 5 Ambivaleni 
Defensiv 
îşi fac griji că nu pot face faţă cu succes tuturor angajamentelor 
pe care le au. încearcă să evite să îşi ia alte responsabilități, dar 
îşi doresc să-şi păstreze totuşi susţinătorii. Sunt anxioşi, pesimişti, 
Suspicioşi, ceea ce-i face să fie mai prudenţi, impulsivi şi indecişi. 


Nivelul 6 Autoritar 
Dă vina pe ceilalți 
Se tem că pierd susținerea celor apropiaţi şi sunt extrem de 
nesiguri pe ei, aşa că îşi caută cauze pentru anxietatea pe care o 
simt. Sunt amărâţi, cinici şi reacționează violent, simțind că buna 
lor credință a fost înşelată. Dau vina pe ceilalți şi intră în lupte 
pentru putere. 


NESĂNĂTOS 
Termeni cheie: 
Nivelul 7 Panicat 
Nedemn de încredere 
Se tem că prin acţiunile lor şi-au dăunat propriei siguranţe 
şi acest lucru poate fi adevărat. Comportamentul lor reactiv poate 
să le fi cauzat crize de-a lungul timpului, aşa că au şi mai puţină 
încredere în ei înşişi. Sunt panicaţi, deprimaţi şi neajutoraţi, astfel 
încât caută ceva care să-i salveze din această situaţie. 


Nivelul 8 Paranoic 
Sare la atac 
Devin atât de nesiguri pe ei şi disperaţi încât cred că ceilalți le 


vor distruge şi acea siguranţă pe care încă o mai au. Au idei ciudate 

despre lume şi temeri paranoice. Vorbesc încontinuu despre fricile 
lor obsesive şi s-ar putea să sară la atac înpotriva duşmanilor reali 


sau imaginari. 


Nivelul 9 Autodegradant 
Autodistructiv 
înţelegerea faptului că au tăcut lucruri pentru care vor fi aproape 
sigur pedepsiţi este prea dură pentru Devotaţii din acest nivel nesănătos. 
Vinovăţia şi ura faţă de ei înşişi îi conduc către autopedepsire, ceea 
ce îi face să se simtă dizgraţiaţi şi le prăbuşeşte orice realizare. Nu e 
neobişnuit să încerce să sc sinucidă pentru a obţine ajutor. 


SEMNALUL DE TREZIRE PENTRU TIPOLOGIA A ŞASEA: 
CĂUTAREA UNUI LUCRU SIGUR 
(GHIDARE ŞI SUSŢINERE DIN AFARA LOR) 


Devotaţii obişnuiţi sunt deseori îngrijoraţi când vine vorba de 
viitor. Pentru că au îndoieli serioase în privinţa propriei persoane 
şi a lumii, încep să caute un „lucru sigur” care să le garanteze 
siguranța - oricc de la o căsătorie la o slujbă, la un sistem de 
credinţe, la o reţea de prieteni, la o carte de ajutor. Cei mai mulţi 
dintre ei au chiar mai multe lucruri sigure - să fie acolo, în caz de 
nevoie. Ei sunt genul de persoane care pun deoparte pentru zilele 
negre şi investesc pentru viitor şi sunt loiali unei companii pentru 
a-şi asigura pensia. 

Mai simplu spus, Devotaţii caută garanții şi asigurări, 
încearcă să-şi adune toate şansele posibile de a supravieţui. Fi simt 
că viaţa este plină de pericole şi de lucruri neprevăzute, aşa că 
trebuie abordată cu atenţie şi cu aşteptări limitate. Au, bineînţeles, 
visele şi dorințele lor, dar se tem să facă ceva care le-ar zgudui 
siguranţa pe care şi-au clădit-o. („Mi-ar plăcea foarte mult să fiu 
actor, dar trebuie să ai ceva pe care să te bazezi.”) Devin mai 
preocupaţi de stabilirea şi menţinerea „plasei” de siguranță decât 
de urmărirea adevăratelor lor țeluri şi aspirații. 

Ei sunt din ce în ce mai preocupaţi de lucrurile sigure, 
de procedurile şi dc metodele cele mai comune (şi clare) de a 
rezolva problemele. A face lucrurile în felul în care au fost făcute 
dintotdeauna lc oferă un sentiment de greutate şi de trăinicie. Dacă 
au în spatele lor alţi oameni sau tradiția, simt că au susţinerea 
necesară pentru a merge înainte. De exemplu. Devotaţii ezită 
de obicei să lucreze cu o companie nouă sau cu una care pare 
promițătoare, dar e riscantă. Preferă un angajator care a fost testat 
de timp. în mod ironic, însă, când nu sunt siguri de situația lor, s-ar 
putea să acționeze impulsiv doar pentru a pune punct anxietăţii lor. 
Uneori acest lucru funcţionează - alteori le zdruncină siguranţa. 


„In ce pot să cred? 


SĂ ÎNDRĂZNEŞTI SĂ-ȚI URMEZI INIMA 


Devotaţii tind să rămână acolo unde se simt la adăpost, 
ratând multe posibilități de autodezvoltare şi de împlinire. 
Notează în Jurnalul creşterii interioare nişte momente din viaţa 
ta în care ai lăsat oportunităţi semnificative de a te dezvolta ca 
persoană să treacă pe lângă tine. De ce ai decis să faci aceasta? 
încrederea în propriile tale forte ar fi schimbat situaţia? 

Adu-ţi aminte de momentele în care ai îndrăznit să 
acționezi împotriva „bunului simț” şi să-ți asumi o provocare. 
Nu e vorba de acele dăți în care ai acționat impulsiv, ci de 
acelea în care ai ales în mod conştient să te pui la încercare. 
Care a fost rezultatul? Cum te-ai simţit atunci? Ai în acest 
moment zone din viaţă în care te opui dorințelor tale adevărate 
din teamă sau din îndoială? Ce poţi face altfel? 


Rolul social: Camaradul de încredere 


Devotaţii obişnuiţi vor să-şi întărească propriul sistem de 


susţinere, alianțele şi/sau poziţia faţă de autorităţi. Pentru aceasta. 

ei investesc cea mai mare parte a timpului şi energiei lor în 
angajamentele pe care şi le-au luat, sperând ca sacrificiile pe care 
le fac să Ic aducă siguranţă şi susținere mutuală. în mod similar, 
ca o apărare împotriva nesiguranței sau anxietăţii crescânde, se 
dăruiesc complet anumitor credinţe, fie că sunt politice, filozofice 
sau spirituale. 

Devotaţii se oferă mereu voluntari să fie „cei responsabili”. 
Lucrează mult timp pentru a se asigura că relația sau slujba sau 
credinţa în care au investit va continua să prospere şi să-i susțină. 
Aceasta va face să-şi pună mereu întrebări: profită cineva de ei? 
Vor ceilalți să fie în jurul lor doar pentru că muncesc cât muncesc? 
Ar fi la fel de iubiţi dacă ar înceta să mai facă atâtea lucruri? Astfel, 
a-şi juca propriul Rol Social le crează în mod ironic nesiguranță 
socială. 

Ei ar vrea o garanţie că dacă fac ceea ce trebuie să facă, atunci 
Dumnezeu (sau compania, sau familia) va avea grijă de ei. Ei cred 
că dacă ei şi aliaţii lor fac totul destul de atent şi de migălos, atunci 
toate evenimentele  neprevizibile şi potențial periculoase vor fi 
evitate sau controlate. Dar ţările se ridică şi cad şi chiar şi cele mai 
mari firme dau faliment sau au cicluri de creştere şi descreştere. 
Nimic din ceea ce ei fac în lumea exterioară nu-i va face să se simtă 
la adăpost dacă sunt nesiguri pe ei. 


„Poţi să laşi asta pe mine. " 


CE TE SUSŢINE? 


Examinează sistemele de „siguranţă socială” pe care ţi 

le-ai creat în viată. Te-au făcut să te simţi cu adevărat la 
adăpost? Ce anume te-au costat? Ce ai face dacă n-ai mai avea 
unul din ele? Gândeşte-te la toate lucrurile care te susţin în 
fiecare zi, dincolo de aceste investiţii ale timpului şi energiei 
tale. (Indiciu: tu ai crescut, procesat şi împachetat mâncarea pe 
care ai avut-o azi la masă?) 

Teama, Anxietatea şi îndoiala 


Chiar dacă nu este unul dintre cele şapte „Păcate Capitale” 
clasice, teama este compulsiunea (sau distorsiunea emoţională ascunsă) 
a Devotatului, pentru că rădăcina unei mari părți a comportamentului 
tipologiei a Şasea este bazată pe nesiguranţă şi pe reacţiile pe carc 
el le are la frică. Teama lui e vizibilă atunci când îşi face griji 
pentru siguranţa lui şi pentru posibilele probleme viitoare, dar se 
poate observa şi în neîncrederea în sine care pare să fie cronică, şi în 
anxietăţile față de ceilalți. Deşi Devotaţii pot să pară foarte sociabili 
şi prietenoși, ei au deseori teama profundă că vor fi abandonaţi, 
respinşi sau răniți. Se tem că vor face o greşeală care să le distrugă 
relaţiile şi că ceilalți se vor întoarce brusc împotriva lor. Astfel, o 
mare parte din sociabilitatea lor provine de fapt din dorința de a 
verifica dacă totul este în regulă. 

Spre deosebire de alte tipologii care-şi reprimă (sau cel puţin 
se distrag de la) temerile şi anxietăţile lor, Devotaţii par să fie 
mereu conştienţi de ele. Uneori se simt reîmprospătaţi de prezența 
lor, dar de cele mai multe ori sunt confuzi, vlăguiți şi descurajaţi. 
Totuşi, din afară nu par să fie chiar atât de afectaţi, deoarece o marc 
parte din anxietatea lor e internă. 

Dacă te uiţi la Laura, o avocată de succes, nu ţi-ai putea da 
seama ce fel de gânduri înspăimântătoare îi trec prin minte. 

îmi fac griji pentru tot felul de lucruri - cum ar fi să mi se strice 
acoperişul sau să fac pană la maşină - majoritatea dintre care s-ar 
putea întâmpla foarte rar sau care sunt complet imposibile. Trăiesc 
cu frica în mine în fiecare zi, minut de minut oră de oră. Această 
teamă se manifestă ca un fel e de neliniște, agitaţie şi grijă, deşi e 
rareori cu adevărat frică sau teroare. Aş spune că e o combinaţie 
între emoție, anxietate şi anticipație. In general cred că sunt o 
persoană pozitivă - dar când groaza şi pesimismul se fac simţite, 


intru pe o pantă ce merge rapid în jos. 


„Devin neliniştit şi apoi caut motive pentru aceasta. ” 

Devotaţii învaţă să reacționeze la teamă fie acceptând-o şi 
folosind-o, fie luptând împotriva ei. Unii sunt mai agresivi în 
abordare, iar alții sunt vizibil mai timizi. Asta nu înseamnă că 
există două tipuri de Devotaţi. Mai degrabă, unii se opun mai 
tare fricii lor decât alţii şi aceasta se petrece probabil din cauza 
mesajelor superegoului pe care le-au învăţat în copilărie. Unii au 
fost instruiți să fie mai duri şi au descoperit că se pot proteja fiind 
relativ agresivi. Alţii au fost învăţaţi să evite problemele şi să 
întoarcă celălalt obraz. 

Desigur, în majoritatea celor din tipologia a Şasea aceste 
două tendinţe coexistă, manifestându-se pe rând. Connie ştie prea 
bine aceasta. 

Mă simt ca un iepure înfricoşat care nu ştie încotro să o 
ia. Simt nevoia de a găsi curajul să mă mişc. Pe de altă parte, 
mă descurc bine când sunt într-o criză. Nu mă tem atunci. Când 
cineva pe care-l iubesc e atacat, ai grijă! Mă pun pe automat şi 
fug să-l apăr şi să-l salvez pe cel care are nevoie de mine. Dar a 
prelua conducerea sau a fi responsabilă pentru alții într-un mod în 
care trebuie să fiu calculată şi să rămân în mintea mea mă face să 
intru în panică. 


EXPLORAREA ANXIETĂŢILOR 


Poţi să-ţi notezi în Jurnalul creşterii interioare zece sau 
mai multe circumstanțe sau domenii în care te-ai obişnuit să te 
temi, să te nelinişteşti sau să te îndoieşti? 

Poţi să identifici anumite momente, persoane, locuri sau 
alte declanşatoare care-ţi crează tensiuni? Chiar dacă există o 
componentă clar negativă a acestor stări, poţi să descoperi şi 
o răsplată pozitivă pe care s-ar putea să o cauţi - cum ar fi 
să câştigi simpatia celorlalți sau protecţia lor? Cum îţi arăţi 
nemulțumirea? Cum te-ai simţi dacă te-ai comporta altfel decât 
până acum? Ce crezi că ai avea de câştigat? Ce ai avea de 


pierdut? 

Căutarea Susţinerii Pentru A Obține Independenţă 


„ O mână o spală pe alta. ” 


Deşi Devotaţii vor să fie susținuți de către ceilalţi, nu vor să se 
simtă înghesuiți de nimeni şi li se pare neplăcut când cineva începe 
să-i copleşească cu prea multă atenţie sau stând mereu cu ei. Vor să 
fie la distanţă de ceilalți, ştiind că aceia vor fi acolo pentru ei. 

In mod paradoxal, ei riscă să ajungă dependenţi de cineva 
pentru a fi independenţi. S-ar putea să se comporte ca o fată care, 
disperată să plece din casa în care a crescut şi în care se simte călcată în 
picioare, se căsătoreşte cu un bărbat posesiv, care vrea să-i controleze 
fiecare mişcare. Anxietatea îi face să sară prea repede într-o soluţie 
aparentă, ca un întreprinzător care renunţă la slujbă pentru a-şi începe 
propria afacere, ca apoi să se simtă şi mai stresat de investitorii care-i 
cer prea mult şi de legislaţia pe care trebuie să o respecte. 

Ironia e că cu cât se simt mai nesiguri pe ei, cu atât mai 
tare se bazează pe susţinerea exterioară şi cu atât mai tare îşi pierd 
independenţa. Dacă încrederea pe care o au în ei înşişi le este puternic 
zdruncinată, pot deveni atât de puternic dependenţi de cineva sau de 
un sistem de credințe încât nu-şi pot imagina cum ar fi să trăiască 
tară acea persoană sau acel sistem. In alte cazuri, pot să-şi dezvolte o 
mentalitate „de asediu”, crezând că ceilalți vor să le facă rău sau să-i 
exploateze. Aceste suspiciuni îi pot conduce către izolare socială. 


VINDECA REA „ AMNEZIEI SUCCESUL UI" 


Eşti mult mai capabil decât crezi. Toată lumea are nevoie 
de sprijin şi de ajutor din când în când, dar tu îţi subestimezi 
deseori contribuţia pe care o ai în viaţa celorlalți. Fă o listă 
cu modurile în care i-ai ajutat pe cei importanți din viaţa ta. 
Fă apoi o altă listă cu modurile în care te-ai ajutat pe tine. 
în această a doua listă, include acele realizări importante care 
te-au făcut să te simţi bine cu tine însuti. Studiază aceste liste. 
Care e mai lungă? Cum te simţi faţă de fiecare dintre ele? 

Căutarea răspunsurilor 


Pentru ca simt că nu sc pot baza pe propria lor călăuzire 
interioară, Devotaţii caută de obicei răspunsuri la problemele lor în 
idei şi viziuni propuse de ceilalți. Ei nu acceptă însă tot ccea ce 
le iese în cale. Studiază cu mare atenţie ideile, le testează şi chiar 
şi după tot acest proces le pot înlocui cu altele. Cei care sunt mai 
nesiguri pe ei vor tinde într-adevăr să accepte pur şi simplu ideile 
celorlalți, dar chiar şi atunci pot să opună rezistenţă şi să le conteste 
agresiv. Oricum ar fi, întâi vor căuta în afară pentru a găsi ceva în 
care să creadă. Dacă acel ceva eşuează, vor reacţiona împotriva lui şi 
vor căuta altceva. Pentru ei, îndoiala, punerea sub semnul întrebării, 
credinţa, căutarea, scepticismul şi rezistenţa sunt mereu acolo. 

In general, Devotaţii tind să nu se încreadă într-o autoritate 
până când nu sunt asiguraţi că aceasta e binevoitoare şi „ştie despre 
ce vorbeşte”. Insă odată ce ei simt că au găsit o autoritate „bună”, 
se identifică puternic cu ea şi îi adoptă valorile şi învățăturile. 
(Dacă şeful îi place, se vor simţi foarte bine. Dacă descoperă un 
nou mentor care pare să fie înţelept şi gata să-i ajute, sunt încântați. 
Dacă găsesc un sistem politic sau conducător care pare demn de 
încredere, pot să se implice foarte tare.) Dar nu sunt niciodată 
cu adevărat convinşi: au îndoieli care le dau târcoale şi pe care 
deseori încearcă să le alunge, afirmându-şi cu şi mai multă tărie 
viziunile adoptate. 

încearcă de multe ori să-şi rezolve problema găsirii răspunsurilor 
„corecte” aliniindu-se mai multor autorităţi şi sisteme. Pot să creadă 
într-un sistem religios, să aibă convingeri politice puternice, să 
asculte părerile soţilor sau soțiilor, să ia lecţii de la instructorul de 
fitness şi să citească din scoarță în scoarță cărţi de într-ajutorare 
pentru a da de mai multe sfaturi. Dacă aceste mesaje şi învățături 
diferite intră în conflict, Devotaţii ajung acolo de unde au pornit - 
încearcă din greu să decidă cc să facă. 

Astfel, ei sunt foarte atenţi şi sceptici când vine vorba de a 
adopta noi credinţe sau de a intra în orice fel de relație. Ei sunt 
conştienţi dc intensitatea implicării lor şi vor să evite să facă vreo 

greşeală. Dacă au vreun motiv să suspecteze că respectiva autoritate 
ar fi nedreaptă sau lipsită de înţelepciune, încep imediat să se 
îndoiască şi pot să se revolte sau să respingă ideile pe care înainte 
le acceptau cu braţele deschise. Desigur, nu vor găsi niciun sistem 
de credinţe şi nicio relaţie care să le ofere întotdeauna ghidare sau 
susținere perfectă. Până când devin conştienţi de acest lucru, ei trec 
prin tot acest joc al încrederii şi îndoielii din nou şi din nou. 


„A deveni conştient nu e un lucru uşor Propria mea viaţă 
a fost mult mai simplă înainte să aflu mai multe despre înţelesul 
profund al faptului de a alege şi despre puterea alegerii care 
însoţeşte responsabilitatea. Poate părea mult mai uşor pe moment 
să laşi răspunderea pe umerii celorlalți, însă odată ce ştii mai 
bine cum stau lucrurile, nu poți să te păcăleşti singur prea mult 
timp. ” 
CAROLINE MYSS 


PUNEREA LA ÎNDOIALĂ A RĂDĂCINILOR CREDINȚELOR TALE 


De unde vine sistemul tău de credințe? Este el bazat pe 
propriile tale experienţe sau pe autoritatea prietenilor de încredere, 
mentorilor, cărților şi învățăturilor? Cum evaluezi adevărul sau 
falsitatea unei credinţe? 


Căutarea Structurii şi a Principiilor 


Devotaţilor le displace să audă prea multe opinii. Se simt mai 
bine în domenii cu proceduri, principii şi reguli bine definite, cum ar 
fi dreptul sau contabilitatea, sau predând în universităţi. Când lucrurile 
care li se cer sunt clare, pot să fie foarte buni în a crea structuri şi 
organizaţii - deseori fiind conducătorii unui grup sau unei corporaţii 
care este guvernată în unanimitate. însă nu toţi Devotaţii se simt bine 
în organizaţii, dată fiind suspiciunea lor faţă de autorităţi. 

Mulţi dintre ei sunt foarte flexibili şi creativi când se află la 


adăpostul graniţelor cunoscute. Pentru ei nu este mai restrictiv să se 

descurce între regulile unei organizaţii decât să joace tenis cu fileul 
ridicat sau să citească o carte de la început. In ceea ce-i priveşte, 
lucrurile au o ordine naturală şi sunt de obicei mulţumiţi să lucreze 
în ea - atâta timp cât au posibilitatea de a o ignora. (S-ar putea să 
nu folosească niciodată această posibilitate, dar totuşi vor ca ea să 
existe.) Chiar şi artiştii, scriitorii, terapeuţii sau alţi indivizi creativi 
din tipologia a Şasea preferă să lucreze cu forme deja stabilite (sonate, 
haiku, muzică blues sau country) şi se simt liberi în aceste structuri. 

Ei se simt mai în siguranţă atunci când ştiu aproximativ la ce 
să se aştepte, aşa că în mod normal le displac schimbările bruşte. 
Minţile lor pline de teamă sunt liniştite când dau de o anumită 
previzibilitate. 

Annabelle, o terapeută, spune: 

Sunt o ființă a obişnuinţelor şi rutinei. De fiecare dată când 
îmi creez în mod deliberat un obicei, am un lucru în minus la 
care trebuie să mă gândesc. Altfel, aş folosi mai multă energie 
pentru a mă decide. Urăsc schimbările. îmi zvâcneşte piciorul de 
fiecare dată când mă gândesc la ele. Ele înseamnă că viitorul va 
fi altfel decât trecutul. Partea bună e că mă pot adapta atunci 
când lucrurile devin previzibile din nou sau când îmi stabilesc un 
sistem. De exemplu, merg de fiecare dată la aceeaşi benzinărie. 
Dacă nu aş avea obiceiul ăsta, m-aş învârti de jur împrejur în 
capul meu, întrebăndu-mă când şi unde să mă opresc. 


A A VEA ÎNCREDERE ÎN PROPRIA TA 
CUNOAŞTERE INTERIOARĂ 


Observă-te atunci când tu sau cineva din jurul tău se întreabă 
ce să facă într-o situaţie. De exemplu, poate fi vorba de o 
problemă la servici, sau de un prieten care vine la tine cu o 
dificultate în căsătorie. Observă cum abordezi problema. Te bazezi 
pe antecedente? („Politica organizaţiei noastre spune că...” sau 
„învăţătura mea spirituală zice că...”) Sau te foloseşti de propria ta 
inteligenţă - în special de cea a inimii şi instinctelor tale? 


ÎNŢELEPCI UNEA ENEA GRA MEI 


Asumarea Prea Multor Responsabilităţi 
şi „Acoperirea Tuturor Zonelor" 


Devotaţii încearcă să-şi îndeplinească responsabilitățile față 
de multe persoane în tot felul situații, dar până la urmă descoperă 
că le este imposibil să-i satisfacă pe toți. Atunci devin ca Micul 
Olandez care a acoperit toate găurile din dig cu degetele pentru ca 
apa să nu mai curgă prin el şi să inunde. Se simt mult prea întinşi 
şi au senzaţia că ceilalţi profită de ei. 

De exemplu, un Devotat poate afla când e la servici că soția sa 
a făcut rezervări la un restaurant elegant - „doar pentru noi doi” - 
vineri seara. El, vrând să întărească siguranţa pe care o are în căsătorie, 
acceptă şi se pregăteşte de o seară plăcută. în acest moment, apare 
şeful, care, cunoscându-l ca un angajat de încredere şi muncitor, îl 
întreabă dacă poate rămâne vineri seara pentru a lucra la un proiect 
urgent pentru luni dimineaţă. Nevrând să-l dezamăgească pe şef sau 
să intre în conflict cu el, acceptă să rămână până mai târziu, încercând 
să-şi dea scama ce să-i spună soţiei şi înghițind în sec. Mai târziu, un 
prieten îl sună să-i amintească de o întâlnire tăcută de săptămâna 
precedentă pentru un joc de cărți vineri seara. Devotatul e acum în 
dificultate. Pentru că s-a angajat să facă prea multe lucruri - încercând 
să acopere toate zonele - nu poate să nu dezamăgească pe cineva. 

El va tremura de teama că toţi se vor supăra pe el, deşi s-ar 
putea să nu verifice să vadă dacă acest lucru este adevărat. Nu 
contează, mintea lui anxioasă va umple golurile cu imagini tenbile 
şi plângeri sau văicăreli imaginare. Se simte stresat „blestemat 
dacă da, blestemat dacă ba”. Devine iritat, simte că se vrea prea 
mult de la el; nu poate să facă tot ceea ce ei doresc! 


„ Blestemat dacă da, blestemat dacă ba. ” 


A FI ACOLO PENTRU TOATĂ LUMEA 


Observă acele zone din viata ta în care tinzi să-ti asumi 
prea multe responsabilităţi. Care e motivaţia ta pentru a face 

acest lucru? Ce te-a oprit să spui „nu” atunci când ai devenit 
prea înghesuit? Ce efect a avut această asumare pentru tine? Dar 
pentru ceilalţi? 


Comitetul Interior 


Dacă persoanele din tipologia Unu au un critic puternic în 
mintea lor, Devotaţii au un întreg comitet. Deseori, ei privesc 
situația în care se află din perspectiva răspunsurilor date de acesta. 
(„Oare să mă angajez aici? Ce-ar spune Julie? Ea sigur ar fi de 
acord, dar tata ar fi împotrivă. Pe de altă parte, cartea aia spunea 
că...) Aşa că, atunci când trebuie să ia o decizie, Devotaţii se simt 
prinşi între diferite voci interioare care se ceartă pentru o poziţie 
sau alta şi pentru responsabilități. Uneori cea mai puternică voce 
va câştiga; alteori, rămân în încurcătură şi amână lucrurile. Cei din 
tipologia a Şasea ar putea descoperi că sunt incapabili să încheie o 
acţiune sau să ia o decizie finală pentru că nu se pot opri să nu se 
îndoiască de hotărârea luată. 

Rezultatul e că se simt deseori indecişi. Deşi s-ar putea să aibă 
sentimente puternice în legătură cu ceea ce fac, nu sunt siguri că ştiu 
care e cel mai bun fel de a acționa. Fiecare alegere cheamă la întrunire 
comitetul interior, care îi poate face pe Devotaţi să alerge în cerc. Pe 
de altă parte, în cazul problemelor foarte importante (cum ar fi unde să 
locuiască sau ce religie să urmeze), ei au de obicei păreri puternice şi 
pot fi chiar inflexibili. Asta se petrece pentru că şi-au rezolvat îndoielile 
în trecut şi au ajuns la o concluzie pe care o urmează cu stricteţe. 
Prin contrast, tind să sară înainte şi înapoi când vine vorba de micile 
decizii ale vieţii, care îi fac mereu să se îndoiască. („Să iau cartofi 
prăjiți sau pizza?”) Conversaţia lor interioară este interminabilă. Le 
răpeşte liniştea interioară, blocându-le călăuzirea interioară Esenţială. 
Devotaţii trebuie să-şi concedieze comitetul interior. 


CONCEDIEREA COMITETULUI INTERIOR 


Eşti conştient că ai un comitet interior? Cine se află în el? 


în trecut, când ai încercat să-ţi imaginezi răspunsurile aliaților 

tăi şi ale autorităţilor, ai reuşit să le ghiceşti cu adevărat sau 


te-ai înşelat? 


Vigilenţa, Suspiciunea şi Catastrofizarea 


Din cauza faptului că simt că nu au destulă susţinere, Devotaţii 
îşi dezvoltă extraordinar de puternic sensibilitatea la semnalele 
periculoase. Acest lucru este şi mai adevărat dacă au crescut 
într-un mediu nesigur sau instabil, sau dacă au fost traumatizați în 
vreun fel. Chiar dacă această atenţie continuă poate să fie foarte 
utilă şi chiar să salveze viaţa cuiva, mulți Devotaţi rămân însă 
hipervigilenți, chiar şi atunci când nu există niciun fel de pericol 
în jur. Nu pot niciodată să se relaxeze, nu se simt niciodată în 
siguranţă. Privirea lor e agitată, scanând totul înjur după probleme 
şi riscuri potenţiale. (Mulţi dintre ei au recunoscut că sunt mereu 
conştienţi de ieşirea din orice cameră în care s-ar afla şi de toate 
obstacolele peste care trebuie să treacă pentru a ajunge la ea.) 
Această relație cu lumea poate fi extrem de stresantă şi în timp le 
poate chiar schimba felul în carc funcționează mintea. Mai mult, 
ea le va modela imaginaţia, care îi va face să se aştepte mereu la 
pericole şi întâmplări nefericite. 

Joseph cunoaşte această stare foarte bine. 

A fi un Devotat este ca şi cum ai simţi mereu cunt cerul e pe 
cale să-ți cadă în cap. Viziunea mea despre lume este colorată de 
un sentiment constant că în curând se va petrece ceva rău. Din 
clipa în care mă trezesc dimineaţa, studiez tot ceea ce văd sau simt, 
atât în interior, cât şi în exterior, ca să văd dacă e vreo problemă... 
Viaţa e ca un accident pe cale să se petreacă. Chiar şi în cele mai 
frumoase momente, singura întrebare pe care mi-o pun e când o 
vor lua lucrurile pe panta greşită. 


„Ce pun ăştia la cale?" 


Devotaţii obişnuiţi pot deveni de asemenea foarte pesimişti 
şi posaci. E posibil să aibă o părere foarte proastă despre ei înşişi 

sau o „amnezie” când vine vorba de realizările şi succesele lor din 
trecut. E ca şi cum nimic din ceea ce au realizat până atunci nu-i 
poate convinge că vor ti capabili să se descurce bine cu problemele 
pe care le au - şi ei văd probleme peste tot. 

Annabelle descrie tensiunea pe care o trăieşte din această cauză. 

Când sunt pasageră într-o maşină, mă uit în față să văd ce 
Jac ceilalți. Observ posibilitatea de a se petrece ceva rău şi-mi 
imaginez o tragedie. îmi bate inima tare, respir greu, imaginația 
îmi fuge de sub control - nu există nicio scăpare! Nu se petrece 
nimic. Trec la următoarea posibilitate. E ceva automat să creez un 
dezastru în mintea mea. Pot să fac asta ore în şir, apoi să observ 
ce fac şi să mă opresc, dar destul de curând sunt prinsă din nou în 
aceeaşi acțiune. 

Devotații simt că orice întâmplare neplăcută poate să-i ruineze. 
Fac munți din muşuroaie şi pot să vină cu toate posibilitățile de 
eşuare ale unui proiect. Normal, asta le afectează atitudinea când 
sunt la muncă, dar şi relațiile personale. Micile neînțelegeri sau 
diferențe de opinie pot să îi indice unei Devotate că va fi abandonată, 
sau că prietenii şi susținătorii ei s-au întors împotriva ei. Dacă această 
tendință nu e controlată, poate să le zguduie relațiile importante sau 
să le declanşeze reacții paranoice la ceea ce ei percep ca nedreptăți 
îndreptate împotriva lor. 


DEPĂŞIREA PESIMISMULUI 


învață să îţi dai seama când ai de a face cu un pericol 
real şi când cu unul potențial. Cât de des te aştepţi la rezultate 
neplăcute? Ai probleme în a crede că lucrurile se vor rezolva cu 
bine? Alegi să te gândeşti la probleme sau e un reflex? Chiar 
dacă te poate ajuta să-ți imaginezi viitorul, de obicei această 
acțiune te îndepărtează de realitatea prezentă, care e aici şi acum 
- singurul loc în care poți găsi stabilitatea şi călăuzirea pentru a 
trece la momentul următor. 

Victimizarca şi Tendinţa de a Da Vina pe Alţii 


Devotaţii pot să îşi manifeste neliniştile plângându-se şi dând 
vina pe alţii până când ajung să se simtă incapabili să facă ei înşişi 
ceva constructiv. Acest lucru e cu atât mai adevărat cu cât se tem 
mai tare că o persoană cu autoritate îi va certa sau pedepsi în vreun 
fel pentru eşecurile lor. 

Tendinţa de a da vina pe ceilalți poate apărea în situația 
comună din copilărie în care părintele vine acasă şi descoperă o vază 
spartă. Când întreabă cine e responsabil, copilul Devotat răspunde: 
„Debbie! Şi ştii ce? Debbie a făcut mizerie sus şi mi-a spus un 
cuvânt urât!” 

Ca adulţi, Devotaţii îşi descarcă stresul plângându-se unei 
părți terţe de oamenii de care sunt frustraţi. Pentru mulţi dintre ei, 
masa de seară este locul favorit pentru a-şi exprima dezamăgirile 
de la muncă sau pentru a fumega pe marginea incompetenţei cuiva. 
Activităţi similare au loc în jurul aparatelor de cafea dc la birou sau 
la bar, după muncă. Mai simplu spus, Devotaţii se simt victimizaţi 
şi de multe ori au tendinţa de a se plânge fără a face ceva pentru 
a Schimba situaţia. în timp, acest lucru le creşte impresia că ar fi 
victime, ducând deseori la paranoia şi la metode de „rezolvare a 


problemelor” din registrul nesănătos. 


„Sunt îngrozitor de supărat şi nu mai suport! ” 


DE CE ÎMI DISTRUGE TOA TÄ LUMEA VIA A ? 


Cât de des te plângi în conversațiile pe care le porți? De 
muncă, de relaţii, de copii, de părinţi, de echipa sportivă, de 
politică, de oraş sau chiar de vreme? Când te plângi de cineva, 
ai discutat înainte situaţia cu celălalt? Pe cine sau pe ce dai vina 
pentru problemele din viaţa ta? 

REACȚIA LA STRES: ŞASELE TRECE ÎN TREI 


După cum am observat, Devotaţii îşi investesc tară încetare 
timpul şi energia în „sistemele de siguranță”. Cînd trec printr-un 
stres mai puternic decât sunt în mod normal capabili să suporte, 
cei din tipologia a Şasea pot să treacă înspre tipologia a Treia şi 
să devină şi mai implicaţi, eventual chiar dependenţi de muncă. 
Fac eforturi în plus pentru a ajunge să facă parte dintre ceilalți 
şi se adaptează la ceea ce e în jur, străduindu-se să fie adevărate 
exemple în tot ceea ce realizează pentru a-şi menţine poziția socială 
şi financiară. Astfel, ei devin mai conştienţi de felul în care arată în 
faţa celorlalţi, dezvoltându-şi jargonul, gesturile şi o imagine perfectă 
pentru a fi acceptaţi de cei din jur. Speră ca astfel să câştige aprecicrea 
celorlalți şi să evite respingerea. Totuşi, cei din jur descoperă deseori 
calitatea forțată a prieteniei sau a profesionalismului lor, facându-i 
să se întrebe ce pun Devotaţii la cale. 

Ca şi Competitivii, Devotaţii pot să ajungă să se ia la întrecere cu 
ceilalți, deşi deseori prin identificare cu un grup sau cu o credinţă (0 
echipă de fotbal preferată, compania, şcoala, naționalitatea, religia). Pot 
de asemenea să devină lăudăroşi, adoptând o atitudine condescentă, 
dispreţuindu-i pe ceilalți şi subliniindu-şi propria superioritate într-o 
încercare disperată de a se apăra împotriva părerii proaste pe care o 
au despre ci înşişi şi împotriva sentimentelor de inferioritate. Pot să 
mintă despre societatea din care au venit, despre educaţia pe care 
au primit-o, să se autoexploateze sau să-i exploateze pe alţii, sau să 
dorească mai presus de orice să triumfe asupra unui grup rival sau 
asupra unei ideologii. 


STEAGUL ROȘU: DEVOTATUL LA ANAGHIE 


Dacă cei din tipologia a Şasea se simt foarte stresaţi pe o 
perioadă mai lungă de timp, dacă au suferit o criză serioasă tară 
să fie susținuți sau să se poată ajuta singuri, sau dacă au suferit 
de abuzuri cronice în copilărie, s-ar putea să treacă punctul critic 
spre aspectele nesănătoase ale tipologiei lor. Aceasta îi poate 

face să-şi dea seama, în mod neplăcut, că acţiunile războinice 
sau reacţiile defensive pe care le au le dăunează de fapt propriei 
siguranţe. 

Dacă Devotaţii pot să recunoască adevărul din temerile lor, 
pot să-şi schimbe viața şi să meargă înspre libertate. Pe de altă 
parte, pot deveni şi mai panicaţi şi să aibă reacţii puternice: „Voi 
face totul pentru tine! Nu mă părăsi!” sau, la cealaltă extremă: 
„Le va părea rău că s-au pus cu mine!” Dacă ei persistă în aceste 
acţiuni, ar putea trece în nivelele nesănătoase ale tipologiei. 

Dacă tu sau cineva pe care-l cunoşti are următoarele simptome 
pentru o perioadă lungă - mai mult de câteva săptămâni - e indicat 
să căutați pe cineva care să vă ofere consiliere, terapie sau orice fel 


de susținere. 


SEMNALE DE ALARMĂ 


PATOLOGII LE POSIBILE: Paranoică, dependentă, tulburări de 
personalitate borderline, tulburări disociative şi comportamente 


pasiv-agresive, atacuri intense de anxietate 


e Puternice atacuri de panică şi de anxietate 

e Sentimente acute de inferioritate şi depresie cronică 

e Teama constantă de a pierde susţinerea celorlalți 

e Alternarea dintre dependenţă şi gesturi impulsive de sfidare 

e Ataşamentul faţă de relaţii abuzive şi asocierea cu persoane 
dubioase 

e Suspiciune dusă la extrem şi paranoia 

e Atacarea verbală isterică a unor persoane care li se par duşmani 


ELEMENTE PRACTICE CARE AJUTĂ PERSOANELE DIN 
TIPOLOGIA CINCI SĂ SE TRANSFORME: 


e  Observă cât timp petreci încercând să-ți dai seama cum să 


te descurci cu posibile probleme viitoare. Câte dintre aceste 

evenimente pe care ți le imaginezi au loc cu adevărat? Observă 
de asemenea cum te împiedică această activitate mentală să 
te descurci cu problemele pe care le ai acum. Dacă îţi faci 
griji încontinuu pentru o întâlnire care va avea loc mâine 
sau săptămâna viitoare, e mult mai posibil să uiţi să dai un 
telefon important - sau chiar să treci cu vederea un semnal de 
alarmă important. Liniştirea minţii prin practici de meditaţie 
disciplinate, în special cele care se focalizează asupra corpului, 
pot să-i ajute pe Devotaţi să reducă la tăcere corul de voci care 
li se învârt în cap. Ţine minte, de obicei cunoaşterea interioară 
nu vorbeşte folosind cuvinte. 

e Tinzi să ai dificultăţi în a te bucura de acele momente în care 
îti îndeplineşti obiectivele fară să fii imediat cuprins de alte 
frici - chiar te temi de reacţiile adverse pe care ceilalți le pot 
avea faţă de succesul tău! Când realizezi ceva, fie că e vorba de 
un lucru mărunt sau de unul măreț, opreşte-te destul cât să te 
relaxezi, să respiri şi să savurezi momentul. Inspiră sentimentul 
de competenţă. Ţine minte această senzaţie. Te va ajuta să 
vezi moduri în care să te susţii pe tine însuţi şi în care îi ajuţi 
pe ceilalți cu adevărat. Această amintire te va ajuta în acele 
momente în care te îndoieşti de capacitatea ta de a te descurca. 

e începe să observi în ce ai încredere şi cum ajungi să iei o 
decizie. Observă în special procedurile şi aliații către care te 
întorci în mod automat când nu eşti sigur pe tine. De ce simţi 
că ceilalti vor şti mai bine decât tine ce să facă? Observă-ţi 
de asemenea supărarea şi respingerea pe care le simţi faţă de 
ei cînd e clar că nu au răspunsurile pe care le cauţi. Poţi să 
eviți aceste situaţii întorcându-te mai mult către ceea ce îți 
spun instinctele şi inima. S-ar putea ca multe voci interioare să 
strige, dar trebuie să înţelegi că sunt apecte înfricoşătoare ale 
imaginației şi superegoului tău şi nimic mai mult. Cu cât vezi 
mai mult acest adevăr, cu atât mai tare ţi se va linişti mintea şi vei 
descoperi care este cea mai bună cale pe care o poţi urma. 

e Chiar dacă vrei să-i ajuţi pe toți cei din viaţa ta şi să fu 
mereu disponibil pentru ei, tinzi să te autosabotezi crezând că 

propria ta dezvoltare nu merită efortul. Această tendință poate 
fi exacerbată de teama de schimbare, de păşit în necunoscut, 
îndrăzneşte să-ţi asumi riscuri, în special când vine vorba de a 
ieşi din zonele cunoscute, în care te simţi la adăpost. Când vine 
vorba de a explora problemele dificile, te poate ajuta foarte tare 
să fii susținut de un terapeut în care ai încredere sau de un grup 
spiritual cu care să lucrezi. Dar ţine minte, în cele din urmă 
e nevoie de propriul tău curaj şi de propria ta putere pentru a 
merge înainte. 

e Caută diversitatea şi varietatea. Sigur, îţi plac plăcintele, dar 
poate poţi să încerci şi tortul de ciocolată. îți place baschetul, 
dar poate mai găseşti un sport sau o activitate interesantă. 
Interacţionând din când în când cu oameni din lumi foarte 
diferite, cu viziuni complet deosebite de ale tale, vei învăța mai 
multe despre lume şi despre tine însuţi. Toate acestea nu sunt 
deloc amenințătoare sau periculoase, ci te vor ajuta să-ţi creşti 
foarte mult baza susţinerii şi confortul în care trăieşti. 

e învaţă să rămâi în linişte, singur cu tine, din când în când. 
Prin aceasta, nu vrem să spunem că ar fi cazul să stai în faţa 
televizorului cu orele, ci să îți aloci un timp în care să fii cu tine 
însuţi într-un fel simplu. Beneficiezi puternic din contactul cu 
natura. Plimbă-te, ocupă-te de grădină, înoată, meditează - şi 
mai presus de toate, nu folosi acest timp pentru a-ţi face griji, a 
te agita şi a face strategii pentru muncă sau relaţii. Acestea sunt 
momente în care să înveţi să te simţi mai bine doar Fiind. Dacă 
ajungi în contact cu ceea ce e în jurul tău şi cu senzațiile oferite 
de propriul tău corp, mintea ta se va linişti de la sine. 


VALORIFICAREA PUNCTELOR FORTE 
ALF TIPOLOGIEI ŞASE 


Devotaţii din nivelele sănătoase au o rezistență extraordinară şi 
îşi ating obiectivele prin eforturi ferme şi persistente. les mai puţin 
în evidenţă decât unele dintre celelalte tipologii şi cred în zicala 


„Succesul e 10 la sută inspirație şi 90 la sută transpiraţie.” Sunt 

atenți la detalii şi tind să se apropie de probleme metodic şi cu 
atenţie. Organizează resursele, stabilesc prioritățile şi supraveghează 
proiectele, simțind că valoarea lor personală e stabilită de calitatea 
muncii pe care o depun. Respectă dăruirea şi munca bine făcută şi 
fac tot posibilul ca şi ei să ofere asta la rândul lor. 

Din cauza vigilenţei lor constante şi a sensibilităţii la semnalele 
de alarmă, Devotaţii pot de asemenea să prevadă problemele şi să 
le elimine înainte de a apărea. Fac asta în mod natural şi observând 
riscurile potenţiale şi neregularităţile se salvează deseori pe ei înşişi, 
pe cei dragi sau companiile din care fac parte de la multe dificultăți. 
Se simt bine când se află deasupra situației, pentru ca lumea lor să 
fie pe cât posibil lipsită de greutăţi. E tipic pentru ei să aibă asigurări 
şi să-şi plătească din timp facturile. 

Le place să înveţe şi să se gândească la tot felul de lucruri, dar 
doar în cadrul domeniilor cunoscute sau pe care pot să ajungă uşor 
să le cunoască. Apreciază sistemele autodefinite, cum ar fi dreptul, 
contabilitatea, ingineria, limbile străine şi ştiinţa, în care pot ajunge să 
găsească răspunsuri clare. Astfel, devin excelenți în a lucra în domenii 
care implică analiza atentă şi capacitatea de a urmări variabilele. 
Hărnicia de care dau dovadă poate să-i atenționeze de discrepanţele 
din sisteme, de problemele potențiale sau de lipsa de acuratețe sau 
contradicţiile din ceea ce spun ceilalți. Lumea academică, de exemplu, 
susține multe din valorile Devotaţilor: observarea structurilor şi 
formelor, referirea la autorități din domeniu prin citări sau însemnări 
pe marginea textului, analiză atentă şi gândire sistematică. 

Cei din tipologia a Şasea sunt uimitori prin capacitatea lor de a 
lucra pentru binele comun tară a simţi nevoia de a fi eroi. Ei întreabă 
de ce e nevoie şi apoi realizează acel lucru, simțind că fac parte 
din ceva care transcende interesele lor personale. Ne învaţă pe toţi 
despre beneficiile şi bucuria angajamentului, cooperării şi servirii. 
Devotaţii din nivelele sănătoase cred cu tărie în faptul că un grup 
care acţionează la unison pentru un anumit scop poate să reuşească 
să facă mai mult decât o persoană de una singură, în special în 
situaţiile în care oamenii trebuie să se alăture unii altora pentru a 
supravieţui - pentru a face rost de mâncare sau îmbrăcăminte, pentru 

a clădi o casă, pentru a îmbunătăţi comunitatea sau condițiile de 
muncă sau pentru a apăra un oraş sau o ţară. 

Chiar dacă Devotaţii din nivelele superioare sunt profund 
loiali şi dăruiți celorlalți, sunt de asemenea hotărâți să afle mai 
mult despre ei înşişi. In timp ce fac aceasta, de obicei îşi descoperă 
un talent neaşteptat în autoexprimare şi în creativitate. Dăruindu-se 
propriei lor creşteri interioare îi ajută să-şi întărească încrederea în 
sine şi să se vadă egali cu ceilalți - la fel de competenţi, la fel de 
demni de respect şi de răsplată, la fel de capabili să fie responsabili 
şi să se menţină pe poziţii în toate zonele vieţii. 

Pe calea sa către creştere, Connie şi-a găsit centrul din interiorul 
persoanei ei. 

Probabil că aspectul personalității mele care s-a schimbat cel 
mai mult este că acum pot să mă descurc de una singură. Ştiu că sunt 
bine, că lucrurile se vor termina cu bine. In cele mai bune momente 
ale mele, sunt puternică şi pot să am grijă nu numai de mine, ci şi 
de cei din jur. în loc de cincisprezece „autorități”, am acum doar 
unul sau doi prieteni de încredere - şi mă bazez pe propria mea 
înțelepciune. Sunt chiar şi lucruri pe care nu le împărtăşesc nimănui, 
înainte viaţa mea era ca o carte deschisă. Acum îmi ofer şi mie, dar şi 
altora, respectul cuvenit. 

Devotaţii din nivelele superioare sunt încrezători în propriile 
forţe pentru că au învăţat să-şi recunoască şi să-şi asculte propria lor 
călăuză interioară. Credinţa pe care o au în ei înşişi să manifestă deseori 
ca un curaj extraordinar şi în capacități de conducător. Acestea apar 
dintr-o înţelegere profundă a insecurităților şi slăbiciunilor celorlalți, 
care le răspund pozitiv, văzându-le sinceritatea şi dorinţa de a fi oneşti 
când vine vorba de propriile lor slăbiciuni. Aceşti Devotaţi cred în 
egalitate, în faptul că într-adevăr nu există conducători şi conduşi, doar 
oameni cu diferite talente care găsesc moduri de a le combina pentru 
binele comun. Această dorinţă de a se angaja într-o acţiune, de a găsi 
un teren comun şi de a lucra pentru siguranţa şi beneficiul tuturor 


este un dar de care specia noastră are nevoie pentru a supravieţui. 
„Hai Să fim prieteni! * 

DIRECȚIA DE INTEGRARE: ŞASELE TRECE ÎN NOUĂ 


Devotaţii devin cu adevărat realizați învățând cum să îşi 
echilibreze instinctele şi să se ancoreze în trup la fel ca cei din 
nivele sănătoase ale tipologiei a Noua. Pentru a-şi găsi stabilitatea 
de care au nevoie, ei trebuie să se întoarcă spre susținerea stabilă a 
corpului lor: să se ancoreze în „aici şi acum”. Mulţi dintre ei sunt 
activi, chiar atletici, dar acest lucru nu înseamnă că sunt în contact 
cu senzațiile din fiecare clipă ale trupului. Faptul că se îngrijesc 
de trăirile lor senzoriale îi ajută să echilibreze tendinţa lor de a se 
gândi încontinuu şi le oferă altceva cu care se pot identifica. 

La început, centrarea în senzațiile fizice poate să-i facă să 
intre în panică sau să-i îngrozească, în special dacă au suferit 
traume în trecut. Nu este neobişnuit pentru cei care au fost abuzaţi 
să înceapă să tremure când îşi iau cu adevărat în primire corpurile. 
In astfel de momente, este important pentru ei să-şi dea seama 
că aceste reacții sunt felul în care trupul procesează temerile şi 
durerile din trecut şi nu sunt neapărat indicaţii ale pericolului 
din prezent. Dacă sunt capabili să îşi simtă propria persoană şi 
sentimentele de anxietate tară să reacționeze împotriva lor, încep 
să experimenteze o atitudine mai deschisă şi mai încrezătoare 
asupra vieţii. 

însă Devotaţii nu pot să-şi găsească această fermitate imitând 
trăsăturile celor din nivelele medii ale tipologiei a Noua. Dacă 
devin complacenţi, încearcă să rămână neobservaţi sau se implică în 
situaţii confortabile, reuşesc doar să se agaţe şi mai tare de ceilalți 
sau de activităţile care le oferă siguranță. Dacă încearcă să fie pasivi 
sau să accepte cam orice, nu vor reuşi să treacă peste anxietăţile 
lor, ci chiar ar putea să le facă mintea să fremete şi mai tare. Dar 
când devin capabili să rămână cu ei înşişi tară să reacționeze la teamă, 
încep să se simtă susținuți, nu numai de ceilalți sau de munca lor, 
ci chiar de faptul de A Fi. Simt bunăvoința vieţii şi ştiu că sunt în 
siguranță. Această realizare nu va fi bazată pe credință sau pe un 
truc al minţii, ci pe o cunoaştere interioară constantă şi tăcută care 
nu are nevoie de explicaţii sau de ajutor din afară. 

Din această situaţie în care sunt şi deschişi, şi ancoraţi în real, 
Devotaţii pot să recunoască legăturile comune pe care le au cu 
întreaga umanitate. îi acceptă pe ceilalți tară să le pese dacă viziunile 
sau stilul de viață pe care aceştia le au le sunt familiare sau nu. 
Sunt plini de un curaj care nu este o reacţie contrafobică faţă de 
teamă, ci care este o adevărată forță pe care ei o au şi care apare 
dintr-un sentiment de reală solidaritate interioară şi dintr-o conexiune 
profundă cu ei înşişi şi cu toate fiinţele vii. Astfel, Devotaţii aflați 
pe calea integrării pot să treacă prin încercări grozave, riscuri grave 
sau chiar tragedii păstrându-şi echilibrul interior şi calmul, ca nişte 
Mediatori sănătoşi. 


TRANSFORMAREA PERSONALITĂȚII ÎN ESENŢĂ 


Toate ființele umane au nevoie de susţinere şi siguranță pentru 
a supravieţui şi pentru a prospera, dar rareori ne dăm seama cu cât 
suntem într-adevăr ajutaţi. în afară de suportul din partea prietenilor 
şi celor dragi, am avut parte şi de susținerea celor care au crescut 
mâncarea pe care o gătim la cină, care ne-au făcut hainele, care 
lucrează pentru a ne asigura căldura şi lumina ş.a.m.d. Nimeni dintre 
cei care citesc această carte nu au fost vreodată cu adevărat lipsiţi 
de ajutor, dar personalitatea noastră, care se bazează pe îndepărtarea 
temerilor şi a sentimentelor de lipsă, nu poate să înţeleagă aceasta. 
Capacitatea de a recunoaşte şi de a răspunde inteligent la susţinerea 
interioară sau a lumii din jurul nostru, precum şi la călăuzirea 
Existenţei, poate fi realizată doar prin Prezenţă - prin centrarea în 
propria noastră natură. 

Alegerea greşită pe care o fac Devotaţii este de a-şi folosi 
mintea egotică speriată şi sceptică pentru a-şi da seama unde pot 
găsi cu adevărat călăuzire şi susținere. în mod ironic, cu cât îşi pun 
mai multe întrebări şi dezvoltă strategii mai complexe, cu atât se 
simt mai puţin siguri pe ei. în loc să le ofere siguranța pe care o 
caută, identificarea cu gândurile anxioase îi face să se simtă mai 
mici, lipsiţi de ajutor şi pierduţi în spaţiu. Pot să înceapă să se 


reconecteze la natura lor Esenţială doar văzând dincolo de felul lor 

speriat de a gândi. C'ând fac asta, îşi descoperă propria autoritate 
interioară şi încep să-şi dea seama că susţinerea pe care au căutat-o 
este pretutindeni şi mereu la dispoziţia lor. 


„Cănd mănânci un fruct, găndeşte-te la persoana care a 
plantat copacul. ” 
PROVERB VIETNAMEZ. 


„Nu poți depinde de nimeni. Nu există ghid, învăţător sau 
orice fel de autoritate. Exişti doar tu - relaţia ta cu ceilalți şi cu 
lumea - şi nimic altceva. ” 

KRISHNAMURTI 


Jenny, o terapeută trecută de 50 de ani care a trecut recent 
printr-o mastectomie, exprimă frumos această transformare. 

Cred că am devenit propria mea autoritate odată când am avut 
experiența cu mastectomia. Am devenit capabilă să primesc iubirea 
familiei şi prietenilor mei. Niciodată nu mă simţisem în siguranţă 
înainte. Ce dar frumos! A trebuit să devin propria mea autoritate 
pentru că era în joc propria mea supraviețuire şi pentru că nimeni nu 
ştie mai bine ce mă va ajuta decât eu însămi Mă simt minunat atunci 
când îmi permit să mă simt sănătoasă! Recent, mi-am focalizat 
atenția pe creşterea florilor în loc să mă strădui să smulg buruienile. 


29 


„ Vocile mele interioare ” - chestiile din vechiul meu superego doar 
mă ţin printre buruieni. 
Devotaţii ajung să sc transforme confruntându-şi teama de bază 

- dea fi lipsiți de sprijin sau călăuzire. Când fac aceasta, încep să 
experimenteze un spaţiu vast, gol din interiorul lor şi pot simţi uneori 
că sunt în cădere liberă prin el. Dacă pot tolera această senzaţie, 
acest spaţiu se poate schimba şi poate să apară solid sau să devină 
foarte strălucitor şi luminos - sau se poate transforma în foarte multe 
alte feluri. Devotaţii îşi dau apoi seama că spațiul interior pe care 
îl simt este de fapt chiar susținerea pe care o căutau. Este liber, 
deschis şi infinit de răbdător şi înţelept. Când acesta e prezent, se 
simt încrezători în propriile forţe, curajoşi şi foarte inteligenți - pe 
scurt, au toate acele calităţi pe care le căutau. 

DEZVĂLUIREA ESENŢEI 


In adâncul lor, Devotaţii îşi amintesc că universul e binevoitor şi 
că îi susține complet. Ştiu că sunt ancoraţi în Existenţă, că fac parte din 
Natura Divină şi că asupra lor se revarsă întotdeauna Graţia. 

Când minţile lor se liniştesc, ei simt un vast spaţiu interior care 
este Baza Existenţei. îşi dau seama că Esenţa este reală şi nu doar 
o idee; de fapt, este lucrul cel mai real din toată viaţa lor, fundația 
întregii lumi. Oamenii au asociat această pace interioară cu prezenţa 
lui Dumnezeu, care se manifestă în fiecare clipă, care este acolo în 
orice moment. Când Devotaţii trăiesc acest adevăr, se simt solizi, 
stabili şi susținuți, de parcă s-ar afla pe un pat de granit. îşi dau seama 
că această bază este singura siguranţă reală din viaţă şi că este locul 
din care izvorăşte curajul lor. 

Acesta este adevăratul înţeles al credinței, calitatea lor 
Esenţială. Credinţa nu este o convingere mentală, ci o cunoaştere 
reală, imediată, care vine din propriile trăiri. Credinţa fără experienţă 
este o convingere mentală. Credinţa cu experiență aduce o călăuzire 
sigură. O mare partă a personalităţii Devotaţilor se învârte în jurul 
efortului de a-şi recrea Calitatea Esenţială prin convingeri mentale şi 
de a găsi un înlocuitor pentru certitudinea că sunt deja în siguranţă, 
fiind expresii ale Divinului. Când Esenţa iese însă la iveală Devotaţii 
ştiu sigur că sunt ancoraţi în Fiinţă înr-un fel absolut şi perfect. Fiinţa 
îi susține pentru că ei fac parte din ea, iar ea face parte din ei pentru 
că nu poate să nu facă parte, deoarece ea există peste tot. 


Adună punctajele celor 15 propoziţii pentru Tipologia a 
Sasea. Rezultatul tău va fi între 15 şi 75. Următorul îndrumar 
te va ajuta să îţi descoperi sau să-ţi confirmi tipologia. 


e 15 Probabil că nu faci parte dintr-o tipologie complezentă 
(Unu, Doi sau Şase) 

e 15-30 Probabil că nu faci parte din tipologia a Şasea 

e 30-45 Probabil că ai aspecte ale tipologiei a Şasea sau un 
părinte în această tipologie 


e 45-60 Probabil că ai tipologia a Şasea ca şi component 

e 60-75 Faci probabil parte din tipologia a Şasea (dar poţi să 
faci parte totuşi din altă tipologie, dacă vezi că mai 


multe aspecte nu ţi se potrivesc) 


Cel mai des, cei din tipologia a Şasea pot să greşească 
identificăndu-se cu tipologiile a Patra, a Opta sau Unu. Cel 
mai des, cei din tipologiile Doua, a Cincea şi Unu pot să 
greşească identificăndu-se cu tipologia a Șasea. 

ENTUZIASTUL 

CEL CARE FACE MAI MULTE 
LUCRURI DEODATĂ 
COPILUL MINUNE 
DILETANTUL 
CUNOSCĂTORUL 


DĂTĂTORUL DE ENERGIE 


„Plăcerea este obiectul, datoria şi felul tuturor creaturilor 


» 


înzestrate cu rațiune. 
VOLTAIRE 


„ Nicio plăcere nu e rea prin ea însăşi; dar metodele prin care 
sunt obținute anumite plăceri provoacă dureri mult mai profunde 


decât plăcerea care derivă din ele. ” 
EPICUR 


» 


„Plăcerea vânătorii se termină odată cu prinderea prăzii. 
ABRAHAM LINCOLN 


„Cum este posibil să se pună problema acumulării sau 
posesiei, când singurul lucru de care un om are nevoie e să devină 


» 


- să fie şi să moară trăind din plin. 
SAINT-EXUPERY 


* în textul original cuvântul folosit este „The Enthusiast", în traducerea directă Entuziastul. 


Diversele şcoli de eneagramă au denumiri diferite pentru fiecare tipologie, de aceea mi-am 
permis să găsesc o denumire care să exprime în limba română cât mai fidel caracteristicile 
acestei tipologii, (n. tr.) 

TESTUL RISO-HUDSON 


DTA 
pentru 
Determinarea 
Tipologiei şi a 
Atitudini 


Notati fiecare dintre afirmaţiile următoare conform următoarei 
scări valorice: 


.. Deloc adevărat 
.. Rareori adevărat 
„„ Cât de cât adevărat 


„„ în general adevărat 


WU PB UNa 


.. Foarte adevărat 


_____ 1. îmi place foarte mult să călătoresc şi să descopăr mâncăruri 
noi, să cunosc oameni deosebiți şi să experimentez - cu alte 
cuvinte, să trăiesc din plin în vârtejul fabulos al vieții! 
_____2. Agenda mea e plină de obicei şi îmi place să fie aşa: n-o să 
las păianjenii să-şi ţeasă pânzele pe mine! 
____3. E mai important pentru mine să am parte de lucruri interesante 
şi variate decât să trăiesc confortabil - deşi voi trăi bine oricând 
mi se oferă ocazia. 
4. Mintea mea e foarte vorbăreaţă - uneori simt că mă 
gândesc la zece lucruri deodată! 
____ 5. Singurul lucru pe care nu pot să-l sufăr e să mă plictisesc 
- şi am foarte mare grijă să nu mă plictisesc vreodată. 
____ 6. Mă implic cu adevărat în relaţii, dar atunci când se termină, 
trec uşor mai departe. 
_____7. Sunt curios şi aventuros. De obicei sunt primul din grupul 
meu de prieteni care vrea să încerce ceva nou. 
_____ 8. Atunci când nu mă mai distrează să fac ceva, mă opresc. 
_____ 9. Nu sunt doar o persoană iubitoare de distracţie - am şi o 
faţetă serioasă, chiar întunecată, deşi nu-mi place să o arăt 
prea des. 

_____10. Sunt mai bun în a vedea imaginea de ansamblu decât de 
a lucra la detalii: îmi place mai mult să vin cu idei noi decât 
să mă implic în a le realiza. 

_____ 11. Când vreau cu adevărat ceva, găsesc de obicei o metodă 
de a obţine acel lucru. 

____12. Mi se mai întâmplă să fiu doborât, dar mă ridic repede! 

_____13. Una dintre problemele mele principale e că îmi fuge 
repede atenţia şi pot să ajung foarte împrăştiat. 

____14. Tind să cheltuiesc mai mult decât ar fi cazul. 

_____ 15. îmi place să am alţi oameni în jurul meu - atâta timp cât 
ŞI ei merg în aceeaşi direcţie ca mine. 


Vezi pag. 421 pentru rezultate 

e Teama de bază: să fie privat de cele necesare şi să sufere 

e Dorinţa de bază: să fie fericit, satisfăcut, împlinit 

e Mesajul superegoului: „Eşti bun sau destul de bun dacă ai 
parte de lucrurile de care ai nevoie.” 


Tipologia mereu ocupată, iubitoare de distracţie: 
Spontan, Nestatornic, Colecţionar şi împrăştiat 


Am numit tipologia a şaptea Generalistul deoarece persoanele 
care fac parte din ea sunt entuziaste când vine vorba de orice lucru 
care le intră în vizor. Privesc viaţa plini de curiozitate, optimism 
şi de un simţ al aventurii. Sunt ca nişte copii într-un magazin 
de jucării. Privesc lumea uimiţi şi absorbiți, dându-și seama ce 
comoară se află la picioarele lor. Generaliştii sunt cutezători şi vioi, 
urmărind ceea ce-şi doresc de la viaţă cu o hotărâre veselă. Au o 
calitate descrisă cel mai bine de cuvântul ebraic chutzpah - un fel 
de îndrăzneală obraznică. 

Deşi fac parte din Triada Gânditorilor, acest lucru nu este 
evident din prima clipă, deoarce tind să fie foarte practici şi să se 


387 


ÎNŢELEPCIUNEA ENEAGRAME! 


implice într-o mulțime de proiecte în orice moment. Gândirea lor 
este anticipativă: ei prevăd evenimente şi găsesc idei într-o clipă, 
plăcându-le mai mult activitățile care le stimulează mintea - care 
la rândul lor oferă şi mai multe lucruri pe care să le facă şi la care 
să se gândească. Ei nu sunt neapărat intelectuali sau puşi pe învăţat 
prin definiţie, deşi sunt deseori inteligenți şi pot să aibă o cultură 
largă, pe care să o exprime cu uşurinţă. Mintea lor trece rapid de 
la o idee la alta, ceea ce-i face să se descurce excelent când vine 
vorba de brainstorming şi de sintetizarea informaţiei. Generaliştii 
sunt absolut încântați de vâltoarea de idei care le trece prin minte 
şi de plăcerea de a fi spontani, preferând să aibă parte de viziuni 
de ansamblu sau de frenezia stadiilor de început ale unui proces 
creativ decât să pătrundă în profunzimile unui singur subiect. 

Devon, o femeie de afaceri care arc parte de mult succes, ne 
împărtăşeşte câteva dintre mecanismele sistemului de gândire ale 
unui Generalist. 

îmi place să fac liste. Nu le fac neapărat ca să ţin minte ceva, 
pentru că am o memorie grozavă. Mai degrabă vreau să-mi scot 
informaţia din cap, ca să nu mă mai gândesc la ea. De exemplu, 
am fost la un concert la care era greu să obţii bilete, care erau 
foarte scumpe. N-am putut să rămân. Eram chinuită de gânduri 
despre lucrurile pe care trebuia să fac. In cele din urmă, a trebuit 
să mă ridic şi să plec. A fost foarte neplăcut pentru persoana cu 
care mersesem şi am ratat un spectacol frumos. 

Generaliştii au de obicei minţi rapide, agile, şi pot să înveţe 
excepţional de repede. Acest lucru e adevărat atât pentru abilitatea 
lor de a absorbi informaţie (date, proceduri, limbi străine), cât şi 
pentru capacitatea lor de a învăţa lucruri ce ţin de aptitudini fizice. 
Tind să aibă o coordonare excelentă între minte şi corp şi o foarte 
bună dexteritate manuală (pentru bătut la maşină, cântat la pian, 
tenis). Toate acestea sc pot combina pentru a-l face pe Generalist 
să devină o adevărată persoană Renascentistă. 

In mod ironic, curiozitatea lor pentru toate domeniile şi capacitatea 
de a învăţa repede le pot crea probleme. Pentru că pot să facă atât de 


multe lucruri cu uşurinţă, începe să le fie greu să se decidă cc cale să 

apuce. Astfel, deseori nu pun atâta preţ pe abilităţile lor pe cât ar pune 
dacă ar trebui să lucreze din greu pentru a le câştiga. însă atunci când 
sunt echilibraţi, versatilitatea lor, curiozitatea şi abilitatea de a învăţa îi 
pot conduce către rezultate extraordinare. 

Rădăcina problemelor lor este comună pentru toate tipologiile 
din Triada Gânditorilor: sunt lipsiţi de călăuzirea interioară şi 
de susținerea naturii lor Esenţiale, ceea ce îi face să fie foarte 
temători. Ei nu simt că ştiu cum să ia decizii care să fie în beneficiul 
lor sau al altora şi fac față acestei probleme în două moduri. în 
primul rând, încearcă să-şi ocupe mereu mintea. Atâta timp cât 
o pot menţine plină, în special cu proiecte şi idei pozitive pentru 
viitor, pot, într-o anumită măsură, să alunge teama şi sentimentele 
negative afară din gândirea conştientă. La fel, deoarece mintea lor 
este stimulată de activitate, sc simt nevoiți să fie mereu pe fugă, 
trecând de la o experiență la alta, căutând cât mai multe lucruri 
interesante. Aceasta nu înseamnă însă că eforturile lor nu au nicio 
urmare. Dimpotrivă, le place de obicei să fie practici şi să facă tot 
felul de lucruri. 

Frances, o consultantă de afaceri, pare mai energică decât e 
posibil pentru o fiinţă umană - şi totuşi este o Generalistă tipică. 

Sunt foarte, foarte productivă. La birou, sunt foarte veselă 
şi îmi Simt mintea mergând foarte bine. Pot să creez mai multe 
campanii de marketing pentru un client, să fac o schiță pentru un 
viitor seminar, să vorbesc cu un client la telefon despre o problemă 
dificilă, să închei două afaceri, să fac o listă de proiecte, să dictez 
câteva scrisori şi, când ridic ochii, să văd că e 9:30 dimineaţa şi 
asistenta mea vine să începem ziua. 

în al doilea rând, Generaliştii încearcă să compenseze pentru 
pierderea călăuzirii Esenţiale folosind metoda încercării şi greşelii: 
încearcă totul ca să fie siguri că ştiu ce e mai bine. La un nivel 
mai profund, Generaliştii nu simt că ar putea într-adevăr găsi ceea 
ce-şi doresc în viaţă. Ei au tendinţa atunci să încerce totul - şi până 
la urmă s-ar putea să se mulțumească cu orice ca substitut pentru 
ceea ce ei îşi doresc cu adevărat. („Dacă nu c chip să pot avea ceea 


ce m-ar satisface, mă voi simţi bine oricum. Voi avea tot felul de 

experiențe - aşa că nu-mi va părea prea rău dacă n-am ceea ce 
vreau cu adevărat.”) 

îi putem vedea făcând asta şi în cele mai banale aspecte ale 
vieţii lor de zi cu zi. Când nu se poate decide dacă vrea îngheţată 
de vanilie, ciocolată sau căpşuni, un Generalist le va vrea pe toate 
trei - ca să fie sigur că nu a ratat alegerea „corectă”. Dacă are două 
săptămâni de vacanţă şi vrea să viziteze Europa, va avea aceeaşi 
problemă. Care ţări şi oraşe să le viziteze? Ce să vadă? Modul lui de 
a rezolva situaţia va fi să înghesuie cât mai multe ţări, oraşe şi atracţii 
în vacanţa sa. Cât timp ei se împrăştie în direcția atâtor experienţe 
interesante, adevăratul lucru după care tânjesc (Potirul lui Graal, ca 
să zicem aşa) poate fi atât de adânc îngropat în subconştientul lor 
încât ei să nu-şi dea seama cu adevărat ce este. 

Când Generaliştii se grăbesc să obţină ceva care pare să le 
ofere libertate şi mulțumire, tind să facă alegeri proaste şi să devină 
şi mai nesatisfacuţi, experimentând totul indirect, prin filtrul dens 
al activităţii lor mentale rapide. Rezultatul e că ajung frustraţi, 
supăraţi şi anxioşi şi au mai puţine resurse fizice, emoţionale şi 
financiare. S-ar putea să-şi distrugă sănătatea, relațiile şi bunăstarea 
materială alergând zadarnic după o fericire irealizabilă. 

Gertrude este ocupată acum cu cariera şi cu familia sa, dar 
se gândeşte des la felul în care această alergare continuă după 
experienţe noi i-a oferit un început dur în viaţă. 

Nu era nimic de făcut acasă sau în micul oraş sudic în care 
am crescut. Doream foarte tare să plec de acolo şi să ajung într-un 
loc interesant. Când aveam şaisprezece ani, mi-am început viața 
amoroasă şi în scurt timp am rămas însărcinată, dar tatăl copilului 
nu voia să se căsătorească cu mine - ceea ce era în regulă, pentru că 
nici eu nu voiam să mă căsătoresc cu el. Destul de repede, am găsit 
pe altcineva şi ne-am căsătorit, iar apoi ne-am mutat într-un oraş mai 
mare. Insă lucrurile nu au mers aşa cum aş fi vrut eu, pentru că după 
ce am născut ne-am despărțit şi a trebuit să merg înapoi acasă. Am 
rămas acolo un an sau doi ca să mă mai stabilizez. Când lucrurile 
păreau mai cenușii, m-am căsătorit cu altcineva. Am nouăsprezece 
ani acum şi cred că am făcut deja destul de multe lucruri. 


390 


TIPOLOGIA A ȘAPTEA: GENERALISTUL 


Pe partea pozitivă, însă, Generaliştii sunt nişte persoane 
foarte optimiste, exuberante şi vesele. Au o vitalitate debordantă 
şi dorinţa de a-şi trăi zi de zi intens viaţa. Au umor şi sunt voioşi 
în mod natural. Nu se iau prea tare în serios nici pe ei înşişi, 
nici nimic altceva. Când sunt echilibraţi, buna lor dispoziţie şi 
entuziasmul pentru viaţă îi fac pe cei din jurul lor să se simtă plini 
de energie. Generaliştii nc reamintesc de plăcerea pură a existenţei 
- cel mai mare cadou dintre câte pot exista. 


„Dacă viaţa aruncă în tine cu lămâi, fă limonada. ” 
MODELUL COMPORTAMENTAL ÎNVĂŢAT ÎN COPILĂRIE 


Modelul copilăriei descris aici nu determină tipologia 
personalităţii. în schimb, descrie tendințele observabile în 
copilăria timpurie, care au un impact puternic asupra relațiilor 


3 


adulte ale persoanei. 


Copilăria Generaliştilor este marcată de un sentiment în mare 
parte inconştient de lipsă de legătură cu persoana care îi îngrijește 
(deseori, dar nu întotdeauna, marna biologică). în mare parte, ei sunt 
foarte sensibili la o frustrare profundă care apare din sentimentul că 
au fost lipsiți de îngrijirea maternă de la o vârstă fragedă, ca şi cum 
ar fi fost luați prea repede de la sân (lucru care poate fi literalmente 
adevărat în unele cazuri). Tinerii Generalişti răspund la asta „luând 
decizia” de a se îngriji singuri. („N-o să stau să-mi plâng de milă, 
aşteptând să aibă cineva grijă de mine. O să am grijă de mine chiar 
eu!”) Acest mod de a gândi nu înseamnă că mama lor a lipsit fizic de 
lângă ei în copilărie. Dar la nivel emoțional, au decis inconştient că 
vor trebui să aibă grijă de propriile nevoi. 

Motivele pentru această percepţie pot să varieze foarte tare. 
Poate că a apărut un nou frate sau o soră, iar tânărul General ist a 
descoperit că nu mai este în centrul atenţiei. Poate că a suferit o 
afecțiune de tânăr şi a trebuit să fie internat la spital, sau, dimpotrivă, 
mama a fost cea care s-a îmbolnăvit. 

Devon, femeia de afaceri cu care ne-am întâlnit mai devreme, 
îşi aminteşte: 

Un incident care mi s-a petrecut atunci când aveam trei ani 
m-a impresionat atât de tare încât mi-l amintesc de parcă s-ar fi 
petrecut ieri. Fratele meu mai mic, care era bebeluş, a început să 
aibă convulsii. Mama stătea şi țipa, smulsându-şi literalmente şuviţe 
din părul ei lung şi negru. Mi-amintesc părul căzând pe covorul 
roz-crem. Era târziu seara, iar ambulanța i-a luat pe mama şi pe 
fratele meu la spital, iar tata a plecat şi el. Știu că până la un an 
jumate, mama a avut multă grijă de mine. Apoi a rămas însărcinată 
şi a fost foarte bolnavă pănă s-a născut fratele meu. Fratele meu 
era bolnav încă de foarte mic, aşa că într-un fel pot spune că mi-am 
pierdut mama de-a lungul timpului. 

Generaliştii sunt puternic influenţaţi de „faza de separație” din 
dezvoltarea egoului, cea în care învaţă să fie independenţi de mama 
lor. O modalitate a copiilor de a trece prin faza dificilă a separării 
este focalizarea pe ceea ce psihologii numesc obiecte tranziționale. 
Jucăriuile, prietenii, jocurile îi ajută să treacă peste teama pe care o simt. 

Generaliştii par să caute încă aceste obiecte tranziționale. Cât 
timp pot să-şi concentreze atenția pe idei interesante, experienţe, 
oameni şi Jucării”, îşi reprimă sentimentele de frustrare, teamă şi 
durere care sunt nota de fond a minţii lor. însă dacă dintr-un motiv 
sau altul sunt incapabili să-şi găsească nişte obiecte tranziționale 
adecvate, anxietatea şi conflictele emoţionale se ridică în conştientul 
lor. Cât de curând posibil încearcă să-şi găsească ceva care să-i 
distragă în orice moment de pauză. Desigur, cu cât tânărul Generalist 
a suferit mai mult din cauza deprivării şi frustrării, cu atâta mai intens 
va simţi nevoia să-şi „ocupe mintea” cu o varietate de lucruri. 


SUBTIPOLOGIILE ÎN FUNCȚIE DE ARIPĂ 


TIPUL ŞAPTE CU ARIPA ŞASE: ANIMATORUL 


Exemple: Robin Williams, Steven Spielberg, W.A. Mozart, 
Jim Carrey, Goldie Hawn, Carol Burnett, Sarah Ferguson, Benjamin 
Franklin, Timothy Leary, Tom Wolfe. 

Subtipul sănătos: Persoanele din acest subtip sunt productive 
şi vesele, crezând cu tărie în bunătatea vieții şi în bucuria de a exista. 
Sunt deseori curioşi şi creativi, cu un simţ al umorului excelent şi 
o viziune mai pozitivă decât a celuilalt subtip. Au mintea rapidă, 
cooperează uşor şi se organizează foarte bine - ceea ce le permite să 
facă foarte multe lucruri, părând în acelaşi timp să nu depună decât 
un efort minim. Caută varietatea şi au posibilitatea de a interacţiona 
uşor cu oamenii - televiziunea, relaţiile publice, media, publicitatea 
şi lumea spectacolelor par să fie tăcute pentru ei. 

Subtipul mediu: Vorbesc repede, ştiu să învârtă cuvintele, 
sunt antrenanți şi îi stimulează ideile noi. Persoanele din acest 
subtip au destulă energie şi le oferă celorlalți momente de veselie 
debordantă. Sunt în general productivi, dar pot să-şi piardă 
focalizarea şi să devină împrăştiaţi. îşi urmează mai puţin ţelurile 
decât celălalt subtip. Pot să fie grăbiţi, frenetici şi nervoşi, ajungând 
uneori din această cauză să-şi piardă siguranţa de sine. 


TIPUL ŞAPTE CU ARIPA OPT: REALISTUL 


Exemple: Jack Nicholson, Luciile Bal!, Joan Rivers, Howard 
Stern, Leonard Bemstein, Lauren Bacall, Bette Midler, Malcolm 
Forbes, John F. Kennedy, „Scarlett O'Hara”. 


Subtipul sănătos: Generaliştii din acest subtip sunt „materialişti”' 
în cel mai larg sens al cuvântului: ei se bucură cu adevărat de lumea 
din jurul lor. Ştiu să combine viteza de acţiune cu hotărârea, lucru care 
îi conduce deseori către succes material şi o poziţie înaltă în societate. 
Sunt hotărâți să obţină ceea ce-şi doresc dc la viaţă; gândesc strategic 
şi pot să-şi organizeze rapid resursele interne şi externe atunci când îşi 
urmează ţelurile. Sunt pământeni şi practici. Au o minte puternică, o 
limbă ascuţită şi simt o plăcere deosebită pentru lucrurile şocante. 

Subtipul obişnuit: Cei care fac parte din acest subtip îşi 
investesc forţele în multe direcţii, tăcând mai multe lucruri deodată 
sau având mai multe cariere în acelaşi timp. Pot să fie agresivi 
şi au destulă voinţă şi hotărâre pentru a se îngriji de propriile lor 

necesități. Tind să fie mai dependenţi de muncă decât persoanele 
din celălalt subtip, aspect care apare din dorința lor puternică de 
a acumula posesiuni şi experienţe. („Merit asta!”) Sunt focalizați 
mai degrabă pe activităţi decât pe relaţia cu cei din jur. Astfel, tind 
să fie pragmatici când vine vorba de relaţii - caută un partener, nu 
o persoană dintr-o fantezie romantică. Nu se tem să fie singuri şi 
ştiu foarte bine ce aşteptări au şi cât pot tolera. Pot să fie dureros de 
direcţi şi să-i împingă afară din calea lor pe ceilalți pentru a obţine 
ceea ce-şi doresc. Pot să fie cinici şi tăioşi, ceea ce contrastează cu 
hiperentuziasmul copilăros al celor din Aripa Şase. 


VARIANTELE INSTINCTUALE 


INSTINCTUL DE CONSERVARE ÎN CADRUL 
TIPOLOGIEI A ŞAPTEA 


Voi primi ce-i al meu. Majoritatea Generaliştilor cu un instinct 
puternic de conservare sunt persoane hotărâte, energice, determinate 
să se asigure că nevoile lor vor fi mereu satisfăcute şi că nu vor 
fi lipsiți de confortul de bază. Atitudinile şi grijile lor tind să se 
învârtă în jurul a ceea ce este practic şi material. (După cum spunea 
Scarlett O"'Harra, „Dumnezeu mi-e martor că nu voi mai fi flămândă 
niciodată!) Tind să fie ambiţioşi şi să lucreze din greu pentru a se 
asigura că vor avea întotdeauna mai multe opțiuni la dispoziţie. 

Sunt consumatorii tipici. Le place să meargă la cumpărături, să 
călătorească, să se alinte, fiind mereu informaţi despre potențialele 
surse de distracţie (au cataloage, programe de film, ghiduri de 
călătorie şi de restaurante). Aceşti Generalişti sunt deosebit de 
interesaţi de reduceri şi oferte şi le place să discute aceste subiecte 
cu prietenii lor. („Am găsit nişte căni foarte frumoase la Expoziţia de 
Ceramică!” „Ce monitor grozav ai! Cât ai dat pe el?”) Chiar dacă le 
place să socializeze, se tem să nu devină dependenţi de ceilalţi şi se 
feresc cât pot ca alţii să nu se agaţe de ei. 

La nivelul mai puţin sănătos al acestei variante instinctuale pot 
să se simtă nerăbdători şi panicaţi atunci când necesitățile lor nu 

sunt satisfacute rapid. Pot să se teamă de pierderea confortului sau 
suportului material şi se simt cu uşurinţă privaţi de cele necesare. (E 
ceva obişnuit pentru ei să îşi facă prea multe griji că nu vor avea ce 
mânca.) Pot să ceară foarte mult de la ceilalți şi să fie nervoşi atunci 
când sunt frustraţi, aşteptându-se ca dorinţele lor să fie satisfacute în 
clipa în carc sunt exprimate - sau chiar mai repede. 

In zona nesănătoasă, Generaliştii cu un instinct de conservare 
puternic pot să fie foarte impulsivi şi necruţători când caută ceva 
care să le împlineasă nevoia de siguranţă. Pornesc agresiv după 
orice lucru care pare să le ofere un pământ stabil sau să le alunge 
anxietatea şi nu suportă nicio interferență din partea celorlalți. Sunt 
necugetaţi cu finanţele şi resursele lor, pariind sau cheltuind dincolo 
de orice limită. îşi pot risipi sănătatea şi resursele interioare. Se 
împing pe ei înşişi dincolo de orice limite rezonabile, mâncând, bând 
şi căzând în diverse excese. 


INSTINCTUL SOCIAL ÎN CADRUL TIPOLOGIEI A ŞAPTEA 


Pierderea ocaziilor. Generaliştii cu un instinct social puternic 
au deseori un grup de prieteni şi „sfătuitori” care le împărtăşesc 
entuziasmul şi interesele. Aceste persoane îi informează constant 
atât de mult. Sunt idealişti şi se implică încântați în interacțiuni şi 
cauze sociale, care li se par captivante. însă deseori când participă 
la proiecte de grup se pot simţi frustraţi şi traşi înapoi de ritmul mai 
lent al celorlalţi. în astfel de cazuri, responsabilitatea socială începe 
să li se pară o corvoadă - sunt prinşi între dorinţa de a-şi respecta 
angajamentul şi cea de a pleca să facă ceva de capul lor. în afară de 
asta, caută mereu ceva care să-i stimuleze mai mult („Petrecerea de 
Anul Nou e plăcută, dar pun pariu că la Ted va fi incredibil după 
miezul nopţii!”). Le displace să se afle sub puterea autorităţii, pe care 
o văd ca fiind arbitrară şi inutilă - încă o sursă a restricționării sociale. 

Pe nivelele mai puţin sănătoase ale acestei variante instinctuale, 
Generaliştii tind să-şi împrăştie energia şi resursele şi să nu se 
angajeze la nimic decât pe jumătate. îşi umplu calendarele şi agendele, 


395 


ÎNŢELEPCIUNEA ENEAGRAMEI 


dar îşi fac şi planuri de rezervă, ca nu cumva să rămână blocaţi 
undeva. Tind să facă foarte multe lucruri deodată, dar sunt prea 
distraşi ca să le şi ducă undeva. Sunt prietenoși şi chiar carismatici, 
dar ajung să se simtă cu uşurinţă prinşi în capcană. Pot să-şi amâne 
întâlnirile pe ultima sută de metri dacă se simt îngrijorați în privinţa 
lor sau dacă apare ceva mai promiţător. 

Generaliştii cu un instinct social puternic din zonele inferioare 
ale subtipului tind să-şi disipe forţele şi talentul în succesiuni 
interminabile de întâlniri sociale, de afaceri şi de „planificare” în 
cadrul cărora se învârt în cercuri. Lasă în urma lor o mulţime de 
inimi frânte şi de lucruri pe jumătate făcute, fară să rămână undeva 
prea mult timp. Sunt neliniştiţi, ceea ce îi afectează şi pe ceilalți, 
pentru că fuga de anxietate îi face să fie responsabili şi îi conduce 
înspre „scene sociale” care pot fi periculoase sau distructive. 


INSTINCTUL SEXUAL ÎN CADRUL TIPOLOGIEI A ŞAPTEA 


Neofilul. în general, cei din această variantă instinctuală caută 
încontinuu ceva nou şi neobişnuit; la fel ca şi cei din tipul Patru tind 
să respingă ceea ce e comun şi lumesc. Vor să simtă cu adevărat că 
trăiesc în orice fac, fie că e vorba de activitățile sau de interacțiunile 
lor. Văd viaţa prin prisma unei imaginaţii vii şi îşi idealizează realitatea 
înconjurătoare, relațiile şi propria persoană. Deseori, sunt curioşi şi 
interesaţi de mai multe domenii. îi fascinează ideile noi şi subiectele pe 
care le consideră de ultima oră. Se simt puternic atraşi de persoanele 
care li se par interesante sau deosebit de plăcute. Sunt temporar fascinaţi 
şi chiar hipnotizaţi de obiectul curiozităţii lor şi pot să-i facă pe cei 
din jur să fie la fel. îi încântă să fantazeze despre eventuale interese 
comune sau aventuri viitoare cu persoana pe care o au în vizor. Le 
plac ideile năstruşnice, agerimea mentală şi umorul - gândesc 
extrem de repede, dar acest lucru îi poate face să se simtă neliniştiți 
atât în privinţa propriei persoane, cât şi în relaţii. 

în cadrul nivelelor mai puţin sănătoase ale acestei variante, 
Generaliştii pot deveni nestatornici - atât în cadrul domeniilor care 


îi interesează, cât şi în sentimente. Se tem de angajamente, preferând 

sentimentele intense ale îndrăgostirii din primele stadii ale unei 
relaţii. (Ei iubesc să se îndrăgostească.) Se bucură de romantism şi de 
procesul descoperirii reciproce, dar atunci când aceste sentimente 
similar, neliniştea le întunecă judecata, iar discernământul lor are 
de suferit. Pot să se implice în satisfacerea unor capricii sau în 
realizarea unor idei amăgitoare, care să nu facă altceva decât să-i 
distragă temporar şi să-i dezamăgească repede. 

La nivelul inferior Generaliştii pot deveni chiar şi mai nesăbuiţi 
când sunt în urmărirea a ceva care să-i încânte. Pot să se implice în 
scheme nebuneşti şi în aventuri amoroase nereal iste sau periculoase. 
Devin căutători de senzaţii tari şi explorează teritorii din ce în ce 
mai ieşite din comun care să le ofere tot felul de distracţii, dar sunt 
din ce în ce mai puţin împliniți de ele. Din cauza exceselor, devin 
duri şi disipaţi, ajungând deseori să-şi provoace chiar probleme 
permanente. 


PROVOCĂRI CE DETERMINĂ EVOLUȚIA TIPULUI ŞAPTE 


Cei mai mulți din tipologia a Șaptea se vor întâlni cu 
următoarele situaţii în decursul vieţii. A observa tendinţele pe 
care le avem, a ne „surprinde asupra faptului M şi a observa doar 
răspunsurile automate pe care le dăm în viaţă ne va ajuta foarte 
mult să ne eliberăm de aspectele negative ale tipologiei noastre. 


NIVELELE DE DEZVOLTARE ALE TIPOLOGIEI A ŞAPTEA 


SANATOS 
Termeni cheie: 
Nivelul 1 Vesel 
Satisfăcut 
Renunţă la credința că au nevoie de anumite obiecte şi 
experiențe pentru a se simţi împliniți, astfel încât devin capabili 
să-şi asimileze complet experiențele şi să se hrănească din ele. în 
mod paradoxal, îşi îndeplinesc şi dorința de bază a deveni mai 

mulţumiţi şi a-şi satisface necesităţile - şi devin capabili să aprecieze 
ce se află în jurul lor. Sunt extaziaţi şi profund recunoscători. 


Nivelul 2 Entuziast 
Anticipează acţiuni viitoare 
toate lucrurile pe care le vor face. Imaginea de sine: „Sunt vesel, 
spontan şi îndrăzneţ.” 


Nivelul 3 Realist 
Productiv 
îşi îmbunătăţesc viziunea despre propria persoană trăind din 
plin viaţa şi făcând lucruri prin care să obțină lucrurile de care au 
nevoie. Pasiunea lor de a trăi se poate observa din numărul mare de 
domenii în care sunt foarte productivi. Sunt optimişti şi curajoşi, dar 
şi practici şi realizaţi. 


Nivelul S Distras 
împrăştiat 
Se tem că vor fi plictisiţi sau frustraţi şi că vor avea sentimente 
dureroase, aşa că încearcă să se menţină ocupați şi entuziaşti. 
Vorbesc cu ceilalți, glumesc, caută noi aventuri, dar sunt deseori 
distraşi şi nefocalizaţi. 


Nivelul 6 Egocentric 
Excesiv 
Se tem că nu vor avea parte de destul din ceea ce ei cred că au 
nevoie, aşa că devin nerăbdători, căutând ceva carc să-i satisfacă pe 
loc. Pot să ceară foarte mult, dar rareori sunt satisfăcuţi atunci când 
dorințele lor sunt îndeplinite. Risipitori şi surmenaţi, sunt mândri 


când vine vorba de obiceiurile lor, negând că ar face ceva greşit. 


NESÂNĂTOS 
Termeni cheie: 
Nivelul 7 Nu se satură niciodată 


Evadează 

Se tem că acţiunile lor le cauzează durere şi nefericire, iar acest 
lucru poate fi adevărat. Intră în panică, încercând cu orice preţ să evite 
durerea. Sunt foarte impulsivi şi iresponsabili şi fac orice pentru a 


se salva de la anxietate, dar nu au parte de bucurie în căutările lor. 


Nivelul 8 Maniac (Depresiv) 
Nesăbuit 
Devin atât de disperaţi să scape de anxietate încât îşi pierd de 
tot controlul, jucându-şi durerea cu nesăbuinţă, în loc să o simtă. Au 
perioade de activitate isterică, care alternează cu depresie profundă 
pe măsură ce devin din ce în ce mai instabili şi haotici. Amorțiţi şi 
adormiţi, merg până departe pentru a-şi evita durerea. 


Nivelul 9 Copleşit 
Paralizat 
înţelegerea faptului că şi-au ruinat sănătatea, viaţa şi capacitatea 
de a se bucura e prea dură pentru Generaliştii din acest nivel. Simţind 
că nu mai pot ieşi din groapa în care s-au aruncat, intră în panică şi se 
simt prinşi în capcană. Deseori excesele îi conduc înspre probleme 
financiare şi fizice, dureri şi afecţiuni cronice. 


SEMNALUL DE TREZIRE PENTRU TIPOLOGIA A ŞAPTEA: 
IARBA E MEREU MAI VERDE 


„Calea spre pierzanie” caracteristică Generaliştilor este tendinţa 
lor dea fi nesatisfacuţi de ceea ce fac sauexperimentează în 
momentul prezent. Iarba e mereu mai verdealtundeva, aşa căei 
încep să aştepte cu nerăbdare viitorul, ca şi cum un alt eveniment sau 
o altă activitate ar fi soluţia problemelor lor. („lau cina cu prietenii 
mei acum, dar mă întreb ce se întâmplă la galeria care se deschide 
azi? Poate dacă mănânc mai repede o să reuşesc să ajung şi acolo!”) 
Când Generaliştii îşi ignoră semnalul de trezire şi sunt atraşi de 
posibilităţile momentului următor în loc să fie cu totul în cel prezent, 
vor începe să meargă într-o direcţie greşită. 

Imaginează-ţi că vorbeşti cu cineva într-un restaurant aglomerat 


şi începi să auzi o conversaţie undeva în apropiere. Iţi muţi atenţia 

către cealaltă conversaţie şi tragi cu urechea, prefacându-te că eşti 
încă prins în prima conversaţie? Dacă da, ai ratat semnalul de trezire 
pentru tipologia a Şaptea - rezultatul fiind că nu te vei bucura de 
niciuna dintre conversații şi îţi vei insulta subtil partenerul, care 
probabil că va simţi că nu-i mai acorzi atenţie. 

Acest gen de atenţie rătăcitoare are consecințe mult mai 
serioase pentru General işti, deoarece le guvernează o mare parte 
din viaţă. Gândirea devine anticipație, iar ei nu mai rămân destul 
lângă un lucru fie pentru a-l experimenta profund, fie pentru a fi cu 
adevărat satisfăcuţi de el. Dacă îşi ratează semnalul de trezire, sunt 
atraşi altundeva, indiferent de ce fac. Această atenţie „mobilă” îi 
face să sară să deschidă televizorul, să se uite în frigider după ceva 
de mâncare, să sune un prieten sau să deseneze pe un carneţel în 
loc să lucreze atenţi la ce fac - sau chiar să citească în continuare 
romanul care le place. 


„Nu vreau Să ratez vreo ocazie. ” 


ANTRENAREA MINŢII-MAIMUŢĂ 


Alege o activitate obişnuită şi concentrează-te pe ea. 
Observă cât de repede îţi fuge atenţia înspre altceva şi 
îndreapt-o din nou înspre acţiunea pe care o faci. Repetă acest 
exerciţiu încontinuu, încercând să rămâi focalizat. 

în general va fi dificil să faci asta, mai ales la început. 
Insă dacă rezişti şi dacă poţi să-ţi dai seama ce te distrage, 
vei avea o revelaţie cu privire la mecanismele Semnalului tău 
de Trezire. Ai tensiuni fizice care îţi cauzează probleme? Te 


distrage foamea, oboseala sau anxietatea? 


Rolul social: Energizantul 


Generaliştii obişnuiţi ar putea spune despre ei înşişi că sunt 
„energizanţi”, genul de persoane care trebuie să bage energie şi 
entuziasm într-o situaţie pentru ca cei din jur să se simtă încărcaţi - 

şi pentru ca ei înşişi să rămână aşa. Din moment ce au multe resurse 
interne le este uşor să joace acest rol, dar odată ce se identifică cu el 
li se pare din ce în ce mai greu să se comporte altcumva. 

Faptul că joacă rolul energizantului, al celui care vine cu 
ideile sau al catalizatorului - precum şi cel al încurajatorului la 
mici răutăţi sau conspirații - le permite să fie în centrul atenţiei. 
Deseori, ceilalți lc caută compania pentru că îi binedispun prin 
voioşia lor. 

Kansas e o actriţă dc succes care a avut şi o carieră de agent 
de casting. 

E plăcut să ştii că poți influența viețile celorlalți prin energia 
ta. Deseori, pot să văd cum cei din jurul meu se binedispun. îmi 
place să am puterea de a face oamenii să se simtă f ericiţi. E şi o 
problemă, totuşi, pentru că atrag cam multe persoane care sunt 
pesimiste şi ,„ întunecate ”. Cred că de fapt ei nu vor să se simtă mai 
bine. încerc să învăţ cum să-i las în pace şi Să-mi salvez energia 
pentru a o folosi mai bine, unde e apreciată. E un dar să poți să îi 
faci pe ceilalți să se simtă bine. 


„ Toată lumea! Hai să ne distrăm! ” 


Problema apare când Generaliştii din nivelele medii încep să 
funcţioneze doar ca „baterii” pentru cei din jur. Atunci, ei simt nevoia 
de a spune tot ce le trece prin minte, de a-i şoca pe ceilalți, trebuind să 
stimuleze şi să uluiască în continuu. Acest mod de a fi e o mare greutate 
pentru umerii lor - şi începe să-i afecteze şi pe ceilalţi. Cei mai mulți 
oameni, chiar şi cci din tipologia a Șaptea, sunt de părere că prea multă 
energie care curge neîncetat devine unidimensională şi obositoare. 
Dacă ceilalţi nu pot ţine pasul cu ei, Generaliştii interpretează acest 
lucru ca pe o formă de respingere sau de abandon, care îi înfurie şi îi 
frustrează, tacându-i să meargă înspre grupuri noi de persoane. Ei pot 
să se simtă prinşi din ce în ce mai tare în propriul rol, neştiind cum să 
comunice cu adevărat cu ceilalţi sau cum să-şi satisfacă necesităţile. 

Velma, o consultantă în afaceri multitalentată, a trecut în 
adolescenţă prin această situaţie frustrantă. 

Când eram copil, mă simțeam liberă, dezinhibată, plină de 
viață şi conştientă de faptul că-i făceam pe ceilalți să râdă. Ceilalţi 
mă căutau pentru că se distrau bine cu mine. Ca adolescentă, 
voiam Să fiu luată mai în serios, dar asta nu se întâmpla nici 
odată, mai ales în familie. Aşa că răspundeam aşteptărilor lor 
jucând teatru, fiind amuzantă sau dramatică sau prostindu-mă (nu 
încercam să fiu doar eu însămi) pentru a le capta atenţia. 


ÎNVIORAREA ATMOSFEREI 


Când îi distrezi pe cei din jurul tău, observă pentru cine 
faci asta. Ce efect are această frenezie asupra contactului cu 
tine însuţi? Cu ceilalți? O simţi ca pe ceva care te satisface? Ce 
s-ar întâmpla dacă nu i-ai entuziasma pe cei din jurul tău? 


Lăcomia şi Lipsa de Satisfacţie 


Viciul caracteristic al Generalistului e lăcomia - uneori chiar 
în sensul cel mai crud: mănâncă prea mult, bea prea mult sau face 
orice care-l stimulează fizic prea mult. Dar de cele mai multe ori e 
vorba de o interpretare metaforică a compulsiunii lor ca încercare 
de a-şi umple golul interior cu obiecte şi experienţe. 

„îndoparea” cu lucruri exterioare este felul în care Generaliştii 
răspund sentimentelor de frustrare, goliciune interioară şi necesităţilor 
nesatisfaute. Mai degrabă decât să experimenteze aceste stări direct, 
ei încearcă să scape de anxietate distrăgându-se atât prin plăceri 
senzoriale cât şi prin stimulare mentală. Cu cât sunt mai profunde 
problemele emoţionale de fond pe care le au din copilărie, cu atât 
se vor simţi mai nesatisfâcuţi, - trebuie să aibă mai mult pentru a se 
simţi plini - căzând astfel sub puterea lăcomiei. 

Pentru că Generaliştii se distrag de la anxietate păstrându-şi 
mintea ocupată, au probleme când vine vorba de a prelucra 
informaţia primită de la simţuri, dacă aceasta nu este cu adevărat 


intensă. Identitatea lor este bazată deci pe a fi stimulat mental; ceea 

ce se petrece în mintea lor - gândurile individuale - nu sunt la fel 
de importante ca gradul de stimulare şi anticipare a unei satisfacţii 
viitoare. De aceea, ei tind să nu se înfrâneze şi să nu agreeze în 
niciun fel limitările. Vor să fie liberi şi reacţionează instantaneu 
la impulsuri şi dorinţe. Ca toate Pasiunile, lăcomia se sabotează 
singură pe termen lung, deoarece cu cât Generaliştii se „îndoapă” 
mai mult în încercarea de a găsi ceva care să-i împlinească, cu atât 
devin mai nesatisfacuti. 


„ Viaţa este trecerea de la dorinţă la dorinţă, nu de la bucurie 


la bucurie. ” 
SAMUEL JOHNSON 


Căutarea Stimulării şi Dobândirea Experienţelor Noi 


Indiferent din ce tipologie facem parte, deseori căutăm ceea 
ce credem că ne va face fericiţi tară să ne întrebăm dacă alegerea 
noastră are într-adevăr capacitatea de a ne dărui trăirile pe care le 
dorim. Când apare fericirea? Ce o face să reziste mult timp? Cum 
putem să-i creştem intensitatea, tară să exagerăm în vreun fel? Acest 
tip de întrebări sunt problemele speciale ale tipologiei a Şaptea. 

Generaliştii obişnuiţi sunt de obicei sofisticaţi, colecționari şi 
cunoscători - ei ştiu cel mai bun restaurant franțuzesc, cognac sau 
bijutier, ce filme noi merită văzute şi cele mai noi ştiri şi tendinţe 
în modă, deoarece nu vor să rateze nimic. 

Una dintre cele mai clare demarcaţii între Generaliştii sănătoşi 
şi cei de nivel mediu este că primii ştiu că obţin cele mai mari 
satisfacţii atunci când sunt focalizaţi şi productivi; ei contribuie la 
ceva nou şi poate chiar valoros. A doua categorie de Generalişti, 
cei obişnuţi, sunt mai puţin productivi. Anxietatea îi face să se 
focalizeze mai mult pe modalităţile de a se distra şi de a se distrage. 
Creativitatea lor e înlocuită de o dorință crescândă de a strânge 
lucruri noi şi de a consuma. 

Tara, producătoare de film, observă acest fel de a fi la propria 
persoană. 

E adevărat, din păcate, că tind să fiu foarte entuziasmată de ceva 
nou, ca apoi să mă plictisesc şi să renunţ. Pentru mine, varietatea dă 
sare şi piper vieţii. E destul să vorbesc despre o activitate, interesantă " 
ca să mă simt bine, chiar dacă n-o pun în practică. îmi place să învăţ 
lucruri noi şi să particip la diferite cursuri- fie că e vorba de gătit, de 
dansuri de societate, de patinat sau de orice. Sunt abonată la cel puţin 
zece reviste. îmi place să fac cumpărături când sunt reduceri, pentru 
că vreau să am mai multe opţiuni şi să obțin toate lucrurile pe care 
le doresc pentru cât mai puţini bani. De asemenea, mi-e greu să mă 
angajez într-o relaţie, pentru că întotdeauna caut ceva care să fie 


mai bun, ca să fiu sigură că am încercat toate variantele. 
GĂSIREA DARULUI 


Observă cum faptul că eşti nerăbdător să treci mai departe 
şi dorinţa de a experimenta lucruri noi nu-ţi permite să savurezi 
ceea ce trăieşti acum. Pentru a înţelege mai bine această situaţie, 
poţi să faci următorul joc: caută ceva care să te fascineze în ceea 
ce faci acum. Care este darul pe care îl primeşti în accastă clipă? 


Plictiseala şi Păstrarea Posibilităţilor 


Generaliştii se plâng deseori de plictiseală şi de faptul că o 
urăsc, deşi de fapt ei sc referă la anxietatea pe care o simt când mediul 
înconjurător nu îi stimulează destul pentru a-i face să uite dc durere şi 
de alte sentimente negative. în mod similar, dacă li sc impun restricţii 
şi simt că nu pot trece mai departe nu numai că se plictisesc, dar chiar 
intră în panică. Nu vor să fie prinşi în vreo situaţie care să-i „lege 
de glie” sau care să-i forţeze să-şi confrunte sentimentele dureroase 
înainte de a fi pregătiţi pentru asta. 


m" 


„Esenţaplictiselii este căutarea obsesivă a ceva nou. 
GEORGE LEONARD 


Pentru a se apăra de plictiseală şi de sentimentele care derivă 


din ea, Generaliştii vor să aibă întotdeauna la dispoziție posibilităţi 

fascinante şi se asigură că sunt constant în legătură cu lucrurile noi, 
încântătoare, la modă. 

Velma, pe care am cunoscut-o mai devreme, elaborează: 

Preferam varietatea în toate lucrurile. Aveam un grup de 
prieteni pentru partea intelectuală din mine, un altul pentru cea 
emoţională, un cu totul altul pentru cea sexuală. Eram hotărâtă să 
caut mulțumirea tuturor acestor părți din mine. Nu puteam rezista. 
Cu cât aveam mai multe experiențe, cu atât voiam mai mult şi în 
timp am ajuns să am nevoie de acest fel de a trăi. Energia mea era 
învârtită şi învigorată de diversitatea experienţelor mele. Reuşeam 
să jonglez cu multe lucruri deodată fără să obosesc - simţeam 
nevoia de a „face” totul şi aveam energie destulă pentru asta. 
Niciodată nu voiam să jac ceva tradițional. Toate lucrurile noi şi 
diferite pe care le încercam îmi hrăneau dorința de a continua să 
caut lucruri noi şi diferite. Era un cerc vicios. 

Dacă nu au acces la ghidul lor interior, Generaliştii trebuie să 
înveţe totul încercând şi greşind. Nu e probabil să asculte de sfaturile 
celorlalți pentru că vor să experimenteze totul de unii singuri. Ei cred 
că dacă „gustă” din cât mai multe variante, vor şti cu adevărat ce îi 
face fericiţi. Nu-şi dau seama însă că este imposibil să încerci totul: 
sunt prea multe locuri de vizitat, mâncăruri de comandat, haine de 
îmbrăcat, situaţii de trăit. Dacă s-ar lua numai după ceea ce înşişi 
au trăit, viaţa lor s-ar termina înainte de a fi experimentat totul. 
Chiar dacă ar avea la dispoziţie mai multe vieţi, tot n-ar reuşi să 
se apropie de sfârşit. Unele dintre aceste experienţe le vor face rău, 
pentru că există în viaţă şi lucruri care ar trebui evitate sau măcar 
testate cu foartă multă grijă. Dar Generaliştii trebuie să se lovească 
de probleme pentru a învăţa. 


CUVÂNTUL CU,P” 
Studiază ceea ce numeşti plictiseală. Ce se petrece cu 
trupul tău când o simţi? Ce este senzaţia aceasta? Când o simţi, 


de ce anume îţi aduci aminte? 

Lipsa de Discriminare şi Exagerea în Acţiuni 


Generaliştii obşnuiţi pot să-şi piardă simţul priorităţilor. Se 
aruncă în mod constant în tot felul de activităţi şi exagerează în 
multe domenii. Tind să cheltuiască atât cât le permite situaţia şi 
încearcă să trăiască o viaţă rapidă şi plină, fie că trăiesc într-un 
orăşel mic şi trebuie să se mulțumească cu mersul prin magazine şi 
cu întâlnirile cu prietenii pentru un joc de ping pong, fie călătoresc 
într-un oraş mare, cu multe alte posibilităţi şi tentaţii. 

Dacă nu pot ieşi dintr-un mediu familial restrâns, Generaliştii 
confuzi se vor uita la televizor toată ziua, fumând încontinuu, vorbind 
la telefon sau petrecându-şi timpul prin barul local sau cu prietenii. 


„De ce nu pot ceilalţi să ţină pasul cu mine?” 


Problema exagerării este valabilă şi pentru felul în care gândesc, 
iar Generaliştii tind să se blocheze pe ceea ce le captează interesul, 
devenind extrem de entuziaşti în acea direcţie. Dar şi opusul e 
adevărat: cu cât cad mai adânc pe nivelele inferioare ale tipologiei, cu 
atât mai mult îşi pierd capacitatea de a se focaliza şi de a-şi urmări 
ţelurile. In urma lor rămân numeroase proiecte neterminate. Faptul 
că multe dintre ideile lor bune (sau chiar geniale) nu sunt realizate 
niciodată devine pentru ei încă o sursă de frustrare. Dacă nu îşi rezolvă 
anxietăţile de fond care-i ţin departe de propria persoană, s-ar putea ca 
până la urmă să-şi irosească cele mai bune oportunităţi şi inspiraţii. 

Agilitatea minţii şi măiestria în vorbe li se pot deteriora şi ele, 
ajungând facile şi superficiale. Insă ei în general consideră că au 
căpătat abilitatea de a improviza pentru a face lucrurile să meargă 
mai bine. De asemenea, tind să se considere experţi în tot felul de 
lucruri şi se pun deseori în situaţii care-i depăşesc - dc care apoi 
încearcă să scape improvizând soluţii. 


PLANURI REALISTE 


Timp de câteva zile, încearcă să observi cât timp îţi ia 


cu adevărat să faci diferite lucruri: să ajungi la servici sau la 

magazin, să mergi la cumpărături, să te întâlneşti cu un prieten 
şi aşa mai departe. Observă cum se potrivesc aceste lucruri în 
agenda ta. Poţi să renunţi la o activitate sau două pe zi pentru a-ţi 
oferi o pauză de respirat şi a te bucura din plin de experienţele la 


care te-ai angajat? 
Evitarea Anxietăţii şi a Sentimentelor Dureroase 


La fel cum un semnal radio poate ti bruiat suprapunând peste 
el un altul, mai puternic, Generaliştii pot să-şi „bruieze” senzațiile 
de durere, de privare şi tristeţe fiind în permanenţă preocupaţi 
de posibilităţi noi şi incitante. Aceasta nu înseamnă însă că o 
persoană obişnuită din tipologia a Șaptea nu simte durerea, nu 
suferă sau nu e deprimată - până la urmă suferinţa îi învinge 
zidurile de apărare. Dar cât poate de repede, se pune din nou pe fugă. 
Astfel, Generaliştii devin specialişti în a-şi folosi mintea pentru a-şi 
„rearanja” experienţele - găsesc o modalitate de a accentua partea 
bună şi de a-şi ignora sentimentele profunde chiar şi atunci când e 
vorba de evenimente tragice. 


„ (Jn om care nu este mulțumit cu el însuşi degeaba caută 


» 


multumirea în altă parte. 
LA ROCHEFOUCAULD 


Jessie, o terapeută care are multe dintre calităţile tipologiei a 
Șaptea, îşi aminteşte de „rearanjarea” unui moment foarte dificil din 
viaţa ei. 

La ll ani, tatăl meu a murit brusc din cauza unui atac de 
cord. îmi amintesc că mă gândeam „Care sunt opțiunile mele? 
Care e cel mai bun lucru pe care îl pot face acum? Mama e în stare 
de şoc şi are tendințe sinucigaşe, sora mea mai mică se poartă 
din ce în ce mai gălăgios. Pot să cresc mare. ” Am decis să fiu 
cât pot eu de fericită, veselă şi săritoare. Nu avem timp să trăim 
în suferinţă. Acesta este singurul mod în care voi rămâne liberă 
pentru totdeauna - liberă de depresie şi disperare. 

TRĂIREA SENTIMENTELOR MAI PROFUNDE 


Ca sarcină pentru creşterea interioară, permite-ţi să te opreşti 
ŞI să-ţi trăieşti din plin emoţiile. Aminteşte-ţi de o persoană sau 
de un eveniment pentru care simţi ceva foarte adânc. Contemplă 
acea persoană sau acel eveniment până când sentimentele tale 
încep să iasă la iveală. Observă ce se petrece şi cât timp poţi să 
rămâi atent la ceea ce simţi înainte să-ţi dai seama că ţi-a fugit 


atenţia. Ce te-a distras? 


Frustrarea, Nerăbdarea şi Egocentrismul 


Generaliştii pot să fie nişte mici tirani: cu cât devin mai anxioşi, 
cu atâta sunt mai nerăbdători cu ceilalţi şi cu ei înşişi. Nimic nu se 
petrece destul de repede. Nimic nu se ridică la standardele lor. Fără 
să-şi dea seama, ei pot trece prin viaţă proiectând un sentiment de 


frustrare asupra tuturor experienţelor lor. 
»„ | re au lucrul ăsta şi-l vreau acum!" 


Pot să fie de asemenea foarte nemulţumiţi şi nerăbdători cu ei 
înşişi. Pot să reuşească să evite să dea ochii cu durerea, dar sunt 
în general prea agitaţi pentru a-şi da seama că-şi irosesc talentul şi 
resursele. Multe idei bune merg pe apa sâmbetei pentru că sunt prea 
nerăbdători pentru a le permite proiectelor lor să ajungă la capăt. 

Această frustrare de fond îi face să fie foarte intoleranţi când 
vine vorba de defectele altora. Nu sunt dispuşi nici să împlinească 
aşteptările celor din Jur, nici să accepte neputinţa celorlalți de a se 
ridica la nivelul aşteptărilor /or. Pot să-şi exprime nerăbdarea şi prin 
exasperare sau printr-o atitudine tăioasă, rece. 

Velma, consultanta în afaceri, continuă: 

Când eram mică, mă trânteam pe patul mamei să stăm puţin 
de vorbă. Pentru o vreme discutam, dar apoi încerca să scape de 
mine. Im spunea că eu n-am de fapt nicio problemă. Se aştepta 
să rămân aceeaşi fată fericită care fusesem dintotdeauna. De la 

mama am învățat să-i alung pe ceilalți cu răceală şi deseori văd 
că fac asta cu cei care mă enervează. 

Dintre cele trei tipologii bazate pe frustrare (a Patra, Prima şi 
a Şaptea), Generaliştii sunt cei mai direcţi în exprimarea neplăcerii, 
pentru că simt de asemenea nevoia de a se impune în faţa celorlalţi. 
Sunt capabili să-şi strige nefericirea şi frustrarea cu privire la orice 
lucru care nu le convine. Gândul lor subconştient de fond este 
„Dacă fac o scenă destul de zgomotoasă, o voi convinge pe Mami 
să vină şi să aibă grijă de mine.” Purtându-se astfel, obţin deseori 
ceea ce-şi doresc. 

Alteori, Generaliştii îşi manifestă nerăbdarea printr-un ego- 
centrism neînfrânat. Chiar dacă încearcă să fie tot timpul în centrul 
atenţiei, nu fac asta pentru că vor să fie respectaţi şi admiraţi de cei 
din jur - care este motivaţia narcisistă tipică pentru tipologiile din 
Triada Emoţională. De fapt, în anumite momente, nu le pasă dacă 
arată ca nişte măscărici, dacă asta le oferă destulă energie pentru 
a scăpa de anxietăţile lor de fond. Prin contrast, cei din tipologia 
Trei nu şi-ar lăsa niciodată defectele şi imperfecţiunile la vedere, 
aşa cum fac deseori Generaliştii. 


DESCOPERIREA FRUSTRĂRILOR 


Observă în tine energia frustrării. Când e mai puternică, 
opreşte-te şi respiră adânc de câteva ori. Cum te simţi de fapt? 
Ce se petrece când simţi, în loc să te dai în spectacol pentru a 
scăpa de ea? 


Lipsa de Sensibilitate şi Impulsivitatea 


Pentru că Generaliştilor li se pare că cel mai important lucru 
în viaţă este să se afle mereu „pe creasta valului”, pot să aibă 
o atitudine repezită, de „lovit şi fugit”, care să-i lase pe cei din 
jurul lor răniţi şi confuzi. Faptul că sunt mereu în mişcare le 
permite să-şi reprime vinovăția şi regretele pe care le au în raport 
cu acţiunile lor. Ei în general nu vor să-i rănească pe ceilalţi, dar 

zidurile de apărare pe care şi le-au clădit nu le permit să recunoască 
faptul că au făcut rău cuiva - sau să devină conştienţi de asta. 


„Nu e problema mea. ” 


Evitarea anxietăţii îi face să fie şi impulsivi - sar înainte să se 
uite. Pot să aibă probleme fizice grave din cauza băutului în exces, 
mâncării proaste, fumatului sau chiar din cauza faptului că se agită 
prea mult căutând ceva carc să-i stimuleze. In cel mai rău caz, pot 
să abuzeze verbal de cei din jur - cerând foarte mult, fiind iritaţi şi 
chiar neplăcuţi. 

Devon e sinceră când vine vorba de felul în care îşi rezolvă 
problemele. 

Au fost momente în care i-am alungat pe cei din viața mea 
aproape fără motiv. Intr-o zi le dam de înţeles că avem un viitor 
împreună, în cealaltă le spuneam la revedere. In acele momente nu 
aveam milă - simțeam că mă făcuseră să plec, totul era din cauza 
lor... Azi mă simt foarte prost că nu-mi păsa decât foarte puţin 
de sentimentele lor, dar dacă începeam să sufăr cât de puţin, nu 
credeam că voi putea supravieţui în acea situaţie. Aşa că fugeam şi 
găseam ceva care să mă mulțumească altundeva. Era ceva normal 
ca atunci când mă simțeam prost să mă ridic, să-mi iau cea mai 
bună rochie şi să plec dansând. 


REZOL VAREA SITUA ŢIILOR 


Oamenii care te cunosc ştiu că nu ai intenţionat să-i răneşti, 
dar în perioadele mai stresante ai făcut asta tară să vrei. 

Când simţi că e cazul, discută cu cineva drag pe carc 
crezi că l-ai rănit. întreabă-l dacă poţi vorbi cu el, apoi, după 
ce ţi-ai cerut iertare, ascultă ce are de zis. împărtăşeşte cu el 
sentimentele tale despre aspectele care sunt încă nerezolvate. 
S-ar putea să nu-ţi fie uşor, dar dacă clarifici situaţia poţi 
să-ţi reduci cu mult sentimentele de suferinţă şi anxietate - şi 
nevoia de a le îngropa prin excese şi activitate. 

Tendinţa de Evadare, Excesivitatea şi Dependenţa 


Generaliştii obişnuţi se percep ca fiind spontani şi iubitori 
de distracţie, având drept filozofie „trăieşte clipa”. Insă lucrul de 
care nu sunt mereu conştienţi este că această atitudine poate să 
mascheze de fapt tendinţa de evadare din faţa vieţii. Nu sunt aşa 
de liberi şi de spontani pe cât se cred, şi ajung de multe ori să fie 
conduşi de temeri şi anxietăţi. Pot să acţioneze impulsiv făcând 
orbeşte orice le-ar promite satisfacţii imediate, fară să se gândească 
la preţul acţiunilor lor. Filozofia care-i conduce e „bucură-te acum, 
plăteşte mai târziu”. 


„Orice te face să te simţi bine e un lucru bun... ” 


Chiar şi experienţele negative sau dureroase pot să crească 
adrenalina şi să mascheze suferinţa mai profundă. De exemplu, 
suferința alcoolismului sau a dependenţei de droguri poate fi 
teribilă, dar pentru Generaliştii din nivelele inferioare aceasta este 
de preferat panicii sau unui necaz profund. 

Ei sunt prinşi într-un cerc al anticipaţiei, dorință şi exces 
pe care îl numim sindromul ciocolatei. Unul dintre cele mai 
încântătoare lucruri legate de cumpăratul unei cutii cu ciocolată 
fină este anticipaţia gustului primei bucăţi. în mod similar, nu 
experienţa, ci anticipația experienţei este cea care îi ţine în priză pe 
Generalişti. Şi, după cum ştie toată lumea (în afară de ei), o plăcere 
în exces poate deveni curând o sursă de repulsie. După prea multe 
bomboane de ciocolată, începem să experimentăm opusul plăcerii: 
durerea şi dezgustul. 

Căutarea continuă a satisfacţiei poate să înceapă să semene 
cu o dependenţă: au nevoie de doze din ce în ce mai mari din ceea 
ce le-a făcut plăcere pentru a rămâne stimulați şi euforici. Chiar şi 
experienţele periculoase încep să-i lase indiferenți. 

Tara e sinceră cu privire la acest aspect din trecutul ei. 

Evitarea lucrurilor creşte anxietatea, iar când aceasta devine 
insuportabilă, nevoia de a te distrage e din ce in ce mai mare. 

Ai nevoie de ceva mai „tare” decât sentimentele tale pentru a le 
strivi. Cred că de asta mi-am pierdut controlul în anumite momente 
din viaţă. In loc să trăiesc durerea şi teama, am fugit de ele, le-am 
evitat cu orice preţ, până când n-a mai fost posibil să fug. Aş fi 
putut cu uşurinţă să iau prea multe droguri sau să mor într-un 
accident când conduceam cu 140 la oră. 


DEZVOLTAREA CAPACITĂȚII DE A FI CONSTANT 


În jurnalul creşterii interioare, fa două liste. In prima, scrie 
proiectele majore pe care le-ai început de când eşti adult şi pe 
care nu le-ai dus până la capăt. în a doua, scrie proiectele pe care 
le-ai terminat. Observi elemente în comun la fiecare listă? E mai 
important pentru tine să ai planuri şi posibilități noi decât să le 
aplici şi să le duci până la capăt? Cât de tare eşti „dependent” 
de mişcare în detrimentul realizării a ceva care să fie important 
pentru tine? Către ce crezi că alergi - şi de ce te fereşti? 


REACȚIA LA STRES: ŞAPTELE TRECE ÎN UNU 


Când sunt foarte stresaţi, Generaliştii devin conştienţi de faptul 
că trebuie să se focalizeze pentru a realiza ceva. Astfel, încep să simtă 
nevoia de a se restrânge, la fel ca Perfeeţioniştii obişnuiţi. Lucrează mai 
mult, simțind că doar ei pot să facă treaba bine. îşi impun limite asupra 
comportamentului. Practic, se forţează să rămână pe o anumită direcţie, 
în timp ce devin frustraţi cu toate structurile şi limitările. S-ar putea să 
devină fie mai neliniştiţi şi împrăştiaţi, fie mai controlaţi şi rigizi, caz în 
care veselia lor obişnuită poate deveni o seriozitate sumbră. 

La fel ca Perfeeţioniştii din nivelele medii, aceşti Generalişti 
încearcă să-i educe pe ceilalţi - fie că vorbesc de o carte interesantă 
sau de un atelier, sau de un anumit punct de vedere politic sau 
spiritual. Entuziasmul pentru propriile păreri se poate transforma 
rapid într-o tendinţă de a dezbate sau a critica viziunile celorlalţi. 
Pot deveni „seci”, impersonali şi foarte nerăbdători cu orice grad de 


incompetenţă la ei înşişi sau la ceilalţi. Când sunt extrem de stresaţi, 

resentimentele şi supărarea lor de fond se ridică la suprafaţă şi încep 


să se certe cu cei din jur, să se agaţe dc amănunte şi să fie sarcastici. 


STEAGUL ROŞU: GENERALISTUL LA ANANGHIE 


Dacă Generaliştii sunt foarte stresaţi o perioadă lungă de timp, 
dacă trec printr-o criză serioasă fară să fie susținuți sau să se poată 
ajuta singuri, sau dacă au suferit de abuzuri repetate în copilărie, pot 
trece punctul critic spre aspectele nesănătoase ale tipologiei. Aceasta 
îi poate face să realizeze, în mod neplăcut, că viaţa le scapă de sub 
control şi că alegerile şi acţiunile lor le cresc dc fapt suferinţa. 

Dacă pot recunoaşte cât de adevărate sunt temerile pe care 
le au, pot să-şi schimbe viaţa şi să meargă spre libertate. Sau 
dimpotrivă, pot să devină şi mai împrăștiați, impulsivi şi maniaci, 
aruncându-se cu disperare în activităţi nesăbuite pentru a-şi evita 
cu orice preţ durerea. („Orice te face să te simţi mai bine e ceva 
bun.”) Dacă persistă în această atitudine, pot să treacă spre nivelele 
inferioare, nesănătoase, patologice ale tipologiei. Dacă tu sau 
cineva pe care-l cunoşti are pentru o perioadă mai mare de câteva 
săptămâni următoarele simptome - e indicat să căutaţi pe cineva 
care să vă ofere consiliere, terapie sau orice fel de susţinere. 


SEMNA LE DE ALA RMĂ 


PATOLOCIIILE POSIBILE:  Tulburare  maniaco-depresivă, 
elemente borderline, elemente de tulburare de personalitate 
histrionică, tulburări obsesiv-compulsive, abuz de substanţe. 


e Disipare extremă şi încercări de a scăpa de anxietate. 

e Dependenţe pc termen lung, debilitante 

e Impulsivitate, agresivitate şi reacţii infantile 

e Activităţi compulsive şi temperament extrem de entuziast 
e Perioade de pierderea controlului 

e Mânie, depresie, schimbări de dispoziţie necontrolate 

e Perioade de panică şi teroare paralizantă 


413 


ÎNŢELEPCIUNEA ENEAGRAMEI 


ELEMENTE PRACTICE CARE AJUTĂ PERSOANELE DIN 
TIPOLOGIA ŞAPTE SĂ SE TRANSFORME: 


e Când simţi că mintea îţi goneşte foarte repede, ia o pauză, respiră 
adânc şi vezi ce ţi se petrece cu adevărat, în special dacă ţi-e teamă 
de ceva sau eşti supărat. Cum te distrage viteza gândurilor tale 
de la trăirea acelor sentimente? Când vezi că mintea ta e foarte 
agitată şi face o mie de asocieri pe minut, e momentul potrivit 
să te întrebi „Ce se petrece?” Aproape întotdeauna vei vedea că 
ascunzi o sursă de anxietate. Cuvântul plictiseală poate să fie 
un indiciu important. Oricând simţi că te afli în pericol să fii 
„plictisit”, opreşte-te şi vezi ce anume eviţi. 

e Adevărul e că nu îţi ignori sentimentele negative, ci le trăieşti 
doar parțial. Le observi mai mult sau mai puţin şi apoi vrei să 
treci la lucrul următor. Dar dacă permiţi într-adevăr lucrurilor 
să te afecteze la un nivel mai profund, nu înseamnă că te 
complaci în negativism. Din contră, când te laşi afectat de 
experienţele pe care le trăieşti, chiar şi de cele negative, nu vei 
face decât să capeţi mai multă experienţă şi să-ţi faci ca bucuria 
să fie mai reală şi mai profundă. Observă cum sentimentele îţi 
influenţează corpul. Cum simţi durerea? Unde o observi? în 
stomac, în piept sau în faţă? Dar nerăbdarea? Identifică-te pur 
şi simplu cu o trăire! a-ţi spune „Mă simt trist,” este un început, 
dar nu e acelaşi lucru cu a experimenta complet şi a fi afectat de 
tristeţe - sau de fericire. 

e învaţă să-ţi dai seama de nerăbdarea pe care o simţi şi de 
rădăcinile ei. Ca Generalist, poţi fi foarte nerăbdător cu ritmul 
şi nivelele de energie ale celorlalţi, dar şi cu tine însuţi. Pentru 
că eşti talentat în multe direcţii tinzi să nu dezvolţi niciuna 
până la capăt. îţi pui bețe în roate din cauza nerăbdării cu 
propria persoană şi cu procesul de învăţare şi de dezvoltare 
a aptitudinilor. De asemenea, fii atent la sindromul „expert 
instant”. O cunoaştere de bază a unui subiect, combinată cu 
carisma şi bravada de care dai dovadă, poate să-ţi deschidă 
multe uşi. Dar dacă nu ştii de fapt despre ce vorbeşti şi dacă 

ideile tale sunt doar pe jumătate formulate, ceilalți îşi vor da 
seama în curând de asta şi reputaţia ta va avea de suferit - în 
ciuda faptului că ai talent. Generaliştilor nu le place deloc să 
li se spună că sunt superficiali, dar ceea ce-i face să pară astfel 
este chiar felul lor grăbit de a fi. Acordă timp abilităţilor tale 
pentru a se dezvolta. 

e Găseşte bucuria în lucrurile obişnuite. La fel ca şi tipul 
Patru, Generaliştii tind să caute o realitate mai bună - le place 
extraordinarul, fabulosul, încântătorul, stimulantul. Ceea ce este 
uimitor, însă, e faptul că atunci când suntem prezenţi, toate 
experienţele noastre sunt extraordinare. A face curat sau a mânca 
o portocală poate fi o experienţă foarte plăcută dacă o faci cu 
toată fiinţa ta. Fiecare moment este o sursă unică de încântare 
şi uimire. Teama că vei pierde ceva interesant şi dorinţa de a te 
distra nu te lasă să găseşti împlinirea pe care o cauţi. Gândeşte-te 
la acele momente din trecutul tău care au fost cele mai vii şi mai 
plăcute - naşterea unui copil, căsătoria, un picnic cu prietenii în 
timpul facultăţii, un apus de soare perfect. Ce a făcut ca aceste 
evenimente să fie atât de satisfacătoare şi reale? Observă faptul 
că ele nu sunt neapărat momentele pe care le povesteşti atunci 
când vrei să uimeşti pe cineva, dar au o altă calitate care le face 
să te împlinească. Exersând, viaţa ta se va schimba foarte mult, 
încât îţi vei da seama care este acea calitate. 

e Meditaţia poate fi foarte utilă pentru Generalişti, ca şi pentru 
Devotaţi dealtfel, mai ales dacă vrei să-ţi linişteşti mintea. 
Când vei începe să meditezi, vei descoperi repede intensitatea 
vorbăriei tale mentale. Efortul de a te relaxa şi de a trăi cu 
totul în acea clipă va fi o adevărată provocare. Este foarte 
important să observi cum îţi termini meditaţia. Generaliştii tind 
să sară afară din ea, ca şi când personalitatea lor nu mai poate 
aştepta două secunde înainte să pornească la galop. Fii atent 
când te ridici şi vezi dacă poţi să-ţi menţii tăcerea interioară şi 
în acţiuni. Această calitate meditativă a minţii nu te va putea 
ajuta prea mult dacă va rămâne izolată doar la câteva minute pe 
zi pe care le acorzi vieţii tale interioare. 

e Tinzi să fii mai fericit şi exuberant decât majoritatea oamenilor. 
Observă ce se petrece când împărtăşeşti acest sentiment cu 
ceilalţi fară să încerci să-l impui - sau să-l „demonstrezi”. Eşti 
mai profund şi eficient atunci când eşti stabil - atunci bucuria 
ta este evidentă şi îi afectează pe toţi cci din jur. In plus, dacă 
fericirea ta este reală, nu depinde dc „agitarea spiritelor” şi nu 
poate fi redusă sau pierdută dacă ceilalţi nu reacţionează la ea. 


VALORIFICAREA PUNCTELOR FORTE 
ALE TIPOLOGIEI ŞAPTE 


Chiar şi Generaliştii de nivel mediu tind să fie creativi, dar 
când sunt echilibraţi şi stabili pot fi nişte persoane sclipitoare, pline 
de calităţi, care sintetizează şi acoperă multe zone de experienţă. 
Abilităţile şi interesele variate, bucuria de a lucra şi calităţile 
extravertite îi conduc deseori către succes. 

Generaliştii spun că au picioarele pe pământ. Nu stau să 
piardă vremea - sunt prinşi în realitatea vieţii. Ei înţeleg că trebuie 
să fie realişti, productivi şi muncitori pentru a avea mijloacele 
financiare cu care să-şi susţină numeroasele vise. 

Astfel, Generaliştii de pe nivelele sănătoase nu se mulţumesc 
doar să consume munca altora - fie că e vorba de o mâncare specială 
sau de îmbrăcăminte de marcă. Ştiu că bucuria principală a vieţii vine 
din a contribui cu ceva la lume. Ei preferă să inventeze un nou model 
de rochie în loc să o cumpere, să facă un film decât să se uite la celal 
altcuiva. în fond, pot să obţină lucrurile exact aşa cum şi le doresc. 


„întreaga lume e la picioarele mele. ” 


O variantă în care Generaliştii lucrează constructiv cu versa- 
tilitatea şi dorinţa lor de a avea noi experienţe este a face mai multe 
lucruri în acelaşi timp. Dacă fac mai multe acţiuni într-un moment, 
pot să treacă de la una la alta, să folosească multe aptitudini şi să 
vadă felul în care diferitele lor interese şi calități se intersectează 


unele cu altele. Pot să se simtă satisfăcuţi cu acest stil de lucru, iar 

atâta timp cât pot să-şi stabilească priorităţile şi limitele pot să fie 
extrem de eficienţi. 

în mod similar, Generaliştii au talent pentru generarea rapidă 
şi spontană a ideilor. Sunt genul de persoane care văd planul de 
ansamblu. Le place să pornească proiecte şi să găsească idei noi 
pentru a rezolva problemele. Minţile lor aproape că dau pe-afară 
de concepte creative şi de posibilităţi. Ei excelează în găsirea de 
noi opţiuni, pe care ceilalți s-ar putea să nu le vadă. Generaliştii 
superiori păstrează de asemenea disciplina de care au nevoie pentru 
a-şi finaliza proiectele. 

Poate că cel mai mare dar al tipologiei a Şaptea este abilitatea 
lor de a menţine o viziune pozitivă şi un sentiment al abundenței. 
Când acest fel de a privi lumea este temperat de realism şi de dorinţa 
de a da piept cu sentimentele dificile, Generaliştii pot să genereze un 
entuziasm molipsitor în orice situaţie. Nu sunt deloc timizi, trăiesc 
din plin şi îi încurajează şi pe ceilalţi să facă acelaşi lucru. („N-avem 

decât o viaţă.”) Apoi, dorinţa lor de a explora şi de a fi deschişi la 
experienţe noi îi poate face să dobândească cunoştiinţe solide în 
multe domenii. Pentru ei lumea este cu adevărat la picioarele lor şi 
le place să împărtăşească cu ceilalți bogăţiile pe care le găsesc în 
căutările lor. 

Tara continuă: 

Viaţa e ca un teren de joacă imens. Nu e nimic care să nu 
fie interesant. Simt un fel de bucurie spontană şi curiozitate când 
vine vorba de a trăi. Știu că sunt susținută de Univers, că totul se 
va termina cu bine. Chiar şi atunci când lucrurile par întunecate 
şi rele, ceva din mine crede cu adevărat că totul va fi în regulă. 
Lumea poate fi crudă şi îngrozitoare, dar simt că nu e neapărat 
ostilă față de mine. Din cauza acestui sentiment de siguranţă, 
vreau şi mai mult să fiu deschisă şi curioasă. 


CALEA INTEGRĂRII: ŞAPTE MERGE SPRE CINCI 


Generaliştii devin cu adevărat împliniţi şi rămân pe un 


nivel superior învățând să încetinească ritmul şi să-şi liniştească 

activitatea mentală pentru ca impresiile să-i afecteze mai profund, 

la fel ca şi cei de pe nivele sănătoase ale tipologiei a Cincea. 

Nu mai sunt dependenţi de căutarea experienţelor şi distracţiilor 
extraordinare, ci devin destul de constanţi în observaţii şi experienţe 
pentru a descoperi tot felul de lucruri uimitoare despre ei înşişi şi 

despre lume. Aceasta le oferă mai multă călăuzire interioară, cât şi 

creativitate şi productivitate. De asemenea, ceea ce produc devine 

mult mai util pentru ceilalți. 

Cultivarea unei minţi mai liniştite, mai focalizate, îi face să 
ajungă într-un contact profund cu propria lor ghidare interioară. 
Devin astfel capabili să-şi dea seama care experienţe le sunt cu 
adevărat de folos. Nu mai sunt distraşi de teama de a face alegerile 
greşite şi de a rata cel mai bun mod de a acţiona, ci pur şi simplu 
ştiu ce să facă. Explorarea mai profundă a realităţii nu îi face să-şi 
piardă spontaneitatea sau entuziasmul. Din contră, devin mai liberi 
pentru a savura fiecare clipă. 

în schimb, cei din tipologia a Şaptea nu vor avea prea mult de 
câştigat dacă încearcă să imite calităţile Observatorilor de pe nivelele 
medii. Detaşarea emoţională, gândurile inutile şi temerile legate că 
nu se ridică la nivelul aşteptărilor celorlalţi nu vor face decât să 
le exacerbeze „circuitul” cerebral. Nu-i ajută nici încercarea de a 
se forţa să se concentreze, deoarece astfel de eforturi sunt bazate 
pe reprimare. Pe măsură ce învaţă să-şi liniştească mintea şi să-şi 
tolereze temerile care apar, încep să se deschidă natural şi gradat către 
calitățile Observatorilor din nivelele sănătoase: claritate, inovaţie, 
înţelegere şi cunoaştere. 


TRANSFORMAREA PERSONALITĂȚII ÎN ESENȚĂ 


Cheia care-i ajută pe Generalişti este să înţeleagă că atâta timp 
cât caută cu obstinaţie fericirea şi mulţumirea, nu le vor obţine 
niciodată. împlinirea nu rezultă din „achiziţionarea” a ceva anume: 
este o stare de a fi care apare când lăsăm bogăţia momentului 
prezent să ne atingă. Atunci când Generaliştii înţeleg asta şi pot 


să renunţe la condiţiile pe care le impun propriei fericiri, au acces 

la o mare libertate interioară şi încep să simtă simpla plăcere de a 
exista. Ei înţeleg faptul că „a Fi”, pura existenţă, este ceva foarte 
plăcut. Astfel, învaţă să aprecieze profund viaţa însăşi. 
După ani de lucru cu ea însăşi, Tara a descoperit acest lucru. 
Am început să înțeleg că viaţa nu e mereu distractivă. Am 


E) 


redefinit ce e „distractiv ” pentru mine şi ce nu e şi mi-am dat 
seama că ideile pe care le aveam despre acest subiect sunt în 
general false. Multe dintre lucrurile pe care le credeam neplăcute, 
cum ar fi spălatul vaselor, sunt de fapt chiar în regulă şi cu nimic 
mai bune sau mai rele decât alte activități pe care le consideram 
distractive. 

Cu siguranţă că nu e nimic greşit în a ne gândi la viitor, dar în 
cazul Generaliştilor aceasta este modalitatea principală în care-şi 
pierd legătura cu Prezenţa. Partea cea mai dificilă a procesului lor 
de transformare este dezvoltarea abilității de a trăi în prezent. A fi 
mai treji şi mai prezenţi îi face până la urmă să simtă chiar durerea 
şi lipsurile de care fugeau. în asemenea momente, Generaliştii 
ar trebui să-şi amintească faptul că suferinţa de care se tem s-a 
petrecut deja - şi au supravieţuit. Atunci, cu susţinerea Prezenţei, 
ei devin capabili să simtă destul timp durerea pentru a trece cu 
adevărat peste ea. Aceasta, ca orice proces organic, are un ciclu 
şi e nevoie să i se aloce o perioadă clară de timp - nu poate fi 
grăbită. lar dacă nu putem să simţim durerea, nu putem să simţim 


nici plăcerea. 


„Recunoştiinţa ne deschide porţile către bogăţia vieţii. ” 
MELODY BEATTIE 


Când au reuşit să facă acest lucru, Generaliştii vor putea 
să fie satisfăcuţi cu foarte puţin, deoarece îşi vor da seama că 
întotdeauna va fi destul atât pentru ei, cât şi pentru ceilalți. Cel mai 
mare dar al lor este probabil abilitatea de a vedea spiritualul în 
lumea materială - a percepe Divinitatea în lucrurile comune. 

Jessie, terapeuta pe care am cunoscut-o mai devereme, ne 
împărtăşeşte un moment în care această abilitate a ajutat-o mult. 

Când fiul meu vitreg, care avea SIDA, era pe patul de moarte, 
l-am ţinut în brațe şi m-am întrebat: Care e cea mai bună opţiune 
acum? Care este lucrul cel mai frumos pe care îl poate trăi în acest 
moment? Aşa că l-am călăuzit spre pacea şi liniştea de dincolo. 
Gregory a reuşit să se împace cu lucrurile ce țin de aspectele lumii 

fizice din viaţa sa, să simtă că a terminat ce a avut de făcut şi chiar 
să aleagă momentul ultimelei sale suflări. Totul a fost complet şi 
perfect, iar noi am fost împreună cu el. 


DEZVĂLUIREA ESENȚEI 


„Fericirea cea mai mare este să-l contempli pe Dumnezeu 


în tot. ” 
JULIAN DE NORWICH 


Hinduşii spun că Dumnezeu a creat Universul ca pe un dans, 
astfel încât El să se poată bucura de propria Sa creaţie, care se 
reflectă înapoi către El. Sentimentul acesta de uimire şi fascinaţie 
este cel care îi cuprinde din plin pe Generalişti. 

Din acest punct de vedere Esenţial, tipologia Şapte personifică 
bucuria, starea finală în care oamenii sunt meniţi să fie. Bucuria e 
o experienţă naturală care apare spontan când trăim starea de a fi 
- când ne-am eliberat de vorbăria interminabilă, de planificări şi 
de proiectele minţii noastre egotice. în viziunea creştină, fiinţele 
umane au fost create pentru a merge în rai şi a se bucura de Viziunea 
Beatifică - a petrece eternitatea contemplându-l pe Dumnezeu 
într-o fericire completă. Astfel, extazul este de drept, starea noastră 
finală. Când Generaliştii îşi amintesc aceasta, sunt atraşi înapoi în 
fericire ca stare esenţială, o personifică şi o aduc şi celor din jur. 

Jesse continuă: 

Am învățat să mă centrez prin perioade tăcute de contemplare 
şi reflecţie. Am descoperit o altă lume în interiorul meu. Spiritul care 
sunt eu e liber şi sunt foarte multe lucruri care să mă poată bucura. 
Lumea mea interioară transcende ceea ce se află în exterior, dar se 


revarsă asupra ei şi o colorează. Bucuria pare uneori să se ridice 

pur şi simplu la suprafaţă, iar viaţa e o încântare. Simt că nu am 
nevoie de multe lucruri, dar viaţa mea e plină. In cele mai bune 
momente, sunt copleşită de uimire şi recunoştiință. Trăiesc clipa şi 
cred cu tărie că necesităţile mele sunt acoperite. 

Mai presus decât orice, Generaliştii îşi dau seama la cel mai 
profund nivel al conştiinţei lor că întreaga lume este de fapt un 
dar. Una dintre lecţiile cele mai preţioase pe care le au de predat 
celorlalți este că nu e nimic în neregulă cu viaţa sau cu lumea 
materială. Aceasta este cadoul Creatorului. Dacă am privi totul ca 
şi când nimic nu ni s-ar cuveni pe degeaba, am fi plini de bucurie 
şi recunoştiinţă în fiecare clipă. Când nu cerem nimic de la viaţă, 
totul devine un dar Divin capabil să ne conducă spre extaz. Aceasta 
este provocarea Generalistului - să-şi amintească adevărata sursă 
a bucuriei şi să trăiască acel adevăr. 


Adună punctajele celor 15 propoziţii pentru Tipologia a 
Saptea. Rezultatul tău va fi între 15 şi 75. Următorul îndrumar 
te va ajuta să îţi descoperi sau să-ţi confirmi tipologia. 


e 15 Probabil că nu faci parte dintr-o tipologie care se 
afirmă (Trei, Şapte sau Opt) 

e 15-30 Probabil că nu faci parte din tipologia a Șaptea 

e 30-45 Probabil că ai aspecte ale tipologiei a Şaptea sau un 
părinte în această tipologie 

e 45-60 Probabil că ai tipologia a Șaptea ca şi component 

e 60-75 Faci probabil parte din tipologia a Șaptea (dar poţi 
să faci parte totuşi din altă tipologie, dacă vezi că mai 
multe aspecte nu ţi se potrivesc) 


Foarte des, cei din tipologia a Șaptea pot să greşească 
identificăndu-se cu tipologiile a Doua, a Patra sau a Treia. 
Cel mai des, cei din tipologiile Noua, a Treia şi a Doua pot să 


greşească identificăndu-se cu tipologia a Șaptea. 

TIPOLOGIA A OPTA: CONDUCĂTORUL* 


PROVOCATORUL 
PROTECTORUL 
FURNIZORUL 
ÎNTREPRINZĂTORUL 
PUTERNICUL 


INDEPENDENTUL 


„Din aceasta apare întrebarea: e mai bine să fii iubit decât 
temut, sau e mai bine să fii temut decât iubit? S-ar putea răspunde 
poate că trebuie să ne dorim să fim în ambele situaţii: dar din moment 
ce iubirea şi teama cu greu pot exista în acelaşi timp, dacă trebuie să 


alegem dintre ele, suntem mai în siguranţă temuţi decăt iubiţi. 
NICCOLO MACHIAVELLI, „PRINŢUL” 


„Este fatal să te implici într-un război dacă-ţi lipseşte voința 


de a-l câştiga. 
DOUGLAS MACARTHUR 


„Puterea nu simte nevoia de a fi demonstrată. Ea este încre- 
zătoare, are grijă de ea însăşi, apare singură şi dispare singură, îşi 
aduce singură încântarea şi singură se justifică. Atunci când o ai, 


simţi cu siguranţă aceasta. 
RALPH ELLISON 


„„ Omul trebuie să găsească o metodă de a rezolva conflictele 
care să respingă răzbunarea, agresiunea şi violenţa. Baza unei 


astfel de metode e iubirea. 
MARTHIN LUTHER KING, JR. 
* în textul original cuvântul folosit este „The Challenger”, în traducerea directă - „Cel 


căruia îi plac provocările”. Mi-am permis să găsesc în limba română o denumire care să 
exprime cât mai sintetic denumirea şi caracteristicile esenţiale ale acestei tipologii, (n. tr.) 

TESTUL RISO-HUDSON 


DTA 
pentru 
Determinarea 
Tipologiei şi a 
Atitudinii 
Notaty fiecare dintre afirmaţiile următoare conform următoarei 
scări valorice: 


.. Deloc adevărat 

.. Rareori adevărat 
„Cât de cât adevărat 
.. In general adevărat 


na A WR = 


.. Foarte adevărat 


_____ 1. Sunt foarte independent şi nu-mi place să depind de ceilalţi 
pentru lucrurile de care am cu adevărat nevoie. 

____2. Simt că uneori e nevoie să fac şi gesturi mai dure pentru a 
reuşi să realizez ceea ce mi-am propus. 

____3. Când îmi pasă de cineva, încep să mă gândesc la el ca la 
„omul meu” şi simt că trebuie să am grijă de interesele lui. 

____ 4. Obţin rezultate bune de la ceilalţi: ştiu cum să-i răsplătesc 
şi cum să-i presez ca să facă ce e de făcut. 

____ 5. Nu îmi plac persoanele slabe, care ezită mult - slăbiciunea 
nu aduce decât probleme. 

____6. Am o voinţă puternică: nu renunţ şi nu dau uşor înapoi. 

____ 7. Sunt foarte mândru când un protejat de-al meu începe să se 
descurce singur. 

____8. Am o latură tandră, chiar sentimentală, dar n-o arăt decât 
unui grup foarte restrâns de persoane. 

____9. Oamenii care mă cunosc apreciază faptul că merg la ei şi le 
spun exact ce am pe suflet. 

____10. A trebuit să muncesc pentru tot ceea ce am - şi cred că 
asta e un lucru bun, care te întăreşte şi te face să-ţi dai seama 
ce vrei cu adevărat în viaţă. 

____11. Mă văd ca fiind genul de persoană care-i provoacă pe 
ceilalţi să iasă din zona în care se simt confortabil, pentru a 
da tot ce e mai bun din ei. 
____ 12. Am un simţ al umorului mai dur, uneori chiar necizelat, deşi cred 
că majoritatea oamenilor sunt cam rigizi şi se simt jigniţi prea uşor. 
____13.Potsă mă înfurii foarte tare, dar îmi trece repede. 
____14. Mă simt extraordinar când fac ceea ce alţii spun că e 
imposibil: îmi place să merg până la capăt şi să văd dacă pot să 
înving. 
_____15. De obicei trebuie să fie cineva care să aibă şi parte de 


ghinion într-o situaţie, dar nu vreau să fiu eu acela. 


Vezi pag. 460 pentru rezultate 


TIPOLOGIA A OPTA: CONDUCĂTORUL 


e Frica de bază: A fi rănit sau controlat de ceilalţi, a fi călcat 
în picioare 

e Dorinţa de bază: A se proteja pe el însuşi, a-şi alege propriul 
drum în viaţă 

e Mesajul superegoului: Eşti bun sau destul de bun dacă eşti 
puternic şi stăpân pe situație. 


Tipologia puternică, dominatoare: 
încrezător în sine, Categoric, Hotărât, 
Gata de Confruntare 


Am numit tipologia a opta Conducătorul pentru că, mai mult 
decât oricare altă tipologie, aceasta vrea să se conducă pc ea însăşi 
şi să-i conducă şi pe ceilalți către autodepăşire, chiar dacă aceasta 
înseamnă să meargă din provocare în provocare. Sunt carismatici 
şi au capacitatea fizică şi psihologică de a-i convinge pe ceilalţi să-i 
urmeze în tot felul de activităţi - de la înfiinţarea unei companii, la 
reconstruirea unui oraş, la conducerea unei gospodării, la pornirea 
unui război, la încheierea păcii. 

Conducătorii au o voinţă extrem de puternică şi o vitalitate 
grozavă şi se simt cel mai bine când folosesc aceste calităţi. îşi 

utilizează energia abundentă pentru a face schimbări şi a-şi pune 
amprenta pe ceea ce-i înconjoară, dar şi pentru a-i apăra pe cei 
dragi de greutăţi sau, mai ales, de alţi oameni. De la o vârstă 
fragedă, ei înţeleg că pentru a face aceste lucruri au nevoie de 
putere, voinţă, persistență şi rezistență - calități pe care şi le 
dezvoltă şi pe care le caută şi în ceilalţi. 

Thayer lucrează ca agent de bursă. Ea s-a străduit mult timp 
să înţeleagă personalitatea tipologiei a Opta, din care face parte. îşi 
aminteşte de un incident din copilărie în care poate vedea clar cum 
şi-a format acest fel de a fi. 

O mare parte din tenacitatea şi puterea mea vine de la tata. 
El îmi Spunea întotdeauna să nu las pe nimeni să mă calce în 
picioare. Am înţeles repede că nu e în regulă să plâng şi am învăţat 
să-mi supun partea slabă a personalităţii. Când aveam opt ani, 
eram la călărit şi armăsarul gigantic de sub mine a rupt-o la 
goană. Când un adult a reuşit să-l prindă, am descălecat hotărâtă, 

fără să vărs o lacrimă. Am văzut că tata era mândru de mine. 

Conducătorii nu vor să fie controlaţi sau să le permită altora să 
aibă putere asupra lor, indiferent că e vorba de putere psihologică, 
sexuală, socială sau financiară (aceasta este Frica lor de bază). O 
mare parte din comportamentul lor este îndreptat înspre menţinerea 
şi amplificarea controlului pe care îl deţin. Un Conducător poate să 
fie general sau grădinar, mic afacerist sau mogul, tată într-o familie 
sau capul unei comunităţi religioase, dar indiferent de ocupaţia sa, 
va încerca întotdeauna să fie la putere şi să-şi pună amprenta pe 
ceea ce îl înconjoară. 


„ Noi siguri, fie ne aducem fericirea, fie ne chemăm supărările. 
In ambele cazuri depunem însă acelaşi efort. ” 
CARLOS CASTANEDA 


Conducătorii sunt adevărații „indivualişti duri” ai Eneagramei. 
Mai mult decât cei din oricare altă tipologie, ei înfruntă singuri 
viaţa. Vor să fie independenţi şi nu suportă să datoreze nimănui 


nimic. Deseori refuză să se supună convențiilor sociale şi sfidează 

consecinţele propriilor acţiuni, ruşinea sau teama. Deşi de cele mai 
multe ori sunt conştienţi de părerile pe care oamenii le au despre 
ei, nu sunt influenţaţi de acesta. îşi fac treaba cu o hotărâre de fier, 


care poate să-i uimească sau chiar să-i intimideze pe ceilalți. 
„Sunt Stăpânul propriei mele sorţi ” 


Deşi într-o anumită măsură Conducătorii se tem de durerea 
fizică, ei sunt mult mai speriaţi de neputinţă şi de controlul 
celorlalți asupra lor. Sunt extrem de duri şi pot să treacă prin foarte 
multe dificultăți tară să se plângă - calitate cu tăiş dublu, deoarece 
deseori neglijează limitele sănătăţii şi rezistenţei atât ale propriei 
persoane, cât şi ale celor din jur. în schimb, sunt înspăimântați de 
durerea emoţională şi îşi vor folosi forţa fizică pentru a-şi proteja 
sentimentele şi a-i ţine pe ceilalţi la o distanţă emoţională destul 
de mare pentru a se simţi în siguranţă. Se ascund în armuri groase 
şi impunătoare, dar în spatele fațadei lor puternice sunt de foarte 
vulnerabili. 

Astfel, Conducătorii sunt extrem de harnici şi productivi, dar 
din cauza asta pierd contactul emoţional cu multe persoane din 
viaţa lor. Cei dragi pot să devină din ce în ce mai nesatisfacuţi de 
starea lucrurilor, cceace face pc cei din tipologia a Opta să sc simtă 
confuzi. („Nu înţeleg de ce se plânge familia mea. Eu fac tot ce pot 
ca să le dau lucrurile de care au nevoie. De ce sunt dezamăgiţi?”) 

Când se petrece acest lucru, Conducătorii sc simt neînţeleşi şi 
pot chiar să se distanţeze şi mai tare. De fapt, în spatele exteriorului 
lor impunător, ei se simt deseori răniţi şi respinşi, deşi acesta este 
un lucru despre care nu vorbesc decât foarte rar. Le e greu să 
recunoască şi faţă de ei înşişi că sunt vulnerabili, darămite faţă de 
ceilalţi. Pentru că se tem că vor fi respinşi (că persoana cealaltă va 
divorța de ei, îi va critica, umili, concedia sau răni în orice fel), ei 
încearcă să se apere respingându-i pe ceilalți. Rezultatul este că un 
Conducător obişnuit nu mai poate iubi sau relaționa cu adevărat 
cu ceilalți, pentru că iubirea le dă celorlalți putere asupra lui, ceea 
ce-i retrezeşte frica de bază. 

Cu cât îşi întăresc mai mult egoul pentru a se proteja, cu 
atât devin mai sensibili la orice gest real sau imaginar îndreptat 
împotriva autorităţii lor, superiorității sau respectului lor de sine. 
Cu cât încearcă mai mult să devină imuni la durere sau suferință 
(fie că e vorba de cea fizică sau de cea emoţională), cu atâta se 
închid mai mult emoţional şi devin duri ca nişte stânci. 

Insă când sunt sănătoşi din punct de vedere emoţional, ştiu 
de unde să facă rost de lucrurile de care au nevoie şi cum să se 
folosească din plin de voinţa lor interioară. Au o mare pasiune 
pentru viaţă, iau iniţiativa şi fac imposibilul să devină posibil. Dau 
dovadă de autoritate şi onoare - sunt conducători înnăscuţi, care 
se impun prin simpla lor prezenţă. Ancorarea puternică în real, 
care le este, tipică de altfel, le oferă bun simţ şi capacitatea de a 
alege repede şi bine. Sunt gata să înfrunte părerile celorlalţi, ştiind 
că nicio decizie nu poate mulţumi pe toată lumea. Pe cât posibil, 
vor să aibă grijă de interesele celor la care ţin, tară să recurgă la 
favoritism. îşi folosesc talentul şi curajul pentru a construi o lume 
mai bună pentru toţi cei din viaţa lor. 


MODELUL COMPORTAMENTAL ÎNVĂȚAT ÎN COPILĂRIE 


„Modelul copilăriei care este descris aici nu determină 
tipologia. In schimb, descrie tendinţele observabile in copilăria 
timpurie, care au un impact puternic asupra relaţiilor adulte 


» 


ale persoanei. 


Cei mai mulţi Conducători ne-au spus că doreau să devină 
„adulţi” încă de la o vârstă fragedă, poate pentru că tatăl plecase 
sau se petrecuse o tragedie şi voiau să câştige bani cu care să-i 
ajute pe fraţii lor. Poate că au trebuit să se descurce într-un mediu 
periculos (cel al traficanţilor de droguri, al găştilor de cartier sau 
vreun alt fel de mediu conflictual), sau cu un membru al familiei 
violent ori nesigur. Alţi Conducători au crescut în familii obişnuite, 
dar au simţit nevoia de a-şi proteja sentimentele din alte motive. Pe 


scurt, ei tind să crească repede şi cele mai importante probleme ale 

lor sunt legate de supraviețuire, de parcă ar întreba „Cum putem 
rezista eu şi cei dragi mie în această lume crudă, nepăsătoare?” 

Roseann este o Conducătoare care-şi aminteşte presiunea 
enormă pe care o trăia în copilărie. 

Faptul că eram dură cu tatăl meu, care era şi el dur, îmi 
afecta relaţia cu mama. Ea mă ruga deseori să vorbesc cu tata 
când voia să mergem undeva toată familia - la restaurant, la film, 
chestii din astea. „Intreabă-l tu, ” mă ruga ea, „Dacă sugerez eu 
asta, o să mă refuze. ” Pe de o parte, mă simțeam mândră că mă 
considera destul de puternică să-l înfrunt. Dar pe de altă parte 
îmi displăcea, pentru că deşi eu şi tata păream să ne respectăm 
temperamentele, mi-era mereu teamă de el. In fond, eram doar 
o fetiță. Dar ştiam că n-aveam voie nici măcar să-mi recunosc 
momentele de slăbiciune. 

Tinerii Conducători îşi formează repede părerea că nu eşti 
în siguranţă dacă eşti blând sau darnic. Aceste atitudini par „moi” 
ŞI „slabe” şi, în mintea lor, nu aduc decât respingere, trădare sau 
durere. Ei simt că cea mai bună idee este să nu lase garda jos, 
aşa că dacă va fi vorba să apară căldură sau tandreţe în viaţa lor, 
altcineva va trebui să se ocupe de asta. 

Conducătorii spun deseori că atunci când erau copii s-au 
luptat cu sentimente puternice de respingere sau trădare. Erau 
genul de persoane care încercau să se afirme, erau aventuroşi şi 
intrau în tot felul de „situaţii” carc-i faceau să fie pedepsiţi des. 
în loc să se detaşeze sau să se retragă din faţa celor care îi certau, 
tinerii Conducători se apărau de sentimentele de respingere având 
o atitudine gen „Să se ducă învârtindu-se. Cine are nevoie de 
ei? Mie nu-mi zice nimeni ce să fac!” Desigur, la fel ca toată 
lumea, Conducătorii vor să fie iubiţi, dar cu cât sunt respinşi mai 
puternic şi sunt trataţi ca nişte inadaptaţi, cu atât li se împietreşte 
mai tare inima. 

Ariene este membră a unui ordin religios şi le oferă constant 
forţă şi susţinere celor din comunitatea ei. Ea îşi aminteşte de un 
eveniment nefericit din copilărie care a provocat-o să se apere în 
felul caracteristic al tipologiei Opt. 

Sora mea mai mică s-a născut cănd aveam doi ani şi 
jumătate. Mi-aduc aminte că mama era în pat şi avea grijă de 
ea, iar eu mă tot suiam lângă ele. Mama era îngrijorată că i-aş 
putea face rău bebeluşului, aşa că o chema pe mătuşa să mă ia în 
brațe. Dar eram încăpăţânată şi continuam să mă târăsc înapoi 
în pat. Până la urmă, mama pur şi simplu m-a împins jos pe podea 
şi cred că atunci mi-am zis „Lasă că i-o întorc eul”. Mai târziu, 
cănd eram mai mare, am hotărât să merg la mănăstire imediat 
după clasa a opta, chiar dacă ideea asta îi rănea foarte tare pe 
părinții mei. Dar nu mi-a păsat de dorințele lor şi mi-am urmat 
oricum planul. 

Tinerii Conducători pot învăţa să joace rolul ţapului ispăşitor 
(oaia neagră sau copilul problemă). în teoria sistemului familial, 
„tapii ispăşitori” scot la vedere problemele ascunse ale familiei, 
prin fapte sau prin vorbe. Ca adulţi, Conducătorii refuză să se 
supună regulilor obişnuite şi se revoltă împotriva constrângerilor, 
lovind sistemul prin orice metodă care le stă la dispoziţie. 

Uneori „decizia” de a deveni dur apare când copilul se simte 
trădat de un părinte sau de un alt adult care e important pentru el. 
Poate a fost abandonat într-o şcoală cu internat, a plecat la rude, ori 
i s-au confiscat economiile sau alte lucruri de valoare fără niciun 
motiv. Sau ar putea să fi fost victima unui abuz sexual. Dar din 
cauza diferenţei extrem de mari dintre puterea tinerilor Conducători 
şi puterea celor care-i tratează nedrept, n-au putut să facă mare lucru 
în afară de a decide ca acea situaţie să nu mai apară niciodată. 

Kit este o afaceristă de succes din lumea modei şi îşi aminteşte 
o decizie foarte importantă pe care a luat-o când era tânără. 

Când aveam 7 ani, negresa care mi-era dădacă a murit bmsc. 
Acel moment fost unul de cotitură pentru mine. Ea mă susţinea în secret 
şi ştia cum să mă facă să mă simt bine cănd mă pedepseau părinţii. 
Dar cănd a murit, m-am simțit cu adevărat singură. Eram supărată 
pe părinţii mei pentru că nu m-au lăsat să particip la înmormântare, 

furioasă pe fraţii mei pentru că se prefăceau indiferenți şi mânioasă pe 
dădaca mea pentm că mă părăsise. Dar n-am plâns nicio clipă. Am 


decis că sunt pe cont propriu şi că nu mai am nevoie de nimeni. 

Conducătorii consideră că trădarea a fost un punct de cotitură 
al vieţii lor, pentru că într-un astfel de moment şi-au pierdut inocenţa 
şi bunătatea. Când fiinţa lor interioară a fost trădată de o persoană 
importantă pentru ei, au decis că nu-şi vor mai permite niciodată să 
fie vulnerabili sau naivi. Nu vor mai lăsa niciodată garda jos. Pentru 
o vreme, s-ar putea ca tinerii Conducători să-şi deplângă inocenţa 
pierdută, dar o acceptă până la urmă şi consideră că acesta este 
felul în care trebuie să ţină piept provocărilor vieţii. Dacă provin din 
medii amenințătoare, ei tind să devină la fel de lipsiţi de milă faţă de 
ei înşişi ca şi faţă de ceilalți. Odată ce inima lor este îngropată, pot 
uita şi faptul că şi-au deplâns vreodată inocenţa pierdută. 


SUBTIPOLOGIILE ÎN FUNCŢIE DE ARIPĂ 


TIPUL OPT CU ARIPA ŞAPTE: INDEPENDENTUL 


Exemple: Franklin Roosevelt, Mhail Gorbachev, Donald 
Trump, Barbara Walters, Don Imus, Frank Sinatra, Courtney Love, 
Susan Sarandon, Bette Davis, Joan Crawford. 


Subtipul sănătos: Persoanele din acest subtip au o gândire 
rapidă şi talent pentru problemele practice. Sunt deseori carismatici şi 
au puterea de a atrage susţinerea celorlalţi pentru a-şi atinge viziunea. 
Le place să acţioneze şi vor să aibă impact asupra lumii înconjurătoare. 
Ştiu cum să-i provoace pe ceilalţi să-şi dezvolte abilitățile şi să-şi 
depăşească aşteptările pentru ca vieţile lor să se îmbunătăţească 
într-un mod practic. Acest subtip este cel mai independent, cei 
care îl reprezintă fiind adeseori oameni de afaceri interesaţi de 
demararea unor proiecte care să le asigure independenţa. 

Subtipul mediu: Persoanele din acest subtip sunt aventuroase 
şi nu ezită când vine vorba de a-şi asuma riscuri. Tind să aibă 
„planuri măreţe”, iar pentru a-i convinge pe ceilalți să li se alăture 
fac promisiuni grozave şi exagerează potenţialul speculațiilor lor. 
Subtipul este unul dintre cele mai sociabile, vorbăreţe şi extravertite, 


radiind de încredere în sine. Aceşti Conducători sunt de asemenea 

pragmatici, practici şi competitivi. Nu sunt deosebit de procupaţi 
să le facă pe plac celorlalți sau să suporte ceea ce ei consideră 
a fi slăbiciune sau lipsă de eficienţă. Pot să devină nerăbdători, 
impulsivi şi sunt mai pasibili de a se lăsa conduşi de sentimente 
decât celălalt subtip. De asemenea, sunt agresivi şi confruntaţionali, 
şi e puţin probabil să se retragă dintr-o luptă. 


TIPUL OPT CU ARIPA NOUĂ: URSUL 


Exemple: Martin Luther King, Jr., Golda Meir,Toni Morrison, 
John Wayne, Sean Connery, Sigoumey Weaver, Paul Newman, 
Indira Gandhi, Glenn Close, Norman Mailer. 


Subtipul sănătos: Persoanele din acest subtip combină forţa, 
încrederea în sine şi hotărârea cu stabilitatea tăcută şi cu o atitudine 
relaxată. Sunt în mod vizibil mai constanţi în a-şi urmări scopurile şi 
nu sunt la fel de agresivi sau uşor de distras ca alți Conducători. Sunt 
de asemenea mai calzi şi mai orientaţi către familie, afirmându-şi 
puterea şi capacităţile de conducători printr-o atitudine protectoare. 
Nu sunt la fel de dornici să facă orice pentru a-şi atinge ţelurile: 
chiar dacă ţin la ideea de a deveni independenţi, se vor ocupa de 
acest lucru în propriul lor ritm. Abilitatea lor de a-i încuraja şi 
calma pe ceilalţi le dezvoltă capacităţile de conducere. 

Subtipul mediu: Aceste persoane par să aibă o natură duală, 
manifestându-se diferit în fincție de situatia de viată în care se află. 
De exemplu, pot să fie calzi şi afectuoşi acasă, dar foarte hotărâți şi 
agresivi la serviciu. Cei din acest subtip doresc de obicei să trăiască 
în tăcere, tară să deranjeze pe nimeni, preferând să-şi controleze 
afacerile din spatele scenei. Tind de asemenea să vorbească încet şi 
să fie foarte receptivi la limbajul corpului şi la semnele non-verbale 
ale celorlalţi - sunt prietenoşi, dar în acelaşi timp îi evaluează în 
secret pe cei cu care intră în contact. Folosesc din plin strategia şi 
observă tot ce se petrece în jurul lor, şi aproape că-i provoacă pe 
ceilalți să-i subestimeze. Conducătorii din acest subtip pot să fie 
încăpăţânaţi, impasivi şi ameninţători, deşi sunt tăcuţi. Când îşi pierd 
cumpătul, explozia vine repede şi violent, apoi dispare. 

VARIANTELE INSTINCTUALE 


INSTINCTUL DE CONSERVARE ÎN CADRUL 
TIPOLOGIEI A OPTA 


Supravieţuitorul. în general, Conducătorii la care predomină 
instinctul de conservare sunt cei care tolerează cel mai puţin ceea 
ce li se pare irelevant. Se focalizează atent pe problemele practice şi 
pe „câştigarea pâinii”, pentru a avea destui bani şi suficientă putere 
care să le asigure bunăstarea lor şi a celor dragi. Este subtipul cel 
mai orientat către cămin dintre Conducători, bucurându-se din plin 
de intimitatea casei lor; dar fie că sunt bărbaţi sau femei, insistă 
neapărat să fie ei cei care conduc. Tind să fie mai materialişti 
decât celelalte două variante instinctuale, confundând banii cu 
puterea pe care o reprezintă. încearcă de asemenea să obţină 
obiecte valoroase (cum ar fi maşini sau case) ca simboluri ale 
importanţei şi impactului lor în lume. Sunt cei mai pasibili să 
devină dependenţi de muncă şi pot avea mai multe slujbe în acelaşi 
timp sau pot lucra foarte mult pentru a câştiga destul încât să se 
simtă satisfăcuţi şi protejaţi. 

Conducătorii la care predomină instinctul de conservare îşi 
protejează cu multă atenţie posesiunile şi investiţiile. Chiar şi în 
propria lor casă, pot să-şi delimiteze foarte clar teritoriul. („Nimeni 


p 


nu merge în garaj fară permisiunea mea!”) Dacă ştiu unde se află 
obiectele lor de preț şi că acestea sunt în afara oricărui pericol, se 
simt în siguranță. Astfel, îşi verifică tot timpul poziția personală şi 
profesională, finanțele şi posesiunile pentru a fi siguri că nu sunt 
ameninţaţi în vreun fel. 

La nivelul inferior, Conducătorii la care predomină instinctul 
de conservare pot deveni bătăuşi sau hoţi, Justificându-şi 
comportamentul distructiv prin credinţa că i-ar „întări” pe ceilalţi, 
în fond, lumea e o junglă. Cel mai adesea, simt că e dreptul lor să ia 
ceea de ce au nevoie - în special în domeniul financiar şi sexual - 
fără să se gândească la consecinţe sau la sentimentele celorlalți. Nu 
ezită să îi compromită sau să-i atace pe ceilalți pentru a-şi proteja 

interesele şi a fi siguri că nimeni nu le poate ameninţa siguranţa 


materială. 


INSTINCTUL SOCIAL ÎN CADRUL TIPOLOGIEI A OPTA 


Entuziasmul şi camaraderia. în general, Conducătorii la care 
predomină instinctul social exprimă intensitatea felului lor de a fi prin 
legăturile puternice cu ceilalţi. Onoarea şi încrederea sunt probleme 
majore pentru ei şi le place să cadă la înţelegere cu cei care au dovedit 
că au aceste două calităţi. îi vor testa pe cei la care ţin, pentru ca 
prieteniile lor să fie solide şi sigure. Sentimentul că ar fi respinşi de 
ceilalți sau că sunt stângaci în societate este ameliorat atunci când se 
înconjoară cu prieteni previzibili, care îi acceptă aşa cum sunt. (Nu 
toţi vor fi acceptaţi în cercul lor intim, dar pentru cei care trec testul, 
demonstrându-şi loialitatea şi tăria de caracter, s-ar arunca şi în foc.) 
Se relaxează ieşind seara în oraş, mergând în excursii la sfârşit de 
săptămână sau întâlnindu-se cu cercul de prieteni intimi. Ar face 
orice pentru cei puţini la care ţin cu adevărat. Le place să găzduiască 
evenimente sociale, să ia cina cu amicii şi să îşi împărtăşească aventurile 
cu „oamenii adevăraţi”. De asemenea, le face plăcere să dezbată 
politica, sportul sau religia - cu cât mai intens, cu atât mai bine. 

Pe nivelele mai joase ale acestui subtip, Conducătorii ar putea 
să nu pună prea mare preţ pe prieteni sau să-i respingă în urma 
unui conflict. Se pot simţi cu uşurinţă trădaţi şi tind să poarte 
ranchiună mai mult timp decât alte persoane. Odată ce au exilat pe 
cineva din cercul lor intim de prieteni, nu vor să-l accepte înapoi în 
preajma lor decât cu greu. De asemenea, înclinația lor de a povesti 
poate degenera în exagerări grosolane şi în copleşirea celorlalţi cu 
amănunte. Devin foarte carismatici, adevăraţi experţi în a câştiga 
încrederea celorlalţi. Fac foarte multe promisiuni, dar nu oferă 
decât puţin sprijin real celorlalţi. 

Din cauza sentimentelor de respingere şi trădare, cei de pe 
nivelele nesănătoase pot deveni nişte însinguraţi antisociali. Sunt 
deseori nesăbuiţi şi autodistructivi şi pot cu uşurinţă să facă abuz de 


substanţe. Combinația de intoxicare şi furie poate să le distrugă rapid 

tot ce este bun în viaţa lor. în această situaţie, Conducătorii cu un 
instinct social puternic nu sunt capabili să înţeleagă răul pe care şi-l 


fac lor îşile, dar şi altora. 


INSTINCTUL SEXUAL ÎN CADRUL TIPOLOGIEI A OPTA 


Preluarea conducerii. în general, Conducătorii cu un instinct 
sexual puternic sunt cei mai carismatici şi puternici din tipologia 
a Opta. Sunt pasionaţi de orice persoană la care ţin şi vor să simtă 
că au avut un impact major asupra celor din sfera lor de influenţă. 
(Acesta poate să fie un impact negativ sau pozitiv, bineînţeles, 
depinzând de Nivelul lor de dezvoltare.) La fel ca şi Conducătorilor 
cu un instinct social puternic, le place să stârnească mulțimile din 
jurul lor, dar sunt mai rebeli decât aceştia. Au simţul umorului 
alunecos şi le place să fie „răi”. Pot să fie foarte iubitori şi devotați, 
dar e posibil să vadă intimitatea ca fiind o luptă pentru putere sau 
o oportunitate de a-şi creşte încrederea în sine. Sunt stimulaţi de o 
discuţie puternică în contradictoriu. Pot să fie nerăbdători când vine 
vorba de delicateţe şi duri cu cei dragi. La fel ca şi Conducătorii 
cu un instinct de autoconservare puternic, pot să fie competitivi, 
dar mai mult de dragul competiţiei decât din motive de siguranţă. 
De fapt, îşi pierd interesul dacă înving prea uşor, iar acest lucru e 
adevărat şi pentru relaţiile lor intime. 

în cadrul nivelelor mai joase ale acestui subtip, ei cer loialitate, 
consistenţă şi atenţie. Nu tolerează prea bine interesele rătăcitoare ale 
celui cu care se află în contact. De fapt, se văd într-un rol părintesc, 
de mentori şi vor să remodeleze oamenii într-un fel care se potriveşte 
mai bine cu nevoile şi planurile lor. Au de asemenea o părere despre 
fiecare aspect al vieţii celuilalt, lucru care face să le fie destul de 
dificil să menţină o relaţie de egalitate. 

în cadrul nivelelor nesănătoase, ei pot să încerce să-l controleze 
şi să-l domine complet pe partenerul lor. Sunt foarte geloşi, îl văd pe 
celălalt ca pe un obiect şi s-ar putea să încerce să-l izoleze de prieteni 
sau de alte persoane. în cazurile cele mai rele, pot să comită abuzuri, 
acte necontrolate de răzbunare sau crime pasionale. 

NIVELELE DE DEZVOLTARE ALE TIPOLOGIEI A OPTA 


SANATOS 
Termeni cheie: 
Nivelul 1 Eroic 
Capabil de sacrificiu de sine 
Renunţă la credința că trebuie să controleze mediul 
înconjurător, ceea ce le permite să lase garda jos şi să-şi vindece 
sufletul. în mod paradoxal, îşi îndeplinesc şi dorinţa de bază - 
de a se apăra pe ei înşişi şi de a deveni mărinimoşi, capabili de 
sacrificiu de sine, curajoşi, iertători şi uneori eroici. 


Nivelul 2 Independent 
iau | TITE 
îşi folosesc energia şi puterea voinței pentru a deveni 
independenți şi a-şi controla singuri viaţa. Sunt plini de vigoare 
şi gata oricând să acționeze. Imagine de sine: „Sunt genul de 
persoană care se afirmă. Sunt direct şi găsesc soluții la orice.” 


Nivelul 3 încrezător în forțele proprii 
Preia conducerea 
îşi întăresc imaginea de sine prin acceptarea provocărilor. 
Dau dovadă de putere acţionând, având realizări, scoțând la iveală 
puterea ascunsă a celorlalți, protejându-i şi având grijă să le fie 
bine. îşi fac strategii şi iau cu uşurinţă decizii. Le place să se 
implice în proiecte constructive. 


MEDIU 
Termeni cheie: 
Nivelul 4 Pragmatic 
întreprinzător 
încep să se teamă că nu au destule resurse pentru a reuşi în 
proiectele pe care şi le asumă sau pentru a-şi îndeplini rolul de 
furnizori. Astfel, devin oportunişti şi perspicace când vine vorba 
de a găsi resursele de care au nevoie. Se comportă întotdeauna ca 

nişte oameni de afaceri şi sunt competitivi. îşi păzesc sentimentele 


cu mai multă atenţie. 


Nivelul 5 Orgolios 
Dominant 
îşi fac griji că alţii nu-i vor respecta sau nu le vor oferi ceea ce 
li se cuvine, aşa că încearcă să-şi demonstreze importanţa. Se umflă 
în pene, blufează şi fac promisiuni măreţe pentru a-i convinge pe 
ceilalți să se implice în planurile lor. Au din plin voinţă şi mândrie, 
dorind ca ceilalţi să ştie cine se află la pupitrul de comandă. 


Nivelul 6 Ti înfruntă şi îi  intimidează pe ceilalți 

Se tem că cei din jur nu îi susțin şi că ar putea pierde 
controlul asupra situaţiei. încearcă să-i preseze, încercând prin 
ameninţări şi opresiune să-i convingă să se alieze planului lor. 
Sunt mereu puşi pe ceartă şi refuză să îndeplinească aşteptările 


celorlaţi, împingându-i până la limită pe cei din jur. 


NESÂNĂTOS 
Termeni cheie: 
Nivelul 7 Nemilos 
Cu tendinţe dictatoriale 
Se tem că ceilalți sunt împotriva lor, iar acest lucru ar putea 
fi adevărat. Se simt trădaţi, incapabili să aibă încredere în cineva, 
aşa că se hotărăsc să se apere cu orice preţ. Se văd pe ei înşişi 
ca proscrişi şi cred că sunt dincolo de hotarele societăţii. Pot fi 
răzbunători şi violenţi. 


Nivelul 8 Magaloman 
li terorizează pe cei din jur 
Devin atât de disperaţi să se protejeze şi atât de speriaţi de 
consecinţele acțiunilor lor încât încep să-şi atace rivalii înainte 
să poată fi ameninţaţi. Nu respectă nicio limită şi cad repede în 
propriile lor capcane. Iluziile de invulnerabilitate îi pot face să se 
pună pe ei înşişi şi pe cei din jurul lor în pericol. 

Nivelul 9 Sociopat 
Distructiv 
înţelegerea faptului că şi-au creat duşmani puternici, care 
sunt capabili să-i înfrângă, e prea dură pentru Conducătorii din 
acest nivel. Preferă să facă praf tot ce e în jur decât să lase pe 
altcineva să triumfe în faţa lor sau să-i controleze. Pot să aibă ieşiri 
violente, distrugând totul în calea lor, chiar omorându-i pe ceilalţi. 


PROVOCĂRI CE DETERMINĂ EVOLUȚIA TIPULUI OPT 


Cei mai mulţi din tipologia a opta se vor confrunta cu 
următoarele situaţii în decursul vieţii. A observa tendinţele pe 


bi 


care le avem, a ne „surprinde asupra faptului ” şi a observa doar 
răspunsurile automate pe care le dăm în viaţă ne vor ajuta foarte 


mult să ne eliberăm de aspectele negative ale tipologiei noastre. 


SEMNALUL DE TREZIRE PENTRU TIPOLOGIA A OPTA: 
LUPTA PENTRU INDEPENDENŢĂ 


Conducătorii simt că trebuie să se apere singuri - lucru care 
poate deveni o teamă de orice fel de dependenţă. („Nu mă simt 
în siguranţă, aşa că trebuie să devin mai puternic şi să găsesc mai 
multe resurse pentru a mă proteja.”) Pentru că le e teamă că dacă 
vor apela la ceilalţi pentru susţinere sau ajutor ar putea să-şi piardă 
autonomia, simt deseori că luptă împotriva lumii. Totul în viaţă 
este dificil, este o luptă, iar Conducătorii se străduie să se afirme 
împotriva a ceea ce ei văd ca fiind un mediu necooperant, chiar 
ostil. („A trebuit să lupt pentru tot ceea ce am acum.” „Dacă nu eşti 
dur, te vor mânca de viu.”) 

în general, Conducătorilor nu le place să lucreze sub comanda 
altcuiva, preferând în schimb riscul şi aventura de a-şi conduce 
propriile activităţi. Mulţi dintre ei sunt întreprinzători abili, care ştiu 
cum să treacă peste orice greutate şi carc vor mereu să înceapă un 
nou proiect. Le place competiţia - nu pentru a se simţi superiori, ci 


pentru a se asigura că au resursele necesare pentru a trăi bine şi în 

siguranţă. Atâta timp cât simt că ci sunt cei care controlează situaţia, 
sunt capabili să se relaxeze. 

Desigur, nimeni nu poate fi complet independent. Până şi 
Conducătorii au nevoie de alte persoane pentru a-i ajuta, a-i susţine 
şi a lupta împreună cu ei pentru un ţel comun. Dacă cci din 
tipologia a Opta ar fi capabili să-şi examineze obiectiv viaţa, ar 
vedea că, de fapt, se bazează pe multe persoane pentru a-şi realiza 
viziunile şi ţelurile. Dar din cauza temerii lor de dependenţă şi 
trădare, nu vor să recunoască acest lucru sau să împartă gloria cu 
ceilalţi. Se autoconving că doar ei lucrează din greu şi că c necesar 
să-i preseze pe ceilalţi pentru ca aceştia să-i urmeze. 

Dacă accst punct de vedere devine o obişnuinţă şi dacă îşi 
ignoră Semnalul de alarmă, există riscul ca să fie prinşi şi mai tare 
în capcana fixaţiei lor. Atunci când un Conducător ajunge să simtă 
că persoanele din jur trebuie controlate, iar viaţa e un duşman care 
trebuie învins, începe să meargă într-o direcţie greşită. Această 
atitudine se poate manifesta la locul de muncă, în conflictele cu cei 
dragi - sau pur şi simplu prin faptul că blestemă de zor borcanul 
care nu vrea să se deschidă. 


LUPTA ÎMPOTRIVA LUMII 


Observă când acţionezi cu mai multă energie decât ar fi 
nevoie pentru o activitate oarecare. Când dechizi uşa sau ţii 
ceva în mână, cât de tare strângi pumnul? Când lucrezi, mături, 
cureţi sau foloseşti ustensile, poţi folosi mai puţină forţă şi 
totuşi să fii la fel de eficient? Atunci când vorbeşti cu cineva, 
ascultă-ţi vocea. Care este cantitatea exactă de energie de care 


ai nevoie pentru a spune ce ai de zis? 
Rolul Social: Stânca 


Conducătorii obişnuiţi încep să se perceapă ca fiind asemeni 
stâncilor: puternici, de nezdruncinat, temelia casei pe care se 
sprijină familia sau cercul lor profesional. („Sunt puternic. Sunt 

cel pe care trebuie să se bazeze toţi ceilalţi.”) Identificarea 
conştientă sau inconştientă cu forţa şi neclintirea unei stânci are 
beneficiile ei, întărindu-le încrederea în sine şi capacitatea de 
a găsi mereu metode pentru a rezolva problemele. Acest lucru 
înseamnă şi că trebuie să-şi reprime slăbiciunile, neîncrederea şi 
teama. în plus, asemeni altor tipologii, Conducătorii încep să se 
simtă incomod în prezenţa celorlalţi dacă nu pot interacţiona din 
cadrul Rolului lor Social. 

Ei cred că dacă sunt ca nişte stânci, vor putea să se apere mai 
bine şi să evite să fie răniţi. Din păcate, acest fel de a fi îi face să 
alunge din viaţa lor multe lucruri bune - grijă, intimitate, tandreţe 
şi sacrificiu de sine. Ei simt că trebuie să fie duri, nemişcaţi de 
dificultăți sau suferinţe, fie că acestea apar la ei sau la alţii. 

Ariene, pe care am cunoscut-o mai devreme, vede acest fel de 
a fi ca pe un dat. 

Sunt o persoană care se bazează pe instinct şi care trăieşte 
mult în viitor. Durează o vreme până să ajung să mă gândesc la 
deciziile pe care le-am luat. De asemenea, mi-e foarte uşor să-mi 
neg sau să-mi alung sentimentele şi să trăiesc în continuare viaţa, 
chiar şi atunci cănd pierd ceva sau pe cineva drag. 

Cu cât Conducătorul e mai ameninţat sau mai stresat, cu 
atât devine mai agresiv. Cei din nivelele medii-inferioare se simt 
complet justificaţi atunci când sunt duri cu cei din jur, ca şi cum 
le-ar declara „Ăsta sunt eu, descurcă-te!” Ei simt că fac ce pot 
pentru a supravieţui într-o lume dură, rece. 

Kit îşi aminteşte dificultăţile pe care le-a avut în copilărie din 
cauza acestei atitudini. 

Nu e vorba că voiam să fiu neascultătoare. Mi-ar fi plăcut să 

fiu o „fată bună ”, sau măcar una acceptabilă. Dar eram impulsivă, 
hotărâtă să câştig cu orice preţ. Trebuia întotdeauna să-mi urmez 
inima şi să mă apăr sau Să-mi susțin părerea. Deseori mă certam 
cu părinţii, care au ajuns să mă considere obraznică. lar eu eram 
uimită să văd că intenţiile mele fuseseră răstălmăcite şi văzute 
negativ. Aşa că foarte devreme am început să-mi ignor sentimentele 


şi să mă prefac că nu-mi pasă de nimic. 

REGĂSIREA INTIMITĂȚII 


Identifică cel puţin o zonă din viaţa ta - o relaţie, un loc, 
un moment - în care nu simţi nevoia să fii dur. Observă-te în 
situaţia sau cu persoana respectivă. Cum te simţi? Cum diferă 


acea zonă din viaţa ta de celelalte? 


Dorinţă şi „Intensitate 


Conducătorii vor să fie puternici şi autonomi; mai simplu 
spus, vor să simtă că trăiesc. Astfel, Păcatul lor Capital, dorința, 
îi obligă să se poarte în aşa fel încât toate trăirile lor să fie intense: 
interacţiunile cu ceilalţi trebuie să fie intense, munca trebuie să fie 
intensă, joaca - intensă, ca şi când s-ar împotrivi mereu vieţii. 

Dar dacă cedează în faţa dorinței, Conducătorii devin prinşi 
într-un ciclu în care mereu luptă împotriva mediului înconjurător (şi 
împotriva altor persoane) pentru a avea parte de intensitatea pe care 
şi-o doresc. In mod ironic, cu cât merg mai mult în extremă, cu atât 
au mai puţină energie pentru a construi legături cu ceilalţi sau chiar şi 
pentru a-şi simţi propria lor persoană. în cele din urmă, cu cât trag mai 
tare de ei înşişi, cu atâta simt mai puţin că trăiesc. Atât ei cât şi ceilalţi 
devin coduri cifrate, obiecte pe care să le manipuleze. Rezultatul e că 
nu mai percep mare lucru, deci ajung să depună eforturi şi mai mari 
pentru a avea trăirile pe care şi le doresc. Intensitatea nu face altceva 
decât să ceară şi mai multă intensitate. 

De asemenea. Conducătorii obişnuiţi au tendinţa de a face pe 
cascadorii. S-ar putea să nu conducă maşini sport sau să vâneze 
lei, dar fiecăruia dintre ei îi place să accepte provocările şi să lupte 
împotriva şanselor. Acest fel de a trăi poate să-i entuziasmeze la 
început, dar în timp îi va conduce către oboseală şi în cele din 
urmă le va afecta sănătatea. Pentru unii Conducători, riscul poate 
fi pur şi simplu a mânca nesănătos sau a ignora avertismentele 
împotriva ţigărilor sau alcoolului. („Chestiile astea nu mi se vor 
întâmpla mie. Sunt prea puternic ca să fiu afectat de ele.”) Pentru 
ei, supraviețuirea pe muchie de cuţit devine o dependenţă - cu cât 

câştigă mai des, cu atât se simt invulnerabili, ceea cc îi poate face 
să greşească în mod tragic. 

O altă ironie a sorții apare când ne uităm mai bine la relaţia 
dintre dorinţă şi control. După cum am văzut, ei vor să simtă că 
sunt stăpâni pe situaţie. A ti prins în ghearele dorinţei este antiteza 
controlului: aceasta este o reacţie la ceva din afară, care o inspiră. 
A dori o persoană sau un obiect înseamnă a fi sub puterea lui, 
indiferent că e vorba de dorinţa de bani, de un partener sexual 
sau de putere. La fel cum se întâmplă în cazul tuturor tipologiilor, 
compulsiunea este o distorsionare care în cele din urmă creează 
opusul a ceea ce tipologia îşi doreşte de fapt. 


A FI BĂGAT ÎN PRIZĂ 


Unul dintre motivele pentru care vrei să participi la 
competiţii şi să-ţi asumi riscuri este sentimentul de trăire intensă 
care apare când te implici în aceste activităţi. Cum diferă această 
stare de cea pe care o ai când te relaxezi? Poţi să te relaxezi 
în mod conştient ceva mai mult acum? Ce efect are acest lucru 
asupra felului în care te percepi? 


Preţul Controlului 


Fiind persoane orientate către lucrurile practice, Conducătorii 
obişnuiţi visează de obicei la o modalitate de a face bani, o 
afacere sau un câştig la bursa de valori. Acest vis poate să fie de 
complexitatea unei afaceri proprii sau de simplitatea Jucatului în 
mod regulat la loterie. Nu toţi cei din această tipologie au mulţi bani, 


Pb 


dar majoritatea caută o „lovitură” care să le ofere independenţa, 
respectul şi puterea pe care şi le doresc. 

Ed, un terapeut, îşi aminteşte cum spiritul său afacerist s-a 
dezvoltat la o vârstă fragedă. 

Când aveam 5 ani, am mers într-un loc din apropiere care nu 
aparținea nimănui şi am strâns semințe de bunueni. Apoi m-am dus la 


proprietăreasa noastră de peste drum şi i-am vândut seminţele pentru 

cinci cenți, zicăndu-i că erau o hrană foarte bună pentm păsări. Cu 
acei bani, am cumpărat două prăjituri de la cofetărie. Apoi am mers la 
terenul de tenis şi le-am vândut cu zece cenți bucata. După aceea m-am 
întors la cofetărie şi am luat patru prăjituri. Aici se termină povestea, 
pentru că atunci cănd m-am întors la terenul de tenis, vânzătorul de 
la chioşcul cu mâncare a strigat la mine şi m-a dat afară. 


» 


» Trebuie să aduc pâinea în casă. 


Conducătorii vor atât de mult să fie ei cei care controlează 
situația încât pot ajunge să se teamă de dependenţa de ceilalți. 
Chiar dacă le face plăcere să se afle la pupitrul de comandă, resimt 
acest lucru ca pe o greutate. Ca părinţi, se focalizează asupra 
problemelor practice de supravieţuire, cum ar fi să se asigure că 
toţi copiii au ce mânca, unde dormi, haine decente şi învățământ de 
bună calitate. Dacă au mai mulţi bani, ar putea simţi că e datoria 
lor să le ofere maşini sau case copiilor şi să îi ajute să-şi facă o 
carieră bună. („Bătrânul are grijă de toate.”) Ei cheltuiesc multă 
energie astfel, venind cu planul, luând inițiativa, dând comenzi 
ca totul să se pună pe picioare şi ajutându-se de ceilalţi pentru 
a-şi atinge țelul. Conducătorii radiază constant un fel de câmp de 
forţă în jurul lor care poate fi energizant şi protector pentru unii, 
intimidant pentru alţii şi o scurgere subtilă, dar continuă şi reală, a 
energiei Conducătorului însuşi. 

Intimitatea devine o problemă chiar şi pentru cei de pe 
nivelele medii ale tipologiei a Opta. De multe ori, le-ar plăcea 
să se apropie de oameni şi să-şi exprime sentimentele, dar sunt 
incapabili să-şi lase jos zidurile de apărare sau, mai ales, să 
renunţe la nevoia de a controla. Dată fiind neputinţa lor de a 
susţine un contact emoţional direct, încep să stabilească legături cu 
ceilalți prin întreceri, provocări şi activităţi fizice. Sunt stimulaţi 
de conflict, iar acest lucru poate deveni o sursă de neînțelegere 
cu ceilalți. Conducătorilor le place să participe la discuţii intense 
- chiar certuri - şi îşi susțin punctul de vedere cu pasiune, ca 
mai apoi să fie surprinşi când ceilalţi sunt răniţi de forţa lor. 

Multe persoane din tipologia a Opta îşi exprimă legăturile cu 
ceilalţi prin sexualitate şi contact fizic, sau îşi arată afecțiunea prin 
comportamente dure şi lupte verbale. 

Conducătorii obişnuiţi nu vor însă ca ceilalți să-şi dea seama 
cât stres îndură. Vor să-şi rezolve toate problemele tară să spună 
altcuiva despre ele sau cel puţin, nu despre gravitatea lor. Tind 
să lucreze prea mult, să trăiască din adrenalină şi stres şi nu vor 
să facă nimic pentru a uşura presiunea sub care se află până când 
aceasta nu are un efect asupra sănătăţii lor. Pentru că-şi cheltuiesc 
constant energia până la epuizare, pot suferi deseori de atacuri de 


cord, hipertensiune arterială, atacuri cerebrale sau cancer. 


NEGAREA SENSIBILITĂȚII 


Conducătorii se supun unei presiuni enorme pentru a face 


rost de lucrurile necesare celor din jur, pentru a fi puternici, pentru a 


nu plânge, pentru a nu fi vreodată slabi, neîncrezători sau indecişi. 
Studiază situaţiile în care te-ai supus acestui tip de presiune. 

Pentru cine ai facut-o? Rezultatul a meritat tot efortul pe care l-ai 

depus? Ce crezi că s-ar fi întâmplat dacă ai fi lăsat-o mai uşor? 


Importanta de Sine şi a Fi Extraordinari 


Atunci când Conducătorii se tem că oamenii din jur nu-şi dau 
seama câtă energie consumă ei pentru a „se ocupa de lucruri,” se 
hotărăsc să îi înştiinţeze de poziţia lor. Le arată tuturor cine este cel 
mai important tăcând mult zgomot - o mare parte din aceasta fiind 
bravadă şi laudă de sine - ca nişte masculi alfa din lumea animală. 
Conducătorii obişnuiţi vor ca toată lumea să ştie că ei sunt „cei 
tari” şi că pot rezolva orice. („Ştiu pe cineva care te poate ajuta. Voi 
vorbi cu ca pentru tine.”) S-ar putea să folosească demonstraţii de 
aparentă generozitate pentru a-i convinge pe oameni să colaboreze 
cu ei. Pot de asemenea să propună tot felul de înţelegeri - „Tu 
ta asta pentru mine, iar eu o să am grijă de tine.” Ei preferă 
să folosească persuasiunea şi încurajările pentru a-i convinge pe 

ceilalţi să colaboreze la planurile lor, dar dacă întâlnesc rezistenţă, 
ar putea să-i domine mai agresiv. 


» 


» Te pui cu mine. 


Devine esenţial să aibă resursele pentru a le face favoruri 
celorlalți. Fără să aibă cu ce negocia, Conducătorii obişnuiţi simt 
că se află într-o poziţie dezavantajată. Mai rău, ar putea ajunge să 
fie îndatoraţi cuiva tară să-i poată înapoia datoria - o situaţie care 
le-ar putea declanşa frica de bază. 

Ei încearcă de asemenea să-şi extindă în continuare influenţa - 
într-un fel, mărind graniţele egoului lor. Se identifică cu proiectele şi 
posesiunile lor, ca şi cum acestea ar fi extensii ale propriei persoane. 
(„Acest lucru este al meu - castelul meu, proprietatea mea, afacerea 
mea, copiii mei. Totul mă reflectă pe mine.”) Conceperea proiectelor 
şi ducerea lor la bun sfârşit este un fel de a-şi câştiga nemurirea; 
astfel, ei anunţă lumea: „Am fost aici.” Dimensiunile împărăției lor 
nu sunt la fel de importante ca făptui că este a lor - şi că ei o conduc. 
Dacă au succes în domeniul financiar, pot să aibă un anturaj şi să 
călătorească asemeni regilor, aşteptându-se la respect, ascultare şi 
consideraţie. Când poruncesc ceva, vor ca acel lucru să fie tăcut 
imediat şi fără întrebări. 


PENSIONAREA LĂUDĂROSULUI 


Te mândreşti că eşti direct şi sincer. Cât de direct eşti atunci 
când încerci să-i impresionezi sau să-i copleşeşti pe oameni? 
Faptul că-i „pui la respect” pe ceilalţi te face să te simţi mai mult 
sau mai puţin bine cu tine însuţi? Poţi să te gândeşti la metode 


mai eficiente pentru a câştiga susţinerea şi respectul celorlalți? 


Afirmarea Propriei Persoane Vs. Agresiune 


Conducătorilor le place să vorbească direct şi devin suspicioşi 


atunci când simt că li se ascunde ceva, ceea ce înseamnă că stilul 

de comunicare al altor tipologii poate fi o problemă pentru ei. Nu 
pot înţelege de ce nu toţi sunt la fel de direcţi ca ei. în acelaşi 
timp, alte tipologii sunt confuze când văd îndrăzneala şi duritatea 


Conducătorilor. 
„Ce-i cu tine?” 


Motivul e că tipologia a Opta are nevoie de limite clare: vrea 
să ştie unde se află în raport cu ceilalţi şi, la nivel instinctiv, să-şi dea 
seama unde se termină ea şi unde încep ceilalți. Conducătorii vor 
să ştie ce vor tolera ceilalţi şi ce nu vor tolera. Ei descoperă limitele 
/estându-le. Dacă o persoană apropiată de un Conducător nu 
reacționează la el, acesta va continua să experimenteze până când 
obţine o reacţie. Uneori acest lucru poate lua forma tachinărilor 
sau provocărilor. Alteori, presiunea poate fi sexuală, sau doar 
insistența de a li se răspunde imediat într-o conversaţie. 

Din cauza nevoii lor de a se afirma şi a felului lor direct de a 
fi, Conducătorii tind să-i intimideze pe ceilalţi. Alţii interpretează 
deseori cuvintele zise verde în față drept supărare sau critică, deşi 
Conducătorii spun că încearcă doar să obţină atenţia celorlalți şi 
să le arate în ce raport se află cu ei. O parte a aceastei probleme 
e că cei din tipologia a Opta nu îşi dau seama de propria lor 
forță. După cum am văzut, tind să folosească mai multă energie 
decât e nevoie pentru multe din activităţile lor. Cu cât sunt mai 
puţin siguri pe ei, cu atât e mai probabil să se afirme agresiv, 
dând naştere în mod ironic la şi mai multă rezistenţă şi lipsă de 
cooperare din partea celorlalți. 

Ariene comentează pe marginea stilului ei de a acţiona ca un 
Conducător. 

Par invulnerabilă, sau cel puţin aşa mi s-a Zis. în general, 
sunt sigură pe mine şi sunt gata să-mi asigur riscuri. Am 


29 


„dres-o deseoriJară să ştiu toate detaliile unei situaţii. Aproape 
întotdeauna ies la suprafaţă şi am succes. In sinea mea, însă, nu 
mă simt întotdeauna la fel de sigură pe mine cât le par celorlalți. 


Mi-e dificil, pentru că ceilalți mă văd ca pe o ,„, ameninţare 

Când se simt în pericol sau nesiguri pe ei, Conducătorii pot 
deveni explozivi şi imprevizibili. E dificil pentru cei din jur să-şi 
dea seama ce îi va provoca. Poate fi un lucru minor, ca mâncarea 
care nu e gata la timp, sau o cameră care nu e organizată aşa cum 
vor ei, sau doar tonul vocii. Temându-se că ceilalţi îi vor sfida sau 
vor prelua avantajul asupra lor, Conducătorii nesiguri pe ei vor 
începe să-şi impună voinţa tară discriminare. („Cum vreau eu sau 


m 


deloc!” „Fă asta pentru că ţi-am zis eu!”) 

Alte feluri tipice în care îşi impun voința tară a fi agresivi 
includ trezirea neîncrederii în ceilalți şi strategia „divide şi 
cucereşte”. Ei pot de asemenea să facă abuzuri verbale şi să strige 
la cineva când sunt frustrați sau supăraţi. Desigur, dacă acționează 
astfel mult timp, îi pot face pe ceilalți să se alieze împotriva 
lor - unul dintre lucrurile dc care se tem cel mai tare. Odată 
ce sunt prinşi în capcană de teama lor de respingere şi abuzare, 
Conducătorii par incapabili să facă distincţia între oamenii carc 
într-adevăr le-au făcut rău în trecut şi cei cu care au de-a face în 
prezent. Se tem că ceilalţi se vor purta nedrept cu ei şi sunt hotărâți 
să folosească puterea pe care o au pentru a preveni acest lucru. 


A-ŢI SIMȚI ENERGIA INSTINCTIVĂ 


Data viitoare când vrei să reacţionezi într-o situatie, fa un 
mic experiment. în loc să acţionezi impulsiv, opreşte-te, respiră 
adânc şi observă cum energia impulsului se mişcă în tine. Vezi 
dacă poţi să o urmăreşti. Cât timp durează? Se schimbă sau 
rămâne constantă? Dacă îi acorzi atenţie, scoţi la iveală şi alte 
sentimente? Atinge cu mâna zona în care simţi cea mai multă 
energie de acest fel. Ce se întâmplă? 


Controlul şi Relaţiile 


Teama Conducătorilor de a fi controlaţi iese uşor la iveală; 
de aceea, s-ar putea să se simtă astfel chiar şi atunci când nu li se 
cere nimic ieşit din comun. Pot avea mari probleme în carieră sau 

în relaţii din această cauză. De exemplu, le e foarte greu să accepte 
sfaturile sau mai ales comenzile celorlalți. („Nimeni nu-mi spune 


|» 


mie ce să fac!”) Resursele lor de bază, voinţa şi energia abundentă, 
sunt deseori irosite pe conflicte inutile. 

Cu cât a fost mai disfuncţional mediul în care au copilărit, cu 
atât vor simți mai intens nevoia de a controla totul pentru a se simţi 
protejaţi. Pentru aceşti Conducători, e nevoie de un număr din ce 
în ce mai mare de „dovezi” ale puterii şi controlului lor pentru a 
simţi că le au. 

Un fost pilot de avion, lan, vorbeşte cu multă sinceritate de 
nevoia de a-şi controla familia şi, în mod special, nevasta. 

Nu mi se mai pare in regulă acum, dar când eram mai 
tănăr, trebuia să demonstrez în orice fel că eu sunt stăpânul. îmi 
trezeam fiii devreme dimineaţa, ca un sergent, şi nu lăsam pe 
nimeni altcineva să se ocupe de finanţele casei. Soţia mea trebuia 
să discute cu mine pentru orice mărunţiş. Mă asiguram că n-avea 
bani proprii ca să nu aibă libertatea de a călca strâmb. Credeam 


că dacă nu avea bani, nu mă putea părăsi. 


„Aşa cum vreau eu sau deloc. ” 


Tendinţa Conducătorilor de a se lupta pentru control poate să 
ajungă la un conflict deschis, dacă simt că ceilalţi au un avantaj 
nedrept în faţa lor. îşi ordonează energiile instinctuale puternice 
şi voinţa de fier, trăgând practic linii în nisip şi provocându-i pe 
ceilalţi să treacă peste ele. („Nu primeşti nicio mărire dc salariu. 


|> 


Dacă nu-ţi convine, poţi să pleci acum!”) Din păcate, odată ce au 
dat un ultimatum, chiar dacă l-au rostit impulsiv, simt că trebuie să 
ducă lucrurile până la capăt. Li se pare o slăbiciune - şi o potenţială 
pierdere a controlului şi independenţei - să renunţe sau să facă un 
compromis. 

Dacă nu au grijă, dorința lor de a controla poate să-i facă să-i 
privească pe cci dragi ca pe nişte posesiuni. încep să-i vadă pe 
cei care depind de ei ca fiind slabi şi lipsiți de simţ practic, deci 
nedemni de respect sau de tratament ca de la egal la egal. Pentru 

că şi-au neglijat propriile reacții emoţionale şi puncte sensibile, 
pot să ia peste picior sau să ignore durerea sau necesităţile 
emoţionale ale celorlalți. Conducătorii din nivelele inferioare se 
simt ameninţaţi şi de subordonații puternici. Ei pot să încerce 
să-i slăbească pe aceştia trezindu-le neîncredera, ţinându-i în şah 
prin comenzi arbitrare şi, când celelalte metode eşuează, lansând 
atacuri verbale. 


DA CĂ ÎMI FA CE CINE VA AŞA CE VA ? 


Aminteşte-ţi un incident în care ai forţat pe cineva să 
facă un lucru împotriva voinţei sale. Poţi să te gândeşti acum 
la o metodă prin care ai fi putut obţine acel ceva într-un alt 
mod? A fost drept ceea ce ai făcut? Cum ar fi fost dacă acea 
persoană ţi-ar fi dat ceea de ce aveai nevoie pur şi simplu, 
fără să trebuiască să-l fortezi? în mod similar, aminteşte-ţi 
momente în care cineva a încercat acelaşi lucru cu tine. Cum 
ti-au influenţat dorinţa de a colabora cu ei metodele pe care 
le-au folosit? 


Sfidarea şi Răzvrătirea 


Conducătorii se pot afirma şi pot sfida autoritatea căsătorindu-se 
de tineri, cu o persoană cu care familia nu e de acord, refuzând să 
meargă la şcoală - sau prin orice altă acţiune de sfidare. Chiar şi 
atunci când sunt copii, pot opune o rezistenţă foarte mare împotriva 
autorităţii. 

Ed îşi aminteşte: 

Una dintre problemele pe care le aveam în copilărie era un 
temperament exploziv. Ceea ce mă facea să mă înfurii cel mai tare 
era cănd cineva încerca să facă pe şeful cu mine. Când aveam 
cam opt ani, mergeam acasă de la şcoală şi am văzut o casă în 
construcție. Curios, m-am apropiat de şantier. Un polițist mi-a zis 
să nu apropii prea tare. l-am răspuns: „Nu vreau! ” M-a dus acasă 

la părinţi şi le-a zis că sunt cel mai obraznic copil pe care l-a 
cunoscut vreodată. 


„ Nimeni nu-mi spune mie ce să fac!” 


Conducătorii mai tulburaţi poartă pică întregii lumi. Pentru a 
primi ceea ce-şi doresc, de obicei aleg să se confrunte cu ceilalţi şi 
să-i intimideze. S-ar putea să încerce să-i lovească folosind diferite 
grade de intimidare. Se aşteaptă la respingere şi lipsă de colaborare, 
astfel încât intră în conflict chiar şi cu foştii aliaţi sau prieteni şi pot, 
fără să vrea, să-i întoarcă pe cei din familie împotriva lor. S-ar putea 
ca mai apoi să se întrebe de ce li se poartă pică. Din punctul de 
vedere al Conducătorilor, acţiunile lor au fost în mare măsură pentru 
binele celorlalţi, care vor avea de câştigat - până la urmă. Propriile 
lor sentimente de durere şi ranchiună îi fac să se simtă Justificaţi 
când îi rănesc sau îi terorizează în continuare pe ceilalţi, pentru a-i 
face să coopereze. 

De obicei, nu vor să se ia la bătaie, dar sunt gata să ducă o 
confruntare până la capăt pentru a câştiga. Ei ameninţă că „va fi 
mai rău” dacă cealaltă persoană nu cedează. („Chiar că îţi încerci 
norocul! Nu vrei să mă înfurii.”) 

Kit ilustrează bine forţa voinţei şi spiritul rebel al acestei tipologii. 

De obicei eram pedepsită atunci când restul familiei avea 
privilegii. Hotărâtă să câştig bătălia, înduram orice, simțind că 
„ Nimeni nu mă poate să fac ceva împotriva voinţei mele! ” Râdeam 
atunci când eram lovită, ca să nu par slabă, şi apoi preferam să 
rămân în camera mea cu orele decăt să renunţ. 


TRIUMFURI COSTISITOARE 


O mare parte din problemele sociale şi de sănătate ale 
Conducătorilor îşi au rădăcina în faptul că aceştia nu vor să 
se retragă, să cedeze sau să pară speriaţi. în Jurnalul Creşterii 
Interioare, răspunde la următoarele întrebări: 

în ce fel de incidente din copilărie ai refuzat să renunţi 
sau să ajungi la o înţelegere cu ceilalţi? Poţi să-ţi aminteşti 

astfel de incidente din timpul şcolii sau mai recente? Cum 
te-au tăcut acestea să te simţi fizic? Emoţional? Psihologic? 
(Răspunde cât de clar posibil) Ce a trebuit să faci pentru a 
„câştiga” concursul? Ce a trebuit să facă celălalt înainte de 
asta? Cum te-ai simţit? Cât a durat acest sentiment? 


REACȚIA LA STRES: OPTLL TRECE ÎN CINCI 


Pe măsură ce presiunea asupra lor creşte, Conducătorii pot 
să reziste doar până într-un punct. Până la urmă, atitudinea lor 
confruntaţională şi dorinţa de a sc afirma pot să îi ducă în situaţii 
care să-i copleşească. Atunci când şi-au asumat mai mult decât 
pot duce, pot să treacă spre tipologia a Cincea, a Observatorului, 
retrăgându-se din conflicte pentru a-şi face strategii, a câştiga timp 
şi a-şi aduna puterile. 

în astfel de momente, ei pot deveni solitari şi melancolici, 
petrecând multe orc citind şi strângând informaţii care să-i ajute 
să-şi judece mai bine situaţia. Insistă să li se ofere timpul, spațiul 
şi intimitatea pentru a rezolva lucrurile înainte de a trece înapoi 
la acţiune. La fel ea Observatorii, pot deveni foarte preocupaţi de 
planurile şi proiectele lor - stau treji până târziu noaptea ca să 
lucreze, îi evită pe ceilalţi şi devin secretoşi. Pot de asemenea să 
ajungă foarte tăcuţi şi detaşaţi, lucru care îi poate surprinde pe cei 
care sunt obişnuiţi cu trăsăturile lor impunătoare, pasionale. 

De asemenea, perioadele de stres îi pot face să fie mai agitaţi, 
la fel ca cei din nivelele medii ale tipologiei a Cincea. Tind să-şi 
minimalizeze confortul şi nevoile şi în general să se neglijeze. 
Deseori, pot să mănânce nesănătos şi să aibă insomnii. 

Sentimentele de respingere îi pot conduce şi înspre aspectele 
mai întunecate ale tipologiei a Cincea. Atunci devin foarte cinici şi 
dispreţuitori cu valorile şi credinţele celorlalţi. lar Conducătorii care 
merg din rău spre mai rău pot să devină nihilişti, să se simtă mereu 
pe dinafară, iar speranţele de a se reconecta cu lumea sau de a găsi 


ceva pozitiv la propria persoană sau în lume sunt foarte mici. 

STEAGUL ROŞU: 
CONDUCĂTORUL LAANANGHIE 


Dacă cei din tipologia a Opta au suferit o criză serioasă 
fară să fie susținuți sau să se poată ajuta singuri, sau dacă au 
suferit abuzuri repetate în copilărie, s-ar putea să treacă punctul 
critic spre aspectele nesănătoase ale tipologiei lor. Aceasta îi 
poate face să realizeze, în mod neplăcut, că reacţiile lor rebele 
şi încercările de a-i controla pe ceilalți le crează de fapt mai 
mult pericole decât să le ofere siguranță. Conducătorii se tem că 
ceilalți chiar şi cei dragi în care au încredere, îi abandonează de 
fapt sau se întorc împotriva lor. Uneori, această frică se poate 
baza pe întâmplări reale. 

Dacă ajung să admită că aceste frici sunt adevărate, pot 
să-şi schimbe viaţa şi să se elibereze de aceste constrângeri. Sau 
dimpotrivă, pot să devină şi mai agresivi, rebeli şi ameninţători, 
încercând să păstreze cu orice preţ controlul. („Eu împotriva 
lumii.” „Dacă se gândeşte careva să se pună cu mine - o să-l fac 
praf!”). Persistând în această atitudine, pot să treacă spre nivelele 
nesănătoase, patologice ale tipologiei. Dacă tu sau cineva pe care-l 
cunoşti are pentru o perioadă mai lungă de câteva săptămâni 
următoarele simptome - e indicat să căutați pe cineva care să vă 
ofere consiliere, terapie sau orice fel de susţinere. 


SEMNALE DE ALARMĂ 


PATOLOGIILE POSIBILE: tulburare antisocială de perso- 
nalitate, purtare sadică, violenţă fizică, paranoia, izolare socială. 


e Sentimente paranoice de a nu fi trădat de „ai lor” 
e Izolare socială crescândă şi amărăciune 

e Lipsa conştiinţei şi empatiei: împietrire a inimii 
e Episoade violente de furie, distrugere fizică 

e Plănuirea răzbunării împotriva „duşmanilor” 

e A se vedea ca un „proscris”; implicare în afaceri criminale 


e Episoade în care loveşte împotriva societăţii (sociopatie) 


ELEMENTE PRACTICE CARE AJUTĂ PERSOANELE DIN 
TIPOLOGIA OPT SĂ SE TRANSFORME: 


e Poate că sfatul de a te raporta la sentimentele tale e un clişeu 
psihologic, dar în cazul tău, e unul folositor. Nimeni nu ar pune 
sub semnul întrebării pasiunea unui Conducător şi nimeni nu 
ştie la fel de mult ca tine cât de mult îţi doreşti să te simţi mai 
aproape de ceilalţi, însă doar tu poţi învăţa cum să le permiţi 
acelor sentimente să iasă la iveală. Vulnerabilitatea e o metodă 
prin care îi laşi pe ceilalţi să ştie că îţi pasă de ei. Nimeni nu îţi 
sugerează să-ţi scoţi sufletul la iveală în orice situaţie, dar a nega 
faptul că te simţi rănit sau a blufa nu e o soluţie. 

e Conducătorilor le este foarte util să înveţe cum să fie trişti. 
Nu eşti genul de persoană căreia îi pare rău de ea însăşi pentru 
prea mult timp, dar dacă suferi, e important să găseşti o metodă 
constructivă de a-ţi deplânge pierderile şi rănile. Carapacea ta 
cea dură a avut un motiv să apară. Poate că e momentul să vezi 
care a fost acela. 

e Conducătorilor le place în general camaraderia şi să fie în 
compania celorlalţi, dar acestea nu sunt egale cu intimitatea. 
Găseşte persoane în care să te poţi încrede cu adevărat şi apoi 
discută cu ei despre ceea ce te doare. Dacă ai deja o persoană de 
acest gen, îndrăzneşte să te deschizi mai tare şi să-i oferi şansa 
să sc deschidă la rândul ei. Nu trebuie să presupui că nimeni nu 
vrea să audă de sentimentele sau problemele tale. De asemenea, 
când te descarci, asultă ce ţi se spune. Remarcă faptul că eşti 
ascultat - şi învaţă să faci acelaşi lucru pentru ceilalţi. 

e Acordă-ţi timp ca să-ți pui în ordine emoţiile. Aceasta nu 
înseamnă să te uiţi la televizor, să mănânci sau să bei - ci 
chiar să fii cu tine însuţi şi să te bucuri de lucrurile simple. 
Fură o idee de la vecinii tăi, cei din tipologia a Noua, şi lasă-ţi 
simţurile să fie reînvigorate de natură. Deşi tipologia ta nu este 

prima care să stea la coadă să mediteze, acţiunile tăcute, care te 
aduc în sine, te ajută mult să-ţi reduci nivelul de stres. 

e Munca e importantă, iar familia şi prietenii te apreciază şi 
au într-adevăr nevoie de tine. Dar în acelaşi timp, nu îi ajuţi 
cu nimic dacă te aduci la epuizare. Acelaşi lucru e adevărat 
şi pentru lipsa de moderație a „viciilor” tale. Conducătorii 
muncesc din greu, dar le place şi să se joace ,„ la greu”. Puţină 
înfrânare poate să te facă să te bucuri de viaţă mai mult timp, 
mai profund şi în moduri mai subtile. Observă nevoia ta de 
intensitate. De unde vine? Ce se va întâmpla cu viaţa ta dacă o 
vei lua mai uşor? 

e Te aştepţi să fii respins. Studiază-ţi acest sentiment. Ai observat 
de câte ori te aştepţi ca oameni să nu te placă, sau simți că 
trebuie să te porți într-un anume fel pentru a le tăia din rădăcini 
obiecțiile? Acest mod de a vedea lucrurile se află la baza senti- 
mentului tău de izolare şi, pe durată mai lungă de timp, este 
chiar ceea ce te face să te înfurii atât de tare. Toţi ne supărăm 
sau chiar devenim ranchiunoşi când simţim că suntem respinşi în 
mod continuu. Poate că şi tu îi faci pe ceilalți să se simtă respinşi, 
atât din cauza propriilor lor dificultăţi, cât şi a felului tău de a te 
apăra. Aceasta ne conduce înapoi către problema vulnerabilităţii: 
sentimentele bune pe carc ţi le doreşti nu vor ajunge la tine decât 
în măsura în care tu le vei permite aceasta. 


VALORIFICAREA PUNCTELOR FORTE 
ALE TIPOLOGIEI OPT 


Conducătorii sunt persoane dc acţiune, cu multă intuiție 
practică. Au viziunea lucrurilor şi sunt foarte satisfacuţi atunci 
când sunt constructivi. Unul din elementele cheie al poziţiei lor 
de control este creativitatea practică. Le place să construiască 
lucruri pornind de la bază, transformând resursele nepromițătoare 
în ceva extraordinar. Sunt capabili să observe posibilităţile latente 
ale oamenilor şi situaţiilor; se uită la un garaj plin de gunoaie şi 


văd o posibilă afacere. Se uită la un adolescent cu probleme şi văd 

un posibil şef. Le place să-i stimuleze şi să-i provoace pe ceilalți 
pentru a scoate la iveală ce e mai bun din ei. („Dacă iei numai 
10, o să-ţi cumpăr maşina aia.”) Astfel, îi ajută să-şi recunoască 
resursele şi punctele forte pe care nici ei nu ştiau că le au. Un 
cuvânt cheie pentru Conducători este deci aducerea puterii. Cei din 
nivelele superioare sunt de acord cu zicala „Dă-i unui om un peşte 
şi va mânca o zi. învaţă-l să pescuiască şi sc va hrăni toată viaţa.” 
Conducătorii ştiu cât de adevărat este acest lucru pentru că deseori 
au învăţat singuri cum să „pescuiască”. 

Onoarea este de asemenea importantă pentru cei din nivelele 
superioare ale acestei tipologii: cuvântul lor e legământ. Când ei 
spun „îţi dau cuvântul meu,” vorbesc foarte serios. Zic ce au de zis 
direct şi tară ascunzişuri şi caută acelaşi lucru şi la ceilalţi. Se simt 
încântați când oamenii recunosc această calitate a lor - deşi nu se 
vor schimba nici dacă sinceritatea lor nu va ti apreciată. 


„Pot să am grijă dc tine." 


Apoi, Conducătorii vor să fie respectaţi, iar cei din nivelele 
sănătoase îi respectă pe ceilalți şi sunt atenţi la demnitatea 
toturor fiinţelor. Se simt răniţi de orice violare a drepturilor sau 
necesităţilor celorlalţi, iar răutăţile îi fac să reacționeze instinctiv. 
Vor sări să oprească o bătaie pentru a-i apăra pe cei slabi sau 
dezavantajaţi, sau pentru a le face dreptate celor care au fost 
nedreptăţiţi. Curajoşi şi puternici, dar şi atenţi şi umili, sunt capabili 
să se pună în pericol pentru dreptate. Cei de pe nivelele cele mai 
înalte au viziunea, compasiunea şi puterea de a face foarte mult 
bine în lume. 

Roseann, pe care am cunoscut-o mai devreme, spune: 

Mă simt bine în această tipologie. Sunt puternică şi controlez 
situația. Ceilalţi mă respectă şi mă vor lângă ei. M-am simţit 
foarte bine când am fugit la o prietenă a mea, care-mi dăduse 
telefon să-mi spună că un fost iubit o urmărea pe stradă. „„Slavă 


29 


Cerului că eşti aici, ” a zis. „Mă faci să mă simt de parcă mi-arfi 


venit in ajutor trupele speciale! ” 

Controlul, în cazul unui Conducător din nivelele sănătoase, 
ia forma stăpânirii şi cunoaşterii perfecte a propriei persoane. Ei 
înțeleg că nu e deloc productiv să încerce să „învingă lumea” în 
fiecare zi. La un nivel mai profund, nu controlul este țelul lui ultim, 
ci dorinţa de a avea o influenţă benefică asupra oamenilor şi a lumii, 
în general. Conducătorii echilibraţi înţeleg că acest tip de influenţă 
vine dintr-o adevărată putere interioară, nu din forţa fizică exterioară 
sau din încercările de a face totul conform propriei lor voințe. Ei 
înțeleg că a forţa situaţiile sau oamenii să li se supună înseamnă 
într-un fel a-i ţine prizonieri. Adevărata independenţă şi libertate 
apar însă dintr-o relaţie mult mai simplă şi relaxată cu lumea. 

Conducătorii de pe nivelele sănătoase sunt mărinimoşi, fiind 
de o generozitate care le permite să-şi transceandă interesele 
proprii. Se simt destul de încrezători în propriile forţe pentru a-şi 
permite un anumit grad de vulnerabilitate, ceea ce-i face să ţină 
la cei din jur. Ei exprimă acest sentiment protejându-i pe ceilalți, 
apărându-şi prietenii de bătăioşii din şcoală sau arătând o problemă 
din firmă şefilor pentru a-şi ajuta colegii. Sunt gata să lupte şi să 
facă orice e necesar pentru a-i proteja pe oamenii pe care-i văd ca 
fiind sub protecția lor. 

Când se petrece acest lucru, Conducătorii ating măreția la 
orice scară la care operează - fie că e vorba de familie, de ţară, 
sau de întreaga lume - şi sunt respectaţi pentru asta. Se bucură de 
un fel de nemurire care îi ridică la rangul de eroi. Sunt ca forţele 
naturii pe care ceilalți le admiră şi le respectă în mod instinctiv. 
Istoria este plină de Conducători carc au fost gata să lupte pentru 
alt scop decât propria lor persoană - uneori chiar şi pentru lucruri 
dincolo de înţelegerea lor. Mult din binele pe care îl trăim azi a fost 
atins prin hotărârea şi luptele lor. 


DIRECȚIA INTEGRĂRII: OPTUE MERGE SPRE DOI 


Conducătorii devin cu adevărat realizaţi şi rămân astfel învățând 
să-şi deschidă inimile către ceilalţi în maniera celor din nivelele 


superioare ale tipologiei a Doua. Pentru ca acest lucru să se petreacă, 

ei nu trebuie să câştige noi calităţi, mai degrabă, trebuie să înveţe 
să-şi asculte din nou inima pentru a vedea cât de mult ţin la 
oameni. Mulţi dintre ei descoperă această latură a firii lor iubind 
copiii sau îngrijind un animal. 

Copiii pot să scoată la iveală tot ce e mai bun din mulţi 
Conducători, pentru că aceştia preţuiesc şi respectă inocenţa copiilor 
şi vor să o protejeze. în preajma lor sau a animalelor, cei din 
tipologia a Opta lasă garda jos şi permit sensibilităţii şi tandreții să 
iasă la suprafaţă. 

Pentru a fi capabili să îşi deschidă cu adevărat sufletul, ei 
trebuie mai întâi să-şi facă curajul să îl arate celorlalți. Aceasta 
înseamnă că trebuie să se încreadă în mai mult decât propriile 
lor forțe şi calități - ceea ce înseamnă, bineînţeles, că trebuie să 
renunţe şi la multe dintre zidurile lor de apărare. Indiferent cât de 
furios şi închis în sine e un Conducător, copilul sensibil care a 
decis să se apere trăieşte încă în sufletul lui, aşteptându-şi şansa de 
a se întoarce înapoi în lume. 

E important de reţinut însă că trecerea spre tipologia a Doua 
nu e făcută imitând trăsăturile medii ale Altruiştilor. Flatarea 
celorlalți şi încercările forțate de a le face pe plac nu îi vor ajuta 
să se deschidă, ci îi vor face deseori să pară falşi. Calea unui 
Conducător este mai degrabă de a-şi lăsa garda jos şi a se întoarce 
spre propria inimă. Bineînţeles, la început se vor speria de cât de 
vulnerabili sunt, dar când vor învăţa să accepte această teamă şi 
apoi să o lase să treacă prin ei, vor ajunge să se simtă confortabil 
cu sentimentele lor. 

Conducătorii care merg pe calea integrării sunt nişte şefi 
excepționali, pentru că pot comunica foarte clar respectul profund 
şi aprecierea pe care o au pentru celelalte ființe umane. Sunt de 
asemenea eficienţi, pentru că, la fel ca Altruiştii, recunosc graniţele 
şi limitările - mai ales pe cele din urmă. Pe măsură ce învaţă să se 
îngrijească cu adevărat şi să accepte că pot fi şi vulnerabili, sănătatea 
lor şi sentimentul de bunăstare se dezvoltă. Lucrează din greu, dar 
ştiu de asemenea când e timpul să se odihnească, să mănânce şi să 


se pună din nou pe picioare. Pentru a se relaxa, îşi aleg activităţi 

care într-adevăr să îi facă să se simtă bine, nu să le satisfacă apetitul 
nesănătos sau să le crească sentimentul de trăiri intense. 


TRANSFORMAREA PERSONALITĂȚII ÎN ESENŢĂ 


Pe măsură ce Conducătorii devin capabili să permită vulnera- 
bilităţii lor să iasă la suprafaţă, învăţă să se întoarcă în Prezenţă şi să 
renunţe la imaginea de sine conform căreia era necesar să fie mereu 
puternici şi să controleze situaţia. Dacă persistă în acest fel de a 
acţiona, până la urmă ajung să se confrunte cu teama lor de bază - 
de a fi răniți sau controlaţi de ceilalți şi să înţeleagă rădăcinile acestei 
frici din viaţa lor personală. Pe măsură ce îşi rezolvă vechile temeri, 
devin din ce în ce mai puţin ataşaţi de dorința lor de bază de a se 
proteja constant. 

Când o persoană scapă de teama şi de dorința de bază, tot 
ceea ce i s-a petrecut pe nivelele inferioare de dezvoltare este 
inversat. Acele trăsături ale Conducătorului care-l făceau să nu 
vrea să se bazeze decât pe sine şi să se afirme cu orice preţ 
se dizolvă, lăsând loc pentru a se dezvolta adevărata lui putere. 
Aceasta îi va permite să se abandoneze unui plan mai măreț, dicolo 
de el însuşi. Cei care au făcut acest lucru au devenit adevăraţi eroi, 
cum ar fi Marthin Luther King, Jr., Nelson Mandela sau Franklin 
Roosevelt. Aceste persoane şi-au abandonat temerile legate de 
propria supravieţuire pentru a putea deveni instrumente ale unui 
scop înalt. („Dacă mă omoară, mă omoară. Eu renunţ la propria 
mea viaţă, dar viziunea continuă să trăiască.) Când teama lor de 
bază este depăşită devin foarte liberi, plini de inspiraţie şi nobleţe. 


DEZVĂLUIREA ESENŢEI 


A 


In adâncul sufletului, Conducătorii îşi amintesc de simpla 
bucurie a existenței: satisfacția deosebită a faptului că trăieşti, 
în special la nivel primar, instinctiv. Ei încă au într-o anumită 
măsură legătură cu puterea şi puritatea răspunsurilor instinctuale 


şi ne amintesc că şi acestea fac parte din ordinea Divină. Fără o 

conexiune reală cu izvorul instinctelor noastre, nu avem acces la 
resursele necesare transformării. 

Esenţa unui Conducător înlătură toate falsitățile şi politeţurile 
personalităţii, scoțând la iveală o manifestare simplă, lipsită 
de timiditate a adevărului. Oscar lIchazo numea această calitate 
„inocenţă”, iar Conducătorilor le este cumva dor de inocența pe 
care au cunoscut-o în copilărie - la care au simțit că trebuie să 
renunţe pentru a fi puternici. 

Ei exprimă de asemenea inocența ordinii naturale, în care 
toate creaturile din lume îşi manifestă natura. Pisicile se manifestă 
în mod inocent ca pisici, chiar dacă îşi urmăresc prada. La fel, 
păsările se manifestă inocent ca păsări şi peştii ca peşti. Doar 
umanitatea pare să-şi fi pierdut această capacitate. Am putea spune 
că natura Esenţială a Conducătorilor ne reaminteşte ce înseamnă 
să fii complet uman, o fiinţă vie, care funcţionează ca parte a unei 
oridini naturale vaste, perfect echilibrate. 


„Dacă nu poţi să-ți schimbi viaţa şi să devii asemeni unui 


copil, nu poți pătrunde in împărăţia Cerurilor * 
IISUS DIN NAZARET 


Atunci când Conducătorii renunţă la propria lor voinţă, 
descoperă Voința Divină. In loc să încerce să devină puternici 
afirmându-şi propriul ego, se aliniază Puterii Divine. Atitudinea 
de eu-împotriva-lumii se transformă, ei observând că au un rol de 
jucat în lume, care le poate asigura nemurirea printre marii eroi şi 
sfinți ai istoriei, dacă îl urmează cu adevărat. Conducătorul acesta 
are puterea de a-i inspira şi pe ceilalți să fie eroici, influențând 
omenirea poate pentru secole la rând. 

Cei din tipologia a Opta îşi amintesc de asemenea de 
omnipotența şi puterea care apare când fac parte din realitatea 
Divină. Când ei înțeleg că Voința Divină nu este aceeaşi cu 
voinţa individuală, îşi sfârşesc războiul cu lumea şi descoperă că 
solidaritatea, puterea şi independenţa pe care le căutau sunt deja 
acolo şi fac parte din adevărata lor natură, ca şi din cea a oricărei 

fiinţe umane. Când experimentează destul de profund acest lucru, 
sunt capabili să se relaxeze complet în A Fi, simțind că fac parte 


din lume şi descoperind misterul vieţii. 


Adună punctajele celor 15 propoziţii pentru Tipologia a 
Opta. Rezultatul tău va fi între 15 şi 75. Următorul îndrumar 
te va ajuta să îţi descoperi sau să-ţi confirmi tipologia. 


15 Probabil că nu faci parte dintr-o tipologie care se afirmă 
(Trei, Şapte sau Opt) 


15-30 Probabil că nu faci parte din tipologia a Opta 


30-45 Probabil că ai aspecte ale tipologiei a Opta sau un 
părinte în această tipologie 


45-60 Probabil că ai tipologia a Opta ca şi component 


60-75 Faci probabil parte din tipologia a Opta (dar poţi să 
faci parte totuşi din altă tipologie, dacă vezi că mai 
multe aspecte nu ţi se potrivesc) 


Foarte des, cei din tipologia a Opta pot să greşească 
identificându-se cu tipologiile a Șaptea, a Şasea sau a Patra. 
Cel mai des, cei din tipologiile a Şasea, a Treia şi a Șaptea pot 
să greşească identificăndu-se cu tipologia a Opta. 

TIPOLOGIA A NOUA: PACIFICATORUL 


VINDECĂTORUL ja 


OPTIMISTUL 
ÎMPĂCIUITORUL 
CONSOLATORUL 
UTOPICUL 


NIMENI SPECIAL 


Majoritatea oamenilor percep pacea ca pe o stare în care nu 
se întâmplă nimic rău sau în care nu se întâmplă mare lucru. Cu 
toate acestea, dacă ne-ar cuprinde pacea şi ne-ar dărui linişte şi o 


stare de bine, ar fi starea în care ceva bun se întâmplă. 
E.B. WHITE 


„ Pacea are un preţ mare şi acest preţ se poate rezuma într-un 


cuvânt. Nu putem plăti preţul respectului de sine. ” 
WOODROW WILSON 


„Oamenii au nevoie de activități externe, pentru că sunt 


» 


inactivi în interior. 
SCHOPENHAUER 


„Indolenţa este o stare plăcută, dar îngrijorătoare: avem 


» 


nevoie să facem ceva pentru a fi fericiți. 
WILLIAM HAZLITT 

TESTUL RISO-HUDSON 


DTA 
pentru 
Determinarea 
Tipologiei şi a 
Atitudinii 


Acordaţi un punctaj între 1 şi 5 pentru fiecare dintre afirmaţiile 
următoare în funcție de gradul său de veridicitate şi aplicabilitate în 
ceea ce vă priveşte, luând în considerare următoarea scară de valori: 


.. Deloc adevărat 

.. Rareori adevărat 

„„ Cât de cât adevărat 
.. In general adevărat 


Wu A U NR = 


.. Foarte adevărat 


_____ 1. Ceea ce se pare că le place cel mai mult oamenilor la mine 
este faptul că se simt în siguranţă în preajma mea. 

__ 2, Nu mă deranjează să fiu în preajma oamenilor, nu mă 
deranjează nici să fiu singur - oricum e bine, atâta timp cât 
sunt împăcat cu mine însumi. 

____3. Am găsit un anume echilibru în viaţa mea şi nu văd de ce 
ar trebui să-l tulbur. 

___ 4 „Confortul”!, în orice sens, este ceea ce mă interesează. 

____ 5. Prefer să las pe celălalt să facă aşa cum vrea, decât să creez 
o dispută. 

_____6. Nu ştiu exact cum reuşesc, dar nu las nimic să mă afecteze. 

_____7. Sunt destul de uşor de mulţumit şi, în general, consider că 
ceea ce am îmi este de ajuns. 

_ 8. Mi s-a spus că par distras şi absent - eu înţeleg tot ce se 
întâmplă, dar nu vreau să reacţionez la nimic. 

____9. Nu mă consider a fi o persoană încăpăţânată, dar mulţi mi-au 
spus că odată ce mi-am pus ceva în gând pot să fiu foarte fixist. 

_____ 10. Majoritatea oamenilor se agită prea tare: eu sunt mult mai 
echilibrat şi stabil. 


462 


TIPOLOGIA A NOUA: PACIFICATORUL 


11. Trebuie să luăm ce ne dă viaţa, că oricum nu putem face mare 
lucru, în rest. 
12. Înţeleg mai multe puncte de vedere şi am mai degrabă 
tendinţa să fiu de acord cu ceilalţi, decât să nu fiu de acord cu ei. 
13. Cred că e mai important să pui în valoare aspectele pozitive, 
decât să amplifici lucrurile negative. 
14. Am ceea ce s-ar putea numi o filozofie de viaţă, care mă 
ghidează şi mă susţine atunci când mi-e greu. 

_15. în timpul zilei, fac tot ceea ce este de făcut, dar la sfârşitul 
zilei, mă pricep foarte bine să mă relaxez şi să mă destind. 


Vezi pagina 496-497 pentru interpretarea punctajului. 


TIPUL NOUĂ - PACIFICATORUL 


e Frica de bază - de pierdere şi separare, de anihilare 
e Dorinţa dc bază - de a-şi menţine stabilitatea interioară şi 
pacea sufletească 


e Mesajul superegoului - Eşti bine atâta timp cât cei din jurul 
tău sunt bine. 


„Mă las purtat de val” 


Tipul calm, retras, şters: 
receptiv, agreabil, complezent 


Am numit tipul nouă „„Pacificatorul” pentru că, mai mult decât 


oricare alt tip de personalitate, e devotat găsirii păcii interioare 


şi exterioare atât pentru el cât şi pentru cei din jur. Deseori, 


sunt căutători spirituali, cu o dorință aprinsă de a fi conectaţi cu 


universul, precum şi cu ceilalți oameni. Depun eforturi pentru a-şi 


menţine pacea interioară, precum şi pacea şi armonia mediului care 


îi înconjoară. Problemele întâlnite la tipul Nouă sunt fundamentale 


întregii munci de transformare interioară: trezire vs. adonnirea faţă 


de adevărata natură, prezenţă vs. transă, tensiune vs. relaxare, pace 


vs. durere, uniune vs. separare. 

Ca o ironie a sorții, acest tip de personalitate atât de orientat 
către munca spirituală este centrul Triadei Instinctuale şi, probabil, 
tipul cel mai înrădăcinat în lumea fizică şi în propriul corp fizic. 
Contradicţia este elucidată dacă ne dăm seama că acest tip este fie 
într-o legătură foarte strânsă cu virtuțile sale instinctive şi are o 
mare putere elementală şi magnetism personal, fie sunt separați de 
puterea instinctuală şi pot fi retraşi, deconectaţi de lumea reală. 

Pentru a compensa separarea de energiile instinctuale, ei se 
retrag în fantezii mentale şi emoţionale (motiv pentru care se poate ca 
Nouă să se confunde cu tipurile Cinci sau Şapte - tipuri intelectuale 
- sau cu Doi sau Patru - tipuri sentimentale). 

Mai mult, când energiile instinctuale şi-au pierdut echilibrul, 
folosesc aceste energii împotriva propriei persoane, ca baraj în calea 
propriei puteri, astfel încât psihicul lor devine static şi inert. Când 
energia nu le este folosită, stagnează ca un lac primăvăratic suprasaturat 
de apă, care împiedică fluxul izvoarelor care îl alimentează. Pe de altă 
parte, dacă energiile le sunt echilibrate şi sunt în legătură cu centrul 
lor instinctual, sunt ca un mare rău, care poartă totul cu el, fără 
ni ci un efort. 

Uneori numim tipul Nouă „Coroana Eneagramei” pentru că 
se află în vârful simbolului şi pare că îl include în întregime. Tipul nouă 
poate avea puterea lui Opt, simţul distracției şi aventurii asemeni tipului 
Şapte, simţul răspunderii caracteristic lui Şase, intelectualismul lui 
Cinci, creativitatea lui Patru, atractivitatea tipologiei Trei, generozitatea 
lui Doi şi idealismul tipului Unu. Cu toate acestea, ceea ce le lipseşte, 
în general, este simțul identității proprii. 

Paradoxal, singurul tip cu care Nouă nu seamănă este chiar tipul 
Nouă însuşi. A avea individualitate, a te afirma faţă de ceilalți, este o 
idee foarte înspăimântătoare pentru Nouă. Ar prefera să se contopească 
cu altă persoană, sau să îşi urmeze, în tăcere, propriile reverii. 

Red, un consultant în afaceri foarte cunoscut la nivel național, 
ne spune despre tendinţa lui: 

„Sunt conştient că mă  concentrez asupra altor oameni, 
întrebându-mă cum sunt, cum şi unde trăiesc etc. In relaţia cu alții, 


mi se întâmplă foarte des să renunţ la planurile mele, pentru a face 

pe plac sau a fi de ajutor altuia. Trebuie să fiu atent la tendința mea 
de a sacrifica prea mult pentru alţii, în defavoarea nevoilor mele. 

Tipul Nouă ne arată tendinţa universală de a ignora greutăţile 
vieţii şi de a căuta pace şi confort printr-un fel de amorțeală a 
sufletului. Ei reacționează la durere şi suferință printr-o stare de pace 
prematură, fie că aceasta este o falsă stare spirituală, fie că este o 
negare profundă. Mai mult decât oricare alt tip de personalitate, 
Nouă demonstrează tendința de a fugi de paradoxurile şi tensiunile 
vieţii prin încercări de a le ocoli, sau căutând soluții simple şi 
nedureroase pentru a-şi rezolva problemele. 

Cantonarea numai în partea plăcută a vieţii nu este un lucru 
rău, bineînţeles, ci doar o abordare limitată şi limitantă. Dacă tipul 
Nouă se protejează de frig şi ploaie prin ideea că orice e rău va trece, 
celelalte tipuri au şi ele punctele lor de vedere distorsionate. De 
exemplu, tipul Patru se concentrează pe propriile răni şi victimizări, 
tipul Unu pe tot ceea ce e în neregulă cu lumea, şi aşa mai departe. 
Tipul Nouă, contrastant, se concentrează pe partea bună a vieţii, 
pentru ca pacea şi echilibrul lor interior să rămână neclinitite. 
Dar, decât să nege lucrurile rele, ar trebui să înţeleagă că toate 
perspectivele prezentate de celelalte tipuri sunt şi ele adevărate. 
Tipul Nouă trebuie să înveţe să reziste tentaţiei de a evada în 
lumina albă a Divinului sau în starea de Buddha, numai pentru a 
scăpa de lumea reală. Nu trebuie să uite că singura cale de a trece 
de o problemă este să o accepţi şi să îi faci faţă. 


MODELUL COMPORTAMENTAL ÎNVĂŢAT 
ÎN COPILĂRIE 


„Modelul copilăriei care este descris aici nu determină 
tipologia. In schimb, descrie tendinţele observabile în copilăria 
timpurie, care au un impact puternic asupra relaţiilor adulte ale 


» 


persoanei. 


Mulţi din tipul Nouă povestesc că au avut copilării fericite, 
dar aceasta nu e, întotdeauna, adevărat. în perioadele dificile ale 

copilăriei, tinerii Nouă au învăţat să facă faţă disociindu-se de 
evenimentele amenințătoare sau traumatice din jurul lor, adoptând 
rolul de Pacificator sau Mediator, în conflictele de familie. Au învăţat 
că cea mai bună metodă de a menţine armonia în familie este să 
„dispară” şi să nu mai incomodeze pe nimeni. Au învăţat că dacă nu 
cer nimic şi nu au prea multe aşteptări - pe scurt, dacă sunt copii uşor 
de întreţinut - pot să se protejeze, calmându-i astfel şi pe mami şi 
pe tati. (Intr-un sistem familial disfuncţional, termenul care se aplică 
pentru acest caz este „copil pierdut”). Sentimentul lor este că „Dacă 
apar şi îmi spun părerea, voi crea şi mai multe probleme, aşa că, dacă 
ma fac nevăzut şi nu deranjez pe nimeni, familia va rămâne unită.” 

Georgia, cunoscut terapeut, practică o muncă de transformare 
şi dezvoltare interioară de mulți ani. 

„Mama era alcoolică şi era foarte temperamentală, astfel că 
mare parte din energia mea, în copilărie, era folosită pentru a nu-i sta 
în cale şi a nu deranja nimic. Am învăţat să stau deoparte, în viaţă, să 
mă acomodez nevoilor altora. Mi-era teamă că nu aş fi iubită de nimeni 
dacă aş fi asertivă şi m-aş impune. Am ales să trăiesc o viaţă interioară, 
ceea ce mi-a fost foarte benefic, m-a ferit de confmntări cu ceilalți. ” 

Cei din tipul Nouă au crescut convinşi că nu le este permis să 
aibă nevoi, să se impună, să se enerveze, să le facă greutăţi părinţilor. 
Ca rezultat al acestui fapt, ei nu ştiu să fie destul de asertivi şi să se 
afirme independent de părinţi sau de alte persoane importante din viaţa 
lor. Au învăţat să trăiască în fundal, în culise, unde nimic nu-i poate 
atinge. Ca adulţi, mintea lor e atât de plină de nevoile şi planurile celor 
cărora încearcă să se conformeze, încât sunt deseori incapabili să audă 
vocea propriilor nevoi şi dorinţe. 

Au învățat, de asemenea, să-şi reprime furia sau voinţa 
într-atât încât au devenit inconştienţi că au şi asemenea sentimente. 
Sunt obişnuiţi să se conformeze cu orice le aduce viaţa sau 
persoanele din jurul lor. Foarte rar li s-a întâmplat să se întrebe ce 
vor, cc gândesc, ce simt ei cu adevărat. Prin urmare, e nevoie de 
sondări profunde pentru a ajunge la răspunsurile acestor întrebări. 

Red a petrecut ani întregi confruntându-se cu problema furiei 


reprimate şi a umilinţei sale: 

„Simt foarte clar că am fost lăsat mereu în pace pentru că am 
fost un băieţel atât de cuminte. Mama mereu povesteşte altora că 
eram un îngeraş, pentru că putea să mă lase singur ore în şir şi mă 
amuzam singur. Cred că mama este tipul Nouă şi am preluat mult 
din filozofia ei de viaţă... Când apăreau conflicte între ea şi tata, 
folosea mereu expresii că nu clătina barca şi dacă nu ai ceva frumos 
de spus, mai bine nu spui nimic. Altă expresie favorită de-a ei era 
pentru un dans e nevoie de doi, care era felul ei de a-mi spune că 
putea încheia un conflict prin refuzul de a participa la el. ” 

în familii foarte disfuncţionale, tânărul Nouă poate să fi fost 
traumatizat fizic, emoţional sau chiar sexual. Aceştia învaţă să se 
protejeze de sentimente intolerabile prin disociere sau închidere. 
Pe de o parte, poate fi o binecuvântare că nu sunt conştienţi de 
amintirile traumatizante sau de furia lor ascunsă, dar, pe de altă 
parte, din asta rezultă inhibarea capacităţii lor de a se lăsa atinşi, 
profund şi intens de realitatea înconjurătoare. Asemenea persoane 
pot să se piardă în propriile fantezii sau să trăiască aproape exclusiv 
bazându-se doar pe ceea ce e paşnic şi pozitiv în mediul lor - chiar 
dacă ulterior s-ar adeveri că sunt doar iluzii. 

Andre e un agent imobiliar de succes într-o zonă metropolitană 
importantă. Mare parte din succes 1 se datorează firii lui naturale şi 
neimplicate, trăsături obişnuite ale tipului Nouă, dobândite, însă, 
cu un preţ foarte scump. 

„Mama a fost deprimată mare parte a copilăriei mele. Ştiam 
că voi fi cu atât mai în siguranță cu cât nu-i stăteam ei în cale, aşa 
că încercam să mă conformez cât mai mult şi să mă pierd înfundai, 
pe cât posibil. Evadam în grădina bunicii mele, unde îmi plăceau 
copacii înalți şi colecţia ei de animale. ” 


SUBTIPOLOGIILE ÎN FUNCȚIE DE ARIPĂ 


TIPUL NOUĂ CU ARIPĂ OPT: ARBITRUL 


Exemple de personalităţi: Ronald Reagan, Gerald Ford, 
Lady Bird Johnson, Kevin Costner, Sophia Loren, Walter Cronkite, 
Whoopi Goldberg, Janet Jackson, Ringo Starr, Ingrid Bergman. 

Subtipul sănătos: Aceşti indivizi îmbină forţa interioară şi 
rezistența cu capacitatea de a fi agreabili şi de a-i mângâia pe ceilalți. 
Sunt în acelaşi timp puternici şi delicaţi, capabili să relaţioneze foarte 
uşor cu oamenii dar şi cu lucrurile; mediază oamenii şi diminuează 
conflictele. Caută mereu proiecte noi, pentru a-şi schimba, periodic, 
rutina. Sunt practici şi îi preocupă nevoile proprii imediate, precum 
şi aspectele fizice şi financiare care îi înconjoară. Mai sociabili decât 
celălalt subtip, preferă, în general, să lucreze în echipă. Excelează 
în profesii de întrajutorare şi consultanță şi pot fi foarte eficienți în 
afaceri, cu precădere în negocieri şi resurse umane. 

Subtipul mediu: Le place să se afle în societate şi să se 
distreze şi sunt tentaţi să se piardă în senzualitate sau obişnuinţe 
confortabile care îi pot împiedica să se focalizeze asupra scopurilor 
importante. Pot fi încăpăţânaţi şi defensivi, au tendinţa de a sta fix 
pe poziţie şi de a nu asculta de nimeni. Majoritatea sunt persoane 
temperamentale şi e dificil, de regulă, să ne dăm seama ce le 
declanşează atitudinile instabile: amenințările îndreptate împotriva 
propriei bunăstări sau a familiei, slujbei, sau crezurilor - sunt 
motivele cele mai des întâlnite. Pot fi brutali şi explozivi, pentru ca 
apoi să revină brusc la o stare de calm şi placiditate. 


TIPUL NOUĂ CU ARIPĂ UNU: - VISĂTORUL 


Exemple de personalităţi: Abraham Lincoln, Regina Elisabeta a 
2-a, Cari Jung, George Lucas, Audrey Hepbum, Dama Margot Fonteyn, 
Rose Kennedy, Walt Disney, Garrison Keillor, Nonnan Rockwell. 


Subtipul sănătos: Persoanele din acest subtip sunt imaginative 
şi creative, de multe ori capabile să sintetizeze mai multe şcoli de 
gândire sau mai multe puncte de vedere într-o singură viziune a unei 
lumi ideale. Sunt foarte iscusiți la formele nonverbale de comunicare 
(artă, instrumente muzicale, dans, sport, lucrul cu animalele sau 
natura) şi pot prospera pe deplin în firmele şi instituțiile mari. Sunt 
tipic prietenoși şi reconcilianți, dar cu un simţ al scopului foarte 
ascuţit, mai ales când vine vorba de propriile idei. Buni ca terapeuţi. 

consilieri sau preoţi, echilibrează trăsăturile lor de buni ascultători, 
lipsiţi de prejudecăţi, cu dorinţa de a-i ajuta pe ceilalți. 

Subtipul mediu: Vor ordine în exterior, pentru a putea avea 
ordine în interior. Tind să se implice în activităţi şi afaceri nonesenţiale, 
neimportante. Pot fi energici, dar într-un mod detaşat şi neimplicat, 
ceea ce intervine în calea abilității lor de a urma țeluri de lungă durată 
sau de a coopta pe alţii în atingerea lor. Sunt mai rezervaţi şi mai puţin 
aventurieri decât cei din subtipul Nouă cu aripă Opt şi îşi exprimă 
furia cu mari restrângeri şi indignare. Sunt, de asemenea, preocupaţi 
de respectabilitatea şi imaginea lor în societate şi, în multe cazuri, se 
simt din punct de vedere moral superiori altor clase, culturi sau stiluri 
de viaţă. Se întâmplă să aibă o latură puritană, precum şi o latură 
perfecţionistă, ordonată şi tipicară. 


VARIANTELE INSTINCTUALE 


INSTINCTUL DE AUTOCONSERVARE AL TIPULUI NOUĂ 


Căutătorul de confort. Dintre persoanele de nivel mediu, 
această variantă cuprinde pe cei plăcuţi, calmi, care nu cer mult de la 
viaţă. Preferă plăcerile simple, care sunt mereu la îndemână - mese la 
cel mai apropiat restaurant fast-food, vizionarea reluărilor emisiunilor 
preferate la televizor sau relaxarea într-un scaun confortabil. De 
regulă, nu sunt persoane ambiţioase, deşi ar putea fi foarte talentaţi. 
Confruntaţi cu anxietatea, se ascund în muncă - rutine şi activităţi 
doar pentru a face ceva - şi preferă să se ocupe de activități minore, 
pentru a nu se implica în proiecte mari. Devin din ce în ce mai atraşi 
de recompense mici, ca o compensație pentru că nu pot avea idealuri 
reale - dar păstrează mereu o anxietate de fond, aceea de a nu îşi 
satisface de fapt nevoile reale. 

Inerţia tipului Nouă se vede cel mai clar la această variantă 
insinctuală. Apatia şi indiferența faţă de propria persoană îi pot 
duce la dificultăți de mobilizare pentru a obţine ceea ce vor cu 
adevărat sau pentru a-şi împlini nevoile reale de autoconservare. 
Folosesc tot mai mult mâncarea şi băutura pentru a-şi reprima 


sentimentele de furie şi anxietate şi sunt adesea gurmanzi cu 

predispoziţie la dependenţă. Nu vor ca stările lor plăcute să fie 
deranjate de alții şi deseori opun rezistență prin pasivitate, rămân 
tăcuţi, cu încăpățânare. 

La nivelul inferior, nesănătos, cad într-o apatie profundă în ce 
priveşte viaţa lor şi pot deveni vlăguiţi, şterşi şi neproductivi. Ajung să 
fie „legume cronice de canapea”, închişi emoţional şi irosindu-şi, încet, 


d. vu. 


INSTINCTUL SOCIAL AL TIPULUI NOUĂ 


O familie fericită. Dintre persoanele de nivel mediu, aceştia 
sunt indivizii care sunt cel mai interesați să adune oamenii 
împreună sau să-i împace. Le place să fie implicaţi în societate, 
să ia parte la orice se întâmplă, dar se împotrivesc să fie ţinta prea 
multor aşteptări. Pot fi emoţional şi psihic decuplaţi, dar în acelaşi 
timp implicaţi fizic. Au multă energie şi le place să fie mereu activi 
în cadrul unor structuri definite, bine cunoscute. Nu îi deranjează 
munca sau să le fie altora de ajutor, dar le place să ştie foarte 
clar de la început ce se aşteaptă de la ei. Pot fi surprinzător de 
conformişti şi convenţionali, în sensul că vor împlini aşteptările 
cercului social, dar se şi tem să nu îşi piardă identitatea, să devină 
o „clonă” sau o „anexă” a cuiva. 

Neîncrederea în propria lor valoare, precum şi dorinţa de a 
le face pe plac celorlaţi îi detennină să aibă dificultăți în a refuza 
ceva sau pe cineva. Deseori ajung să-i respingă, de regulă printr-o 
atitudine pasiv-agresivă. încercările de a face pe plac celorlați îi 
vor face să fie împrăștiați şi deziluzionaţi, ca persoanele de nivel 
mediu din tipul Şapte. în general, au dificultăți în a-şi stabili țeluri 
individuale şi au probleme în a-şi urma intenţiile până la capăt. 

La nivel inferior, nesănătos, cei din varianta socială ajung să 
se resemneze şi să fie deprimaţi de lipsa lor de evoluţie. Neputinţa 
şi nesiguranța acută sunt, de regulă, mascate de platitudinea 
emoțională. Ocazionalele manifestări de furie şi indignare îi pot 
îndepărta pe cei din jur, amplificând, astfel, sentimentul lor de 
izolare socială. 

INSTINCTUL SEXUAL AL TIPULUI NOUĂ 


Contopire. Dintre persoanele de nivel mediu, varianta 
sexuală a tipului Nouă tinde să se conecteze la calităţile energetice 
ale celuilalt. 

Sunt întâlniți deseori gravitând în jurul persoanelor agresive 
şi se întâmplă să prezinte chiar şi ei minore trăsături agresive. Sunt 
mai temperamentali decât celelalte două variante şi furia lor este 
foarte uşor declanșată, dacă simt că le este ameninţată legătura cu 
alții. Caută un parteneriat perfect, gândesc în termeni de „viaţa 
noastră”, mai degrabă decât „viaţa mea”. E ca şi cum ar vrea ca 
ceilalți să fuzioneze cu ei. Deseori idealizează persoana ce le stă 
alături, refuză să-i vadă defectele, dar pot deveni şi foarte critici 
şi să ceară mult, mai ales dacă au o aripă Unu. Complimentele 
adresate celuilalt sunt de fapt complimente adresate sieşi - ceea ce 
se aplică şi pentru insulte şi dezamăgiri. 

Persoana-pereche devine centrul de gravitație, axul de 
susținere al subtipului variantei sexuale. Ca rezultat al acestui 
fapt, ei nu reuşesc să îşi dezvolte o personalitate/identitate cu 
adevărat proprie sau un simț al independenţei. Pot fi foarte 
romantici şi asemănători tipului Patru. Alte elemente caracteristice 
pot fi considerate fanteziile nerealiste de salvare, complexul 
„Cenuşăreasa”, o minte visătoare şi agățarea de gâtul persoanei 
iubite. 

La nivelul inferior, nesănătos, devin foarte disociaţi şi deprimaţi, 
dând senzaţia că le lipseşte nucleul sinelui. Neputând să fuzioneze 
complet cu un altul, se simt pierduţi. Fantezii despre persoana iubită 
se amestecă laolaltă cu fantezii de ură şi răzbunare, acestea din 
urmă fiind foarte rar întâlnite în comportamentul real. 

Ajung fie să fie implicaţi într-o relație foarte dependentă, 
fie vagabondează prin viaţă, pierduţi, aşteptând să apară vreuna. 
Nu se regăsesc pe sine şi de aceea pot considera şinele ca fiind 
o parte a unei relaţii trecute („Meg şi eu ne iubeam foarte mult, 
eram un cuplu foarte îndrăgostit. îmi lipseşte foarte mult, acum că 
ea a murit.”) 

PROVOCĂRILE CARE DETERMINĂ 
EVOLUŢIA TIPULUI NOUĂ 


Majoritatea persoanelor din tipologia Nouă se vor întâlni la 
un moment dat cu următoarele piedici şi probleme. Observând 
aceste tipare, prinzându-ne „cu mâţa-n sac” sau pur şi simplu 
conştientizând reacțiile noastre subconştiente obişnuite, facem un 
pas foarte important în a ne elibera de aceste aspecte negative. 


SEMNALUL DE TREZIRE PENTRU TIPOLOGIA NOUĂ: 
CONFORMAREA 


Nu-mi pasă. Nu contează pentru mine. ” 


începând cu nivelele medii, persoanele de tip Nouă simt 
tentația puternică de a le face pe plac altora de teamă că, dacă se lasă 
prinşi în vreun conflict, vor pierde legătura cu lumea. De exemplu, 
dacă un soţ îşi întreabă perechea „Unde vrei să ieşim în seara asta?”, 
o persoană de tipul Nouă ar răspunde „Nu mă interesează, dragă - 


unde vrei tu să mergem îmi convine şi mie.” 


NIVELELE DE DEZVOLTARE ALE TIPULUI NOUĂ 


SAÂNĂTOS 
Termeni cheie: 
Nivelul 1 Stăpân pe sine 
Neimblânzit 
Renunţă cu totul la ideea că prezenţa lor în lume este nedorită 
sau lipsită de importanţă; astfel, pot fi cu adevărat în legătură 
cu sine şi cu cei din jur. Paradoxal, îşi realizează şi dorinţa lor 
principală - de a avea echilibru interior şi pace sufletească. Ca 
rezultat al faptului că sunt mereu în contact cu ei înşişi, devin 


stăpâni pe sine, dinamici, senini şi prezenţi. 


Nivelul 2 Necomplexaţi 
Paşnici/impăcaţi 

Se concentrează pe mediu sau pe relaţii în general, căutând 
să menţină o stabilitate armonioasă în interior şi în exterior. 


Autopercepţie: „sunt calm, bun şi calculat.” 


Nivelul 3 Altruişti 
Consolatori/reconcilianți. 
îşi întăresc percepția de sine creând şi menţinând pace şi 
armonie în lumea din jurul lor. îşi folosesc abordarea răbdătoare 
şi echilibrat-obiectivă pentru a media conflicte şi a alina pe alţii. 
Deseori, sunt persoane cu o imaginaţie bogată, inspirându-i pe cei 
din jur cu o viziune pozitivă şi vindecătoare asupra vieţii. 


MEDIU 

Termeni cheie: 
Nivelul 4 Modeşti 

Șterşi 

Agreabili 


încep să se teamă că disputele din vieţile lor le vor sfărâmă 
pacea sufletească, aşa că adoptă metoda conformării cu ceilalți, 
pentru a evita potențiale conflicte. Consideră multe subiecte ca 
fiind lipsite de importanță şi nemeritorii de a fi discutate şi vor 
începe să accepte lucruri pe care nu le vor cu adevărat. 


Nivelul 5 Detaşare 
Complacere 
Se îngrijorează că orice schimbări semnificative sau sentimente 
mai puternice le-ar putea distruge fragila stare de pace, aşa că îşi 
aranjează vieţile în aşa fel încât nimic să nu îi afecteze. Se pierd în 


rutine şi obiceiuri confortabile şi activităţi minore. 


Nivelul 6 Resemnare 
Minimalizare 
Se tem că alţii ar putea aştepta de la ei reacţii care ar putea isca 
anxietăţi şi distruge pacea lor interioară, astfel că minimalizează 
importanța problemelor şi încearcă să ţină lumea la o oarecare 

distanță. Se târăsc stoic prin viaţă, agăţaţi de o minte visătoare şi 


reprimându-şi furia. 


NESĂNATOS 
Termeni cheie: 
Nivelul 7 Reprimare 
Neglijenţă 
Le e frică de posibilitatea că realitatea i-ar putea forța să 
îşi rezolve problemele, ceea cc e probabil adevărat. Reacționează 
prin apărarea iluziei că totul e în regulă şi rezistenţa încăpăţânată 
la eforturile altora de a-i face să îşi confrunte problemele. Sunt 
deprimaţi, neproductivi, tară vlagă. 


Nivelul S Disociere 
Dezorientare 
Sunt atât de disperaţi să se agaţe de orice fărâmă de pace 
şi linişte interioară, încât se tem să facă față realităţii. încearcă 
să respingă din conştiență orice i-ar putea afecta, prin disociere şi 
negare. Par dezolaţi, amorţiţi, neajutoraţi, aproape amnezici uneori. 


Nivelul 9 Abandon de sine 
„ Dispariţie ” 

Persoanele tip Nouă patologic se simt complet lipsiți de 
capacitatea de a face față realităţii. Se retrag complet în mintea 
lor şi devin complet refractari. Pot încerca să elimine cu totul 
conştientizarea lumii din jur pentru a-şi salva iluziile de pace, 


fragmentându-se în subpersonalităţi. 


Pe scurt, tipul Nouă deprinde obiceiul de a spune „da” lucrurilor 
pe care nu vor, de fapt, să le facă. Această strategie evită dispute 
pe moment, dar pe plan de lungă durată, inevitabil duce la regrete 
şi resentimente, de ambele părți. Mai mult, aceste resentimente 
acumulate dau naştere unui comportament pasiv-agresiv - spun că 
sunt de acord să facă ceva, dar nu fac lucrul respectiv - fapt care 
duce, ulterior, la dispute şi neînţelegeri mai mari şi mai severe. Sunt, 

de asemenea, în pericol de a fi folosiţi de cei din Jur şi de a se profita 
pe seama lor, de vreme ce sunt dispuşi să plătească un preţ atât de 
mare pentru a păstra „pacea”. 

Hope, terapeută talentată, recunoaşte acest tipar la ea însăşi: 

„Am fost mereu prea tăcută, retrasă şi delăsătoare, dată la 
o parte. îmi amintesc situaţii in care ar fi trebuit să acționez, să 
mă apăr pe mine sau pe alții, şi nu am făcut-o, de teamă să nu 
isc vre-un conflict, să nu înrăutăţesc sitaţia şi din dorința ca toată 
lumea din jur să se înţeleagă bine. Mare parte din viaţa mea mi-am 
sub-afirmat abilitățile, fie la sport sau în cariera profesională, 
astfel încât să pot sta pe tuşă şi să nu ies în evidenţă. Era foarte 
important pentru mine să ajut pe alții să fie pe primul loc, în loc să 
mă afirm eu. ” 

Acomodarea şi menţinerea în umbră marchează începutul 
„dispariţiei” lor. Mai degrabă decât să se afirme şi să îşi asume 
riscul de a îndepărta pe unii sau pe alții din jurul lor, ei preferă să 
se camufleze, să se ascundă în roluri convenționale, în spatele unor 
platitudini sau sloganuri. Cu cât anxietatea şi conflictele se amplifică, 
cu atât persoanele tip Nouă sunt mai invizibile. Asta se întâmplă 
pentru că încearcă să se adapteze circumstanțelor, să „nu incomodeze” 
pe nimeni, dar îşi pierd identitatea şi independenţa, pe parcurs. 

Hope ne indică un astfel de moment critic, de schimbare 
profundă: 

„In clasa întîi încă mai afişam ceva simţ al independenței şi 
personalității proprii. Intr-o zi i-am spus învăţătoarei că nu vreau să 
scriu pe caiet ce a scris ea pe tablă. A venit la mine şi mi-a scuturat 
bărbia cât de tare a putut. Din acel moment încoace, niciodată nu 
am mai fost un copil dificil, nici la şcoală, nici la biserică... Am 
devenit o „fetiță cuminte ” şi făceam tot ceea ce mi se spunea”. 


„ DA" ÎN LOC DE „NU” 


Gândeşte-te la momentele în care te-ai conformat 
planurilor, preferințelor şi alegerilor altora, îngropând propriile 
tale dorinţe. Ce a însemnat asta pentru simţul tău de implicare, 

pentru legătura cu tine şi cu experienţele proprii? Ţi-a displăcut 
ideea dc a trebui să-i urmezi pe ceilalți? Ce ai făcut cu propriile 


tale dorinţe? Ce credeai că vei câştiga, sacrificându-le? 


Rolul social: Nimeni Special 


Persoanele tip Nouă, de regulă îşi creează un rol social, 
considerându-se lipsiţi de unicitate, banali, neînsemnaţi. Ei sunt 
modeştii care sunt mulţumiţi să stea în fundal şi să nu deranjeze 
restul lumii. („Nu-mi cumpăra un cadou de ziua mea. Ştiu oricum 
că mă iubeşti.”) Ei simt că propria prezenţă, părere şi implicare nu 
au nicio importanță sau consecvență. Oricât de limitativ ar fi, acest 
comportament le oferă multă siguranţă şi satisfacție - le permite să 
îşi minimalizeze speranţele şi aşteptările astfel încât să nu ajungă 
vreodată să simtă frustrare, respingere, furie sau dezamăgire. 

Rolul social al tipului Nouă nu este uşor de cuprins, deşi 
devine palpabil, odată întâlnit personal, față-n față. Personalitatea 
tipului Nouă e ca un inel cu piatră, sau ca rama unui tablou. 
Atenţia lor este concentrată asupra pietrei sau a tabloului, nu 
asupra propriei persoane, iar simţul identităţii sau respectul de sine 
cresc dacă sunt implicaţi într-o relație (fie ea şi imaginară) cu o 
persoană pe care ei o percep ca fiind mai valoroasă. 

Considerându-se lipsiţi de trăsături speciale, dobândesc un bun 
camuflaj, abilitatea de a se confunda cu fundalul, unde nimeni şi nimic 
nu îi va atinge, precum şi speranţa că, dacă nu îşi poartă singuri de grijă, 
alții vor observa umilinţa şi nevolnicia lor şi le vor sări în ajutor. Dacă 
stau pe poziţiile lor ascunse, viaţa nu le va scoate în cale suferinţă, 
durere sau tragedii. Din păcate, lucrurile nu stau aşa — plasându-se în 
ultimul rând, tind spre singurătate şi depresie. Oportunităţile zboară 
pe lângă ei şi cei din jur încep să nu îi mai ia în serios. 

Philip este un profesor universitar distins, a cărui viaţă 
academică activă ascunde propria imagine de sine: 

„ Mi-am trăit viața cu sentimentul că sunt lipsit de importanţă. 
Mereu am crezut că alți oameni contează mai mult decât mine, că 


ei ar trebui să fie luaţi primii în considerare, că nevoile lor sunt 

mai importante decât ale mele. Un bun exemplu pe care vi-l pot da 
este felul în care am abordat problemele de sănătate. Dacă prezint 
ceva simptome, fac abstracție de ele şi merg mai departe. Pe de 
altă parte, dacă vreunul din copiii mei se imbolnăvea câtuşi de 
puțin când erau mici, îi duceam de urgenţă la doctor. ” 

Lăsat în voie, rolul acesta social le poate reduce considerabil 
nivelul de energie şi încrederea în capacitatea lor de a face față 
vieţii. Devin deprimaţi, obosesc foarte repede şi foarte uşor, ajung 
să necesite din ce în ce mai multe ore de somn. Orice curs de 
acţiune pozitiv se apropie din ce în ce mai mult de imposibil. 


MERIT 


Fă o listă cu lucrurile din viata ta care te stimulează. Nu 
te cenzura. Ce fel de persoană ai fi, dacă ai putea? Ce paşi ai 
putea face azi, pentru a deveni acea persoană? Sau săptămâna 
asta? Sau anul acesta? 


Lene şi uitare de sine 


„A muri nu e mare lucru. Să nu trăieşti cu adevărat este 
înspăimântător. ” 
VICTOR HUGO 
Lenea tipului Nouă derivă din dorința de a nu îşi implica 
întreaga fiinţă în activitatea pe care o întreprinde. Nu sunt neapărat 
leneşi în ceea ce priveşte lucrurile de zi cu zi - din contră, pot fi 
foarte harnici la servici, la conducerea unei afaceri sau la întreţinerea 
unei case. Lenea lor este una internă, spirituală, care le provoacă 
dorinţa de a nu fi afectaţi sau atingi de realitate. Nu vor să fie prezenţi 
în propria viaţă într-un mod activ, să aibă iniţiativă. Astfel, chiar şi 
persoanele tip Nouă de nivel mediu se cuplează pe pilot automat, 
pentru ca viaţa să fie mai puţin concretă şi amenințătoare. Intr-un fel 
de a spune - viaţa e trăită de la distanţă. 
Această lene este, prin urmare, o lene de a-şi aminti de sine sau 


de a-şi conştientiza propria identitate. Nu investesc energie în a lua 

legătura cu ei înşişi, cu ceilalți sau cu lumea din jur. A ne identifica 
cu instincte şi cu corpul înseamnă a ne conştientiza mortalitatea. 
Preferă să se agaţe de anumite stări interioare confortabile sau să se 
identifice cu ceva dincolo de propria persoană, chiar să îşi obrureze 
propria conştienţă, astfel încât să nu îi atingă întregul concept de 
mortalitate. Lumea trece într-un plan neclar şi persoanele tip Nouă se 
simt în siguranță pe seama sacrificării propriei energii şi vitalități. 

în ciuda faptului că sunt buni căutători spirituali, ei încearcă, 
de cele mai multe ori, să obțină beneficiile psihologice şi emoționale 
ale muncii interioare prin a face opusul scopului de a fi prezenţi. 
Se decuplează, amorţindu-se în faţa adevăratelor sentimente, diso- 
ciindu-se de realitate dar totuşi, aşteptându-se să funcționeze fără 
efort în cadrul ei. Ironic, îşi doresc să existe uniunea între lume şi ei 
înşişi, dar ajung să obţină doar falsa pace a disocierii şi amorţelii - 
firul păcii este atât de fin întins încât orice îl poate rupe. Ca şi orice 
alt proiect al egoului, este sortit eşecului. 


Amorţeală şi uitare de sine 


Oricât de paradoxal ar suna, persoanele tip Nouă creează 
şi menţin simţul identităţii, fiind decuplați de propria persoană, 
neconştientizându-şi individualitatea. Toate celelalte tipuri de 
personalitate depun eforturi pentru a-şi crea şi menține o personalitate 
deosebită şi individuală - de exemplu, tipul Patru rămâne mereu 
pierdut printre propriile sentimente şi stări interioare, tipul Opt 
mereu încearcă să se afirme într-un fel sau altul. 

Tipul nouă contrastează, metoda lor de a-şi crea o personalitate 
constând în a se detaşa de aceasta. Mai degrabă se concentrează pe 
relaţiile cu cei din jur. E ca şi cum ar fi încăperea în care se adună 
alții, sau pagina unui album foto, pe care pozele altora sunt păstrate. 
Astfel, simţul lor de sine este o „capablitate negativă” de a se îngriji 
de alţii, şi nu de ei inşişi. 

Asta permite persoanelor de tipul Nouă, de nivel sănătos, să fie 
un sprijin foarte puternic pentru cei din jur. Dar principala lor greşeală 


este convingerea că, pentru a păstra legătura cu ceilalți, trebuie să se 

deconecteze şi să se îndepărteze de sine. Le provoacă şi probleme, 
pentru că, pentru a-şi hrăni capacitatea negativă, trebuie să opună tot 
mai multă rezistenţă la ceea ce le-ar ştirbi sentimentul de armonie şi 
conexiune. Simţul lor de sine depinde de alungarea multor impresii 
externe. In special, trebuie să se opună oricărui lucru care le-ar scoate 
în evidenţă furia, durerea, frustrarea, sau oricare alt sentiment negativ. 

In exterior pot părea foarte activi, dar asta este doar o mască, 
o evitare a problemelor. Se agită şi se ocupă de tot felul de nimicuri, 
pentru a amâna rezolvarea chestiunilor importante. în această stare, 
nu înțeleg de ce lumea din jur devine frustrată pe seama lor. 
Nu deranjează pe nimeni, deci de ce ar fi cineva supărat pe ei? 
Ei nu conştientizează cât de frustrante pot fi pentru ceilalți reacțiile 
lor neadecvate; le scapă şi faptul că îşi construiesc singuri capcana 
de care se tem cel mai mult: detaşarea şi lipsa de răspundere 
a persoanelor de tip Nouă mediu-nesănătos va aduce după sine 
separarea şi pierderea celor dragi. 

E foarte important să înţeleagă că amorțeala nu e relaxare. Ba 
chiar din contră, aceasta presupune menţinerea de tensiuni fizice. 
Când suntem relaxaţi, suntem conştienţi de respiraţie, de senzațiile 
corpului, de împrejurimi. Adevărata pace e vie şi energică, nici pe 
departe detaşarea dezinteresată din cazul lor. 

Andre continuă: 

„In cel mai rău caz, mă simt amorţit. Nici măcar deprimat, doar 
amorţit. Cele mai mici lucruri pot părea poveri imense. Se întâmplă 
să treacă ore întregi, timp în care eu mă uit pe fereastră şi îmi zboară 
mintea aiurea sau înțepenesc în faţa televizorului şi tot schimb canalele. 
Timpul se opreşte, pur şi simplu. E ca şi cum aş deveni un zombi. Sunt 
capabil să funcţionez, în ce priveşte slujba mea şi aparenţa prietenoasă, 
dar înăuntru mă Simt complet decuplat, scos din priză. Găsirea unui 


» 


drum în viaţă are, parcă, un gust de speranţă deşartă. 


DECUPLAREA 


Când ţi-ai dat seama că te-ai „decuplat” şi te-ai pierdut 
de tine pentru o bucată considerabilă de vreme, încearcă să îți 

aminteşti care au fost circumstanțele care au dus la asta. Ce 
te-a făcut să te simţi ameninţat într-atât încât să părăseşi scena? 
Acestă ameninţare era din afară sau era o stare dinăuntrul 
tău? Pe măsură ce descoperi răspunsuri şi explicaţii, foloseşte 
această informaţie ca sistem de alarmă primar, pentru a te ajuta 
să previi decuplările în viitor. 


Către Sanctuarul Interior 


„Nu las lucrurile să mă afecteze. ” 


Deşi nu pare deloc aşa, persoanele de tipul Nouă sunt cele 
mai retrase, fapt care nu este evident pentru că evadarea lor nu 
este una fizică. Ei continuă să participe, deşi, în mintea lor, se 
retrag, de la activitatea în desfăşurare. Ei caută să îşi creeze şi să îşi 
menţină un sanctuar interior, un loc ascuns şi numai al lor, pe care 
nimeni nu-l poate atinge sau deranja în vreun fel. („sunt aici, sunt 
în siguranţă, nimeni nu îmi poate spune ce să fac”) 

Recurg la acest adăpost fie în momente încărcate de anxietate şi 
supărare, fie când e vorba de un conflict minor. îşi umplu sanctuarul 
cu amintiri idealizate şi fantezii idealiste; oamenii reali din lumea 
reală, cu problemele lor reale, nu au voie să pătrundă aici. Aici e 
locul în care simt că pot fi liberi şi feriți de aşteptările altora. Pe de 
o parte, le permite să rămână calmi într-o situaţie de criză. Pe de altă 
parte, le limitează sau chiar împiedică evoluția personală. 

La nivele superioare, acesta poate reprezenta o rezervă 
interioară de calm, dupa cum povesteşte Andre: 

„Majoritatea timpului mă simt calm şi liniştit un sentiment 
de siguranță şi control. Asta îmi place, la tipul nouă. De exemplu, 
în timpul producerii unui cutremur recent, când locuința mea suna 
de parca urma să se prăbușească, nu mă simțeam cine ştie cât de 
înspăimântat. Aveam musafiri din New York - îi auzeam strigând 
în Sufragerie, dar mă simțeam de parcă urmăream cutremurul de 
pe un alt plan al existenţei. Am găsit asta a fi foarte interesant. 
Mi se părea total lipsit de sens să mă agit şi să mă panichez; nu 


480 


TIPOLOGIA A NOUA: PACIFICATORUL 


puteam controla ceea ce făcea Pământul, deci ce rost ar fi avut să 
mă consum? ” 

Cu cât se retrag mai mult în refugiul lor interior, cu atât 
mai mult se vor pierde în reverii inutile. Opacitatea la ceea ce se 
întâmplă în jurul lor le dă iluzia de pace şi armonie, dar devin din 
ce în ce mai pierduţi, ceea ce nu face altceva decăt să îi frustreze 
pe cei din jur şi să le scadă lor randamentul şi abilităţile. Dacă se 
lasă prinşi în această transă, sentimentele pe care le-ar putea avea 
ei față de persoane sau animale sau anumite idei nu vor putea fi 
puse în legătură cu acţiuni semnificative. Tot mai mult, relațiile lor 
vor apărea iniţial în propria imaginaţie. 


EXPLORAREA SANCTUARULUI INTERIOR 


Refugiul tău e calm, paşnic şi îţi oferă siguranţă, dar 
trăind în el alegi să plăteşti un preţ mare, precum probabil 
că începi deja să înţelegi. Poţi identifica momente în care îţi 
îndrepţi atenția către acest adăpost? Care sunt elementele sau 
calitățile care îl fac un loc atât de minunat pentru tine? Care 
sunt elementele sale nerealiste? Clarifică, în mintea ta, că ai 
mult mai mult de câştigat dacă rămâi în lumea reală, decât să 
fugi la adăpost. 


Idealizarea celuilalt, într-o relaţie 


Persoanele de tip Nouă idealizează pe cei din jur şi trăiesc 
bazându-se pe câteva identificări primare, cum ar fi familia şi 
câțiva prieteni. După cum ne spunea un Nouă, „nu am nevoie să fiu 
în contact constant cu o persoană, atâta timp cât ştiu că e acolo.” 
Pe măsură ce continuă să facă asta, ei încep să relaționeze cu ideea 
acelei persoane, nu cu persoana în sine, aşa cum este ea în realitate. 
De exemplu, un Nouă îşi idealizează familia, dar dacă unul din 
copii are o problemă cu drogurile sau vreo altă criză serioasă, îi va 


fi extrem de greu să accepte această realitate. 

Idealizarea le permite să se concentreze pe alţii, nu pe ei înşişi, 
să aibă o reacţie emoțională pozitivă față de ceilalți, satisfăcând 
mesajul supra-eului: „Totul e în regulă dacă cei din jurul tău sunt 
bine.” De regulă, se simt atraşi de persoane mai puternice şi mai 
agresive, aşteptându-se ca aceştia să aducă „dreptatea” în relaţie. 
Prietenii lor energici şi dinamici le aduc vitalitatea pe care tind 
să o reprime, în propria persoană. Deseori, acest acord nerostit 
funcționează destul de bine, de vreme ce persoanele mai asertive 
caută oameni care să îi urmeze în tot ceea ce propun sau întreprind. 
Idealizarea celor din jur menţine (sau chiar amplifică) respectul 
dc sine şi încrederea: dacă au o relaţie cu cineva excepţional sau 
binecunoscut, simţul valorii proprii creşte. 

Există, însă, trei pericole majore la acest aranjament. In primul 
rând, tipul Nouă poate fi folosit şi călcat în picioare de aceste persoane 
asertive, independente şi agresive. In al doilea rând, indivizii idealizaţi 
vor pierde repede interesul față de Nouă care se complace şi este 
lipsit de simţul aventurii. In al treilea, şi cel mai important rând, dacă 
persistă în încercarea de a se umple cu energia şi vitalitatea celuilalt, 
e foarte puţin probabil că nu vor mai depune vreodată eforturi pentru 
a se racorda la propria vitalitate. 


GĂSEŞTE-ȚI PUTERILE ASCUNSE 


Ori de câte ori idealizezi pe cineva, într-o relaţie, observă 
asupra căror calități ale acestei persoane tinzi să te concentrezi. 
Sunt calități care crezi că îți lipsesc? Nu uita că, în natura 
ta esențială, ai şi tu aceste virtuţi şi că, din acest punct de 
vedere, cealaltă persoană nu este altceva decât un semn de 
amintire că anumite lucruri sunt blocate în interiorul tău. 
Astfel, idealizănile tale pot fi un ghid de încredere în munca 
interioară, pentru a descoperi tot ceea ce ai închis sau reprimat 


în tine, de-a lungul timpului. 


„ La veni şi momentul meu de glorie. ” 

Trăind după formule, sau „filozofii de viață" 


Persoanele din tipul Nouă, nivel mediu, se bazează din ce în 
ce mai mult pe o filozofie de viaţă, care, de regulă, este un amestec 
de aforisme comode, cunoştiinţe generale, texte şi proverbe, 
precum şi zicale din popor sau diverse citate. Aceste formule sunt 
o modalitate dc a face față oamenilor sau situațiilor supărătoare 
sau dificile. Au răspunsuri gata pregătite pentru problemele vieții, 
şi deşi „răspunsurile” lor se potrivesc în unele situaţii, tind să fie 
simpliste şi nu lasă loc de nuanţe sau excepţii. Problema este că 
cei din tipul Nouă folosesc aceste maxime pentru a se proteja 
de supărare, în loc să îi ghideze spre adevăruri mai profunde 
sau o înțelegere adecvată a lumii. Mai mult, aceste filozofii le 
oferă consolare („cu sunt Dumnezeu.”, „totul este Una.”, „totul e 
iubire.”) Fără a depune vreun efort, îşi oferă posibilitarea ulterioară 
de a se detaşa şi mai mult şi de a fi chiar mai pasivi. 

Persoane tipului Nouă inferior folosesc spiritualitatea pentru 
a apăra un fel de fatalism, pentru a accepta situații negative sau 
provocatoare de pierderi, ca şi cum nu ar putea face nimic în privinţa 
lor. („Aşa vrea Dumnezeu.”) îşi resping chiar şi propriile intuiţii, 
raționamente valide, percepții senzoriale, experienţe personale sau 
deprinderi profesionale, pentru a putea rămâne agăţaţi de ceea ce 
vor să creadă că e adevărat. Ca şi cum ar fi în stare să-şi ignore 
semnalele de alarmă interne, tară să îi preocupe consecinţele asupra 
lor sau asupra altora. Se resemnează prea devreme şi încearcă să se 
convingă singuri (şi pe cei din jur), să nu îşi facă niciun fel de griji. 


Până la urmă, îngerii păzitori vor avea grijă de toate. 


FILOZOFII ETANŞE 


Oricând te „surprinzi asupra faptului” de a gândi sau spune 
vreun aforism sau proverb, observă două lucruri. în primul 
rând, observă sentimentul neplăcut sau negativ împotriva căruia 
foloseşti zicala respectivă. îţi poţi muta atenţia către corpul tău 
şi să reperezi exact ce senzaţie îţi provoacă? In al doilea rând, fa 

un exercițiu prin care să îţi dai seama că zicala respectivă nu e 
adevărată - că poate opusul ei ar fi mai potrivit. Poate adevărul 


real e undeva la mijloc. 
încăpăţânarea şi rezistenţa interioară 


„Mă ocup de asta mai târziu. ” 


Persoanele de tipul Nouă sunt, probabil, foarte conştiente de 
faptul că e nevoie să-şi îndrepte atenția şi energia pentru a se dezvolta, 
a evolua, pentru a face față problemelor sau pentru a interrelaționa 
stabil şi semnificativ cu ceilalți. Dar ei simt o ezitare nedefinită, de 
parcă ar fi nevoie de un efort imens pentru a lua parte la propriile 
vieţi. Totul pare a fi un prea mare deranj. Mulţi dintre noi ne amintim 
dimineţile în care ne scăldam în vise minunate, dar trebuia să nc 
trezim, să ne dăm jos din pat şi să rezolvăm probleme dificile. Toţi 
suntem tentaţi să apăsăm butonul de amânare, pentru a ne oferi câteva 
minute în plus de odihnă şi relaxare. Se întâmplă chiar să-l apăsăm de 
mai multe ori: destul cât să ne facă să întârziem. Cei de tipul Nouă au 
un mecanism psihic similar, care îi face să amâne trezirea spirituală. 

Cu cât cci din jur îi presează mai tare să se trezească şi să 
reacționeze, cu atât mai mult se retrag în sanctuar. Vor să „scape de 
sâcâială”, astfel încât se conformează, de acord să plătească orice 
preţ pentru pace. 

Andre ne povesteşte despre inutilitatea încercărilor lui de a se 
opune cerinţelor mamei sale. 

„Singurul lucru care părea să îi ofere mamei vreo satisfacţie 
era să decoreze casa. Era tipul Patru, lucra foarte mult ca să 
transforme casa noastră suburbană obişnuită în ceva distins. 
Când venea rândul camerei mele să fie redecorată, îmi lua toate 
posterele de pe pereţi şi le înlocuia cu tapet, în tot felul de culori 
pastelate. Mă simțeam şters. Uram ce făcea, dar ştiam că nu avea 
de gând să schimbe absolut nimic, aşa că nu spuneam nimic şi nu 
mă agitam. Era o pierdere inutilă de energie, chiar şi numai să 


» 


încerci o conversaţie cu ea pe tema asta. 

Deşi fac eforturi să se adapteze cerințelor altora şi să se 
conformeze lor, în interior au un miez de încăpățânare şi rezistenţă, 
o dorință de a nu fi afectaţi de cei pe care îi percep ca fund 
ameninţători pentru pacea lor interioară. Din afară ar putea părea 
pasivi, deşi în adâncuri au mare putere şi determinare, investite în 
a le proteja echilibrul neatins. Sub exteriorul calm, persoanele tip 
Nouă sunt ziduri de cărămidă, care dincolo de un anumit punct, nu 
se vor clinti, orice ar fi. 

Pe când multe persoane de tip Nouă nu vor să fie schimbate 
sau influențate de alții, cele de la nivelele inferioare nu vor să se 
lase afectate nici măcar de propriile reacții la evenimente. Orice 
poate să le clatine barca reprezintă o ameninţare. Asta include 
nu doar emoţii negative ci şi, ironic, pe cele pozitive. Dacă îşi 
permit să fie prea entuziasmați de ceva, riscă o mare ameninţare la 
stabilitatea lor emoţională, un dezastru de drept. 

Ciudat însă este că, oricât de neplăcute ar fi circumstanţele 
vieţii lor, persoanele tipul Nouă nesănătos resping cu încăpățânare 
orice eforturi de a le îmbunătăţi. Răbdarea lor s-a transformat în 
rezistență la greu: viaţa e ceva ce trebuie depăşit, nu trăit şi în 
niciun caz cu plăcere. Puținele plăceri care şi le permit sunt doar 
unele temporare, pentru a-i distrage de la amorţeala interioară. Dar 
ronţăitul chipsurilor în timp ce se uită la reluări TV sau pierderea 
timpului în conversații şi activități de umplutură, cu prietenii, sau 
o viaţă trăită prin alţii nu îi pot face să uite că viețile lor sunt lăsate 
în aşteptare. 


NU ÎȚI MAI AMÂNA VIAȚA 


Rezervă câteva momente ale muncii tale pentru a observa 
modalităţile prin care amâni inconştient prezența în propria 
viaţă. Cum şi în ce situaţii apeşi butonul de „amânare”? Există 
anumite condiţii care declanşează acest comportament? Acasă? 
La birou? Cu anumiţi oameni sau circumstanţe? Ce condiţii 
neccsită trezirea ta la realitate? 

Furie şi durere reprimate 


Cu cât pomeneşti mai des de asta, cu atât mai puţin 
voi vrea să o fac. ” 


Persoanele din tipul Nouă nivelul mediu-inferior dau impresia 
că nu prezintă nicio urmă de agresivitate sau asertivitate. Sub 
aparenţa neutră de mulţumire găsim deseori îngropate adânc resen- 
timente ascunse şi furie, pe care tipul Nouă nu vrea nici să le 
conştientizeze şi nici să dea piept cu ele. 

Mânia este un răspuns instinctiv şi dacă nu e conştientizat la 
timp, se transformă în furie. Dacă va rămâne închisă, va ţine cu ea şi 
alte sentimente puternice. Ei se tem că dacă ar lăsa furia să ajungă la 
suprafaţă, ar pierde cele două elemente de bază din viaţa lor: pacea 
interioară şi legăturile cu cei din jur. De fapt, adevărul e tocmai 
invers. Odată conştientizată, furia poate servi şi ca combustibilul 
perfect pentru a-i elibera de inerția interioară. 

Tipul Nouă este furios din multe motive, nu toate foarte 
evidente. Subconştient, sunt furioşi pentru că nu au destul „spaţiu” 
pentru a trăi o viaţă complet a lor. Sunt atât de ocupați cu adaptarea 
la cei din jur şi cu păstrarea armoniei din relaţiile cu ei încât 
acumulează, treptat, mult prea multe resentimente. De asemenea, 
sunt furioşi şi pentru că, din punctul lor de vedere, ceilalți îi supără 
mereu cu câte ceva, trăgând de ei să acţioneze când ei vor să fie lăsaţi 
în pace, sau amintindu-le de probleme şi greutăți când ei încearcă 
atât de mult să le evite. Alt motiv al furiei lor este că se simt călcaţi 
în picioare, simt că alţii au profitat de ei şi ei nu au putut face nimic 
împotriva acestui fapt. 

La nivel inferior, patologic, au tendinţa să ajungă „preşuri” şi 
să suporte pasiv tot ceea ce aruncă cei din jurul lor. Se împotmolesc, 
îngheaţă în situaţii în care e nevoie de răspunsurile lor instinctive de 
autoapărare. Simt că nu sunt capabili să se protejeze corespunzător, 
să îşi susțină punctul de vedere sau să acţioneze din timp pentru 
avansarea propriilor interese. Acest sentiment al lipsei de putere 


este cea mai semnificativă cauză a furiei reprimate. 

Mereu percepem mânia ca fiind ceva negativ. Dar are şi o 
parte pozitivă, o latură mult mai puţin înţeleasă: capacitatea ei de 
a elimina blocajele interioare care ne ţin captivi în propria minte şi 
în propriul suflet; abilitatea de a pune piciorul în prag, dc a trasa 
limite şi de a ne apăra punctul de vedere. Mare parte din munca 
de recuperare pentru tipul Nouă înseamnă conştientizarea nivelului 
scăzut dc energie şi aducerea la suprafaţă a furiei. 


INTEGRAREA FURIEI 


Trebuie să accepţi ideea că furia nu c un lucru rău şi să 
începi să o vezi ca pe o forţă la care ai tot dreptul. Din punct 
de vedere spiritual, furia ne dă puterea de a spune „nu” - să ne 
protejăm de ceva ce nu ne dorim să facă parte din viaţa noastră. 
Prin urmare, ar fi de foarte mare ajutor să începi să spui nu 
lucrurilor pe care nu ți le doreşti. Dacă te simţi vinovat sau 
temător, dupa ce faci asta, doar observă aceste reacții şi rămâi 
calm şi concentrat. Ai grijă, totuşi, să spui „nu” doar în situaţii 
în care este cazul. Dacă greşeşti, mai bine să fie o greşeală de 
„prea mulți NU”, măcar o vreme, până te obişnuieşti. 


REACȚIA LA STRES: 
TIPUL NOUĂ MERGE SPRE TIPUL ŞASE 


După cum am văzut, tipul Nouă alege să facă faţă la stresului 
prin minimalizarea propriilor dorințe şi alegeri şi retragerea în 
sanctuarul interior. Când aceste metode nu mai sunt suficiente 
pentru a rezolva anxietățile, tipul Nouă preia influențe puternice 
din tipul Şase, investind energie şi eforturi în activităţi sau relaţii 
care consideră că le-ar aduce mai multă pace şi stabilitate în viaţă. 

Când grijile şi anxietățile ies la suprafaţă, tipul Nouă se 
concentrează pe muncă, proiecte şi orice alte activităţi. Ca şi cum, 
după ce au lăsat lucrurile deoparte o vreme, deodată îşi revin 
şi încearcă să acopere toate problemele dintr-un singur foc de 

activitate intensă. în acelaşi timp, devin tot mai refractari în relația 
cu alții, tot mai pasiv-agresivi şi defensivi. Apar fisuri în filozofiile 
lor pozitive de viaţă şi încep să se vadă dubiile şi pesimismul de care 
se apără cu înverşunare. Ca şi tipul Şase, în stări de stres aduc la 
suprafață plângeri şi nemulțumiri demult ascunse şi puse deoparte, 
despre ceilalți şi despre viaţa lor în general. Deşi aceste descărcări 
le ameliorează temporar starea de stres, beneficiile sunt de foarte 
scurtă durată, pentru că ei încă se feresc să recunoască rădăcinile 
nefericirii lor. în situaţii de stres extrem, li se poate dezvolta o 
mentalitate de asediu. Suspiciuni paranoic pot degenera rapid în 
învinovățirea celorlalți pentru propriile probleme şi reacții sfidătoare. 
Ieşirile necontrolate de furie pot fi la fel de surprinzătoare pentru cei 
din tipul Nouă, pe cât sunt pentru cei ce le observă dinafară. 


STEAGUL ROȘU: TIPUL NOUĂ ÎN PERICOL 


Dacă au suferit o criză majoră, fară sprijin adecvat sau metode 
potrivite de a face faţă, sau dacă au fost abuzaţi cronic în copilărie, 
ar putea trece punctul critic şi ajunge pe un nivel de dezvoltare 
nesănătos. în aceste momente conştientizează că problemele, crizele 
şi suferințele lor nu dispar pur şi simplu prin ignorare, ba chiar din 
cauza lipsei lor de acţiune s-ar putea înrăutăţi. Realitatea îi forțează 
să îşi rezolve problemele. în ciuda negării lor, poliția aduce copilul 
acasă, soţul cu „o mică problemă cu alcoolul” îşi pierde serviciul, 
sau nodului de la sân nu a dispărut în timp, precum spera. 

Deşi asemenea situaţii sunt îngrozitoare, ele pot reprezenta o 
cotitură decisivă în viaţa unui Nouă. Se pot îndrepta acum spre un 
nivel sănătos, spre eliberare. Pe de altă parte, e la fel de posibil să 
devină şi mai încăpăţânaţi şi fixaţi pe menţinerea iluziei că totul e bine. 
(„de ce vrea toată lumea să mă supere?” cu cât pomeneşti mai mult de 
asta, cu atât mai mult îmi piere cheful”) Dacă aceste comportamente 
persistă, vor ajunge la nivele de dezvoltare nesănătoase. Dacă tu sau 
cineva pe care cunoşti prezintă aceste semne de deteriorare pe o 
perioadă de timp mai lungă de două-trei săptămâni, recomandăm 
consiliere, terapie, sau alte forme de sprijin. 

SEMNALE DE ALARMĂ 


Patologie posibilă: tulburări disociative, dependență, tulburări 
schizoide, depresie, negare extremă, depersonalizare severă pe 


durată îndelungată. 


* Negarea problemelor de sănătate, fianciare sau personale. 

* Obstinenţă şi respingerea eforturilor de ajutor. 

* Conştienţă şi vitalitate reprimate şi scăzute 

* Neglijenţă personală generală şi impresia că eşti necorespunzător 

* Dependenţa de alte persoane şi permisiunea de a fi folosit sau 
exploatat 

* Disociere extremă (sentimentul de a fi pierdut, confuz, profund 


deconectat.) 


ELEMENTE PRACTICE CARE AJUTĂ PERSOANELE 
DIN TIPOLOGIA NOUĂ SĂ EVOLUEZE: 


e Deşi umilinţa este o trăsătură umană admirabilă, nu este una 
carc să necesite un efort prea mare. învaţă să faci diferenţa între 
umilința adevărată şi tendința de a-ţi minimaliza personalitatea 
şi aptitudinile. Cu alte cuvinte, aminteşte-ti rolul social al tipului 
Nouă şi fii atent să nu cazi în capcana lui. Poate ajungi să te simți 
copleşit de problemele vieții şi crezi că nu prea ai ce să oferi celor 
din jur, dar o scurtă privire asupra discordiei, violenţei şi suferinţei 
din lume îți poate da o idee despre ce POŢI face. Energia necesară 
pentru a reface echilibrul acestei lumi agitate este energia calmă, 
vindecătoare, reconciliantă a unui Nouă sănătos. Atunci când eşti 
cu adevărat conectat cu tine însuţi, ai la dispoziţie toată puterea şi 
abilitatea de a face față oricărei situaţii. 

e învaţă valoarea cuvântului „nu”. Este perfect natural să nu vrei 
să îi dezamăgeşti pe cei din Jur, dar când ţi se face o propunere cu 
care nu eşti de acord, e mai bine să faci cunoscute limitele pe 
care vrei să le impui, decât să spui „Da” şi să regreți apoi, 
mai târziu. Mai mult, ceilalți vor fi mai supăraţi dacă te opui 

pasiv-agresiv planurilor lor, dându-ți la început acceptul, pentru 
ca mai apoi să nu te implici. Majoritatea oamenilor preferă să ştie 
care sunt alegerile şi dorinţele tale reale, chiar dacă ţie ţi se par 
neimportante sau neadecvate. 

e învaţă să vezi ceea ce TU îţi doreşti de la o anumită situaţie. 
Deseori se întâmplă să iei în considerare atât de multe păreri şi 
dorinţe ale altora încât uiţi de ale tale. Din cauza acestui vechi 
obicei, e posibil să nu-ţi dai seama imediat ceea ce vrei. Dacă c 
nevoie, nu ezita să le ceri celorlalți un răgaz de gândire pentru a 
cântări opțiunile. Şi nu te feri să-ţi urmezi propria alegere, când 
aceasta se arată. Nu uita că şi tu ai dreptul să vrei. 

e Preia de la tipul Trei sănătos să investeşti energie în a-ţi dezvolta 
talentele şi personalitatea. Sunt foarte multe modalităţi plăcute 
şi folositoare de a-ţi petrece timpul, distrându-te cu familia sau 
prietenii - dar fii atent să nu ajungi să îţi neglijezi evoluţia 
psihică şi spirituală. Eforturile inițiale vor scoate la lumină, 
probabil, multe anxietăți şi autoreproşuri, dar dacă persişti în 
munca interioară, recompensele vor fi mult mai consistente şi 
satisfăcătoare decăt crezi. Mai mult, dacă investeşti în schimbări 
personale, toţi cei din jur vor beneficia de tine, ca persoană mai 
puternică şi mai împlinită. 

e Observă ocaziile în care îți imaginezi de fapt o relație cu cineva, 
în loc să interacționezi în realitate cu acea persoană. Pentru 
majoritatea oamenilor, nu e foarte interesant sau satisfăcător să 
stea pe canapea lângă tine, în timp ce tu visezi cu ochii deschişi 
la o excursie cu cortul sau la episodul tău preferat dintr-un serial 
TV. Dacă observi că te „decuplezi” de realitate când eşti cu o 
anumită persoană, întreabă-te dacă, în interior, te simţi mâniat sau 
incomod cu el/ea. In orice caz, o conversaţie pe o temă neplăcută 
te poate ajuta să te reconectezi cu tine şi cu persoana respectivă. 

e învață să recunoşti şi să îţi procesezi propria mânie. Pentru 
majoritatea persoanelor tip Nouă, acesta e foarte amenințătoare. 
Dintre toate sentimentele, pare a fi cel care poate provoca cele 
mai mari daune echilibrului şi păcii tale interioare. Și totuşi, 


chiar prin intermediul ei ai putea să te reconectezi la puterea ta 

interioară - este combustibilul care îți va arde inerția. Bineînţeles, 
asta nu înseamnă că trebuie să strigi la toată lumea sau să fii 
agresiv-(ă) cu străini. înseamnă că, dacă te simţi furios, e foarte 
indicat să precizezi acest fapt persoanei sau persoanelor care au 
provocat această reacție. învaţă să simţi furia în corpul tău. Cum 
o simţi? Unde simţi că are cel mai pronunţat impact? Dacă te 


familiarizezi cu senzaţia, nu te vei mai teme atâta de ea. 


VALORIFICAREA PUNCTELOR FORTE 
ALE TIPOLOGIEI NOUĂ 


Una din cele mai mari surse de putere ale celor din tipul 
Nouă este răbdarea lor profundă: un „laisser faire” pronunţat, în 
privinţa altor oameni, care le dă ocazia să se concentreze pe propria 
dezvoltare. Aceasta calitate o observăm la un părinte bun, care îşi 
învaţă cu răbdare copilul ceva nou, menţinând, totuşi, o distanţă 
respectuoasă şi veghetoare. 

Răbdarea lor este susținută de o putere tăcută şi o rezistenţă 
de temut. Sunt capabili să se „ţină tari” prin greutăți şi suferințe. 
Deseori remarcăm aptitudinea lor de a devansa competitori agresivi, 
la muncă sau în relaţiile de viată - foarte asemănător fabulei cu 
testoasa şi iepurele. Persoanele de nivel sănătos sunt în stare să 
urmeze cu determinare şi minuţiozitate propriile țeluri, pe care de 
cele mai multe ori, le ating. Când vor realiza puterea voinţei vor 
descoperi în ei o mare vitalitate şi o tărie de caracter extraordinară, 
deoarece ei sunt centrul Triadei Instinctuale. Tipul Nouă superior 
este deosebit de eficient în rezolvarea crizelor pentru că are o 
mare stabilitate interioară. Nu îi dezechilibrează micile suişuri şi 
coborâşuri ale vieţii, precum nici marile probleme, piedici sau 
dezastre. Când toți cei din jur reacţionează cu anxietate exagerată, 
tipul Nouă devine centrul calm şi adunat care continuă nederanjat 
şi rezolvă problema. 

Andre ştie cât de simplu - şi dificil, în acelaşi timp, poate fi. 

„ E Simplu să ies dintr-o perioadă de amorţeală şi disconfort 
fizic: recunosc că ceva e în neregulă cu mine, apoi spun cuiva 

în care am încredere ceea ce simt. E dureros să te conectezi la 


29 


emoții „dezordonate ”, dar făcând asta, se pare că le împrăştii. 
Altă strategie care se pare că ajută este reconectarea cu propriul 
corp, prin exerciţii regulate la o sală de sport sau masaje etc. Alt 
lucru care înseamnă foarte mult pentru mine este faptul că am un 
câine. E mereu „prezent” şi necesită atenţia mea constantă, deci 
nu mi se întâmplă să mă ,, decuplez ” de la realitate. ” 

Persoanele de tip Nouă de nivel sănătos au o mare putere de 
acceptare a celor din jur, o trăsătură foarte importantă, în societatea 
globală din ziua de azi. Asta explică de ce persoanele de tipul Şase, 
care mereu despart oamenii în grupuri „acceptat” sau „neacceptat”, 
ar trebui să evolueze spre tipul Nouă. Pe când cei de nivel mediu 
văd binele din ceilalți (şi îşi doresc să fuzioneze cu ei), un Nouă 
sănătos vede şi binele propriei persoane (şi îşi doreşte să devină 
mai independent şi mai implicat personal în lumea din Jur.) 

Deşi tipul Nouă este clar interesat de a-i susţine pe ceilalți, nu 
se identifică cu rolul de salvator sau de cel care ajută. Sunt valoroşi 
pentru că ascultă tară să judece, oferind libertatea şi demnitatea 
unei vieți pe principiul „trăieşte şi lasă şi pe alții să trăiască”. Sunt 
iertători şi acceptă nevinovăția nedovedită a altora, mereu caută 
o interpretare pozitivă a unei situații. Capacitatea lor de a le lăsa 
libertate celor din jur şi de a fi corecţi cu toţi îi face să fie foarte 
căutaţi. Pot susține mai multe puncte de vedere, dar sunt capabili şi 
să fie foarte fermi, când este cazul. Simplitatea, inocenţa, sinceritatea 
şi onestitatea lor face ca cei din jur să se simtă în largul lor şi să aibă 
încredere în ei. 

La nivel sănătos, diferenţele de opinie, conflictele şi tensiunile 
sunt permise şi chiar evaluate, observate. Deseori se întâmplă 
să fie cei care creează o nouă sinteză sau rezolvă o situaţie 
problematică printr-o soluţie de nivel diferit. Pot fi foarte creativi, 
deşi tind să fie modeşti cu talentele lor. De regulă, preferă să se 
exprime non-verbal, prin muzică, artă, pictură sau dans. Pot avea 
o imaginaţie foarte bogată şi le place să exploreze lumea viselor 
şi a simbolurilor. Ei au o perspectivă holistică asupra lumii şi sunt 


adepții ideii de a fi contopiţi cu universul. Miturile sunt o metodă 

de a vorbi despre marile teme ale naturii umane şi despre ordinea 
morală a existenţei: până la urmă, totul e bine şi funcţionează aşa 
cum trebuie. 


„Ne putem înţelege foarte bine între noi, cu toţii. * 
CALEA EVOLUȚIEI: NOUĂ MERGE SPRE TREI 


La fel ca şi tipul Trei, cei de tipul Nouă se împlinesc şi se 
dezvoltă odată ce învaţă să îşi accepte adevărata valoare Esenţială. 
Cu alte cuvinte, îşi depăşesc rolul social şi recunosc că îşi merită 
propria lor energie şi propriul timp. Muncesc pentru a-şi dezvolta 
personalitatea şi potenţialul şi se afirmă în lume, astfel încât cei din 
jur să vadă ce au de oferit. 

Cel mai mare obstacol este propria tendință către inerție. 
La început vor fi somnolenţi şi se vor simţi copleşiți oricând vor 
încerca să facă ceva bine pentru ei, dar cu timpul, pe măsură ce 
munca interioară avansează, vor simţi că energia le creşte şi, odată 
cu ea, carisma. După ce s-au considerat invizibili o viaţă întreagă 
vor fi uimiți să vadă că restul lumii nu doar că îi vede şi îi ascultă, 
ci chiar îi caută. Pe măsură ce îşi recunosc propria valoare, cei din 
jur o vor vedea crescând, la rândul lor. Redobândindu-şi vitalitatea, 
devin energizanți pentru ceilalţi. îşi văd valoarea oglindită în cei 
din jurul lor, ceea ce îi surprinde plăcut, de fiecare dată. 

Restabilesc contactul cu propriul suflet, leagănul identității 
lor, şi încep să se exprime cu o simplitate autentică, ce poate 
fi, deseori, foarte mişcătoare. încep să se afirme şi înțeleg, în 
sfârşit, că aceasta nu este acelaşi lucru cu agresiunea. Mai mult, 
respingerea realității scade şi devin mai flexibili şi mai adaptabili 
la circumstanţe. 

Bineînţeles, integrarea, pentru tipul Nouă, nu înseamnă să 
imite calităţile tipului Trei. Dacă devin competitivi, ambiţioşi şi 
preocupaţi de propria imagine, nu vor rezolva multe la capitolul 
respectului de sine - ba din contră, le va întări anxietatea despre 
propria valoare şi îi va disocia şi mai mult de propria identitate. 

Capabili să îşi investească energia în propria evoluţie, dragostea şi 
iubirea din sufletele lor devine o forță vindecătoare şi de temut. 


TRANSFORMAREA PERSONALITĂȚII ÎN ESENŢĂ 


„ Unitatea nu este ceva ce suntem chemaţi să creăm; e ceva 
ce suntem chemaţi să recunoaştem. ” 
WILLIAM SLOAN COFFIN 


îşi redobândesc Esenţa confruntându-se cu frica lor de bază - 
aceea că vor pierde legătura cu restul lumii dacă renunţă la ideea „că 
participarea lor nu este importantă”, că nu trebuie să fie „prezenţi”, 
îşi dau seama că singura cale de a obţine uniunea şi întregirea pe 
care o caută este de a nu mai „dispărea” în lumile lor imaginare, şi 
de a se implica în momentul prezent. Aceasta necesită reconectarea 
cu propria natură instinctuală şi cu lumea fizică, confruntarea 
sentimentelor de furie reprimate, care pot fi ameninţări serioase 
pentru simţul de sine. Dar când un Nouă reuşeşte să rămână prezent 
şi reuşeşte să îşi integreze furia, începe să simtă stabilitatea şi 
armonia pe care o caută. De la acest nivel de putere interioară, devin 
forţe de neînvins, grațioşi şi puternici, în acord deplin cu Voința 
Divină. Exemple de asemenea persoane sunt Abraham Lincoln, sau 
Sfinţia Sa Dalai Lama. 

Pentru a obține suprema conectare şi întregire, ei trebuie să 
înveţe să accepte şi să îmbrăţişeze şi acest tărâm al experienţei 
muritoare. Deşi este foarte adevărat că există foarte multe aspecte 
ale realității dincolo de lumea manifestă, nu putem să evoluăm, să 
ne eliberăm, dacă negăm existența acestei lumi. Cu alte cuvinte, nu 
ne putem transcende condiția umană negând-o: doar acceptând-o 
şi incluzând-o putem ajunge la întregirea propriei naturi. 

Când persoanele tip Nouă conştientizează şi acceptă acest 
adevăr devin extraordinar de independenţi şi mulţumiţi de propria 
persoană. învaţă să se afirme mai liberi şi să experimenteze marea 
pace, resemnarea şi mulțumirea. Toate acestea le permit să stabilească 


acum relaţii profund satisfăcătoare, pentru că sunt cu adevărat prezenţi 

- vii, treji, exuberanți, atenți. Devin dinamici, veseli, lucrează pentru 
pace şi vindecarea lumii. 

Departe de a fi detaşaţi sau reprimați, ei descoperă că se 
bucură de a fi implicați în toate aspectele vieții şi descoperă lucruri 
uimitoare mereu, după cum precizează şi Red: 

„Ştiu exact ce vreau să spun sau să fac, şi am destulă putere 
şi convingere pentru a acționa în consecinţă. Nu mai gravitez în 
jurul plăcerilor altora, ci mă străduiesc să îmi satisfac propriile 
nevoi. Ce e ciudat este că, având grijă de propriile mele nevoi şi 
dorințe, automat mă incadrez nevoilor şi dorințelor grupului, de 
parcă, prin centrarea asupra propriei persoane, aş anticipa intuitiv 


» 


nevoile grupului. 


DEZVĂLUIREA ESENŢEI 


„ Fericirea - a fi dizolvat în ceva complet şi măreț. ” 
WILLA CATHER 


Persoanele tip Nouă ne amintesc de calitatea esenţială a 
uniunii, întregirii şi a completitudinii. Ne amintesc de faptul că 
toate lucrurile sunt interconectate - nimic în univers nu este separat 
de restul lucrurilor. Această cunoaştere le aduce pacea interioară; 
scopul lor în viaţă, din punctul de vedere al Esenţei, este de a fi 
o amintire vie a naturii spirituale a realităţii şi, în consecință, a 
unităţii subînţelese a întregii noastre existenţe. 

Cei eliberați sunt complet prezenţi şi conştienţi de această 
unitate universală a existenţei, dar în acelaşi timp, au şi un puternic 
simţ de sine. Cei mai puţin sănătoşi au capacitatea de a percepe 
o parte din calitățile fără limite ale realităţii, dar se pierd sau se 
contopesc în împrejurimi. Cei liberi nu uită de ei înşişi şi nu se 
lasă pierduţi în fantezii idealiste. Ei văd cum Binele şi Răul sunt 
legate între ele („Dumnezeu trimite ploaie şi asupra celor drepți 
şi asupra celor nedrepţi.”) Acceptă uniunea paradoxală a opuşilor 
- că plăcerea şi durerea, tristeţea şi bucuria, sănătatea şi boala, 


binele şi răul, viaţa şi moartea, claritatea şi misterul, găsirea şi 

pierderea, virtutea şi slăbiciunea, înţelepciunea şi naivitatea, pacea 
şi anxietatea - sunt pe vecie legate. 

Aceasta este o lecție pe care Martin, consultant de afaceri, a 
învăţat-o singur. 

„ Când soţia mea a murit, anul trecut, am fost complet distrus, 
până mi-am dat seama că, atât viaţa cât şi moartea ei făceau parte 
dintr-un plan mai presus de mine. Un plan pe care nu-l pot cuprinde 
cu mintea, dar care pare a fi un întreg. Odată ce am acceptat 
întregimea vieţii ei, moartea a devenit nimic mai mult decât o parte 
a acelui întreg, apoi am putut să o accept şi pe aceasta. ” 

Altă calitate a Esenței tipului Nouă e cea pe care Oscar 
Ichazo a numit-o „iubirea sfântă”, şi aceasta trebuie înțeleasă 
adecvat. Iubirea Esenţială la care ne referim este o virtute dinamică 
a  Fiinţei, care curge, se transformă şi dărâmă orice bariere 
i-ar sta în cale. Depăşeşte sentimentele de izolare şi solitudine 
între limitele egoului, probleme care afectează întreaga Triadă 
a Instinctelor. De aceea iubirea adevărată este înspăimântătoare 
- aduce cu ea dizolvarea totală a tuturor barierelor şi moartea 
egoului. Pe măsură ce învăţăm să ne abandonăm [Iubirii Sfinte, 
restabilim legătura cu oceanul Fiinţei şi conştientizăm că, în 
intimitatea noastră, noi suntem această iubire. Noi suntem această 
infinită, dinamică Prezenţă în continuă transformare, şi aşa a fost 
dintotdeauna. 


Calculează punctajul obţinut la cele 15 întrebări despre 
tipul Nouă. Rezultatul va fi între 15 şi 75. Următoarele repere 
te-ar putea ajuta să îţi descoperi sau să îţi confirmi tipul de 
personalitate. 


e 5 Probabil că nu eşti o persoană retrasă (de tip Patru, 
Cinci, sau Nouă) 

* 15-30 Probabil nu aparţii tipului Nouă 

e 30-45 Cel mai probabil, ai probleme ale tipului Nouă, sau un 
părinte care este tipul Nouă 

* 45-60 Cel mai probabil, ai elemente ale tipului Nouă 

e 60-75 Cel mai probabil, aparții tipului Nouă (dar este posibil 
să aparții unui alt tip de personalitate, dacă gândeşti 
prea limitativ despre tipul Nouă) 


Persoanele din tipul nouă se confundă deseori cu tipul 


Doi, Cinci sau Patru, de asemenea, cei de tipul Şase, Doi şi 


Șapte au tendinţa de a se confunda cu tipul Nouă 

UNELTELE TRANSFORMĂRII 


CAPITOLUL 16 


ENEAGRAMAŞI PRACTICA SPIRITUALĂ 


Eneagrama în sine nu este o cale spirituală. Ea este un 
instrument excepţional şi un ajutor imens pe orice cale pe care o 
urmăm. Ceea ce înţelegem studiind Eneagrama trebuie combinat 
cu o formă de practică zilnică. Practica fixează în experienţa 
noastră de zi cu zi informaţia pe care ne-o oferă Eneagrama, şi ne 
ajută astfel să ne întoarcem către adevărurile fundamentale pe care 
Eneagrama ni le revelează. 

Combinarea cunoaşterii  Eneagramei cu practica spirituală 
constă în: 

l. A deveni cât mai prezenți şi mai conştienţi pe toată perioada zilei. 
2. A ne observa personalitatea în acţiune. 
3. A nu acţiona mânaţi de primele impulsuri. 

Aceste trei elemente stau la baza tuturor celorlalte instrumente 
şi practici din această carte. în momentul în care devenim conştienţi 
de un aspect al personalităţii noastre, ne putem aminti să respirăm 
şi să ne relaxăm cât de mult posibil, în timp ce continuăm să 
observăm şi să ne stăpânim impulsurile până când ceva se schimbă 
în starea noastră. Să analizăm ceea ce am observat nu este la fel 
de important pe cât este faptul de a fi conştienţi şi relaxaţi şi să nu 
acţionăm impulsiv. 

Deşi Eneagrama în sine nu este o cale spirituală completă, 
ea oferă o valoroasă înţelegere oricui urmează o cale spirituală 
sau o modalitate terapeutică de orice tip. înţelegerea naturii umane 
pe care o oferă, mai ales când sunt luate în consideraţie şi 
caracteristicile nivelelor de dezvoltare, este atât de precisă încât nu 


poate avea ca efect decât creşterea noastră interioară. 
ALEGEREA UNEI FORME DE PRACTICĂ 


Marile religii ale lumii oferă o mulțime de practici de 


transformare personală; la fel şi psihologia modernă, mişcarea de 

autodezvoltare şi gânditorii spirituali contemporani. Indiferent ce 
altă practică alegem, fie că este meditație, rugăciune, yoga, citirea 
cărților inspiratoare sau altceva, există trei criterii după care le 


putem evalua eficienţa în direcţia transformării noastre. 


„ Una din problemele noastre astăzi este că nu suntem 
familiarizați cu literatura pentru spirit. Suntem interesaţi de ştirile 


» 


zilei şi de problemele momentului. 
JOSEPH CAMPBELL 


1. Ne ajută acea practică să devenim mai atenţi, mai treji şi mai 
deschişi faţă de viața noastră, sau nu face decât să ne întrețină 
prețioasele iluzii despre noi înşine, chiar şi pe cele negative? 
Ne cultivă simţul Prezenţei şi ne face să vedem importanţa 
faptului de a fi în contact cu viaţa noastră, acum şi aici? 

2. Ne ajută în explorarea unor aspecte inconfortabile şi a unor 
limitări ale personalității noastre? Multe căi oferă un gen 
de „spoială spirituală”, asigurându-i pe cei care le urmează 
că sunt cumva diferiți şi mai buni decât masa umanității, 
şi că trebuie să se aştepte să capete în curând nişte puteri 
cosmice, grandioase. Deşi atingerea unor puteri extraordinare 
e posibilă, ele sunt mai degrabă un efect secundar tentant 
decât semnul unei realizări autentice. (Pe de altă parte, orice 
cale care ne judecă şi ne face să ne simţim mereu vinovaţi e 
de asemenea neechilibrată.) 

3. Ne încurajează acea cale să gândim pentru noi înşine? Creşterea 
vine din dorința de a privi mai profund natura noastră, şi 
de asemenea natura realității. Răspunsurile prefabricate de 
la diferiţi guru sau doctrine de orice fel descurajează acest 
proces. Astfel de „răspunsuri” ne pot alina pentru o vreme 
personalitatea, mascând anxietăţile şi rănile noastre mai adânci, 
însă limitarea lor devine de obicei evidentă când ne confruntăm 


cu o criză reală. 


De fapt, viața e cel mai bun învăţător al nostru. Orice facem 
poate fi instructiv, fie că suntem la birou, că vorbim cu soţul sau 

soția, sau conducem maşina. Dacă nu suntem prezenţi însă, fiecare 
moment va fi la fel ca oricare altul, şi nimic din frumuseţea vieții 
nu ne va atinge. 


„Meditaţia nu e o cale către iluminare şi nici o metodă de a 
atinge ceva. Este pacea şi binecuvântarea în sine. ” 
DOGEN 


Niciun instrument psihologic sau practică spirituală nu se 
potriveşte oricând pentru oricine. Stările şi felul nostru diferit de 
a fi impun alegeri diferite. Câteodată minţile şi inimile noastre 
pot fi liniştite şi putem intra uşor în meditaţie, contemplare sau 
vizualizare. Alteori suntem obosiţi şi nu putem medita; în astfel de 
momente poate că ne va ajuta mai mult o rugăciune, un cântec sau 
o meditaţie în mers. 

Tipologia căreia îi aparţinem va influenţa şi ea căile către care ne 
vom simți atraşi. De exemplu, tipurile retrase (Patru, Cinci şi Nouă), 
care nu sunt foarte conectate cu corpul lor fizic, vor beneficia foarte 
mult de pe urma unor căi ca meditaţia în acţiune, yoga, stretching sau 
chiar jogging. însă deoarece ei de obicei preferă practici mai sedentare, 
ar putea argumenta că astfel de căi nu sunt eficiente pentru ei... 

Pentru tipurile Trei, Şapte şi Opt, cele cărora le place să se 
afirme, e posibil ca meditaţia asupra stării de iubire şi compasiune 
sau actele de caritate să nu se încadreze în ideea lor de practică 
spirituală, dar cu toate acestea sunt de nepreţuit pentru ei. La fel, 
aceste persoane orientate spre acţiune pot defini meditaţia astfel: 


„să stai fară să faci nimic”. 


„ Rugăciunea nu este doar apanajul babelor. înţeleasă şi aplicată 


corect, este cel mai puternic instrument de acţiune. 
GANDHI 


Tipurile Unu, Doi şi Şase, cele disciplinate, s-ar putea să nu 
considere o retragere în tăcere sau un masaj ca fiind ceva spiritual. 
Pentru aceste tipuri mânate de conştiinţă, a rămâne în contemplare 


poate părea ca opusul stării de a fi preocupaţi de binele celorlalți. Şi 

totuşi, orice lucru tăcut cu atenție poate deveni baza unei practici 
spirituale dacă ne centrează în corpul nostru, ne linişteşte mintea şi 
ne deschide inima. Practicile şi abordările pe care le descriem aici 
ne ajută să fim în armonie cu noi înşine. 


ŞAPTE INSTRUMENTE ALE TRANSFORMĂRII 


Dacă vrem să folosim Eneagrama în călătoria noastră către 
autodescoperire, vom avea nevoie de mult mai mult decât de 
informaţiile interesante despre cele nouă tipuri de personalitate. 
Această hartă a sufletului devine folositoare doar atunci când o 
combinăm cu alte ingrediente cheie. In acest scop, vă oferim şapte 
instrumente pe care le găsim indispensabile în călătoria spirituală. 


„Libertatea interioară nu este ghidată de eforturile noastre; 
ea vine din a vedea ceea ce este adevărat. ” 
BUDDHA 


L. Căutarea adevărului. Dacă suntem interesati de transfer- 
mare, nimic nu e mai important decât să ne dezvoltăm dragostea 
de adevăr. A căuta adevărul înseamnă a fi curioşi față de ceea ce 
se petrece atât în noi cât şi în jurul nostru, a nu ne mulțumi cu 
răspunsurile mecanice pe care ni le serveşte personalitatea. Dacă ne 
observăm, vom vedea că multe din explicațiile obişnuite pe care le 
dăm comportamentelor noastre sau acțiunilor altora sunt de fapt o 
formă de rezistență. Ele sunt un mod de a evita să vedem mai în 
profunzime starea noastră de fapt. De exemplu, un răspuns mecanic 
poate fi „Sunt foarte supărat pe tatăl meu”, însă adevărul mai 
profund din spatele acestei afirmaţii poate fi „îl iubesc şi îmi doresc 
cu disperare ca şi el să mă iubească”. Ambele nivele ale adevărului 
pot fi acceptate cu greu de personalitatea noastră. Poate lua mult 
timp să admitem că suntem supăraţi pe tata, şi încă şi mai mult timp 


să recunoaştem dragostea de dincolo de supărare. 


„ Cunoaşte adevărul, şi adevărul te va face liber” 
IISUS DIN NAZARET 

Pe măsură ce acceptăm ceea ce este real în momentul prezent, 
suntem mai capabili să acceptăm orice stare a noastră, pentru că 
ştim că ea nu ne reprezintă în întregime. Adevărul conţine atât 
reacțiile noastre dictate de teamă cât şi marile resurse ale sufletului 
nostru. în timp ce reacţiile noastre automate ne pot devia de la 
căutarea adevărului, faptul că le recunoaştem prezenţa ne aduce 
mai aproape de adevăr. Atunci când ne dorim întregul adevăr, 
oricare ar fi el, aceasta ne face să avem mai multe resurse interioare 
care ne ajută să ne confruntăm cu orice ar apărea. 

2: „InacţiuneaProcesul transformării pare uneori 
paradoxal, pentru că vorbim despre luptă şi efort la fel de bine cum 
vorbim şi despre acceptare, relaxare şi detaşare. Rezolvarea acestor 
aparente contradicții se găseşte în conceptul de „inacţiune”. Odată 
ce înțelegem „inacţiunea”, vom vedea că adevărata luptă este să 
ne relaxăm pentru a atinge o mai mare conştienţă, astfel încât să 
putem vedea manifestările personalităţii noastre. Dacă nu vom 
acționa după impulsurile de moment dar nici nu le vom reprima, 
vom începe să înţelegem ce anume le face să apară. (Un exemplu 
în această direcţie este poveste lui Don din prefaţă). A nu acţiona 
mânaţi de impulsuri creează breşe prin care putem vedea care sunt 
adevăratele noastre motivații. Aceste străfulgerări devin pentru 
mulţi dintre noi cele mai importante lecţii. 


„Atunci când Michelangelo a fost întrebat cum a creat 
o sculptură, el a răspuns că statuia exista deja în interiorul 
marmurei... Munca lui, aşa cum a văzut-o el, a fost să elimine 
excesul de marmură ce înconjura creaţia lui Dumnezeu. 

La fel e şi cu voi. Eul vostru perfect nu e ceva ce trebuie să 
creaţi, pentru că Dumnezeu l-a creat deja... Munca voastră e să 
îi dați voie Sfântului Duh să înlăture gândurile pline de frică ce 
înconjoară eul vostru perfect. ” 

MARIANNE WILLIAMSON 


3. Dorinţa de deschidere. Una din principalele funcții ale 
personalității este să ne separe de diferitele aspecte ale adevăratei 

noastre naturi. Aceasta face ca experienţele noastre să fie limitate 
prin blocarea oricăror aspecte sau părți ale noastre care nu se 
potrivesc cu imaginea noastră de sine, astfel încât ele să nu fie 
prezente în conştiinţa noastră. Relaxându-ne corpul, liniştindu-ne 
mintea şi dând voie inimii să fie mai sensibilă la situaţia noastră, 
ne deschidem de fapt față de acele calităţi interioare şi resurse ce 
ne fac să creştem ca persoane. 

Fiecare moment are posibilitatea de a ne încânta, a ne hrăni, 
a ne ajuta - dacă putem vedea asta. Viaţa este un dar extraordinar, 
însă cei mai mulţi dintre noi nu profită de asta pentru că urmăresc 
tot timpul un fel de film mental al vieţii lor. Pe măsură ce învăţăm 
să avem încredere în momentul prezent şi să preţuim starea de 
conştiență, învăţăm cum să oprim acest film interior şi să începem 
să trăim o viață mult mai interesantă - cea în care de fapt suntem 
chiar actorul principal. 

4. A găsi ajutorul potrivit. Cu cât avem mai mult ajutor 
pentru munca noastră interioară, cu atât ne va fi mai uşor. Dacă 
trăim sau muncim într-un mediu disfunctional, munca interioară 
sau lucrul cu sine va fi foarte greu, să nu zicem imposibilă. Cei 
mai mulți din noi nu îşi pot părăsi slujbele sau familiile aşa uşor. 
Chiar dacă avem probleme cu ei, putem căuta alte persoane care 
să ne încurajeze şi să fie martorii dezvoltării noastre. Mai mult, 
putem găsi grupuri, putem merge la seminarii punîndu-ne în situaţii 
prielnice adevăratei noastre dezvoltări. Ajutorul implică şi să ne 
structurăm zilele de aşa natură încât să lăsăm timp pentru practicile 
care ne hrănesc sufletul. 


„ Fiecare obiect manifestă o anume putere a luiAllah. Bucuria 
sau mânia lui, iubirea sau mărirea emană din aceste obiecte. De 
aceea suntem atraşi sau respinşi. Nu există Sfârşit pentru aceste 
manifestări, atâta vreme cât există procesul creaţiei. ” 

ŞEICUL TOSUN BAYRAK AL-JERRAHI AL-HALVETI 


5. A învăța din orice. Odată ce ne-am implicat în procesul 
transformării, înțelegem că orice ni se petrece în momentul prezent, 

este ceea ce avem nevoie să experimentăm în acest moment. Şi 
tot ce apare în mintea şi în inima noastră este materialul brut pe 
care îl putem folosi pentru transformare. Este o tendință extrem 
de comună să evadăm în imaginaţie, fugind de lucrurile cu care 
ne confruntăm, romanţând şi  dramatizând situaţia, găsindu-ne 
justificări sau chiar evadând în „spiritualitate”. Rămânând în 
contact cu experienţa reală pe care o trăim şi cu situația reală vom 
învăţa exact ceca ce trebuie pentru a creşte. 

6. Cultivarea unei reale iubiri de Sine. S-a spus de multe 
ori că nu îi putem iubi pe alții dacă nu ne iubim pe noi înşine. 
Ce înseamnă aceasta? De obicei ne gândim că are de-a face cu 
respectul de sine sau cu a ne oferi nouă înşine iubirea care să 
compenseze sentimentele noastre de lipsă. Poate că e şi asta, dar 
un aspect central al unei iubiri de Sine mature este preocuparea 
pentru creşterea noastră spirituală într-o măsură suficientă încât să 
nu fugim de disconfortul sau durerea condiţiei noastre prezente. 
Trebuie să nc iubim suficient de mult ca să nu ne abandonăm - 
şi de obicei ne abandonăm în aşa grad încât nu mai suntem total 
prezenți în propria noastră viaţă. Atunci când suntem prinşi de 
griji, fantasme, tensiuni şi anxietate, ne disociem treptat de corpul 
nostru şi de sentimentele noastre, şi în cele din urmă de adevărata 
noastră natură. 

Adevărata dragoste de sine include şi o autoacceptare profundă 
- reîntoarcerea la starea de Prezenţă şi centrarea în Sine, aşa cum 
suntem, tară a mai încerca să mai deformăm această experienţă. E 
de folos şi să căutăm compania unei persoane care are, în oarecare 
măsură, aceste calități. 

7. A avea o practică. Cele mai multe căi spirituale subliniază 
importanța practicii, fie ea meditaţie, rugăciune, yoga, relaxare 
sau mişcare. Important e să ne lăsăm timp zilnic pentru a 
restabili conexiunea cu adevărata noastră natură. Practica regulată 
(combinată cu participarea la o activitate de învăţare a unei căi 
spirituale sau de grup) ne reaminteşte din nou şi din nou că 
suntem hipnotizați de personalitate. Practica spirituală interferează 
cu obiceiurile noastre adânc înrădăcinate şi ne dă ocazia să nc 

trezim din transă mai des şi pentru perioade mai lungi de timp. 
înţelegem în cele din urmă că de fiecare dată când practicăm, 
învăţăm ceva nou, şi de fiecare dată când neglijăm practica pe care 
ne-am ales-o, ratăm o ocazie de a ne transforma viaţa. 


„In sine, măiestria se reduce la practică. Maâăiestria înseamnă 
a rămâne pe cale. ” 
GEORGE LEONARD 


Un obstacol major în calea unei practici regulate sunt aşteptările 
că vom obţine un anumit rezultat. In mod ironic, acest obstacol 
este o problemă mai ales atunci când am avut deja rezultate în 
practica noastră. Personalitatea îşi asumă aceste rezultate şi vrea să 
le recreeze la dorință. însă acest lucru nu este posibil din cauză că 
rezultatele vin doar atunci când suntem complet deschişi faţă de 
momentul prezent, în timp ce anticiparea unui anumit rezultat ne 
distrage de la această trăire în prezent. în acest moment, un dar 
nou sau o nouă revelație ne sunt disponibile - deşi mai mult ca 
sigur nu aceleaşi care ne-au fost disponibile săptămâna trecută. Mai 
mult, personalitatea noastră poate folosi aceste rezultate ca justificări 
pentru întreruperea practicii, spunând: „Super! Ai avut un rezultat! 
Acum eşti tare, nu mai trebuie să practici”. 

Pe lângă practica noastră zilnică, regulată, viaţa ne oferă multe 
ocazii să ne vedem personalitatea în acţiune şi să permitem naturii 
noastre esenţiale să iasă la lumină şi să ne transforme personalitatea, 
însă nu e deloc de ajuns să vorbim despre transformare, să ne 
gândim la ea sau să citim cărți despre ea. Suficienţa este o puternică 
formă de apărare a egoului. Singurul moment pentru a folosi aceste 
instrumente ale transformării este ACUM. 


A MERGE PE CALEA NOASTRĂ 


Dacă suntem sinceri cu noi înşine când spunem că suntem 
pe o cale spirituală, trebuie să aplicăm zilnic adevărurile pe 
care le înţelegem, în fiecare moment al fiecărei zile. Trebuie 

să învăţăm „să mergem pe calea noastră” în toate domeniile 
vieţii noastre. Și totuşi cum putem face acest lucru? La fel ca 
toată lumea, suntem încurcaţi în obiceiuri proaste, răni vechi 
şi conflicte nerezolvate. Doar intenţia noastră de a fi pe o cale 
spirituală nu va fi suficientă pentru a schimba ceva. 

Maeştrii spirituali din toate timpurile au dat discipolilor 
indicaţii în această direcție. Buda recomanda oamenilor să urmeze 
Calea cu Opt Braţe - înţelegerea dreaptă, Gândurile drepte, 
Vorbirea dreaptă, Acţiunea dreaptă, Traiul drept, Munca dreaptă, 
Efortul drept, Atenţia dreaptă şi Concentrarea dreaptă. Moise a 
revelat cele Zece Porunci pentru a ajuta poporul evreu să trăiască 
după voia lui Dumnezeu. Cristos a păstrat cele Zece Porunc dar 
le-a ccrut de asemenea credincioşilor să trăiască după cele două 
porunci principale: „să-l iubeşti pe Dumnezeu din toată inima ta, 
şi pc vecinul tău ca pe tine însuţi”. Eneagrama nu aduce cu ca 
nicio poruncă sau cod etic. Rămâne totuşi întrebarea: „La ce ne 
referim când spunem că suntem pe o cale spirituală?” 

în Jurnalul vostru personal dedicat luciului cu sine, exploraţi 
ce înseamnă pentru voi această întrebare. Care e „necesarul vostru 
zilnic” pentru a fi autentici în munca voastră spirituală? Care sunt 
idealurile voastre personale în această direcție? Ce anume cereţi 
de la voi înşivă cu sinceritate? Ce anume vă asumaţi atunci când 
mergeţi pe calea voastră a transformării şi a eliberării umane? 


Scuze şi iar scuze 


O scuză frecventă pentru oamenii care încep această călătorie 
este că nu au suficientă energie să îşi conducă viaţa şi să se ocupe 
şi de munca de transformare în acelaşi timp. De fapt, avem energie 
mai mult decât suficientă pentru a ne transforma în fiecare zi, 
însă irosim 98% din ea în tensiuni sau reacții emoţionale care 
nici nu au legătură cu realitatea, sau cu visatul cu ochii deschişi 
şi pălăvrăgeala mentală. Ideea e că energia noastră poate merge 
într-unul din aceste două locuri: menţinerea structurilor personalităţii 
noastre sau, dacă nu ne identificăm cu aceste structuri, 

energie poate fi eliberată şi folosită pentru transformare şi creştere. Pe 
măsură ce începem să experimentăm direct acest adevăr, înţelegem 
necesitatea creării un „cont” spiritual, învățând să păstrăm mereu în 
rezervă o anumită cantitate de energie astfel încât transformarea să 
poată avea loc. 


„ Unul din cele mai bune mijloace de a trezi dorința de a 
lucra cu noi înşine este să înţelegi că poţi muri oricând”. 
GURDJIEFF 


O altă scuză majoră pentru amânarea lucrului cu sine se 
datorează faptului că personalitatea ne prezintă tot felul de „condiţii” 
ŞI „cerințe? care interferează cu practica noastră spirituală regulată. 
(„O să meditez mai serios după ce îmi rezolv toate celelalte probleme 
din viaţa mea, când temperatura o sa fie potrivită, când nu o să mai 
fie zgomot, şi când toată lumea o să mă lase în pace.”) 

Condiţiile şi cerinţele sunt doar o formă de amăgire spirituală, 
şi dacă ascultăm de această voce interioară putem aştepta mult şi 
bine, pentru că circumstanţele vieţii noastre nu vor fi niciodată 
perfecte. 


„ VOI FI PREZENT ÎN VIAŢA MEA ATUNCI CÂND... ” 


l. „Sunt perfect echilibrat şi integru, nu fac greşeli şi totul în 
lumea mea e organizat rațional. Când voi atinge perfecțiunea, 
voi deveni EU.” 

2. „Sunt iubit necondiţionat de ceilalți şi le simt dragostea. Când 
ceilalți îmi vor aprecia întru totul afecțiunea şi sacrificiile şi 
îmi vor satisface toate nevoile emoţionale, voi deveni EU.” 

3. „Am destule realizări încât să mă simt încununat de succes şi 
împlinit. Când voi obţine toată admiraţia şi atenţia pe care le 
doresc mă voi simţi cu adevărat deosebit, voi deveni EU.” 

4. „Am soluţionat toate problemele mele emoţionale şi mi-am 
găsit sensul. Când voi fi complet liber să îmi exprim orice 


sentiment, față de oricine, oricând vreau, voi deveni EU.” 

5. „Sunt încrezător şi perfect capabil de a face faţă lumii întregi. 
Când voi înţelege şi stăpâni tot ce aş avea nevoie să ştiu în 
viaţă, voi deveni EU.” 

6. „Am destul sprijin încât mă simt sigur şi stabil. Când toate 
aspectele vieţii mele vor fi sub control şi nimic nu mă va 
putea lua prin surprindere, voi deveni EU.” 

7. „Sunt fericit, împlinit şi sigur că mi-am găsit rolul în viaţă. 
Când mă voi simţi complet satisfăcut, voi deveni EU.” 

8. „Sunt cu adevărat independent şi nu depind de nimeni pentru 
nimic. Când voi simţi că totul e sub control şi voința mea nu 
este provocată, voi deveni EU.” 

9. „Sunt împăcat şi nu am conflicte sau probleme. Când nimic 
nu mă va deranja sau supăra şi toţi cei din jurul meu vor fi 
fericiţi şi împăcaţi, voi deveni EU.” 


Vitalitate 
9 


Mărinimie 8 l Răbdare 


Stabilitate 7 2 Respect de sine 


Credinţă 6 3 Autenticitate 


Încredere 5 4 Calm interior 


Beneficiile exersâii 
„Sunt multe laturi ale maturizării (suferința şi alte situaţii 
nefinalizate, comunicarea şi maturizarea relaţiilor, sexualitate şi 
intimitate, probleme de carieră şi servici, anumite frici şi fobii, 
răni de demult etc), în privința cărora terapia occidentală de 
calitate este, per total, mai rapidă şi mai de succes decât meditaţia. 
Aceste aspecte cruciale ale fiinţei noastre nu pot fi pur şi simplu 


» 


clasate ca fiind „probleme de personalitate Freud spunea că 
vrea să ajute oamenii să iubească şi să muncească. Dacă nu putem 
iubi cu adevărat şi nu putem munci semnificativ, atunci pentru ce 
atâtea practici spirituale?  Meditaţia poate fi de ajutor în aceste 


probleme. Dar dacă, după ce stai o vreme, descoperi că mai ai de 

lucru, atunci caută un terapeut bun sau altă metodă de a rezolva 
eficient situaţiile acestea. ” 
JACK KORNFIELD 


Oricât de mult am vrea, nu putem controla toate situațiile din 
exteriorul nostru. Ceea ce putem face, însă, este să nc manifestăm 
mereu Prezenţa şi conștienţa - întocmai ceea ce, de cele mai multe 
ori, alegem să nu facem. 

După cum vă puteți da scama, majoritatea condiţiilor noastre 
pentru Prezenţă nu vor putea fi niciodată îndeplinite, cel puţin nu 
într-o măsură satisfăcătoare. Ironia este că, atunci când într-adevăr ne 
manifestăm, descoperim tocmai calitățile pe care le căutam. Aceasta sc 
datorează faptului că acele calităţi aparțin Esenţei şi nu personalităţii, iar 
Esenţa nu se manifestă decât atunci când trăim în momentul prezent. 

In cele din urmă, majoritatea dintre noi sunt reticenți la a se 
deschide către viaţă, pentru că ne temem că, dacă devenim prea 
sănătoşi, ceilalți îşi vor da seama cât de tare am fost răniţi. Dacă 
devenim sănătoşi, nu putem continua să nc pedepsim părinții (şi 
alte personaje marcante din trecutul nostru) pentru că ne-au rănit. 
Dacă suntem supăraţi pe un părinte, sau pe soţ/soţie, mâncăm 
prea mult, bem prea mult, fumăm ca să le arătăm cât suntem 
de nefericiţi. Dacă permitem acestor sentimente să ne controleze 
viaţa, nu reuşim decât să abuzam de noi înşine. 


Beneficiile exersării 


Calitățile înşirate în jurul Eneagramei sunt printre câştigurile 
importante pe care le avem din eforturile şi munca cu noi înşine. 
Eul nu posedă, în mod natural, aceste calități (sau „virtuţi”, în 
termeni tradiționali). Sunt, de fapt, tocmai opusul stării în care nc 
găsim în mod normal, când ne identificăm cu propria personalitate. 
Dar când învăţăm să ţinem piept blocajelor Esenţei noastre, aceste 
calități se ivesc spontan şi devin disponibile pe măsură ce ne sunt 
necesare: Eul nu dirijează ivirea lor. Nu e nevoie (şi nu e cu 


putinţă) să facem nimic altceva decât să vedem ce le stă în cale. 

înfruntarea dependenţelor 


Dacă abuzăm de medicamente, alcool sau substanţe controlate, 
munca de transformare discutată aici nu va fi posibilă. Dacă avem 
probleme cu abuzul de substanţe, ele trebuie să dispară înainte de a 
putea întreprinde orice investigare interioară a propriei naturi. Dacă 
ne împiedicăm propriul corp să funcţioneze, prin abuz sau neglijare, 
va fi aproape imposibil să dezvoltăm sensibilitatea şi atenția necesare 
unei autoanalize de o claritate semnificativă. 

Din fericire, avem la dispoziţie multe resurse de sprijin în 
a ne elibera de diversele dependențe: cărţi, ateliere, grupuri de 
sprijin, terapie sau chiar îngrijire medicală. Eneagrama nu sc vrea 
a fi un substitut pentru aceste resurse, dar în combinaţie cu acestea, 
poate fi extrem de folositoare în identificarea şi înțelegerea unui 
tipar după care acționăm. 

Toate cele 9 tipuri pot avea orice dependenţă şi toate 9 tipurile 
pot fi codependente. Cu toate acestea, există unele tendinţe spre anumite 
dependențe la tipuri diferite. Vă oferim următoarele corelaţii, ca 
referință de început. Acestea nu sunt atotcuprinzătoare şi nu reprezintă 
o abordare foarte complexă a acestei probleme. Puteţi fi de asemenea 
susceptibili tulburărilor de nutriţie şi dependenţelor prezentate în tabelul 
de mai jos, care aparţin tipului dc pe direcția voastră de Dezintegrare. 


TULBURĂRILE DE NUTRIȚIE ŞI DEPENDENŢELE TIPURILOR 


1. Exces de diete, vitamine şi tehnici de detoxifiere (post, pastile de 
slăbit, clisme...) Subnutriție voluntară, ca formă de autocontrol: 
în cazuri extreme, anorexie şi bulimie. Consum de alcool 
pentru detensionare. 

2. Abuz de mâncare şi medicamente care se vând tară reţetă. 
Episoade de exces, în special de dulciuri şi carbohidrați. 
Excese alimentare din sentimentul de „foame de dragoste”. 
Manifestări ipohondrice pentru a obţine compătimire. 

3. Suprasolicitarea organismului, pentru a obţine apreciere. Exerciţiu 
fizic până la extenuare. Diete de înfometare. Dependenţă 

de muncă. Manifestă consum excesiv de cafea, stimulante, 
amfetamine, cocaină, steroizi, chirurgie estetică. 

Abuzuri alimentare de mâncăruri grase şi dulciuri. Uz de 
alcool pentru schimbarea stării de spirit, pentru socializare, 
reconfortare emoţională. Lipsa de exerciţiu fizic. Bulimie. 
Sedative. Tutun, medicamente, heroină pentru stimulare socială. 
Chirurgie estetică pentru a „şterge” trăsăturile nedorite. 

Privare de alimentaţie şi somn, datorită minimizării nevoilor 
fiziologice. Neglijare a igienei şi nutriției. Lipsa de exercițiu 
fizic. Substanțe psihotrope (care afectează comportamentul şi 
percepția) pentru stimulare mentală şi „evadare”. Narcotice 
sau alcool pentru stimulare socială. 

Rigiditatea în dietă cauzează dezechilibre nutriționale („Nu-mi 
plac legumele”). Munca excesivă. Cafeina şi amfetamine pentru 
rezistenţă, apoi alcool şi sedative pentru controlarea anxietăţii. 
Susceptibilitatea cea mai ridicată la alcool, dintre toate tipurile. 
Tipul cel mai predispus la dependențe: stimulante (cofeină, 
cocaină, amfetamine). Extasy, substanţe psihotrope, narcotice şi 
alcool. Tendinţa de a evita sedaţi vele. Extenuarea organismului, 
prin eforturi de a rămâne treaz şi activ. Chirurgie estetică 
excesivă. Abuz de analgezice. 

Ignorarea nevoilor şi problemelor fizice. Evitarea vizitelor şi 
controalelor medicale. Exces de alimente grase, alcool, tutun, 
suprasolicitarea organismului, conducând la nivel ridicat de 
stress, ACV (atacuri cardio-vasculare), probleme cardiace. 
Posibilitate de alcoolism şi dependență de narcotice, dar 
problemele de autocontrol rămân de importanţă centrală. 

Supra sau subnutriţie datorită subestimării şi furiei reprimate. 
Lipsa de exercițiu fizic. Sedative şi substanțe psihotrope, 
alcool, marijuana, pentru a contracara anxietatea şi sentimentul 
profund de singurătate. 


LUCRÂND CU SUPEREGOUL 


Superegoul e vocea interioară care ne mustră ori de câte ori 


nu ne ridicăm la anumite standarde, sau ne felicită când îi împlinim 

cerințele. Când ne conformăm superegoului, el ne aprobă, spunând 
„Bravo! Ai făcut ceea ce trebuia făcut!” Dar când acţionăm în 
dezacord cu super-egoul, el ne condamnă, de data asta la persoana 1 
(„Uite ce-am făcut! Nu vreau să-mi imaginez ce crede lumea despre 
mine!”, „Dacă încerc să fac asta, sigur voi eşua din nou!”) 

Dacă reformulăm aceste critici interioare, înlocuind „eu” cu 
„tu”, vom recunoaşte în ele cuvintele aspre ce ne-au fost adresate 
în copilărie. De fapt, superegoul este vocea interiorizată a părinţilor 
noştri şi a altor personaje autoritare, atât vechi, cât şi noi. Scopul 
inițial era să ne modeleze comportamentul în aşa fel încât părinţii 
să continue să ne iubească şi să ne protejeze. In mod inconştient, 
ne-am identificat cu aceste voci şi le-am încorporat în noi înşine, 
pentru a nu ne supune riscului de a pierde sprijinul şi dragostea 
părinților. în loc să fim pedepsiţi de aceştia (şi să fim nevoiți să 
facem faţă suferinţei provocate astfel), ne pedepsim singuri. 

Problema este că, până şi acele părți ale superegoului care 
ne-ar fi fost de ajutor la vârsta de doi ani, astăzi sunt inutile. Cu 
toate acestea, vocea superegoului e la fel de puternică acum pe cât 
era atunci şi face mai mult rău decât bine. Ne îndepărtează din ce în 
ce mai mult de adevărata noastră natură. De fapt, superegoul e unul 
din cei mai puternici agenţi ai personalității. Este criticul interior 
care ne blochează anumite posibilități personale. 

O mare parte din eforturile noastre iniţiale de transformare se 
concentrează pe conştientizarea vocii superegoului şi a multelor sale 
deghizări, atât pozitive, cât şi negative. Acestea ne împing mereu 
înapoi, către o identificare forțată cu personalitatea impusă de ele 
şi către manifestări autodistructive. însă când suntem prezenţi, le 
putem recunoaşte distinct, fară a ne identifica cu ele. Suntem capabili 
să vedem toate textele şi pozițiile superegoului, ca şi cum ar fi 
personaje într-o piesă, aşteptând în culise, gata să sară în scenă să ne 
controleze sau să ne atace din nou. Când suntem conştienţi, auzim 
vocea superegoului, dar nu îi mai dăm energie; „atotputernica” voce 
devine doar un alt simplu aspect al momentului. 

Ca urmare a muncii psihologice depuse şi a dezvoltării noastre 
spirituale ar trebui să fim atenţi să nu se formeze noi straturi la nivelul 

SuperEgoului. Putem numi aceste straturi „superegoul spiritual” 
sau „terapia superegoului”. în loc să ne mustrăm ca până acum 
cu vocea părinților noştri noi ne mustrăm acum cu vocea lui 
Buddha, Mahomed, lisus sau Freud . De fapt, unul dintre cele mai 
mari pericole la care trebuie sa facem față atunci când studiem 
Eneagrama este tendinţa superegoului nostru de a-şi asuma munca 
noastră şi să înceapă să ne critice pentru că nu ne mişcăm destul 
de rapid spre Direcţia de Integrare sau că nu ne ridicăm pe un 
Nivel superior. Cu cât vom fi mai prezenţi cu atât ne va fi mai uşor 
să recunoaştem cît de lipsite de însemnătate sunt aceste voci şi 
să ne abţinem să punem energie în ele. Astfel, ele îşi vor pierde 
puterea şi noi vom putea să fim receptivi la forţele dătătoare de 


viaţă dinlăuntrul nostru. 


„ Lucrul remarcabil este că noi chiar ne iubim aproapele ca 
pe noi înşine: facem altora ce ne facem nouă. Urăm de fapt pe alții 
atunci când ne urăm pe noi înşine. Tolerăm pe alţii atunci când ne 
tolerăm pe noi înşine. ” 

FRIC HOFFER 


„ ORDINELE DE MARŞ" ALE CELOR NOUĂ TIPURI 


ORDIN DE MARŞ 


. Eşti în regulă dacă faci ceea ce trebuie făcut. 

. Eşti în regulă dacă eşti iubit de alţii şi apropiat lor. 

. Eşti în regulă dacă faci ceva valoros. 

. Eşti în regulă dacă eşti sincer cu tine. 

. Eşti în regulă dacă ai ajuns să cunoşti şi să stăpâneşti ceva. 


Nu PB UNa 


. Eşti în regulă dacă acoperi toate aspectele şi faci ceea cc se 
aşteaptă de la tine. 


N 


. Eşti în regulă dacă te simți bine şi obţii ce vrei. 
8. Eşti în regulă, atâta timp cât eşti puternic şi ţii situația sub 
control. 


9. Eşti în regulă atâta timp cât cei din jurul tău sunt în regula. 


514 


l. 


ENEAGRAMA ŞI PRACTICA SPIRITUALĂ 


CONTRADICŢII 


Sună rezonabil, dar ştii ce trebuie” făcut? Cine stabileşte 
asta? Standardele tale sunt obiective sau subiective? De unde 
provin ideile acestea? Tipul Unu se chinuie să fie bun, dar nu 
destul de bun pentru propriul superego. 

De ce valoarea ta depinde de iubirea altcuiva? Cum ştii cu 
adevărat că te iubeşte? Şi dacă nu te iubeşte, ce are asta 
de-a face cu cine eşti tu? Tipul Doi se luptă să se apropie de 
celălalt, dar se simte, în continuare, neiubit. 

Ce te face să crezi că o activitate îți determină valoarea? De 
ce trebuie să faci ceva care să te facă să te simţi valoros? 
Câte trebuie să realizezi, că să te simţi capabil? Tipul Trei 
reprezintă adesea suprazeloşii care se simt goi pe dinăuntru. 

Ce înseamnă să fii sincer cu tine? Ce este acest „sine” cu care 
altă parte din tine este „sinceră”? înseamnă a ţine cu dinţii de 
vechi sentimente şi reacții? Tipul Patru încearcă atât de tare 
să fie unic încât se privează de alte oportunităţi. 

Cum ştii că stăpâneşti ceva cu adevărat? Când se termină 
asta? Cum se leagă ceea ce stăpâneşti de nevoile reale ale 
vieţii? Tipul Cinci dedică ani de zile unui lucru şi tot îi 
lipseşte încrederea de sine. 

Cum acoperi toate aspectele? Oare toată agitația şi truda ta 
chiar te fac să te simți mai în siguranță? Chiar e semnificativ 
să faci ceea ce se aşteaptă de la tine? Tipul Şase luptă să 
îşi construiască situaţii în care să se simtă în siguranță, dar 
rămâne neliniștit şi temător. 

Poţi distinge o nevoie de o dorință? Ar rămâne totul în 
regulă dacă o anumită nevoie nu e satisfăcută? Dacă da, este 
într-adevăr ea o nevoie? Tipul Şapte vânează tot ceea ce crede 
că îi aduce satisfactie, dar rămâne în continuare frustrat. 

Când ştii că eşti puternic şi protejat? De cât control ai nevoie? 
Oare setea de control îţi îndeplineşte nevoia, sentimentul de 
bunăstare? Tipul Opt caută să controleze din ce în ce mai 
mult, dar tot nu se simte în siguranţă. 

9. Cum poţi să te asiguri că toată lumea din jurul tău e în 
regulă? Cum verifici dacă toți o duc bine? De ce propria ta 
bunăstare depinde de pre-existenţa fericirii şi împlinirii altora? 
Imposibilitatea acestei sarcini permite tipului Nouă să evite 
problemele, concentrându-se pe căutarea armoniei. 


„Ordinele de marş" ale superegoului 


Dar înainte de asta, trebuie să conştientizăm „ordinele de 
marş” ale superegoului. Acestea, „carnea şi cartofii” vieţii noastre 
mentale, conduc marea majoritate a activităţilor noastre. La început, 
mesajele lor par foarte rezonabile. O trăsătură definitorie a acestor 
mesaje este că nc fac să nc simțim „normali”, însă într-un mod 
contractat). Dar dacă privim lucrurile mai atent, vedem că aceste 
mesaje sunt nu doar subiective şi arbitrare, dar şi dăunătoare şi 
manipulative. Ele nc arată standarde din ce în ce mai greu de atins, 
eşecuri în lanț, pentru care mereu plătim scump. Dacă ne simţim 
neliniştiţi, deprimaţi, pierduţi, fară speranţă, temători, înrăiți sau 
slabi, putem fi siguri că superegoul e la datorie. 


Atitudini vindecătoare 


Altă modalitate de a ne elibera de constrângerile superegoului 
este să conştientizăm reacţiile noastre automate la probleme sau 
conflicte şi apoi să adoptăm o „atitudine vindecătoare”. Am enumerat 
câteva asemenea atitudini, pentru fiecare din cele nouă tipuri. 

Timp de o săptămână, explorează atitudinea vindecătoare 
corespunzătoare tipului tău. Vezi ce poate schimba în relaţiile 
tale, la servici, acasă etc. S-ar putea dovedi folositor să notezi 
progresele în Jurnalul Transformării Interioare. După aceea, ai 


putea încerca atitudinile vindecătoare ale celorlalte tipuri. 


ATITUDINI VINDECĂTOARE ALE CELOR NOUĂ TIPURI 


1. Poate că alții au dreptate. Poate altcineva are o idee mai 
bună. Poate ceilalți vor învăţa şi singuri. Poate am făcut tot 


ceea ce se putea face. 

Aş putea lăsa pe altcineva să facă asta. Poate această 
persoană îmi arată deja dragostea ei, în felul ei propriu. 
Poate aş putea face ceva bun şi pentru mine. 

Poate nu trebuie neapărat să fiu cel mai bun. Poate ceilalți 
mă plac aşa cum sunt. Poate părerile altora despre mine nu 
sunt aşa de importante. 

Poate nu e nimic în neregulă cu mine. Poate ceilalți chiar mă 
înţeleg şi sunt alături de mine. Poate nu sunt singurul care 
se simte aşa. 

Poate ar trebui să am mai multă încredere în oameni şi să le 
spun de ce am nevoie. Poate voi putea trăi fericirea. Poate, 
totuşi, viitorul meu va fi bun. 

Poate se va rezolva cu bine. Poate nu trebuie să prevăd 
toate problemele posibile. Poate ar trebui să am mai multă 
încredere în mine şi în judecata mea. 

Poate că ceea ce am este destul. Poate sunt exact unde 
trebuie să fiu. Poate că nu ratez nimic din ceea ce merită. 

Poate această persoană nu vrea să profite de mine. Poate 
ar trebui să-mi las garda mai jos, să-i permit inimii să se 
deschidă şi să fie atinsă. 

Poate aş putea să schimb ceva. Poate ar trebui să fiu mai 
energic şi să mă implic. Poate sunt mai puternic şi mai 
capabil decât credeam. 


LUCRÂND CU CORPUL 


Corpul este foarte important pentru Munca Interioară, pentru 


că este un mod foarte bun de a restabili legătura cu realitatea, ceea 


ce mintea şi emoţiile noastre (celelalte două centre) nu pot face. 


lar aceasta se datorează faptului că propriul corp este mereu aici, 


mereu în momentul prezent. Mintea şi sentimentele noastre pot 


zbura oriunde: imaginând viitorul, amintindu-și trecutul, hrănindu-se 


cu o fantezie etc., pe când corpul nostru rămâne mereu AICI şi 


ACUM. Nu poate fi altundeva. De aceea, dacă rămânem conştienţi 


de senzațiile corpului, acesta devine o puternică ancoră în realitate. 

Alimentaţia conştientă 


Majoritatea oamenilor s-au mai întâlnit cu ideea că o dietă 
sănătoasă şi exerciţiul fizic regulat sunt elemente esenţiale unei vieți 
sănătoase. Totuşi, adeseori uităm acestea. Când mâncăm inteligent 
şi avem parte de destulă mişcare şi odihnă, emoţiile noastre sunt 
mai stabile, mintea mai limpede şi procesele de transformare decurg 
mai uşor. 

De cele mai multe ori, e greu să fii atent şi conştient la obiceiurile 
alimentare, tocmai pentru că alimentaţia este, pentru noi, cel mai 
trivial şi inconştient aspect al personalității. Dar dacă reuşim să 
privim atent această latură, observăm că personalitatea ne împinge 
să mâncăm mult mai mult (sau mult mai puţin) decât corpul nostru 
are, de fapt, nevoie. Ba mâncăm prea repede, lară să simţim măcar 
savoarea, ba lenevim şi tărăgănăm o masă. De asemenea, se întâmplă 
să consumăm multe alimente care nu ne ajută deloc. Multe diete bune 
şi regimuri sănătoase sunt disponibile tuturor, dar e foarte important 
de reținut că oameni diferiți trebuie să pună accent pe diferite elemente 
ale acestor diete şi regimuri. Pentru unii, vegetarianismul sau o dietă 
macrobiotică îmbunătăţeşte funcționarea organismului. Alţii necesită 
o dietă bogată în proteine. Ca şi cu orice altceva, conştiență poate 
aduce inteligenţă şi sensibilitate în obiceiurile noastre alimentare. 


Relaxarea 


Cea mai importantă tehnică de a intra în contact cu propriul 
corp şi cu energiile sale este să învăţăm să ne relaxăm complet, 
pentru a putea trăi mai profund fiecare moment. Relaxarea nu e ceva 
ce ţine doar de yoga sau de meditaţie, este o calitate pe care o putem 
aduce în orice facem. în fond, relaxarea conştientă înseamnă a învăţa 
cum să revenim la momentul de AICI şi ACUM, din nou şi din nou, 
dobândind, astfel, o imagine tot mai clară a realităţii prezente. 

Mulţi confundă amorţeala cu relaxarea, când, de fapt, sunt total 
opuse. în general, considerăm că, dacă nu simţim vreo durere sau 
tensiune, înseamnă că suntem relaxaţi. Când tensiunea musculară 
este intensă şi de lungă durată, corpul reacționează prin amorţirea 

țesutului muscular în cauză. Astfel, pentru mulţi dintre noi, tensiunile 
nc sunt atât dc obişnuite încât mare parte a corpului e amorţită şi 
nu o mai simţim. Umblăm efectiv plini de diverse blocaje dureroase, 
disconfortul lor fiind acoperit de amorțeala indusă. Dar, atâta timp 
cât nu simţim aceste tensiuni, nu le putem îndepărta, şi ele ajung să 
ne deterioreze sănătatea şi vitalitatea. 

Paradoxal, cu cât suntem mai relaxaţi, cu atât mai mult resimţim 
tensiunile din corp. Poate fi neclar, la început, pentru că prima 
experiență de relaxare e o senzaţie de disconfort. Prima reacţie, 
instinctivă, va fi să ne dorim din nou amorţeala. Dar eliberarea noastră 
cere să rămânem ancoraţi în prezent. Persistând, tensiunile se vor disipa 
miraculos şi personalitatea va deveni mai flexibilă şi mai luminoasă. 

Având în vedere cât de uşor ne putem scufunda în amorţeală, 
cum nc dăm seama când suntem cu adevărat relaxaţi? Răspunsul 
c surprinzător de simplu: când simțim toate părțile corpului in 
momentul prezent. A fi relaxat înseamnă a percepe un flux neîntrerupt 
de senzaţii, din creştet până în tălpi. Relaxarea înseamnă a fi complet 
conştient de sine şi de mediu, a fi în curgerea Prezenţei şi Fiinţei. 
Suntem cu adevărat în propriul corp: ne simţim spatele, faţa şi tot 
ce se află între ele. Dar - nu uitaţi! - o astfel de libertate, relaxare 
şi fluiditate este rezultatul a numeroşi ani de exerciţiu. 


LUCRÂND CU CORPUL 


Sunt multe abordări eficiente ale lucrului cu trupul, de la 
masaje, acupunctură, yoga, dans, tai chi, până la arte marţiale. 
Oricare dintre ele poate fi foarte utilă, dar pentru a obţine o 
eficacitate de lungă durată, trebuie luate în considerare două 
aspecte: 


e Cum răspunde corpul tău la metoda abordată? Creşte 
confortul? Flexibilitatea? E mai uşor să fii prezent faţă de 
tine şi de ceea ce te înconjoară? 

e E posibilă acordarea timpului necesar metodei abordate? 
Vei putea depune destul efort, pentru destul timp, astfel 

încât să obţii beneficii de durată? 


519 


ÎNŢELEPCIUNEA ENEAGRAMEI 


„Nu băga în seamă [gândurile]. Nu te împotrivi. Pur şi 
simplu nu face nimic împotriva lor, doar lasă-le să fie, oricare ar 
fi ele. Tocmai împotrivirea ta le dă viaţă. Pur şi simplu ienoră-le. 
Priveşte dincolo de ele. Nu trebuie să te opreşti din a gândi. Doar 
încetează să mai fi interesat. încetează-ţi rutina de acaparare, 
obiceiul de a căuta rezultate, iar libertatea universului va fi a ta. ” 

NISARGADATTA 


„Răbdarea şi simţul umorului sunt necesare când vine vorba 


» 


ROBERT AITKIN ROSHI 


de copii neastâmpărați şi de propria ta minte. 


CULTIVÂND TĂCEREA MINȚII 


Dacă reuşim să devenim măcar un pic mai conştienţi de noi 
înşine, vom observa o realitate constantă: mințile noastre pălăvrăgesc 
încontinuu! Nu trece vreun moment în care să nu existe vreo formă de 
dialog interior, comentariu sau judecată. Dar cine cui vorbeşte? Şi de ce? 

Unul dintre motivele pentru carc vorbim cu noi înşine este 
pentru a calcula următorul pas. Vorbim singuri pentru a evalua 
o situație, pentru a pregăti răspunsuri la posibile evenimente 
viitoare sau pentru a rememora întâmplări trecute. Deoarece atenția 
noastră este absorbită de această constantă gălăgie a gândurilor, nu 
putem auzi propria noastră înțelepciune interioară. Personalitatea 
superficială o acoperă, la fel ca atunci când căutăm cu disperare 
cheile prin toata casa şi apoi ne dăm scama că sunt în buzunar. 

Ideea de a ne reduce mintea la tăcere sună la început ciudat 
pentru mulţi dintre noi. Suntem de părere că dacă întrerupem curgerea 
gândurilor şi asocierile mintale, totul va deveni plictisitor, uniform 
şi fad. Dar iată că, din nou, opusul acestui lucru este adevărat. 
Repetitivitatea tiparelor noastre obişnuite de gândire şi preocupările 
previzibile sunt ceea ce conferă realității uniformitatea ei fadă. 
Mai mult, constanta pălăvrăgeală a gândurilor noastre ne împiedică 
să conştientizăm aspectele vieţii care ne sunt necesare pentru 


transformare. Din acest motiv, e important să distingem între „mintea 

de maimuţă” (pălăvrăgeală interioară, griji, imaginaţie dezlânată, 
vizualizarea de scenarii viitoare sau retrăirea unora vechi) şi „mintea 
tăcută” (spațiul misterios din care răsare cunoaşterea). 

Cu cât devenim mai relaxaţi şi conştienţi, ne dăm seama că 
modul “normal” de funcţionare a minţii este haotic, descentrat şi 
neatent, pe când o minte tăcută este sobră, clară şi fermă. Pe scurt, 
când mintea e liniştită, inteligența noastră se aliniază unei inteligenţe 
superioare care înţelege situaţiile obiectiv şi vede exact ce trebuie (sau 
nu) făcut. Suntem vioi şi atenţi la cei din jur. Simţurile ne sunt ascuţite, 
sunetele şi culorile sunt vii, lumea devine o senzaţie proaspătă. 

Multe metode de meditaţie au fost create pentru a reduce 
mintea la tăcere şi a o face mai puternică şi mai deschisă. Cu secole 
în urmă, practicanți buddhişti au distins două tipuri de astfel de 
meditaţie. Prima se numeşte VIPASSANA (meditaţie interioară) care 
dezvoltă capacitatea de a vedea tot ceea ce se întâmplă, inconştient 
sau subconştient, printr-o simplă deschidere a minţii. Gândurile şi 
impresiile curg prin conştiinţa noastră, fără să ne oprim asupra lor. 

Al doilea tip de meditaţie se numeşte SAMATA şi dezvoltă 
capacitatea de concentrare şi focalizare. în aceste practici ne centrăm 
atenția pe sunete sau silabe repetitive (mantra) sau pe o vizualizare 
interioară a unei imagini sfinte sau diagrame (mandalci). Astfel, 
meditatorul învaţă să se concentreze asupra acelui singur element, 
făcând abstracţie totală de orice altceva. Deşi ambele metode de 
meditaţie sunt foarte eficiente în liniştirea minţii, considerăm că 
VIPASSANA se potriveşte cel mai bine Eneagramei, ca modalitate de 
a observa obiectiv personalitatea la lucru. 


MEDITAȚIE DE CENTRARE 


lată în cele ce urmează un exemplu pentru meditaţia de 
liniştire a minţii şi de introspecție. Ea implică nişte indicaţii 
simple - să fii atent la senzațiile şi impresiile de moment, 
să-şi urmăreşti respiraţia şi să fii în contact cu mediul în 
tăcere. Sunteţi liberi să experimentați şi să vedeţi ce anume dă 
rezultate mai bune pentru fiecare din voi. 

Alegeţi un loc confortabil unde să vă aşezaţi ca să vă 
puteţi simţi relaxat şi deschis. Poziţia este importantă, pentru 
că e necesară o atenţie liniştită, iar o postură tensionată va 
face acest lucru dificil. Vă puteţi aşeza pe un scaun sau pe 
marginea patului cu spatele drept, dar nu încordat. Relaxaţi 
umerii şi lăsaţi braţele să atârne libere pe lângă corp. Dacă 
doriţi, puteţi închide ochii. Dacă sunteţi familiarizat cu 
aceasta, vă puteţi aşeza într-o postură de meditaţie sau de 
rugăciune tradiţională. 

După ce aţi găsit o postură care vă permite să fiţi deschis, 
relaxat şi atent, respiraţi adânc de două-trei ori, inspirând 
profund abdominal şi expirând lent. Inspirând, simţiţi cum 
pieptul vi se umple cu aer, apoi la expiraţie simţiţi cum se 
elimină tensiunile din corp. Pe măsură ce respiraţi astfel, orice 
stres sau anxietate ar exista dispare şi simţiţi cum vă liniştiţi. 

Pe măsură ce vă liniştiţi şi vocile din cap încep să se 
estompeze, puteţi începe să observați diverse lucruri despre 
voi şi despre mediul înconjurător. E posibil să deveniți mai 
conştienţi de sunete, mirosuri şi de temperaturile din jur. 
Puteţi de asemenea să începeţi să fiţi conştienţi de propria 
prezenţă, aşa cum staţi aşezaţi, şi de faptulcă această 
prezenţă are o anumită calitate. Adânciţi-vă în propria 
experienţă a momentului prezent. Nu trebuiesă ajungeţi 
nicăieri, nu e un concurs, nu trebuie să fiţi într-un anume fel, 
nu trebuie să aveţi vreo „inspiraţie” sau stare spirituală. Fiţi 
doar conştienţi de propria fiinţă, aşa cum este. Dacă sunteţi 
obosiţi, puteţi să fiţi conştienţi de propria oboseală. Dacă 
sunteţi agitaţi, conştientizaţi propria agitaţie. 

Ce impresii şi senzaţii vă străbat trupul în acest moment? 
Simţiţi cum sunteţi aşezat? Sunteţi conştient de picioarele 
aşezate pe podea? Cum le simţiţi? Sunt reci sau calde, 
încordate sau relaxate, vibrează sau nu? Cum vă simţiţi 
în acest moment? Emoţionat? Sau liniştit şi expansionat? 
Aveţi o senzaţie de greutate sau de uşor, de curgere? 

In timp ce continuaţi să vă relaxaţi, unele tensiuni ascunse 
din corpul vostru pot ieşi la iveală, poate într-o anumită 

crispare a feţei, o anumită înclinare a capului şi gâtului. 
Umerii pot fi gârboviţi sau unul mai sus şi altul mai jos. 
Unele părţi ale corpului pot fi resimţite ca blocate sau 
amorţite. Pe măsură ce observați aceste lucruri, nu trebuie 
să reacţionaţi în vreun fel sau să încercaţi să le schimbaţi; 
lăsaţi-vă doar conştiinţa să le pătrundă din ce în ce mai adânc. 

Continuaţi să şedeţi în tăcere, observându-vă pe voi 
înşivă şi propriile gânduri, aprofundând capacitatea de a ti 
centrat în sine, fiind cu totul prezenţi în acest moment, în 
această experienţă, savurând această stare de prezenţă şi 
lăsând să iasă la suprafaţă ceva mai profund şi mai esenţial 
decât experimentați de obicei. 


Dacă nu ați mai practicat meditaţia, începeţi cu zece minute 
pe zi, cel mai bine dimineaţa. Pe măsură ce vă obişnuiţi, e bine 
să creşteţi durata meditaţiei. Cu cât vă faceți din meditaţie un 
obicei zilnic, cu atât veţi dori probabil să prelungiți timpul pe 
care i-l acordaţi, pentru că a fi în contact cu natura noastră 
esenţială ne regenerează în multe feluri şi creează în acelaşi timp 
condiţiile unor realizări personale şi mai importante. Meditaţia 
devine o oază la care vrem să ajungem mai degrabă decât ceva 
care trebuie făcut. 


Arta de „a nu şti" 


Unul din principalele instrumente pentru a intra în realitatea 
vie a unei minţi liniştite este „a nu şti nimic”. în mod obişnuit, 
minţile noastre sunt pline cu tot felul de păreri despre cine suntem, 
ce facem, ce este important şi ce nu, ce e bine şi ce e rău, şi despre 
cum ar trebui să evolueze lucrurile. Din cauză că mintea ne e aşa de 
plină de păreri şi gânduri vechi, nu mai are loc şi pentru o impresie 
proaspătă asupra lumii reale din jurul nostru. Nu mai învăţăm nimic 
nou. Aceasta ne împiedică şi să îi vedem cu adevărat pe ceilalți, în 
special pe cei dragi. Ne imaginăm că îi cunoaştem cu adevărat pe 
oameni sau că ştim ce gândesc ei. Mulți dintre noi ştiu totuşi din 


523 


ÎNŢELEPCIUNEA ENEAGRAMEI 


experiență că a reîmprospăta felul cum simțim şi gândim despre o 
persoană cunoscută poate transforma spontan starea ei şi a noastră. 


In unele cazuri, acest lucru poate salva o relație. 


„ Cea mai mare decepţie pe care o suferă oamenii provine de la 
propriile lor păreri ” 
LEONARDO DA VINCI 


„A nu şti” implică să ne suspendăm părerile şi să lăsăm 
curiozitatea ce vine dintr-o minte liniştită să ne conducă. Vom 
începe să avem încredere într-o înțelepciune mai profundă din 
interiorul nostru, ştiind că vom afla răspunsurile pe care le căutăm 
dacă vom fi curioşi şi receptivi. 

Știm cu toții cum e când încerci să rezolvi o problemă şi nu 
reuşeşti să găseşti soluţia dacă te concentrezi prea tare asupra ei. 
In cele din urmă renunțăm şi facem altceva, iar mai târziu, când 
suntem relaxaţi, răspunsul ne apare pur şi simplu în minte. 

La fel este şi cu inspiraţia. De unde vine ea? Vine dintr-o 
minte tăcută. Atunci când încetăm să mai depindem de strategiile 
mentale pe care egoul le-a creat pentru a supravieţui, arta noastră 
de „a nu şti” devine o invitaţie, un magnet ce atrage o cunoaştere 
mai înaltă care ne poate transforma foarte rapid. 


„Doar atunci cănd mintea este liniştită, prin autocunoaştere 
şi nu printr-o disciplină autoimpusă, doar atunci, în acea tăcere, 
realitatea poate prinde viaţă. Numai atunci poate exista extaz şi 


» 


acțiune creatoare. 
KRISHNAMURTI 


DESCHIDEREA INIMII 


Schimbarea şi transformarea nu pot avea loc fără o transformare 
emoțională, fără ca inimile să ne fie atinse. Simţim dorința de 
transformare în inimă, şi doar inima îi poate răspunde. Ceea ce ne 
mişcă este Emoţia, mișcarea Esenţei noastre, mişcarea dragostei. 
Dacă inima ne e închisă, indiferent câtă cunoaştere spirituală am 

acumulat, nu putem răspunde chemării ei, iar cunoştinţele noastre 
nu ne vor fi de mare folos în viaţa reală. 


„ Mintea ta nu îl poate înţelege pe Dumnezeu. Inima ta ştie deja. 
Minţile au fost create pentru a duce la îndeplinire ceea ce dictează 
inima. ” 

EMMANUEL 


O inimă deschisă ne permite să participăm total la experienţele 
noastre şi să comunicăm în mod real cu oamenii din viaţa noastră. 
Cu ajutorul inimii putem „gusta” experienţele pe care le trăim şi 
putem discerne ce este adevărat şi valoros. De aceea, putem spune 
că inima, şi nu mintea, este cea care cunoaşte cu adevărat. 


Vindecarea tristeţii 


Procesul transformării inimii poate fi dificil pentru că, atunci 
când ne deschidem sufletul, ne lovim inevitabil de propria suferință 
şi devenim mai conştienţi de suferința celorlalți. Mare parte din 
personalitatea noastră are de fapt ca scop îndepărtarea suferinţei. Ne 
limităm sensibilitatea astfel încât să nu simţim durerea şi să putem 
merge mai departe, însă nu reuşim niciodată să evităm pe deplin 
suferinţa. De multe ori suntem conştienţi de suferinţa noastră doar atât 
cât să ne facem viaţa insuportabilă, nouă şi celor din jur. Faimosul 
dicton al lui Cani Jung „nevroza este înlocuitorul suferinţei meritate” 
întăreşte această idee. Insă dacă nu ne asumăm să experimentăm 
propria noastră durere, propria tristeţe nu va fi niciodată vindecată. 
Ignorarea propriei suferinţe ne face de asemenea incapabili să mai 
simţim bucurie, compasiune, iubire sau oricare din trăirile inimii. 


„Pare imposibil să iubim oamenii care ne rănesc şi ne deza- 


» 


măgesc. Dar nu există alt fel de oameni. 
FRANK ANDREWS 


Scopul nu este să ne complăcem în suferință. Lucrul spiritual 
nu e destinat să ne facă masochişti: ideea este să ne transformăm 
suferinţa, nu să o prelungim. Nu e necesar să ne amplificăm suferinţa; 

în loc de asta, trebuie să explorăm cauzele ei. Trebuie să privim 
dincolo de scuturile personalităţii şi să ne explorăm fricile şi rănile 
care ne motivează comportamentul. Aşa precum am văzut, cu cât 
ducem cu noi mai multă suferință din trecut, cu atât mai rigide şi 
mai puternice vor fi structurile personalității noastre. însă ele nu sunt 
invincibile. Şi contrar a ceea ce am putea crede, suferința noastră, 
chiar dacă este intensă, poate fi vindecată dacă suntem dispuşi să o 
explorăm puţin câte puţin. 

Din fericire, Esenţa noastră ne ajută în acest proces dificil 
al explorării durerii şi fricii ce se ascund în spatele personalităţii 
noastre. Oricând vom explora adevărul fără a judeca sau a pune 
condiţii, calitatea esențială a compasiunii va apărea în mod natural, 
iar vindecarea va începe. 

Compasiunea nu e acelaşi lucru cu sentimentalismul, simpatia 
sau autocompătimirea. Este mai degrabă un aspect al iubirii divine 
care dizolvă toate blocajele şi mecanismele de apărare atunci când 
vedem cu adevărat suferința cuiva. Personalitatea nu poate face nimic 
pentru a crea compasiune, însă atunci când dorim să ne deschidem 
complet şi real spre ceea ce simţim cu adevărat, ea se naşte spontan şi 
ne alină durerea. (Am putea spune că adevărul fără compasiune nu are 
valoare, iar compasiunea fară adevăr nu este compasiune reală). 


„Nu ştiţi oare că sufletul originar s-a născut din esența lui 
Dumnezeu, şi că fiecare suflet uman este parte din Dumnezeu? Și 
nu îți este milă de El, atunci când vezi că una din scânteile sale 
sfinte s-a pierdut în labirint şi e aproape stinsă? ” 

RABINUL SHMELKE DIN NIKOLSBURG 


A FIRMA ŢII PENTR U IER TA RE 


îmi doresc să îmi doresc să îmi iert greşelile, 

îmi doresc să îmi iert greşelile, 

îmi iert greşelile. 

îmi văd greşelile ca pe ocazii de a învăţa discernământul şi 
răbdarea. 

Mulţumesc vieţii pentru că îmi dă ocaziile de a deveni mai 
înţelept şi mai îngăduitor. 

îmi doresc să îmi doresc să îmi iert părinţii, 

îmi doresc să îmi iert părinţii, 

îmi iert părinţii. 

îmi văd părinţii ca pe învățătorii şi ghizii mei. 

Ti mulțumesc vieţii pentru că mi-a dat nişte profesori atât de 
buni pentru a putea creşte. 

îmi doresc să îmi doresc să îi iert pe cei care m-au rănit, * 
îmi doresc să îi iert pe cei care m-au rănit. 

Ti iert pe cei care m-au rănit. 

Privesc suferinţa prin care am trecut ca pe o ocazie de a 
învăţa compasiunea. 

Ti mulțumesc vieţii pentru că nti-a dăruit un Spirit iertător şi 
plin de compasiune. 


îmi doresc să îmi doresc să mă desprind de durerea şi 
suferinţa mea. 

îmi doresc să mă desprind de durerea şi suferinţa mea. 

Mă desprind de durerea şi suferinţa mea. 

îmi privesc durerea şi suferinţa ca pe nişte locuri unde inima 
mea este deschisă şi vie. 

Ti mulțumesc vieţii pentru că mi-a dăruit o inimă sensibilă şi 
deschisă. 


îmi doresc să îmi doresc să mă desprind de limitările trecutului, 
îmi doresc să mă desprind de limitările trecutului. 

Mă desprind de limitările trecutului. 

îmi privesc trecutul ca pe ceva care a trebuit să aibă loc 

pentru ca eu Să devin eu. 

îi mulțumesc vieţii pentru că îmi permite Să fiu eu însumi 

prin trecutul meu. 


* Puteţi bineînţeles să folosiți nume concrete în acest pasaj. 
De exemplu, „îmi doresc să îmi doresc să îl iert pe........ cca enneeeeee 
puteţi de asemenea să vă compuneţi propriile afirmaţii de acest 
gen, pe măsură ce simţiţi nevoia să o faceţi. începeţi fiecare set 
de afirmaţii cu „îmi doresc să îmi doresc să ...” Restrângeţi apoi 

afirmaţiile următoare până la a treia, în care vă desprindeţi de 
lucrul care v-a ţinut în loc până acum. în a patra afirmație indicaţi 
o calitate pozitivă a situaţiei, iar în a cincea mulţumiţi pentru că 
această situaţie a apărut în viaţa voastră. Privită de deasupra, acea 
situaţie poate că a fost o binecuvântare deghizată, sau una din cele 


mai importante experienţe formatoare din viaţa voastră. 


Iubirea divină ce vrea să se exprime în lume prin noi este 
o forță puternică, ce poate sparge toate barierele şi neadevărurile 
adunate în noi. Chiar dacă vom înfrunta tristețea şi suferința în 
timpul acestui proces de transformare interioară, este nespus de 
important să ne amintim că dincolo de toate acestea este iubirea, 
atât ca energie motivantă cât şi ca ţel către care suntem atraşi. 


Despre iertare 


Unul din cele mai importante elemente ale progresului spiritual 
este dorința şi puterea de a ne desprinde de trecut, iar aceasta 
înseamnă inevitabil confruntarea cu problema uitării celor care 
ne-au rănit în diferite feluri. Dar cum putem să renunțăm la durerea 
şi resentimentele care ne leagă de vechile noastre identități şi care 
ne împiedică să mergem mai departe? Din nou, nu putem doar să 
ne „hotărâm” să iertăm, la fel cum nu e suficient să ne „hotărâm” 
să iubim. Iertarea apare mai degrabă din natura noastră Esenţială 
şi vine dintr-o înţelegere mai profundă a adevărului despre situația 
în care ne găsim. Acest lucru implică să recunoaştem ceea ce 
se petrece în noi şi în alții la un nivel mai profund decât am 
facut-o până acum. E nevoie să simțim pe deplin profunzimea 
resentimentelor noastre, a urii şi a dorinţei noastre de răzbunare, 
tară să dăm însă curs acestor impulsuri. Explorând în profunzime 
sentimentele noastre despre persoana pe care suntem supăraţi şi 
văzând exact cum se manifestă în noi aceste sentimente acum, 
începem de fapt să slăbim acele structuri care ne mențin resenti- 
mentele. A fi prezent ne umple şi ne eliberează din închisoarea 


trecutului. 

„ îubeşte-ți duşmanii, binecuvântează-ipe cei care te blesteamă, 
fă-le bine celor care te urăsc şi roagă-te pentru cei care te folosesc 


» 


şi te persecută. 
IISUS DIN NAZARET 


ENEAGRAMA RENUNȚĂRII 


După ani întregi de reflexie asupra procesului de transformare, 
amândoi* am început să ne dăm seama că de fiecare dată când 
observam cu succes vreo reacție defensivă sau vreun mecanism 
limitativ, foloseam în mod spontan un anumit mod de a acţiona. 
Ne-am dat seama că partea cu renunţarea nu putea să aibă loc doar 
prin simpla noastră intenție de a scăpa de vreun obicei neplăcut. Nu 
era ceva ce ţinea de voinţă. Erau însă şi multe ocazii când diverse 


obiceiuri sau reacții dispăreau de la sine (sau cel puţin aşa ni se părea), 


Prezenţă 
9 
Reevaluare 8 | Să vezi 
Reconectare 7 2 Să spui 
Respirație 6 5 Să simți 
Relaxare 5 4 Să conştientizezi 


Eneagrama Renunţării 


şi vroiam să aflăm ce anume ne ajutase să renunţăm la ele. Din cauză 
că ştiam de la Gurdjieff că Eneagrama poate fi folosită ca model 
pentru orice proces, ne-am focalizat asupra simbolului Eneagramei 
şi am creat ceea ce am numit apoi Eneagrama Renunţării. 

„Encagrama Renunţării” este o metodă pe care puteți folosi 
oricând. Ea conţine nouă paşi succesivi ce corespund punctelor de 
pe Encagramă, deşi aceşti paşi nu sunt în legătură directă cu tipuri 
de personalitate. Diagrama ilustrează acest proces în nouă etape. 


(Observă că primele patru încep cu „s” şi următoarele patru cu „r”). 


* (autorii, n.tr.) 

Procesul începe întotdeauna cu punctul Nouă, căruia i-am 
atribuit Prezenţa. Dacă nu suntem prezenţi într-o măsură mai mică 
sau mai mare, nu vom putea să facem niciun pas. Prezenţa ne 
pennite în primul rând să ne dăm seama că suntem într-o stare de 
identificare cu propria personalitate. 

E necesar să trecem prin fiecare punct înainte să mergem 
mai departe, iar procesul este cumulativ: luăm cu noi ceea ce 
am învăţat în etapele anterioare pe măsură ce trecem la etapele 
următoare. Cu timpul, procesul renunţării se va accelera, mai ales 
când vom trece prin primele puncte. Astfel, dacă avem suficientă 
Prezenţă pentru a ne da seama că ne identificăm cu o stare negativă 
sau nedorită, vom putea trece la punctul Unu. 

„Singura cale de a ieşi din problemă este trecând prin ea ” 

Zicală a programelor în doisprezece paşi* 


La punctul Unu, cu ajutorul Prezenţei, vom fi capabili „Să 
vedem”. Vom vedea că ne identificăm cu ceva - o viziune, o 
reacție, nevoia de a avea dreptate, un vis plăcut cu ochii deschişi, 
un sentiment de durere, o poziţie - poate fi aproape orice. Vom 
recunoaşte că ne-am înţepenit într-un mecanism al personalităţii 
noastre şi că am fost ca în transă. Aceste e fenomenul pe care l-am 
numit mai devreme să ne surprindem asupra faptului. Senzaţia e 
întotdeauna ca şi cum ne-am trezi, ne-am reveni. 

La punctul Doi, vom numi în mod conştient starea pe care am 
observat-o în noi. Vom „spune”: „Sunt supărat(ă)”, „Sunt iritabil(ă)”, 
„Sunt plictisit(ă)”, „Mi-e foame”, „M-am săturat de cutare şi cutare”, 
„Nu-mi place chestia asta”. Vom numi astfel pur şi simplu în mod 
sincer starea pe care o avem, tară să o analizăm sau să o judecăm. 

La punctul Trei, procesul se deplasează dinspre mintea noastră 
spre corpul nostru. Acum „Simţim”. Orice stare intensă, mentală 
sau emoțională, provoacă un anumit gen de reacţie fizică în corpul 
nostru, un anumit tip de tensiune. Cineva poate remarca, de exemplu, 
că de fiecare dată când se supără pe soţul ei, îşi încleştează maxilarul 


* (de genul Alcoolici Anonimi n.tr.) 

şi îşi încordează umerii. Altcineva poate observa că, atunci când se 
supără, simte o arsură în stomac. lar o altă persoană poate descoperi 
că se încruntă ori de câte ori vorbeşte cu sine însăşi. Frica ne poate 
face să ne simțim „în priză”, să ne îndoim degetele de la picioare sau 
să ne ţinem respiraţia. La punctul Trei, vom simți aceste tensiuni. Nu 
ne vom gândi la ele şi nici nu le vom vizualiza, ci pur şi simplu vom 
simţi ce efect au asupra noastră. 

La punctul Patru, vom „conştientiza”. Vom conştientiza senzaţia 
de tensiune din corp sau energia pe care am identificat-o mai înainte. 
In acest punct, tentația este să spui: „Ok, sunt supărat şi am maxilarul 
încleştat, m-am prins!” Totuşi, dacă nu rămânem acolo, cu tensiunea 
pe care am observat-o, dacă o ignorăm, nu vom depăşi acea stare. 
Dacă putem să ne păstrăm priza de conştiinţă asupra ei, pot începe să 
apară sentimente refulate de anxietate şi suferință emoţională. Dacă 
se petrece astfel, e nevoie să avem compasiune pentru noi înşine, 
astfel încât să putem să ne păstrăm starea de prezenţă. 

Va dura un timp până vom deveni interesați de simplitatea pe 
care ne-o aduc aceste experienţe. Ne-am dori ca procesul creşterii 
noastre să fie mai interesant şi mai dramatic, şi nu vrem să pierdem 
timpul cu durerea şi tensiunile noastre. Şi totuşi dacă nu o facem, 
orice experienţe extraordinare am avea, ele vor avea un efect real 
prea mic asupra modului nostru de a trăi. 

La punctul Cinci, dacă am trecut prin primele patru puncte, 
vom simți cum ceva se deschide în noi şi tensiunile încep să 
dispară. Ne „relaxăm”. Ne vom simţi mai uşori şi mai treji. Nu 
nc forțăm să ne relaxăm, ci pur şi simplu, conştientizând acele 
tensiuni şi senzaţii în etapa a patra, noi permitem de fapt procesului 
relaxării să se desfăşoare în interiorul nostru. 

Relaxarea nu înseamnă că devenim blegi sau amorțiţi. Știm 
că ne relaxăm atunci când ne simțim corpul şi emoţiile mai viu 
şi mai profund. Pe măsură ce ne relaxăm, e posibil să descoperim 
straturi mai profunde în noi înşine, din care poate apărea din nou 
anxietatea. Această anxietate ne poate face să ne tensionăm din 
nou, însă într-un mod în care tensiunea poate coexista cu starea de 
relaxare, şi treptat aceste stări se vor disipa. 

La fel cum tensiunea fizică dispare atunci când o simţim, o 
conştientizăm şi ne relaxăm, la fel se întâmplă şi cu mecanismele 
emoţionale care creau acea tensiune. Acțiunea de a aduce atât 
tensiunea cât şi mecanismul emoţional în lumina conştiinţei le 
dizolvă pe amândouă. 

La punctul Şase, ne aducem aminte să „respirăm”. Asta nu 
înseamnă că ne apucăm să pufaim ca la cursurile de Lamaze* 
(curs  pregătitor pentru naştere n.tr.). Mai degrabă înseamnă 
să fim conştienţi de respirația noastră. Permitem relaxării de 
la punctul Cinci să ne „atingă” şi respirația. Acest lucru este 
important, pentru că, cu cât suntem mai prinşi de grijile create 
de personalitatea noastră, cu atât mai superficială şi restrânsă 
ne este respiraţia. (Putem observa de exemplu că atunci când 
suntem într-o situaţie uşor stresantă - când conducem maşina 
sau suntem presaţi de ceva la serviciu - respirația noastră devine 
mai superficială.) Respirația ne stabilizează şi ne ajută să ne 
deblocăm energia emoţională. Pe măsură ce respiraţia noastră 
devine mai profundă şi mai relaxată, mecanismul tensiunilor 
noastre se schimbă. Nu mai încercăm să fugim de provocările 
emoţionale, ci continuăm să respirăm trecând prin ele. Făcând 
astfel, e posibil să începem să simțim cum ne expansionăm. Ne 
putem simţi mai „adevăraţi”, mai centraţi. 

La punctul Şapte ne „reconectăm” cu o percepție mai 
completă despre noi înşine şi despre lumea înconjurătoare. începem 
să lăsăm şi alte impresii senzoriale să intre în câmpul conştiinţei 
noastre. Putem începe să observăm lumina soarelui pe un perete, 
sau temperatura şi calitatea aerului. Percepem textura şi culoarea 
hainelor pe care le purtăm. 

Reconectarea înseamnă să ne deschidem la acele părți ale 
experienţelor noastre pe care înainte nu le lăsam să ne pătrundă. 
Descoperim că atunci când suntem într-adevăr conectaţi la 
experiența noastră, ea nu are ataşate asociaţiile noastre uzuale. 
Țelurile noastre obişnuite, programul şi scenariile interioare sunt 
lăsate la o parte. Dintr-o dată vedem, auzim şi simțim, atât exterior 
cât şi interior, cu o mai mare claritate. 

Dacă am avut o problemă legată de o altă persoană, nu 
vom mai reacţiona în prezenţa ei aşa cum obişnuințele noastre 
anterioare ne obligau să reacționăm. Atunci când suntem subjugaţi 
de personalitate, credem că ştim mereu cum e cealaltă persoană 
şi ce va face, însă atunci când ne reconectăm, ne dăm seama cât 
de mult nu ştim despre ea. Acum apreciem şi respectăm misterul 
Ființei ei pentru că suntem în legătură mai strânsă cu Fiinţa noastră. 
Atunci când ne permitem să „nu ştim” ce va spune ori ce va face 
persoana respectivă, sau ce gândeşte ea, atunci devine posibilă o 
relație mult mai reală cu persoana respectivă. 

La punctul Opt, „reevaluăm” situaţia pe care o consideram 
ca fiind cauza problemelor noastre. Vedem întreaga situaţie într-o 
lumină mult mai obiectivă, şi din acest loc al echilibrului şi 
clarităţii descoperim un mod mult mai eficient de rezolvare a 
problemelor. 

Dacă suntem supăraţi pe cineva, de exemplu, putem vedea 
frica şi durerea acelei persoane, astfel încât să putem vorbi cu ea cu 
mai multă compasiune şi înţelegere. Dacă ne-am simţit copleșiți de o 
problemă, reconectarea cu o parte mai adevărată din interiorul nostru 
ne permite să vedem că de fapt putem face faţă acelei probleme. Sau 
ne putem da seama că ne-am întins mai mult decât plapuma şi că 
trebuie să cerem ajutor. în oricare caz, reevaluarea ne pune pe noi şi 
pe problemele noastre într-o nouă perspectivă mult mai largă. 

Şi în sfârşit ne întoarcem la punctul Nouă, unde ne deschidem 
către o Prezenţă mai deplină, şi odată cu ea, o mai mare conştienţă. 
Din această poziţie ne este mult mai uşor să parcurgem din nou cei 
nouă paşi dacă va fi nevoie. 

Odată ce am început să aplicăm „Eneagrama Renunţării”, 
e posibil să observăm că ne blocăm în acelaşi loc sau „punct” 
din nou şi din nou. De exemplu, vom vedea un lucru, îl vom 
spune, dar nu vom merge mai departe. Putem chiar să simţim că 
suntem tensionaţi, dar apoi să fim distraşi înainte să conştientizăm 
tensiunea suficient timp pentru a o elibera. Poate fi foarte util în 
această direcție să observăm unde anume abandonăm procesul, ca 
să putem insista în acel punct. 

Pe măsură ce vom continua să aplicăm această practică, ea 
va căpăta o mai mare viteză, devenind mai rapidă şi mai uşor de 
aplicat. De asemenea, cu cât suntem mai avansați în proces, cu atât 
mai greu devine să separăm paşii unul de altul. E posibil să ne fie 
mai greu în prima parte a procesului, însă odată ce am început să 
păşim pe cărarea către Prezenţă, Prezenţa însăşi ne va susține în 
această activitate. 

Practicând  „Eneagrama  Renunţării”, experiența noastră 
fundamentală despre sine de măreşte şi se adânceşte. Suntem mai 
relaxaţi, mai vii şi mai conectaţi cu propria noastră Fiinţă şi cu ceea 
ce ne înconjoară. Suntem de asemenea mai deschişi către Graţie. 
Vom fi uimiţi cât de diferit ne vom simţi comparativ cu starea în 
care eram înainte de a trece prin acest proces. Ne-am folosit de 
zaţurile personalităţii noastre şi, cooperând cu ceva de dincolo de 
noi, le-am transformat în aur. 

- MEREU ACUM 


După ce vom folosi pentru un timp aceste materiale, vom 
vedea negreşit schimbări în noi înşine şi le vor vedea şi ceilalți. 
Vom fi mai împăcaţi, cu picioarele mai aproape de pământ şi mai 
iertători cu noi înşine şi cu ceilalți. S-ar putea să ne mai îndoim, 
uneori, dacă aceste experiențe sunt reale, să ne întrebăm dacă 
progresul făcut nu e decât o iluzie, produsă de autoamăgire şi de 
o minte visătoare. Ne vom întreba, câteodată „înaintez într-adevăr 
pe calea mea?” 

Nivelele de dezvoltare sunt o unealtă folositoare în a găsi 
răspuns la aceste întrebări. Dacă observăm că nu mai avem 
comportamentele şi atitudinile dinainte, ci ne comportăm conform 
unei vieți de nivel mai înalt, putem fi siguri că suntem pe drumul 
cel bun. De exemplu, dacă mă încadrez în tipul Patru, eram 
retras, complexat, hipersensibil la critici şi temperamental (toate 
comportamente caracteristice nivelului 5) iar acum ies mai mult 
în lume şi nu iau totul pe o notă personală, pot să-mi dezvălui 
adevărata faţă altora, sunt mai energic, mai creativ şi am mai mult 
în vedere ce este în afara mea (comportamente de nivelul 3) atunci 
pot considera că centrul meu de gravitație s-a deplasat şi am făcut 
progrese reale. 

S-ar putea, însă, să mai dăinuie unele întrebări subtile. S-ar 
putea să credem că suntem mai fericiți şi mai capabili să facem 
față suişurilor şi coborâşurilor vieţii - sau poate doar capabili să 
ne disociem de împrejurimi şi de a ne „spiritualiza” experienţele. 
Care este adevărul? Ne e mai bine acum, sau nu? 


„ Calea iubirii nu e un argument subtil. Acolo, uşa este devastarea. 
Păsările fac cercuri latgi de libertate, pe cer. Cum au învăţat asta? Au 


căzut şi, în cădere, au descoperit aripi. * 
RUMI 

„Cunoaşterea de sine nu are limite. Nu ajungi la vreun 
rezultat, nu ajungi la vreo concluzie. E un rău infinit. ”” 
KRISHNAMURTI 


„Nu vei găsi marginile sufletului, oricât de departe ai merge. ” 
HERACLIT 


Răspunsul îl găsim în conştientizarea reacțiilor spontane care 
ne apar în diferite situaţii, în special în cele care obişnuiau să 
producă reacţii negative. Dacă oamenii şi situaţiile care scoteau 
ce-i mai rău din noi nu mai au acelaşi efect, putem fi siguri că 
am progresat. Dacă ne pierdeam răbdarea şi compasiunea într-o 
anumită situație sau față de o anumită persoană şi acum nu mai 
reacționăm la fel, putem fi siguri că am progresat. Dacă viaţa e mai 
uşoară, mai expansivă şi mai plină de entuziasm, este o aventură 
nesfârşită, în loc de ceva ce „trebuie depăşit” până la capăt, putem 
fi siguri că mergem în direcția bună. Dacă suntem cu picioarele 
pe pământ şi cu inima deschisă, capabili să punem întreaga forţă a 
Fiunţei în activitățile zilei, implicaţi ca nişte copii curioşi şi detaşaţi 
asemeni martori dezinteresați - putem fi siguri ca am făcut reale 
progrese. 

Eneagrama punctează reperele sigure ale dezvoltării noastre: 
virtuțile pe care le găsim la nivelul 1 al fiecărui tip sunt chei care 
deschid poarta căii noastre spirituale. E suficientă oricare dintre 
ele, dar a le avea pe toate la un loc înseamnă a avea acces la Esenţă 
în orice moment şi orice situație. Prin urmare, dacă acceptăm 
propriile limite, precum şi ale altora (tipul Unu); ne purtăm de 
grijă şi acceptăm valoarea reală a oricărui lucru (tipul Doi); suntem 
realmente noi înşine, cu sinceritate şi modestie (tipul Trei); ne 
reînnoim şi sporim calitatea vieţii noastre şi a altora (tipul Patru); 
vedem sensul ascuns şi contextul tuturor gândurilor şi acţiunilor 
noastre (tipul Cinci); suntem ancoraţi în realitate şi capabili să 
facem faţă, curajoşi, la orice ne iese în cale (tipul Şaşe); suntem 
voioşi şi recunoscători în fața morții, pierderii şi schimbării (tipul 


Şapte); mărinimoşi şi 1ertători (tipul Opt) şi acceptăm totul aşa 

cum e, cu neclintită pace, orice aduce viaţa (tipul Nouă) - putem fi 
siguri că am avansat cu siguranţă pe calea cea bună. 


RENUNȚAREA LA SUFERINŢĂ 


Gurdjieff spunea ceva neobişnuit şi paradoxal - că ultimul 
lucru la care ar renunţa un om e propria suferință. Ar putea fi 
adevărat? Şi dacă da, de ce? 

în primul rând, pentru că suferinţa ne este familiară. Este ceva 
ce cunoaștem, prin urmare ne simţim mai în siguranță cu ea decât cu 
vreo altă stare necunoscută. Sau poate ne temem că, dacă renunţăm la 
felul nostru de suferinţă, vreun alt fel, mult mai rău, îi va lua locul. Al 
doilea motiv este, probabil, mai important şi nu ar trebui subestimat. 
Mare parte din identitatea proprie provine din agăţarea noastră de 
această suferință, din toate plângerile, nemulțumirile, justificările şi 
„energia” pe care le permite. Am putea spune, chiar, că este rădăcina 
personalităţii noastre. Dacă suferința şi tot ceea ce o înconjoară ar 
dispărea - cine am mai fi? 


„ Când am auzit pentru prima dată o poveste de dragoste, am 
început să te caut, neştiind cât eram de orb. lubiţii nu se întâlnesc, 
undeva, la un moment dat. Ei sunt unul în celălalt, de la început. ” 

RUMI 


Dacă nu ar fi nimic în neregulă cu noi, ar trebui să privim în 
ochi frica de a rămâne singuri, ancoraţi în prezent şi ar trebui să ne 
asumăm răspunderea pentru noi înşine. Ar trebui să facem alegeri, 
benevol, şi să le urmăm, până la capăt. Nu ar mai fi vinovăţie, 
poveşti despre trecut, urzeli de viitor. Am deveni simpli oameni, 
faţă în faţă cu marele mister al existenţei. De fapt, am deveni ceea 
ce eram deja, doar că acum am conştientiza asta în întregime şi am 
trăi viaţa cu acest adevăr. 

Până atingem complet realizarea de sine, personalitatea va 
continua să ne tragă, cât de cât, înapoi. Este important să ne aşteptăm 
la asta, altfel ne-am putea descuraja şi am renunţa. Dacă persistăm, 
chiar şi cu riscul conştient că vom mai pierde din când în când din 

teren, situația se va schimba. în timp, Esenţa noastră se va arăta 
mai des. Cu fiecare trezire, vom descoperi câte ceva nou, până ce 
întreaga imagine se va schimba radical. Gurdjieff spunea că acest 
proces este asemănător adăugării de sare într-un pahar cu apă: o 
vreme, nimic nu pare să se întâmple, până când, brusc, e atins un 
nivel de saturație şi un nou cristal începe să prindă formă. 

Dacă refuzăm să acceptăm pasivi mecanismele personalităţii 
noastre, atunci ne vom deschide Graţiei Divine care de-abia aşteaptă 
să se reverse în noi. Pe măsură ce Fiinţa noastră devine mai puternică, 
vom dori să ne desprindem tot mai mult de această suferință inutilă 
şi vom deveni din ce în ce mai conştienţi de minunatul dar al vieţii. 
Cu cât ne debarasăm mai mult de ataşamentele şi de suferinţele ce le 
provoacă, cu atât mai mult ne mărim capacitatea de a fi fericiți şi de 
a ne trăi cu adevărat viaţa. 

Odată ce am pătruns în această stare, putem înţelege poetica 
misticilor - călătoria noastră nu mai este o luptă, ci este iubire. 
Sufismul descrie călătoria ca fiind o întoarcere la cel iubit. Nimic 
în viaţă nu ne poate aduce împlinire, dacă nu ne deschidem inimile 
către adevărata noastră natură. Când reuşim asta, lumea şi toate 


experienţele ei vor fi o expresie a iubirii infinite. 
Viaţa nc susţine 


în general, în 99% din cazuri, viaţa e blândă cu noi şi nu ne 
face mari probleme. Doar Egoul ne îndeamnă să ne concentrăm 
pe acel procent în care e dureroasă, întunecată sau tragică. Chiar 
şi atunci, este aşa doar în concepţia noastră. Tragedia noastră 
poate fi noroc chior pentru altcineva! Chiar dacă mintea noastră 
construieşte deseori imagini dezastruoase, accidente de maşină, cea 
mai mare parte din viaţa noastră nu conţine asemenea evenimente. 
Dacă ne privim într-un mod obiectiv existența vom vedea că 
realitatea chiar ne susține şi că este un adevărat miracol. Universul 
este mult mai generos decât vrem noi să recunoaştem. în faţa unei 
asemenea abundenţe copleşitoare, nu putem decât să ne deschidem 
şi noi ochii şi inimile. 

FRICI SUBCONȘTIENTE DE A PIERDE PERSONALITA TEA 


Motivul de fond pentru care mulţi ne temem să nc asumăm 
rolul în viaţă este conştientizarea că, pentru a face asta, trebuie 
să ne detaşăm de structura securizatoare a propriului ego. 

Astfel, fiecare din cele trei triade are o credinţă caracteristică 
falsă, despre necesitatea continuității proiectelor egoului, şi o 
frică subconştientă cumplită despre ce se va întâmpla dacă acest 
ego nu ar mai exista. Aceste frici reprezintă obstacole în calea 
Devenirii - şi sunt „motive” de a nu renunța la diferitele 
aspecte cu care ne identificăm. Următoarele sunt astfel de frici 
subconştiente, asociate fiecărei triade: 


Triada Instinctivă (tip Opt, Nouă şi Unu) 

„Dacă las garda jos şi mă relaxez purtat de curentul 
vieţii, voi dispărea. Eul familiar va înceta să existe. Nu îmi pot 
proteja sentimentul de sine dacă voi fi cu totul deschis. Dacă 
las lumea să mă pătrundă şi să mă afecteze, voi fi copleşit şi 
îmi voi pierde libertatea şi independenţa. Voi fi anihilat.” 


Triada Sentimentelor (tip Doi, Trei şi Patru) 

„Dacă voi înceta să mă identific cu această imagine 
despre mine, nevolnicia mea va fi descoperită şi voi pierde 
posibilitatea de a întâlni dragostea. în adâncul meu, cred că 
sunt o persoană oribilă şi care nu poate fi iubită, aşadar, numai 
dacă menţin acest aspect al egoului aş mai putea spera să fiu 
bine primit în lume sau să am o părere cât de cât bună despre 
mine.” 


Triada Intelectului (tip Cinci, Şaşe şi Şapte) 

„Dacă abandonez această strategie, dacă încetez să mai 
calculez pasul următor, nu voi mai avea vreo bază de susţinere. 
Lumii nu-i pot acorda încredere - fară constanta mea activitate 
mentală, voi rămâne vulnerabil. Totul se va destrăma - voi 
cădea şi voi fi pierdut. Dacă mintea mea încetează să înoate, eu 
mă voi scufunda.” 

„ Chemat sau nechemat, Dumnezeu e prezent. ” 
CARL JUNG 


„ Cere şi ţi se va da, caută şi vei găsi, bate şi ţi se va deschide. ” 
IISUS NAZARINEANUL 


» 


„ Cei care s-au trezit trăiesc într-o stare de uimire continuă. 
BUDDHA 


„ Cu cât pătrunzi în adevăr, cu atât e mai adănc. ” 
MAESTRUL ZEN BANKEI 


Toate marile religii ale lumii spun că nu suntem singuri, ci 
susținuți, în moduri invizibile şi la nivele de profunzime dincolo de 
puterea imaginaţiei noastre. în tradiţia creştină există credinţa că 
„comunitatea de Sfinţi” din ceruri intervine permanent în favoarea 
celor de pe pământ. Hinduşii văd manifestarea lui Dumnezeu 
în tot şi în toate, în copaci, lacuri şi munţi, chiar furtuni şi 
vulcani, la fel cum Budiştii cred în formele infinite ale naturii - 
Buddha. Statuile sfinților creştini şi a nenumăraţilor bodhisattvaşi 
sunt semne ca să ne amintim acest adevăr spiritual profund: că 
nu suntem singuri, că suntem sprijiniți şi susținuți în călătoriile 
noastre, prin căi infinit de variate. 

Unul din cele mai vestite temple japoneze este Sanjusangen-do 
(Sala celor 33 de golfuri), dedicat lui Kannon, Buddha, Compasiunii 
Divine. Impactul unic al acestui templu îl dau cele 1001 de statui 
aurite ale lui Kannon, aranjate în zece rânduri, pe lungimea a două 
terenuri de fotbal, în interiorul templului. Este un loc ce te copleşeşte 
în tăcere, încărcat de forță şi delicateţe, amintindu-i vizitatorului 
că Absolutul, Dumnezeu, trimite mereu nenumărate binecuvântări, 
din adâncurile infinitei Compasiuni Divine. Vizitatorul e copleşit 
de înşiruirea aurită a acestor purtători ai bunăvoinţei, ce aparțin 
lumii imediate a percepţiilor noastre de zi cu zi. 

Conştientizăm această bunăvoință, încet, dar inexorabil. Când 


ne deschidem către momentul prezent, tot ce e în jurul nostru ne 

devine un maestru, pentru că toate aspectele vieţii ne susțin prezenţa 
şi creşterea. Eneagrama ne arată cum refuzăm viaţa, cum întoarcem 
spatele bogățiilor ce sunt mereu în jurul nostru. Precum cele 1001 de 
statui ale lui Kannon ne arată, tot ceea ce ne dorim şi căutăm mereu 


în afara noastră, se află întotdeauna disponibil aici şi acum. 


SONDAREA ŞI RECUPERAREA SINELUI REAL 


într-o seară, în timpul unui zbor târziu spre California, pentru 
a ţine o sesiune de antrenament, am început să ne gândim la 
diferitele stadii de dezvoltare pe care le-am parcurs, în propria 
transformare interioară. O parte din discuţia noastră avea ca subiect 
proverbiala „lumină de la capătul tunelului”. „O vom vedea, 
oare, vreodată?”, având în vedere eforturile depuse şi suferința 
îndurată de fiecare dintre noi, descoperind obiceiurile nevrotice şi 
problemele  nesolu-ționate din trecut. Ne întrebam, de asemenea, 
dacă acest proces de „decojire a psihicului” ne era propriu sau 
dacă putea fi generalizat, pentru alții. Am petrecut câteva ore 
în avion, schiţând observaţii şi comparând experienţe. Când am 
aterizat, reuşisem să compunem modelul prezentat aici, revizuit şi 
îmbunătăţit, de-a lungul timpului. 


„Adevărata valoare a uneiființe umane se regăseşte în gradul 


> 


în care s-a eliberat de sine ’ 
ALBERT EINSTEIN 


Răspunsul pe care l-am găsit în acea seară, la înălțime, a 
fost un DA! Răsunător. Convingerea noastră că „sondarea sinelui 
real” este o descriere precisă a procesului de transformare, s-a 
consolidat, cu trecerea anilor. Merită făcut, chiar dacă înseamnă 
să trecem prin straturi de suferință şi negativism, să conştientizăm 
balastul psihic al trecutului, îngropat din dorința de a-l evita. E 
posibil să dezvelim Fiinţa esențială, „miezul nostru aurit”, care nu 
numai că ne aşteaptă, ba chiar ne îndreaptă şi ne îndeamnă mereu 


înainte. 

Munca trebuie să progreseze strat cu strat, trecând de structurile 
exterioare ale personalităţii, spre calităţile adănc sădite ale adevăratei 
noastre naturi. Experimentând acest model timp de câțiva ani, am 
identificat nouă straturi distincte de autorecuperare. Acestea nu 
corespund nici celor nouă tipuri de personalitate, nici celor nouă 
nivele de dezvoltare ale fiecărui tip. Consideraţi-le „lumi” diferite, 
pe care le întâlniți pe măsură ce vă adânciţi explorarea aspectelor 
esenţiale ale propriei naturi spirituale - ca nouă foi de ceapă. 

Aprofundând acest model şi predându-l de-a lungul timpului, 
nu doar că am ajuns să fim ferm convinşi de adevărul şi utilitatea 
lui, dar am şi văzut că, în parte, a fost descoperit şi de cei care 
lucrează în alte tradiții. Această hartă a procesului transformării 
îmbină lucruri pe care cu toţii le confruntăm, la întâlnirea cu 
barierele universale ale muncii interioare. 


STRATUL 1: Imaginea de sine obişnuită 


Acest prim strat este compus din idei şi imagini despre cine 
am vrea să fim şi cum ne vedem. De regulă, conţine grandiozitate 
şi iluzii. De exemplu, considerăm că nu mințim niciodată, suntem 
mereu punctuali, ne gândim întotdeauna întâi la ceilalți, şi aşa 
mai departe. Putem avea şi obişnuința autopercepției negative: nu 
suntem atrăgători sau destul de inteligenți, ne lipsesc abilităţile 
atletice etc. Prinşi în transa personalității, nu punem la îndoială 
presupunerile  înrădăcinate despre sine şi reacționăm repede şi 
puternic atunci când alții vor să verifice sau nu susțin autopercepţiile 
noastre iluzorii. 

La primul strat, nc aflăm în spectrul mediu-nesănătos (Patru 
sau mai puţin, dintre nivelele de dezvoltare). Dacă nu primim 
un impuls de trezire (din afară) şansele de schimbare sunt foarte 
mici, fund prinşi prea adânc în transa propriei personalităţi, pentru 
a ne putea trezi singuri. Dacă ne-am identificat greşit cu alt tip 
de personalitate (sunt, de fapt, nouă - în loc de cinci), suntem 
automat pe tărâmul autopercepţiei uzuale şi este aproape imposibil 
să realizăm ceva semnificativ cu ajutorul Eneagramei. De aceea 

este crucial să ne încadrăm corect în tipurile de personalitate şi să 


înţelegem clar mecanismele interioare după care funcționează. 


STRATWL 2: Comportamentul real 


Dacă apucăm calea muncii interioare şi persistăm în procesul 
de  autoobservare, vom vedea că multe dintre comportamentele 
noastre nu sunt în concordanță cu imaginea de sine. Această 
conştientizare ne permite să dezvelim cel de-al doilea strat, în care 
începem să ne „prindem cu mâţa-n sac”. Poate susţinem că nu 
minţim niciodată, dar observăm că deseori spunem minciuni albe, 
fie pentru a evita confruntări, fie pentru a face altora pe plac. 

Din fericire, cu toţii am avut momente de trezire spontană 
la realitate, la adevărul condiției şi posibilităţilor noastre. Dar 
pentru a întinde aceste momente, e necesar să le conştientizăm 
valoarea îndeajuns încât să să căutăm metode de a rămâne treji. 
Asta înseamnă să căutăm sprijin pentru munca interioară - cărți, 
prieteni, activităţi, sau ghiduri mai formale, cum ar fi terapeuţi 
sau învăţători. Menţinerea acestui strat, precum parcurgerea celor 
mai profunde, presupune cultivarea crescândă a Prezenţei. Cu 
cât sondăm mai adânc, cu atât prezența va trebui să fie mai 


puternică. 
STRATUL 3: Atitudinile şi motivațiile interne 


Persistând pe calea aceasta, vom începe să vedem atitudinile şi 
motivele ce ne generează comportamentul. Ce ne provoacă să facem 
lucrurile pe care le facem? Pentru a atrage atenția? Pentru că 
suntem supăraţi pe propriile mame? Pentru că vrem să ne descărcăm 
propria durere sau ruşine? Psihanaliza şi majoritatea formelor de 
terapie caută să aducă acest strat la suprafață (în Conştient) astfel 
încât comportamentul să nu fie condus automat de impulsuri 
inconștiente. Cu cât ne adâncim în aceste întrebări, cu atât mai 
ambigue sunt răspunsurile (de cele mai multe ori, nu e posibil să 
precizăm exact ce cauzează un anumit comportament). 

La acest strat, vedem şi rădăcinile comportamentelor şi atitudinilor 
învăţate şi câte dintre ele se regăsesc în generaţii trecute ale familiei 
sau culturii noastre. Miezul motivaţional al fiecărui tip (incluzând în 
mod special frica şi dorinţa de bază) este un element important care 
menţine obiceiurile şi reacţiile automate ale personalităţii. înțelegând 
propriile motivații, să întrezărim şi ceea ce-şi doreşte sufletul cu 
adevărat. Motivaţiile arată ceea ce considerăm că ne lipseşte - prin 
urmare - ceea ce căutăm, într-un fel sau altul. 


STRATUL 4: Afectele şi tensiunile ascunse 


Cu cât prezenţa devine mai puternică, începem să descoperim 
realul experienţelor prezentului. De exemplu, la stratul 2 putem 
observa că ne prefacem interesaţi de o conversație la o petrecere. 
La stratul 3 ne dăm seama că, de fapt, vrem să părăsim petrecerea, 
iar la stratul 4 ne dăm seama de senzaţia de agitaţie şi nelinişte din 
stomac, sau tensiunea din umeri şi gât. 

Dacă dezvoltăm suficient abilitatea de a ne dezvolta, vom 
reuşi să conştientizăm tensiuni musculare şi energetice subtile din 
corp, precum şi zone în care energia este blocată sau absentă. 
Relaxarea şi exercițiile de respirație devin, acum, mai importante. 
Stratul 4 presupune o prezență mai puternică la senzațiile din corp, 
decât straturile anterioare. 


STRATUL 5: Furia, ruşinea, frica şi energiile libidoului 


Dacă reuşim să menţinem procesele descoperite la stratul 4, vom 
întâlni aici stări emoţionale mai primitive (şi probabil mai deranjante), 
pe măsură ce sondăm mai adânc. Aceste stări includ cele 3 emoţii „de 
bază” ale egoului: furie, ruşine, frică. Ele guvernează triada instinctivă, 
sentimentală, respectiv intelectuală. 

Tot la stratul 5 găsim energiile primitive instinctuale (bazele 
varintelor  instinctuale) în forma lor crudă -  autoconservarea, 
interrelaţionarea socială şi instinctul sexual. Afecte primare de 
ataşare, frustrare şi respingere sunt, de asemenea, întâlnite aici. 


Stratul 5, de regulă, ne face să ne simţim foarte stânjeniţi, fapt 

pentru care e necesar să practicăm tehnici de relaxare şi, mai ales, 
să nu ne acuzăm faţă dc ceea cc descoperim în noi înşine, pe măsură 
ce soluționăm problemele trecutului. Psihoterapia tradiţională tinde 


să se oprească la acest strat. 


„ Rezistența la schimbare tinde să atingă punctul culminant 


» 


atunci cănd schimbarea semnificativă este iminentă. 
GEORGE LEONARD 


STRATUL 6: Suferinta, remuşcările 
şi ego-deficienţele noastre 


Acest strat nu are nicio legătură cu vinovăția sau sentimentul 
uzual de tristeţe şi pierdere, pe care le simțim în viaţa de zi cu zi. 
Mai degrabă, mâhnirea sfâşietoare şi remuşcările naturale pe care 
le întâlnim aici provin de la conştientizarea gradului de separare de 
propria natură Esenţială. 

Prin urmare, acest strat aduce cu sine o cantitate considerabilă 
de „suferință conştientă”, pe care trebuie să o îngăduim, nu doar 
pentru a progresa, ci şi pentru aflarea adevărului. Experienţa stratului 
6 este purgativă, în cel mai strict sens al cuvântului: mistuieşte tot ce 
a mai rămas din iluziile egoului, văzute acum clar în lumina Esenţei 
şi adevărului. Nu există bun sau rău, nu avem pe cine învinovăţi de 
starea noastră. Cu totul, acest strat este trăit ca o mâhnire adâncă 
pentru condiția umană, o senzaţie arzătoare, puternică, în suflet. în 
unele tradiţii spirituale, stratul 6 a fost asociat Cavalerului Negru al 
Sufletului. 


„E perplexant să crezi că spiritualitatea moare în tine. Dar 
există moarte în ea şi oamenii o plâng. E o durere pe care o simţi cănd 
cel ce credeai că eşti începe să dispară. ” 

RAM DASS 


„ Graţia umple spaţiile goale, dar nu poate intra decât acolo unde 


este un vid care să o primească şi grația însăşi creează acest vid. ” 
SIMONE WEIL 

STRATUL 7: Golul, Vidul 


Acest strat se regăseşte în multe tradiţii religioase orientale, 
mai ales în Budism. Aici, descoperim că personalitatea noastră 
nu e decăt o invenţie temporară, o poveste pe care ne-o spunem 
singuri, de mult timp. Părăsirea identităţii egoului e ca un pas în 
gol, ca şi când am păşi dincolo de marginea lumii. E nevoie de 
credință pentru a contracara teroarea şi disperarea ce însoțesc acest 
moment. 

Stratul 7 marchează sfârşitul, moartea personalităţii fabricate, 
însă dacă avem destul sprijin şi destulă credință încât să facem 
acest salt, vom găsi ceva complet neaşteptat. în loc să trecem prin 
agonia la care se aştepta vechea personalitate, ceea ce credeam a 
fi „nimicul” apare ca fiind „totul”, „Vidul Strălucitor” (SUNYATA 
în terminologie Zen) din care toate se nasc. Tot ceea ce ştim că 
există, a luat ființă din acest vid; este complet gol şi totuşi plin de 
deosebire între observator şi ceea ce se observă. Experienţa şi cel 
ce o parcurge devin unul şi acelaşi. 


STRATUL 8: Fiinţa personală 


în această stare de golire, paradoxal, încă nc simţim fiinţa 
personală, funcţionăm eficient în lume, dar identitatea noastră este 
concentrată în Esenţă şi acțiunile noastre sunt ghidate de Conştiinţa 
Divină, nu de proiectele şi preocupările personalităţilor noastre. 
Persistă simţul de sine, individualitatea, la un loc cu o curgere 
bogată de dragoste, recunoştinţă, uimire şi exaltare a sufletului 
faţă de Fiinţă şi manifestările ei infinite. Aici reuşim să ne 
asumăm pe deplin rolul în viaţă, ceea ce, în unele tradiții sacre, 
se numeşte starea „Eu Sunt”. în Sufism, momentul este marcat 
prin identificarea cu Perla personală (Şinele Esenţial), ca expresie 
personală a divinului. în Creştinism, acest strat punctează începutul 
epifaniei, în care şinele individual trece printr-o conştientizare 


extatică a divinului. 

„M-am lepădat de mine precum un şarpe îşi leapădă pielea. 
Apoi am privit în mine şi am văzut că eu sunt El. ” 
ABU YAZID AL-BISTAMI 


„ Căci împărăţia Domnului este înlăuntrul tău. 
I1SUS NAZARINEANUL 


STRATUL 9: Impersonal, Fiinţa universală 


Foarte puţine se pot spune despre acest stadiu, a-l descrie în 
cuvinte e aproape imposibil. Toate fenomenele, fie ele subtile sau 
exaltante, izvorăsc de aici. Sufletul călătorului care a fost binecuvântat 
îndeajuns încât să persiste în căutarea divinului a ajuns în sfârşit 
la destinaţie, mistica uniune cu Dumnezeu, sau ceva ce unele 
tradiții numesc Supremul, Absolutul. Obţinem conştiinţa non-duală, 
contopirea totală a sinelui individual cu Dumnezeu, care devin unul şi 
acelaşi. Această stare de conştienţă e dincolo de orice simţ al existenţei 
individuale şi se manifestă ca o conştientă Esenţială impersonală, 
Fiinţa fară limite, din care înfloreşte universul manifest. 

Aceasta este destinația finală, promisă de marile tradiții mistice, 
dar a obţine această stare într-o formă durabilă e foarte rar. Doar căţiva 
sfinți şi mistici ai istoriei şi-au trăit viaţa astfel. Dar mulţi dintre noi pot 
măcar gusta din ea, şi de cele mai multe ori este de ajuns. O singură 
clipă din această realitate ne poate schimba viaţa pentru totdeauna. 
Odată ce vedem uniunea existenţei ca pe o experienţă reală, nu vom 
mai privi oamenii, darul vieţii sau pe noi înşine, la fel ca înainte. 


Continuitatea conştienţei 


Dacă ne uităm acum atent la aceste 9 straturi, vom observa că 
prezintă continuitate, de la tărâmul imaginarului, foarte puţin legat de 
realitate, prin tărâmul pur psihologic şi până la spiritual. Straturile 
1 - 3 sunt majoritar psihologice. 4-6 includ elemente psihologice 
(mai ales de psihologie de profunzime) dar sunt mai degrabă elemente 
care tind spre spiritual - componente psiho-spirituale, progresul 

nostru în a le depăşi necesită o abordare integrantă a celor două laturi. 
Iar straturile 7 - 9 se regăsesc, preponderent, pe tărâmul spiritual. 

Eneagrama e folositoare în primul rând pentru nivelele 1 - 5 
şi are cea mai mare putere pe parcursul straturilor 1-3. Acestea 
ne ajută să ne deplasăm spre nivelele de dezvoltare sănătoase. 
Straturile 4-6 consolidează sănătatea psihicului şi pun în mişcare 
procesul de transfer al simțului identităţii de la personalitate la 
Esenţă. Straturile 7-9 implică realizarea şi maturizarea Sinelui 
Esenţial şi se rapotează la Nivelul 1 de Dezvoltare. 

Această călătorie ne va supune la tot felul de încercări incomode, 
dar trebuie să ne amintim mereu că la capătul acestei călătorii ne 
aşteaptă tot ceea ce sufletul nostru şi-a dorit vreodată. 


„ Cea mai radicală rearanjare sau deplasare a limitelor sinelui 
se întâmplă în situaţii de identitate supremă, pentru că atunci omul îşi 
întinde limitele propriei identități, pentru a include întregul univers ” 

KEN WILBER 


„Regăsirea de sine este doar găsirea propriei naturi. Cel ce 
caută eliberarea  conştientizează, fară dubii sau concepții false, 
adevărata sa natură, reuşind să facă distincţia între etern şi 


trecător, şi nu se mai îndepărtează de starea lui de bază. 
RAMANA MAHARSHI 


„ -atunci şi acolo unde Dumnezeu va vedea că eşti pregătit, el va 
trebui să ia act şi să te umple, la fel cum atunci cănd aerul este curat şi 


» 


pur, soarele trebuie să îl umple şi nu se poate abține de la a o face. 
MEISTER ECKHART 


DINCOLO DE PERSONALITATE 


Esenţa e în faţa ochilor noştri 


Deşi e adevărat că trebuie să fim răbdători şi persistenţi 


în procesul nostru de transformare, a atinge şi simţi Esenţa nu 

este atât de dificil pe cât se crede. într-adevăr, una din metodele 
principale de apărare ale egoului este credinţa că spiritualitatea este 
ceva rarefiat, tară valoare practică şi este ceva foarte îndepărtat. 
De fapt, este mult mai aproape decât credem, precum ne asigură şi 
misticii; nu e nevoie să mergem să o căutăm undeva sau să realizăm 
ceva pentru a o atinge. Ceea ce trebuie să învăţăm este să nu mai fugim 
de noi înşine. Când reuşim să ne vedem aşa cum suntem cu adevărat 

- ce e real şi ce e fals în noi - vom începe să ne dezvățăm de obiceiul 
de a ne abandona şi de a trăi prin iluzii, reacţii şi ziduri de apărare. 

Vestea bună este că Esenţa deja există, în întregime şi în stare 
perfectă. Cel care citeşte această pagină nu trebuie să facă ceva anume 
pentru a deveni real sau „spiritual”. Odată ce conştientizăm motivele 
pentru care ne-am abandonat şi ne-am distanțat de momentul prezent, 
vom rămâne tară scuze pentru a mai face asta. Buna înţelegere a 
tipurilor de personalitate ne ajută să ne debarasăm de aceste scuze. Dacă 
nu ne mai străduim să devenim ceva ce nu trebuie să fim, adevărata 
noastră natură, adevărata înfăţişare se va arăta: observăm fară a ne agăța 
de vreo idee şi nu vom mai apăra o anume imagine creată despre noi. 

Nu e nevoie să învăţăm ceva nou sau să adăugăm ceva pentru 
a deveni cine suntem cu adevărat. Progresul spiritual înseamnă să 
fim capabili să vedem clar ceea ce se află chiar în faţa noastră, 
chiar sub straturile propriei personalităţi fabricate. Prin urmare, 
munca spirituală este una de scădere a poverilor, de detaşare mai 
degrabă decât de încărcare a ccea ce există deja. Pe de o parte este 
o provcare dificilă, pentru că tiparele şi tabieturile personalităţii s-au 
sădit atât de adânc în Fiinţă. Dar pe de altă parte, avem sprijinul 
întregului univers alături de noi. Conştienţă Divină vrea ca noi să 
împlinim această muncă şi ne susține de-a lungul transformării. 
Astfel, munca interioară e un mister continuu şi uimitor de privit, 
atăt în noi, cât şi în ceilalți. Să reținem că nu putem facem această 
muncă singuri, dar nici fară noi nu sc poate face. 


„ Marele dar al vieţii conştiente este simţul misterului care o 


33 


cuprinde. 
LEWIS MUMFORD 

„Nu există nimic mai meritoriu şi mai dificil decât simpla 
sarcină umană de a deveni uman. ” 
JOHN MACGUARRIE 


Momente vii 


Budiştii susțin că: „Nu există oameni sfinți sau locuri sfinte, 
doar momente sfinte” - momente de grație. Cu toţii am trecut prin 
asemenea clipe - adevărate momente de graţie, în care suntem 
plini de viaţă şi complet conştienţi, chiar avem o cu totul altă 
calitate a memoriei, decât alte momente pe care ni le amintim. 
Momentele esenţiale sunt mult mai vii şi mai reale pentru că ne 
rămân aproape; posedă instantaneitate pentru că impactul vieții a 
pătruns monotonia conştiinţei noastre şi ne-a trezit. Pe măsură ce 
învăţăm să renunțăm la frică, reticență şi autopercepția inițială, 
devenim mai deschişi către astfel de momente şi acestea ne hrănesc 
spiritul. Prin urmare, deşi nu suntem încă în stare să producem 
momentele vii, la comandă, putem crea condițiile interioare care 
ne predispun la apariţia lor. 

Ce e remarcant la „momentele vii” este că nu necesită 

evenimente majore care să le activeze. Se întâmplă în tăcere şi, 
deseori, pe neaşteptate, la micul dejun, pe trenul de navetă, mergând 
pe stradă sau vorbind cu un prieten. Noi chiar am avut parte de 
experienţe spirituale marcante pe când nu faceam nimic mai mult 
decât să ne uităm la o clanţă sau să întâlnim o fată cunoscută. 
Frumuseţea acestor experiențe este copleşitoare şi ne schimbă 
vieţile. Diferenţa nu constă în activitatea pe care o întreprindem la 
momentul respectiv, ci în gradul de deschidere şi conştienţă pe care 
îl aducem clipei. 

Puţine lucruri în viată întrec minunăţia unui moment viu, 
în care suntem faţă în față cu o altă persoană. A fi cu adevărat 
deschis şi prezent în faţa altuia e copleşitor, dincolo de cuvinte. 
A fi, autentic, cu altă persoană, ne aminteşte că suntem mereu în 


prezenţa Divinului. 

Spre maturitatea spirituală 


Pentru mulţi dintre noi, stadiile iniţiale ale călătoriei spirituale 
înseamnă să căutăm experienţe profund marcante. Vrem intimitate 
cu Divinul, mărturii că ceea ce sperăm şi am fost învăţaţi există 
cu adevărat. Dacă rămânem sinceri în practica noastră, atunci 
vom întâlni  negreşit aceste experiențe. Vom cunoaşte direct 
compasiunea, bucuria, pacea interioară, puterea şi voinţa, laolaltă 
cu alte calităţi ale sufletului. Vom ajunge să înţelegem ce vor să 
spună Budiştii când ne vorbesc despre golire, sau ce spun poeţii 
Sufi când scriu despre Cel Iubit; vom înţelege misterul învierii lui 
Hristos într-un mod cu totul inedit şi personal. Dar, dacă aceste 
experiențe nu sunt integrate în viața noastră de zi cu zi, rămân 
doar amintiri vagi şi prăfuite - banale subiecte de conversații sau, 
mai rău, folosite pentru a ne impresiona prietenii cu starea noastră 
„mai evoluată”. 


MOMENTE VII 


Petrece 30 de minute scriind în Jurnalul Muncii Interioare 
despre momentele din viaţă care au avut cel mai mare impact 
asupra ta. Cum erau? Cum erai tu în acele momente? Se petreceau 
evenimente importante sau obişnuite? Cu ce se deosebesc de 
restul amitirilor tale? 


Dacă rămânem practicanți persistenți şi continuăm să căutăm 
adevărul situatiei, vom vedea că aceste stări sublime nu sunt 
extraordinare şi nici nu indică, în vreun fel, că am fi persoane mai 
„speciale” decât alții. Mai degrabă începem să realizăm că, de regulă, 
doar gustăm realitatea. E la fel de fundamental ca şi cerul şi marea 
- un factor inseparabil de viaţa umană. Privirea ni se va concentra 
treptat, şi vom putea vedea lucrurile aşa cum sunt ele de fapt. 
Şi pentru că realitatea ne permite să simţim dragostea, virtuțile, 
înţelepciunea şi puterea direct, vom vedea că nu este nevoie să 
ne luptăm pentru a avea aceste lucruri şi vom reuşi astfel să ne 

detaşăm de anumite obiecte şi țeluri materiale. Putem opri proiectele 
egoului, cu recunoştinţă că ne-au însoțit până aici. In acest stadiu, 
suntem liberi să fim fiinţe umane mature, funcționând responsabil 
şi cu compasiune, în lumea din jur. Acesta este adevăratul sens al 


expresiei „a fi în lume fară a face parte din ea.” 


„Nu există mister mai mare decăt acesta, că noi căutăm 
mereu realitatea, în timp ce noi SUNTEM realitatea. Credem că 
există ceva care ascunde realitatea, ceva ce trebuie distrus pentru 
ca ea să poată fi găsită. Ce ridicol! Va veni ziua cănd vei râde de 
toate eforturile tale din trecut. Ceea ce vei fi găsit, în ziua în care 
vei râde, se află şi aici şi acum. ” 

RAMANA MAHARSHI 


„Dacă am putea vedea clar miracolul unei singure flori, 


» 


întreaga noastră viaţă s-ar schimba. 
BUDDHA 


Nu demult, eu, Russ, am avut parte de o realizare profundă 
a acestui adevăr, în timpul unei perioade de căutare spirituală. 
La momentul respectiv, eram implicaţi într-o etapă de muncă, nu 
foarte diferită de cea pe care Don o descrie la începutul cărții, şi 
sarcina mea era să spăl geamuri, în acea după-masă. Deja trecusem 
prin multe etape de muncă, astfel încât reticența şi rezistenţa 
interioară care mă cuprindeau odinioară, în faţa acestor sarcini, nu 
mai erau o problemă. Oricât ar fi fost de greu, am învățat să mă 
bucur de aceste perioade, adevărate oportunități de a vedea mai 
clar în mine însumi şi de a găsi un echilibru interior mai bun. 

Lucram la etajul doi al unui cămin, spălând geamuri încet 
şi cu atenţie. Pentru că această activitate nu avea nimic a face 
cu proiectele de zi cu zi ale egoului meu, eram liber să privesc 
mecanismele propriei personalităţi, încercând totodată să rămân 
prezent sarcinii mele. Mă întrebam dacă îmi fac bine treaba, 
speram că învățătorul meu va observa eforturile depuse, cântăream 
semnificaţia momentului... şi multe alte gânduri şi fantezii îmi 

ocupau mintea. Până la urmă, însă, am observat ceva mai profund: 
am observat că o parte din mine simţea nevoia să „supravegheze” 
totul. Mintea mea îmi controla corpul, înregistra evenimente, nota 
observaţii importante, pentru a le folosi ulterior şi, la un nivel mai 
profund, menținea o orientare către experienţă care părea nu doar 


familiară, ci chiar necesară. De fapt, eu însumi eram orientarea. 


„ Desfăşurarea Esenţei devine procesul de a trăi. Viaţa nu mai 
este un şir de experienţe de plăcere sau durere, fără legătură între 
ele, ci un flux, o curgere de sentimente vii. ” 

A.H. ALMAAS 


Atunci s-a întâmplat ceva remarcabil. Am văzut că nu aveam 
neapărată nevoie să menţin acea orientare de veghe. Puteam să 
mă relaxez şi să mă detaşez, pentru că geamurile tot urmau să fie 
spălate. Tensiunea interioară s-a disipat şi, automat, experienţa mea 
a devenit imediată şi nemijlocită de filtrul minţii. Eram acolo doar 
ca Prezenţă: geamurile se spălau, corpul meu se mişca şi respira, 
frunzele se mişcau afară, totul curgea şi dispăruse simţul separării. 
Lumea, inclusiv eu, era o singulară înflorire, sau desfăşurare, care 
continua să se întâmple. Şi toate acestea se întâmplau într-o pace 
vastă şi nemişcată, neafectată de curgerea, derularea realităţii. Ceea 
ce eu crezusem că e baza realităţii era, într-adevăr, real, dar era 
ca şi lumina soarelui pe suprafaţa unui ocean. Vedeam sclipirile 
luminii de pe valuri, dar eram şi conştient de adâncimea oceanului 
de dedesubt şi ştiam că eu mă găsesc în acea adâncime. 

După ce mi-am încheiat sarcina, această legătură cu realitatea 
a persistat şi s-a aprofundat şi reuşeam să interacţionez cu cei din 
jur de la acest nivel. Nu simţeam nevoia să impresionez pe nimeni 
cu această „realizare”, pentru că vedeam că nu este decât simţul 
adevăratei naturi a lumii. Ba mai mult, vedeam cum şi ceilalți sunt 
tot aspecte ale acestei naturi - pe cine aş fi impresionat? 

Remarcantă, pentru mine, a fost conştientizarea că pot fi în 
legătură cu mine, la nivele adânci, şi să continui să funcţionez 


normal, în lume - să mănânc, să port conversații, să lucrez, să mă 

odihnesc. Respectul şi dragostea pentru ceilalți vin de la sine, când 
eşti conectat la adevărata natură a unei situaţii. Cu alte cuvinte, 
acest nivel ne eliberează de mofturile şi iluziile personalităţii, astfel 
încât dobândim abilitatea de a interacţiona de la moment la moment, 
cu simplitudine, grație şi neatinsă pace interioară. Ştim cine şi ce 
suntem şi neliniştea interioară ia sfârşit. Suntem liberi să acceptăm 
cel mai preţios dintre daruri: misterul inimaginabil al Fiinţei, al 
existenţei în sine. 


Eroismul muncii de transformare interioară 


Un lucru uimitor pe care îl descoperim când explorăm propriile 
obiceiuri, reacţii şi voci interioare este cât de multe dintre ele 
ne sunt moştenite de la părinți. Deşi mulţi dintre noi am vrea să 
ne putem considera complet diferiți de mama şi de tata, cu cât 
aprofundăm studiul propriei persoane, cu atât descoperim că multe 
dintre problemele sau soluţiile lor psihologice ni s-au transmis nouă. 
Şi ei, la rândul lor, purtau moştenirea primită de la părinţi şi tot aşa, 
timp de generaţii întregi. 


„ -deschiderea spirituală nu este o retragere în vreun tărâm 
sau în vreo peşteră de siguranță, imaginate. Nu este o îndepărtare, 
ci atingerea tuturor experienţelor vieţii, cu înţelepciune şi o inimă 
plină de bunătate, fără vreun separatism. ” 

JACK KORNFIELD 


Din această perspectivă, atunci când devenim deschişi şi conştienţi 
nu ne vindecăm doar problemele personale, ci şi tiparele distructive 
care şi-au pus amprenta asupra generaţiilor trecute, poate chiar de-a 
lungul secolelor, în familia noastră. Munca noastră interioară înlătură 
nu doar suferinţele şi luptele noastre grele, ci şi ale tuturor strămoşilor 
noştri, a căror existență a dus la naşterea noastră, cei care ne putem 
elibera. E asemănător celor care devin liberi, după secole de sclavie, 
dându-și seama că libertatea lor conferă semnificaţie, împlinire şi 
demnitate tuturor suferințelor generaţiilor dinainte. 

Un motiv, probabil şi mai important de a întreprinde această 
muncă interioară, este de a preveni transmiterea tiparelor distructive 
către generaţia următoare. De exemplu, ne dăm seama că multe 
dintre obiceiurile şi atitudinile noastre inconştiente despre mediu sau 
despre rasism au atins un nivel critic. în consecință, mulți părinți 
tineri depun eforturi să însămânțeze noi valori sociale şi ecologice, 
pentru ca urmaşii lor să nu apuce aceeaşi cale distructivă. Din punct 
de vedere atât personal, cât şi generaţional, munca interioară este 
un act nobil şi creşterea unui copil este o chemare la trezire şi 
deschidere - a vedea, a răspunde, a dărui din tot sufletul. Creşterea 
unui copil este pentru majoritatea oamenilor cea mai apropiată 
experiență asemănătoare cu a fi într-o şcoală spirituală, pentru 
că a fi părinte te poartă prin propria copilărie şi problemele ei. 
Aceste probleme sunt transmise fie prin repetiție, fie prin felul cum 
reacționăm la ele, fară să folosim oportunitatea de a ne studia şi de 
a lucra pe propria persoană, pentru a depăşi aceste probleme şi a ne 
curăța trecutul. 

Efortul de a desface obiceiurile trecutului este o provocare 
eroică. E nevoie de mult curaj pentru a face față durerilor, pierderilor, 
furiei şi frustrărilor. Trebuie să avem compasiune deplină pentru 
a nu fugi de propria suferință. Mai mult, conştientizarea naturii 
generaţionale a tiparelor noastre personale ne ajută să realizăm că 
transformarea personală poate avea consecinţe îndepărtate, pe care 
nu le vom putea anticipa. într-un mod foarte real, practicând munca 
interioară, luăm parte la evoluţia conştiinţei umane. 

Cu toții simțim că ceva monumental se întâmplă în lume, în 
ziua de azi. Deşi aceste presimţiri pot fi doar reacţii la împlinirea 
mileniului, mulţi dintre noi consideră că reflectă ceva mai consistent 
- trezirea conştiinţei colective. Ştim foarte bine faptul că noi, 
ca specie, nu vom mai putea supravieţui mult timp, continuând 
acest stil de viață. Timpul egoismului, al consumatorismului şi 
individualismului a trecut. Acestea şi-au Jucat rolul şi acum vedem 
efectele dezastruoase, la nivel global. Se poate ca Eneagrama să 
fi fost dată omenirii în această eră, ca unealtă de accelerare a 
transformării egoului sinelui individual. învăţători spirituali de 

peste tot vorbesc despre o nevoie de schimbare la nivelul conştiinţei 
planetare şi se poate să existe o legătură între aceasta şi valoarea 
Eneagramei. 

Nu se poate şti încă încotro se îndreaptă omenirea, dar dacă 
Eneagrama ne accelerează trezirea, atunci va avea efecte profunde şi 
vaste. Dacă doar o sută de indivizi s-ar trezi şi ar începe să ducă vieți 
perfect conştiente, istoria lumii s-ar schimba cu desăvârşire. 

Transformarea are loc atunci când perspectiva uzuală se 
schimbă şi ajungem la o nouă înţelegere a cine suntem cu adevărat. 
Trebuie să ţinem minte, mai presus de toate, că această conştientizare 
profundă a sinelui se întâmplă, ca şi toate celelalte momente de 
graţie, doar MEREU ACUM. După ce totul a fost spus şi făcut, 
aceasta rămâne mereu, înţelepciunea Eneagramei. 


„Cea mai mare nevoie a noastră este să preaslăvim viaţa, 
fiind fideli realității adâncite din noi înşine. Acum putem vedea 
că rugăciunile noastre sunt pentru dreptul moştenit, pierdut şi 
demult uitat, deşi nu de tot - amintirea gustului e încă acolo, 


chemându-mă, amintindu-mi. 
CHRISTOPHER FREEMANTLE 


STADIILE MUNCII DE TRANSFORMARE INTERIOARĂ 


Dacă ne-am observa cu atenţie, 
am deveni conştienţi de tensiunile şi obiceiurile noastre. 


Dacă am deveni conştienţi de tensiunile şi obiceiurile noastre, 
ne-am detaşa şi relaxa. 


Dacă ne-am detaşa şi relaxa, 
am conştientiza senzaţii. 


Dacă am conştientiza senzaţii, 


am recepționa impresii. 


Dacă am recepționa impresii, 
ne-am trezi şi ne-am deschide momentului. 

Dacă ne-am trezi şi ne-am deschide momentului, 
am simți experienţa realităţii. 


Dacă am simți experienţa realităţii, 
am vedea că nu suntem personalitatea proprie. 


Dacă am vedea că nu suntem personalitatea proprie, 
ne-am aminti cine Suntem. 


Dacă ne-am aminti cine suntem, 
am renunţa la temeri şi poveri. 


Dacă am renunţa la temeri şi poveri, 
am simți atingerea lui Dumnezeu. 


Dacă am simți atingerea lui Dumnezeu, 
am căuta uniunea cu Dumnezeu. 


Dacă am căuta uniunea cu Dumnezeu, 
am dori ce îşi doreşte Dumnezeu. 


Dacă am dori ce îşi doreşte Dumnezeu, 


ne-am transforma. 


Dacă ne-am transforma, 
s-ar transforma lumea întreagă. 


Dacă s-ar transforma lumea întreagă, 


Totul s-ar întoarce la Dumnezeu. 

MULŢUMIRI 


Chiar şi învățătorii au învăţători, iar noi nu facem excepţie 
de la această regulă. Unii nu sunt foarte faimoşi, alții sunt bine 
cunoscuţi în lumea întreagă. Nu s-ar putea să scriem mulțumiri 
tară să amintim Marii învăţători care ne-au influenţat - Buddha, 
lisus şi Mohamed - precum şi învățătorii noştri contemporani - 
Gurdjieff, Krishnamurti, Dogen, Jellaludin Rumi, Sri Aurobindo şi 
Sri Nisargadatta Maharaj. Spiritul lor a dus la scrierea acestei cărți 
şi, sperăm, transcende paginile ei. 

Am vrea să mulțumim şi învăţătorilor noştri personali care 
ne-au îndrumat în Marea Muncă a transformării umane - Jerry 
Brewster, Alia Johnson şi Hameed Aii (pseudonim literar A. H. 
Almaas) pentru că ne-au călăuzit, de-a lungul anilor. Integritatea lor, 
înţelepciunea şi umorul ne-au fost inspirație şi binecuvântare. Mai 
mult, umanitatea şi profunzimea spiritualităţii lor au fost un exemplu 
constant de ce înseamnă să fii „în lume, fără să faci parte din ea”. 

Prin întrebările, nevoile şi sugestiile lor, prietenii noştri au 
contribuit direct la acest proiect. De-a lungul celor trei ani în care am 
scris această carte, i-am rugat să ne împărtăşească experienţe personale, 
pentru ca paginile să răsune de voci reale ale oamenilor. Am vrea să 
le mulţumim pentru răspunsurile lor generoase următorilor: Brenda 
Abdilla, Sarah Aschenbach, Annie Baehr, Barbara Bennett, Ann-Lynn 
Best, Bryann Bethune, Nancy Boddeker, Marion Booth, Jane Bronson, 
Katherine Chemick, Mona Coates, Les Cole, Kate Corbin, Martha 
Crampton, Ginny Cusack, Jack DeSantis, Alice Downs, Robin Dulaney, 
Ariene Finwalter, Diane Ellsworth, David Fauvre, Rod Ferris, Peg 
Fischer, Cathie Flanigan, Lisa Gainer, Belinda Gore, Brian Grodner, Joe 
Hali, Anita Hamm, Paul Hanneman, Robert Hamish, Helen Hecken, 
Jane Hollister, John Howe, Andrea Isaacs, Ed Jacobs, Jim Jennings, 
Joan Jennings, Dan Johnston, Michelle Jurika, George Kawash, Ann 
Kirby, Ken Kucin, Tomar Levine, Lori Mauro, Doris McCarthy, Gil 
McCrary, Colleen MacDonald, Damon Miller, Maurice Monette, Leslie 
Moss, Tal Parsons, Connie Pate, James Peck, Gillette Piper, Mărie-Anne 
Guenneville, Joyce Rawlings-Davies, Richard Reese, Joan Rhoades, 

John Richards, Sylvia Roeloffs, Tony Schwartz, Marin Shealy, Cynthia 
Smith, Dan Stryk, Lois şi Bob Talion, Vanessa Thomton, Kathleen 
Tomich, Terri Waite şi Gloria White. Poveştile lor sunt adevărate, dar 
am schimbat numele şi unele detalii, pentru a le proteja intimitatea. De 
asemenea, am dori să le mulțumim membrilor Asociaţiei Japoneze a 
Encagramei, în special Domnului Hayashi - precum şi lui Tim McLean 
şi lui Yoshito Takaoka. Mulţumiri speciale şi elevului şi colegului 
nostru Cari Dyer, care ne-a inspirat crearea GUEST. 

Mulţumim pentru eforturile neîntrerupte ale lui Dan Napolitano, 
directorul executiv al Institutului Eneagramei şi lui Brian Taylor, 
consiliul general, pentru sprijinul acordat de-a lungul anilor necesari 
scrierii acestei cărți. Au fost multe zilele în care nu ne-am îndeplinit 
sarcinile la Institut, iar Dan şi Brian ne-au ţinut locul răbdători, 
scutindu-ne de povară. Mulţumiri şi pentru Ampara Molina, Dr. Karl 
Goodman şi Rocky Knutsen, care ne-au ajutat, fiecare în felul lui, în 
menţinerea sănătăţii şi bunăstării noastre. 

Brian Taylor şi Nusa Maal au fot un sprijin important pentru 
amândoi, precum şi un izvor de sfaturi preţioase, la fiecare pas. De 
asemenea, managerul nostru, Susan Lescher, editorul consultant Linda 
Kahn pentru ajutorul ei în alcătuirea manuscrisului. Tony Burbank, 
editorul nostru de la Bantam Books, pentru că ne împărtăşeşte viziunea 
de a aduce lumii Eneagrama printr-o carte practică, pentru a ajuta 
oamenii să îşi schimbe viaţa. 

Russ ar dori să le mulţumească părinților lui, Al şi Honey 
Hudson, precum şi surorilor lui, Lorraine Mauro şi familiei, şi lui 
Meredith Van Withrow şi familiei. Le sunt din suflet recunoscător 
prietenilor mei Laura Lau Kentis, Russell Maynor, Steve Vamum, 
Molly MacMillan, Karen Miller, Maggi Cullen, Stacey Ivey, 
Tucker Baldwin, Peter şi Jamie Faust, Mark Nicolson, Joan Clark, 
Richard Porter, Janet Levine, Nancy Lunney, Julia Connors, Lisa 
Morphopoulos, Butch şi Wendy Taylor, Jerry şi Vivian Birdsall, Paula 
Phillips, Randy Nickerson, Tony Schwartz, Deborah Pines, Lee şi 
angajaţii restaurantului Mana, Mark Kudlo, David Santiago, Alan şi 
Kathy Fors, Franc D'Ambrosio, D.C. Walton şi Mindi McAlister. Aş 
vrea, de asemenea, să îmi exprim mulţumirile şi recunoştinţa pentru 


559 


călăuzirea pe care mi-au dat-o Jeanne Hay, Scott Layton, Rennie 
Moran, Morton Letofsky şi Michael Gruber. Mulţumiri prietenilor mei 
de la Şcoala Ridhwan, pentru nenumăratele momente pe care le-am 
împărtăşit pe Cale. Mulţumiri prietenilor mei de la restaurantul La 
Roşite, pentru că mi-au îngăduit să ocup zi de zi mese cu manuscrisele 
mele. De asemenea, mulţumiri bunicii mele, Meredith Eaton, cea care 
mi-a pus nume şi m-a întâmpinat la venirea mea pe lume. A trecut în 
neființă în timpul redactării acestei cărți, dar firea ei bună şi blândă va 
rămâne mereu în amintirea celor care au cunoscut-o. 

Şi, în cele din urmă, aş dori să îi mulţumesc lui Don, pentru 
binecuvântarea prieteniei lui şi pentru că mi-a fost mereu alături, 
cu neclintită dragoste şi sprijin. Zi de zi mă uimeşte geniul lui, 
elocvenţa şi umorul şi sunt profund mişcat de generozitatea şi 
dedicarea lui pentru Muncă. 

Don le mulţumeşte tuturor elevilor lui, familiei şi prietenilor 
pentru susţinerea şi dragostea de care au dat dovadă. Deoarece 
i-am mai menţionat în lucrările mele anterioare, nu îi voi mai numi 
acum. Ştiu ei cine sunt. (Mulţi dintre ei au fost, de asemenea, 
amintiți mai sus, ca şi contribuitori la această carte, cu experienţele 
personale). Amintesc totuşi pe Ruben St. Germain, Geoff Edholm, 
Charles Aalto, Rick Horton şi Anthony Cassis. 

Deşi i-am mai mulțumit lui Russ în cărți anterioare pentru 
prietenia lui minunată, aş dori să amintesc din nou binecuvântările 
lui şi să îmi exprim convingerea că atât viața mea, cât şi viitorul 
Eneagramei ar fi cu totul altfel, fară prezenţa şi participarea lui 
Russ. Are un spirit minunat, care a fost trimis nu doar mie, ci lumii 
întregi, pentru a-i fi călăuzitor spiritual. 

Mai presus de toate, amăndoi am dori să mulţumim Spiritului 
Divin, care ne-a fost alături toţi aceşti ani şi ne-a susţinut eforturile 
de a scrie această carte. Pentru sprijinul şi călăuzirea pe carc le-am 
primit, am dori să ne rededicăm vieţile Marii Munci de eliberare şi 
transformare umană. 


Don Richard Riso 
Russ Hudson 
August 1998 

ADDENDA 


Datorită faptului că prin traducerea unui cuvânt dintr-o 
limbă în alta, nu putem surprinde întreaga lui gamă de sinonime şi 
înţelesuri, mi s-a părut necesar să fac această adăugire de cuvinte şi 
expresii înrudite care vă vor ajuta la identificarea cuvintelor cheie 
caracteristice fiecărui tip de personalitate, a tendinţelor principale, 
a fricii de bază şi a compulsiunilor. 


Mânie - furie, iritare, a-şi ieşi din fire, exasperare, enervare, 
supărare,  surescitare, irascibilitate, indignare, reproş, vehemenţă, 
negru de... roşu de..., tăios, ursuz, agasat, înverşunat, nerăbdător, 
a-i sări muştarul, a călca pe nervi, exasperare, mustrare, turbare. 

Orgoliu - aroganță, înfumurare, dispreţ, mândrie, vanitate, 
trufie, insolență, rigid, îngâmfat, impertinenţă, suficiență, afectat, 
înțepat,  sfidător,  infatuare,  lăudăroşenie,  dispreţuitor, insolent, 
trufaş, impertinent, părere foarte bună, adesea exagerată şi nejus- 
tificată, despre sine însuşi, despre valoarea şi importanţa sa 
socială. 

Minciună - neadevăr, înşelătorie, a denatura, a deforma, a 
modifica, a trunchia, a mistifica, a duce în eroare, a inventa, a se 
preface, lăudăros, a falsifica, ipocrit, a dechiza, a adapta, a scorni, 
baliverne, păcăleală, denaturare intenționată sau neintenţionată a 
adevărului având de obicei ca scop înşelarea cuiva. 

Invidie - aviditate, dornic, cupiditate, ciudă, gelozie, ran- 
chiună, pizmă, insaţiabil, a râvni, a dori ceva ce nu-ţi aparţine. 
Sentiment egoist de părere de rău, de necaz, de ciudă, provocat de 
succesele sau de situaţia bună a altuia. 

Avariţie - zgârcit, avar, avid, rapace, interesat, egoist, eco- 
nom, meschin, cărpănos, cârcotaş, calic. 

Teamă - anxietate, nesiguranță, neliniște, frică, angoasă, 
tremurător, alarmat, înnebunit, suspicios, bănuitor, sfios, intimidat, 
laş, neîncrezător, timorat, înfricoşat, înspăimântat. 

Lăcomie - vicios, necumpătat, nesătul, mâncăcios, desfrânat, 
destrăbălat, insaţiabil, nesaț, desfrâu, lubric, stricat, bulimic, a se 
ghiftui, nesatisfacut, alcoolic. 

Exces - abuz, exagerare, lipsă de măsură, riscant, dispro- 
porționat, excedent, lăcomie, vicios, violent, belşug, desfrâu, lipsă 
de cumpătare, tot ce depăşeşte limitele normale. 

Lene - inerție, puturoşenie, apatie, nepăsare, indolenţă, 
somnoros, neglijenţă, trândăvie, amorțţire, lâncezeală, delăsare. 

Eşec - insucces, înfrângere, nereuşită, fiasco, catastrofa, eşua, 
decepţionat, învins, dezastru, piedică, a  decepţiona, nenorocire, 
cădere, a ieşi prost. 

Banal - obişnuit, comun, convenţional, mediocru, normal, 
lipsit de originalitate, frecvent, firesc, repetat, depăşit, platitudine. 

Suferinţă - durere, nefericire, nenorocire, rău, atroce, penibil, 
îndurerat, insuportabil, chin, a răbda, neplăcere, supliciu, martir, 
sacrificiu, cruzime. 

Slăbiciune - fragil, moale, indolent, debil, neputincios, slab, 
neputinţă, lipsit de: forță, fermitate, putere, personalitate, curaj, 
perseverenţă. 

Conflict - ceartă, tensiune, neînțelegere, duşmănie, disociere, 
discordie, dispută, luptă, dezacord, lipsă de armonie, gâlceavă, 
ciocnire, contradicţie,divergenţă, situaţie controversată. 


Daca doriți mai multe informaţii despre seminariile şi 
cursurile despre Eneagramă ţinute de Don Richard Riso şi Russ 
Hudson puteţi folosi următoarele date de contact: 


The Enneagram Institute 

222 Riverside Drive, Suite 10 

New York, NY 10025 

Telefon: (212) 932-3306 
Fax:(212)865-0962 

Email: ennpertype(aaol.com 

Web site: www.Enneagramlnstitute.com 

Din aceeaşi colecţie vă recomandăm: 


e AURUL DIN CEA DE-A O MIA DIMINEAȚĂ Armând Barbault 
e CARTEA CAPITOLELOR MISTICE John Anthony MeGuckin 
e CELE DOUĂSPREZECE ARHETIPURI Brigitte Hamann 

e ÎNŢELEPCIUNEA TAROTULUI Maria Szepes 
e MANUALUL NLP-ULUI SPIRITUAL Walter Liibeck 
e REIKI - MANUAL DE INIȚIERE Walter Liibeck 
e SECRETELE AIKIDO-ULUI John Stevens 
e SECRETELE BUDO-ULUI John Stevens 


e TANTRA CALEA EXTAZULUI John Georg Feuerstein 


